
FORTALE 

Ved  Offentliggjørelsen  af  mine  Forelæsninger  over 
den  ældre  Kliniks  Historie  for  nogle  Aar  siden  gav  jeg 
det  Løfte,  at  lade  Skriftet  snart  blive  efterfulgt  af  et 
andet,  der  skildrede  den  nyere  Kliniks  Historie.  Jeg 
har  desværre  ikke  kunnet  holde  dette  Løfte  og  kan  over- 
hovedet næppe  holde  det  i  fuld  Udstrækning,  skjøndt  den 
Velvillie,  hvormed  mit  nævnte  historiske  Arbejde  i  1889 
modtoges,  maatte  give  mig  al  ønskelig  Opmuntring  dertil, 
og  skjøndt  jeg  forlængst  har  ført  Forelæsningerne  over 
den  nyere  Kliniks  Historie  til  Ende.  Men  ved  mit  For- 
søg paa  endelig  Udarbejdelse  af  disse  Forelæsninger  til 
Trykken  opstod  der  hos  mig  voxende  Tvivl  og  Be- 
tænkeligheder; jeg  fik  en  bestandig  sikrere  Følelse  af, 
at  jeg  dog  ik-ke  var  fuldt  hjemme  i  flere  Afsnit  af  Æmnet, 
saaledes  ikke  med  Hensyn  til  den  ganske  særlig  inter- 
essante kliniske  Dubliner-Skole,  hvis  hele  ejendommelige 
Aand  og  Karakter  jeg  mente  ikke  ret  sikkert  at  kunne 
gribe  uden  fortsatte  fordybede  Studier,  helst  anstillede  i 
Klinikens  egen  Hjemstavn,  og  hertil  har  jeg  hidtil  ingen 
Lejlighed  fundet. 

Dertil  kom,  at  min  hele  Stilling  til  Medicinens  Historie 
efterhaanden  forandredes.  Medens  jeg  indtil  de  sidste 
4 — 5  Aar  egentlig  kun  havde  dyrket  Faget  paa  en  mere 

spredt  Maade  og  navnlig  havde  fordybet  mig  i  for- 
skjellige  særlig  fængslende  Specialeemner  („Hovedmomen- 
ter") deraf,  for  hvilke  nogle  af  Videnskabens  store  uden- 
landske Koryfæer  udgjorde  det  centrale,  førte  min  Stilling 
som  medicinsk  Medarbejder  ved  Bricka's  biografiske 
Lexikon  mig  umærkeligt  til  at  gjøre  et  mere  systematisk 
Studium  af  den  særlige  danske  Lægevidenskabs  Historie 
—  et  Studium,  der  snart  i  høj  Grad  lagde  Beslag  paa 
min  Interesse.  Og  efterat  jeg  i  1889  ved  det  lægeviden- 
skabelige Fakultets  og  Konsistoriums  velvillige  Anbefa- 
ling havde  erholdt  et  Docentmandat,  til  hvilket  der 
baade  fra  Medlemmer  af  Fakultetet  og  fra  anden  kompe- 
tent Side  knyttedes  Ønsket  om,  at  jeg  netop  særlig  vilde 
dyrke  Fædrelandets  medicinske  Historie,  blev  det  fort- 
satte Studium  deraf  efterhaanden  det  centrale  for  mig 
og  fængslede  mig  saa  meget  mere,  som  det  lidt  efter 
lidt  blev  mig  klart,  at  dette  hidtil  kun  meget  lidet  op- 
dyrkede Felt  var  særligt  taknemligt  at  bearbejde,  idet 
her  var  usædvanlig  gunstige  Betingelser  til  Stede  for 
baade  at  bringe  noget  Nyt  frem,  som  kunde  supplere 
Landets  øvrige  Kulturhistorie,  og  at  trænge  nogenlunde 
til  Bunds  i  Æmnet  —  langt  mere  end  det  i  Reglen  havde 
været  mig  muligt  ved  min  tidligere  fortrinsvise  Behand- 
ling af  den  udenlandske  Medicins  Æmner.  Efterhaanden 
som  jeg  arbejdede  mig  hen  imod  at  blive  hvad  jeg 
maaske  turde  kalde  en  virkelig  Medicinalhistoriker,  fandt 
jeg  i  det  nye  Felt  en  bestandig  voxende  Tilfredsstillelse. 
Men  samtidig  blev  det  mig  klart,  at  den  danske 
Lægevidenskabs  Historie  kun  kunde  behandles  og  forstaas 
i  Relation  til  de  ledende  og  indvirkende  udenlandske 
Bevægelser,  og  saaledes  have  mine  Studier  og  de  deraf 
fremgaaede  medicinsk-historiske  Forelæsninger  ved  Uni- 
versitetet i  de  sidste  Aar  for  en  overvejende  Del  samlet 
sig  om    en  Fremstilling  af  den   danske  Lægevidenskabs 

Udviklingshistorie  i  Belysning  af  den  samtidige  Læge- 
videnskab i  Udlandet.  Det  foreliggende  Skrift  er  et 
Udtryk  herfor,  som  allerede  Titlen  udviser;  de  ledende 
Bevægelser  i  Udlandets  Lægevidenskab  ville  findes  med- 
tagne og  behandlede  paa  en  temmelig  udførlig  Maade. 
Ved  den  videre  førte  og  i  samme  Spor  fortsatte  Be- 
arbejdelse af  Æmnet,  som  jeg  haaber  at  faa  offentliggjort 
i  et  følgende  Bind,  vil  jeg  saaledes  dog  kunne  blive  i 
Stand  til  i  det  mindste  delvis  at  opfylde  det  omtalte 
tidligere  givne  Løfte,  idet  det  fremdeles  ligesom  i  dette 
Bind  er  min  Hensigt  ret  udførligt  at  behandle  ogsaa  de 
vigtige  Sider  i  den  samtidige  udenlandske  Lægeviden- 
skab og  derimellem  da  først  og  fremmest  den  kliniske 
Side  deraf.  1  nærværende  Skrift  har  jeg  i  min  Frem- 
stilling af  Stahlianismen  i  Halle  kunnet  supplere  den 
ældre  Kliniks  Historie  ved  en  Omtale  af  Halles  første 
Poliklinik,  som  jeg  i  de  tidligere  publicerede  Forelæs- 
ninger vistnok  med  Urette  havde  forbigaaet. 

I  det  Skrift,  jeg  hermed  forelægger  Offentligheden, 
har  jeg  altsaa  vovet  mig  til  et  første  Forsøg  paa  en 
sammenhængende,  pragmatisk  Fremstilling  af  den  hele 
danske  Lægevidenskabs  Historie  i  et  begrændset  Tids- 
afsnit. Er  Forsøget  faldet  utilfredsstillende  ud,  tør  jeg 
maaske  vente  nogen  Overbærenhed,  da  der  netop  for 
det  her  behandlede  Tidsrums  Vedkommende  i  høj  Grad 
mangler  Forarbejder;  møjsommeligt  har  jeg  samlet 
Materialet  til  min  Fremstilling  af  alle  mig  tilgængelige 
trykte  og  utrykte  Kilder.  Ganske  vist  har  jeg  havt  et 
Grundlag  givet  i  Dr.  V.  Ingerslevs  solide  Arbejde:  „Dan- 
marks Læger  og  Lægevæsen  fra  de  ældste  Tider  indtil 
Aar  1800",  og  det  vil  kunne  ses  af  min  Fremstilling,  at 
jeg  har  havt  Nytte  navnlig  af  Forfatterens  Oversigter 
over  Medicinalvæsenets  og  Lægernes  Kaar  i  de  for- 
skjellige   Tidsperioder.      Men  Oversigterne   give   ikke   og 

tilsigte  aldeles  ikke  at  give  nogen  Lægevidenskabens 
Historie;  det  er  kun  en  delvis  Ramme  for  en  saadan,  at 
Fremstillingen  gaar  ud  paa  at  give.  Og  hvad  angaar 
det  Forsøg,  som  vor  afdøde  højt  fortjente  og  berømte 
Panum  i  et  Universitetsprogram  har  gjort  paa  at  skildre 
en  vigtig  Side  af  Lægevidenskabens  Udviklingshistorie, 
nemlig  Universitetsmedicinens,  ogsaa  for  det  Tidsrums 
Vedkommende,  som  jeg  her  behandler,  saa  viser  det 
sig,  at  dette  magre  Tidsrum  ikke  ret  har  kunnet  fængsle 
hans  Interesse;  hans  Fremstilling  er  her  saa  kortfattet 
og  kursorisk,  at  den  ikke  kan  give  vejledende  Holde- 
punkter af  Betydning,  medens  jeg  derimod  —  hvad  det 
er  mig  en  Tilfredsstillelse  samtidig  at  kunne  nævne  — 
for  Tidsrummet  efter  1750  har  havt  ikke  ringe  Udbytte 
af  et  efterladt  omfattende  Manuskript  af  ham  om 
Kratzenstein's  hele  Virksomhed,  i  hvilket  Panum  navnlig 
af  Konsistoriums  Arkiv  har  samlet  en  Mængde  vigtige 
Data  til  Belysning  af  den  daværende  Universitetsmedicin, 
og  som  med  særdeles  Forekommenhed  er  stillet  til  min 
Raadighed  af  hans  Efterladte. 

Nærværende  Skrift  er  en  Omarbejdelse  af  Fore- 
læsninger ved  Universitetet,  og  Oprindelsen  vil  maaske 
nok  hist  og  her  mærkes  i  Fremstillingen.  Denne  vil 
paa  nogle  Punkter  mulig  forekomme  noget  bred,  mere 
detailleret  og  mere  dvælende  ved  Bifænomener  uden 
fremtrædende  Betydning  for  selve  Lægevidenskabens 
Udvikling,  end  det  vel  i  og  for  sig  fuldt  passer  til  et 
Skrift,  der  skulde  have  en  systematisk  Karakter.  Men 
naar  jeg  har  gjort  mig  skyldig  deri,  saa  er  det  sket 
under  Paavirkning  af  den  Grundtanke  og  den  Grund- 
bestræbelse, der  bestandig  har  rørt  sig  hos  mig,  og  som 
jeg  ikke  har  kunnet  frigjøre  mig  for.  nemlig  at  søge 
ikke  blot  at  skildre  selve  den  egentlige  Lægevidenskabs 
Udvikling,  men  om  muligt  at   knytte  Fremstillingen  ret 


nær  til  den  almindelige  Kulturhistorie,  til  Litteratur- 
historien og  Personalhistorien.  Jeg  har  næret  det  Haab,  at 
vor  Lægevidenskabs  Historie  ved  en  saadan  Tilknytning 
skulde  kunne  faa  noget  forøget  Interesse  som  Supplement 
til  Fædrelandets  almindelige  Historie  og  derved  kunde 
fortjene  lidt  mere  Opmærksomhed,  end  man  hidtil  i 
Reglen  har  villet  indrømme  den.  For  den  danske  Littera- 
turhistories Vedkommende  har  til  Ex.  vor  banebrydende 
N.  M.  Petersen  med  hele  sin  fine  Følelse  og  Forstaaelse 
af  Aandslivets  Rørelser  ogsaa  paa  Videnskabernes  Om- 
raade  dog  stillet  Medicinen  som  et  irrelevant  Fænomen 
simpelthen  udenfor  —  hvad  jeg  allerede  tidligere  i  en 
Anmeldelse  i  Historisk  Tidsskrift  af  Dr.  Gordon  Norries 
Skrift  om  Kirurgen  Heuermann  har  dvælet  ved.  Det  maa 
nu  ganske  vist  ogsaa  indrømmes,  at  for  selve  Litteratur- 
historien staar  det  medicinske  Forfatterskab  i  en  temmelig 
isoleret  Stilling,  da  dets  Indholds  Tilegnelse  ved  dets  sær- 
lige, faglige  Forudsætninger  oftest  —  dog  ikke  altid  —  er 
temmelig  vanskelig  for  Almenheden.  Men  noget  anderledes 
turde  det  forholde  sig  med  den  egentlige  Kulturhistorie 
og  Personalhistorien  eller  Biografien.  Medicinen  er  ved 
Siden  af  at  være  en  Videnskab  tillige  en  Kunst  af  ind- 
gribende human  Betydning,  og  de  i  vor  Lægevidenskab 
optrædende  og  indvirkende  Personer  ere  ved  Siden  af 
at  være  Læger  og  Videnskabsmænd  jo  dog  ogsaa  Menne- 
sker med  menneskelige  Egenskaber  og  Rørelser,  hvilke 
det  vel  nok  sommetider  kunde  have  sin  historiske  Inter- 
esse lidt  nøjere  at  analysere. 

Overhovedet  har  jeg  som  i  mine  fleste  andre 
medicinsk-historiske  Arbejder  stræbt  efter  at  gjøre  min 
Fremstilling  saa  almenfattelig  som  mulig,  selv  om  en 
vis  Kollision  med  faglige  lægevidenskabelige  Hensyn 
derved  ikke  altid  har  kunnet  undgaaes.  Men  min  her 
ligesom    ogsaa    ved    tidligere    Lejligheder    antydede    Be- 

stræbelse  efter  i  min  Fremstilling  at  yde  en  Skærv  til 
at  slaa  Bro  mellem  den  almindelige  Dannelse  og  Fag- 
videnskaben staar  for  mig  som  saa  vigtig,  at  jeg  ikke 
tager  i  Betænkning  at  opretholde  den  selv  paa  Bekost- 
ning af  enkelte  faglige  Hensyn,  ligesom  i  det  Hele  min 
Opgave  efter  min  Betragtning  ikke  just  er  den,  at  trænge 
nærmere  ind  i  og  udrede  de  enkelte  medicinske  Viden- 
skabsgrenes  mere  detaillerede  Historie  —  dertil  vilde 
jeg  ogsaa  ofte  være  inkompetent,  og  det  maa  jeg  for  en 
stor  Del  overlade  til  de  paagjældende  Specialfags  særlige 
videnskabelige  Repræsentanter.  Min  Opgave  søger  jeg 
derimod  fornemlig  deri,  at  give  et  historisk  Billede  af 
den  lægevidenskabelige  Udviklings  hele  Totalitet,  altsaa 
først  og  fremmest  i  Relation  til  den  videnskabelige  Ud- 
viklings Historie  i  Almindelighed. 

Det  var  oprindelig  mit  Ønske  og  min  Plan,  i  Lig- 
hed med,  hvad  der  lykkedes  mig  med  Hensyn  til  min 
Klinikens  Historie,  at  faa  det  foreliggende  Skrift  ud- 
styret med  Portræter  af  de  omhandlede  ledende  Person- 
ligheder i  vor  Lægevidenskab  som  et  ikke  uvæsentligt 
yderligere  Bidrag  til  deres  Karakteristik.  Men  da  der 
for  dette  Tidsrums  Vedkommende  kun  forefindes  Por- 
træter af  forholdsvis  faa  saadanne  —  af  de  tre  mange- 
aarige  medicinske  Professorer  i  Tidsrummet,  Franckenau 
og  Buchwald,  Fader  og  Søn,  findes  intet  —  og  Illustra- 
tionsudstyrelsen  saaledes  vilde  faa  en  altfor  ufuldstændig 
Karakter,  afstod  jeg  i  Samraad  med  den  ærede  For- 
lægger igjen  derfra  med  Hensyn  til  dette  Bind,  der  efter 
min  nu  lagte  Plan  ogsaa  nærmest  kun  kan  betragtes 
som  en  Indledning  til  en  senere  udførlig  Fremstilling  af 
den  langt  righoldigere  Periode  i  den  danske  Lægeviden- 
skabs Historie  i  det  følgende  Hundredaar,  hvilken  jeg 
allerede  i  ikke  ganske  ringe  Udstrækning  har  behandlet 
i  Forelæsninger,   ligesom  jeg   ogsaa   har  publiceret  for- 

skjellige  mindre  og  større  Afhandlinger,  der  have  Special- 
æmner  deraf  til  Gjenstand. 

Endnu  maa  jeg  kun  udtale  en  Tak  for  den  bered- 
villige Imødekommenhed  og  Støtte,  jeg  har  mødt  i  vore 
Bibliotheker  og  ganske  særlig  ogsaa  ved  mine  ret  be- 
sværlige, ofte  af  anden  Optagethed  hindredre  og  saaledes 
kun  mangelfuldt  gjennemførte  —  ligesom  ifølge  Sagens 
Natur  ofte  frugtesløse  —  Forskninger  i  de  forskjellige 
Arkiver.  Ogsaa  til  flere  tyske  Bibliotheker  og  Arkiver 
staar  jeg  i  Taknemlighedsgjæld. 

April  1893. 

Jul.  Petersen. 

I. 

Indledning.  —  Det  medicinske  Fakultets.  Undervisningens  og  Medi- 
cinalvæsenets Forhold  ved  det  18de  Aarhundredes  Begyndelse.  — 
Amtsbarbererne,  Joh.  de  Buchwald.  —  Kjøbenhavnske  Hospitaler. 


At  begynde  en  samlet  Fremstilling  af  den  danske 
Lægevidenskabs  nyere  Historie  med  Begyndelsen  af 
det  18de  Aarhundrede  turde  forsaavidt  være  ret  vel 
begrundet,  som  Udviklingen  omtrent  ved  denne  Tid  slaar 
ind  paa  nye,  vigtige  Baner,  ikke  blot  i  Udlandet,  men  i 
Tilslutning  hertil  —  i  det  mindste  til  en  vis  Grad  —  og- 
saa  i  Danmark.  De  to  foregaaende  Aarhundreder  havde 
med  Renaissancen  som  Udgangspunkt  været  det  store 
anatomi sk-fysiologiske  Gjennembruds  Periode,  Slag  i  Slag 
vare  Opdagelserne  fulgte  paa  hverandre,  og  samtidig 
havde  Humanismens  Udvikling,  Græcitetens  Gjenoplivelse 
begyndt  at  rokke  ved  den  medicinske  Galensk-arabiske 
Skolastik  og  sat  den  ægte  Hippokratisme,  det  selvstæn- 
dige kliniske  Iagttagelses-  og  Erfaringsstandpunkt,  i  Høj- 
sædet for  den  praktiske  Medicins  Vedkommende.  Men 
man  dristede  sig  endnu  ikke  ret  til  at  tage  fat  paa  det 
intrikate  Arbejde,  at  give  Lægekunsten  et  fast  viden- 
skabeligt Grundlag  i  de  nye  anatomisk  -  fysiologiske  Op- 
dagelsesresultater.  Det  var  det  18de  Aarhundrede  for- 
beholdt at  forsøge  at  løse  denne  store  praktiske  Opgave: 
med   væsentlig  Bibeholdelse   af   det   hippokratiske   selv- 

stændige  Erfaringsprincip  som  gjældende  ved  Sygesengen 
at  forbinde  dermed  et  rationelt  deduktivt  Grundlag, 
hentet  fra  den  nye  Anatomi  og  Fysiologi  samt  fra  de 
fremspirende  fundamentale  Naturvidenskaber. 

Netop  dette  store,  lige  til  Nutiden  fortsatte,  medierende 
Arbejde  viede  Lægevidenskabens  almenbekjendte  Heros, 
„den  hollandske  Hippokrates"  Boerhaave.  i  Begyndelsen 
af  Aarhundredet  sine  Kræfter,  og  det  rationel-videnskabe- 
lige  Arbejde  førtes  derefter  videre  af  Andre  og  søgtes 
hurtig  bragt  til  Afslutning  ved  Udforming  af  færdige  Dok- 
triner og  Systemer  —  det  18de  Aarkundrede  er  i  det 
Hele  de  medicinske  Systemers  udvalgte  Tid.  Samtidig 
søgte  en  kraftig  tysk  Reaktion  —  vendt  lige  saavel  mod  hele 
denne  rationelt  videnskabelige  Bevægelse  som  mod  Skola- 
stiken  —  den  fra  Halles  nye  Universitet  udgaaede  Stah- 
lianisme,  at  hævde  det  gamle  hippokratiske  Princip  ved 
at  give  det  tildels  paradoxale  nye  Støttepunkter  og  op- 
bygge en  ejendommelig  Doktrin,  hvis  Materiale  delvis 
hentedes  fra  den  da  dominerende  Pietisme.  I  Frankrig 
og  England,  tildels  ogsaa  i  Holland,  udviklede  sig  i  Aar- 
hundredets  Begyndelse  nye  banebrydende  Bestræbelser 
for  den  hidtil  forsømte  Kirurgies  Vedkommende;  dette 
vigtige  Fag  rejste  sig  af  sin  Degradation  og  tilkæmpede 
sig  en  bestandig  større  videnskabelig  Betydning.  Det 
18de  Aarhundredes  danske  Medicin  vil  i  hele  sin  Ud- 
vikling fremtræde  som  Udslag  af  disse  nye,  mægtige 
Bevægelser  —  men  foreløbig  rigtignok  kun  som  Udslag, 
meget  en  miniature.  Lægevidenskaben  i  Danmark  kan 
ved  det  18de  Aarhundredes  Begyndelse  siges  at  vise  et 
Vendepunkt,  som  egentlig  ikke  er  stort  andet  end  et 
Nulpunkt;  det  Gamle,  det  17de  Aarhundredes  videnskabe- 
lige Liv,  svinder  hen,  det  Nye  har  endnu  ikke  gjort  sig 
gjældende. 

Den  danske  Lægevidenskab  havde  i  det  17de  Aar- 
hundrede  taget  en  meget  fremragende  Del  i  det  store 
anatomisk-fysiologiske  Opdagelsesarbejde,  ja  en  Tid  — 
for  eneste  Gang  i  Historien  —  under  Thomas  Bartholins 


Ægide  ubestridt  og  ubestrideligt  indtaget  en  tonean- 
givende første  Rangs  Plads  i  Bevægelsen,  hvorfor  ogsaa 
dette  Afsnit  hyppigt  er  blevet  indgaaende  behandlet  saa- 
vel  af  indenlandske  som  fremmede  Medicinalhistorikere; 
det  trænger  saaledes  ogsaa  af  denne  Grund  mindre  til 
fornyet  historisk  Behandling.  Men  den  Glands,  der  udgik 
fra  Thomas  Bartholins  stolte  Domus  anatomiea  —  det 
utvivlsomt  ogsaa  i  det  Ydre  dengang  anseligste  Anatomi- 
theater  ved  noget  Universitet1)  —  blegner  hurtigt  og  i 
tiltagende  Grad  i  Aarhundredets  sidste  Decennier,  de  an- 
sete Navne  svinde  uden  at  erstattes.  Selve  den  glimrende 
Æras  Chef  Thomas  Bartholin  døde  1680,  efter  allerede 
længe  forinden  at  have  trukket  sig  tilbage  fra  det  ana- 
tomiske Undersøgelsesværk  og  begrændset  sig  til  literært 
Arbejde.  Ole  Borch,  der  altid  lige  ufortrødent  fortsatte 
sin  mangesidige  Virken  for  Kemi,  Botanik,  Anatomi  og 
praktisk  Medicin  som  for  den  latinske  Filologi,  døde  1690, 
og  Steno,  denne  vor  Lægevidenskabs  allerstørste  og  mest 
straalende  Stjerne,  kom  vel  tilsidst  fra  Italien  tilbage  til 
Domus  anatomiea,  men  først  efterat  han  paa  det  Tids- 
punkt, da  han  skulde  være  vunden,  var  bleven  forsmaaet  og 
skubbet  til  Side,  vistnok  ved  selve  Th.  Bartholins  Intri- 
ger2), og  efterat  hans  indre  og  ydre  Liv  havde  taget  den 
kritiske  Vending,  som  vendte  ham  bort  fra  al  natur- 
videnskabelig Undersøgelse,  og  som  ogsaa  medførte,  at 
hans  Lærerophold  herhjemme  kun  blev  meget  kortvarigt. 
Vel  blev  Steno  her  længe  nok  til  at  kunne  skabe 
enkelte  anatomiske  Disciple,  og  den  dygtigste  af  disse. 
Caspar  Thomasøn  Bartholin,  gav,  efterat  han  omtrent 
samtidig  med  sin  Doctorpromotion  ved  Kongebrev  af  26. 
Marts  1678  var  bleven  udnævnt  til  Professor  medicinæ 
ordinarius  med  Senium  efter  Willum  Worm  og  Ole  Borch3), 
(Prof.  anatomiæ  og  physices  med  Sæde  i  det  filosofiske 
Fakultet  var  han  allerede  bleven  fire  Aar  tidligere,  kun 
19  Aar  gammel),  i  nogen  Tid  ret  flittig  praktisk  Under- 
visning i  Anatomi,  hvorom  opbevarede  Lektionskataloger 
og  Indbydelsesprogrammer  til  Sektioner  af  menneskelige 


Lig  og  af  Dyr  vidne.  Men  omtrent  ved  Aarhundredets 
Slutning  begyndte  han  i  høj  Grad  at  blive  absorberet  af 
de  mange  andre  og  særlig  anselige  „negotia",  som  den- 
gang let  frembød  sig  for  en  arbejdsdygtig  Universitets- 
professor, tilmed  naar  han  som  Bartholin  protegeredes 
af  saadanne  altformaaende  Stormænd  som  Reventlowerne4). 
Efter  den  Tid  var  han  fuldstændig  tabt  for  den  medicin- 
ske Undervisning,  medens  hans  fremtidige  Stilling  ved 
Universitetet  kun  var  den,  at  staa  som  formel  Indehaver 
af  Professio  primaria  i  det  filosofiske  Fakultet  og  fungere 
som  dettes  Dekan  efter  den  her  gjældende  Sexenniums- 
Vexel5).  Særlig  med  Hensyn  til  ham  lyder  ikke  uden  Be- 
rettigelse Riegels  Klage  over,  at  Regjeringen  „trak  de 
fortjente  Mænd  fra  Akademiet,  og  lod  dem  beholde  Pro- 
fessoraterne som  Kanonikater"6).  Stenos  anden  i  sin  Tid 
ivrige  Discipel,  Holger  Jacobsen  (Søstersøn  og  Svigersøn 
af  Thomas  Bartholin)  der  ved  Kongebrev  af  4.  Marts 
1681  udnævntes  til  „secundus  anatomicus"  med  Senium 
ved  Vakance  i  det  medicinske  Fakultet,  udfoldede  en 
ubetydelig  Virksomhed  ved  Universitetet  og  har  væsentlig 
kun  historisk  Interesse  ved  sin  Udgivelse  af  det  pragt- 
fulde „Museum  Regium'*  —  søm  indbragte  ham  mange 
Hædersbevisninger,  ogsaa  fra  Udlandet  —  og  ved  sine 
paa  det  store  kgl.  Bibliothek  opbevarede,  haandskrevne 
Kollegiehæfter  fra  Undervisningen  hos  O.  Borch  og  Steno 
med  vedføjede  kvikke  Tegninger7).  Forøvrigt  døde  H. 
Jacobsen  tidlig  af  en  tyføs  Feber  (1701),  kun  omtrent 
50  Aar  gammel,  og  efter  kun  i  3  Aar  at  have  beklædt 
den  ved  Rasmus  Bartholins  Død  ledigblevne  normerede 
Profession  i  det  medicinske  Fakultets).  Og  den  Professor, 
der  ved  Aarhundredets  Slutning  staar  som  primus  medi- 
cus  og  Dekan  i  Fakultet,  Ole  Worms  Søn  og  Thomas 
Bartholins  Fætter  Willum  Worm,  der  aldrig  havde  været 
nogen  egentlig  Kapacitet  og  nærmest  kun  havde  gjort 
Universitetskarriere  ved  at  være  sin  Faders  Søn,  var  ved 
Aarhundredets  Slutning  forlængst  absorberet  af  „alia 
negotia",    af   Virksomheden    som    kgl.    Bibliothekar    og 


Historiograf,  som  Assessor  og  Justitiarius  i  Højesteret, 
og  ved  Siden  deraf  lidende  af  bestandig  hyppigere  og 
besværligere  Podagraanfald9).  Hans  Forhold  til  Univer- 
sitetsundervisningen i  den  følgende  Tid  indskrænkede 
sig  da  ogsaa  til,  at  han  holdt  som  Vicar  sin  i  viden- 
skabelig Henseende  meget  ubetydelige  og  tilmed  svage- 
lige Søn  Ole  Worm,  der  allerede  1688,  kun  omtrent  20 
Aar  gammel,  var  bleven  udnævnt  til  Professor  i  det  filo- 
sofiske Fakultet,  men  som  sædvanlig  med  Senium  ogsaa 
i  det  medicinske:  efter  Faderens  Død  (1704)  og  til  sin 
egen  tidlige  Dod  (1708)  beklædte  han  derfor  den  ene 
normerede  Profession  i  dette  Fakultet. 

Med  en  lignende  dobbelt  Udnævnelse,  med  normeret 
Plads  i  det  filosofiske  Fakultet,  men  med  Designation  og 
Uprykningsret  ogsaa  i  det  medicinske,  og  saaledes  fore- 
løbig som  en  Art  Reservedocenter  i  dette  Fakultet,  stod 
endnu  et  Par  andre  Mænd  ved  Aarhundredets  Begyndelse : 
Hans  Mule  og  Jørgen  Seerup.  Ingen  af  disse  to  fik  dog 
nogen  fremtrædende  Betydning  som  Lærere  i  Lægeviden- 
skab. Hin,  der  var  en  yndet  og  stærkt  beskjæftiget  prak- 
tisk Læge,  rykkede  efter  Holger  Jacobsens  Død  op  i  den 
medicinske  normerede  Profession  og  blev  efter  W.  Worms 
Død  Fakultetets  Primarius  og  Dekan  ligesom  samtidig 
Universitetsrector,  skjøndt  han  egentlig  manglede  den 
formelle  Adkomst  baade  som  Universitetslærer  og  som 
Læge,  idet  han  ikke  var  promoveret  Doctor.  Han  nøjedes 
med  (1776)  at  disputere  -pro  licentia  in  medicina  obti- 
nenda",  saaledes  som  det  udtrykkes  paa  Titelbladet  af 
hans  under  Borchs  Præsidium  og  med  Th.  Bartholin 
som  Dekanus  forsvarede  Dissertation,  og  skjondt  Kjøben- 
havns Universitet  dengang  ikke  havde  nogen  særlig 
medicinsk  Licentiatgrad,  men  kun  en  Doctorgrad,  ogsaa 
som  eneste  Betingelse  for  legitim  Udøvelse  af  Lægepraxis 
(Forordn.  4.  Decbr.  1672),  har  man  altsaa  dog,  rimeligvis 
for  at  spare  ham  de  ikke  ringe  Udgifter,  indrømmet  ham 
Dispensation  for  den  efter  Disputationen  følgende  Pro- 
motion,  og  maaske   kunnet   finde  nogen  Hjemmel  derfor 


1  den  endnu  gjældende  Universitetsfundats  af  153910).  Men 
derfor  har  han  heller  aldrig  selv  kunnet  promovere  Doc- 
tores  og  har,  som  det  ses11),  overladt  denne  Dekanats- 
funktion  til  andre.  Ligesom  han  i  literær-videnskabelig 
Henseende  viste  sig  meget  ubetydelig  og  aldrig  præste- 
rede andet  end  den  nævnte  obligate  Dissertation,  der 
omhandler  Apoplexien  i  en  uselvstændig  Gjengivelse  af 
cle  af  Sylvius  i  Leyden  da  udviklede  Maximer  om  Spiritus 
animales12),  saalecles  har  han  heller  ikke  som  Lærer  havt 
nogen  større  Betydning,  medens  han  derimod  i  sin  Egen- 
skab af  Medicinalvæsenets  Chef  ved  Omstændighederne 
kom  til  at  spille  en  ikke  ringe  praktisk  Rolle.  Jørgen 
Seerup  var  en  anset  Provindslæge  og  Rektor  ved  Ribe 
Skole,  og  sin  Udnævnelse  til  Universitetsprofessor  i  1699 
synes  han  nærmest  at  skylde  den  Omstændighed,  at  hans 
Lægery  og  Gehejmeraad  Moths  Anbefaling  bragte  ham 
i  Berøring  med  Christian  V  under  dennes  sidste  besvær- 
lige Sygdom.  Han  døde  imidlertid  allerede  1701,  „in 
ipso  ætatis  et  fortunæ  flore  extinctus",  som  der  staar  i 
„nova  litt.  mar.  bali",  og  fik  saaledes  ingen  Lejlighed  til 
at  vise  sine  Evner  som  medicinsk  Lærer,  hvorefter  den 
unge  tyske  Doctor  Georg  Friderich  Franck  de  Francke- 
nau,  Søn  af  den  fra  Tyskland  indkomne  Livlæge  Georg- 
Franck  de  F.,  erholdt  en  lignende  dobbelt  Udnævnelse 
og  efter  Ole  Worms  Død  blev  normeret  medicinsk  Pro- 
fessor; hans  lange  Funktionstid  vil  give  os  Anledning  til 
oftere  at  komme  tilbage  til  ham. 

Der  var  saaledes  ved  Aarhundredets  Begyndelse  en 
Overflødighed  af  normerede  og  designerede  medicinske 
Docenter;  men  deres  Undervisning  tilsammentagen  var 
dog,  som  allerede  paavist  af  Panum13),  af  meget  ringe  Be- 
tydning, kun  fremtrædende  i  Retning  af  Forsømmelighed 
—  hvad  det  1707  fremkomne  bekjendte  anonyme  Klage- 
skrift noksom  dokumenterer14)  —  og  overhovedet  alt  andet 
end  skikket  til  at  forøge  den  sparsomme  Tilstrømning 
til  de  lægevidenskabelige  Høresale.  Meget  faatallig  var 
tilvisse    dengang    den   medicinske   Tilhørerkreds.     „Naar 


en  Professor  juris  eller  medicinæ  vil  læse  publice",  siger 
Holberg15),  „holder  han  det  for  en  Lykke,  at  band  kand 
have  tree  eller  fire  Tilhørere,  da  derimod  Theologorum 
deres  Lectier  og  Collegier  vrimle  af  Studenter1*.  Og  var 
selve  Undervisningen  kun  mangelfuld  og  lidet  indbydende, 
saa  var  heller  ikke  selve  Udstyrelsen  af  hele  Undervis- 
ningsapparatet  synderlig  tilfredsstillende.  Kong  Frederik 
IV  nærede  ingen  synderlig  Interesse  for  Videnskaberne. 
For  saavidt  som  Regjeringen  viste  Omhu  for  højere 
Undervisning,  koncentreredes  den  ved  Aarhundredets  Be- 
gyndelse om  det  nye  kongelige  Akademi  paa  Nytorv,  en 
Fortsættelse  af  Christian  IV's  Ridderakademi  i  Sorø,  ved 
hvilket  man  tilsigtede  at  uddanne  dygtige  administrative 
Kræfter16),  saa  at  Universitetet  ikke  fik  anvist  synderlig 
anden  udadgaaende  Opgave  end  den,  at  være  en  Præste- 
skole,  og  saa  ved  Siden  deraf  give  de  faa  Medicinere, 
som  meldte  sig,  en  tarvelig  og  partiel,  kun  theoretisk 
Uddannelse,  og  det  væsentlig  kun  „ex  commentariis",  med 
subtile  Fortolkninger  af  de  gamle  Forfattere  efter  Skola- 
stikens Mønster.  Den  egentlig  praktiske  Side  af  Under- 
visningen, Uddannelsen  ved  Sygesengen,  blev  overens- 
stemmende med  hin  traditionelle  skolastiske  Opfattelse 
betragtet  som  Universitetet  uvedkommende. 

Forøvrigt  gjennemførtes  adskillige  betydelige  Frem- 
skridt i  praktisk  Henseende  i  det  17de  Aarhundredes 
sidste  Halvdel,  og  den  mangeaarige,  indflydelsesrige 
Hovedbærer  af  vor  medicinske  Udvikling,  Thomas  Bartho- 
lin, var  utvivlsomt  en  ogsaa  praktisk  dygtig  Mand,  hvis 
Virken  for  Medicinalvæsenets  Ordning  og  Fremme  i  flere 
Retninger  fortjener  megen  Anerkjendelse.  Ham  skyldes 
for  en  væsentlig  Del  baade  Fremkomsten  af  Dispensa- 
torium  Hafniense  (1658),  den  første  danske  Farmakopoe, 
og  den  vigtige,  endnu  tildels  gjældende  Medicinalanord- 
ning af  4.  Decbr.  1672,  der  fastslog  Lægernes  ligesom 
ogsaa  Apothekernes  og  Barberernes  hele  Retsstilling. 
Autoriseret  Læge  var  herefter  den,  som  var  promoveret 

Doctor,  og  forsaavidt  som  vedkommende  var  en  kongelig 
Undersaat,  skulde  Graden  tages  ved  Kjøbenhavns  Uni- 
versitet. Ogsaa  den  i  Forordningen  givne  Tilladelse  til 
at  blive  promoveret  som  Læge  i  Universitetets  Auditorium 
superius  og  undgaa  den  i  Fundatsen  af  1539  foreskrevne 
Højtidelighed  i  Frue  Kirke  var  af  væsentlig  Betydning, 
idet  de  store  Promotionsudgifter  derved  meget  formind- 
skedes. Denne  Dispensation  var  forøvrigt  allerede  givet 
tidligere  i  Aabent  Brev  af  5.  Octbr.  166717).  Den  autori- 
serede Læges  Privilegium,  navnlig  til  at  forordne  ind- 
vortes Medikamenter,  ligesom  ogsaa  det  medicinske 
Fakultets  Hverv  og  Pligter  som  overordnet  Medicinal- 
autoritet fastslaaes  udførligt  i  Forordningen. 

Ogsaa  paa  de  Fremskridtsbestemmelser,  der  indførtes 
i  de  under  Frederik  III  og  derefter  under  Christian  V, 
paa  Grund  af  Forordningen  af  23.  Decbr.  1681,  paany 
udfærdigede  Artikler  for  det  kjøbenhavnske  Bartskærlav18), 
have  Impulser  fra  Bartholin  sikkert  gjort  sig  gjældende. 
I  disse  Artikler  —  hvori  forøvrigt  Antallet  af  Amtsmestre 
forøgedes  fra  10  til  12  og  derpaa  til  21  —  blev  det  nemlig 
fastslaaet  (hvad  der  ikke  findes  i  de  tidligere),  at  for  at 
blive  Amtsmester,  „skal  han  af  Facultate  medica  udi  nogle 
af  de  eldste  Mestere  deres  Nærværelse  examineres",  og 
først  „naar  han  er  dygtig  befunden,  skal  han  sit  Mester- 
st3rkke  ustraffelig  gjøre  og  sit  Borgerskab  lovligen  vinde". 
Heri  laa  dog  altid  nogen  Garanti  for  en  vis  Duelighed 
hos  disse  Datidens  Kirurger,  som  ved  Fagets  Degradation 
og  Forsømmelse  ved  Universitetet,  under  Kirkens  og 
Skolastikens  middelalderlige  Herredømme,  ved  den  her- 
skende Opfattelse  af  Kirurgien  som  en  lav  „ars  mecha- 
nica",  der  ikke  kunde  komme  i  Betragtning  i  Sammen- 
ligning med  Universiteternes  høje  „artes  liberales",  vare 
blevne  de  eneste  autoriserede  kirurgiske  Læger,  der  tilmed 
under  Epidemier  (Pest)  pligtmæssig  fungerede  som  virke- 
lige og  selvstændige  medicinske  Læger,  og  i  Følge  For- 
ordningen af  4.  Decbr.  1672  ogsaa  i  rolige  Tider  kunde 
anvende  indvortes  Medikamenter,  forsaavidt  som  de  havde 


Ret  til  at  forordne  de  „Vunddrikke",  som  man  dengang 
ansaa  for  nødvendige  i  Læsioners  Behandling.  Som  et 
særlig  nævneværdigt  Resultat  af  disse  skærpede  Bestem- 
melser, —  hvori  der  tillige  tillagdes  de  kjobenhavnske 
Mestre  en  vis  Kontrol  med  Barbervæsenet  i  Provindserne 
—  oprettede  henved  Aarhundredets  Slutning  Amts- 
mestrene  et  Anatomihus  i  Admiralgade19),  hvor  der  var 
Adgang  til  anatomiske  og  kirurgiske  Øvelser,  saa  at  de 
autoriserede  Kirurger  dog  kunde  begynde  at  opnaa  nogen 
virkelig  operativ  Indsigt  herhjemme,  og  ikke  som  hidtil 
vare  alene  henviste  til  mulig  at  opnaa  nogen  kirurgisk 
Uddannelse  paa  deres  obligate  Svendefarter  i  fremmede 
Lande,  eller  i  modsat  Fald  at  overlade  større  Operationer 
til  de  i  Reglen  mindre  solide  omstrejfende  Brok-  og 
Stensnidere  og  Okulister,  for  ikke  at  tale  om  Skarpretterne, 
hvis  dengang  travle  Metier  gav  dem  en  ganske  fremskudt 
Tillidspost  i  kirurgisk  Retning. 

Den  nære  Berøring  med  Holland,  hvor  Kirurgien 
indtog  en  anset  Stilling,  maatte  ogsaa  naturlig  give  denne 
Fremskridtsbevægelse  en  vis  Støtte.  Under  vanskelige 
Situationer  havde  man  ved  Christian  V's  Hof  gjentagne 
Gange  tyet  til  hollandske  Kirurgers  Hjælp,  navnlig  for  at 
nyde  godt  af  deres  særlige  orthopædiske  Indsigter.  Paa 
Livlæge  Henrik  a  Møinichens  Anbefaling  tilkaldtes  i  1688 
den  berømte  Beventer  for  at  hjælpe  de  rhachitiske  Konge- 
børn med  Bandager,  og  under  Kongens  sidste  Sygdum 
indkaldtes  Kirurgen  Peter  Adricmsm  Verdnyn-0)  efter  Ge- 
heimeraad  Moths  Anbefaling,  for  at  bøde  paa  Lamheden 
ved  en  kunstig  Bandage.  Ogsaa  mellem  de  kjøbenhavnske 
Amtsmestre  fandtes  i  Christian  V's  Tid  flere  ansete  og 
kyndige  Mænd,  saaledes  Livkirurgen  Aspach,  der  ses  at 
have  samvirket  med  den  dygtige  Livlæge  a  Møinichen, 
baade  i  Foretagelse  af  private  Sektioner21)  og  i  dennes 
Praxis  hos  fornemme  Folk,  saaledes  i  Willum  Worms 
sidste  Sygdom,  i  Anledning  af  hvilken  P.  Vinding  be- 
tegner Aspach  som  „experientissimus  vir  et  manu  et 
consilio  promtissimus""). 

Og  som  et  særlig  tydeligt  Udtryk  for  Barberlavets 
Fremadskriden  optræder  der  i  Aarhundredets  sidste  De- 
cennier en  Amtsmester  Johannes  de  Buchnald,  der  hvor- 
vel fattig  og  allerede  som  ung  Barbersvend  Familiefader, 
med  en  ganske  enestaaende  Energi,  Arbejdsevne  og  Ær- 
gjerrighed  arbejdede  sig  frem  til  at  blive  en  kundskabsrig 
Læge  og  meget  duelig  Operatør,  hvorfor  ogsaa  Udførelsen 
af  den  vanskelige  Blærestensoperation  hos  Ole  Borch  be- 
troedes ham.  At  den  store  Sten  ikke  fjernedes,  og  at 
Operationen  overhovedet  kun  paaskyndede  Døden,  blev 
heller  ikke  lagt  Buchwald  til  Last.  „Som  Stenen  i  sig 
selv  var  af  mere  Stoerlighed  end  at  der  kunde  aabnes 
Vej  for  den  at  udkomme  saa  og  af  større  Haardhed, 
end  at  den  kunde  ved  de  bedste  dertil  brugte  Instru- 
menter fuldkommelig  brydes,  blev  all  menneskelig  Hjælp 
forgjæves"23).  Hjemkommen  fra  sin  sidste  Uddannelses- 
rejse,  paa  hvilken  Buchwald  i  Leyden  (1797)  havde 
underkastet  sig  en  fuldstændig  Examen  og  havde  erholdt 
Licents  til  at  promoveres,  indviede  han  i  Begyndelsen  af 
1699  paa  en  smuk  Maade  Barberernes  Anatomikaminer, 
ved  der  for  „curiosis  årtis  medicæ  et  chirurgiæ  cultori- 
bus"  at  foretage  anatomiske  Demonstrationer  og  Opera- 
tionsøvelser.  „Perita  manu  nitidisque  instrumentøs"  fore- 
tog han  paa  Liget  af  en  Selvmorderske,  der  ved  en  særlig- 
Gunst  af  Kongen  var  stillet  til  hans  Raadighed,  rin  ab- 
domine  Paracentesin,  Gastroraphiam,  Lithotomiam,  Secti- 
onem  Herniæ  et  Fistulæ  ani,  in  Thoraci  Paracentesin 
pectoris  et  Amputationem  mammæ,  in  Capite  Polypi 
Extractionem .  fistulæ  lacrymalis  sectionem  ae  trepani 
applicationem,  in  artubus  suturam  tendinum,  arteriarum. 
sectionemque  anevrysmatisu24).  Og  det  følgende  Aar  op- 
naaede  han  i  en  Alder  af  42  Aar  ogsaa  i  sin  Hjemstavn 
fuld  Anerkjendelse  som  videnskabelig  Læge,  idet  han 
promoveredes  til  Doctor  medicinæ  i  Universitetets  Audi- 
torium superius.  Det  Universitets  -  Program,  hvori  den 
daværende  Rector  Ole  Bømer,  der  jo  ogsaa  var  en  prak- 
tisk   og    energisk    Mand,    indbyder    til    Højtideligheden, 

aander  den  varmeste  Synipathi  for  Buchwalds  ubøjelige 
Fremarbejden  ..per  ignem  et  ferruni":  ..emu  se  mon- 
stravit,  quem  nullæ  temporum  moræ,  nullæ,  variæ  licet. 
fortunæ  vicissitudines  deturbare  proposito  potueruiit". 
Rømer  fremhæver  den  sikkert  meget  kloge  Beskedenhed 
hos  Buchwald,  som  bragte  ham  til  at  vente  3  Aar  med 
at  benytte  sin  Licents  til  at  blive  promoveret  —  det 
maatte  kræve  Tid  "ligeoverfor  den  lærde  kjøbenhavnske 
Opinion  at  komme  helt  bort  fra  Barberen.  Men  havde 
han  saaledes  opnaat  Videnskabsmandens  ydre  Betingelser, 
saa  fik  han  i  saa  Henseende  heller  aldrig  mere  —  hans 
senere  Virken  og  Fortjenester,  som  vi  komme  tilbage  til, 
ere  af  udelukkende  praktisk  og  organisatorisk  Art.  I  alle 
de  følgende  Aargange  af  „Nova  litteraria  maris  Baltici" 
er  der  heller  intet  at  meddele  om  ham  i  videnskabelig 
Henseende;  han  er  i  det  nye  Aarhundredes  første  Decen- 
nium, som  Livkirurg  og  derpaa  som  Livmedicus  og  sam- 
tidig praktisk  Medicus  paa  Kvæsthuset,  absorberet  af 
Bestræbelsen  for  yderligere  at  sikre  sin  Fremtids  Bane 
ved  en  bestandig  nøjere  Forbindelse  med  Hoffet. 

Som  anført  viste  Thomas  Bartholin  et  udviklet  praktisk 
Blik  i  Ordningen  af  forskjellige  Medicinalforhold,  men 
derimod  skortede  det  ham  derpaa  paa  det  Omraade, 
som  skulde  synes  at  ligge  ham  særlig  nær,  nemlig  med 
Hensyn  til  de  medicinske  Lægers  praktiske  Uddannelse. 
Medens  han  paa  det  anatomisk-fysiologiske  Omraade  var 
afgjort  Fremskridtsmand,  var  han  derimod  i  andre  Hen- 
seender ikke  kommen  ret  ud  over  det  gamle  lærd-skola- 
stiske Standpunkt,  for  hvilket  det  var  nok  at  opdrage 
Lægerne  rent  theoretisk  „ex  commentariisu.  Skjøndt  han 
paa  sin  vidtløftige  Ungdomsrejse  havde  set  mange  smukke 
Sygehospitaler  og  i  sine  Breve"5)  omtaler  disse  som  et  ret 
interessant  Fænomen,  skjøndt  han  i  Leyden  havde  havt 
Lejlighed  til  at  overbevise  sig  om  den  kliniske  Under- 
visnings Betydning26),  lagde  han  dug  tydelig  nok  ingen 
egentlig  Vægt  derpaa  og  har  ikke  udfoldet  nogen  Be- 
stræbelse for  at  følge  Hollands  Exempel  —  hvad  der  nok 

tildels  kan  undskyldes  ved  det  meget  andet  af  paatræn- 
gende Vigtighed,  som  dengang  laa  for,  men  derimod 
næppe  ved  hans  Svagelighed  eller  ved  Mangel  paa  Ind- 
flydelse27). 

Hans  ubetydelige  Epigoner,  der  beherskede  det  danske 
Medicinalvæsen  ved  det  17de  Aarhundredes  Slutning, 
havde  lige  saa  liden  Sands  for  dette  Hovedpunkt,  og  som 
Følge  deraf  blev  der  i  Hovedstaden  ingen  Tale  om  Syge- 
hospitaler med  dertil  knyttet  klinisk  Undervisning.  En 
Art  første  Antydning  til  en  saadan  kunde  man  dog 
maaske  finde  i  den  1695  givne  Bevilling  for  unge  Medici 
og  Kirurger  til  at  antage  sig  syge  Lemmer  i  Børnehuset 
til  Kur  „under  Inspektion  af  de  kongelige  Livmedici  og 
Livkirurger",  ligesom  der  ogsaa  i  Fundatsen  for  Elers 
Kollegium  (1691)  —  i  hvilket  der  udtrykkelig  var  for- 
beholdt to  Pladser  for  vordende  Læger  —  optoges  den 
særlige,  til  Erhvervelse  af  praktisk  Øvelse  sigtende  Be- 
stemmelse, at  hvis  nogen  af  vedkommende  medicinske 
Alumner  „gjorde  saa  god  Progress  i  Studiet,  at  de  af 
Amplissima  Facultate  Medica  kunde  kjendes  dygtige  til 
at  exercere  Praxin  medicam  hos  fattige  Folk,  skal  det 
være  dennem  tilladt  at  blive  i  dette  Collegio  og  nyde  dets 
Beneficio  over  den  ordinaire  Tid"  —  en  Art  første  Be- 
gyndelse til  Ansættelse  af  Pleje-  og  Distriktslæger  i  Kjøben- 
havn.  Ogsaa  medførte  Christian  V's  store  Interesse  for 
Militærvæsenets  Udvikling  ikke  blot,  at  der  ansattes  over- 
ordnede Felt-  og  Marmemedioi,  men  ogsaa,  at  der  endnu 
inden  det  17de  Aarhundredes  Slutning  fremstod  et  Syge- 
hus i  Kjøbenhavn,  nemlig  det  iøvrigt  allerede  af  Frederik 
III  grundede,  men  nu  i  forholdsvis  stor  Stil  byggede 
Kvæsthus,  der  bar  den  smukke  Indskrift  ,.Valetudinarium 
sauciorum,  qvod  providentissima  augustissimi  Regis  Chr. 
Vti  cura  erexit  et  locupletavit,  ut  qui  membra  publico 
regnorum  bono  impendunt,  hic  ægritudinum  inveniant 
solatium,  fomenta,  sanitatem"  og  bestemtes  til  Brug  for 
Marinens  og  tildels  ogsaa  for  Hærens  Kvæstede,  hvilke 
sidste   dog  snart  fik  et  eget  Hospital  indrettet  paa   den 

gamle,  under  Kjøbenhavns  Slot  hørende  Ladegaard  udenfor 
Søerne.  Men  disse  Institutioner  vare  altsaa  egentlig  kun 
bestemte  for  Saarede  og  kom  overhovedet  kun  Militæretaten 
tilgode;  de  vare  eller  bleve  for  en  ikke  ringe  Del  tillige 
Invalidestiftelser.  Noget  civilt  virkeligt  Sygehus  existerede 
ikke  i  Hovedstaden  saalidt  som  i  den  øvrige  Del  af  Rigerne 
ved  Begyndelsen  af  det  18de  Aarhundrede.  Kjøbenhavn 
havde  indenfor  Voldene  kun  nogle  smaa  Lemmestiftelser, 
mellem  hvilke  var  det  gamle  Brøndstrædes  Hospital, 
ogsaa  kaldet  Sjæleboderne2S),  der  senere  i  det  18de  Aar- 
hundrede udvidedes  noget  i  Retning  af  Sygehospital  og 
saaledes  indledede  Oprettelsen  af  det  store  Almindelig 
Hospital,  men  som  ved  Aarhundredets  Begyndelse  kun 
var  et  Lemmehospital  af  sædvanlig  Karakter  med  14 
Nummere  (Værelser),  hvert  med  Plads  til  12  Lemmer,  og 
kun  udstyret  med  to  smaa  Sygestuer.  Udenfor  Voldene 
var  der  det  endnu  langt  ringere,  meget  forfaldne  Pesthus. 
der  da  laa  paa  Vesterfælled  ved  Kalleboderne,  og  som 
tjente  til  Daarekiste  og  til  Optagelse  af  nogle  andre,  særlig 
elendige  Personer.  Til  disse  Stiftelser  var  der  knyttet 
gejstlig,  men  ingen  eller  dog  kun  en  højst  ufuldkommen 
lægevidenskabelig  Bistand. 


II. 

Jacob  Benignus  Winslov  og  hans  Broder.  —  Franckenau,  Fader  og 
Søn.  —  Pesten  i  1711.  —  Mule.  —  Jens  Bing  sen.  —  Botticher.  — 
Fremskridt  i  Kirurgi  og  Fødselsvidenskab.  —  Tyske  Hoflæger.  Hof- 
steter.  —  Medicinens  fortsatte  Stagnation.  —  Trang  til  nye  Impulser. 


Under  disse  utilfredsstillende  Forhold,  under  det  be- 
standig mere  hensygnende  Liv  ved  Universitetet,  hvor 
der  paa  dette  Tidspunkt  ikke  engang  promoveredes  (o:  au- 
toriseredes) én  Læge  aarlig,  og  hvor  ingen  Lærer  af  nogen 

Betydning  kunde  øjnes,  dukkede  der  paa  engang  en 
Chance  frem.  Der  viste  sig  en  Menneskealder  efter 
Stenos  Fremkomst  mellem  de  faatallige  danske  medi- 
cinske Studenter  en  ny  lovende  opgaaende  Stjerne,  som 
Ole  Rømer  og  den  allerede  nævnte  for  Videnskab  inter- 
esserede og  i  selve  Lægevidenskaben  ikke  ukyndige 
Gehejmeraad  Moth,  Christian  V's  højt  betroede  Mand, 
Søn  af  en  anset  Livlæge  og  Broder  til  Kongens  Maitresse 
Grevinden  af  Samsø,  have  Æren  af  først  at  have  opdaget. 
Det  var  Jacob  Winsløw1),  en  fyensk  Præstesøn,  selv  be- 
stemt til  Præst  og  som  saadan  hørende  til  det  første 
Hold  theologiske  Alumner  paa  Borchs  Kollegium.  Skjøndt 
han  med  det  største  Bifald  holdt  gejstlige  Prædikener, 
opdagede  dog  baade  Rømer  og  den  skarpsindige  Gehejme- 
raad, at  han,  en  Slægtning  af  Steno,  havde  særlige  Anlæg 
for  Lægevidenskab  og  Anatomi,  og  efterat  han  efter  sin 
Velynders  Raad  havde  skiftet  Studium  og  holdt  tre  læge- 
videnskabelige Disputatser  paa  Kollegiet,  ligesom  ogsaa 
fungeret  som  anatomisk  Prosektor  hos  Caspar  Bartholin, 
t.iltraadte  han  i  1697,  28  Aar  gammel,  med  rigelig  Under- 
støttelse af  Kongen  og  Moth,  i  Selskab  med  Joh.  de 
Buchwald,  den  store  Udenlandsrejse,  som  under  de  mangel- 
fulde Studieforhold  hjemme  var  nødvendig  for  en  videre- 
gaaende  videnskabelig  og  praktisk  Uddannelse.  Rejsen 
gik  først  til  Holland,  det  Land,  hvor  danske  Studerende 
fremdeles  søgte  deres  nærmeste  og  vigtigste  Belæring, 
og  efterat  Buchwald  igjen  havde  forladt  ham  og  var  rejst 
hjem,  har  han  til  denne  fra  Amsterdam  skrevet  et  be- 
varet og  af  Riegels  meddelt  udførligt  Brev.  der  kaster 
et  klart  Lys  over  hans  interessante  og  originale  aande- 
lige  Personlighed. 

Denne  unge  Lærde,  hvis  hidtidige  Uddannelse  væsent- 
ligst havde  koncentreret  sig  om  den  daværende  forstenede 
lutherske  Orthodoxi  med  al  den  dertil  knyttede  rent  ab- 
strakte, skolastiske  Dialaktik,  som  havde  havt  en  Masius 
til  Lærer  og  havde  set  denne  ivrige  og  typiske  Repræsen- 
tant for  det  herskende  orthodox-theologiske  System  for- 

anledige  de  Bøger  af  en  reformerende  Aandsretning.  som 
Thomasius  havde  udgivet,  brændte  offentlig  af  Boddelen 
i  Kjobenhavn  —  denne  unge  Lærde,  hvis  ældste  og 
første  Universitetslærer  og  Velgjører  Ole  Borch  havde 
søgt  at  paavirke  ham  ved  saadanne  for  den  videnskabe- 
lige Tidsaand  karakteristiske  offentlige  Dissertationer  som 
Problemet  om,  hvilken  Art  den  Slange  tilhørte,  der  for- 
førte Eva  i  Paradis-),  viser  sig  desuagtet  at  være  fuldt  ud 
over  det  17de  Aarhundredes  lærde  Standpunkt  og  taler 
med  den  modneste  Ironi  om  „cursus  Teutonum,  hi  quippe 
solis  verbis  pascuntur,  subinde  etiam  saturantur".  Og 
Tvskernes  Studiemaade  ved  Universiteterne  var  væsenlig 
den  samme  lærde,  som  endnu  havde  Kurs  i  den  kjøben- 
havnske  Studiegaard,  og  som  i  den  følgende  Tid  kom  til 
end  fuldere  Gyldighed  ved  Indkaldelsen  af  en  ny  tysk 
Professor  (Franckenau).  Winsløw  udtaler  paa  den  mest 
afgjorende  Maade  sin  Mistillid  til  denne  traditionelle  Art 
Lærdom  og  er  henrykt  over  den  praktiske  Studieretning 
i  Amsterdam;  „ego  ipsa  rerum  testimonia  audio,  video, 
palpo".  Han  studerer  ikke  blot  Anatomien  praktisk,  men 
han  lægger  sig  med  den  største  Iver  efter  den  ringe- 
agtede Kirurgi  og  er  i  høj  Grad  optagen  af  den  Under- 
visning, han  modtager  af  Ran,  en  da  ret  berømt 
Kirurg,  der  var  begyndt  med  ligesom  Buchwald  at  være 
sædvanlig  Barberlærling,  og  først  efter  mange  Vanskelig- 
heder og  mange  eventyrlige  Livsforhold,  en  Tid  i  For- 
bindelse med  den  omrejsende  originale  Operatør  Frére 
Jacques,  var  naaet  til  sin  fremragende  Stilling,  der  til- 
sidst  kronedes  ved  Opnaaelsen  af  en  Professorpost  i 
Leyden.  Winsløw  udtaler  tillige  i  Brevet  sin  Taknem- 
lighed mod  Buchwald,  fordi  han  af  denne  har  lært  meget 
i  operativ  Henseende,  og  hvad  særligt  angaar  Buchwalds 
Methode  for  Brokoperation,  fremhæver  han,  at  ogsaa 
Rau,  som  er  bleven  bekjendt  dermed  og  har  forsøgt  den. 
har  været  meget  tilfreds  dermed.  Efter  Afslutning  af 
dette  Kursus  hos  Rau  erklærer  Winsløw  at  ville  gaa  til 
den  berømte  Deventer  i  Haag,  for  at  uddanne  sig  i  Ob- 

stetrik,  og  oplyser  endvidere,  at  han,  den  unge  Lærde, 
i  Amsterdam  endog  er  bleven  Discipel  hos  en  simpel 
Jordemoder,  for  allerede  her  at  faa  et  virkelig  praktisk 
Grundlag. 

Fra  Holland  tog  han  saa  videre  til  Paris  for  at  fuld- 
kommengjøre  sig  yderligere  i  de  samme  praktiske  Di- 
scipliner, og  hele  denne  Studieretning,  der  passede  med 
en  Buchwalds  Tendens,  maatte  for  en  kjøbenhavnsk  Theo- 
retiker  af  den  daværende  i  medicinsk  som  i  theologisk 
Retning  orthodox  -  skolastiske  Skole  være  noget  uhørt, 
Med  den  theoretiske  Fordannelse  og  dertil  knyttede  lo- 
giske og  videnskabelige  Sands,  som  Skolastiken  her- 
hjemme havde  givet  Winsløw,  og  hvis  Betydning  som  en 
vigtig  medvirkende  og  dannende  Faktor  paa  ingen  Maade 
bør  underkjendes,  kunde  der  blot  efter  hvad  vi  allerede 
have  set  af  ham  ikke  være  Tvivl  om,  at  han  vilde  kunne 
være  Manden  til  at  reformere  Medicinen  i  Kjøbenhavn 
og  bringe  til  fuld  Virkelighed  den  Indvirkning  af  den 
hollandske  Lægevidenskab,  som  den  i  apriorisk  dogma- 
tisk Lærdom  altfor  fasthængende  Bartholinske  Skole 
aldrig  kunde  bringe  til  ret  frugtbringende  Udfoldelse. 
Winsløw  havde  aabenbart  Evner  i  sig,  der  kunde  gjøre 
ham  til  en  kirurgisk  Boerhaave  for  vort  stagnerende 
medicinske  Fakultet;  han  besad  ikke  Stenos  dybe  Geni- 
alitet, men  han  var  og  viste  sig  i  sin  senere  Virken 
noksom  at  være  et  stort,  fremragende  Talent,  ligesom 
Boerhaave. 

Skæbnen  vilde  det  imidlertid  anderledes;  Winsløws 
Evner  kom  vel  til  fuld  Udfoldelse,  i  ethvert  Tilfælde  paa 
det  anatomiske  Felt,  og  kom  senere  ad  Omveje  den 
danske  Lægevidenskab  til  Gode,  men  det  blev  Paris,  som 
kom  til  at  høste  det  direkte  Udbytte  af  hans  voxende 
Berømmelse.  Theologiske  Disputereøvelser,  som  han  i 
Paris  drev  med  en  ung  Landsmand,  en  Sønnesøn  af  Ole 
Worm  sen.,  kun  med  det  uskyldige  Forsæt  derved  at  styrke 
sig  yderligere  i  sin  Barnetro,  og  hvori  han  havde  den 
Rolle    at   forsvare  Katholicismen   mod    sin   Landsmands 

Angreb,  navnlig  med  Benyttelse  af  Bossuets  Skrifter,  førte 
nemlig  til  det  skæbnesvangre  Resultat,  at  han  mere  og 
mere  tabte  Troen  paa  den  angsbiirgske  Konfessions  Ufejl- 
barhed og  følte  sig  bestandig  mere  tiltrukken  af  den 
katholske  Læres  Storhed  og  Konsekvens.  Og  han  endte 
da  med  ligesom  Steno  at  antage  Katholicismen.  Herved 
led  hans  Arbejde  for  Lægevidenskaben  og  Anatomien  dog 
intet  Afbræk.  Det  var  kim  en  sund  og  rolig  Overbevis- 
ning om  Katholicismens  Fortrin,  som  betingede  hans  af- 
gjørende  Skridt,  og  af  det  sygelig  exalterede  Følelsesliv. 
der  lidt  efter  lidt  overvældede  Steno  og  rimeligvis  havde 
sin  Rod  i  en  voldsomt  tilbagetrængt  erotisk  Lidenskab, 
mærkes  hos  Winsløw  intet  Spor.  Meil  fuldt  afskaaret 
blev  han  derved  fra  sit  Fædreland.  Vel  manglede  der 
ikke  paa  Bestræbelser  her  hjemme  fra  for  at  kalde  ham 
tilbage  til  den  rette  Tro,  efterat  han  ved  sin  voxende 
nagende  Tvivl  om  Lutherdommens  Ufejlbarhed  og  dernæst 
ved  Bossuets  mægtige  Paavirkning  havde  afsvoret  den  og 
fundet  Fred  i  Romerkirkens  Skjød.  Men  han  lod  sig  ikke 
mere  kalde  tilbage,  antog  Navnet  Bemgmts  —  Bossuets 
Fornavn  —  og  gik  strax  efter  uden  Vaklen  sin  Velgjørers 
og  den  ivrige  Katholicismes  Ærinde  ved  i  en  Disputats 
at  hjælpe  denne  med  at  slaa  fast.  at  Kjøkkenurterne  ved 
Paris  vare  saa  nærende,  at  der  ikke  i  sanitær  Henseende 
var  noget  til  Hinder  for  at  gjennemføre  Kirkens  strenge 
Faste  (hvad  nogle  Pariserdoctorer  havde  vovet  at  ymte 
om).  Han  blev  da  ogsaa  hurtig  ved  sin  mægtige  Be- 
skytters Hjælp  og  ved  dennes  Anbefaling  til  de  to  ansete 
Videnskabsmænd  Toitrnefort  og  Bodart  uden  Udgift  au- 
toriseret Doctor  i  Paris  og  fortsatte  som  Anatomen  Du 
Verneys  Assistent  og  derpaa  som  hans  Vicar  og  „Docteur 
Regent"  i  Fakultetet  sin  begyndte,  stedse  mere  lysende 
anatomiske  Bane. 

I  bestandig  større  Antal  tlokkedes  inden-  og  uden- 
landske Disciple  om  den  anatomiske  Lærestol  i  Jardin 
du  Roi  (den  senere  Jardin  des  Plantes),  og  talrige  frem- 
ragende, den  anatomiske  Videnskab  reformerende  Bidrag 

offentliggjorde  Winslow  i  Mémoires  de  l'Académie  des  scien- 
ces,  hvoraf  han  allerede  1708  var  bleven  Medlem.  Ved  deres 
praktiske  Tendens,  deres  Ædruelighed  og  Tilforladelighed, 
ved  deres  Klarhed,  Stringens  og  Grundighed,  deres  Be- 
toning af  det  for  Kirurgiens  og  den  medicinske  Læge- 
kunsts Udvikling  saa  vigtige  topografiske  Studium  af  de 
anatomiske  Forhold  —  noget  indtil  da  lidet  paaagtet  — 
bleve  disse  Bidrag  af  overordentlig  reformatorisk  Betyd- 
ning, og  Kronen  paa  Værket  satte  han,  da  han  i  1732, 
altsaa  i  en  Alder  af  63  Aar,  endelig  skred  til  Udgivelsen 
af  sit  epokegjørende  systematiske  Hovedværk,  den  modne 
Frugt  af  et  langt  Livs  utrættelige  og  grundige  Forsker- 
arbejde: „Exposition  anatomique  sur  la  structure  du  corps 
humain".  Denne  Lærebog  vandt  en  ganske  enestaaende 
Anseelse  og  Betydning,  blev  eftertrykt  og  oversat  i  alle 
større  Kultursprog;  den  benyttedes  i  et  meget  langt  Tids- 
rum rundt  om  ved  Universiteterne  og  ved  andre  læge- 
videnskabelige Læreanstalter. 

Samtidig  med  Udgivelsen  af  dette  sit  Hovedværk  led 
han  iøvrigt  en  Krænkelse,  som  hans  saa  beskedne  og 
fromme  Tankesæt  vel  kunde  bære  uden  Bitterhed,  men 
som  dog  var  yderst  paafaldende.  Efter  sin  Velynder  og 
Ven  du  Verneys  Død  erholdt  han  ikke  den  anatomiske 
Professorpost  ved  Jardin  du  Boi,  til  hvilken  han  i  særlig 
Grad  var  selvskreven ;  en  af  hans  unge  og  temmelig  ube- 
tydelige Elever  (Hunauld)  blev  ham  foretrukken,  og  først 
efter  dennes  tidlige  Død  (1743)  fik  han  Posten  74  Aar 
gammel.  Men  den  Alder,  hvori  de  fleste  trække  sig  til- 
bage fra  al  Virksomhed,  tyngede  ikke  ham.  Ved  sit 
sobre,  tarvelige  Livssæt  var  hans  fra  først  af  svagelige 
Helbred  bleven  bestandig  stærkere;  om  han  end  ikke 
mere  som  altid  tidligere  personlig  foretog  Sektionerne, 
virkede  han  dog  endnu  i  en  hel  Aarrække,  indtil  kort 
før  sin  Død  i  1760  (altsaa  i  en  Alder  af  91  Aar),  med 
megen  Ufortrødenhed  som  Professor ;  det  var  paa  hans 
Initiativ,  at  Pariserfakultetet  i  1744  i  Stedet  for  det  gamle 
sletbyggede    anatomiske  Amfitheater    fik    en    ny    anselig 

Stenbygning  med  høje  Glasvinduer.  Ligeledes  vedblev 
han  helt  ind  i  sin  høje  Alder  og  til  Trods  for  en  til- 
tagende Døvhed  at  have  en  udbredt  Lægepraxis  og  tog 
sig  bestandig  paa  opoftrende  Maade  af  fattige  Klienter. 

Af  de  Theses,  han  i  Egenskab  af  Fakultetsmedlem 
publicerede  og  fremsatte  til  akademisk  Disputation,  er  en 
enkelt  i  vor  Tid  bleven  fremdragen  og  bekjendt  hertil- 
lands, nemlig  en  Thesis  om  Dødstegnene.  Den  gamle 
Hædersmand  giver  ogsaa  i  dette  lille  Skrift  Vidnesbyrd 
om  sin  fordybede  anatomiske  Indsigt,  men  samtidig  om, 
at  han  var  sin  naive  Tids  Barn,  at  hans  rene  Sjæl  tillige 
rummede  en  god  Del  af  den  Enfold  og  Troskyldighed, 
den  „simplieitas  animi",  der  fremhæves  af  Holberg  som 
et  karakteristisk  Træk  hos  ham,  og  som  har  gjort  hans 
Indlæg  i  Skindøds-Spørgsmaalet  til  et  velkomment  Fund 
for  de  velmenende,  men  temmelig  blinde  Agitatorer,  der 
i  vor  Tid  have  søgt  at  fremkalde  en  Panik  paa  dette 
Omraade  hos  Befolkningen  ogsaa  hertillands2).  Hans  Frygt 
for  Skindød  er  naiv  og  overdreven  og  hans  Lettroenhed 
ligeoverfor  de  mest  utrolige  Skindødsberetninger  er  meget 
stor.  løvrigt  var  dette  Spørgsmaal  netop  i  Winsløws  Tid 
rejst  fra  den  da  fremspirende  forensiske  Medicins  Side, 
fornemmelig  af  den  ansete  romerske  Læge  Zacchia,  og 
et  Indlæg  i  Sagen  fra  den  gamle  verdensberømte  Ana- 
tom og  Kirurg  var  forsaavidt  af  meget  aktuel  og  tids- 
svarende Karakter.  De  sikreste  Tegn  paa,  om  Livet  er 
endt  eller  ikke,  vil  Winsløw  hente  fra  Kirurgien,  i  den 
usædvanlig  stærke  Smerte,  som  foraarsages  ved  kirurgiske 
Indgreb:  ved  Snit,  Stik  og  Brænden  ser  han  det  bedste 
Middel  til  at  vække  en  Skindød  til  Live.  Vi  skulle  se- 
nere se,  at  Spørgsmaalet  ligeledes  hertillands  optoges  til 
videnskabelig  Drøftelse  af  de  medicinske  Autoriteter  henad 
Midten  af  forrige  Aarhundrede. 

I  Korthed  skal  her  kun  endnu  berøres  den  glimrende 
Episode  i  hans  Slutningsvirken,  da  det  i  1745  af  Fakul- 
tetet overdroges  den  76aarige  altid  lige  ufortrødne  Forsker 
at  inaugurere   det  omtalte  nybyggede  og  storartede  ana- 

tomiske  Amfitheater  ved  en  Dissektion  og  en  Festtale,  i 
hvilken  han  giver  et  Tilbageblik  paa  sin  egen  videnskabe- 
lige Udviklingsgang  og  med  bevaret  Fædrelandsfølelse 
fremhæver  den  danske  Anatomi  og  hvad  han  har  lært 
deraf,  idet  han  samtidig  med  en  fin  Kompliment  til  den 
franske  Medicin  betoner  sit  egentlige  Udgangspunkt  fra 
Pariser  -  Anatomen  Riolan  som  sin  anatomiske  „Bis- 
Ayeul" :  „Né,  que  je  suis,  dans  une  province  du  Nord. 
fort  éloignée  de  la  Capitale  de  ce  Royaume ;  Instruit  que 
j'ay  été,  dans  l'université  Royale  de  Copenhague  des  prin- 
cipes  de  la  Médecine  et  de  l'Anatomie  qui  en  fait  la  base ; 
j'avoueray  cependant  que  tout  ce  que  j'ai  de  connoissance, 
je  dois  le  rapporter  å  la  source,  d'oii  l'avoit  puisé  le 
grand  Riolan,  qui  l'a  ensuite  communiqué  å  Simon  Paulli ; 
et  par  succession  aux  autres  Professeurs  de  Copenhague. 
par  qui  elle  est  parvenue  jusqu'å  moy:  ensorte  que  ce 
n'est  pas  sans  raison  que  je  puis  å  eet  égard  me  donner 
pour  arriere-petit-fils  de  eet  ancien  Professeur  de  nos 
Ecoles".  Som  Mellemled  mellem  Riolan  og  sig  selv  frem- 
hæver Winsløw  Simon  Paulli,  der  havde  lært  Anatomi  i 
Paris,  dennes  Discipel  Steno  og  endelig  Caspar  Bartholin 
„mon  premier  maitre  en  Anatomie".  Sin  egen  Paavirk- 
ning  af  Stenos  Aand  har  han  iøvrigt  med  særlig  Vægt 
og  i  stolt  Følelse  af  at  være  ikke  blot  dennes  Lands- 
mand, men  Frænde,  fremhævet  i  sit  nævnte  literære 
Hovedværk,  idet  han  deri  har  aftrykt  Stenos  berømte 
franske  Tale  om  Hjernens  Anatomi3)  in  extenso,  „en  aver- 
tissant  avec  une  sincére  reconnaissance,  que  le  seul  dis- 
cours de  feu  M.  Sténon  a  été  la  source  primitive  et  le 
modele  générale  de  toute  ma  conduite  dans  les  travaux 
anatomiques".  Videre  skal  her  ikke  dvæles  ved  Wins- 
løws  Liv  og  Virken;  den  tilhører  Medicinens  almindelige 
Historie,  men  desværre  ikke  den  danske  Medicins  særlige 
Historie,  om  han  end  lige  til  sin  Død  vedblev  i  Sind  og 
Skind  at  være  en  god  dansk  Mand  og  at  føle  sig  stærkt 
knyttet  til  alt  Dansk  —  hvad  der  allerede  fremgaar  af 
den  citerede  Passus  i  hans  Festtale  —  ligesom  han  var 

en  udmærket  Støtte   for  tilrejsende  Landsmænd,   hvorom 
ogsaa  Holberg  aflægger  personligt  Vidnesbyrd. 

Efter  Tabet  af  denne  store  Forsker  var  der  dog 
maaske  endnu  en  Mulighed  for,  at  Navnet  og  Slægten 
Winsløw  kunde  komme  til  snart  at  spille  en  betydnings- 
fuld og  reformatorisk  Rolle  i  den  danske  Medicins  Ud- 
vikling. Jacob  Benignus  havde  en  yngre  Broder  Niels 
Brun  W.,  der  ligesom  hin  efter  først  at  have  studeret 
Theologi  kastede  sig  over  Medicinen  og  rejste  til  Holland 
og  Paris,  hvor  han  i  to  Aar  studerede  hos  Broderen. 
Efter  sin  Hjemkomst  tog  han  1707  Doctorgraden  ved  en  Dis- 
sertation „Quæstio  medica;  an  medicus  debeat  esse  Ana- 
tomico-Chymicus"?  hvori  han  i  en  velskreven  Fremstilling 
afspejler  sin  Broders  Aand  baade  ved  den  Vægt,  han 
lægger  paa  et  grundigt  videnskabeligt  Studium  af  Anato- 
mien ligesom  ogsaa  af  Kemien  og  tillige  ved  den  hele 
fremskredne  praktiske  Tendens,  der  til  Ex.  viser  sig  i, 
at  han  endog  plaiderer  for  at  skrive  om  Medicin  i  Lan- 
dets Sprog,  ligesom  Franskmanden  skriver  paa  Fransk. 
Vi  se  saaledes  allerede  i  ham  Holbergs  og  Eilschows 
Aandsretning  manifestere  sig.  Afhandlingen  begynder 
Forfatteren  med  at  fremhæve,  hvor  svær  Lægens  Opgave 
er  „multa  sunt  quæ  medicum  afficiunt  et  ad  veri  medici 
titulum  evehi,  quam  arduum  quam  difficile".  Og  efter 
en  grundig  Motivering  af  Anatomiens  og  Kemiens  Vig- 
tighed for  Lægen  ender  han  med:  „Ergo  necesse  est,  me- 
dicus sit  Anatomico-Chymicus".  Den  meget  rosende  Paa- 
tegning,  som  Mule  i  Egenskab  af  Dekanus  giver  Afhand- 
lingen, er  sikkert  her  vel  begrundet,  At  der  imellem  de 
tilføjede  Theses  (Corollaria)  ogsaa  findes  nogle,  der  fuldt 
udtrykke  Tidens  typiske  naturvidenskabelig -theologiske 
Aand,  t.  Ex.  denne:  „Verisimile  est,  Adamum  et  Evam 
umbilicos  non  habuisse",  skyldes  vistnok  Promotor  (her 
Franckenau),  der  i  den  ældre  Tid  oftest  formulerede  Theses. 
Men  ogsaa  det  Haab  for  den  danske  Medicin,  der  saa- 
ledes kunde  knytte  sig  til  dette  yngre  Skud  af  den  Wins- 
løw'ske  Stamme,  blev  hurtig  tilintetgjort,   idet  han  som 


praktiserende  Læge  i  Kjøbenhavn  og  ufortrødent  virkende 
under  Pesten  1711  selv  bortreves  af  denne  Sygdom,  kun 
to  Aar  efter  Erhvervelsen  af  Doktorgraden.  Først  henad 
Aarhundredets  Slutning  vinder  Slægten,  i  Kirurgen  Frederik 
Chr.  W.,  aktuel  Betydning  i  den  danske  Lægevidenskabs 
Historie. 

Som  tilbageværende  Repræsentant  i  Danmark  for 
den  praktiske  hollandsk-franske  Reformretning  var  der 
da  i  Aarhundredets  Begyndelse  ikke  andre  end  den 
nævnte  oprindelig  til  „Medicorum  vulgus"  henhørende, 
men  energisk  fremadstræbende  Johannes  de  Buchwald, 
og  uden  Frugter  blev  hans  Virken  heller  ikke,  hvorvel 
det  dog  kun,  som  det  snart  nærmere  skal  blive  godt- 
gjort, var  en  meget  tarvelig  Erstatning  for  en  Winsløw. 
Og  klog  og  forsigtig  som  Buchwald  forøvrigt  i  høj  Grad 
var,  trængte  han  sig  som  allerede  nævnt  heller  ikke  efter 
at  være  bleven  videnskabelig  Doctor  strax  frem  til  at 
fordre  en  ledende  Rolle  i  den  danske  Lægevidenskab  og 
fik  foreløbig  ikke  nogen  Designation,  hvad  der  sikkert 
ved  hans  nære  Forbindelse  med  Kongen  allerede  i  Aar- 
hundredets Begyndelse  vilde  have  været  let  for  ham  at 
opnaa.  Der  blev  overhovedet  efter  Franckenaus  Udnæv- 
nelse i  lange  Tider  ikke  givet  nogen  ny  medicinsk  De- 
signation, og  efter  Ole  Worms  tidlige  Død  i  1708  var  der 
saaledes  ikke  andre  lægevidenskabelige  Docenter  end  de 
to,  der  nu  indtoge  de  i  den  gamle  Fundats  normerede 
Poster,  Mule  og  Franckenau,  idet  Caspar  Bartholin  for- 
længt  havde  ophævet  enhver  nærmere  Forbindelse  med 
det  medicinske  Fakultet  og  i  sin  bestandig  mere  frem- 
skudte Samfundsstilling  nøjedes  med  ved  Universitetet 
at  bevare  sin  Primarposition  i  det  filosofiske  Fakultet  og 
i  Lektionskatalogerne  at  figurere  med  sit  stereotype 
Thema  „Philosophia  Naturalis  ad  Recentiorum  mentem 
accommodata  novisque  experimentis  illustrata".  Mules 
Lærervirksomhed  var  af  meget  ringe  Betydning,  og  det 
var  saaledes  egentlig  paa  den  nye  tyske  Professor 
Franckenau,    den    første    Repræsentant   for    Tyskhedens 


Fremtrængen  ogsaa  ved  Universitetet,  at  Undervisningen 
hovedsagelig  kom  til  at  hvile. 

Om  denne  Mand  kunde  der  nok  paa  Forhaand  være 
Grund  til  at  nære  noget  større  Forventninger.  Vel  havde 
han  opnaaet  sin  Professorstilling  alene  ved  Hofindflydelse 
og  ved  at  være  Søn  af  Christian  V's  og  Frederik  IV's 
velanskrevne  Livlæge,  der,  som  han  i  et  Brev4)  fremhæver, 
af  sine  kongelige  Klienter  var  bleven  overvældet  med 
„ineffabili  clementia"  og  derfor  nok  kunde  faa  Sønnen 
anbragt  i  en  Universitetspost.  Men  Navnet  Franck  von 
Franckenau  havde  dengang  en  særdeles  god  Klang  i 
Tysklands  Lægevidenskab.  Faderen  havde,  førend  han 
1695  blev  dansk  Livlæge,  i  mange  Aar  indtaget  en  meget 
anset  Stilling  som  lærd  Videnskabsmand  og  Universitets- 
professor i  Heidelberg  og  Wittenberg,  var  Medlem  af  det 
Leopoldinske  Akademi  og  var  paa  Grund  af  sine  læge- 
videnskabelige Fortjenester  af  Kejseren  bleven  ophøjet  i 
arvelig  Rigsadel,  ja  endog  udnævnt  til  Pfalzgreve,  hvor- 
efter han  imidlertid,  da  hans  Position  i  Tyskland  blev 
mindre  sikker  og  Misundere  faldt  over  ham,  havde  taget 
til  Takke  med  en  dansk  Livlægestilling  og  Justitsraads- 
titel.  hvilken  hans  Ven,  den  danske  Livlæge  Ringehnann, 
havde  bistaaet  ham  med  at  erholde5).  Han  havde  virkelig- 
hørt  til  Tysklands  „Clarissinii  viri",  om  end  hans  usæd- 
vanlig storartede  Karriere  mere  synes  at  være  betinget 
i  en  usædvanlig  dygtig  Ævne  til  at  gjøre  sig  gjældende 
end  i  en  usædvanlig  videnskabelig  Dygtighed.  Hans  tal- 
rige akademiske  og  andre  Skrifter  synes  ikke  at  vidne 
om  fremragende  Egenskaber,  men  kun  om  Tidens  sæd- 
vanlige Polyhistori  med  ret  gode  Indsigter  særlig  i  ana- 
tomisk Retning.  Han  tog  imidlertid  stadig  livlig  Del  i 
de  videnskabelige  Bevægelser,  der  vare  oppe  i  hans  Tid, 
baade  paa  de  mere  theoretiske  og  de  praktiske  Omraader. 
I  sidstnævnte  Henseende  gjorde  han  sig  blandt  andet 
bemærket  ved  et  Skrift  om  den  dunkle  Medicina  mag- 
netiea.  Dette  var  iøvrigt  heller  ikke  noget  selvstændigt 
Arbejde,  men  kun   en  Bearbejdelse  af  et   engelsk  Skrift 

af  Maxwell,  men  det  behandlede  et  interessant  og  mystisk 
Ærane,  der  var  blevet  særlig  fremdraget  ved  den  pan- 
theitiske  Paracelsisme ,  og  som  ogsaa  hertillands  havde 
sat  de  medicinske  Penne  i  livlig  Bevægelse.  Baade  Thomas 
Bartholin6)  og  Hermann  Grube7)  havde  anstrængt  sig  for  at 
opklare  de  mærkelige  udstraalende  Virkninger  baade  i 
gavnlig  og  skadelig  Retning  af  Magneter,  Amuletter  og 
andre  med  hemmelige  Kræfter  begavede  Legemer  og  sat 
disse  Fænomener  i  Relation  til  Sygdommes  Overførelse 
ved  Smitte,  alt  nærmest  i  den  praktisk  therapeutiske 
Hensigt  at  vinde  et  rationelt  Grundlag  for  de  berømte 
„sympathetiske  Kure".  I  Begyndelsen  af  det  18.  Aar- 
hundrede  (1702)  behandlede  den  unge  Peter  Foss,  en  Søn 
af  Lægen  og  Forstanderen  Laurids  Foss  i  Sorø,  dette 
Æmne  meget  udførligt  i  en  Dissertation  ved  Borchs  Kol- 
legium8) —  og  maaske  var  han  kommen  ind  paa  disse 
Undersøgelser  netop  ved  Impulser  fra  Livlæge  Francke- 
nau,  der  i  det  Hele  vedblev  at  vise  videnskabelig  Inter- 
esse ogsaa  efter  sin  Anbringelse  i  Kjøbenhavn  og  t.  Ex. 
jævnlig  foretog  anatomiske  Undersøgelser9). 

Den  gamle  Franckenau  havde,  hvad  der  ogsaa  frem- 
gaar  af  hans  citerede  Breve,  givet  sin  Søn  den  omhygge- 
ligste Opdragelse  øg  derefter  overdraget  Fuldendelsen  af 
dennes  medicinske  Uddannelse  til  sin  intime  Ven  Kemi- 
atrikeren  Professor  Gunther  Christoph  Schelhammer  i 
Jena  og  derefter  i  Kiel,  en  Mand,  der  havde  et  særligt 
Lov  som  en  udmærket  og  omhyggelig  Lærer,  og  som  er 
Udgiver  af  de  citerede  „Epistolæ  clarissimorum  virorum" 
og  deres  Adressat.  Og  den  unge  Franckenau  havde  vist 
sig  sit  Navn  og  sin  Lærer  værdig,  optraadte  som  frugtbar 
og  lærd  Forfatter  og  blev  meget  tidlig  Professor  i  Witten- 
berg, hvis  Universitet  fra  Reformationstiden  ogsaa  i  læge- 
videnskabelig Henseende  stod  i  særlig  Anseelse,  blandt 
Andet  for  sine  dygtige  Bestræbelser  for  at  sammensmelte 
den  nye  kemiatriske  Retning  med  de  anatomisk-fysiolo- 
giske    Forskningsresultater.     Ligesom    Faderen    var   den 

unge  Franckenau  Medlem  af  det  Leopoldinske  Akademi. 
da  han  i  en  Alder  af  -)2  Aar  ansattes  i  Kjøbenhavn. 

Efter  sin  Ansættelse  viste  han  sig  fremdeles  i  Be- 
siddelse af  ægte  tysk  Ihærdighed  og  opfyldte  med  en 
dengang  ukjendt  Samvittighedsfuldhed  sine  akademiske 
Pligter  med  Hensyn  til  Forelæsninger  og  Afholdelse  af 
de  foreskrevne  Disputationer,  hvorfor  han  ogsaa  i  den 
ovenfor  nævnte  anonyme  Klage  over  de  daværende  Uni- 
versitetsprofessorers Forsømmelighed  sammen  med  den 
hebraiske  Professor  Steenbuch  fremhæves  som  hæderlig 
Undtagelse.  Den  foreskrevne,  men  ligeledes  hyppig  for- 
sømte Disputatio  pro  cathedra10)  overholdt  han  ogsaa  strengt. 
Men  noget  i  virkelig  Forstand  nyt  eller  kraftigt  Blod  til- 
forte  man  dog  ikke  Universitetet  ved  dette  for  det 
medicinske  Fakultets  Vedkommende  første  Udslag  af 
Tydskhedens  tiltagende  Indflydelse  ved  Christian  V's  og 
Frederik  IV's  Hof.  Han  tilhørte  i  hele  sin  aandelige 
Disposition  fuldstændig  det  17.  Aarhundredes  -lærde" 
Retning,  saatedes  som  denne  manifesterede  sig  ved  de 
smaa  tydske  Universiteter  paa  væsentlig  skolastisk  Grund, 
og  han  kom  aldrig  videre  end  til  de  blodløse  traditionelle 
Disputationer,  om  hvilke  det  samme  fuldt  gjælder,  som 
er  blevet  fremhævet  af  en  moderne  kritisk  Historiker  om 
hans  Faders  literære  Produktioner,  at  de  have  ringe 
videnskabeligt  Værd11).  Mellem  hans  i  Kjøbenhavn  trykte 
Dissertationer  indtage  iøvrigt  to  om  det  vigtige  Kapillær- 
kredsløb  („Anastomosis  retecta"),  som  da  nylig  var  blevet 
opdaget  af  McUpighi  og  Leeiuvenhoeck ,  en  forholdsvis 
fremragende  Plads.  Men  bortset  fra  deres  elegante  Latin 
(hvori  hans  Fader  ogsaa  ^ogte  særlig  Ære)  og  fra  den 
interessante  Omstændighed,  at  han  under  sit  Ophold  i 
Holland  i  1691  har  besøgt  Leeuwenhoeck  i  Delft  og,  som 
han  fremhæver,  har  kunnet  overbevise  sig  om  -Anasto- 
mosernes"  Blodcirkulation  i  denne  store  Naturforskers 
berømte  Mikroskoper,  indeholde  Afhandlingerne  dog  intet 
af  særlig  Betydning  og  vidne  ikke  om  nogen  selvstændig 

Forskning  eller  selvstændig  videnskabelig  Dygtighed.  Den 
første  af  disse  Dissertationer  (1702)  der  er  dediceret  til 
Storkantsleren  Grev  Conrad  Reventlow,  er  hans  Disputatio 
pro  loco.  Han  var  kun  en  Repræsentant  for  den  re- 
spektable Middelmaadighed  og  dertil  en  Repræsentant 
for  den  særlig  tyske  Nuance  i  Datidens  medicinske 
Skolastik,  den  som  Jacob  Winsløw  saa  blodigt  kritiserer, 
og  i  Sammenligning  med  hvilken  den  national  danske 
Bartholin'ske  Skole  dog  havde  et  langt  friskere  og  dyg- 
tigere Præg.  Han  var  og  blev  den  Lærde  „ex  commen- 
tariis" ,  og  det  er  ganske  træffende,  hvad  Riegels  siger 
om  ham,  at  „han  skrev  ud  af  Bøger  om  Tarmenes  Kirtler, 
om  Hjertepungen,  om  Neglene".  Den  realistisk-rationelle 
praktiske  Reformretning,  som  dengang  allerede  gjorde  sig 
mægtigt  gjældende  i  Holland  og  England,  og  hvem  Frem- 
tiden skulle  tilhøre,  kunde  ingen  Støtte  finde  hos  Francke- 
nau,  og  at  han  i  en  Aarrække  var  vor  Medicins  ledende 
Mand  betød  kun,  at  den  gamle  endnu  halvt  arabisk- 
galenske  Orthodoxi,  blot  noget  modificeret  ved  hippo- 
kratiske  og  nyere  naturvidenskabelige  Tilsætninger  paa 
det  anatomisk-fysiologiske  Omraade  og  i  kemiatrisk  Ret- 
ning, beholdt  sin  Plads  i  Højsædet. 

Under  denne  døde  Periode,  der  kun  oplivedes  af  den 
flittige  Franckenaus  aarlige  Disputationer,  indtraf  der  imid- 
lertid en  stor  Begivenhed,  som  vel  i  bogstavelig  Forstand 
bragte  Død  og  Fordærvelse  i  stor  Udstrækning,  men  ved 
Siden  deraf  var  vel  egnet  til  at  vække  medicinske  Kredse 
til  Liv  og  Eftertanke  og  Reformiver.  Det  var  den  frygte- 
lige Pest,  som  efter  i  nogen  Tid  at  have  hærget  Helsingør 
i  Foraaret  1711  naaede  Kjøbenhavn.  Og  virkelig  se  vi. 
at  der  midt  under  al  den  grændseløse  Jammer,  som  voldtes 
af  en  Sygdom,  der  synes  at  have  bortrevet  over  en 
Tredjedel  (ca.  25000)  af  Kjøbenhavns  Indbyggere,  og  til 
Trods  for  Lægekunstens  Afmagt  derimod  dog  udfoldedes 
dygtige  og  energiske  Bestræbelser,  der  kaste  et  for- 
mildende Skær  over  Datidens  endnu  til  abstrakt  Doktri- 
narisme   stærkt    støttede    Lægevidenskab    os    over    dens 


27 

Udøvere  og  i  ethvert  Fald  vise  væsentlige  Fremskridt 
fremtur  Forholdet  under  de  mange  Epidemier  af  denne 
Sygdom  i  det  foregaaende  Aarhimdrede. 

En  saadan  Fremgang  spores  allerede  i  den  „Under- 
retning om  Præservation  og  Cv/ration  imod  Pesten" .  som 
de  kjobenhavnske  Læger  1709  efter  kongelig  Befaling 
publicerede,  da  den  frygtelige  Sygdom  efter  i  1704  at 
være  kommen  til  stærkt  Udbrud  i  Constantinopel  i  de 
følgende  Aar  lidt  efter  lidt  trængte  frem  i  Europa  og  i 
1709  naaede  Østersøens  Kyster.  I  denne  Anvisning  gives 
tørst  følgende  i  traditionel  Form  holdte  Intimation: 

„Saasom  Pesten  fornemmelig  kommer  fra  Guds 
Vredes  Haand.  saa  er  det  enhver  Christens  Pligt  og 
Skyldighed  først  og  fremmest  at  indfalde  til  Gud  med 
ydmyg  Suk  og  Bøn  om  saa  stoor  en  Landeplages  naadige 
Afvendelse  eller  Formildelse,  ogsaa  af  Sindsens  Bevegel- 
ser  sette  fornemmelig  al  Frygt  Bekymring  og  Vrede  til 
Side"   —  hvorefter  det  hedder: 

..Det  er  højlig  fornødent,  at  alle  Commercier  og 
Correspondentser  med  inficerede  Steder  aldeles  blive  op- 
hævede, item  alle  Rejsende  fra  fortænkelige  Steder,  hvor- 
iblandt er  indslutted  Jøder  som  i  Mængde  fra  Polen  Tid 
efter  anden  her  i  Staden  sig  indfinde,  ikke  tillades  at 
indkomme,  eller  rejse  her  igjennem  Landene.  Og  som 
intet  af  adskillige  Slags  Vare.  der  føres  fra  fremmede 
Steder,  snarere  kan  optænde  saadanne  smitsomme  Syger 
end  Foderverk.  Hør.  Hamp.  Uld.  Humle  og  deslige  mere. 
var  det  og  meget  tjenligt  at  lade  deres  Indførsel  forbyde. 
I  >ir  eftersom  Luften  er  det  største  Middel,  hvorved  saadan 
Contagium  mærkelig  propageres,  saa  er  det  meget  Magt 
paaliggende,  at  den  idelig  renses  ved  adskillige  Røgelser, 
hvorom  herefter  meldes,  og  al  Urenlighed  og  Omflettighed. 
hvoraf  Luften  bliver  usund,  og  des  mere  beqvem  at  ta_. 
imod  Forgift,  forbydes.  Til  den  Ende  vil  alle  Gader. 
Stræder  og  andre  publiqve  Pladser  daglig  holdes  vel  rene. 
og  ikke  tillades  Aadsel  nogen  Steder  at  blive  liggende-. 
men    strax    bortføres.     Dernæst    at    enhver    udi    sit  eget 

Hus  beflitter  sig  paa  al  Renlighed  baade  i  Stuer  og  Klæder, 
og  ej  lader  nogen  Modning  i  deres  Gaarde  eller  Huse.  og 
andet,  som  ond  Stank  kan  forvolde,  blive  liggende,  men 
det  hver  Dag  eller  i  det  seneste  hver  anden  Dag  udføre. 
End  er  det  meget  gavnligt  og  fornøden,  at  ingen  Svin 
bliver  tilladte  i  noget  Hus  eller  Gaard  at  forblive,  langt 
mindre  dem  paa  Sti  at  opsætte,  saasom  de  altid  foraar- 
sage  stor  Stank,  og  lettelig  kan  hjelpe  til  at  inficere 
Luften.  Ej  heller  er  det  tjenligt,  at  Staadere  og  Stakler 
lade  sig  indfinde  for  Huse  og  Dørre,  som  de  pleje,  og  at 
Enhver  skafter  alle  løse  Hunde  af,  eller  i  det  mindste 
holder  dem  fra  at  komme  paa  Gaderne.  Naar  dette  saa- 
ledes  tages  i  Agt,  kunde  man  desbedre  bruge  adskillige 
Midler  til  at  rense  Luften  med,  som  fornemmelig  er 
Krudt,  Svovel,  Tjære,  Bæg,  Enebærtræ  og  Grannetræ, 
Malurt,  hvoraf  man  sig  kunde  betjene  paa  de  publique 
Steder,  hvor  det  uden  Fare  ske  kan,  enten  ved  Skyden 
eller  adskillig  Ilds  Optændelse.  Udi  Husene  og  Stuerne, 
naar  de  ere  tilgavns  rengjorte,  endogsaa  fra  alle  Spindel- 
væve, tjener  at  ryge  Morgen  og  Aften  med  Enebær,  Ene- 
bærtræ eller  Svovel,  hvo  det  fordrage  kan.  Dog  vil  det 
i  Agt  tages,  at  de  som  have  et  svagt  Bryst,  saa  og  syge- 
lige Koner,  ikke  strax  begive  sig  i  de  Logementer,  som 
med  Svovel  ere  røgede,  men  efter  en  Times  Tid  eller 
mere  først  komme  derind.  Desforuden  kan  Gulvene  og 
allevegne  med  Vinædike  besprænges."  Derefter  følger 
saa  forskjellige  Opskrifter  paa  Rygepulver  og  Præservere- 
Medikamenter  samt  diætetisk-hygieiniske  Forskrifter.  Ved 
udbrudt  Pestepidemi  gives  derpaa  følgende  Anvisninger: 
-Skulde  nogen  Contagion,  som  Gud  naadeligen  for- 
byde, lade  sig  indfinde  i  et  Hus  eller  flere,  at  da  al  Om- 
gjængelse  med  saadanne  Huse  strax  bliver  afskaffet,  og 
ingen  kommer  til  dennem  uden  de,  som  til  saadanne 
Forretninger  af  Øvrigheden  beskikkes,  og  et  Kiænde-Tegn 
paa  saadanne  Huse  opsættes,  andre  til  Advarsel.  De 
øverste  Logementer  i  Husene  ere  de  bedste  for  Patien- 
terne,   saa   at  de   friske   ej    saa   lettelig   blive  inficerede. 

De  Døde  kunde  bestrøes  med  u-lædsket  Kalk,  og  da  med 
allerførste  bestædiges  til  Jorden,  og  der  udi  nedgraves 
det  dybeste,  som  skee  kand.  Og  var  allerbest,  at  det 
skeede  uden  for  Byen.  De  Huse,  som  nogen  ere  afdøde 
fra,  bør  allevegne  i  Stuer  og  Kammere  vel  udspekkes 
med  reen  Kalk,  og  fra  det  øverste  til  det  nederste  paa 
ny  overkalkes,  Gulvene  med  Æclike  besprenges,  saa  og 
røges  med  Svovel,  Kruud,  Enebær-Træ.  Enebær,  item 
Beeg  eller  Tjære ;  Dørrene,  Vinduve-Karmer  og  hvad  andet 
Træ-Vare  kand  være,  som  er  Naglefast,  med  skarp  Lund 
vel  aftoes,  og  siden  igjen,  naar  det  er  tørt,  med  good 
Ædike,  førend  de  af  andre  bliver  beboet.  De  Dødes 
Klæder  eller  Boeskab,  bør  ingenlunde  at  føres  paa  Auk- 
tion eller  Torv  at  sælges,  ej  heller  nogen  sig  dermed  at 
befatte,  førend  det  meget  vel  er  reenset  og  toet  af  visse 
der  til  beskikkede  Personer,  men  ingenlunde  i  Byerne, 
eller  ved  de  Vandsteder,  som  ere  til  daglig  og  jævnlig 
Brug,  og  derefter  vel  igjennemrøges  med  Beeg  eller  Svovel. 
Al  Straa,  Straa-Dynd,  gammel  Klude,  Pjalter  og  detslige, 
bør  at  opbrændes  med  Ild  udenfor  Byerne.  Var  det  og 
fornøden,  at  de  Personer,  som  skal  have  med  saadant  at 
bestille,  vare  særdeles  tegnede,  at  andre  kunde  tage  sig 
Vare  for  dennem,  og  sky  deres  Omgængelse. 

Endelig  var  det  ogsaa  af  stor  Fornødenhed,  at  der 
strax  i  Begyndelsen  af  saadanne  farlige  Tider,  bleve  be- 
skikkede tvende  dygtige  Medici  og  Chirurgi.  der  kunde 
betiene  den  fattige  Almue,  og  videre  observere  og  tage 
alting  i  Agt,  til  det  gemene  Beste.  Men  som  saadanne 
gode  Mænd  sætter  sig  i  alleryderste  Fare,  og  ofte  maa 
lade  Livet  til,  vilde  de  med  en  vis  aarlig  Løn  aflegges, 
at  de  desflittigere  og  uforsagte  kunde  forrette  deres  Be- 
stilling." 

De  sidste  26  Sider  af  Skriftet  handler  om  Sygdom- 
mens Curation  og  indledes  med  nogle  diagnostiske  og 
pathogenetiske  Oplysninger  af  en  ædruelig  og  tildels  af 
en  temmelig  negativ  Natur.  „Hvad  Pesten  i  sig  selv 
egentlig    er    og    hvorudi    dens   rette   Natur   og  Egenskab 

bestaaer,  er  ey  med  nogen  menneskelig  Forstand  at  ud- 
grunde, ihvorvel  mange  fornemme  mediei  have  bemødet 
sig  derom".  Men  der  tilføjes  dog:  »Det  kand  nogenledes 
forstaaes,  at  dens  Forgift  bestaaer  i  en  vedklæbende  stor 
Subtilitet  og  meget  hastig  Virkning,  naar  den  først  bliver 
bragt  i  Arbeid  af  andre  Ting,  som  ere  beqvemme  ligesom 
at  vække  den  op,  thi  den  breder  sig  vidt  ud  i  alle  Kan- 
ter og  skaaner  meget  faae,  end  ikke  de  Stærkeste". 

I  denne  Passus  er  det  ogsaa  korrekt  og  tydeligt 
fremhævet,  hvad  det  praktisk  set  kom  an  paa  at  fastslaa 
om  Sygdommens  Karakter  og  Væsen:  den  overordentlige 
Smitsomhed,  der  motiverede  de  indgribende  præventive 
Foranstaltninger  og  navnlig  for  Datidens  Opfattelse  gav 
denne  forøvrigt  temmelig  ubestemte  Sygdomskategori  en 
udtalt  Særstilling.  Ved  andre  Infektionssygdomme  lagde 
man  dengang  ingen  synderlig  Vægt  paa  Smittemomentet 
ikke  engang  ved  Kopper,  hvilke  man  vel  fra  først  af  of- 
tere sammenblandede  med  Pest,  men  efterhaanden  kom 
til  at  opfatte  som  en  i  sit  Væsen  heldbringende  og  egentlig 
nødvendig  Børnesygdom,  der  medførte  en  kraftig  Ud- 
rensning af  skadelige  Materier  i  Organismen:  denne  Op- 
fattelse havde  allerede  de  galenske  Arabere  formuleret. 
I  Modsætning  hertil  var  „Pest"  noget  principielt  Ondt, 
Ødelæggende,  dens  Væsen  var  en  frygtelig  „Forgift",  som 
for  enhver  Pris  maatte  undgaaes.  Havde  Sygdommen 
dog  angrebet  Organismen,  maatte  mod  den  derfor 
ogsaa  institueres  den  kraftigste  Behandling  med  Mod- 
gifte, og  i  Overensstemmelse  hermed  anbefaler  Anvis- 
ningen til  Slutning  som  det  eneste  der  giver  Haab  om 
Virkning,  Svedekure  med  stærke  „Alexipharmaca",  hvor- 
med man  „maa  continuere  indtil  Sygdommen  er  over- 
vunden", idet  forovrigt  „Behandlingen  af  Bubones  og 
Carbunculi  helst  maa  overlades  til  Chirurgorum  Omsorg." 

Anvisningen  giver  saaledes  Vidnesbyrd  om  et  i  flere 
Henseender  ædrueligt,  fornuftigt  og  relativt  rationelt 
Standpunkt,  der  i  ethvert  Tilfælde  staaer  paa  Højde  med 
hele    Datidens    lægevidenskabelige    Udvikling.      Og    hvor 

lidet  end  de  her  tilraadede  Desinfektionsmethoder  tilfreds- 
stille Nutidens  Fordringer,  maa  de  siges  at  være  Udtryk 
for  en  ret  rationel  og  realistisk  Opfattelse.  Ikke  blot  har 
Anvisningen  forladt  de  supranaturalistiske  Udgangspunkter, 
som  tidligere  spillede  den  største  Rolle  i  Pestens  Ætiologi 
ligesom  i  de  heraf  resulterende  Forebyggelsesmicller,  og 
som  have  fundet  et  saa  prægnant  Udtryk  i  Biskop  Broch- 
manns  bekjendte  sex  Aarsager  til  Pest:  verbi  divini  con- 
tumax  contemptus,  neglecta  justitiæ  administratio,  regum 
et  subditorum  superbia,  rebelliones  in  magistratum,  vagæ 
libidines,  sacræ  eoenæ  abusus.  Men  selv  ved  Sammen- 
ligning med  de  mest  rationelle  fra  det  foregaaende  Aar- 
hundrede.  t.  Ex.  den  ældre  Caspar  Bartholins  af  162412)  — 
i  hvilken  der  dog  allerede  udtrykker  sig  en  forholdsvis 
fremskreden  Opfattelse,  som  kun  let  henkastet  indrømmer 
Pestens  Oprindelse  „ex  pæna  divina",  men  forøvrigt  lægger 
hele  Vægten  paa  Smitte  gjennem  Luften  —  viser  der  sig 
en  afgjørende  Fremgang.  Caspar  Bartholin  tør  ikke  be- 
nægte den  mulige  gavnlige  Indvirkning  af  en  stinkende 
Luft,  saaledes  som  det  havde  været  tilraadet  at  udvikle 
den  „ex  foetidissimis  cloacis  et  latrinis",  idet  Pestens 
Gift  antoges  at  kræve  en  saadan  kraftig  Modgift  (Alexi- 
terium),  men  i  Anvisningen  af  1709  betones  kun  den 
videst  mulig  gjennemførte  Renselse  af  Luften. 

Allerede  1709  havde  de  medicinske  Professorer  faaet 
Befaling  til  paa  Dansk  at  holde  Forelæsninger  over  pesti- 
lentialske  Sygdommes  Forebyggelse  og  Kur,  og  der  blev 
ligeledes  tidlig  truffet  strenge  Bestemmelser  til  at  fore- 
bygge Smittens  Indførelse  med  Skibe  fra  befængte  Steder. 
Med  særlig  Opmærksomhed  iagttoges  Helsingør,  hvor  der 
forøvrigt  ikke  endnu  dengang  var  nogen  medicinsk  Læge, 
men  kun  nogle  Amtsmestre.  Af  og  til  havde  der  vel  en 
kort  Tid  været  en  tilfældig  Læge,  men  nogen  fast  eller 
offentlig  Læge  fandtes  endnu  dengang  ikke  i  andre  af  de 
sjællandske  Byer  end  i  Sorø.  og  Tilstedeværelsen  af  en 
saadan  her  var  en  Følge  af,  at  der  ved  Christian  IV's 
Ridderakademi  ogsaa  havde  været  nonneret  en  Professor 

meclicinæ.  Efter  Akademiets  Ophævelse  vedblev  her  at 
være  Læge,  og  en  Tidlang  synes  Godsforvalteren  og 
Skoleforstanderen  Lauritz  Foss  at  have  udfyldt  Pladsen: 
men  paa  det  Tidspunkt,  vi  her  staa  ved,  var  her  en  sær- 
lig anset  Provincialmedicus  (i  Stedet  for  den  tidligere  i 
Roskilde  boende  Medicus),  den  fra  Hamburg  indkomne 
og  ved  Erfurts  lille  Universitet  promoverede  Johannes 
Elias  Miiller16).  Som  sjællandsk  Landmedicus  maatte  han 
være  kaldet  til  at  tage  sig  af  truende  Epidemier  ogsaa  i 
Nordsjælland,  og  han  fik  senere  Ordre  til  at  møde.  Men 
man  nøjedes  dog  ikke  hermed.  Den  til  Epidemiens  Fore- 
byggelse i  Kjøbenhavn  nedsatte  Kommission,  hvis  vig- 
tigste Medlem  var  Kjøbenhavns  Stadsfysikus  og  Vice- 
borgmester Joh  an  Eichel,  fik,  efterat  der  i  Slutning  af  1710 
var  optraadt  talrige  mistænkelige  Tilfælde  i  Helsingør. 
Ordre  til  at  rejse  dertil  og  paa  Stedet  undersøge  For- 
holdene :  da  der  herved  ikke  naaedes  noget  bestemt  Re- 
sultat, blev  der  strax  efter  engageret  en  tysk  Medicus 
{ton  Westphakn)  til  at  føre  Overtilsynet  med  Epidemien. 
Tilstanden  blev  imidlertid  bestandig  mere  foruroligende, 
og  for  endelig  at  komme  til  afgjørende  Klarhed  om  Epide- 
miens Natur,  besluttedes  det  i  Januar  1711  at  nedsende 
en  Læge  med  særlig  Sagkundskab.  Spørgsmaalet  var 
nu  kun.  hvilken  af  Kjøbenhavns  daværende  15 — 16  Læger 
det  skulde  være. 

Mellem  disse  fandtes  en  fra  Tydskland  (som  saa 
mange  af  de  andre)  indvandret  Læge,  Johan  Gottlieb  de 
Bøtticher,  der  1705  var  bleven  autoriseret  Doktor  i  Dan- 
mark ved  en  velskreven  Inauguraldissertation  „de  morbis 
malignis"  og  derved  havde  vist  sig  i  Besiddelse  af  grun- 
dige Kundskaber  om  Pesten,  i  ethvert  Tilfælde  i  theore- 
tisk  Henseende.  Han  var  1711  33  Aar  gammel  og  dertil 
en  meget  handledygtig  og  energisk  Mand,  hvad  han  i 
fuldt  Maal  snart  kom  til  at  vise.  Det  havde  været  na- 
turligt, ja  næsten  selvfølgeligt,  om  Valget  var  faldet  paa 
ham,  men  det  skete  ikke.  Hans  temmelig  udprægede 
kemiatriske  Retning  kunde  næppe  have  vakt  Anstød,  thi 

lians  Promotor  de  Franckenau  var  som  ovenfor  nævnt  ikke 
fjendtlig  sindet  derimod.  Men  rimeligvis  har  de  ulykke- 
lige personlige  Egenskaber,  der  senere  hindrede  ham  i 
al  Karriere  og  tilsidst  gav  ham  til  Pris  for  Nød  og  Ar- 
mod, hans  Stridbarhed  og  Umedgjørlighed,  hans  hensyns- 
løse kritiske  Tilbøjelighed  i  Forbindelse  med  betydelig 
Selvovervurdering,  allerede  dengang  givet  sig  Vidnesbyrd 
og  bragt  Autoriteterne  til  at  betragte  ham  med  skjæve 
Øjne.  Mulig  har  ogsaa  en  Antipathi  mod  de  i  stigende 
Tal  indvandrende  Tydskere  været  medvirkende,  og  den 
daværende  øverste  egentlige  Medicinalautoritet,  Fakultetets 
Dekan  Mule,  var  som  en  ren  Discipel  af  den  danske 
Bartholinske  Skole  sikkert  ikke  uberørt  af  en  saadan 
Antipathi.  Foretrukken  blev  i  ethvert  Tilfælde  en  yngre 
Læge,  der  ikke  engang  endnu  havde  taget  Doktorgraden, 
men  unægtelig  ved  at  være  tjenstgjørende  Medicus  ved 
Flaaden  det  foregaaende  Aar  havde  havt  Lejlighed  til 
hos  Mandskabet  at  samle  Erfaringer  om  maligne  Febre, 
som  rasede  i  stor  Udstrækning,  dog  endnu  uden  nogen 
udtalt  pestilentialsk  Karakter.  Det  var  Holbergs  Fælle 
paa  Borchs  Kollegium  og  Hans  Grams  intime  Ven  Nor- 
manden  Jens  Bing  (kaldet  senior  til  Adskillelse  fra  en 
Brodersøn  af  samme  Navn,  som  senere  fik  Betydning  for 
vor  Lægevidenskabs  Udvikling),  en  decideret  Mand.  der 
ikke  var  længe  om  at  komme  til  en  bestemt  Afgjorelse 
og  afgive  sit  Responsum;  men  dette  lød  uheldigvis  paa, 
at  Sygdommen  i  Helsingør  kun  var  en  ondartet  Galde- 
feber og  ikke  Pest,  og  dette  kom  Kjøbenhavn  dyrt  at 
staa.  Naar  man  imidlertid  ikke  blot  dengang  (Botticher)14) 
men  ogsaa  senere  (R.  Franckenau)15)  har  bebrejdet  ham 
dette  i  stærke  Udtryk,  saa  maa  til  hans  Undskyldning 
dog  fremhæves,  at  Begrebet  „Pest"  aldrig  har  været  let 
skarpt  at  afgrændse,  at  man  dengang  vel  var  begyndt  at 
lægge  speciel  pathognomonisk  Vægt  paa  enkelte  Sympto- 
mer som  Buboner  og  Karbunkler.  men  iøvrigt  dog  frem- 
deles saa  det  afgjørende  Kriterium  simpelthen  i  Maligni- 
tetens    og  Smitsomhedens  Grad.    hvad    der   altid   maatte 

gjøre  Dommen  svævende;  man  var  hverken  den- 
gang eller  senere  fremmed  for  den  Tankegang,  at  en 
Sygdom  først  lidt  efter  lidt  udviklede  sig  til  og  omfor- 
mede sig  til  „Pest",  og  forsaavidt  var  man  egentlig  endnu 
ikke  kommen  meget  videre  end  Galen,  der  i  sin  Kom- 
mentar til  det  hippokratiske  Skrift  om  Epidemierne  ikke  kan 
give  nogen  bedre  Definition  end  denne:  „naar  en  Sygdom 
angriber  mange  paa  et  Sted,  er  den  epidemisk,  naar  den 
dræber  mange  af  dem,  er  den  Pest".  Selv  vor  Tids 
største  kliniske  Autoritet  paa  dette  Omraade  Griesinger 
har,  skjøndt  han  fastholder  Pestens  specifike  Natur,  dog  ikke 
bestemt  kunnet  afgjøre  dens  Forhold  til  andre  maligne 
tyføse  Febre16).  Bing,  der  under  Epidemien  i  Kjøbenhavn 
var  fraværende  med  Flaaden,  forsvarede  sigogsaa  indirekte 
i  sin  i  det  følgende  Aar  udgivne  Inauguraldissertation17), 
hvori  han  om  end  unægtelig  med  temmelig  vage  Argumenter 
vil  hævde,  at  de  meget  maligne  Febre,  som  i  1711  ved- 
varende hærgede  Flaadens  Mandskab,  og  som  ofte  havde 
en  pestagtig  Karakter,  dog  ikke  kunde  betegnes  med 
dette  Navn,  men  maatte  henføres  til  Kategorien  „skor- 
butisk  Feber",  idet  Skorbut  i  det  Mindste  til  Søes  efter 
hans  Mening  hyppig  optræder  med  heftig  akut  Feber  og 
hurtig  letal  Udgang. 

Men  skæbnesvanger  blev  Bings  Responsum  forsaavidt, 
som  afgjørende  Afspærringsforholdsregler  derved  ikke  i 
Tide  gjennemførtes ,  og  til  Trods  for  den  Utrættelighed, 
som  udvistes  af  den  udvidede  og  overordentlige  Sundheds- 
kommission, i  hvilken  Fakultetets  gamle  Dekan  Mule  selv- 
følgelig havde  Sæde,  til  Trods  for  hurtig  Tilvejebringelse 
af  et  godt  og  forholdsvis  rummeligt  Lazareth  paa  Vodroffs- 
gaard  udenfor  St.  Jørgens  Sø  (senere  ogsaa  paa  Lade- 
gaardens Krigshospital)  i  Stedet  for  det  forfaldne  og 
ubrugelige  gamle  Pesthus,  overvældede  Sygdommens  Ræds- 
ler i  Løbet  af  Sommeren  den  ulykkelige  Stad;  først  i 
Foraaret  1712  kunde  Epidemien  efter  gjentagne  Opblus- 
ninger  betragtes  som  ophørt.  I  August  Maaned  var  Til- 
standen saa  skrækkelig,  at  Sundhedskommissionen  t.  Ex. 

den  odje  indberetter,  at  „af  36  friske  Ligbærere,  Syge- 
førere og  Kudske.  som  vi  fire  Dage  tilforn  havde,  kun 
tindes  sex  friske  tilbage,  thi  de  ovrige  ere  enten  døde 
eller  syge,  og  i  Staden  ligge  nogle  hundrede  Lig  ubegra- 
vede",  medens  ogsaa  de  i  Begravelsespladserne  omkring 
Stadens  Kirker  skyndsomst  sammendyngede  Lig  udviklede 
en  gjennemtrængende  Stank,  idet  de  vare  altfor  mangel- 
fuldt tildækkede  med  Jord.  Forgjæves  anvendte  man  saa 
effektfulde  Midler  som  Kanonskud  til  at  sprede  Stanken 
ug.  desinficere  Luften,  og  forgjæves  brugte  man  saa  kraf- 
tige Præservativkure  som  at  drikke  sin  egen  Lrin  hver 
Morgen.  Angaaende  alle  Epidemiens  gribende  Fakta  maa 
forøvrigt  henvises  til  Mansas  udførlige  Skildring18);  her 
skal  kun  endnu  fremdrages  nogle  enkelte  Punkter,  som 
ere  af  særlig  Interesse  med  Hensyn  til  Lægevidenskabens 
og  Lægernes  Stilling  og  Forhold  i  denne  Periode. 

Først  og  fremmest  maa  det  som  et  lysende  Vidnes- 
byrd om  Fremskridt  fremhæves,  at  Lægerne  171  i  ses  at 
være  komne  udover  den  traditionelle  Opfattelse,  som 
endnu  havde  udtrykkelig  Hævd  i  Christian  IV s  Anord- 
ning om  Medicinalvæsenet  af  1619,  og  som  iøvrigt  det 
medicinske  Fakultet  —  ikke  til  dets  Hæder  —  ogsaa 
vilde  have  kodificeret  i  Forordningen  af  1672,  den  nemlig, 
at  Medici  ikke  vare  forpligtede  til  at  behandle  Pestsyge, 
men  kunde  flygte  bort  efter  at  have  udfærdiget  en  An- 
visning til  Pestkur  og  saa  iovrigt  overlade  Alt  til  „medi- 
eorum  vulgus-  o:  Amtsbarbererne,  der  fra  gammel  Tid 
havde  en  særlig  Forpligtelse  til  at  fungere  som  Pestmestre. 
Ganske  vist  vare  Lægerne  endnu  ikke  komne  fuldt  ud- 
over det  Gamle,  og  en  af  dem,  der  ved  fejg  Flugt  strax 
sørgede  for  at  bringe  sig  i  Sikkerhed,  var  selve  den 
danske  Lægevidenskabs  første  Mand.  Professor  de  Francke- 
nau.  som  altsaa  ogsaa  heri  viste  sin  konservative  Ved- 
hængen  ved  det  17.  Aarhundredes  ..lærde"  Traditioner. 
Paa  Falster,  hvor  han  opholdt  sig  under  hele  Epidemien, 
var  han  dog  ikke  ledig,  men  gav  sig  med  sædvanlig 
ihærdig  Flid  af  med  sin  Videnskab  og  anstillede  paa  Af- 

stand  dybsindige  Undersøgelser  over  Pestsmittens  Væsen: 
,,Observationes  de  contagio  pestilentiali  formå vit  cerebro- 
sas",  siger  Botticher  19)  haanligt.  Først  efter  Epidemiens 
fuldstændige  Ophør  vendte  Franckenau  tilbage  „reverten- 
tibus  honestioribus  hujus  urbis  incolis" ,  som  han  selv 
meddeler  i  et  Brev  til  sin  Lærer  og  Ven  Professor  Schel- 
hammer,  i  hvilket  han  i  det  Hele  omtaler  sin  Flugt  som 
den  naturligste  og  selvfølgeligste  Sag  af  Verden20).  En 
praktiserende  Læge  Dr.  Philip  Hacquart,  Søn  af  en  konge- 
lig Livkirurg  af  samme  Navn  og  forøvrigt  fordelagtig  be- 
kjendt  som  kyndig  i  Fødselshjælp,  flygtede  ligeledes,  men 
vendte  tilbage  efter  Befaling  fra  Konseillet.  Af  de  andre 
Læger  i  Kjøbenhavn  var  Jens  Bing  til  Tjeneste  ombord 
i  Flaaden,  og  de  to  Livlæger  Johannes  de  Buchwald  og 
Hofsteter  som  Feltmedici  ved  Armeen  i  Pommern,  me- 
dens Livlæge  Wolfen  fulgte  med  Kongen,  der  ogsaa  for- 
lod Byen,  da  Epidemien  tog  Overhaand.  Men  cle  øvrige, 
derunder  den  gamle  Dekan  Mule,  holdt  tappert  Stand. 
Af  de  10  Læger,  der  vides  at  have  været  beskjæftigede 
med  Pestsyges  Behandling  i  Byen,  faldt  de  5  som  Offre 
for  Smitten,  derimellem  ogsaa  den  ovenfor  nævnte  haabe- 
fulde  Niels  Brun  Winsløw.  Særlig  tragisk  Skæbne  havde 
Dr.  Johann  Lahme,  en  indvandret  Tysker,  der  med  over- 
ordentlig Nidkjærhed  og  Utrættelighed  antog  sig  de  Syge. 
Alle  i  hans  Omgivelse  bortreves  af  Pesten,  først  hans 
Hustru,  derpaa  hans  Pige,  saa  alle  hans  Børn,  det  ene 
efter  det  andet,  og  tilsidst  hans  Kudsk.  Og  endelig  henad 
Aarets  Slutning,  da  Epidemien  i  det  Væsentlige  var  over- 
staaet  og  hans  farefulde  Dagværk  forsaavidt  omtrent  fuld- 
ført, bukkede  han  ogsaa  selv  under  for  Sygdommen. 

Dernæst  knytter  der  sig  i  denne  Fremstilling  særlig 
Interesse  til  det  Spørgsmaal,  om  Datidens  Medicin  optog 
til  videnskabelig  Bearbejdelse  de  foreliggende  Kjends- 
gjerninger  fra  denne  Epidemi,  der  var  mærkelig  ikke  blot 
ved  sin  Voldsomhed,  hvorved  den  overgik  alle  det  forrige 
Aarhundredes  Epidemier  og  kun  staar  tilbage  for  Middel- 
alderens „sorte  Død",  men  ogsaa  derved,  at  det  var  sidste 

Gang,  Pesten  angreb  Danmark.  Ogsaa  paa  dette  Spørgs- 
maal  kan  der  svares  ja,  og  altsaa  ogsaa  i  denne  Hen- 
seende kan  Fremskridt  konstateres;  thi  fra  tidligere 
Epidemier  foreligger  ingen  saadan  Bearbejdelse.  Det  var 
den  omtalte  Dr.  Botticher,  der  ikke  alene  var  en  af  de 
utrætteligste  og  modigste  Pestlæger,  men  som  tillige  ses 
midt  under  Epidemiens  Frygtelighed,  under  al  sin  Over- 
anstrengelse og  Sorg  over  Tabet  af  sin  eneste  Datter,  der 
bortreves  af  Pesten,  bestandig  at  have  bevaret  sin  viden- 
skabelige Iagttagelsesevne,  hvis  Frugter  han  har  nedlagt 
i  den  udvidede  ny  Udgave  af  sit  ovenfor  omtalte  Pest- 
skrift. Heri  have  vi  ved  Siden  af  en  hensynsløs  Kritik 
af  Autoriteternes  Optræden  en  klar  Fremstilling  af  Syg- 
dommens fremherskende  Symptomer  og  Forløb,  ligesom 
der  ogsaa  gjøres  udførlig  Rede  for  Behandlingen.  For- 
uden de  sædvanlige  en  adynamisk  Feber  ledsagende  Sym- 
ptomer fremhæves  som  hyppige  de,  der  ere  blevne  be- 
tragtede som  særlig  pathognomoniske:  Blodudtrædninger 
i  Hnden  i  Form  af  Petekier  og  Vibices,  endvidere  Kar- 
bimkler  samt  Buboner  i  de  forskjellige  Lymfekirtler, 
hyppigst  i  Ingvina.  Dog  manglede  oftere  alle  disse  Tegn 
navnlig  i  de  voldsomste  og  hurtigst  forløbende  Tilfælde. 
Ogsaa  giver  Bøtticher  Beretning  om  foretagne  Sektioner, 
hvad  Datidens  Pestlæger  ellers  i  Reglen  ikke  vovede  at 
indlade  sig  paa.  I  sin  theoretiske  Opfattelse  af  Syg- 
dommen er  han  endnu  ikke  kommen  ret  ud  over  den 
gamle  astrologiske  Overtro  og  hylder  iøvrigt  den  da  gjæl- 
dende  kemiatriske  Doktrin  om  Pestens  Rod  i  en  Skarphed 
af  alkalisk  og  flygtig  Natur.  I  Overensstemmelse  hermed 
bestaar  hans  Terapi  i  Anvendelse  af  Syrer  i  Datidens 
brogede  Formler,  medens  han  dog  ogsaa  bruger  de  gamle 
monstrøse  „Alexiteria*,  hvorimellem  Theriak.  Endvidere 
er  han  tilbøjelig  til  at  anvende  Aareladning  for  derved 
at  udrense  Giften  af  Blodet  og  i  Overensstemmelse  med 
Sydenhams  Doktrin  at  nedstemme  den  af  vis  medica- 
trix  fremkaldte  altfor  stærke  Feberreaktion.  Nye  egentlig 
reformerende  Synspunkter  indeholder  Afhandlingen  ganske 

vist  ikke  og  staar  i  saa  Henseende  tilbage  for  den  ud- 
mærkede svenske  Læge  Magnus  Gabriel  Blochs  samtidige 
Skrift  om  Pesten  i  Østergothland.  Men  især  i  Betragtning 
af  den  Videnskabens  Armodsperiode,  hvori  Bøttichers 
Arbejde  fremkommer,  fortjener  det  dog  at  fremhæves 
som  et  anerkendelsesværdigt  Udtryk  for  en  praktisk 
sigtende  lægevidenskabelig  Stræben  og  for  virkeligt  Frem- 
skridt i  flere  Henseender.  Forfatteren  kan  forsaavidt 
gjøre  Krav  paa  Sympathi,  naar  han  bittert  klager  over 
Krænkelse  og  Forbigaaaelse,  hvilken  sidste  ogsaa  var 
følelig  nok.  Ikke  blot  blev  han,  som  vi  have  set,  stillet 
i  Skygge  for  den  unge  endnu  upromoverede  Jens  Bing, 
men  strax  efter  Pestepidemiens  Ophør  blev  en  ganske 
ung  tysk  og  netop  i  Landet  indkommen  Læge  Hieronynws 
Laub  foretrukken  for  ham  som  Medicus  ved  Kvæsthuset, 
skjøndt  han  i  længere  Tid  havde  været  konstitueret  i 
Posten. 

Om  de  iøvrigt  allerede  nævnte  Aarsager  til  saadan 
Forbigaaelse  ligesom  ogsaa  om  hans  Konkurrent  Bings 
Forhold  gives  der  en  illustrerende  og  ret  drastisk  Oplys- 
ning i  en  af  den  djærve  Admiral  Gehejmeraad  Gedde  i 
hans  Egenskab  af  Deputeret  i  Generalkommissariatet  i  Be- 
gyndelsen af  1712  afgiven  Votering  21)  i  Anledning  af  nogle 
Bryderier,  som  den  dengang  (og  senere)  altid  stridbare 
lens  Bing  havde  voldet  Kommissariatet,  med  hvis  Ad- 
ministration han  som  Admiralitets-Medikus,  iøvrigt  vistnok 
med  god  Grund22),  var  misfornøjet.  Bing  havde  til  Kongen 
indgivet  en  Memorial  om,  „at  han  havde  efter  General- 
kommissariatets Begegning  mod  sig  været  foraarsaget  at 
gjøre  Ansøgning  om  sin  Demission  fra  Flaaden"  (men  nok 
ønskede  Stillingen  ved  Kvæsthuset).  De  to  Deputerede  i 
Kommissariatet.  Etatsraaderne  Adelaer  og  Steckmann,  ses 
at  have  udtalt  sig  for  Bings  Afskedigelse  paa  Grund  af  hans 
Umedgjørlighed ,  men  Gedde  imodegaar  deres  Votering 
og  holder  stærkt  paa  Bing  imod  Bøtticher.  som  de  to 
andre  foreløbig  synes  at  have  holdt  paa .  skjøndt  han 
næppe  var  mere  medgjørlig.     Gedde   erklærer  intet  Ondt 


39 

at  have  hørt  om  Bing,  tvertimod  „B.  er  ikke  af  det 
Humeur,  at  han  formedelst  indbildt  Visdom  ikke  kan 
komme  overens  med  Nogen".  G.  har  tvertimod  af  dem, 
som  kjende  B.,  og  af  Medici,  som  forstaa  det.  hørt  tale 
alt  godt  om  ham,  medens  „den  anden  Interims-Doct or  ved 
Kvæsthuset  Bøttieher  schal  were  en  hans,  som  ingen 
Praxeen  haffuer,  mens  en  schiden  mund,  der  taler  ilde  om 
folck.  szom  hånd  icke  kand  bere  wand  til;  dertillmed 
schal  hånd  haffue  en  indbildendes  orm  af  høyhed,  szaa 
att  ingen  mennischier  kand  komme  til  rette  med  han- 
nem". Med  sund  praktisk  Sands  raisonnerer  Gedde 
videre  saaledes:  „Och  att  Bing  ikke  er  gradueret,  gjører 
icke  til  sagen  nogett,  naar  han  ickuns  haffuer  praxeen, 
thi  om  B.  tager  Doctorgraden  i  morgen,  saa  bliffuer  hånd 
derfore  icke  et  haar  lærdere  eller  wieszere.  Og  shines 
mig,  at  det  var  bedre  at  hjelpe  en  dansch  Mand  til  rette, 
naar  hånd  haffuer  Experience  en  som  en  tydsch  Wurm- 
brandt,  der  ingen  haffuer."  Nationalitetsprincipet  ses 
saaledes  at  spille  stærkt  med  i  denne  Kommissariatets 
Kontrovers,  der  iøvrigt  førte  til,  at  ingen  af  de  to  Kan- 
didater fik  den  forholdsvis  anselige  Post  ved  Kvæsthuset, 
som  Buchwald  tidligere  havde  været  Indehaver  af  indtil 
sin  Ansættelse  som  Feltmedicus,  men  at  der  som  anført 
ansattes  en  Tredjemand,  der  netop  var  kommen  tilpas 
til  Landet  til  at  kunne  melde  sig. 

Den  Satisfaktion  havde  dog  Bøttieher  i  Udlandet  at 
finde  noget  af  den  Anerkjendelse,  som  nægtedes  ham 
herhjemme,  idet  han  udnævntes  til  Medlem  af  det  den- 
gang særlig  ansete  Academia  naturæ  curiosorum  og  for- 
saavidt  altsaa  blev  stillet  lige  med  den  fornemme  Prof. 
de  Franckenau.  Den  samme  Udmærkelse  tilfaldt  senere 
ogsaa  Bøttichers  unge  heldige  Konkurrent  Laub,  der  blev 
Medlem  af  Akademiet  efter  i  1717  i  dets  Acta  at  have 
publiceret  nogle  Observationer  (om  Tumor  ovarii  og  Cal- 
culi  pelvis  renis),  og  som  i  det  Hele  var  en  særdeles  vel 
instrueret  og  i  Leyden  promoveret  Læge.  Ved  sit  Ægte- 
skab med  en  Datter  af  den  ansete  Apotheker  Scharffen- 

berg,  der  som  Medlem  af  Sundhedskommissionen  i  1711 
selv  faldt  som  et  Offer  for  Pesten,  blev  han  hurtig  natura- 
liseret i  Kjøbenhavn  og  fik  sin  fremtidige  Bane  her  lagt 
godt  til  Rette  for  sig. 


Er  der  saaledes  i  Pestepidemiens  Fata  og  Virkninger 
dog  Spor  af  en  Fremskridtsbevægelse  at  opdage,  saa 
træde  saadanne  ogsaa  samtidig  for  Dagen  paa  andre 
lægevidenskabelige  Omraader,  og  da  navnlig  med  Hensyn 
til  den  forsømte  Kirurgi  og  den  nærmest  derunder  hørende 
Fødselshjælp.  At  Impulserne  til  disse  Reformer  for  en 
væsentlig  Del  udgik  fra  den  nye  indflydelsesrige  Livlæge 
Johannes  de  Buchwald,  tør  vistnok  anses  for  givet.  Bar- 
berernes bedre  Uddannelse  havde  man  som  anført  søgt 
at  bevirke  ved  i  Lavsartiklerne  at  indføre  Bestemmelsen 
om,  at  det  medicinske  Fakultet  skulde  tage  Del  i  Barber- 
examen.  Men  Lærlingenes  Mangel  paa  almindelige  pro- 
pædeutiske Kundskaber  virkede  fremdeles  hæmmende, 
og  derfor  paalagdes  det  Amtsmestrene  i  et  Reskript  af 
:27.  Juli  1708,  „at  de  ej  nogen  til  Læredreng  paa  Barber- 
kunsten  antager  og  lader  indskrive,  førend  han  kan  læse 
og  skrive  Dansk,  Tysk  og  Latin  og  nogenledes  forstaa 
de  gemene  Gloser  Kirurgien  vedkommende,  paa  det  at 
de  kunne  blive  desmere  bekvemme  til,  saadan  en  for- 
nøden Videnskab  at  lære".  Og  i  et  Reskript  nogle  Maa- 
neder  efter,  yderligere  indskærpet  ved  et  nyt  Reskript  af 
10.  Juli  1714,  paalagdes  det  Stadsfysikus  i  Kjøbenhavn 
at  overvære  Lavets  Examination  af  Barberdrenge  —  en 
Bestemmelse,  der  vedblev  senere  at  gjælde,  saalænge 
Barberlavet  som  saadant  bestod.  Herved  opnaaedes  alt- 
saa  ogsaa  nogen  lægevidenskabelig  Kontrol  ved  Lærlinge- 
examen,  om  end  den  oprindelige  Mening  med  Bestem- 
melsen kun  var  den,  at  der  skulde  føres  Kontrol  med, 
at  de  kjøbenhavnske  Mestre  ikke  uden  Grund  rejicerede 
Lærlinge    fra    Provindserne23).      Et   Udtryk   for   Reform- 

bevægelse  indenfor  Barberlavet  er  tiet  ligeledes,  at  der  i 
1717  i  det  nyopførte  store  Arresthus  (Slutteriet)  indrøm- 
medes Lavet  Plads  til  et  Anatomikammer.  Dette  synes 
dog  aldrig  at  være  traadt  i  Virksomhed24),  og  det  har  i  et- 
hvert Tilfælde  intet  palpabelt  Spor  efterladt  sig.  Ifølge 
Barberamternes  Oldermandsprotokol  har  det  været  til  Sø- 
kvæsthuset,  at  Skuepladsen  for  Barbersvendenes  anato- 
miske Øvelser  i  det  mindste  i  en  lidt  senere  Tid  har 
været  henlagt,  idet  en  omfattende  Manuduktionsvirksom- 
hed  synes  at  være  udfoldet  af  Lægerne  her  og  navnlig  af 
Kirurgen  Bøssel,  en  habil  fra  Tyskland  indvandret  Mand. 
som  vi  senere  ville  komme  tilbage  til,  og  som  netop 
vandt  sine  første  Sporer  i  Danmark  ved  at  overtage  In- 
formationen i  Anatomi  for  Barbersvendene  efter  Simon 
Criiger,  der  en  Tid  lang  havde  været  en  meget  anset 
Barbermanuduktør 25). 

Større  Betydning  end  disse  smaa  Reformer  havde 
den  aabenbart  paa  Buchwalds  særlige  Initiativ  og  paa 
Grundlag  af  et  Par  tidligere  Reskripter  under  30.  No- 
vember 1714  emanerede  Forordning  om  „Jordemødres 
Examen,  Antagelse  og  Forhold  saavel  i  Kjøbenhavn  som 
overalt  i  Danmark",  der  brød  med  det  gamle  væsentlig 
til  Kirkeritualet  og  til  gejstlig  Undervisning  knyttede 
Opdragelsesprincip  for  Jordemødre  og  i  Stedet  anviste 
dem  en  virkelig  Faguddannelse,  om  denne  end  foreløbig 
var  rudimentær  nok.  Den  i  Forordningen  funderede 
Kommission,  der  skulde  bestaa  af  de  to  Fakultetsprofes- 
sorer  som  s  lvskrevne  Medlemmer,  og  i  hvilken  iøvrigt 
de  tre  ansete  og  i  Fødselshjælp  forholdsvis  kyndige  Medici 
Livlæge  Buchwald,  Stadsfysikus  Eichel  og  Dr.  Philip 
Hacquart  fik  Sæde,  udrustedes  med  fyldestgjørende  Myn- 
dighed og  havde  for  Hovedstadens  Vedkommende  ogsaa 
Jordemødrenes  Undervisning  i  sin  Haand.  Udenfor  Kjø- 
benhavn tilfaldt  dette  Hverv  de  Fysici,  som  ved  dette 
Tidspunkt  enten  allerede  vare  ansatte  eller  dog  efter- 
haanden  ansattes  i  de  forskjellige  Landsdele.  Men  var 
der    saaledes    ved   den   nævnte  Forordning   skabt   et  saa 

solidt  Grundlag  til  Ophjælpning  af  den  tidligere  aldeles 
forsømte  Fødselshjælp,  som  det  efter  Omstændighederne 
og  efter  Udviklingens  forhaandenværende  Krav  kunde 
ventes  eller  fordres,  saa  hvilede  dog  noget  af  den  gamle 
lærd-skolastiske  Aand  hæmmende  over  Reformen.  Medens 
den  samtidige  Udvikling  særlig  i  Frankrig  som  naturligt 
var  gik  for  sig  i  nøje  Forbindelse  med  Kirurgiens  Frem- 
skridt, og  Kirurger  her  vare  Reformens  Bærere,  skete 
det  i  Danmark  under  Ægide  af  det  medicinske  Fakultet 
og  i  det  Hele  af  de  fornemme  Medici,  til  hvilke  jo  For- 
ordningens egentlige  Ophavsmand,  den  tidligere  Barber- 
kirurg  og  Fødselshjælper,  nu  hørte.  Det  rudimentære 
Udviklingsstandpunkt,  som  Kirurgien  hertillands  stod  paa, 
havde  naturligt  og  nødvendigt  maattet  medføre,  at  denne 
ikke  havde  kunnet  tage  Obstetrikens  Reform  i  sin  Haand, 
men  havde  maattet  overlade  dette  til  den  lærde  Medicin. 
Deraf  blev  imidlertid  en  Følge,  at  professionelle  Fødsels- 
hjælpere af  videnskabelig  og  praktisk  Dygtighed  -  -  det 
som  der  dog  først  og  fremmest  tiltrængtes  —  kunde  Re- 
formen ikke  kalde  til  Live:  thi  Medici  betragtede  det 
efter  den  endnu  gjældende  gammeldags  Opfattelse  som 
under  deres  lærde  Videnskabs  Værdighed  at  give  sig 
praktisk  af  med  Fødselshjælp  og  kunde  kun  betragte  det 
som  deres  Hverv  at  føre  et  theoretisk  belærende  og  kon- 
trollerende Tilsyn  med  Jordemødrene,  der  saaledes  frem- 
deles havde  saa  godt  som  hele  den  praktiske  Fødselshjælp 
i  deres  uvidenskabelige  Haand.  Ved  Siden  af  disse  tandtes 
der  kun  som  professionelle  Kunstforløsere  enkelte  licen- 
tierede,  med  kongeligt  Privilegium  udstyrede  Operatører 
udenfor  Barberamtet,  hvilke  indtoge  en  Stilling  parallelt 
med  andre  kirurgiske  Spcialister,  som  Sten-  og  Brok- 
snidere  eller  Okulister  (Stærstikkere),  og  mellem  hvilke 
iøvrigt  i  Aarhundredets  første  Decennier  fandtes  en  særlig 
anset  og  meget  benyttet:  Henning  Ditler  Clausen.  Men 
til  Trods  for  sin  store  praktiske  Dygtighed  og  øvrige 
hæderlige  Egenskaber,  som  endog  hans  Modstandere  ind- 
rømmede ham  (og  som  ikke  just  vare  hyppigt  fremtrædende 

hos  de  professionelle  Operatorer),  kunde  han  dog  aldrig 
blive  mere  end  en  uvidenskabelig  Empiriker.  Der  val- 
en stor  Afstand  mellem  ham  og  samtidige  videnskabelig 
udviklede  Kirurger  og  Fødselshjælpere  i  Frankrig  eller  i 
Holland,  det  Land,  med  hvis  fremskredne  Lægevidenskab 
Danmark  i  saa  lang  Tid  havde  været  i  uafbrudt  og  nøje 
Forbindelse  uden  dog  at  have  formaaet  for  Alvor  at  følge 
dens  Spor.  I  Virkeligheden  fulgte  den  danske  Læge- 
videnskab nærmest  kun  den  tyske  lærde  Universitets- 
medicins  Spor.  og  i  fremtrædende  Grad  maatte  dette 
blive  Tilfældet,  da  vor  nationale  Bartholinske  Skole  ved 
det  IS.  Aarhundredes  Begyndelse  døde  Straadøden.  og 
den  tyske  Professor  Franckenau  blev  Udviklingens  Hoved- 
bærer. 

Men  Tydskhedens  Indflydelse  gjorde  sig  snart  end 
mere  gjældende  og  nøjedes  ikke  med  at  have  faaet  den 
gamle  tyske  Livlæges  Søn  ansat  ved  Universitetet.  Efter 
den  gamle  Franckenaus  Død  (1704)  var  Frederik  IV.  frem- 
deles omgivet  med  tyske  Livlæger,  der  om  ikke  just  ved 
fremragende  personlige  Egenskaber,  saa  dog  ved  deres 
Stilling  kunde  udøve  Indflydelse.  Der  var  den  temmelig 
obskure  Dr.  Weiss,  der  egentlig  kun  er  bleven  bekjendt 
ved.  at  han  synes  at  være  bleven  mistænkt  for  i  For- 
staaelse  med  Kongen  at  have  villet  forgive  den  stakkels 
syge  Dronning  Louise-6):  endvidere  Dr.  Wolf  en,  der  efter 
Willum  Worms  Død  blev  anbragt  som  Bibliothekar  ved 
det  kongelige  Bibliothek,  en  Post,  som  han  iøvrigt  be- 
styrede med  Dygtighed  og  Nidkjærhed.  i  det  Mindste  i 
nogle  Aar,  ligesom  han  overhovedet  var  en  bibliofil  og 
tint  dannet  Mand.  en  „vir  elegantis  eruditionis".  som 
Gram  kalder  ham  i  et  Brev  til  den  tyske  Professor  C. 
Wolf27).  Endelig  blev  i  Aarhundredets  første  Decennium 
ogsaa  Hofsteter,  Dr.  med.  i  Jena,  kongelig  Livlæge,  og 
kom  forsaavidt  til  at  gribe  dybere  ind  i  den  danske 
Lægevidenskab,  som  han  efter  Mules  Død  i  1713  blev 
Professor  niedicinæ  ordinarius  ved  Universitetet,  ja  endog 
ved  den  særlige  kongelige  Gunst  sprang  forbi  den  ældre 

Professor  Franckenau  og  strax  overtog  den  medicinske 
Professio  primaria  med  det  dertil  knyttede  Dekanat.  I 
et  Kongebrev  (af  12.  Januar  1713)  meddeles  det  Univer- 
sitetet, at  han  efter  sin  allernaadigste  Ansøgning  og  Be- 
gjæring  maa  disputere  for  en  Profession,  „hvorpaa  hånd 
dog  ey  af  os  nogen  Bestalling  haver  bekommet"28).  Be- 
stallingen kom  snart  efter  (under  30.  Novbr.  s.  A.),  men 
hans  Disputation  pro  loco  foregik  først  i  Begyndelsen  af 
det  følgende  Aar.  Det  Ærane,  denne  „Dissertatio  solen- 
nis  chymico-medica"  omhandlede,  var  det  naturlige 
Zinnobers  (Cinnabaris  nativa)  udmærkede  therapeutiske 
Egenskaber,  hvorom  han  iøvrigt  allerede  tidligere  havde 
udgivet  2  tyske  Afhandlinger,  den  sidste  som  et  Strids- 
skrift mod  den  ansete  og  indsigtsfulde  danske  Hofapo- 
theker  og  mangeaarige  Ejer  af  Elefantapotheket  Johann 
Gottfried  Becker,  der  i  en  lille  velskreven  Afhandling 
„Unfug  des  natiirlichen  Zinnobers"  (Kopenh.  1708)  skarpt 
havde  kritiseret  Hofsteters  og  andres  bombastiske  Lov- 
taler. I  den  sædvanlige  lærde  Disputationsstil  gjentager 
Hofsteter  i  Dissertationen  sine  gamle  Argumenter  med 
Tilføjelse  af  nogle  nye,  idet  han  i  Fortalen  fremsætter  en 
Art  Undskyldning  for,  at  han  heller  ikke  ved  denne  høj- 
tidelige Lejlighed  er  i  Stand  til  at  skrive  om  andet  end 
det  gamle  fortærskede  Ænme.  Nogen  større  Betydning 
har  Afhandlingen  i  ethvert  Tilfælde  ikke,  og  heller  ikke 
andre  literære  Fortjenester  har  han  erhvervet  sig  i  de 
faa  Aar,  han  til  sin  Død  i  1716  beklædte  Professoratet. 
Noget  Spor  som  Lærer  har  han  lige  saa  lidt  sat  sig, 
ligesom  der  ikke  under  hans  3aarige  Dekanat  er  fore- 
gaaet  nogen  Doctorpromotion  —  et  yderligere  Vidnesbyrd 
om  Universitetets  reducerede  Virksomhed  under  denne 
rent  tyske  Fase,  der  ogsaa  kan  tjene  til  Vidnesbyrd  om, 
at  en  virkelig  frugtbringende  Udvikling  ikke  kunde  naaes 
ved  uselvstændigt  at  blive  paa  det  17de  Aarhundredes 
slagne  Vej. 

Nogen   rask    Bevægelse    eller  Fremadskriden    i    den 
danske  Lægevidenskab   i  det    18de  Aarhundredes  Begyn- 

drist'  kan  saaledes  ikke  spores.  Udviklingens  Hoved- 
bærer  var  den  tyske  Franckenau,  hvis  Flid  og  Stræb- 
somhed som  Professor  var  meget  anerkendelsesværdig, 
men  hvis  Evne  ikke  svarede  til  hans  gode  Villie.  Han 
var  kim  en  middelmaadig  begavet  Repræsentant  for  den 
tyske  lærde,  theoretiserende  Medicin,  saaledes  som  den 
var  bleven  udformet  i  det  lærde  17.  Aarhundredets  sidste 
Halvdel.  Ligesom  en  forstenet  luthersk  Orthodoxi  endnu 
hævdede  sig  i  Theologien,  saaledes  havde  den  hele 
lærde  Retning  ogsaa  i  Medicinen  i  Lobet  af  det  17.  Aar- 
hundrede  fæstnet  sig  til  en  stiv  Orthodoxi  af  overvejende 
gammeldags,  skolastisk  Grundkarakter,  der  beherskede  de 
tyske  Fakulteter  og  til  Trods  for  utvivlsomt  fremragende 
Dygtighed  hos  flere  tyske  Professorer  og  til  Trods  for 
Naturvidenskabernes  epokegjørende  Udvikling  hæmmede 
alt  afgjørende  Fremskridt,  navnlig  i  ren  praktisk  Retning. 
Hollands  og  da  særlig  Leydens  glimrende  Forbillede  be- 
tragtedes vel  med  den  største  Respekt  baade  af  tyske 
og  danske  medicinske  Øjne.  men  uden  at  kunne  anspore 
til  noget  kraftigt  Forsøg  paa  Efterligning.  Og  den  eneste, 
der  naturlig  kunde  være  kaldet  til  at  optage  denne  Be- 
stræbelse i  Danmark  og  besad  Indflydelse  nok  til  at 
kunne  gjøre  det  med  Udsigt  til  at  finde  fornøden  Støtte 
opadtil,  den  fra  Barber  til  betroet  Livmedikus  avancerede 
Buchwald,  kunde  dog  ikke  løfte  denne  tunge  Steen  — 
han  besad  ikke  Winsløws  Talent.  Vi  have  set  hans  i  og 
for  sig  meget  prisværdige  Bestræbelser,  men  store  og  af- 
gjørende nye  Maal  sigtede  de  ikke  paa  og  kunde  de  ikke 
naa.  Til  at  skyde  Grundskud  i  den  gamle,  rodfæstede 
Skolastik  i  Tyskland  og  Norden  og  hurtig  bane  Vej  for 
en  ny  og  mere  frugtbringende  Retning  i  Lægevidenskaben 
fordredes  der  ogsaa  andre  Kræfter  end  Videnskabens 
egen  stille,  arbejdende  Aand:  en  religiøs  Mystiks  hemme- 
lighedsfulde og  voldsomme  Magter  maatte  til  for  at  ud- 
føre dette  vanskelige  Arbejde.  Det  var  et  nyt  Universi- 
tet i  en  lille  preussisk  By.  hvem  denne  vigtige  Rolle  til- 
faldt,  og   som   i  nøje  Pagt  med  en  revolutionær  kirkelig 

Bevægelse  tog  fat  paa  den  Gjerning,  at  gjøre  tabula  rasa 
af  det  Ubrugelige  i  den  rodfæstede  orthodoxe  Bygning 
og  det  saavel  i  Theologi  som  i  Jurisprudens  og  i  Medi- 
cin —  det  var  det  i  alle  Videnskabers  Historie  saa 
mærkelige  Universitet  i  Halle. 

Var  nu  dette  Universitets  første  og  nærmeste  Gjer- 
ning navnlig  en  revolutionært  nedbrydende,  saa  gik  dog 
dermed  en  kraftig  opbyggende  bestandig  Haand  i  Haand. 
Den  Aandsmagt,  der  i  en  Aarrække  navnlig  bar  Univer- 
sitetet oppe,  Pietismen,  var  (og  er  vist  fremdeles)  ejen- 
dommelig flersidig  i  sit  Væsen.  Sammen  med  dens  for- 
dybede Mystik  og  mørke  Livssyn,  dens  Dvælen  ved 
Djævelens  Magt  og  Menneskenaturens  grændseløse  Elen- 
dighed og  Fordærvethed  gaar  den  frejdigste  og  dygtigste 
praktiske  Handlekraft  og  Virkelyst,  og  sammen  med  en 
Foragt  for  al  theoretisk  Lærdom  og  abstrakt  Videnskabe- 
lighed gaar  den  største  Iver  og  Interesse  for  Videnskab 
og  særlig  for  Naturvidenskab  i  dens  praktiske  Anvendelse 
—  og  det  ikke  blot  paa  Bevægelsens  senere  Stadier, 
hvor  den  lidt  efter  lidt  slog  over  i  en  til  Naturvidenskab 
oprigtig  støttet  Rationalisme,  men  ogsaa  tidligere.  T.  Ex. 
en  saa  ægte  og  gjennemsyret  Pietist  som. Kong  Christian 
VI.s  Fætter  og  betroede  Raadgiver  Grev  Christian  Ernst 
af  Stolberg  har  vist  en  saadan  levende  videnskabelig 
Interesse  og  har  kunnet  være  til  væsentlig  Støtte  for 
unge  Naturvidenskabsdyrkere  ved  sine  Samlinger  paa 
Slottet  i  Wernigerode  og  navnlig  ved  sit  Bibliothek,  der 
paa  ingen  Maade  blot  bestod  i  Bibler  og  Salmebøger, 
som  Lessing  mente,  men  netop  paa  det  naturvidenskabe- 
lige Omraade  var  meget  righoldigt29).  De  samme  Viden- 
skab hæmmende  og  Videnskab  fremmende  Sider  af 
Aandslivet,  dunkel  Mystik  og  klart  udviklet  Sands  for 
Videnskabens  praktiske  Frugtbargjørelse  og  Anvendelse, 
træde  os  i  Møde  ved  Hallenseruniversitetet  og  dets  pieti- 
stiske Medicin,  der  baade  ved  sin  Lære  og  sine  ledende 
Personligheder  —  som  for  en  stor  Del  kom  i  direkte  og 
nøje  Berøring   med  Danmark   —   ogsaa  for   det    danske 

Aandsliv  og  den  danske  Lægevidenskab  fik  en  saa  stor 
Betydning,  at  hh  udforlig  Skildring  deraf  med  smaa  Hen- 
blik paa  den  dertil  nøje  knyttede  pietistiske  Theologi 
vistnok  tør  siges  at  være  paa  sin  Plads  til  fyldig  For- 
staaelse  af  de  følgende  Decenniers  Udvikling  i  Danmark. 


III. 

Halles  Universitet  og  dets  medicinske   Fakultet.  —  Fr.    Hoffmann. 

—  Stahl  og  hans  Lære.  —  Dennes  pietistiske  Elementer.  —  Francke. 

—  Stahls  Disciple.    —   Joh.  Samuel  Carl.   —   Gøliche.    —    Juncker. 

—  Chr.  Fr.    Richter.    —    Stahlianismens   praktiske    Resultater    og 

Konsekvenser  i  dens  Forbindelse  med  Pietismen. 


Halles  Universitet  erholdt  1693  de  fornødne  kejserlige 
Privilegier  og  blev  i  det  følgende  Aar  højtidelig  indviet1), 
men  paa  en  vis  Maade  var  det  allerede  i  Virksomhed 
nogle  Aar  tidligere  som  en  Udvidelse  af  det  derværende 
Ridderakademi,  idet  den  berømte  Thomasius  efter  stærke 
Sammenstød  med  de  orthodoxe  Theologer  i  Leipzig  1690 
havde  forladt  Universitetet  her  og  ved  imødekommende 
Støtte  af  Kurfyrste  Frederik  III.,  den  senere  preussiske 
Konge  Frederik  I.,  hvis  Forfængelighed  ogsaa  stræbte 
efter  at  knytte  Videnskabens  Glands  til  sine  Besiddelser, 
havde  faaet  Tilladelse  til  at  docere  ved  Halles  Akademi, 
hvor  han  under  fortsat  stærk  Tilstrømning  af  Disciple 
fra  nær  og  fjern  holdt  baade  filosofiske  og  juridiske  Fore- 
læsninger. Snart  kom  hertil  Forelæsninger  af  theologiske 
Professorer.  Den  nidkjære  Spener,  der  ivrigt  virkede 
for  en  Reform  i  den  døde  lutherske  Orthodoxi,  og  som  i 
Frankfurt  og  Dresden  ved  sine  Collegia  pietatis  havde 
grundet  den  pietistiske  Retning,  arbejdede  efter  sin  over- 
ordnede kirkelige  Ansættelse  i  Berlin  fornemlig  paa.  til 
Modvægt  mod  det  orthodoxe  Wittenberg  at  faa  etableret 
en   ny  og  bedre  theologisk  Læreanstalt,    der    kunde    ud- 


vikle  en  levende  og  inderlig  Kristendom  og  skabe  en 
vakt,  handlekraftig  Præstestand  til  Bedste  for  de  preus- 
siske Stater.  Hertil  blev  Halle  udset.  1791  blev  da 
Ridderakademiet  udvidet  saaledes,  at  der  i  det  Hele  an- 
sattes 12  Professorer,  derimellem  Thomasius  og  som 
Theolog  den  pietistisk  sindede  Breithaupt,  ligesom  der 
ogsaa  samtidig  grundedes  et  medicinsk  Fakultet  med  3 
Professorer,  mellem  hvilke  var  en  Dr.  Stisser,  der  senere 
kom  i  nærmere  Berøring  med  den  danske  Medicin. 

Foreløbig  blev  dog  denne  Udvidelse  temmelig  betyd- 
ningsløs. For  at  spare  Udgifter  havde  man  til  Professorer 
udnævnt  Mænd,  der  iforvejen  vare  i  anden  Stilling  og 
Virksomhed,  og  for  hvem  Professoratet  altsaa  kun  skulde 
være  et  Bierhverv.  De  udnævnte  Professorer  i  det  medi- 
cinske Fakultet  vare  praktiserende  Læger  i  eller  ved 
Halle  og  foretrak  at  passe  deres  Praxis  fremfor  at  holde 
Forelæsninger,  navnlig  da  de  fik  saa  godt  som  ingen 
Gage.  Kurfyrsten  og  Spener  saa,  at  de  trufne  Arrange- 
menter var  utilfredsstillende,  og  i  1793  skred  man  da  til 
en  grundig  Reorganisation,  ved  hvilken  nye  betydelige 
Kræfter  bleve  knyttede  til  Højskolen,  derimellem  først  og 
fremmest  Francke  og  som  medicinske  Professorer  de  to 
allerede  da  meget  ansete  unge  Læger  Stahl  og  Fr.  Hoff- 
mann. 

Dette  Valg  var  saa  heldigt  og  velbetænkt  som  muligt : 
man  fik  i  disse  to  i  hele  deres  Standpunkt  og  Person- 
lighed aldeles  diametralt  forskjellige  Mænd  de  mest  ud- 
mærkede Repræsentanter  henholdsvis  for  den  nye  endnu 
i  sin  første  Gjæring  arbejdende  pietistiske  Retning  og  for 
Fremskridtet  indenfor  den  naturvidenskabelige  Medicin. 
Fr.  Hoffmann  repræsenterede  dette  sidste  Standpunkt  paa 
en  meget  fremragende  Maade  og  kan  med  Rette  kaldes 
Tysklands  Boerhaave.  Som  denne  havde  han  tilegnet  sig 
Datidens  grundigste  Indsigt  i  alle  Naturvidenskaber  og 
sat  sin  Begavelse  ind  paa  at  opbygge  en  rationel  Læge- 
videnskab paa  disses  Grundlag  i  nøje  organisk  Forbin- 
delse med  Hippokratismens    store    kliniske  Iagttagelses- 


49 

princip;  som  Boerhaave  besad  han  den  mest  glimrende 
Lærerbegavelse,  en  imponerende  Arbejdsevne,  en  særlig 
distingveret,  tillidvækkende  Lægepersonlighed  forenet  med 
den  fuldendte  Verdensmands  overlegne  Livssyn  —  Egen- 
skaber, der  komme  til  Syne  ogsaa  i  hans  efterladte 
Skrifter,  saaledes  i  forskjellige  Sygehistorier  i  hans 
omfattende  Værk  „Medicina  consultatoria"  og  end  tyde- 
ligere i  hans  meget  interessante  methodologisk-ethiske 
Skrift:  „Medicus  politicus  sive  Regulæ  prudentiæ,  secun- 
dum  quas  medicus  juvenis  studia  sua  et  vitæ  rationem 
dirigere  debet,  si  famam  sibi  felicemque  praxin  et  cito 
acquirere  et  conservare  cupit.'' 

Han  var  dog  noget  mere  Systematiker  end  Boerhaave  — 
han  levede  ogsaa  netop  i  de  medicinske  Systemers  Tid 
par  excellence  —  og  udformede  sin  Opfattelse  i  et 
materialistisk  System  med  væsentligt  mekanisk  Grundlag  i 
Lighed  med  de  antike  Methodikeres.  Men  som  Opportunist 
og  Praktiker  —  hvad  han  ganske  som  Boerhaave  i  Virke- 
ligheden var  —  fulgte  han  ikke  ved  Sygesengen  sit  kun- 
stige System,  der  var  baseret  paa  altfor  mangelfuldt 
videnskabeligt  Grundlag  og  kun  kunde  faa  en  forbi- 
gaaencle  Betydning  ved  at  doceres  med  Ophavsmandens 
bestikkende  Veltalenhed ;  denne  Succes  d'estime  opnaaede 
Doktrinen  tilmed  først  sent,  og  først  da  Hoffmann  var 
bleven  Verdens  fornemste  Celebritet  som  Praktiker.  I 
det  Hele  var  Jordbunden  dengang  i  Tyskland  ikke  gun- 
stig for  hans  materialistisk-videnskabelige  Opfattelse.  I 
Theorien  herskede  Leibnitz's  Filosofi  og  i  Praxis  Pietismen. 
Dennes  fremvæltende  transcendentale  Strøm  overskyllede 
alle  Naturvidenskabens  endnu  lave  Bygningsfundamenter, 
og  højt  op  over  disse  bar  den  Hoffmanns  Fakultets-Kol- 
lega Stahl,  hvis  rige  og  ejendommelige  Begavelse  netop 
fandt  sin  Næring  i  denne  nye  Retning,  og  hvis  Doktrin 
„Animismen"  har  ret  tydelige  Udgangspunkter  fra  Leib- 
nitz  —  hvorvel  dennes  Monadelære  ikke  kunde  passe 
sammen  med  den  pietistiske  Stahlianisme.  I  den  skarpe 
Rivalisering  mellem  de  to  fremragende  medicinske  Fakul- 

tetsprofessorer  blev  det  foreløbig  Hoffmann,  der  trak  det 
korteste  Straa:  han  forlod  1709  sin  Lærerstol  og  modtog 
en  Livlægestilling  hos  sin  Landsherre,  den  nybagte 
Preusserkonge,  medens  Stahl  samlede  alle  Medicinere  om 
sig  og  triumferede  som  medicinsk  Enehersker  i  Halle, 
hvad  han  navnlig  gjennem  sine  Elever  utvivlsomt  kunde 
siges  at  være  i  en  Aarrække. 

Vanskelig  kunde  der,  i  Personlighed  eller  i  Lære, 
tænkes  nogen  mere  diametral  Modsætning  til  Hoffmann 
end  Stahl.  Opdragen  i  et  strengt  pietistisk  Hjem  og  tidlig 
øvet  i  indadvendt  Grublen  og  ensidig  Tankegang,  med 
en  religiøs  Sværmers  urokkelige  Tro  paa  sine  Axiomers 
Ufejlbarhed  og  ubegrændsede  Ringeagt  for  alt,  som  ikke 
passede  dermed,  maatte  han  blive  Dogmatikeren  i 
absolut  Forstand,  maatte  blive  det  Orakel,  til  hvis  Fane 
alle  maatte  sværge,  der  søgte  Ufejlbarhedsskjæret  og 
blændedes  deraf.  Sammen  med  sine  fremragende  Univer- 
sitetskolleger  Thomasius  og  Buddeus,  Professor  i  Moral, 
grundede  han  Tidsskriftet  „Observationes  selectæ  Hal- 
lenses",  der  var  Organ  for  det  nye  Universitets  viden- 
skabelige Synspunkter,  og  mellem  hvis  iøvrigt  altid  ano- 
nyme Afhandlinger  Stahlianismen  ofte  kommer  tydelig 
til  Orde. 

Omtrent  samtidig  med  Fr.  Hoffmanns  Bortgang  fra 
Halle  for  at  modtage  Stillingen  som  Livlæge  hos  Preusser- 
kongen, satte  Stahl  Kronen  paa  sit  Værk  og  afsluttede 
egentlig  hele  sin  medicinske  Mission  ved  at  udgive  sit 
literære  Hovedværk  „Theoria  medica  vera",  den  han 
havde  skrevet  og  kodificeret  „af  Guds  Naade",  og  som 
han  afslutter  med  en  højtidelig  Tak  til  Gud,  fordi  Medi- 
cinen deri  har  naaet  sin  absolute  Fuldendelse. 

Meget  mærkeligt  er  tilvisse  dette  Værk,  hvori  Stahls 
Lære,  den  saakaldte  Animisme,  faar  sin  udtømmende 
Begrundelse.  Tungt  og  dunkelt  i  Udtryk  og  Fremstillings- 
form bærer  det  helt  igjennem  Præg  af  den  dybsindige 
Theoretiker,  der  er  grundig  og  alsidig  gjennemtrængt 
baade    af   Skolastiken    og    af   sin    Tids    Naturvidenskab, 

hvad  Stahl  ogsaa  var  (ganske  særlig  var  han  Kemiker),  og 
saa  konkluderer  det  i  egentlig  at  fornægte  ikke  blot  al 
Skolastik,  men  al  egentlig  Lægevidenskab,  erklære  alle 
Forskninger  i  Anatomi  og  Fysiologi,  i  Fysik  og  Kemi  for 
fuldstændig  værdiløse  for  Medicinen  —  hvorvel  nok 
nyttige  i  andre  praktiske  Retninger.  Det  „elendige 
Legeme"  er  for  Stahls  Pietisme  i  og  for  sig  ikke  megen 
Opmærksomhed  værd,  det  er  den  deri  virkende  Sjæl 
(anima),  den  direkte  og  altid  virksomme  Aarsag  til  alle 
Livsyttringer,  til  Sundhedens  Bevarelse  og  Sygdommenes 
Helbredelse,  hvis  Virken  skal  iagttages  med  det  rette 
kristelig  indviede  Blik,  deri  har  Lægen  kun  at  fordybe 
sig,  saa  vil  han  ikke  tage  fejl,  og  saa  er  forøvrigt  Natur- 
videnskab og  boglig  Lærdom  overflødig  og  intetsigende. 
At  denne  Lære  navnlig  i  sine  Konsekvenser,  saa- 
ledes  som  de  uforfærdet  droges  af  adskillige  Stahlianere, 
maatte  medføre  den  største  Fare  for  Lægevidenskaben 
og  i  Virkeligheden  standse  al  videnskabelig  Arbejden  og 
Forsken,  ligger  klart  for  Dagen,  og  vi  skulle  ogsaa  se, 
at  de  Udskejelser,  der  resulterede  af  Læren  først  og 
fremmest  fra  halvstuderede  Adepters  Side,  ikke  vare  af 
ringe  Omfang.  Men  paa  den  anden  Side  bør  det  paa 
ingen  Maade  overses,  at  sammen  med  de  nedbrydende 
og  fordærvelige  Momenter  i  Læren  gaar  opbyggende  og 
heldbringende  Haand  i  Haand.  Idet  Stahl  betragter  alle 
Livsyttringer  som  fremkaldte  af  Sjælens  ejendommelige 
Virken,  afgiver  han  en  gavnlig  Modvægt  mod  Tidens 
umodne,  rent  materialistiske,  paa  meget  ufuldkomment 
kemisk-mekanisk  Basis  opstillede  Doktriner  —  hans 
Fakultetskollega  Fr.  Hoffmanns  Doktrin  var  væsentlig 
kun  en  saadan  —  og  afgiver  Hovedimpulsen  til  den 
senere  vitalistiske  Retning  i  Medicinen,  som  i  velgrundet 
Erkjendelse  af  Livsyttringernes  Ejendommelighed  kastede 
sig  over  disses  selvstændige  Udforskning,  og  som  navnlig 
gjorde  sig  paa  frugtbringende  Maade  gjældende  i  Mont- 
pellierskolen, ligesom  ogsaa  Hallers  banebrydende  Forsk, 
ning   tildels  hviler    paa    de    samme   Impulser.      Og    idet 

Stahl  i  den  specielle  Pathologi  ikke  vil  tage  Hensyn  til 
andet  end  selve  Observationen  af  Fænomenerne  hos  de 
Syge,  kommer  han  til  at  lægge  en  højst  gavnlig  Vægt 
paa  praktisk  klinisk  Øvelse,  der  allerede  betonedes  af  de 
gamle  Hippokratikere ,  men  hvis  Forsømmelse  netop 
havde  været  en  af  den  skolastiske  Medicins  Hovedsynder. 
Overhovedet  betegner  hans  Doktrin  i  Hovedsagen  en 
energisk,  stærkt  tilspidset  Reaktion  i  ren  hippokratisk 
Retning;  den  hippokratiske  Teleologi  og  Fysiatri,  Natu- 
rens utrættelige  Virksomhed  til  Organismens  Revarelse  i 
Sundhed  og  Sygdom,  faar  i  Animismen  kun  en  mere 
præciseret  Karakter,  ligesom  Stahl  ogsaa  ofte  i  Stedet 
for  „anima"  bruger  det  gamle  hippokratiske  Udtryk 
„  natura". 

I  Doktrinens  Anvendelse  paa  Therapien,  navnlig  som 
den  tydelig  fremtræder  i  det  af  hans  Discipel  Johann 
Storch  (Pelargus)  udgivne  voluminøse  Værk  „Praxis  Stahl- 
iana",  kommer  den  hippokratiske  Opfattelse  til  Gyldighed 
og  det  ikke  blot  theoretisk,  men  ogsaa  praktisk  —  hvad 
egentlig  aldrig  tidligere  var  gjennemført.  Baade  den  an- 
tike  Hippokrates  og  alle  hans  Efterfølgere  lige  til  Stahl 
havde  bestandig  i  de  højeste  Toner  fremhævet  vis  medi- 
catrix  naturæ,  men  i  Praxis  havde  de  aabenbart  kun 
stolet  meget  lidet  derpaa  og  bestandig  anvendt  voldsomme 
kunstige  Indgreb:  uafbrudte  Bræk-  og  Afføringsmidler, 
store  og  hyppig  gjentagne  Aareladninger.  Den  berømte 
„engelske  Hippokrates"  Sydenham  optraadte  i  sin  Praxis 
som  en  ren  Vampyriker,  og  utilfredsstillet  ved  sine  hazar- 
derede  Blodladningsindgreb  føjede  han  endnu  dertil  en 
anden  endnu  ikke  mindre  vovelig  Methode,  store  Doser 
Opium  ved  heftige  Febersygdomme  og  fornemmelig  ved 
konfluerende  Kopper,  for  at  dæmpe  den  altfor  stærke  Be- 
vægelse af  Blodet  og  Spiritus  vitales  og  derigjennem  give 
Organismen  større  Modstandskraft.  Endog  smaa  Børn  be- 
handlede han  paa  denne  Maade !  Stahl  rejser  endelig  ener- 
gisk og  i  det  Mindste  tildels  særdeles  berettiget  Indsigelse 
mod  disse  dumdristige  Kraftkure,   som  hidtil  havde  ud- 

gjort  de  hippokratiske  Lægers  Stolthed  og  aldrig  havde 
ladet  dem  ane,  at  Patienterne  kun  helbrededes  efter 
eller  endog  til  Trods  for  Behandlingen,  ved  Organis- 
mens vidunderlige  Modstandskraft  mod  de  voldsomme 
Indgreb,  men  paa  ingen  Maade  som  Følge  af  disse. 
„Sjælen"  eller  „Naturen"  skal  efter  Stahls  Opfattelse 
virkelig  have  Lov  til  i  Ro  at  helbrede  Sygdommene. 
Feberbevægelserne  behøve  efter  ham  ikke  at  modereres 
eller  korrigeres,  Sjælen  forstaar  denne  Sag  allerbedst, 
og  Feberen  er  i  det  Hele  et  Mennesket  af  Guds  særlige 
Xaade  givet  kosteligt  Prærogativ  —  kun  Mennesket,  men 
intet  Dyr  kan  faa  Feber  („Febris  non  nisi  hominibus 
evenit").  Med  uforfærdet  Konsekvens  og  uden  at  be- 
kymre sig  det  Mindste  om  solide  Erfaringers  Dom  ivrer 
han  derfor  endog  heftigt  mod  den  af  Sydenham  legiti- 
merede (og  særdeles  fornuftige)  Brug  af  Kinabarken 
navnlig  mod  de  ondartede  Koldfebre  —  Barken  er  et 
skadeligt  snærpende  Middel,  der  hindrer  Sjælens  Helbre- 
delsesbestræbelser,  hindrer  den  fornødne  Udskillelse  af 
materia  peccans!  Ud  fra  samme  dogmatiske  Forudsæt- 
ning erklærede  han  alle  Brøndkure  for  skadelige.  Aare- 
ladninger  anvender  han  vel,  og  i  præventiv  Hensigt  til- 
raader  han  dem  i  ikke  just  sparsomt  Maal  hos  sine  af 
Vellevnet  plethoriske  Klienter  —  dengang  Hovedmassen 
af  en  Lægeautoritets  Klienter  -  navnlig  naar  Sjælen  ikke 
formaar  at  bringe  til  rigelig  Udvikling  de  Hæmorrhoidal- 
blodninger,  der  for  ham  vare  Hovedmidlet  til  Udrensning 
af  Usundhed,  og  som  han  derfor  lagde  ganske  særlig 
Vægt  paa.  Men  i  ligefrem  kurativ  Hensigt,  under  Syg- 
dom, anvender  han  kun  Aareladninger  paa  meget  varsom 
Maade,  i  Reglen  paa  Foden,  med  Udtømmelse  af  lidet 
Blod  og  blot  i  revulsorisk  Hensigt,  for  let  at  incitere 
Sjælen,  for  at  støtte  dennes  egne  afledende  Bestræbelser. 
Den  samme  forsigtige  og  ikke  særlig  energiske  Støtte  til- 
sigter han  at  yde  Sjælen  ved  sine  saa  berømte  Poly- 
chrest-Arcana.  de  eneste  af  ham  regelmæssig  anvendte 
Medikamenter.      At   en   medicinsk   Professor  fabrikerede 

og  solgte  Arcana,  betragtedes  dengang  og  endnu  senere 
som  en  selvfølgelig  og  ærefuld  Sag.  Kemiker,  som  han 
i  Virkeligheden  bestandig  med  Forkjærlighed  var,  beva- 
rede han  ogsaa  til  Trods  for  sin  hippokratiske  Renhed 
saameget  af  Kemiatrikeren,  at  han  navnlig  anvendte  de 
nye  spagiriske  Medikamenter,  fornemlig  Antimonet  —  men 
altid  kun  i  smaa  forsigtige  Doser  —  og  tillige  var  en 
stor  Arcanums-Kræmmer  som  alle  Paracelsister  og  Alke- 
mister.  Antimonet  danner  ved  Siden  af  Aloe  Hoved- 
bestanddelen af  hans  almindeligst  benyttede  Arcanum, 
hans  „balsamiske  Piller",  hvis  sikre  „rensende"  Virkning 
i  lang  Tid  var  et  uantastet  Dogme,  og  som  bragte  om 
ikke  just  Patienterne  Sundhed,  saa  dog  ham  og  Halles 
Vajsenhusapothek  enorme  Indtægter.  Disse  Medikamen- 
ters Nyhed,  den  til  dem  knyttede  Mystik  ikke  blot  ved 
deres  hemmelige  Sammensætning,  men  ved  deres  Ud- 
spring af  en  guddommelig  Inspiration,  satte  naturligvis 
de  Syges  Fantasi  i  levende  Bevægelse  og  forklarede  deres 
mirakuløse  øjeblikkelige  Virkning.  Hele  hans  Therapi  er 
saaledes  af  væsentlig  psykisk,  eller  efter  den  moderne 
Betegnelse  af  suggestiv  Karakter,  om  end  det  maaske 
ikke  altid  var  den  animistiske  Ophavsmand  klart  bevidst. 
Hippokratikerens  og  med  det  samme  Pietistens 
praktisk-dygtige  og  reformatoriske  Synspunkt  kommer 
endvidere  stærkt  til  Orde  i  Stahls  energiske  Betoning  af 
aliede  diætetisk-hygiejniske  Momenters  Vigtighed 
under  Sundhed  og  Sygdom,  ligesom  endvidere  i  hans 
Sympathi  for  den  af  Tidens  andre  Hippokratikere  altfor 
lidet  ændsede  Kirurgi,  hvad  der  blandt  Andet  fremgaar 
af  den  velvillige  Holdning,  han  som  indflydelsesrig  Liv- 
læge i  Berlin  viste  ligeoverfor  den  derværende  kirurgiske 
Læreanstalt  (Collegium  medico-chirurgicum).  Her,  til 
rent  praktiske,  operative  Formaals  Fremme,  anerkjender 
han  fuldt  Betydningen  af  Anatomiens  Studium.  Det  er 
kun  Fysiologien,  kun  hele  Læren  om  Organismens  Livs- 
yttringer  i  Sundhed  og  Sygdom,  der  for  ingen  Pris  maa 
hvile  paa  en  materialistisk,  anatomisk  Erkjendelse! 


Men  det  var  altsaa  i  Kraft  af  Guds  særlige  Naade 
og  deraf  fremgaaet  Inspiration,  at  han  komponerede  sine 
Arcana.  det  var  en  from  inspiratorisk  Kunst,  han  drev. 
uden  nogensomhelst  Forbindelse  med  virkelig  natur- 
videnskabelige Forudsætninger.  Behandlingen  af  Syge 
var  og  skulde  for  hans  Opfattelse  være  alene  en  Kunst 
—  de  gamle  Hippokratikere  havde  vel  opfattet  Sagen 
omtrent  saaledes.  kun  paa  mindre  tilspidset  Maade  og 
med  smaa  Forsøg  paa  dog  at  faa  videnskabelige  Forud- 
sætninger ind  med.  Altsaa  ogsaa  i  dette  Hovedpunkt 
repræsenterer  han  Hippokratismen  dreven  til  dens  Yder- 
lighed. Til  rettelig  at  øve  Kunst  hører  der  imidlertid 
Genialitet,  og  efter  den  hippokratiske  Opfattelse  maatte 
en  Læge  helst  være  i  Besiddelse  af  denne  sjeldne  og 
store  Egenskab.  Det  var  vistnok  ogsaa  Følelsen  af  en 
Brist  paa  dette  afgjørende  Punkt,  som  indgav  den  store 
hippokratiske  Koryfæ  Boerhaave  de  bittre  og  ofte  citerede 
Ord.  at  ~naar  man  sammenligner  det  Gode,  som  et  halvt 
Dusin  sande  Æskulapsønner  have  udrettet,  med  alt  det 
Onde.  som  den  talløse  Mængde  Doctores  have  voldet 
Menneskeheden,  saa  maa  man  utvivlsomt  antage,  at  det 
havde  været  langt  bedre,  om  der  aldrig  havde  været 
Læger  til  i  Verden". 

Naar  Stahl  nu  vil  erstatte  Genialiteten  med  Religiøsi- 
teten.  afhjælper  han  ganske  vist  paa  en  vis  Maade  dette 
Savn  —  af  pietistiske  Theologer  og  Medicinere  var  der 
paa  hans  Tid  ingen  Mangel  —  og  den  urokkelige  Ufejl- 
barhed, hvormed  disse  Læger  i  Kraft  af  Guds  særlige 
Xaade  kunde  optræde,  virkede  selvfølgelig  psykisk  meget 
heldigt  ind  paa  de  Syge.  Men  det  yderst  Betænkelige  i 
Doktrinen,  de  deraf  resulterede  Udskejelser  navnlig  fra 
halvstuderede  theologisk-medicinske  Adepters  Side,  maatte 
dog  samtidig  komme  stærkt  til  Syne,  og  tidlig  se  vi  en 
sluttet  Falanx  af  kyndige  nordtyske  Professorer  af  den 
skolerette  naturvidenskabelige  Retning  træde  op  imod 
Animismens  baade  theoretiske  og  praktiske  Læresæt- 
ninger.    Den  gamle  berømte  Anatom  Meibom  i  Helmstådt 

klager  stærkt  over  den  Opfattelse,  der  breder  sig  som 
den  pietistiske  Medicins  Konsekvens,  at  „Deum  idiotis 
quoque  dona  sanandi  conferre  et  eorum  ministerio  Deum 
miracula  in  gravissimorum  morborum  curatione  agere, 
revelatis  remediis".  Stahls  egen  Kollega  Fr.  Hoffmann 
optræder  med  vægtige  kritiske  Indlæg,  den  skarpsindige 
Fysiolog  Johann  Gottfried  v.  Berger  i  Wittenberg  blotter 
i  skaanselløs  Polemik  alle  svage  Punkter  i  det  Stahl'ske 
System,  den  ærværdige,  udmærkede  Naturforsker  Johan- 
nes Bohn  i  Leipzig  tager  til  Gjenmæle,  om  end  som  ædle 
Personligheder  ret  svaviter  in  modo  saa  desto  mere 
fortiter  in  re.  Hurtig  kom  saaledes  Stahlianismen  over 
hele  Linien  i  en  Kamp  med  den  lærd-naturvidenskabelige 
Medicin,  hvis  endelige  Udfald  ikke  kunde  være  tvivlsomt, 
men  hvori  den  dog  længe  holdt  Stand  netop  ved  Hjælp 
af  sit  faste  pietistiske  Udgangspunkt. 

Denne  Negation  af  naturvidenskabeligt  Studiums  Be- 
tydning, denne  Foragt  for  al  den  gamle  lærde  medicinske 
Literatur,  denne  nemme  Therapi  med  bestandige  uskyl- 
dige smaa  Aareladninger  og  ikke  mindre  uskyldige  ens- 
formige Universal-Arcana  maatte  selvfølgelig  i  høj  Grad 
tiltale  alle  de  Svage  i  Aanden,  der  hilste  Stahlianismen 
som  en  velkommen  Befrielse  baade  fra  det  skolastiske 
og  det  naturvidenskabelige  Studiums  Vidtløftigheder  og 
Besværligheder.  Det  maatte  tiltale  alle  de  revolutionære 
Gemytter,  som  paa  Grundlag  af  de  dengang  bestandig 
mægtigere  pietistiske  Rørelser  følte  Trang  til  at  rejse 
sig  mod  Autoriteterne  først  og  fremmest  i  Skikkelse  af 
den  herskende  med  Skolastiken  nøje  forbundne  lutherske 
Orthodoxi.  Pietismen  var  jo  paa  Stahls  Tid  afgjort 
revolutionær  og  til  en  vis  Grad  fritænkerisk,  den  vendte 
sig  særlig  mod  den  lutherske  ortodoxe  Theologi  og  saa 
heri  den  egentlige  og  mægtige  Modstander,  som  først  og 
fremmest  skulde  slaaes  ned  for  at  erstatte  den  golde 
Lærdom  med  en  Livets,  Inderlighedens  og  Kjærlighedens 
frugtbare  Kristendom.  Netop  ved  sine  nøje  Forbindelser 
med  disse  revolutionær-pietistiske  Rørelser  fik  Stahlianis- 

men    sin    øjeblikkelig   store  praktiske  Betydning    og    sin 
omvæltende  Magt  baade  i  Tyskland  og  i  Danmark. 

Samtidig  med  Stahl  var  Francke'2)  bleven  ansat  som 
Professor  ved  det  nye  Universitet,  foreløbig  i  de  orien- 
talske Sprog,  senere  i  Theologi,  og  tillige  som  Præst  ved 
et  Forstadssogn,  og  denne  eminente  Mand,  en  Inkarnation 
af  hele  Pietismens  praktiske  Dygtighed,  udfoldede  snart 
ved  sin  ubegrænsede  Magt  over  alle  de  vakte  Sjæle  og 
sin  usædvanlige  Arbejdskraft,  senere  ogsaa  ved  sin  For- 
bindelse med  Kong  Fredrik  Wilhelm,  en  overordentlig 
betydningsfuld  Virksomhed.  Samtidig  med  at  han  over- 
ensstemmende med  sin  pietistiske  Grundopfattelse  stillede 
sig  afvisende  til  al  traditionel  Lærdom  og  særlig  ringe- 
agtede al  dybere  filosofisk  Fordannelse,  koncentrerede 
han  sine  mægtige  Bestræbelser  om  Theologernes  prak- 
tiske Uddannelse  til  deres  præstelige  Mission  ved  sit 
Seminarium  og  bredte  sig  derfra  videre  til  Oprettelse  af 
forskjellige  store  Opdragelsesanstalter  og  til  indgribende 
Indvirkning  paa  Folkets  bredere  Lag.  I  kort  Tid  frem- 
støde uden  Statstilskud  og  blot  ved  frivillige  Kjærligheds- 
gaver  hans  bekjendte  store  endnu  bestaaende  Institutioner, 
hans  Vajsenhus,  hans  Pædagogium,  alt  med  Benyttelse 
af  de  talrige  Studenter  som  Lærerkræfter,  idet  han  tillige 
støttede  dem  ved  „Freytische",  endvidere  en  stor  Bibel- 
anstalt og  et  Missionsinstitut  for  Ostindien.  Dette  sidste 
støttedes  af  den  danske  Konge,  men  iøvrigt  skallede 
Francke  ad  privat  Vej  alle  de  enorme  Pengemidler  til 
Veje,  og  dette  formaaede  han  kun  ved  sin  nøje  Forbin- 
delse med  Stahlianerne ;  disses  mange  snildt  varierede 
balsamiske  Polychrest-Arcana  i  Pille-,  Pulver-  og  Tinetur- 
form  bleve  hurtig  renommerede  og  fandt  en  rivende  Af- 
sætning over  hele  det  nordlige  Europa,  og  nærmest  til 
Fabrikation  en  gros  af  disse  Universalmidler  indrettede 
da  Francke  med  stort  merkantilt  Talent  et  Apothek;  de 
herved  indvundne  meget  betydelige  Indkomster  forstod 
han  yderligere  at  forøge  ved  et  Bogtrykkeri  og  en  Bog- 
handel for  Salg  af  Vækkelsestraktater. 

Bortset  fra  Salget  af  sine  Polychrest-Arcana  synes 
Stahl  ikke  aktivt  at  have  samarbejdet  med  Francke  eller 
i  det  Hele  at  have  udfoldet  nogen  videregaaende  prak- 
tisk Virken.  Tvertimod  var  og  blev  Stahl  den  grublende 
tilbagetrukne  Theoretiker,  og  hans  Pietisme  blev  bestan- 
dig mere  mørk  og  afsluttet.  Ogsaa  sine  Disciple,  der 
ikke  fuldt  kunde  forstaa  hans  ofte  uklare  Fremstilling, 
blev  han  efterhaanden  meget  misfornøjet  med,  og  da  han 
egentlig  havde  udtømt  sig  ved  Udgivelsen  af  sit  medi- 
cinske System,  der  jo  repræsenterede  Lægekunstens 
absolute  Fuldendelse,  og  da  tilmed  Fr.  Hoffmann  efter 
Kongens  Død  1713  vendte  tilbage  til  sit  Professorat  i 
Halle  og  nu  begyndte  at  vinde  Overtaget  over  sin  pieti- 
stiske Kollega,  tog  denne  nu  paa  sin  Side  det  Parti  at 
fortrække  og  derefter  at  leve  fornemt  tilbagetrukket 
som  Livlæge  hos  den  nye  preussiske  Konge,  hvis  rigo- 
røse  Livssyn  var  forbundet  med  udtalt  Sympathi  for 
Pietismen.  Kun  af  fornemme  og  helst  fyrstelige  Personer 
lod  Stahl  sig  herefter  konsulere  for  høje  Honorarer; 
saaledes  blev  han,  som  vi  senere  skulle  se,  ofte  raad- 
spurgt  af  Kong  Frederik  IV.  og  hentet  til  denne  under 
hans  sidste  Sygdom. 

Men  var  Stahl  til  Trods  for  Doktrinen  dog  i  Grunden 
en  videnskabelig  Theoretiker  af  den  gamle  fornemme 
Skole  og  egentlig  utilbøjelig  til  at  drage  de  fulde  prak- 
tiske Konsekvenser  af  sin  Lære,  saa  gik  adskillige  af 
hans  Disciple  som  allerede  nævnt  løs  paa  denne  Opgave 
uden  nogensomhelst  Betænkelighed.  Mellem  disse  hans 
Disciple,  der  selvfølgelig  alle  vare  Pietister  og  uden  nogen 
egentlig  videnskabelig  Betydning,  men  iøvrigt  meget  ejen- 
dommelig udprægede  og  interessante  Personligheder,  maa 
først  og  fremmest  nævnes  Johann  Samuel  Carl,  der 
hørte  til  Stahls  ældste  Hold  og  af  Mesteren  fik  det  Skuds- 
maal  at  være  hans  bedste  og  værdigste  Discipel,  den, 
hvem  han  elskede  som  en  Søn.  Carl  allierede  sig  tidlig 
med  de  mest  revolutionære  og  sekteriske  Pietister,  op- 
slog sin  Bolig  i  Berleburg   og   deltog  i   alle  de  mystiske 

Øvelser,  idet  lian  tillige  fungerede  som  Livlæge  hos  den 
pietistiske  Greve  af  Wittgenstein.  Samtidig  udfoldede 
han  en  omfattende  Forfattervirksomhed  i  blandet  kriste- 
lig-medieinsk  Retning  og  med  samfunds-reformatoriske 
Bestræbelser,  for  en  stor  Del  paa  Tysk.  idet  han  som 
ægte  Pietist  ikke  skrev  saameget  for  de  Lærde  (hvorvel 
han  ogsaa  moraliserede  grundigt  for  Lægerne),  som  for 
Folket,  for  Adel  og  Borgere,  der  skulde  omvendes  til  at 
leve  „nach  Gottes  und  der  Natur-Ordnung",  til  at  føre  et 
bedre  Levnet  psykisk  og  somatisk  („Die  Zucht  des  Leibes 
ist  zum  Heyl  der  Seele  erforderlich").  I  latinske  Afhand- 
linger bearbejdede  han  sin  Lærers  Doktrin  og  førte  den 
videre  i  theoretisk  Retning  med  fuldkommen  Personilika- 
tion  af  den  altid  agerende  Anima.  Men  sammen  med 
denne  Mystik  fremtræder  der  i  flere  af  hans  Skrifter  en 
dygtig  praktisk  Retning,  der  noksom  viser  hans  frem- 
skredne, fra  al  Skolastik  emanciperede  Standpunkt.  Ikke 
blot  ere  mange  af  hans  populære  hygiejnisk-diætetiske 
Raad  fortræffelige,  naar  kun  bortses  fra  den  forskruede 
og  exalterede  Form,  hvori  de  i  Reglen  fremsættes,  ikke 
blot  ivrer  han  med  fuldeste  Ret  i  flere  Skrifter  mod  hin 
Tids  Hippokratikeres  kunstige  Kure,  mod  deres  grændse- 
løse  Overdrivelser  med  Afføringsmidler  og  præservative 
Blodudtømmelser,  og  fremhæver  Blodets  store  Betydning 
for  Organismens  vitale  Processer  („das  Gebli'it  ist  der 
Seele  so  ein  nothiges  Werkzeug  zu  ihren  Geschaften"), 
men  i  et  Skrift  fremsætter  han  endog  saa  rationelle 
Betragtninger  over  Sygehospitalers  Betydning,  at  han  i 
saa  Henseende  viser  sig  at  være  ikke  lidet  forud  for 
sin  Tid. 

Disse  mærkelige  Udtalelser  findes  som  Anhang  til  et 
større  Skrift  betitlet:  „Yorstellung  von  Decoro  medici  an- 
und  eiirweisend  dessen  geistliche  Gestalt.  Pflicht  und 
Arbeit.u  Selve  Anhanget  har  til  Overskrift:  „Vorstellung 
von  der  dreyfachen  Einleitung  in  die  Medicin"  og  bestaar 
af  3  saadanne  „YTorstellungen",  hvilke  tilsammen  egentlig 
give  et  yderst   karakteristisk  Billede   af  Carls  hele  ejen- 

dommelige  og  flersidige  aandelige  Personlighed.  Den 
første  Forestilling  handler  om  Gemyttets  rette  kristelige 
Forberedelse  til  Medicinen,  „damit  in  solcher  Schule  der 
Wille  mit  dem  Verstand  zum  Dienst  des  Nachsten,  zum 
Seelen-Heyl,  ja  zur  Ehre  Gottes  eine  nothige  Zurechtwei- 
sung  ja  eine  Zucht  anf  Christnm  bekommen  moge".  I 
den  anden  Forestilling  tages  der  da  Ordet  for  en  bedre 
praktisk  Uddannelse  af  Lægen,  idet  der  udførligt  frem- 
stilles „ein  Vorschlag  zur  praktischen  Uebung  der  Medi- 
cin, welche  zugleich  dem  gemeinen  Wesen  sonderlich 
der  Armuth,  ja  auch  der  Kirchen  Gottes,  einen  leiblichen 
und  geistlichen  Nutzen  bringen  kann  und  wird".  I  hæf- 
tige  Ord  anfalder  han  Fyrsterne,  fordi  disse  „Landes- 
Vatter  erfahren  die  Noth  ihrer  Kinder  wenig,  lassens 
lieber  an  Kranckheit  wie  an  anderem  Elend  und  Armuth 
verschmachten,  wenden  lieber  die  erpressten  Einkiinfften 
zur  Erhohung  ihres  Staats  und  Lusten  als  zu  solcher 
und  anderer  Verbesserung  der  Policey  anu.  Han  ud- 
maler med  kraftige  Farver,  hvorledes  lidende  Syge 
ses  at  slæbe  sig  vansmægtende  om  uden  nogen 
Hjælp  „dieser    gråssliche    Anblick    zur    Schande    der 

christlichen  Religion  ja  der  menschlichen  Gesellschaft". 
Her  gaar  da  heller  ikke  Lægerne  Ram  forbi:  „dazu  hilfft 
auch  der  Medicorum,  Chirurgorum,  Apotheker  unbarm- 
herziger  Geitz,  dass  sie  denen  Reichen  nur  nachgelien, 
die  Armen  aber  entweder  gar  liegen  lassen  oder  kalt- 
sinnig  versorgeir'  —  og  det  skjøndt  ved  god  og  kjærlig 
Pleje  vilde  netop  Vantroende  kunne  omvendes. 

Efter  denne  lange  Rodsprædiken  i  Carls  sædvanlige 
Maner  kommer  han  endelig  til  sit  egentlige  Forslag :  Ind- 
retning af  gode  Sygelazarether.  Kun  ved  Hjælp  af  saa- 
danne  vilde  Professorerne  kunne  opdrage  deres  Disciple 
til  virkelig  Praxis,  og  de  nuværende  almindelige  Klager 
over,  at  Studiet  kun  dyrkes  theoretisk  ved  Universiteterne, 
vilde  forstumme.  Men  et  Lazareth  maatte  da  indrettes 
efter  følgende  Plan:  det  skulde  være  yderst  renligt,  be- 
sidde en  Have  med  Kjøkkensager  og  en  Hortus  medicus, 

hvor  Cultores  årtis  vikle  kunne  lære  Botanik,  og  hvorved 
de  tillige  vilde  faa  „Gemiiths  Ergotzung",  endvidere 
skulde  her  være  en  fysisk  Instrumentsamling  og  et  Apo- 
thek  med  kemisk  Laboratorium,  hvor  ikke  blot  Farmaci 
kunde  drives  theoretisk  og  praktisk,  men  hvor  der  tillige 
kunde  gives  Øvelse  i  alle  praktiske  Fabrikationsmethoder. 
Ogsaa  Alkymien  vilde  kunne  dyrkes  her  ved  den  Ro  og 
Skjulthed,  hvormed  Alt  her  kunde  gaa  for  sig,  og  „wer 
weiss,  wo  sich  der  Segen  Gottes  ergiesst".  Ved  Under- 
søgelse af  de  Døde  vilde  her  kunne  dyrkes  Anatomi, 
baade  normal  og  pathologisk;  Aarsagerne  til  skjulte  Syg- 
domme kunde  opdages.  Medicineren  vilde  i  en  saadan 
Anstalt  kunne  uddannes  fuldstændig  i  alle  fornødne  Ret- 
ninger, baade  analytica  og  synthetica  årtis  medicæ  trac- 
tatio  vilde  her  kunne  gjennemføres,  man  kunde  demon- 
strere Theorien,  begrunde  Sjstema  dogmaticum.  Medi- 
cineren kunde  desuden  her  lære  mange  særdeles  nyttige 
Ting:  Kogekunst,  Ølbryggeri,  fornuftig  Vin-  og  Korn- 
dyrkning, Veterinærkunst,  hvad  Alt  har  nøje  Berøring- 
med  Medicinen.  Endvidere  fremhæver  han  stærkt  den 
Lejlighed,  der  vilde  blive  til  Uddannelse  i  Kirurgi,  hvad 
der  var  i  lige  Grad  nyttigt  baade  for  cultores  medicinæ 
og  cultores  chirurgiæ,  hvilke  sidste  nu  ofte  kun  lærte  at 
barbere. 

Man  vilde  altsaa  i  et  saadant  Lazareth  have  „ein 
sicheres  Seminarium  Medicorum,  Chirurgorum  und  Pharma- 
copæorum  vor  das  gantze  Land  erwachsen",  og  det  vilde 
yderligere  være  til  stor  moralsk  Nytte,  idet  Disciplene 
her  bleve  opdragne  til  sparsommelig  Oekonomi,  og  deres 
Gemyt  vilde  blive  heldigt  paavirket  ved  Betragtning  af 
Objecta  misericordiæ;  de  vilde  faa  et  dybt  Indtryk  af 
Menneskets  Skrøbelighed  og  Forgængelighed  —  hvad 
Universiteterne  ej  giver.  Men  til  et  saadant  Sygehospital 
vilde  da  fordres:  en  øvet  Theologus,  en  erfaren  Medicus. 
en  Apotheker  og  en  Chirurgus  —  der  ogsaa  kunde  ud- 
danne i  Jordemodertjeneste  og  i  Sygepleje  —  samt  en 
dygtig  Oekonomus.     For  at  faa  de  fornødne  Pengemidler 

disponible  til  saadanne  Anstalter  appellerer  han  til  „die 
Reichen  mit  ihrem  ungerechten. Mammon''.  Disse  Hospi- 
taler vilde  meget  passende  kunne  anlægges  ved  Universi- 
teterne eller  i  Nærheden  af  Sundhedsbrøndene,  hvor  man 
da  tillige  kunde  finde  videnskabelig  Sysselsættelse  og 
Adspredelse  og  ikke  som  nu  være  henvist  til  „die  Spiel- 
Fress-  und  dergleichen  Anstalten''.  Efterat  have  imøde- 
gaaet  den  Indvending,  at  Alt  er  fordærvet  i  Verden,  og 
at  alle  lignende  Institutioner,  som  Pesthuse  og  Vaisen- 
huse,  have  ført  til  alt  andet  end  til  „Gottseligkeit",  be- 
toner han  til  Slutning  paany  den  store  Nytte  af  saadanne 
Lazarether,  hvorved  han  tillige  haaber  at  knække  det 
florerende  Kvaksalvere  ved  „Marckschreyer,  Scharffrichter, 
Zauberer." 

Efter  denne  praktisk  rettede,  paa  mange  Punkter 
særdeles  klartseende  og  rationelle  Betragtning  fordyber 
han  sig  i  den  3.  Forestilling  igjen  i  sin  mørke  Mystik  og 
Forbittrelse  mod  denne  Verdens  Daarlighed;  han  viser, 
hvorledes  „Gottesgelehrtheit"  bliver  hindret  ved  „Welt- 
gelehrtheit"  og  betegner  sig  selv  som  den,  „der  gern 
aus  allen  sinnlichen,  bildlichen  Vernunffts  Circul  einmahl 
kommen,  wohnen  og  bleiben  niochte,  mithin  auch  andere 
dahin  einlocken  in  die  innerste  Seelenkammer." 

En  vis  anset  Position  kom  han  som  Stahls  udvalgte 
Discipel  hurtig  til  at  indtage  og  blev  allerede  i  1704 
Medlem  af  det  kejserlig  Leopoldinske  Akademi  under 
Navnet  „Asclepiodorus''.  Et  fuldstændigere  Billede  af 
denne  originale  Personlighed  kunne  vi  senere  vinde,  idet 
vi  ville  finde  ham  i  nært  og  indflydelsesrigt  Forhold  til 
den  danske  Medicin  som  Christian  VFs  Livlæge. 

En  anden  fremskudt  Stahlianer  Michael  Alberti  var 
som  saa  mange  af  Datidens  Hallenserstudenter  baade 
Theolog  og  Mediciner,  Discipel  af  Francke  og  Stahl,  men 
forøvrigt  en  mindre  udpræget  Personlighed.  Han  blev 
medicinsk  Professor  i  Halle  ved  Hoffmanns  Bortgang  og 
senere  efter  Stahl  Ordinarius.  I  en  meget  lang  Aarrække 
sad    han    paa   den   akademiske  Lærestol   som   en  trofast 

Vogter  af  Stahls  Arv  og  udfoldede  en  meget  frugtbar 
Forfattervirksomhed.  Talrige  danske  Medicinere  have 
været  hans  Disciple.  Af  Temperament  var  han  langt 
mindre  voldsom  end  Carl.  og  hans  fornemme  Fakultets- 
stilling  maatte  vel  ogsaa  uvilkaarlig  indvirke  noget  mo- 
dererende paa  hans  revolutionære  pietistiske  Iver. 

Mindre  Moderation  i  Optræden  viste  en  anden  Stahl- 
ianer  Goliche.  der  ligeledes  i  en  lang  Aarrække  var 
Fakultetsprofessor,  dog  ikke  i  selve  Moderstedet  Halle. 
men  ved  et  andet  preussisk  Universitet,  i  Frankfurt  an 
der  Oder.  At  han  var  fuldt  gjennemtrængt  af  sin  Mesters 
Aand  og  Lære,  viste  han  tydeligt  nok  baade  i  Disser- 
tationer, i  en  akademisk  Lærebog  (Institutiones  medicæ), 
hvori  han  med  megen  Heftighed  anfalder  Fr.  Hoffmanns 
mekaniske  Doktrin,  og  ligesaa  i  en  af  ham  konciperet 
Fakultetsskrivelse,  der  iøvrigt  fremkom  som  en  Protest 
mod  forskjellige  Bestemmelser  i  den  nye  preussiske 
Medicinalforordning  af  1725.  Deri  fremsætter  han  nogle 
karakteristiske  Udtalelser  om  Anatomiens  Betydning  for 
den  praktiske  Læge.  „Man  getraue  sich  zu  behaupten  - 
dass  die  heutige  Anatomie  fast  mehr  in  unniitzen  und 
der  veritablen  Praxi  Clinico  hochst  schadlichen  und  pra- 
judicirlichen  Subtiliteten  sich  aufhalte,  welche,  dass  sie 
ein  Candidatus  medicinae  wisse.  ihm  in  Ansehung  seiner 
kunftigen  Praxeos  Clinicæ  eben  so  viel  ni'itze  ist,  als  ars 
pictoria  oder  poetica,  weil  sie  ihm  nur  zu  verfuhrerischen 
indicationibus  Anlass  giebt"3).  En  saadan  peremptorisk 
Afvisning  af  Anatomien  som  fundamentalt  Fag  i  Lægens 
Uddannelse    kunde    kun    en    kras    Stahlianer    fremsætte. 

Ogsaa  paa  selve  Therapiens  Omraade  fik  Goliche 
Lejlighed  til  at  vise  sig  som  en  fuldblods  Stahlianer,  som 
den,  der  uforfærdet  hævdede  Konsekvenserne  af  Mesterens 
Lære.  Det  er  med  Hensyn  til  Opfattelsen  af  Feberens 
heldbringende  Betydning  og  i  Fordømmelsen  af  Kina- 
barken  som  Middel  mod  Feber.  Paa  den  mest  perempto- 
riske  Maade  lærte  han  i  akademiske  Dissertationer  rde 
laude  febris   falso  suspecta",    rde  impostura  corticis"  og 


64 

„de  ejus  usu  noxio",  at  Kinabarken  fuldstændig  burde 
banlyses  som  ubetinget  forkastelig,  selv  om  den  var  i 
Stand  til  at  standse  et  Feberanfald,  fordi  en  Feber  over- 
hovedet var  den  vise  Sjæls  Instrument  og  altid  maatte 
opfattes  som  heldbringende.  Disse  Dissertationer  frem- 
kom som  kraftige  Indhug  mod  den  af  de  Sydenham'ske 
Hippokratikere  bestandig  mere  udbredte  Lære  om  Kina- 
barken som  et  sikkert  og  uundværligt  Middel,  navnlig 
mod  de  dengang  saa  hyppige  ondartede  Koldfebre.  En 
Hovedtalsmand  for  dette  therapeutiske  Fremskridt  var 
den  verdensberømte  Werlhof  i  Hannover,  det  nygrunclede 
Gøttinger-Universitets  Protektor  og  ogsaa  i  denne  Egenskab 
kampstemt  mod  den  stahl'ske  Medicin  i  Halle,  Gøttingens 
Rival.  Det  var  netop  paa  Foranledning  af  et  Skrift  af 
Werlhof,  hvilket  senere  udkom  i  tysk  Oversættelse  i 
Kjøbenhavn,  at  Goliche  rustede  sig  i  de  nævnte  Disser- 
tationer. Herved  kaldtes  Werlhof  paa  ny  frem  paa  Kamp- 
pladsen, og  i  en  interessant  Imødegaaelse  drøfter  og  be- 
lyser han  udførlig  det  intrikate  Spørgsmaal,  som  altid 
havde  voldt  Sydenham  og  hans  Efterfølgere  Vanskelig- 
heder, den  dobbelte  Opfattelse  af  Feberen  som  et  baade 
gavnligt  og  skadeligt  Moment.  At  Feberen  ogsaa  kunde 
være  det  sidste,  var  selv  en  nok  saa  dogmatisk  Hippo- 
kratiker  dog  ikke  i  Stand  til  at  lukke  Øjet  for.  Til  For- 
klaring af  Modsigelsen  fremhæver  da  Werlhof,  at  Feberen 
kun  er  Naturens  nyttige  Instrument  under  visse  Ind- 
skrænkninger, og  at  en  Feberbevægelse,  der  oprindelig 
var  heldbringende,  ved  Sygdomsmateriens  Beskaffenhed, 
ved  for  voldsomme  Bevægelser,  ved  ufuldkomne  Kriser 
kan  volde  Farer  og  skæbnesvangre  Metastaser.  Lægen 
maa  nøje  agte  paa  Beskaffenheden  af  Feberbevægelserne, 
snart  dæmpe,  snart  pirre  dem.  Hvorvel  ogsaa  Stahls 
Antipode  i  selve  Halle,  Fr.  Hoffmann,  traadte  i  Skranken 
til  Støtte  for  dette  ægte  hippokratisk-Sydenham'ske  Rai- 
sonnement,  der  praktisk  set  var  højst  berettiget,  saa  maa 
man  dog  lade  Goliche,  at  han  ikke  just  blev  slaaet  af 
Marken;  hans  doktrinære   Stahlianisme   giver   unægtelig 

ogsaa  det  klare  konsekvente  Standpunkt,  det,  der  ikke 
lader  Tvivl  og  Vaklen  nogetsomhelt  Raaderum :  den  vise 
Sjæl  udskiller  al  ond  Sygdomsmaterie ,  helbreder  alle 
hæftige  Sygdomsanfald  ved  det  suveræne  Middel,  Frem- 
kaldelse af  Feber! 

Til  de  forholdsvis  mere  moderate  Tilhængere  af 
Stahlianismen  hørte  Nenter,  Professor  i  Strassburg,  og 
det  var  for  saavidt  ret  heldigt  ligesom  ogsaa  naturligt, 
at  netop  hans  Lærebøger  fandt  Vej  til  Kjøbenhavns  Uni- 
versitet; den  yderliggaaende  tyske  Doktrinarisme  kunde 
hverken  ved  denne  eller  andre  Lejligheder  vinde  sikkert 
Fodfæste  herhjemme,  i  ethvert  Tilfælde  ikke  hos  de 
Ledende. 

En  udpræget  Stahliansk  Fuldblodstype  var  derimod 
Johannes  Juncker,  Læge  ved  Franckes  Vaisenhus  og  Pro- 
fessor ved  Halles  Universitet,  til  hvem  der  knytter  sig 
særlig  Interesse  for  Danmark,  forsaavidt  som  han  i  Egen- 
skab af  tilkaldt  Læge  under  Frederik  IV's  sidste  lang- 
varige Sygdom  korn  i  nær  Berøring  med  den  danske 
Medicin.  Som  en  fattig  Studiosus  lagde  han  sig  efter 
Theologi  i  Halle,  hvor  Francke  ved  sine  gode  „Freitische" 
og  ved  Lærervirksomhed  kunde  byde  Subsistentsmidler. 
Han  blev  fast  Lærer  ved  Pædagogiet,  men  var  imidlertid 
som  de  fleste  theologiske  Studerende  af  pietistisk  Retning, 
ogsaa  bleven  paavirket  af  Stahls  Doktrin  og  gav  sig  til 
at  studere  Medicin,  blev  1717  Dr.  med.  i  Halle  og  erholdt 
da  Stillingen  som  Læge  ved  Vaisenhuset.  Dybt  gjennem- 
trængt  af  sin  Lærer  og  Foresatte  Franckes  Opfattelse  af 
den  praktiske  Uddannelse  som  det  vigtigste  Moment  i  alt 
Studium  kom  han  paa  den  Ide  at  efterligne  den  pie- 
tistiske Theologis  Præsteseminarium  ved  at  oprette  et 
praktisk  Lægeseminarium  o :  en  Klinik  —  dog  ikke  i  den 
omfattende  Forstand,  som  af  Carl  foreslaaet,  men  kun 
som  en  Poliklinik;  hertil  frembød  der  sig  netop  ved 
Vaisenhuset  bekvem  Lejlighed.  Hele  den  store  Virken 
her  hvilede  jo  paa  pietistisk  Filantropi,  og  ogsaa  det  om- 
talte Vaisenhusapotheks   enorme  Indtægter   skulde   tjene 

saadanne  højere  Formaal,  hvorfor  der  stadig  uddeltes 
store  Mængder  Mirakelarkana  til  de  fra  Byen  og  Omegnen 
sammenstrømmende  fattige  Syge.  Vaisenhusets  Læge  fore- 
stod denne  Ordination  og  Uddeling  af  Medikamenter,  og 
Juncker  gav  sig  nu  til  som  Privatdocent  at  samle  de 
medicinske  Studerende  om  sig  og  etablere  en  Poliklinik, 
der  navnlig  efter  at  han  1830  var  bleven  virkelig  me- 
dicinsk Professor,  vandt  et  betydeligt  Renommé  uden  dog 
at  blive  indordnet  under  Universitetet.  Lige  til  sin  Død 
1759  udfoldede  han  som  poliklinisk  Lærer  og  som  en 
tidlig  Forløber  for  den  senere  saa  berømte  Hallenser- 
Kliniker  Krukenberg  en  utrættelig  Virksomhed,  og  det 
paa  en  Tid,  hvor  al  Klinik  iovrigt  endnu  var  saa  godt 
som  ukjendt  i  Tyskland,  i  ethvert  Tilfælde  ignoreredes 
af  den  herskende  officielle  skolastiske  Medicin,  ja  tildels 
endog  af  den  iøvrigt  saa  praktiske  Hallenser-Professor 
Fr.  Hoffmann. 

Juncker  bør  saaledes  fremhæves  som  den  første 
egentlige  kliniske  Lærer  i  Tyskland,  og  jeg  benytter  her 
saa  meget  mere  Lejligheden  til  at  gjøre  det,  som  jeg 
vistnok  med  Urette  har  forbigaaet  ham  i  min  publicerede 
Fremstilling  af  den  ældre  Kliniks  Historie,  hvad  der  igjen 
er  betinget  i,  at  jeg  ikke  endnu  havde  faaet  Øjet  ret 
aabnet  for  hans  praktiske  Fortjenester,  og  paa  ensidigt 
Grundlag  af  hans  efterladte  Skrifter  havde  faaet  et  Ind- 
tryk af  ham  som  en  Ubetydelighed.  Thi  som  Forfatter 
imponerer  han  unægtelig  ikke  og  viser  sig  saa  blottet 
for  videnskabelig  Sands  som  vel  muligt.  I  sine  forskjel- 
lige  paa  Vaisenhusets  Forlag  publicerede  og  voluminøse 
Skrifter  giver  han  kun  en  banal  og  uselvstændig  Repeti- 
tion af  Resultaterne  af  sin  Lærer  Stahls  Doktriner, 
saaledes  i  hans  i  sin  Tid  meget  benyttede  Hovedværk 
„Conspectus  medicinæ  theoretico-'practicæ"  (Halæ  1724) 
der  er  forsynet  med  en  pompøs  om  „sapientia  divina" 
og  „Theoria  medica  verau  handlende  Fortale  af  Mesteren  selv. 
Junckers  eneste,  men  forøvrigt  ogsaa  nævneværdige  For- 
tjeneste  i  literær  Henseende  er  den,   at  han  har  omsat 

Lærerens  spekulativt  uklare  Udviklinger  i  en  koncis  ta- 
bellarisk og  skematisk  Form,  meget  let  og  nem  at  op- 
fatte og  lære  udenad  af  de  Studerende.  Men  det  var 
med  fuldkommen  velberaad  Hu,  at  han  som  Forfatter 
kun  optraadte  paa  denne  Maade.  Han  var  Pietisten  af 
det  reneste  Vand  og  foragtede  paa  det  Dybeste  al  egent- 
lig Lærdom.  Meget  karakteristisk  i  saa  Henseende  er 
det,  at  han,  da  den  Wittenbergske  Professor  Fr.  Boemer, 
en  som  Medico  -  Historiker  og  Biograf  bekjendt  meget 
flittig  Forfatter,  til  Brug  for  sit  Værk  om  dalevende  be- 
rømte Læger  og  Naturforskere 4)  udbad  sig  Oplysninger  af 
Juncker,  nægtede  denne  (hvad  iøvrigt  ogsaa  Carl  gjorde) 
at  give  saadanne,  idet  han  erklærede,  at  han  hellere 
vilde  glemmes  end  figurere  mellem  Tidens  lærde  Mænd, 
han  „will  lieber,  dass  sein  Gedachtniss  unter  gehen,  als 
unter  der  Zahl  gelehrter  Månner  fortgefuhret  werden 
solle".  Boerner  fortolker  denne  Vægring  som  Udtryk 
for  stor  „Demuth"  (!).  Medicinen  har  for  Juncker  over- 
ensstemmende med  hans  Lærer  Stahls  Konklusion  intet 
videre  med  egentlig  Videnskab  at  gjøre,  den  af  Guds 
Naade  dikterede  Theoria  medica  vera  har  i  saa  Hen- 
seende bragt  Alt  til  definitiv  Afslutning,  og  det  kommer 
derefter  kun  an  paa  med  praktisk  Sands  og  Blik  at  lære 
at  anvende  de  givne  ufejlbare  Regler  i  Praxis  i  kristelig 
Aand  —  dette  skulle  Medicinerne  alene  lære,  derfor  skulle 
de  først  og  fremmest  uddannes  rent  praktisk  i  en  Læge- 
skole,  hvor  de  i  andagtsfuld  Fordybelse  og  Intuition 
skulle  hente  deres  Hovedstyrke,  og  hvor  de  stadig  skulle 
være  Ansigt  til  Ansigt  med  de  Syge.  Saaledes  kom 
Juncker  ad  pietistisk  Vej  til  det  samme  for  Medicinen 
saa  betydningsfulde  kliniske  Standpunkt  som  de  store 
hollandske  Lærere  havde  fastslaaet  gjennem  deres  stringent 
naturvidenskabelige  Betragtning. 

En  meget  ejendommelig  Discipel  af  Stahl  og  Repræ- 
sentant for  Stahlianismen  var  endelig  Chr.  Fr.  Richter  % 
der  navnlig  blev  bekjendt  og  berømt  ogsaa  hertillands 
som  Vaisenhusets  Apotheker   og  Fremstiller  af  en  uvur- 

derlig  Guldtinktur.  Som  mange  andre  samtidige  Hallenser- 
studenter  kastede  han  sig  baade  over  Theologi,  Jura  og 
Medicin  og  blev  tidlig  Inspektør  og  Læge  ved  Franckes 
Anstalter.  Da  skete  det,  at  i  et  Øjeblik,  hvor  Franckes 
Kasse  var  tom,  og  han  som  sædvanlig  fordybede  sig  i 
Bønnen  for  at  erholde  Bistand  fra  den  Højeste,  flere 
ukjendte  alkemistiske  Medikamentrecepter  og  derimellem 
ogsaa  en  Anvisning  til  at  lave  Guldtinktur  skænkedes 
Vaisenhuset.  Heri  saa  Francke,  der  altid  hidtil  i  sin 
Trang  paa  en  vidunderlig  Maade  var  bleven  bønhørt, 
selvfølgelig  ogsaa  et  Udtryk  for  direkte  guddommelig 
Bistand  og  fik  strax  sin  tro  Discipel  og  Hjælper  Richter 
til  at  give  sig  i  Kast  med  Tilberedelsen  af  disse  indviklede 
Recepter  og  navnlig  af  Guldtinkturen  til  Bedste  for  Apo- 
theket  og  for  de  lidende  Medmennesker.  Efter  megen 
forgjæves  Arbejden  og  mange  Skuffelser  blev  tilsidst 
ogsaa  denne  Gang  Francke  og  Richter  bønhørte.  De  fik 
en  Mængde  nye  kostelige  Arkana  i  Handelen  og  først  og 
fremmest  Guldpræparatet  „Essentia  dulcis",  der  da  i  en 
Aarrække  udførte  Mirakelkure  baade  i  og  udenfor  Tysk- 
land (ogsaa  hertillands),  og  indbragte  umaadelige  Summer. 
Richter  døde  ung  (Juncker  blev  hans  Efterfølger  som 
Vaisenhusets  Læge),  men  var  da  allerede  bleven  hovedrig, 
og  'det  værdifulde  Medikamentinstitut  vedblev  at  bestaa 
som  en  særlig  Afdeling  af  Vaisenhusapotheket  („Richter- 
ische  Medikamenten  -  Expedition  des  Waisenhauses  zu 
Halle")  og  fremdeles  at  være  Domæne  i  hans  Familie, 
indtil  det  ved  Midten  af  vort  Aarhundrede  fuldstændigt 
blev  forenet  med  det  reorganiserede  Vaisenhusapothek. 
Richter  vedblev  at  være  ivrig  pietistisk  Theolog  og  har 
paa  Vaisenhusets  Forlag  publiceret  talrige  opbyggelige 
Traktater  og  Psalmer,  ligesom  han  ogsaa  udviklede  en 
frugtbar  populariserende  medicinsk  Forfattervirksomhed, 
dog  navnlig  kun  for  derved  at  gjøre  kraftig  Reklame 
for  sine  Mirakelarkana  og  navnlig  for  Guldtinkturen,  om 
hvilken  han  udgav  et  ogsaa  hertillands  meget  læst  og 
benyttet  Skrift  under  følgende  lovende  Titel:     „Ausfuhr- 


69 

licher  BericM  von  der  Essentia  dulci  darinnen  von  ihrer 
Zubereitung  und  Unterscheid  von  anderen  gemeinen 
Goldtincturen  gehandelt  und  gezeiget  wird,  worinnen  ihre 
virtutes  specificae  oder  eigentliche  und  gewisse  Wtirck- 
ungen  bestehen.  Wobei  auch  zugleich  gewisse  Grunde 
und  Reglen  angewiesen  werden  nach  welchen  sich  selbi- 
ger  sowohl  Medici  als  Ungelehrte  bei  allerhand  schweren 
Krankheiten  mit  Nutzen  und  methodice  gebrauchen  kiin- 
nen".  Halle  1708.  Tinkturens  Fortrin  fremfor  alle  lig- 
nende Præparater  priste  han  i  denne  Afhandling  i  de 
højeste  Toner.  Den  synes  at  være  dyr,  men  er  i  Virke- 
ligheden overordentlig  billig,  naar  henses  til  dens  koste- 
lige Ingredientser  og  dens  uhyre  vanskelige  Tilberedelse, 
og  den  helbreder  næsten  alle  Sygdomme,  selv  de  ellers 
mest  uhelbredelige ;  endog  ved  de  Sygdomme ,  hvor  Stahls 
Polychrest - Arcana  virke  mere  direkte  helbredende,  er 
den  af  overordentlig  Nytte,  naar  den  bruges  sammen 
med  hine  Arcana.  Et  bestemt  Vidnesbyrd  om  den  ud- 
bredte Yndest,  Tinkturen  kunde  glæde  sig  ved  hertil- 
lands, afgiver  de  hyppige  Forsøg  paa  Efterligning,  som 
senere  foretoges  af  foretagsomme  Danske,  men  som  for- 
øvrigt i  Reglen  kvaltes  i  Fødslen  ved  Modstand  fra  vort 
mod  hjemlige  Arcana  strenge  Collegium  medicum,  hvis 
Tilladelse  til  en  saadan  Medikamentindustri  ubønhørlig 
blev  nægtet. 

Foruden  dette  Skrift,  der  altsaa  først  og  fremmest 
karakteriserer  Richter  som  Alkemisten  og  Guldmageren 
af  det  17.  Aarhundredes  Type,  kun  med  en  særlig  Til- 
gift af  pietistisk  Glød,  har  han  endvidere  udgivet  et  andet, 
der  væsentlig  er  af  samme  Tendens,  men  forøvrigt 
maa  betegnes  som  hans  egentlige  medicinske  Hovedværk, 
en  1232  Sider  stor  populær  Lægebog  med  følgende  karak- 
teristiske Titel:  „Die  hochst  nothige  Erkentniss  des  Men- 
schen  sonderlich  nach  dem  Leibe  und  naturlichen  Leben, 
oder  ein  ordentlicher  Unterricht  von  der  Gesundheit  und 
deren  Erhaltung;  auch  von  den  Ursachen,  Kennzeichen 
und    Namen    der    Kranckheiten    und    bewahrten    Mitteln 

gegen  dieselben,  damit  ein  jeder  auch  Ungelehrter,  bey 
Ermangelung  eines  Medici,  sonderlich  durch  11  sichere 
hierzu  hinlanglich  erfundene  und  zu  einer  beqvemen 
Haus-  Reise-  und  Feld-Apotheke  seligirte  Medicamenta 
und  Gebrauch  dieses  Tractats  vermoge  bisheriger  reicher 
Erfahrung  die  gewohnlichen  auch  schweren  Kranckheiten 
sieher  und  mit  gutem  Success  curiren  konne".  1.  Oplag 
af  Værket  udkom  1709  og  1754  kom  et  15.  Oplag!  Dets 
første  Del,  Indledningen,  optages  af  almindelige  fysio- 
pathologiske  Betragtninger.  De  Grundstoffer,  hvoraf  Le- 
gemet bestaar,  ere  efter  Richter  kun  de  gamle  paracelsiske : 
Sal,  Sulphur  og  Mercurius  eller  efter  hans  mere  specielle 
Definition  „Erde,  Fettigkeit  und  Wasser".  „Solclies  weiset 
auch  der  Augenschein".  Et  betydeligt  Afsnit  af  Indled- 
ningen drøfter  „den  rechten  Gebrauch  des  Leibes".  Men- 
nesket har  tabt  den  levende  Guds  Fodspor,  og  det  maa 
igjen  bringes  paa  rette  Vej.  Han  betoner  Legemsmate- 
riens  Slethed  og  fremhæver  det  Vidunderlige  i.  at  deraf 
ved  Sjælens  Hjælp  har  kunnet  frembringes  en  saa  kunstig 
og  nyttig  Bygning.  Derefter  kommer  han  til  Sagen,  til 
Værkets  Hovedafsnit,  en  storstilet  Reklame  for  sine  ny- 
opfundne  Medikamentkompositioner,  der  fuldt  vise  „eine 
gottliche  Vorsorge",  „eine  wahre  Wohlthat  Gottes".  I 
kraftige  Ord  indskærper  han,  at  kun  meget  faa  Læger 
have  den  rette  Erkjendelse,  derfor  ere  de  instituerede 
Kure  saa  ofte  skadelige.  Til  den  rette  Erkjendelse  kom- 
mer man  kun  ad  den  Vej,  som  Richter  og  enkelte  andre 
Udvalgte  vare  slaaede  ind  paa,  idet  de  allerede  som  Stu- 
denter bøjede  Knæ  for  Herren  og  anraabte  om  at  erholde 
bedre  Medikamenter.  De  fik  da  ogsaa  strax  de  udmær- 
kede Polychrest-Piller,  der  hjalp  i  mange  Sygdomme, 
men  maatte  dog  fremdeles  i  adskillige  Tilfælde  forsøge 
de  traditionelle  Midler.  Efterhaanden  maatte  Richter 
kassere  de  fleste  af  disse,  i  svære  Tilfælde  slog  endog  de 
bedste  af  dem  Klik,  Henvendelser  til  berømte  Læger  om 
Paavisning  af  bedre  Midler  var  forgjæves,  og  han  maatte 
da   igjen   vende   sig   til  Herren   i   den  bestandig  fastere 

Overbevisning,  at  „Kranckheiten  zu  heilen  ist  ein  gott- 
liches  Regale",  og  nu  fik  han  Elixir  polychrestum,  et  ud- 
mærket Middel  mod  hidsige  Febre,  men  dog  ikke  altid 
fuldt  tilfredsstillende.  Først  da  Gud  tilsidst  skænkede 
ham  Guldtinkturen,  Essentia  dulcis,  et  hidtil  ganske  ukjendt 
Middel,  var  Universalmidlet  vundet  og  det  store  Maal 
naaet.  Berømte  Autorer  have  vovet  at  erklære  Tink- 
turen for  en  Kimære,  men  selvfølgelig  uden  Spor  af  Be- 
grundelse. Ved  Siden  af  Tinkturen  fremhæver  han  for- 
skjellige  andre  ufejlbart  virkende  Sammensætninger,  og 
i  Alt  har  han  nu  ved  Guds  Naade  11  saadanne  Midler, 
hvoraf  dog  Essentia  dulcis  er  det  allerypperste.  I  Be- 
gyndelsen anvendte  han  kun  disse  kostelige  Midler  i  sin 
egen  Praxis,  men  efter  hyppige  Opfordringer  fra  fromme 
Præster  og  andre  har  han  nu  indrettet  Husapotheker 
indeholdende  de  11  Midler  i  mindre  og  større  Kasser  til 
forskjellige  Priser. 

Saaledes  blev  Richter  egentlig  den  praktiske  Fuld- 
ender af  den  Stahlianske  Bevægelse,  blev  den,  der  lagde 
Resultaterne  paa  nemmeste  Maade  til  Rette  for  Almen- 
heden. Som  allerede  nævnt,  havde  Stahls  Lære  fra  først 
af  anvist  det  sikre  Middel  til  at  komme  udover  den 
Hovedvanskelighed  for  Lægekunstens  rette  Udøvelse,  som 
havde  bestaaet  lige  siden  Hippokrates,  den  nemlig,  at 
Lægen  niaatte  være  genial  for  ikke  at  gribe  fejl.  Senere 
havde  man  vel  søgt  at  forvandle  Lægekunsten  til  Viden- 
skab eller  dog  underlægge  hin  dennes  Styrelse  for  heri 
at  finde  den  solide  Rettesnor  uden  at  behøve  at  ty  til 
Genialiteten.  Men  selv  en  af  de  nye  Hovedmænd  for 
denne  Bestræbelses  Fremme,  Boerhaave,  maatte  kun  alt- 
for klart  se,  at  der  endnu  ingen  Mulighed  var  for  at  be- 
grunde Lægekunsten  videnskabeligt  —  det  maatte  endnu 
væsentlig  være  Kunst,  til  hvis  vanskelige  Udøvelse  der 
krævedes  Genialitet;  og  hvor  sjeldent  fandtes  denne 
Egenskab  hos  Lægerne!  Stahl  viste  da  en  ny  Vej:  i 
Stedet  for  den  møjsommelige,  i  Hanefjed  fremskridende 
Forskning  blot  en  intensiv  kristelig  Fordybelse,  saa  aab- 

nedes  Øjet  for  Sygdommens  rette  Forstaaelse  og  for 
Paavisningen  af  den  rette  Kur.  Stahl  var  selv  med 
glimrende  Held  slaaet  ind  paa  ufejlbarlige  Universal- 
midler, men  det  var  dog  håns  Discipel  Richter,  der  satte 
Kronen  paa  Værket  i  sine  11  Medikamentkompositioner 
og  først  og  fremmest  ved  sin  Guldtinktur.  Derefter  var 
alt  simpelt  og  ligefremt  nok,  de  sikre  Kurmidler  laa 
ganske  nemt  for  Haanden,  ogsaa  helt  Ulærde,  naar  kun 
deres  Sind  havde  modtaget  den  rette  religiøse  Vækkelse , 
kunde  nu  være  udmærkede  og  lykkelige  Læger.  De 
gamle  Hippokratikeres  og  Boerhaaves  pium  desiderium 
havde  fundet  en  nem  og  sikker  Løsning! 

Richter  er  saaledes  i  endnu  langt  højere  Grad  end 
hans  samtidige  Meddiscipel  Carl  en  typisk  Repræsentant 
for  den  naturlige  og  nærliggende  praktiske  Konsekvens 
af  Stahlianismen :  den  populariserende  Methode.  Han  har 
bidraget  mægtigt  til  at  omdanne  den  fra  første  Begyn- 
delse fornemme  Doktrin  til  en  ren  Folkemedicin.  Vel 
havde  Stahlianismen  som  allerede  omtalt  i  sig  dybere 
Momenter  af  positivt  og  blivende  videnskabeligt  Værd, 
men  de  kom  til  videre  Udvikling  navnlig  i  Frankrig  og 
kun  lidet  i  Tyskland,  hvor  Læren  i  Disciplenes  Bearbej- 
delse fik  en  bestandig  mere  uvidenskabelig  Karakter. 
Vel  doceredes  den  i  et  langt  Tidsrum  baade  i  Halle  og 
ved  flere  andre  tyske  Universiteter  (Frankfurt  an  der 
Oder,  Strassburg),  ligesom  den,  som  vi  skulle  se,  ogsaa 
kom  til  Orde  ved  Kjøbenhavns  Højskole,  men  navnlig  i 
sine  videre  Konsekvenser  passede  den  dog  ikke  ret  for 
Universiteterne,  og  som  et  Udtryk  for  en  saadan  Erkjen- 
delse  kan  det  ogsaa  opfattes,  at  Mesteren  selv  forlod  sin 
Hallenser-Lærestol.  Sin  Hovedbetydning  i  Forhold  til 
Universiteterne  fik  Læren  nærmest  i  negativ  Retning, 
nemlig  ved  at  nedbryde  eller  dog  underminere  den  gamle 
Medicins  orthodox-skolastiske  Bygning  og  sammen  der- 
med ved  at  afgive  en  særdeles  velkommen  Støtte  for  den 
ulærde  Medicin,  saaledes  for  Barber-Medicinen,  i  dennes 
haarde  Kamp  med  den  akademiske  Videnskab. 

Men  først  og  fremmest  maatte  den  praktiske  Stahli- 
anisme  efter  hele  sin  Natur  og  Simpelhed  og  Tilsætning 
af  religiøs  Mystik  slaa  udmærket  an  hos  den  store  Hob. 
Et  ganske  særligt  tiltrækkende  og  taknemligt  Felt  maatte 
den  pietistiske  Medicin  frembyde  for  alle  halvstuderede 
Sværmere  og  Svindlere,  der  i  det  Hele  ved  de  pietistiske 
Bevægelser,  ved  denne  halve  Renaissance  af  folkelig 
og  mystisk  Karakter  fik  ny  Vind  i  Sejlene,  og  det  ikke 
blot  i  Tyskland,  men  ogsaa  i  Norden  og  særlig  i  Dan- 
mark. Ogsaa  i  den  danske  Medicin  ville  vi  møde  saa- 
danne  i  sin  Art  ejendommelige  og  for  Udviklingsbevæ- 
gelsen ikke  betydningsløse  Skikkelser.  Den  eventyrlige 
Dippel  kan  i  det  Mindste  tildels  henføres  til  denne 
Kategori,  og  senere  ville  vi  t,  Ex.  i  den  bornholmske 
Præst  Agerbech  træffe  en  fuldlødig  Repræsentant  derfor. 


IV. 

Den  pietistiske  Stahlianismes  Indflydelse  paa  den  danske  Medicin.  — 
Dippel.  —   A.  Hojer  og  hans  Konkurrenceafhandling   for   et    medi- 
cinsk Professorat.  —  Hans  senere  Forhold   til  Medicinen.  —  Dron- 
ning Louises  indkaldte  Livlæger.  —  Stahlianismens 
fortsatte  Fremgang. 


En  vis  Ædruelighed,  en  vis  sund  kritisk  Sands  og 
dermed  sammenhængende  Mangel  paa  Letfængelighed 
ligeoverfor  udenlandske  explosive  Bevægelser  turde  baade 
i  ældre  og  nyere  Tid  være  en  ret  fremtrædende  og  ikke 
daarlig  dansk  Nationalegenskab.  Det  viste  sig  i  inde- 
værende Aarhundredes  Begyndelse  ligeoverfor  den  over- 
strømmende tyske  Naturfilosofi  og  i  Begyndelsen  af  for- 
rige Aarhunclrede  ligeoverfor  Pietismen.  Skjøndt  Danmark 
under  hele  Frederik  IV.s  Regjering  var  i  nøje  Berøring 
med  Nordtyskland  og  særlig  med  Preussen  ligesom  ogsaa 
med  selve  Halle  ved  det  allerede  1705  grundede  ostindiske 


74 

Missionsinstitut,  hengik  der  dog  en  ikke  ganske  kort  Tid, 
inden  selve  den  tyske  Pietisme  overhovedet  vandt  nogen 
kj endelig  Indgang  her  i  Landet,  og  Bevægelsen  naaede 
her  aldrig  den  Udbredelse  og  Voldsomhed  som  i  Tysk- 
land. Det  Samme  gjælder  ogsaa  om  dens  medicinske 
Følgesvend :  Stahlianismen,  hvis  forholdsvis  sene  Optræden 
i  Danmark  iøvrigt  finder  sin  nærliggende  Forklaring  ikke 
alene  i  den  danske  Ædruelighed,  men  tillige  i  de  endnu 
ret  levende  og  selvbevidste  Bartholinske  Traditioner  lige- 
som paa  den  anden  Side  ogsaa  i  Medicinens  hele  Dvale- 
tilstand i  Aarhundredets  Begyndelse  samt  i,  at  den  eneste 
toneangivende  lægevidenskabelige  Professor  i  Kjøbenhavn, 
Franckenau,  stod  i  antagonistisk  Forhold  til  denne  Ret- 
ning. Den  første  og  kun  svage  og  forbigaaende  Dønning 
af  en  Art  pietistisk  Medicin,  der  mærkes  ind  over  Dan- 
marks Grændser,  foraarsages  af  den  nævnte  Dippel,  som 
dog  slet  ikke  er  nogen  fuld  Repræsentant  derfor,  ligesom 
han  overhovedet  ikke  kan  kaldes  en  Stahlianer.  Men 
vel  er  han  en  karakteristisk  og  interessant  Type  paa 
den  Nyrenaissancens  og  Alkemiens  vilde ,  fortumlede 
Apostle,  som  dukkede  frem  og  spillede  en  Rolle  i  Tysk- 
land sammen  med  og  baarne  frem  af  den  egentlig  pieti- 
stiske Bevægelse. 

Johan  Conrad  Dippel1)  var  født  1673  og  var  tysk 
Præstesøn.  Tidlig  gjorde  han  sig  bemærket  ved  religiøse 
Grublerier  og  Extravagancer,  tog  i  Giessen  den  philoso- 
fiske  Magistergrad  ved  en  paradoxal  Afhandling  „de 
nihilo"  —  et  Æmne,  hvorom  der  aldrig  før  var  disputeret, 
og  hvori  han  iøvrigt  vilde  bevise,  at  vor  Forstand  intet 
formaar  med  Hensyn  til  Erkjendelse.  Derpaa  valgte  han 
Strassburg  til  sin  Tumleplads  og  holdt  her  Forelæsninger 
over  Astrologi  og  Kiromanti,  samtidig  med  at  han  op- 
traadte  som  orthodox  gejstlig  Prædikant  med  stort  Bi- 
fald. Og  for  yderligere  at  vise,  at  han  hørte  til  de  Ret- 
troende og  ikke  heldede  til  pietistisk  Fromhed,  førte  han 
det  mest  udsvævende  Levnet  —  hvad  han  dog  ubemærket 
søgte   at   afsone    om   Natten   ved   Bøn    og    Psalmesang. 

Snart  maatte  han  paa  Grund  af  sine  vilde  Streger  igjen 
fortrække  fra  Strassburg  og  flakkede  derpaa  om  i  Tysk- 
land, hvor  han  vandt  et  stort  Ry  som  Læge,  Kemiker 
og  heldig  Guldmager,  samtidig  med  at  han  forlod  Ortho- 
doxien  og  slog  sig  paa  Pietisternes  Parti,  paavirket  af 
den  berømte  Gottfried  Arnold.  1797  skrev  han  sit  første 
fulminante  Skrift  mod  den  lutherske  Orthodoxi:  „de 
orthodoxia  orthodoxorum",  der  efterfulgtes  af  flere  lig- 
nende udgivne  under  Pseudonymet  Christianus  Demo- 
critus.  Dette  Navn  antog  han  for  derved  at  betegne  sin 
ubetingede  Stræben  efter  Sandheden  —  Democritus  havde 
stukket  sine  Øjne  ud  for  bedre  at  kunne  naa  Sandheds 
Erkjendelse.  1704  kom  han  til  Berlin,  hvor  han  drev 
Guldmageriet  med  stort  Held  og  samtidig  i  sit  Labora- 
torium dyrkede  Kemien  i  andre  Retninger.  Han  frem- 
stillede en  „vera  auri  solutio"  og  ved  tør  Destillation  af 
Blod  den  bekjendte  empyreumatiske  „Oleum  animale 
Dippelii"  (Hjortetakolien),  der  lige  til  den  nyeste  Tid  har 
været  officinel  i  de  fleste  og  ogsaa  i  vor  Farmakopoe, 
og  med  hvilken  han  helbredede  alle  mulige  Syge,  og  han 
havde  i  ethvert  Tilfælde  nogen  Del  i  Opdagelsen  af  det 
vigtige  kemiske  Stof  „Berlinerblaat". 

Ved  denne  Tid  naaede  hans  Ry  til  Danmark,  hvor 
man  dengang  ligesom  i  andre  Lande  var  meget  begjærlig 
efter  Guldmageri  og  gjerne  modtog  den  ene  Alkemist 
efter  den  anden  2).  Kongens  senere  Svoger,  Overpræsident 
Reventlow  i  Altona,  Storkantslerens  Søn,  der  havde  meget 
tilovers  for  denne  yndede  Kunst,  satte  sig  i  Forbindelse 
med  ham  og  søgte  at  vinde  ham  ved  at  skaffe  ham  fra 
den  danske  Konge  en  anselig  Kancelliraadstitel  og  andre 
Begunstigelser.  Dippel  kom  dog  dengang  ikke  til  Dan- 
mark, men  tog  efter  hemmelig  at  være  bortflygtet  fra 
Berlin,  til  Holland,  hvor  han  1711  i  Leyden  erhvervede 
sig  den  medicinske  Doktorgrad  ved  en  Afhandling  om 
sin  mirakuløse  Olies  heldbredende  Virkninger,  navnlig 
mod  Koldfeber,    og  hvor  han  derefter   paa  en  rig  Vel- 

ynders  Bekostning  drev  Alkemi  i  Amsterdam  og  samtidig 
praktiserede  som  Læge. 

Endelig  bønhørte  han  1714  Grev  Reventlow  og  kom 
til  Altona,  hvor  et  Laboratorium  med  store  Omkostninger 
blev  indrettet  for  ham.  Hans  Guldmageri  mislykkedes 
imidlertid,  og  snart  kom  han  ogsaa  her  i  Strid  med 
Autoriteterne  og  med  selve  sin  Velynder.  Han  trak  sig 
tilbage  til  Hamborg,  hvorfra  han  for  Kongen  fremførte 
graverende  Beskyldninger  mod  Reventlow  og  hans  Gemal- 
inde. Efter  at  det  var  lykkedes  at  fængsle  ham,  blev 
han  dømt  som  Løgner  og  Æreskænder,  hans  Skrifter 
bleve  brændte  af  Bøddelen,  og  han  indsattes  i  evigt 
Fængsel  paa  Hammershus.  Her  kom  han  godt  ud  af 
det  med  Øens  Gouvernør,  blev  mildt  behandlet  og  er- 
holdt den  store  Sal,  hvori  tidligere  Ulfeld  havde  siddet 
fangen,  til  Laboratorium;  han  praktiserede  ogsaa  her  som 
Læge  og  udfyldte  derved  et  Savn  hos  Øens  Beboere,  da 
ingen  anden  Læge  dengang  fandtes.  I  Fortalen  til  et 
Skrift  om  nogle  paa  Bornholm  fundne  antike  Guldsmykker 
udtaler  han  sig  med  stor  Tilfredshed  om  sit  Ophold  og 
om  sin  Lægevirksomhed  for  Øens  Indbyggere.  Fortalen 
begynder  han  karakteristisk  saaledes:  „Geneigter  Leser! 
Hier  siehst  du  wiederum  etwas  von  des  beriihmten 
Christiani  Democriti  Schriften."  1726  blev  han  paa 
Dronning  Anna  Sophies  Forbøn  benaadet  mod  at  forlade 
Landet,  begav  sig  til  Sverrig,  hvor  han  først  blev  mod- 
tagen med  aabne  Arme  som  den  berømte  Læge  og  Guld- 
mager og  i  Stockholm  tog  Kongen  i  Kur,  men  som  altid 
snart  kom  i  Stridigheder  navnlig  med  Gejstligheden  og 
igjen  maatte  forlade  Landet,  dog  ikke  uden  forinden  at 
have  voldt  et  mægtigt  kjættersk  Røre,  der  vedvarede 
længe  efter  hans  Bortrejse  (Dippelianismen).  Paa  Tilbage- 
vejen Syd  paa  blev  han  kaldt  til  Kjøbenhavn  for  at  hel- 
brede den  syge  Hofpræst  Conradi  og  konsuleredes  nu 
snart  af  en  Mængde  fornemme  Personer,  ja  han  blev 
endog  kaldt  til  Kongefamilien  for  at  tage  en  spæd  Prinds 
i  Kur.     Men  i  Efteraaret  1728  forlod  han  igjen  Danmark, 

denne  Gang  i  al  Stilhed,  og  fandt  sit  sidste  Tilflugtssted 
i  det  for  alle  urolige  Kjættere  aabne  Berleburg  hos  Greven 
af  Wittgenstein. 

Ogsaa  her  blev  hans  Livs  Aften  forstyrret  af  Stridig- 
heder, der  fik  en  vis  særlig  Interesse,  fordi  den  unge. 
men  allerede  da  berømte  Albrecht  Hallers  Navn  blev 
indblandet  deri.  Denne  var  da  endnu  ikke  bleven  Profes- 
sor i  Gottingen,  men  levede  som  Læge,  Naturforsker  og 
Digter  i  sin  Fødeby  Bern.  Anonymt  udkom  i  denne  By 
i  1733  et  versificeret  og  plumpt  Angreb  paa  den  gamle 
Dippel  under  Titlen  „Båren-Ode"3).  Forfatteren  viste  sig 
senere  at  være  en  Præst  i  Bern,  men  Rygtet  tillagde 
Haller  Forfatterskabet,  hvad  Dippel  ogsaa  antog.  Denne 
vendte  sig  derfor  i  det  Svar,  han  med  sædvanlig  Ufor- 
trødenhed udsendte,  og  som  bar  Titlen:  „Poetischer 
Wiederhall  auf  eines  Doctors  und  Schweitzerpoets  Båren- 
tantz,  durch  Christiannm  Democritum"  direkte  mod  Haller 
og  fordømte  ham  med  alle  hans  Meningsfæller  til  Helvede. 
Haller  maatte  nu  optræde  og  fralægge  sig  Forfatterskabet. 
Endnu  engang  optraadte  den  gamle  Dippel  literært,  nem- 
lig i  Anledning  af  et  falsk  Rygte  om  hans  Død,  hvilket 
han  besvarede  med  en  Proklamation  om,  at  han  skulde 
leve  til  1808.  Kort  efter  Proklamationens  Udstedelse 
(1734)  fandtes  han  imidlertid  pludselig  død  i  sin  Seng. 

For  Lægekunsten  gaar  Dippels  Fortjeneste  næppe 
synderlig  ud  over  Opfindelsen  af  den  bekjendte  og  i  sin 
Tid  berømte  Hjortetakolie  samt  af  hans  Guldtinktur, 
der  dog  hurtig  ganske  fordunkledes  af  Richters.  Den 
ikke  ringe  historiske  Interesse,  der  knytter  sig  til  hans 
Personlighed,  og  som  ogsaa  har  bevirket,  at  han  temmelig 
udførligt  er  bleven  behandlet  her,  træder  mere  frem  i 
andre  Retninger,  og  heller  ikke  i  disse  Henseender  har 
han  ved  sit  danske  Opholds  forbigaaende  Karakter  kunnet 
sætte  dybere  Spor  her  i  Landet.  Men  endnu  medens 
Dippel  laborerede  hos  Grev  Reventlow  i  Altona,  holdt 
den  virkelige  Stahlianisme  sit  literære  og  akademiske 
Indtog  i  Danmark  repræsenteret  af  en  begavet  Talsmand. 

nemlig    af    den    i    vort    Fædrelands    Historie     berømte 
Andreas  Hojer. 

I  Hertugdømmerne  var  Hallenser- Universitetets  Ry 
og  Franekes  Pædagogium  og  gode  Freitische  hurtigt 
blevne  bekjendte,  og  da  Præsten  Hojer  i  Carlum  i  Sles- 
vig vilde  have  sin  Søn  i  den  sorte  Skole  og  uddannet  til 
Præst,  ansaa  han  Halle  for  det  rette  Sted.  1706  blev  da 
Sønnen  Andreas*)  anbragt  i  Pædagogiet  16  Aar  gammel 
og  gjorde  ved  udmærkede  Evner  og  ihærdig  Flid  hurtig 
Fremgang,  saa  at  han  allerede  1707  deponerede  ved 
Universitetet.  Skjøndt  tilhørende  en  gejstlig  Slægt  baade 
paa  Faderens  og  Moderens  Side  synes  han  ingen  videre 
Interesse  at  have  havt  for  Theologien,  derimod  des  mere 
for  Moral,  jus  naturæ,  Historie  og  jus  publicum,  hvilke 
Fag  bleve  docerede  paa  glimrende  Maade  af  Thomasius 
og  flere  andre  Professorer.  Han  valgte  imidlertid  Medi- 
cinen til  sit  Hovedstudium,  ikke  fordi  dette  Fag  særlig 
fængslede  ham,  men  fordi,  som  han  siger,  hans  Helbred 
var  svagelig,  og  han  hørte  da  navnlig  Forelæsninger  hos 
Stahl  og  dennes  Discipel  Alberti.  „Zuweilen"  hørte  han 
ogsaa  Hoffmann.  Allerede  af  denne  Udtalelse  er  det 
klart,  hvilken  Retning  han  sluttede  sig  til  —  han  valgte 
med  klart  Blik  og  praktisk  Sands  det  nemme  Parti,  den 
lette  dogmatiske  Uddannelse  udenfor  Naturvidenskaberne, 
hvad  der  dog  næppe  var  betinget  af  Mangel  paa  natur- 
videnskabelig Sands  overhovedet  og  heller  ikke  af  særlig 
dogmatisk-spekulative  Tilbøjeligheder,  men  fordi  Medicinen 
kun  skulde  være  hans  Brødstudium,  det  han  paa  Grund  af 
Omstændighederne  vilde  expedere  saa  hurtigt  som  muligt, 
lovrigt  er  det  nok  muligt,  at  Stahls  revolutionær-reforma- 
toriske  og  i  Kritiken  af  gammel  hippokratisk  Slendrian 
saa  velgrundede  Lære  har  øvet  en  mere  tiltrækkende 
Indvirkning  paa  ham  end  Hoffmanns  unægtelig  noget 
fade  rationel -mekaniske  Doktrin.  Ovenikjøbet  forlod 
denne  sidste  kort  efter  Universitetet.  1709  maatte  Hojer 
imidlertid,  rimeligvis  af  økonomiske  Grunde,  forlade  Uni- 
versitetet uden  at  have  fuldført  sit  Studium,  og  derefter 
studerede  han  saa  videre  paa  egen  Haand.     1713   kom 

lian  til  Kjøbenhavn  og  stod  her  ledig  paa  Torvet,  da 
Gehejmeraad  J.  G.  Holstein  netop  søgte  en  Hovmester 
for  sine  Sønner.  Han  blev  antagen  og  i  denne  Egenskab 
meget  skattet  af  den  indflydelsesrige  Gehejmeraad,  der 
snart  fik  Lejlighed  til  at  give  den  fremadstræbende  og 
energiske  Student  gode  Beviser  paa  sin  Bevaagenhed. 

Ved  Hofsteters  Død  var  en  ordinær  Professorplads 
bleven  ledig  i  det  medicinske  Fakultet.  Der  var  vel 
intet  Haab  for  den  unge  Hojer  om  at  erholde  denne 
Plads,  thi  Johannes  de  Buchwald,  der  nu  endelig  i  sit 
60de  Aar  havde  vovet  at  optræde  som  Aspirant  dertil, 
havde  ved  et  kongeligt  Løfte  sikret  sig  Stillingen5)  efter 
Hofsteters  Død.  Men  her  var  dog  en  Lejlighed  for  Hojer 
til  at  gjøre  sig  bemærket  som  et  brugbart  Æmne  for 
Universitetet  og  til  paa  en  bekvem  og  lidet  bekostelig 
Maade  —  blot  ved  en  Disputatio  sine  præside  —  at  op- 
naa  en  Art  foreløbig  Autorisation  som  Læge,  ja  mulig 
endog  opnaa  Udnævnelse  til  Professor  extraordinarius. 
en  Operationsbasis  for  fremtidigt  akademisk  Avancement. 
Hans  Velynder  J.  G.  Holstein  satte  derfor  igjennem,  at 
han  fik  et  kongeligt  Mandat  til  at  „ambiere  den  vacante 
Professionem  medicam",  og  at  Kongen  i  Brev,  meddelt 
Universitetet  under  2.  Juli  1717,  gav  den  ligeoverfor 
akademisk  Praxis  temmelig  paafaldende  Bevilling  til  „at 
en  Stud.  medicinæ  ved  Navn  Andreas  Hojer  maa  dispu- 
tere in  auditorio  superiori  paa  Universitetet,  og  naar 
nogle  af  Auditoribus  først  mod  ham  have  opponeret  skal 
siden  ogsaa  af  Professoribus  opponeres" 6).  Og  rimeligvis 
for  at  det  ikke  skulde  faa  Udseende  af  at  være  arrangeret 
i  Hojers  Interesse,  blev  ogsaa  Jens  Bing,  hvem  vi  have 
lært  at  kjende  i  Pestens  Tid,  opfordret  til  at  deltage. 
Denne  djærve  og  selvfølende  Nordmand  og  ansete  Læge 
har  imidlertid  utvivlsomt  betragtet  det  som  under  sin 
Værdighed  at  deltage  i  en  saadan  Skinkonkurrence  i 
Selskab  med  en  ung  forløben  halvtysk  Student  og  en 
gammel  Barber,  denne  sidste  ovenikjøbet  som  officielt 
begunstiget  Medbejler.    Der  foreligger  ingen  Konkurrence- 

Disputation  fra  Bings  Haand,  og  han  har  efter  alt  at 
dømme  ikke  deltaget,  hvorvel  det  hyppig  anføres  7). 

Hojer  lod  derimod  ikke  Lejligheden  gaa  fra  sig  og 
udarbejdede  en  anselig  Disputation,  paa  hvis  Titelblad 
anføres,  at  den  fremkommer  „ex  mandato  augustissimi 
et  potentissimi  monarchæ",  ligesom  ogsaa,  at  den  skal 
forsvares  i  det  fornemme  Auditorium  superius  —  denne 
saa  paafaldende  Begunstigelse  for  en  simpel  ikke  gradue- 
ret Studiosus.  Han  havde  nemlig  aldeles  ikke  taget 
nogen  Grad  ved  noget  Universitet,  hvilket  fremgaar  af 
hans  egne  meget  karakteristiske  Udtalelser:  „Disputa- 
tiones  zu  halten  håbe  ich  auf  Universitåten  weder  Geld 
noch  Lust  gehabt  und  bin  immer  der  Meinung  gewesen, 
dass  ein  nicht  reicher  Respondens  fur  die  20  bis  30 
Rrthlr.,  die  er  pro  præsidio  und  an  den  Buchdrucker 
wendet,  sich  ein  rechtschaffen  Buch  kaufen  konne,  es 
sey  denn,  dass  er  voraus  wisse,  wo  er  sich  durch  ein 
dergleichen  Specimen  recommendiren  konne;  im  Oppo- 
niren  aber  håbe  ich  mehr  Nutzen  und  folglich  dazu  mehr 
Neigung  gefunden"8).  Disse  Linier  give  et  ganske  godt 
Indblik  i  Hojers  aandelige  Personlighed  og  vise  blandt 
andet,  at  han  var  vidt  forskellig  fra  den  gamle  skolastiske 
Type,  samt  at  han  har  et  ret  praktisk  Blik  paa  Tilværelsen. 

Hans  udførlige  47  Kvartsider  omfattende  Prøve- 
afhandling, der  fører  Titlen:  „Disputatio  medico-practica 
de  febre  petechizante  epidemica",  er  af  væsentlig  Inter- 
esse. Den  raader  over  en  klar  logisk  Form  og  Frem- 
stilling og  viser  en  Mand,  der  fuldkomment  behersker 
sit  Æmne  og  tydeligt  har  de  nødvendige  Betingelser  for 
at  kunne  blive  Videnskabsmand  —  skjøndt  han  stiller 
sig  saa  fuldt  ud  paa  Stahlianismens  Standpunkt,  at  han 
ligesom  andre  af  denne  Læres  Adepter  kommer  bort  fra 
egentlig  Videnskab.  Allerede  i  hans  „Præfamen"  (S.  1—4) 
træder  dette  hans  Standpunkt  stærkt  frem;  han  ser  hele 
Medicinens  sande  Væsen  alene  i  det  praktisk  Nyttige  og 
vil  have  al  videregaaende  Videnskab  banlyst,  saaledes 
som    det    noksom    fremgaar   af  følgende    kraftige    og    i 

sproglig  Henseende  unægtelig  temmelig  besværlige  stahli- 
anske  Passus: 

„Tandem,  si  ad  utilitatem  humani  generis,  non  luxio- 
riosam  scientiæ  affectationem  omnia  reducerentur,  exone- 
ratam  brevi  spatio  haberemus  ttcrQ*x*jv  a  tot  inutilibus  et 
picturæ,  aut  physicæ  saltem  magis  qvam  Medicinæ  con- 
gruis  subtilitatibus,  opinionum  variis  commentis,  appella- 
tionum  innumeris  portentosis  sæpe  varietatibus,  denique 
omni  illo  splendido  sane,  sed  ad  totius  årtis  emolumentum 
nullius  momenti  apparatu  curiositatum  (sit  venia  novæ 
dictioni)  anatomicarum,  physiologicarum,  pharmacevti- 
carum,  chymicarum,  botanicarum,  qvibus,  si  nil  aliud 
noceant,  animi  futurorum  sanitatis  Consultorum  a  magis 
necessariis  infauste  destinentur,  et  veræ  justiorisque 
eventuum,  qvæ  sanis  qvæque  male  affectis  variis  de 
causis  varie  revera  obtingunt,  considerationes  indies  magis 
obscurantur." 

Han  erklærer  derpaa  at  ville  paa  den  rette  praktiske 
og  koncise  Maade,  uden  alle  „prolixis  vanarum  causatio- 
num  confutationibus",  beskrive  en  vigtig  Sygdomsform 
og  har  da  dertil  valgt  „Febris  petechizans  epidemica". 

Den  følgende  udførlige  Beskrivelse  er  kun  en  for- 
øvrigt smuk,  klar  og  for  pietistiske  Vidtløftigheder  fri 
Gjengivelse  af  Stahls  Fremstilling  i  dennes  Theoria  medica 
vera  og  forskjellige  Disputationer.  Nogen  selvstændig 
praktisk  Erfaring  er  Afhandlingen  aabenbart  ikke  baseret 
paa.  Allerede  Sygdomsbetegnelsen  er  specifik  stahliansk, 
og  Petechialfeberen  giver  Stahl  netop  dette  Navn  petechi- 
zans (og  ikke  som  de  fleste  andre  petechialis)  for  derved 
at  betone,  at  Feberen  ikke  altid  frembyder  Petechier, 
men  at  dens  Væsen  derimod  er  altid  at  ville  søge  at 
fremkalde  dem,  idet  Sjælen  ved  denne  kritiske  Lokalisa- 
tion til  Huden  stræber  at  frelse  den  Syge.  I  Fremstil- 
lingen af  Therapien  (S.  39 — 46)  ivrer  han  ganske  paa 
samme  klart  overbevisende  Maade  som  Stahl  mod  ener- 
giske Indgreb  og  viser,  at  alt  gaar  bedst,  naar  det  væsent- 
lig overlades  til  Naturen  —  der  dog  maa  støttes  af  Stahls 

Polychrest-Medikamenter !  Heller  ikke  de  gængse  af 
Hippokratikerne  altid  stærkt  betonede  Afføringsmidler  an- 
befaler han  og  fremhæver  udtrykkelig,  at  de  udmærkede 
Virkninger,  som  det  Stahlske  Arcanum  Elixir  polychre- 
stiun,  der  solgtes  i  Vajsenhusets  Apothek  i  Halle,  havde 
ogsaa  i  denne  Sygdom,  ikke  beroede  paa  dets  afførende, 
men  paa  dets  altererende  Egenskaber.  Egentlige  Specifica 
mod  Sygdommen  gives  ikke,  og  de  i  saa  Henseende  ud- 
basunede Midler,  navnlig  Cortex  Chinchinæ  af  Epidemiologen 
Apinus  og  „vera  auri  solutio"  af  Christianus  Democritus, 
ere  efter  hans  (og  Stahls)  velbegrundede  Mening  værdiløse. 
Denne  Disputats  forsvarede  han  altsaa  uden  Præsidium 
fra  det  fornemme  Katheder  i  Auditorium  superius,  ret 
som  om  han  havde  været  en  fin  gradueret  Lærd,  og  vel 
erholdt  han  ikke  Professoratet,  der  overdroges  til  Buch- 
wald, men  han  fik  derved  en  foreløbig  Autorisation  til 
at  praktisere  som  Læge.  Vi  se  ham  da  ogsaa  i  den 
følgende  Tid  forsøge  sig  i  denne  Retning  i  Kjøbenhavn, 
men  det  gik  ikke  efter  Ønske,  og  efterhaanden  fik  han 
en  afgjort  Ulyst  til  praktisk  Lægevirksomhed  —  hans 
klare  kritiske  Hoved  opdagede  snart  det  utilfredsstillende 
i  Lægekunstens  famlende  Forsøg  paa  at  kurere  Syge.  I 
et  1720  skrevet  og  bevaret  dansk  Brev  fra  ham9)  viser 
han  sig  meget  nedtrykt  over  sine  Uheld  i  Lægepraxis  og 
udtaler  sig  saaledes :  „Jeg  er  ganske  malade  over  Mad. 
Edingers  Død,  som  er  indtruffen  formedelst  en  gammel 
skjult  Vomica  in  intestinis  tenuibus  og  dertil  slagne 
Gangræn.  Saasom  hun  er  den  tredie  Patient,  der  er  død 
for  mig,  og  jeg  i  Aften  vilde  see  hendes  Elendighed 
tilligemed  Eichel.  som  har  betjent  Huset  længe  før  mig, 
kan  jeg  ikke  faa  de  bedrøvelige  Ideer  af  mit  Sind  og  er 
tidt  fortrædelig,  at  jeg  haver  udvalgt  [mig  en  Levnets- 
maade,  som  gjør  mig  til  en  Elendigheds  Vidne  og  Bedrøve- 
ligheds Træl4'.  Tilmed  fik  han  Uvenner,  som  gjorde  ham 
Afbræk  i  hans  Lægevirksomhed  ved  at  hindre  ham  i  at 
erholde  den  medicinske  Doctorgrad  og  ved  paa  forskjelh'g 
Maade  at  nedsætte   ham  i  det  almindelige  Omdømme10). 

Den  Holsteinske   Gunst    synes   saaledes   at   være    bleven 
krydset   og  neutraliseret   ved  Indflydelse  fra  anden  Side. 

At  ban  ikke  blev  betragtet  med  gunstige  Øjne  af 
den  stridbare  Jens  Bing,  der  dengang  var  bleven  en  anset 
og  indflydelsesrig  Læge  og  stod  i  nøje  Forbindelse  med 
de  Danneskjold'ske  og  Plessen'ske  Slægter,  er  rimeligt 
nok.  og  sammen  med  Bing  stod  dennes  intime  Ven  Hans 
Gram,  der  allerede  1714  var  bleven  Professor  ved  Uni 
versitetet,  og  som  ikke  var  særlig  blidt  stemt  mod  Syd 
fra  kommende  fremstræbende  Parvenuer.  Og  at  Hojer 
søgte  ved  alle  Midler  at  gjøre  sig  gjældende,  fremgaar 
noksom  af  forskjellige  Udtalelser  om  ham  fra  denne  Tid. 
t.  Ex.  af  Falster  og  Biskop  Hersleb.  I  et  af  Falsters 
Breve  omtales  Hojer,  med  hvem  han  er  truffen  sammen 
i  Professor  Reitzers  Hus,  som  „homo  audax  et  novarum 
rerum  eupidissimus,  cetera  non  indoctus ;  patronis  utitur 
magnis  et  gravissimis".  Hersleb  kalder  Hojer  „en  klog  og 
skarpsindig,  derhos  meget  farlig  og  entrepenant  Mand" ll). 
Men  denne  Hojers  urolige  og  hidsige  Stræben  efter  at 
gjøre  sig  gjældende  som  videnskabelig  Kapacitet  vendte 
sig  nu  bort  fra  Medicinen  og  valgte  i  Stedet  andre  og 
dertil  farligere  Omraader,  hvorved  han  bragte  sig  i  be- 
standig dybere  Konflikter  med  de  danske  Lærde,  men 
som  kun  ganske  kort  skulle  berøres. 

Først  optraadte  han  som  Historiker,  idet  han  som 
Lærer  for  Gehejmeraad  Holsteins  Sønner  savnede  et 
godt  Kompendium  i  Danmarks  Historie;  han  udarbejdede 
da  et  saadant:  »Kurzgefasste  Danemarkische  Geschichte", 
som  er  blevet  meget  rost  af  en  Autoritet  som  Suhm. 
Men  ved  forskjellige  Udtalelser  saarede  han  den  danske 
Nationalfølelse,  i  Fortalen  fremsatte  han  dadlende  Bemærk- 
ninger mod  Holbergs  „Introduktion-*  og  blev  derfor  paa 
den  mest  bidende  Maade  angreben  af  denne.  Ogsaa  tid- 
ligere danske  Konger  kritiserede  han  ugenert;  der  blev 
nedsat  en  kongelig  Kommission  (Rostgaard  og  Livlæge, 
Bibliothekar  Wolfen)  til  at  undersøge  Bogen,  og  denne 
blev  lagt  under  Beslag.    En  endnu  stærkere  Storm  navnlig 

mellem  Theologerne  vakte  et  kort  efter  udkommet  Skrift 
af  ham  om  Ægteskab  mellem  Beslægtede,  i  hvilket  han 
vilde  vise  sig  som  Reformator  paa  Familierettens  Om- 
raade  og  som  en  lovende  Discipel  af  Thomasius.  Det 
theologiske  Fakultet  forlangte  Forfatteren  sat  under 
kriminel  Tiltale  og  strængt  straffet,  hans  Skrift  brændt. 
Her  kom  imidlertid  hans  indflydelsesrige  Velyndere  ham 
til  Undsætning,  men  snart  efter  indvikledes  han  i  nye 
Forlegenheder,  da  han  ogsaa  vilde  forsøge  sig  som 
Literaturkritiker  og  Tidsskriftsudgiver  og  udgav  en 
latinsk  Fortsættelse  af  de  1720  begyndte  „Efterretninger 
om  lærde  Sager"  under  Titlen:  „Nova  literaria  Daniæ  et 
vicinarum  regionum".  Af  Tidsskriftet  udkom  kun  13 
Numere,  idet  den  videre  Udgivelse  blev  forbudt,  da  han 
skarpt  havde  kritiseret  Sproget  i  en  af  Rector  Rasch  i 
Kristiania  holdt  latinsk  Tale  og  derved  faaet  dennes 
Svigerfader,  den  da  almægtige  Biskop  Deichmann,  til 
Fjende,  ligesom  ogsaa  fortørnet  Gram,  der  var  en  Ven 
af  Rasch.  Han  havde  saaledes  fremdeles  Modgang  og 
fik  Afslag,  da  han  1720  søgte  en  Assistentpost  hos 
Wolfen  i  det  kongelige  Bibliothek. 

Endelig  kom  dog  Hojer  ud  af  sin  Sturm-  und  Drang- 
Periode  og  blev  klog  af  Skade.  Han  sluttede  sig  snildt 
til  den  ny  opgaaende  Sol,  Dronning  Anna  Sophie,  udgav 
„Freudenopfer  an  der  Koniginn  Geburtstag"  og  avan- 
cerede rask  paa  Embedsstigen.  Allerede  1722  blev  han 
kongelig  Historiograf  efter  Amthor  og  fortsatte  dennes 
Aarbøger  om  Frederik  IV.'s  Regjering,  hvilke  han  senere 
omarbejdede  til  det  ovenfor  citerede  Værk12),  der  ogsaa 
har  Interesse  for  Medicinens  Historie,  idet  han  udførligt 
beretter  om  de  forskjellige  Sygdomme  hos  Kongefamilien 
og  om  de  behandlende  Læger.  Af  særlig  Interesse  er 
hans  omstændelige  Skildring  af  Kongens  langvarige  til 
Døden  førende  Sygelighed,  idet  han  her  giver  et  nyt 
Bevis  paa  at  være  en  ubetinget  Stahlianer.  Han  ser 
hele  A årsagen  til  Kongens  tiltagende  Svagelighed  i 
mangelfuld  Afsondring  af  den  gyldne  Aare,  udtaler  sig  i 

Stahls  Aand  meget  skeptisk  om  Kongens  Kurrejse  til  et 
Bad  (Aachen)  og  ligesaa  om  Brugen  af  Kinabarken, 
hvorved  nogle  Feberanfald  „vielmehr  vertrieben  als  curirt 
wurden".  Ligeledes  roser  han  stærkt  Stahls  og  Junckers 
Kurmethoder. 

At  Hojer  vedblev  at  følge  de  medicinske  Bevægelser 
ved  Universitet  og  med  opmærksomme  —  og  ikke  blide  — 
Øjne  at  iagttage  de  mislige  lægevidenskabelige  Studie- 
forhold, viser  de  Promomorier,  han  i  1725  indgav  til 
Kongen  i  Forstaaelse  med  den  intrigante  Christian  a 
Møiniehen  (den  ansete  Livlæges  Søn).  Ogsaa  spillede 
han  under  sin  senere  saa  betydningsfulde  og  glimrende 
Virksomhed  under  Christian  VI.,  som  vi  senere  skulle 
se,  fremdeles  en  Rolle  i  Medicinens  Historie,  for  saa  vidt 
som  han  sine  Stahl'ske  Traditioner  tro  sympathiserede 
med  den  uvidenskabelige  Kirurgis  Kamp  mod  det  lærde 
Fakultet  og  virksomt  støttede  Simon  Criigers  Bestræbelser. 
Men  hans  egen  medicinske  Virken  blev  altsaa  kun  kort- 
varig :  han  kom  ikke  til  at  gjøre  sin  Stahlianisme  direkte 
gjældende  som  Professor  eller  overhovedet  som  frem- 
ragende Læge.  Og  dette  maa  man  fra  vor  Medicins 
Synspunkt  oprigtig  beklage.  Havde  han  vedblivende  an- 
vendt sin  Begavelse,  sin  klare,  logiske  Stringents  til 
Fremme  for  Medicinen,  er  det  sandsynligt,  at  han  her 
vilde  have  kunnet  virke  reformatorisk  paa  lignende  Maade, 
som  han  nu  gjorde  det  for  Historien  og  særlig  for  Rets- 
videnskaben. Han  var  fri  for  den  pietistiske  Fanatisme, 
som  klæbede  ved  de  allerfleste  andre  af  Stahls  Disciple, 
og  det  ensidige  Syn  hos  ham  vilde  under  videre  Fordybelse 
og  fagmæssig  Bearbejdelse,  ved  hans  betydelige  viden- 
skabelige Sands,  sikkert  have  udvidet  sig  saaledes,  at 
han  kunde  have  omformet  Stahls  Lære  i  heldig  og  bane- 
brydende Retning.  Nu  blev  det  Montpellierskolens  be- 
rømte Vitalister,  der  optog  og  paa  heldig  Maade  omsatte 
Stahls  Arv,  og  den  danske  Medicin  blev  sin  kranke 
Skæbne  tro  og  gik  glip  ogsaa  af  denne  Mulighed  for  en 
virkelig  Triumf. 

Men  medens  Hojer  trak  sig  tilbage  fra  Medicinen, 
gjorde  Stahlianismen  sig  lidt  efter  lidt  mere  gjældende 
i  Danmark.  Halle  begyndte  at  blive  det  udvalgte  Maal 
for  danske  Medicineres  Studierejser  og  at  fortrænge 
Leyden,  og  pietistiske  Hallenserlæger  begyndte  at  finde 
Vej  til  Danmark  —  den  under  de  forhaandenværende 
Omstændigheder  naturlige  og  nærliggende  Vej  gjennem 
Hof  kredsene.  Allerede  1720  gav  Dronning  Louises  til- 
tagende Sygelighed,  næret  ved  hendes  ulykkelige  Ægte- 
skab og  særlig  ved  Kongens  skamløse  Vielse  til  hans 
seneste  Elskerinde  Anna  Sophie  Reventlow  (Hertuginden 
af  Slesvig),  Anledning  til,  at  en  af  Hallenserskolens 
Mirakeldoktorer  blev  indkaldt.  Livlæge  (og  Professor) 
Hofsteter  havde  havt  Dronningens  Tillid,  skjøndt  de  af 
ham  anvendte  Kure  af  „Forstandige"  stempledes  som 
dumdristige  eller  dog  utilladelig  uforsigtige  hos  en  saa 
skrøbelig  Patient13).  Men  da  han  1717  var  død,  kunde 
ingen  af  de  andre,  forøvrigt  talrige  Livlæger,  de  to  tyske 
Wolfen  og  Weiss  foruden  de  danske  Buchwald  og  Eichel 
samt  Hoflægen  Scheffer  fra  Flensborg,  erstatte  ham ; 
nogen  Fuldblods  Stahlianer  fandtes  endnu  ikke  i  Kjøben- 
havn,  og  man  indkaldte  da  Stad-  og  Landfysicus  Stisser 
fra  selve  Halle  med  den  høje  Livlægegage  af  1500  Rdl. 
aarlig.  Hvorfor  Valget  netop  faldt  paa  ham,  maa  staa 
hen.  Han  havde  unægtelig  en  Aarrække  tidligere,  ved 
Hallenseruniversitetets  første  Stiftelse,  været  mellem  de 
Læger,  som  en  kort  Tid  vare  nominelt  ansatte  i  dets 
medicinske  Fakultet14),  og  han  var  senere  bleven  Embeds- 
læge i  Halle.  Men  nogen  synderlig  Anseelse  synes  han 
ikke  her  at  have  nydt,  at  dømme  efter  de  affejende  Ud- 
talelser om  ham,  som  Præsident  Danchelmann  i  Halle 
senere  fremkom  med  paa  en  Forespørgsel  fra  den  danske 
Regjerings  Side15).  At  han  imidlertid  optraadte  med  den 
rette,  de  naive  imponerende,  pietistisk-stahlianske Bombast, 
fremgaar  noksom  af  de  Kurmidler,  han  anvendte  hos 
Dronningen  —  det  synes  at  have  været  meget  ægte 
Hallensisk  Polychrest-Medicin  i  Form  af  Himmeldraaher, 

Engleårajaber  og  Frefoerdraaber16).  Den  rette  undergjø- 
rende  Virkning  havde  dog  uheldigvis  disse  Medikamenter 
ikke:  de  vare  altfor  kraftige,  „so  feurig",  siger  Hojer17), 
dass  eine  anch  nicht  so  zarte  Natur  dadurch  viel  gewisser 
zum  Himmel  als  zur  leiblichen  Gesundheit  konnte  ver- 
holfen  werden".  Efter  8  Maaneders  uheldig  Kur  blev 
Stisser  da  i  Unaade  afskediget  og  maatte  rejse  bort  over 
Hals  og  Hoved.  I  hans  Sted  kom  igjen  en  indkaldt 
Tysker,  Gcmlcke  (Riegels  fordrejer  hans  Navn,  maaske 
med  Forsæt,  til  „Gaucklen"),  af  temmelig  ubekjendte 
Kvalifikationer;  han  var  næppe  nogen  egentlig  Stahlianer, 
men  hørte  vistnok  nærmest  til  Alkemisternes  brogede 
Klasse  og  indrettede  sig  et  kemisk  Laboratorium  paa 
Slottet,  ved  hvilket  en  af  Hofapotheker  Beckers  Disciple. 
Claus  Seidelin,  fungerede  som  Assistent.  At  han  heller 
ikke  var  fremmed  for  Bombast  og  Reklame,  fremgaar 
noksom  af  følgende  Meddelelse,  som  han  efter  5  Ugers 
Kur  lod  indføre  i  de  „extraordinære  Relationer"  for  24de 
Februar  1721: 

„Vi  slutte  denne  Februarii  Maaned  med  det  glæde- 
ligste Nyt,  som  i  denne  Dag  i  Norden  er  passeret,  siden 
Gud  os  med  den  saa  længe  forønskte  og  begjerte  Fred 
haver  velsignet.  Nemlig:  at  hendes  kongelige  Majestæt, 
vores  allernaadigste  Dronning,  efter  langvarig  Svaghed, 
som  Gud  skee  Lov  dagligen  aftager,  til  begge  Rigers  og 
troe  Undersaatters  usigelige  Glæde  og  Fornøjelse,  dog 
hver  Dag  udi  Kræfter  og  Helbred  tiltager,  som  er:  udi 
de  5  Uger  Doktor  Gaulchen  har  allerunderdanigst  draget 
Omsorg  for  hendes  Majestæts  Opkomst  af  denne  Svaghed, 
have  de  af  ham  foreskrevne  Medikamenter  med  Guds 
Bistand  gjort  bedre  Nytte  og  Effekt,  end  hvad  af  Doktor 
Stisser  forhen  i  8  Maaneder,  disse  er  blevet  anordnet 
og  anvendt". 

Kun  et  Par  Uger  efter  (17de  Marts)  meldes  Dron- 
ningens Død,  idet  der  anraabes  om  Medlidende  med 
Kongens  Sorg,  og  al  Lystighed  forbydes  paa  et  Aar. 
Faa  Uger  herefter  (14de  April)  meldes  Kongens  officielle 

Vielse  til  Hertuginden  af  Slesvig  „til  Folkets  hjertelige 
Fornøjelse" !  Kort  efter  Dronning  Louises  Død  blev 
Gaulcke  udnævnt  til  Livlæge  hos  Kongens  Sødskende 
Prinds  Carl  og  Prindsesse  Sophie  Hedvig  og  det  følgende 
Aar  til  Livlæge  hos  Kronprinds  Christian,  hvorved  han 
senere  blev  kongelig  Livlæge.  Men  større  Meriter  synes 
han  ikke  senere  at  have  kunnet  prale  af.  Som  kongelig 
Livlæge  førte  han  en  temmelig  ubemærket  Tilværelse  til 
sin  Død  1737,  63  Aar  gammel18). 

Efterhaanden  var  Halles  Anseelse  og  Ry  voxet  saa 
vidt,  at  det  betragtedes  som  en  Ære  at  erholde  en 
akademisk  Grad  her,  ligesom  det  tidligere  havde  været 
Tilfældet  med  Basel  og  Leyden.  Og  skjøndt  den  til 
Halles  Universitet  tilbagevendte  Fr.  Hoffmann  nu  og  med 
god  Føje  vandt  en  bestandig  større  Autoritet,  og  skjøndt 
Mesteren  Stahl  selv  havde  forladt  Universitetet,  var  det 
dog  fremdeles  den  pietistiske  Stahlianisme,  repræsenteret 
af  Mesterens  Disciple  og  i  Tyverne  fornemmelig  af  Alberti, 
som  særlig  tiltrak  de  danske  Lægevidenskabsdyrkere. 
Dette  gjaldt  t.  Ex.  om  den  af  sin  Samtid  som  Læge  og 
Menneske  ærede  og  ansete  Andreas  Hojels,  der  i  Halle 
1724  tog  Licentiatgraden  ved  en  exkvisit  Stahliansk  Af- 
handling om  Aareladninger  paa  Foden  og  efter  sin  Hjem- 
komst ved  sin  nære  Forbindelse  med  den  Plessen'ske 
Slægt,  med  Professor  Hans  Gram  og  Jens  Bing  vistnok 
havde  sin  Del  i  at  omstemme  Opinionen  til  Fordel  for 
den  Stahlianske  Lægekunst.  At  den  tidligere  stivnakkede 
Bartholinianer  Jens  Bing,  som  vi  skulle  se,  virkelig  gjorde 
en  Svingning  i  denne  Retning,  var  et  Tidernes  Tegn,  der 
fortjener  Opmærksomhed.  Hojels  blev  iøvrigt  Gaulckes 
Efterfølger  som  Livlæge  hos  Kongens  Søskende  og  boede 
senere  bestandig  paa  Vemmetofte19).  Og  ikke  alene  ind- 
kaldte Livlæger  fra  Halle,  men  adskillige  andre  Hallenser- 
Medici  af  den  Stahlianske  Retning  søgte,  følgende  den 
pietistiske  Strømning,  ind  i  Landet.  Ogsaa  ved  Univer- 
sitetet begyndte  der  at  klinge  Stahl'ske  Toner,   om  end 

kun  moderat  og  afdæmpet    —    passende   til   den   danske 
Nationalkarakters  Moderation. 


V. 

Stahlianismens  Forhold  til  Universitetsmedicineu.  —  Joh.  de  Buch- 
wald som  akademisk  Lærer  og  Forfatter.  —  Peder  Horrebow.  — 
Lægevidenskaben  udenfor  Universitetet.  —  Bøtticher.  —  Andre  Læger. 
—  Forslag  om  Oprettelse  af  et  Collegium  medicum.  —  Balthazar 
Buchwald  og  Anchersen.  —  Lægevidenskabens  vedblivende  Hen- 
sygnen.  —  Kong  Frederik  IV.'s  sidste  Sygdom  og  Død.  —  Hallenser- 
medicinens   Stilling  i  Danmark  ved  det  3die  Decenniums  Slutning. 


De  officielle  Førere  for  den  danske  Medicin  i  den 
følgende  Periode  vare  da  Fakultetets  to  Ordinarii: 
Franckenau,  der  efter  Hofsteters  Dod  avancerede  til 
stadig  Dekanus.  men  næppe  avancerede  til  større  Betyd- 
ning for  Medicinen,  og  saa  den  ihærdigt  fremadstræbende 
Buchwald,  der  endelig  i  sit  60de  Aar  havde  naaet  Top- 
punktet af  videnskabelig  Værdighed  og  Professorens  ade- 
lige Rang,  der  yderligere  kunde  støtte  hans  næppe 
synderlig  æstimerede,  om  end  altid  hævdede  Fødselsadel1). 
Han  skulde  altsaa  paa  sine  gamle  Dage  vise,  om  det 
virkelig  var  lykkedes  ham  at  ryste  Barberen  saa  vidt  af 
Ærmet,  at  han  formaaede  at  fyldestgjøre  de  Krav.  der 
nu  maatte  stilles  til  en  Universitetslærer  og  egentlig  i 
ganske  særlig  Grad  til  ham,  forsaavidt  som  han  ifølge 
hele  sin  Udviklingsgang  maatte  føle  sig  kaldet  til  at 
gjøre  et  Forsøg  paa  at  løse  den  foreliggende  ikke  lette 
Opgave,  med  kyndig  Benyttelse  af  Naturvidenskabernes 
Fremskridt  at  bringe  den  nye  hollandsk-franske,  realistisk- 
rationelle Reformretning  til  Gyldighed  og  ganske  særlig 
at  hæve  Kirurgien  til  Videnskab  ved  en  nøje  Tilslutning 
til  Medicinen,  ved  at  udvikle  den  til  virkelig  Medico- 
Kirurgi. 

At  han  uforfærdet  stræbte  at  fyldestgjøre  disse  store 
Krav,  at  han  ogsaa  paa  sine  gamle  Dage  bevarede  sin 
utrættelige  Ihærdighed,  det  fremgaar  noksom  af  Lektions- 
katalogerne. Som  Panum  har  fremhævet,  annoncerede 
han  lige  fra  sin  Ansættelse  1717  og  til  sin  Død  1738 
offentlige  Forelæsninger  over  Anatomi,  Kirurgi  og  Bota- 
nik; i  sidstnævnte  Fag  holdt  han  tillige  private  Øvelser. 
Han  vovede  sig  endogsaa  til,  for  første  Gang  i  vort 
Universitets  Historie,  at  give  Vejledning  i  Obstetrik,  at 
holde  specielle  Forelæsninger  over  Blærestensoperationer 
og  med  sine  obligatoriske  Forelæsninger  over  Institutiones 
medicæ  at  ville  forbinde  Undervisning  i  Praxis  clinica. 
I  sidstnævnte  Henseende  gav  han  i  ethvert  Tilfælde  de 
Assistenter,  han  holdt  til  Hjælp  i  sin  Lægepraxis,  og 
mellem  hvilke  nævnes  en  vis  Possius2)  og  den  senere  saa 
fremtrædende  Simon  Cruger,  klinisk  Vejledning  i  Kirurgi. 
Heller  ikke  forsømte  han  at  vise  sit  Kjendskab  til  Medi- 
cinens nye  Bevægelser  og  navnlig  til  Fysiologien  ved  at 
forklare  „Theoriam  hominis  sani",  men  rigtignok  kun 
paa  den  nemme  Maade,  efter  Stahls  Ekko  i  Strassburg- 
Professor  Nenter;  Stahlianismen  kom  saaledes  til  Trods 
for  Hojers  Udelukkelse  snart  til  Ære  og  Værdighed  ved 
vort  Universitet.  Særlig  med  Hensyn  til  Obstetriken  er 
det  tydeligt,  at  hans  Bestræbelser  bar  Frugt.  Ikke  blot 
vedblev  han  i  Jordemoderkommissionen  at  virke  for 
Fremgang  i  Fødselshjælpen,  men  han  vakte  særlig  Inter- 
esse for  Faget  hos  de  medicinske  Studerende,  saaledes 
hos  sine  to  Sønner  Balthazar  og  Frederik,  hos  Ancher 
Anchersen  og  Jens  Bing  jun.,  hvilke  alle  efter  paafølgende 
grundig  Uddannelse  i  Udlandet  gjorde  sig  bekjendte  som 
kyndige  Obstetrikere. 

Men  betragte  vi  de  literære  Dokumenter,  som  Jo- 
hannes de  Buchwald  fra  sin  Professortid  har  efterladt 
sig,  vil  det  dog  vise  sig,  at  han  ikke  var  den  store  Op- 
gave voxen,  at  han  med  Hensyn  til  virkelig  videnskabe- 
lig Sands  og  Evne  ikke  staar  synderlig  over  Niveauet  af 
de  extrem-pietistiske  Stahlianere  eller  sine  tidligere  Barber- 


91 

kolleger.  Allerede  lians  nævnte  Inauguraldissertation  og 
end  mere  hans  Prøvedisputats  —  •  rettere  Disputatio  pro 
loco  —  afgiver  Vidnesbyrd  derom.  Der  mærkes  i  denne 
i  Modsætning  til  hans  unge  Medbejlers  Afhandling  kun 
meget  lidet  af  en  videnskabelig  Aand.  Men  den  har  dog 
Interesse,  forsaavidt  som  den  vistnok  giver  en  god  Illu- 
stration af  Forfatterens  hele  aandelige  Personlighed,  af 
hans  ikke  ringe  Erfaring  og  praktiske  Blik  og  sammen 
dermed  hans  altid  lige  aarvaagne  og  ængstelige  Iver  for 
at  habilitere  sig  som  den,  der  ogsaa  er  hjemme  i  den 
medicinske  Del  af  Lægevidenskaben  og  "ikke  har  været 
uværdig  til  at  erholde  summos  honores  —  i  saa  Hen- 
seende er  hans  Dissertatio  pro  loco,  der  fører  Titlen 
„Dissertatio  medico-practica  de  pilulis  aloeticis  earumque 
genuina  præparatione  ae  usua,  og  hvoraf  han  ogsaa  har 
ladet  besørge  en  fransk  Oversættelse,  netop  meget  be- 
hændigt affattet. 

Allerede  i  Afhandlingens  Prooemium  fremskinner  det 
tydeligt,  at  han  vil  bekjæmpe  den  mulige  Mistanke  om. 
at  han  kun  betragtedes  som  en  erfaren  Kirurg:  derfor 
skal  hans  Æmne  være  rent  medicinsk,  behandle  et  saa- 
dant  farmakologisk  Spørgsmaal  -in  qua  minus  me  esse 
versatum  quidam  perperam  forte  sibi  persuasere".  Han 
fremhæver  dernæst  ganske  rigtigt  de  to  Hovedbestanddele 
i  Aloen,  Aloebitter  og  Aloeharpix,  og  viser,  at  hin  er 
opløselig  i  Vand,  denne  i  Spiritus,  saa  at  de  let  kunne 
skilles  fra  hinanden,  og  at  det  er  Bitterstoffet,  der  er  det 
heldige  Afføringsmiddel.  Mellem  Linierne  lader  han  her 
forstaa,  at  han  har  givet  sig  meget  af  med  Kemi.  Derpaa 
stiller  han  sig  paa  det  Standpunkt,  hvori  hau  unægtelig 
er  mere  hjemme  end  i  Kemi,  paa  den  praktiske  Mands 
selvstændige  Erfarings  Standpunkt  og  viser,  hvilken  ud- 
mærket og  behagelig  afførende  Virkning  de  af  ham  kom- 
ponerede Piller  besidde,  hvilke  han  ogsaa  forlængst  har 
givet  Elefantapothekets  Ejer,  Hofapotheker  Becker,  Op- 
skrift paa  og  karakteristisk  nok  givet  Navn  af  Pilulæ 
polychrestæ  (efter  Stahls  Mønster).    Særlig  Betydning  have 

de  med  Hensyn  til  at  regulere  Hæmorrhoidalafsondringen, 
hvis  store  Vigtighed  han  i  Stahls  Aand  fremhæver,  idet 
han  dog  samtidig  søger  at  vise  sin  Lærdom  ved  korrekt 
at  citere  Hippokrates  og  derefter  Fabricius  Hildanus  som 
de  egentlige  Begrundere  af  denne  Doktrin.  Denne  sidste 
Celebritet  fremhæver  han  med  velforstaaet  Eftertryk  som 
en  „excellentissimus  medico-chirurgus,  qui  medicam  praxin 
suo  tempore  simul  ae  chirurgicam  exercuit".  Det  Originale 
i  hans  Piller,  og  det  som  særlig  betinger  deres  usædvanlig 
udmærkede  Virkning,  er  imidlertid  en  Tilsætning  af 
Millefolium,  en  Urt,  han  er  bleven  bekjendt  med  allerede 
i  sin  tidlige  Ungdom,  og  her  indfletter  han  behændigt 
nogle  Notitser  om  sit  Studium  af  den  botaniske  Del 
af  Medicinen  hos  den  fortjente  Peter  Kylling,  ligesom 
ogsaa  om  de  Bekjendtskaber  med  fornemme  fremmede 
Læger,  han  har  gjort  paa  sine  Rejser,  og  om  disses  Sam- 
stemning med  ham  i  Antagelsen  af  Millefoliums  Fortræffe- 
lighed mod  Underlivsobstruktion  og  hæmmet  Hæmorrhoi- 
dalflod.  Udførligt  dvæler  han  ved  sine  gunstige  Erfaringer 
om  Midlets  Virkninger  ved  Underlivsbesværligheder,  han 
selv  har  lidt  af,  og  her  faar  han  da  naturlig  Lejlighed 
til  at  fremhæve,  hvor  rask  og  kraftig  han,  takket  være 
Millefolium,  i  de  senere  Aar  har  været  og  fremdeles  er 
—  mulig  have  onde  Tunger  ladet  sig  forlyde  med,  at  det 
i  det  60de  Aar  var  temmelig  sent  at  aspirere  til  en  aka- 
demisk Lærerpost.  Med  nogle  kunstige  Recepter  i  Tidens 
Stil,  som  yderligere  skulle  vise  hans  farmakologiske  Ind- 
sigt, pynter  han  yderligere  sin  Afhandling,  som  afsluttes 
med  fire  „Corollaria",  der  egentlig  ere  det  betydnings- 
fuldeste deri. 

Disse  dreje  sig  nemlig  om  hans  gamle  Specialitet, 
Brokbehandlingen,  for  hvilken  han  i  en  tidligere  Tid,  som 
han  mulig  gjerne  vil  have  opfrisket  i  Erindringen, 
havde  vundet  Anerkjendelse  hos  fremragende  Mænd,  saa- 
ledes  Rau  og  Jacob  Winsløv.  I  disse  Theses  fastslaar 
han  navnlig,  at  Kjendskab  til  Hernier  er  nødvendig  baade 
for  Medici  og  Chirurgi,   at  Brokoperation,    saaledes   som 

den  foretages  af  „Circumforaneis  seu  Agyrtis"  med 
Borttagelse  af  Testiklen,  er  uforsvarlig,  og  at  man  i  Stedet 
for  den  hyppige  Radikaloperation  ofte  med  Fordel  kan 
anvende  de  nu  i  Danmark  disponible  gode  Brokbaand 
(machinamenta).  Endelig  fremhæver  han  Vigtigheden  af 
en  kyndig  foretagen  Herniotomi  ved  „intestinorum  pro- 
lapsu  c.  passione  iliaca,  inflammatione  ae  vomitu".  Navn- 
lig denne  sidste  Hentydning  til  operativ  Behandling  ved 
Inkarceration  viser,  at  han  paa  Kirurgiens  Omraade 
virkelig  havde  fulgt  med  i  Udviklingen.  Men  iøvrigt  gjør 
Dissertationen  unægtelig  et  ubetydeligt  og  lidet  viden- 
skabeligt Indtryk,  tilmed  naar  Arbejdet  sammenlignes 
med  hans  unge  Medbejlers.  Baade  denne  og  Buchwald 
stiller  sig  paa  det  exklusiv  praktiske  Standpunkt,  men 
Modsætningen  kommer  dog  stærkt  frem;  hin  viser  sig  trods 
det  Stahlske  Udgangspunkt  overvejende  som  den  syste- 
matiske Videnskabsmand,  hos  denne  udarter  den  rent 
praktiske  Retning  til  en  Rutine,  der  vil  give  sig  et 
videnskabeligt  Skær,  men  egentlig  er  udenfor  virkelig 
Videnskab. 

Resultatet  blev  da  ogsaa,  at  Buchwald  forløftede  sig 
paa  de  naturvidenskabelige  Opgaver,  han  qua  medicinsk 
Professor  modigt  tog  fat  paa.  Særlig  stærkt  kom  dette 
til  Syne  i  hans  botaniske  Virken.  Dette  Omraade  synes 
han  med  Forkjærlighed  at  have  udvalgt  sig  for  at  tiltvinge 
sig  Anerkjendelse  som  en  virkelig  naturvidenskabelig 
Professor;  her  har  han  aabenbart  antaget  sig  for  at  være 
tilstrækkelig  vel  funderet.  At  han  fra  sin  tidlige  Ungdom 
havde  givet  sig  af  med  Studiet  af  Botanik,  lod  han  alle- 
rede blive  betonet  i  sin  Levnetsskildring  ved  Doctorpro- 
motionen,  i  sin  Prøve-Dissertation  forsømmer  han  ikke 
paany  at  indskærpe  det,  og  i  de  første  Aar  af  sin  Pro- 
fessorbane ses  han  at  have  gjort  store  Anstrengelser  for 
at  vinde  Position  som  en  Professor  botanices  par  excel- 
lence. Allerede  1720  udgav  han  en  stor  botanisk  Lære- 
bog „Specimen  medico-practico-botanicum",  i  hvis  Fortale 
han  paany  henviser  til,    hvor  grundigt  han  for  nogle  og 

fyrretyve  Aar  siden  har  studeret  Botaniken  baade  hos 
danske  og  udenlandske  Celebriteter,  og  hvorledes  Kon- 
sistorium nu  har  overdraget  ham  —  Kapaciteten  —  baade 
Omsorgen  for  Universitetets  botaniske  Have  og  den  bo- 
taniske Lærervirksomhed.  I  denne  sin  Stilling  har  han 
fundet  det  rigtigt,  „in  gratiam  Botanophilorum  atque 
usum  Medicum"  at  udarbejde  en  anselig,  alfabetisk  ordnet 
Beskrivelse  af  de  indenlandske  officinelle  Planter,  som 
udgjøre  Havens  Indhold,  og  ment  at  fyldestgjøre  denne 
Opgave  paa  særlig  heldig  Maade  ved  ikke  alene  at  be- 
skrive Planterne  med  Ord,  men  ogsaa  ved  at  tilføje  et 
Herbarium  vivum,  idet  han  paa  selve  Bogens  store  Kvart- 
blade fastklæbede  tørrede  Planteexemplarer.  Og  Kon- 
sistoriums Arkiv  oplyser  endvidere,  hvorledes  han  optraadte 
som  den,  der  i  Kraft  af  sin  særlige  Sagkyndighed  maatte 
have  hele  Herredømmet  over  Haven  og  maatte  arbejde 
paa  at  bringe  den  i  en  de  videnskabelige  Krav  bedre 
tilfredsstillende  Stand.  Ja,  han  optræder  saa  kraftigt,  at 
hans  ældre  Fakultetskollega  de  Franckenau  finder  sig  for- 
anlediget til  bestemt  at  protestere  derimod  og  gjøre 
gjældende,  at  han  i  mange  Aar  har  doceret  Botanik  og 
ikke  frasagt  sig  denne  Funktion,  „som  han  fra  Ungdommen 
haver  excolerecl"  —  hvad  Franckenau  sikkert  kunde 
fremhæve  med  Rette;  thi  som  en  af  Schelhammers  ud- 
valgte Disciple  var  han  utvivlsomt  bleven  ganske  ander- 
ledes grundig  instrueret  i  Botanik  end  Buchwald.  Denne 
led  ogsaa  i  den  standende  Strid  den  Tort,  at  alle  Consi- 
storiales  støttede  Franckenau,  hvis  Modstand  mod  hans 
Kollegas  botaniske  Reformplaner  iøvrigt  ses  at  fremgaa 
mere  af  materielle  Hensyn  til  Rettighederne  ved  en  ny 
Universitetsresidents.  han  ventede  at  optere,  end  af  ideelle 
videnskabelige  Motiver 3). 

Denne  Mangel  paa  Anerkjendelse  af  Buchwalds  Ka- 
pacitet som  ledende  naturvidenskabelig  Professor  fra  hans 
Kollegers  Side  motiveres  dog  ikke  alene  ved  uvenlig 
Stemning  hos  disse,  men  finder  en  kun  altfor  god  Støtte 
i  den  højst  ugunstige  Dom,    som  de  særlig  sagkyndige 

have  afsagt  om  hans  botaniske  Forfatterskab,  det  som 
han  dog  selv  havde  saa  gode  Tanker  om,  at  han  skyndte 
sig  med  at  faa  sin  Søn  Balthazar  til  at  oversætte  sit 
„Specimeir*  paa  Tysk.  H.  Steffens  karakteriser  kort 
begge  Professorer  Buchwald,  Fader  og  Søn,  som  „meget 
ubetydelige  Botanikere"4).  Vor  fortjente  Botaniker  J. 
W.  Hornemann  siger5),  at  „B.  havde  ved  sit  Specimen 
vist,  at  han  ikke  var  trængt  dybt  ind  i  denne  Videnskab. 
Planterne  vare  slet  opklæbede  og  ofte  urigtig  bestemte. 
Bogen  var  kun  af  Varighed,  fordi  den  var  maadelig,  det 
vil  sige  fordi  den  ikke  blev  brugt.  Man  ser  snart,  at 
hverken  Fader  eller  Søn  kjendte  de  Planter,  som  de  be- 
skrev og  præparerede  maadeligt.  Rottbøll  kunde  ikke 
lære  noget  af  dem",  og  Didrichsen  slutter  sig  fuldstændigt 
til  denne  Dom.  Men  vilde  man  mod  denne  Kritik  fra 
nyere  Botanikeres  Side  med  Herholdt  og  Mansa6)  og  iøvrigt 
med  fuld  Berettigelse  indvende,  at  det  altid  er  en  van- 
skelig Sag  at  være  retfærdig  mod  tidligere  Tiders  tilbage- 
lagte Standpunkt,  og  vil  man  derfor  snarere  lægge  Vægt 
paa,  hvad  samtidige  kyndige  have  ment,  saa  bliver  Re- 
sultatet uheldigvis  det  samme.  I  Indledningen  til  sin 
„Enumeratio  methodica  stirpium  Helvetiæ  indigenarum" 
noterer  Haller  paa  sin  sædvanlige  grundige  og  udtøm- 
mende Maade  alle  botaniske  Forfattere,  som  han  har 
benyttet,  og  karakteriserer  her  Buchwalds  Bog  saaledes: 
„multa  practica  ex  proprio  experimento  håbet;  in  Bota- 
nicis  rudis,  ut  crassisimos  commiserit  errores".  Samtidig 
med  at  anerkjende  Buchwalds  praktiske  Erfaring  stempler 
han  ham  altsaa  som  fuldstændig  Ignorant  i  Botaniken; 
og  Haller  er  aldrig  nogen  ubillig  Dommer7).  Det  faar 
saaledes  et  halvt  tragisk  Skær,  naar  den  mod  Joh.  de 
Buchwald  meget  velvillige  Riegels  fremhæver  om  ham, 
at  endnu  i  hans  høje  Alderdom  „fængslede  Urteviden- 
skaberne ham  saa  ganske,  at  han  endnu  samme  Maaned, 
han  døde,  forklarede  for  sine  Tilhørere  adskillige  Urter". 
Det  var  altsaa  en  ulykkelig  Kjærlighed  til  Botaniken, 
Buchwald  led  under  —  den  Videnskab,    som  han  særlig 

havde  viet  sig  og  som  skulle  være  hans  Styrke  og  Stolt- 
hed, selv  den  var  han  ganske  fremmed  for! 

Men  det  Lys,  der  herved  kastes  over  Buchwalds  hele 
videnskabelige  Standpunkt,  giver  tillige  en  mere  fyldest- 
gjørende  Forklaring  af  den  Ringeagt,  han  var  Gjenstand 
for  fra  samtidige  begavede  Videnskabsmænds  Side,  end 
den  gængse,  som  kun  gaar  ud  paa,  at  disse  ikke  kunde 
glemme,  at  han  havde  været  Barber.  Ulykken  var,  at 
han  i  Virkeligheden  aldrig  ophørte  at  være  den  uviden- 
skabelige Barber,  men  kun  søgte  at  give  sig  et  Skær  af 
den  grundige  Videnskabsmand.  Derfor  kan  Holberg  i 
Peder  Paars  persiflere  ham  som  Jens  Blok,  for  hvis 
Slagsmaal  med  Gunild  en  virkelig  Tildragelse  mellem 
Buchwald  og  en  Jordemoder  skal  ligge  til  Grund 8),  derfor 
kan  Gram  i  sine  Breve  til  Grev  Chr.  Rantzau  affeje  ham 
med  det  haanlige  „Buchwald  kjende  alle" i)),  og  Grams 
Discipel  Edv.  Schwartzkopf  i  sit  „lille  Erindringslexikon" 
betegne  ham  som  „kun  en  Chirurgus,  der  blev  gjort  til 
Prof.  med.,  til  Justits-  og  Etats-Raad,  fordi  han  curerede 
Dronning  Ane  Sophies  Liigtorn"  —  idet  der  dog  aner- 
kjendende  og  retfærdigt  tilføjes,  at  „han  besad  ellers  en 
temmelig  Gave  i  sin  Chirurgie'* 10). 

Et  regelmæssigt  literært  Monument  efter  Datidens 
Universitetsprofessorer  ere  de  aarlige  Disputationer,  som 
enhver  Ordinarius  efter  Fundatsen  skulde  holde,  naar 
han  ikke  havde  gyldigt  Forfald,  men  som  iøvrigt  de  fleste 
navnlig  ældre  Professorer,  i  det  mindste  før  Emanationen 
af  Universitetsfundatsen  1732,  hyppigt  undlod.  Den  gamle 
Praktiker  havde  selvfølgelig  ikke  sin  Styrke  i  den  Ret- 
ning, men  der  foreligger  dog  fra  hans  Haand  adskillige 
trykte  Dissertationer,  som  have  været  benyttede  til  aka- 
demisk Disputation  „loco  ordinariæ  disputationis'*.  For 
saa  vidt  som  disse  have  været  tilgængelige,  vise  de  For- 
fatteren i  hans  kjendte  Egenskaber  som  den  rutinerede 
Praktiker,  der  staar  paa  sine  Erfaringer,  men  ikke  giver 
sig  af  med  dybere  videnskabelig  Behandling;  de  fore- 
liggende ere  iøvrigt  alle  fra  hans  sene  Funktionsperiode, 

fra  en  Mand  oppe  i  de  Halvfjerds.  I  den  ene  meddeler 
han  sine  gunstige  Erfaringer  om  Behandling  af  Diabetes 
med  Rhabarber,  i  den  anden  viser  han,  hvorledes  han 
hos  sin  egen  Discipel  Fossius  grundig  har  kunnet  helbrede 
Hæmoptyser  ved  Anvendelse  af  nogle  sædvanlige  kom- 
plicerede Receptformler. 

En  tredie  Dissertation  fra  1736,  den  sidste,  som  den 
da  næsten  SOaarige  Professor  har  udgivet  med  sin  lovende 
Søn  Frederik  som  Respondens,  er  egentlig  den  mest 
interessante.  Heri  vender  han  tilbage  til  sin  kjære  Ki- 
rurgi og  drøfter  Saarbehandlingen,  idet  han  særlig  pole- 
miserer mod  den  da  endnu  almindelige  Brug  af  „turundæ" 
(plumasseau,  bourdonnet),  hvilke  bestrøgne  med  balsamiske 
Salver  førtes  ind  til  Bunden  af  alle  dybe  Saar  og  daglig 
skiftedes.  Paa  det  imponerende  Grundlag  af  en  59aarig 
Erfaring  betoner  han,  at  denne  Behandling  kun  i  høj 
Grad  forsinker  Saarenes  Helbredelse  og  i  det  Hele  gjør 
megen  Skade.  Han  skizzerer  dernæst  i  korte  Træk  sin 
Saarbehandling  som  den,  der  vel  gjør  Brug  af  nogle 
„Remedia",  men  af  meget  faa  Medikamenter.  Ved  be- 
tydeligere navnlig  penetrerende  Vulnerationer  anbefaler 
han  først  Aareladning.  dernæst  Incision  af  Saarets  nedre 
Rand  for  at  lette  Udflod  af  Blod  og  Pus,  derpaa  kommer 
Fjernelse  af  alle  fremmede  Legemer  i  Saaret.  hvilken 
helst  maa  ske  ved  Hjælp  af  Fingrene.  Et  vigtigt  Punkt 
er  at  holde  Luften  borte  fra  Saarene;  thi  den  skader 
disse,  navnlig  i  Hospitaler,  hvor  den  er  fyldt  med 
r  partic ulis  heterogeneis,  putridis  atque  semper  noxiis". 
Indvendige  Medikamenter  ere  temmelig  overflødige,  thi 
„anima  rationalis.  quam  naturam  Stahliani  nominant"  er 
det  afgjørende  for  Helbredelsen;  han  betoner  saaledes 
ogsaa  her  sin  Tilslutning  til  Stahls  Doktrin.  Det  er  kun 
„vulgares  chirurgi",  der  anvende  et  stort  Apparat  af  baade 
indvendige  og  udvendige  Medikamenter  uden  nogen  Nytte. 
Ogsaa  de  udvendige  ere  næsten  altid  overflødige  og 
oftest  skadelige,  og  særlig  skadelige  ere  de,  naar  de  an- 
vendes som  imprægnerede  Turundæ.    Herpaa  anfører  han 

fra  sin  Praxis  i  Udlandet  et  Exempel,  idet  han  giver  et 
udførligt  Referat  af  et  Tilfælde  af  penetrerende  Brystsaar 
hos  en  fornem  Mand,  som  først  var  bleven  behandlet 
yderst  uheldigt  af  en  italiensk  Kirurg  med  balsamiske 
Turundæ,  og  hvor  Buchwald  derpaa  ved  at  fjerne  disse 
og  anvende  en  simpel  Saarbehandling  hurtigt  opnaaede 
et  gunstigt  Resultat.  Han  gav  vel  en  kunstig  Saardrik 
(Apozema),  hvori  ogsaa  var  hans  Yndlingsmiddel  Herbæ 
Millefolii,  men  det  gjorde  han  „plus  ceremoniæ  quam 
necessitatis  cansa".  I  nogle  tilføjede  Corollaria  vender 
han  tilbage  til  sit  piéce  de  resistance,  Brokbehandlingen, 
navnlig  ved  Inkarceration,  og  fremhæver  stærkt  Medico- 
Chirurgernes  store  Overlegenhed  over  Empirici,  der  ikke 
ret  kan  opfatte  denne  passio  iliaca  og  blot  behandle  den 
med  Mercurius  vivus  indvendigt,  medens  den  bør  be- 
handles med  kirurgisk  Incision  paa  Brokstedet. 

Denne  den  SOaarige  Professors  akademiske  Svanesang 
har  sin  Interesse  for  det  Første  derved,  at  Forfatteren 
afgjort  betoner  sin  vedvarende  Tilslutning  til  Stahlianismen. 
Denne  Lære  maatte  naturligt  optages  af  Buchwald,  der 
aldrig  kunde  blive  en  lærd  Dialektiker  af  den  gamle 
Skole  som  hans  Kollega  Franckenau,  og  hvis  nagende 
Orm.  hvis  aldrig  trættede  Stræben  efter  at  blive  en 
ledende  Mand  i  selve  Medicinen  saaledes  dog  kunde  faa 
den  Tilfredsstillelse  at  repræsentere  og  ved  Akademiet 
knæsætte  en  stor  ny  Bevægelse,  et  nyt  medicinsk  System, 
hvis  extrem  praktiske  Konklusioner  ovenikjøbet  passede 
særdeles  godt  ind  i  hans  egen  Grundtankegang.  Og  for 
den  verdenskloge  og  vel  beregnende  Mand,  som  han  var 
og  blev,  var  dette  ikke  blot  en  nem,  rnen  ogsaa  en 
effektfuld  Position  i  Slutningen  af  Frederik  IV.s  og  Be- 
gyndelsen af  Christian  VI. s  Regjering,  hvor  Pietismen 
med  den  dertil  knyttede  Stahlianisme  vandt  bestandig 
større  Terræn  i  de  ledende  Kredse  udenfor  Universitetet, 
og  hvor  han  altsaa  fremdeles  kunde  være  paa  den  rette 
Side.  Men  hans  sidste  Dissertation  vækker  tillige  en 
mere    sympathetisk   Interesse    for    sin    Forfatter.      Han 

optræder  der  paa  det  Felt.  hvor  han  vel  aldrig  var  nogen 
Banebryder,  men  dog  har  virkelig  Dygtighed  og  For- 
tjeneste, hvor  han  kan  tale  med  virkelig  Myndighed.  Det 
kan  ogsaa  kaldes  særdeles  vel  beregnet  af  den  gamle 
Mand.  at  han  afslutter  sit  akademiske  Liv  med  en  saadan 
ligefrem  praktisk  Afhandling,  hvor  han  endnu  en  Gang 
faar  Lejlighed  til  at  fastslaa  sine  fremskredne  sunde  An- 
skuelser om  Saarbehandling  og  opfriske  sine  praktiske 
Fortjenester  af  Brokbehandlingen  og  særlig  af  Inkarcera- 
tionen  —  det  er  vistnok  for  sin  Virken  paa  dette  kirur- 
giske Omraade  samt  for  sine  obstetriciske  Bestræbelser, 
at  han  bedst  kan  paaskjønnes  og  helst  maa  erindres  af 
Efterverdenen. 

Franckenau  døde  1732,  Buchwald  først  1738,  og  det 
var  altsaa  i  et  ikke  kort  Tidsrum,  at  disse  to  Mænd 
vare  Indehaverne  af  begge  Universitetets  lægevidenskabe- 
Lærestole.  Og  de  vare  Universitetets  eneste  officielle 
Repræsentanter  for  Lægevidenskaben,  idet  der  i  denne 
fattige  Periode  ikke.  som  tidligere,  desuden  fandtes  sur- 
nurnerære  eller  til  det  filosofiske  Fakultet  knyttede  Pro- 
fessorer af  Betydning  for  den  medicinske  Undervisning. 
Der  var  dog  i  dette  Tidsrum  en  Professor  i  det  filosofiske 
Fakultet,  som  var  Læge,  nemlig  Astronomen  Peder  Horre- 
bou\  en  fattig  Fiskersøn  og  Ole  Rømers  ihærdige  Discipel, 
af  hvem  N.  M.  Petersen11)  tegner  et  saa  sympathetisk 
Billede.  Efter  megen  Modgang  og  mange  Besværligheder, 
efter  at  han  først  havde  taget  theologisk  Attestats  og 
søgt  Præstekald,  blev  han  1714  Professor  mathesis  super, 
og  arbejdede  med  stor  Iver  i  sin  Specialvidenskab,  men 
begyndte  dog  samtidig  at  lægge  sig  efter  Medicinen, 
rimeligvis  nærmest  for  ved  Lægepraxis  at  kunne  forøge 
sine  knappe  Indtægter,  medens  det  dog  tillige  maa  be- 
mærkes, at  efter  den  gjældende  Fundats  af  1539,  ifølge 
hvilken  Naturvidenskaberne  kun  opfattedes  som  Hjælpe- 
videnskaber for  Medicinen,  skulde  det  medicinske  Fakul- 
tets Professorer  læse  over  Mathematik  og  Astronomi12). 
Det  laa  altsaa  nær  for  en  mathematisk  Professor  at  sigte 

paa  at  blive  Medlem  af  det  medicinske  Fakultet.  Særlig- 
Interesse  for  den  medicinske  Videnskab  har  han  sikkert 
ikke  havt,  og  det  er  derfor  intet  Under,  at  han  slog  sig 
paa  den  nemme  Stahlianisme,  der  ogsaa  yndedes  af  den 
Professor,  som  han  nærmest  synes  at  have  støttet  sig  til, 
Joh.  de  Buchwald,  hvis  Søn  Balthazar  var  hans  Ven. 
1725  erholdt  han  46  Aar  gammel  „summos  in  arte  salu- 
tari  honores"  ved  en  lille  Afhandling  „Decas  observatio- 
num  medicarum",  hvis  eneste  Ros  kan  være,  at  Forfatteren 
aabent  og  ærligt  tilstaar,  at  han  er  ukyndig  i  Lægeviden- 
skab („Agnosco  meam  tenuitatem,  quam  semper  agno- 
scam").  Han  har  imidlertid  i  enkelte  ledige  Timer  gjort 
sig  Umage  for  at  tilegne  sig  Et  og  Andet,  „quod  urgente 
necessitate  in  promptu  haberem";  dog  har  han  ikke  villet 
begynde  at  praktisere  inden  sit  fyldte  40de  Aar,  „quia 
nolui  prudentia  medica  destitutus  per  mortes  sapere". 
Fremdeles  er  han  saa  besindig  ikke  at  ville  forsøge  andet 
i  Lægekunsten,  end  hvad  der  kan  gjøres  uden  nogen  Fare. 
Han  giver  da  sine  Observationer,  hvortil  det  meste  Ma- 
teriale er  hentet  fra  hans  egne  og  navnlig  fra  hans  Kones 
og  hans  20  Børns  Sygdomme,  og  Afhandlingen  er  for- 
saavidt  væsentlig  et  lille  Familie-Interiør.  Man  faar  lidt 
at  vide  baade  om  den  frugtbare  Husfrues  ubehagelige 
Tvillingaborter  og  om  Atrofi  og  Rhachitis  hos  levende 
Tvillinger,  om  hæftig  Koldfeber  hos  ham  selv.  Hans 
Therapi  er  saa  godt  som  altid  efter  stahlianske  Recepter, 
hans  Syn  gjennemgaaende  stahliansk,  og  han  vogter  sig 
vel  for  at  behandle  Koldfeber  med  Kinabark ;  derimod  er 
Antimon  Midlet.  Kun  en  Gang  „desperatis  jam  rebus" 
er  han  saa  dristig  hos  et  af  sine  spæde  Børn  at  anvende 
et  Middel,  som  ikke  er  anbefalet  af  Stahlianerne,  „quibus 
me  multum  debere  grata  mente  agnosco".  Den  lille  Af- 
handling er  kun  af  medicinsk  Interesse,  forsaavidt  som 
den  viser  Stahlianismens  Fremgang  i  Danmark  og  sammen 
dermed  illustrerer  den  stærke  Niveausænkning  af  den 
officielle  Lægevidenskab  ved  Universitetet  i  denne 
Franckenau-Buchwaldske  Periode    —    hvorved   dog  maa 

erindres,  at  Horrebow  dengang  var  en  paa  Astronomiens 
Omraade  dygtig  og  anset  Professor,  og  at  han  nærmest 
har  søgt  „summos  in  arte  salutari  honores"  for  at  kunne 
skaffe  rigeligere  Brød  til  sine  mange  Børn.  Henad  Aar- 
hundredets  Slutning  faaer  Navnet,  repræsenteret  af  hans 
begavede  Sønnesøn  Magnus,  ogsaa  i  den  danske  Læge- 
videnskab en  god  Klang,  der  kun  igjen  hurtig  svinder 
ved  dennes  tidlige  Død. 

Men  fra  1725  var  saaledes  Peder  Horrebow  legitim 
Læge  i  Kjøbenhavn  og  tillige  paa  en  vis  Maade  knyttet 
til  Universitetsmedicinen;  i  Interregnet  mellem  Franckenaus 
Død  og  den  fornyede  Indkaldelse  af  en  tysk  Professor 
(Detharding)  optraadte  han  saaledes  sammen  med  sin 
gamle  Lærer  Buchwald  som  officiel  akademisk  Medicinal- 
autoritet og  har  medundertegnet  et  forensisk  Responsum 
angaaende  en  af  Forvalter  Friborg  paa  Vemmetofte  mis- 
handlet Skyttes  Dødsmaade13).  I  et  Stahl'sk  Raisonnement 
bliver  Forvalteren  erklæret  fri  for  Skyld,  idet  Skytten  er 
død  af  en  „ Flodfeber u  paa  Grund  af  fejlagtig  Behandling 
af  Godsets  Barber  Lengercken,  der  har  aareladt  for  sent 
„versurn  diem  criticam"  og  derved  turberet  Krisen; 
Blodet  „er  ved  denne  Fejl  stemmet  til  Hovedet  og  har 
extravaseret  sig". 

Udenfor  Universitetet  er  der  i  Aarhundredets  3die 
Decennium  meget  lidet  af  egentlige  lægevidenskabelige 
Rørelser  at  spore.  Kjøbenhavns  mest  ansete  praktiserende 
Læger  vare  dengang  Stadsfysikus  Eichel,  der  i  dette 
Tidsrum  avancerede  til  Livmedikus  og  i  Stadslægeembedet 
efterfulgtes  'di  Edvard  Wium  —  som  efter  Studier  i  Holland 
1717  publicerede  en  Inauguraldissertation,  der  nyder  den 
Ære  at  faa  hæderlig  Omtale  af  Haller  —  dernæst  Jens  Bing, 
der  erholdt  Justitsraadstitelen,  og  endelig  Hieronymus 
Laub,  der  i  dette  Tidsrum  opnaaede  en  Udnævnelse  til 
Hofmedicus.  Ved  Decenniets  Slutning  begyndte  denne, 
assisteret  af  sin  Kirurg  i  Kvæsthuset.  den  omtalte  Bosselr 
og  Hofkirurg  Mensing  privat  at  foretage  anatomiske  Sek- 
tionsøvelser   paa  Menneskelig    „for   at  naa  desmere  Per- 

fektion  og  Oplysning  i  de  medicinske  Videnskaber."  Dette 
Foretagende  ville  vi  senere  komme  tilbage  til,  men  for- 
øvrigt synes  Hovedstadens  medicinske  Notabiliteter  at 
have  opgivet  enhver  videnskabelig  Bestræbelse.  Den 
eneste  kjøbenhavnske  Læge,  der  i  denne  Periode  vedblev 
at  give  sig  af  med  videnskabelige  Sysler,  var  Jens  Bings 
og  Laubs  Vederpart  Bøtticher;  med  rørende  Utrættelighed 
ses  han  midt  mider  sin  voxende  Tilsidesættelse  og  Til- 
bagegang i  det  almindelige  Omdømme  at  arbejde  litterært 
—  han  har  kun  vanskeligt  ved  at.  finde  nogen  Forlægger. 
Det  gjør  et  vemodigt  Indtryk  at  se  et  velmeriteret  Med- 
lem af  det  stolte  leopoldinske  Akademi  avertere  om,  at 
„han  har  sat  sig  fore  sine  dels  allerede  forfærdigede  dels 
endnu  i  Værk  værende  nyttige  og  curieuse  medicinske 
Skrifter  ved  Trykken  at  lade  publicere.  Skulde  nogen 
enten  Boghandler  eller  Bogtrykker  her  ved  Staden  sig 
samme  Skrifters  Oplag  ville  paatage"  bedes  han  snarest 
at  melde  sig  —  men  der  meldte  sig  næppe  nogen!  Og 
omtrent  det  eneste  Skrift  af  Bøtticher,  som  udkom  noget 
efter  denne  Tid,  var  den  tidligere  omtalte  og  iøvrigt 
smukke  og  udvidede  Udgave  af  hans  Pestdissertation.  I 
ethvert  Tilfælde  udkom  ikke  en  Afhandling,  som  han 
bebudede  under  Titlen  „Tractatus  de  Empiria  et  Charla- 
taneria  medica,  Publico  summe  perniciosa,  in  Dania  per 
indulgentiam  caput  erigente",  men  som  ganske  vist  ikke 
var  af  egentlig  videnskabelig  Art,  om  den  end  gaaer  ud 
paa  at  hævde  den  medicinske  Videnskab  mod  den  uviden- 
skabelige Kirurgi  og  Kvaksalveriet.  I  Virkeligheden  er 
det  dog  kun  et  bittert  og  bistert  Nødskrig  fra  en  stakkels 
Trængende.  Skjøndt  det  ikke  foreligger  i  nogen  latinsk 
Fremstilling  eller  overhovedet  udgivet  i  Trykken,  er  hans 
Produkt  i  det  mindste  i  sine  Hovedtræk  blevet  bevaret 
i  en  paa  Tysk  skreven  Klage,  som  er  bleven  funden  i. 
Barberlavets  Arkiv  og  publiceret  i  udførligt  Uddrag  af 
Herholdt  og  Mansa.  Afhandlingens  Tone  er  imidlertid 
en  saadan,  at  dens  Forfatter  til  Trods  for  sin  Værdighed 
som     leopoldinsk    Akademiker    bekræfter    Gehejmeraad 


103 

Geddes  tidligere  omtalte  beskæmmende  Karakteristik  af 
ham  som  en  Person  med  ..en  schiden  Mund,  der  taler 
ilde  om  Folk  og  med  en  indbildendes  orm  af  høyhed,  szaa 
at  ingen  Mennischier  kand  komme  til  rette  med  hannem u. 
Klagen  havde  heller  ingen  anden  Følge  end  et  Svar  fra 
Amtsbarbererne,  der  overgaaer  hans  Indlæg  i  nærgaaende 
og  haanende  Invektiver,  og  som  Herholdt  og  Mansa  lige- 
ledes meddele  i  dansk  Oversættelse.  „Uagtet  vi  vel", 
sige  de,  „af  christelig  Charité  skulde  bære  en  billig 
Compassion  mod  denne  Mand.  der  vist  mangler  altera 
pars  Petri,  og  hvis  urolige  Gemyt  allerede  i  mange  Aar 
er  bekjendt.  saa  kunne  vi  dog  ikke  lade  hans  altfor  meget 
overhaandtagende  Malice  gaae  upaatalt  hen".  De  frem- 
hæve derpaa,  at  hans  Klager  over  uberettiget  Lægepraxis 
skulde  tage  Sigte,  ikke  paa  Amtskirurgerne,  der  have 
Ret  til  at  praktisere,  men  paa  Fuskere  og  Kvaksalvere, 
og  de  tilføje  haanligt :  ..Vil  Hr.  B.  lade  sig  bruge  til  at 
opsøge  og  angive  disse  for  Publikum  højst  perniciøse 
Folk.  saa  tilbyde  vi  ham  ikke  alene  at  give  ham  noget 
Vist  til  hans  nødvendige  Underholdning,  hvorom  det  dog 
er  den  fattige  Mand  mest  at  gjøre,  men  ogsaa  at  lade 
ham  tilflyde  alle  de  i  hans  Skrift  selv  dikterede  Straffe- 
bøder,  hvis  han  kan  erholde  dem.  Paa  en  saadan  Maade, 
mene  vi,  kan  baade  Hr.  B.s  skrækkelig  store  Penge- 
mangel, hvorover  han  fører  saa  bittre  Klager,  og  som  i 
Overflod  af  ledige  Timer  maa  have  foranlediget  ham  til 
at  skrive  disse  Smørerier,  afhjælpes,  og  en  stor  Nytte 
stiftes  for  Publikum".  „Vi  behøve  Gud  ske  Lov  ikke 
hans  flaue  Ønske,  at  vi  maatte  have  lært  Kirurgien,  som 
det  sig  hør  og  bør,  da  vor  Metier  ikke  angaaer  hans,  og 
han  lige  saa  lidet  er  i  Stand  til  at  raisonnere  derom  som 
den  Blinde  om  Farverne.  Var  Hr.  B.  lykkelig  i  sin 
Praxis,  var  han  altid  sine  fem  Sandser  mægtig,  overilede 
han  sig  ikke  ved  at  skrive  Recepter,  overvurderede  han 
ikke  Folk  ved  at  fordre  sit  Honorar,  afskrækkede  han 
dem  ikke  ved  straks  at  stævne  dem  ind  for  Retten,  naar 
de  ikke  øjeblikkelig  betalte,   og  spildte  han  ikke  sin  Tid 

ved  nu  ligesom  forhen  at  forebringe  sine  Absurditeter  for 
Hans  Majestæt  Kongen,  i  Sandhed,  han  vilde  da  søges 
ligesom  andre  retskafne  og  erfarne  Doetores  medicinæ 
og  finde  sit  Udkomme".  De  imødegaa  derpaa  kort  hans 
iovrigt  lovmedholdelige  Fordring  om,  at  alle  indvendige 
Kure  skulde  forbydes  Kirurgerne  og  ende  med  „dog,  det 
er  ikke  Umagen  værd,  længere  at  trætte  et  højt  og  vel- 
vist Raad  med  at  gjendrive  denne  elendige  Mands  urime- 
lige Klager". 

Saa  reduceret  var  den  stakkels  leopoldinske  Akade- 
miker bleven,  at  han  maatte  tage  imod  en  saadan  Tiltale 
fra  Amtsbarbererne.  Han  udgav  vel  endnu  en  Del  Aar 
derefter  et  Par  Smaaskrifter  om  Kvægsygen,  ligesom 
Universitetet  i  Aaret  1755  ses  at  have  vist  den  da  78aarige 
Mand,  de  kjøbenhavnske  medicinske  Doctorers  Senior, 
den  Ære  at  lade  ham  holde  en  Oratio  publica  i  Audito- 
rium superius  „de  quisquiliarum  magnificentia"  —  iovrigt 
et  Vidnesbyrd  om,  at  Bitterheden  heller  ikke  i  hans  Livs 
Aften  forlod  ham.  Men  al  virkelig  videnskabelig  Betyd- 
ning havde  han  da  forlængst  mistet,  og  denne  havde 
heller  aldrig  naaet  synderlig  ud  over  den  ældre  Tids 
„lærde"  Standpunkt:  det  nye  Aarhundredes  Reform- 
bevægelser vare  i  det  Væsentlige  gaaede  ham  forbi. 

Heller  ikke  andre,  mindre  fremtrædende,  praktiserende 
Hovedstadslæger  i  dette  Tidsrum,  t.  Ex.  den  til  den  ud- 
bredte og  ansete  Lægefamilie  Foss  hørende  Dr.  Jens 
Foss14),  der  ved  Aarhundredets  Begyndelse  erholdt  en 
Designation  i  det  filosofiske  og  medicinske  Fakultet  uden 
dog  nogensinde  at  træde  i  nærmere  eller  aktivt  Forhold 
til  Universitetet,  have  givet  videnskabelige  Livstegn  fra 
sig.  Hans  Navn  træder  dog  engang  frem  officielt  paa 
en  anselig  Maade,  idet  han  ved  Kongebrev  1719  blev 
kaldet  til  sammen  med  de  allerede  ofte  omtalte  fornemste 
medicinske  Autoriteter  (Wolfen,  Buchwald,  Eichel,  Bing 
og  Franckenau)  at  gjøre  Udkast  til  Indretning  af  et  Col- 
legium  medicum  15).  Anledningen  til  dette  Skridt  var  den 
stærke  Sygelighed,  som  i  1718  havde  hjemsøgt  Kjøbenhavn. 

først  en  ondartet  Flodfeber,  derpaa  Kopper  og  Blodgang, 
og  de  nævnte  Læger  vare  derfor  af  Regjeringen  blevne 
opfordrede  til  at  tage  den  uheldige  Sundhedstilstand 
under  Overvejelse  og  fremkomme  med  Forslag  til  For- 
holdsregler derimod.  I  deres  Svar  erklærede  de  kjøben- 
havnske  Læger,  at  Apothekeres  og  Barberers  utilstedelige 
Kvaksalveri  og  deres  ulovlige  Tilberedning  og  Salg  af 
Medikamenter  var  en  Hovedaarsag  til  Epidemiernes  Omsig- 
griben  og  den  store  Dødelighed,  og  at  derfor  et  Hoved- 
middel til  at  afhjælpe  Kalamiteten  vilde  være  Oprettelse 
af  et  Collegium  medicum  udstyret  som  officiel  Sundheds- 
autoritet  med  udstrakt  kontrollerende  og  straffende  Myn- 
dighed. 

Hvorvidt  nu  denne  Kvaksalvernes  Behandling  var 
saa  særdeles  skadelig  eller  dog  var  skadeligere  end  den, 
de  promoverede  Doctorer  anvendte,  faar  staa  hen,  men 
iøvrigt  var  den  her  for  første  Gang  i  Danmark  bestemt 
fremtraadte  Tanke  om  Oprettelsen  af  en  selvstændig 
Autoritet,  der  paa  fyldigere  Maade  kunde  varetage  de 
paagjældende  Interesser  end  det  hidtil  som  øverste  Medi- 
cinalmyndighed  fungerende  Fakultet,  naturlig  og  nær- 
liggende: i  Nabolandene  vare  allerede  i  det  17de  Aar- 
hundrede  lignende  Institutioner  oprettede.  I  Sverrig16)  blev 
der  i  1663,  nærmest  paa  privat  Initiativ  og  med  den  af 
Dronning  Christina  indkaldte  Arkiater  Grégoire  Francois 
Du  Rietz  som  fornemste  Ophavsmand,  grundet  et  „Col- 
legium medicorum",  der  først  og  fremmest  i  en  fast 
Lavsorganisation  og  til  Værn  om  Standens  Interesser 
skulde  omfatte  alle  legitime  og  anerkj endte  svenske 
Læger,  men  iøvrigt  skulde  virke  paa  alle  Maader  til  det 
svenske  Medicinalvæsens  Fremme.  Ved  den  samtidig  af 
Dronning  Hedvig  Eleonora  udgivne  Medicinalforordning 
fik  Kollegiet  betydelige  Privilegier  og  et  udstrakt  Myndig- 
hedsomraade,  hvilket  yderligere  bestyrkedes  og  udvidedes 
ved  nye  Forordninger  henad  Aarhundredets  Slutning.  I 
Preussen  havde  ligeledes  Kurfyrst  Frederik  Wilhelm  1685 
udstedt  en  Medicinalforordning,  i  Kraft  af  hvilken  et  med 

officiel  Autoritet  udstyret  Collegium  medicum  oprettedes. 
Ved  Siden  af  disse  Institutioner  blev  der  tillige  baade  i 
Sverrig  og  i  Preussen,  nærmest  i  Anledning  af  de  gras- 
serende Pestepidemier,  ved  det  18de  Aarhundredes  Be- 
gyndelse oprettet  særlige  og  permanente  „Collegia  sani- 
tatis". 

De  kjøbenhavnske  Lægers  Plan  havde  saaledes  For- 
billeder nok,  og  Udførelsen  deraf  maatte  egentlig  siges 
at  ligge  i  Luften.  Naar  der  dog  foreløbig  intet  kom  ud 
deraf,  naar  der  efter  Udfærdigelsen  af  den  kongelige 
Missive  af  13de  Januar  1719,  hvorved  den  nævnte  Kom- 
mission af  Læger  sammenkaldes  til  at  gjøre  Forslag, 
intet  spores  til  Sagens  videre  Fremme,  saa  er  det  vist- 
nok nærmest  en  Følge  af,  at  Konsejllet,  som  det  ses,  kun 
halvt  modstræbende  er  gaaet  ind  paa  Tanken  —  maaske 
fordi  det  ikke  nærede  særlig  stor  Tillid  til  de  daværende 
Lægeautoriteter.  Og  for  saa  vidt  tør  man  heller  ikke 
rette  stærke  Bebrejdelser  mod  Konsejllets  tydelige  Lunken- 
hed ligeoverfor  Reformspørgsmaalet;  thi  det  er  meget 
tvivlsomt,  om  Kommissionen  havde  været  i  Stand  til  at 
løse  og  gjennemføre  den  ikke  lette  Opgave,  ligesom  det 
forøvrigt  er  sandsynligt  nok,  at  Planen  bortdøde  ved 
selve  de  kommitterede  Lægers  egen  Skyld,  idet  disse 
under  Infl ydelse  af  den  almindelige  Sløvhedstilstand  paa 
Lægevidenskabens  Omraade,  da  det  kom  til  Stykket, 
have  manglet  Initiativ  og  fornøden  Energi  til  at  gjennem- 
føre det  dem  overdragne  Arbejde.  Først  tyve  Aar 
senere  blev  Reformopgaven  gjenoptagen  og  gjennemført. 

Der  fandtes  iøvrigt  dog  i  Begyndelsen  af  det  tredie 
Decennium  i  Kjøbenhavn  en  ung  Læge,  som  bør  frem- 
hæves baade  for  lægevidenskabelige  Reformbestræbelser 
og  for  den  Betydning,  han  senere  som  Medicinens  offici- 
elle Chef  fik  for  Udviklingen,  det  var  den  gamle  Johannes 
de  Buchwalds  Søn  Balthasar  Johannes  de  B.  Født 
1697  fik  han  i  Modsætning  til  Faderen  en  regulær  og 
omhyggelig  lærd  Uddannelse  og  blev  1714  immatrikuleret 
ved  Universitetet.     Derefter  kastede  han  sis-  over  Medi- 

cinen  og  publicerede  som  Alumnus  paa  Borchs  Kollegium 
prompte  de  foreskrevne  lærde  Disputationer  (om  ana- 
tomisk-fysiologiske  Æniner).  medens  Faderen  samtidig  paa 
sine  Rejser  med  Kongen  tog  ham  med  sig  og  med  Kyn- 
dighed kunde  lære  ham  den  sikre  Vej  til  fremtidigt 
Avancement.  Som  H.  Laubs  Underlæge  paa  Kvæsthuset 
øvede  han  sig  i  Praxis  og  disputerede  allerede  1720  for 
Doktorgraden  ved  en  skoleret  Afhandling  _de  niorbo 
comitiali".  habiliterede  sig  det  følgende  Aar  som  stræb- 
som Botaniker  og  som  sin  Faders  særlige  Discipel  ved 
paa  Tysk  at  oversætte  dennes  „Specimen  medico-prac- 
tico-botanicum"  —  det  Værk.  der  var  Joh.  de  Buchwalds 
Stolthed  og  hans  Kraftprøve  som  videnskabelig  Botaniker. 
Derefter  tiltraadte  han  den  for  fremadstræbende  Medicinere 
nødvendige  store  Studierejse,  der  ikke.  som  ellers  allerede 
paa  den  Tid  almindeligt,  begyndte  med  et  Ophold  i  Halle. 
men  uden  at  ændse  dette  Universitet  gik  direkte  til 
Faderens  yndede  Studieland.  det  dygtige  Holland.  I 
Leyden  forsømte  han  selvfølgelig  ikke  at  høre  Verdens- 
celebriteten  Boerliaave.  der  dengang  stod  i  sin  første 
kliniske  Glands,  i  Amsterdam  kunde  han  endnu  med 
Udbytte  faa  Undervisning  af  den  gamle  Frederik  Ruysch, 
den  uforlignelige  anatomiske  Præparater.  De  Buch- 
waldske Traditioner  tro  kastede  han  sig  dertil  særlig 
over  Obstetriken  og  søgte  hen  til  den  ligeledes  nu  gamle, 
berømte  Beventer  i  Haag.  til  hvem  Joh.  Buchwald  stod  i 
venskabeligt  Forhold  fra  tidligere  Tid17),  denne  mærkelige 
self-made  man.  der  ikke  blot  havde  skabt  en  videnskabe- 
lig Orthopædi  og  paa  dette  Omraade  tidlig  var  bleven 
saa  berømt,  at  han  allerede  1688  var  bleven  kaldt  til 
Kjøbenhavn  som  orthopædisk  Autoritet  paa  Foranledning 
af  Christian  V.'s  kyndige  Livlæge  Henrik  a  Mdinichen, 
men  ogsaa  som  praktisk  Fødselshjælper  og  obstetricisk 
Forfatter,  navnlig  ved  sin  mesterlig  gjennemarbejdede 
Lære  om  Bækkenet  og  dets  vigtige  Abnormiteter,  fik  en 
banebrydende  Betydning.  Som  ung  Guldsmedsvend 
traadte  han  ind  i  Labadisternes  hellige  Samfund  os  kom 

med  denne  forfulgte  Sekt  1672  til  Hamborg  og  Altona, 
hvor  han  fandt  Lejlighed  til  at  studere  nogen  Lægeviden- 
skab. Da  Labadisterne  igjen  vendte  tilbage  til  Friesland, 
optraadte  han  her  som  Kirurg  og  snart  efter,  da  han  var 
bleven  gift  med  en  Jordemoder  og  havde  havt  Lejlighed 
til  at  samle  Erfaringer  om  Fødselshjælp,  ogsaa  som  Læge 
paa  dette  specielle  Omraade,  hvor  han  hurtig  blev  over- 
ordentlig berømt.  Efter  en  Eksamen  paa  Hollandsk  for 
det  medicinske  Fakultet  i  Groningen  erholdt  han  1694 
et  Doktordiplom,  men  det  varede  dog  endnu  længe,  inden 
Collegium  medicum  i  Haag  gav  ham  Tilladelse  til  at 
praktisere  i  denne  By.  Efter  Publikationer  af  to  obste- 
triciske  Skrifter  i  1696  og  1701,  hvoraf  navnlig  det  sidste 
dediceret  til  Chr.  V.'s  Livlæge  Henrik  a  Møinichen  gjorde 
Epoke  i  Fødselsvidenskabens  Historie,  var  hans  Autoritet 
dog  uomtvistet,  og  da  Balthazar  Buchwald  1720  besogte 
ham  i  Haag,  rivaliserede  han  i  Prestige  med  den  jævn- 
aldrende berømte  franske  Fødselshjælper  Mauriceau,  der 
iovrigt  var  død  ved  denne  Tid.  I  Amsterdam  havde 
Buchwald  tillige  Lejlighed  til  at  høre  lidt  om  den  nye 
uskadelige  Fødselstang,  hvis  Hemmelighed  Amsterdamer- 
Kirurgen  Rogier  van  Roorihuyze  havde  tilkjøbt  sig  af 
den  engelske  Accoucheur-Familie  Chamberlen,  og  som 
han  udbyttede  med  stor  lukrativ  Energi 1S).  Men  Raad  til 
at  tilkjøbe  sig  Tangens  Hemmelighed  for  den  af  Roon- 
huyze  regelmæssig  forlangte  uhyre  Sum  har  Balthazar 
Buchwald  næppe  havt,  og  noget  nærmere  Kjendskab  til 
Tangen  og  dens  Anvendelse  ses  han  heller  ikke  at  have 
erhvervet  sig. 

Fra  Holland  agtede  han  sig  videre  til  Paris,  hvor 
der  for  unge  Fødselshjælpere  var  meget  at  lære,  og  hvor 
han  ovenikjobet  hos  den  berømte  Accoucheur  Grégoire 
kunde  stifte  nøje  Bekjendtskab  med  Fødselstangen,  men 
Rejsen  blev  forhindret,  og  han  drog  da  i  Stedet  til  Helm- 
stådt  til  den  kirurgiske  Professer  Lorentz  Heister.  Og 
for  en  Mand,  der  vilde  uddanne  sig  videnskabeligt  som 
Medico-Kirurg,    hvad    Buchwald    efter    sine    Traditioner 

aabenbart  tilsigtede,  kunde  der  næppe  tænkes  noget 
heldigere  Studiested.  Heister  var  vel  intet  banebrydende 
Geni,  men  grundig  uddannet  i  Holland  har  han  den 
overordentlig  store  Fortjeneste  at  have  været  den  første 
betydelige  videnskabelige  Kirurg  i  Tyskland,  at  have 
loftet  Kirurgien  op  fra  det  uvidenskabelige  Haandværk 
og  derved  literært  og  praktisk  virkelig  grundet  den 
Medieo-Kirurgi,  som  det  var  den  gamle  Buchwalds  for- 
gjæves  Ærgjerrighed  at  rejse  i  Danmark.  Ogsaa  Ophthal- 
mologi  dyrkede  Heister  ivrigt  og  har  heri  præsteret  ikke 
lidet,  derimod  er  hans  Obstetrik  af  mindre  Betydning, 
hvorvel  han  ogsaa  heri  havde  tilegnet  sig  sin  Tids  Ind- 
sigter. Balthazar  Buchwald  var  længe  i  Helmstådt  og 
kom  altsaa  beriget  i  meget  væsentlige  Henseender  og 
netop  paa  de  Omraader,  hvor  Trangen  til  Reform  i  Dan- 
mark var  størst,  i  1722  tilbage  til  Hjemmet.  De  følgende 
Aar  praktiserede  han  i  Kjøbenhavn,  og  der  foreligger  i 
Skifteprotokollerne  fra  de  følgende  Aar  Regninger  fra 
ham  i  fornemme  Borgeres  Dødsbo 19).  At  han  fremdeles  de 
Buchwald'ske  Traditioner  tro  lagde  særligt  Eftertryk  paa 
at  fremme  Fødselshjælpen,  viser  hans  første  selvstændige 
literære  Arbejde  efter  hans  Hjemkomst,  nemlig  en 
„Jordemoderskole".  hvis  første  Udgave  udkom  i  1725. 
medens  Forfatteren  var  praktiserende  Læge  i  Kjøbenhavn. 
Med  Skriftets  Selvstændighed  var  det  dog  unægtelig 
ikke  særdeles  bevendt.  At  han  i  det  Væsentlige  følger 
De  venters  epokegjørende  Værk  og  ingen  endnu  nyere 
Synspunkter  kan  gjøre  gjældende.  er  ganske  vist  rimeligt 
nok,  og  mere  kunde  efter  Omstændighederne  næppe  for- 
langes. Men  hans  Fremstilling  er  væsentlig  kun  en  ligefrem 
Gjengivelse  af  en  Jordemoderbog,  som  den  samtidige,  i 
Holland  og  Paris  uddannede,  fremragende  svenske  Fød- 
selshjælper Johan  van  Hoorn  (af  hollandsk  Afstamning), 
kavde  udgivet  1697,  hvad  Buchwald  selv  indrømmer,  ikke 
just  i  sin  danske  Jordemoderbogs  Fortale,  men  dog  senere 
i  Indledningen  til  den  Oversættelse  af  Mesnards  „Guide 
des  accoucheurs",    der    besørgedes    af   en    af  hans  unge 

Disciple.  Og  hvorvel  van  Hoorn's  for  sin  Tid  dygtige 
Bog  vel  fortjente  en  Omplantelse,  og  man  saaledes  ikke 
kan  bebrejde  Buchwald  hans  Valg,  saa  skrumper  unægte- 
lig hans  egen  Fortjeneste  derved  noget  ind.  Men  en 
vigtig  ny  Reformbestræbelse  betegner  dog  det  lille  popu- 
lære Skrift,  et  vigtigt  Fremskridt  i  det  danske  Jordemoder- 
væsen  var  dets  Følge,  og  ganske  særlig  i  Betragtning  af 
den  døde  Tid,  hvori  Skriftet  saa  Lyset,  fortjener  det  at 
hilses  med  Glæde  og  Anerkjeildelse.  I  Slutningen  af 
1725  blev  han  ansat  som  medicus  provincialis  for  Lolland 
og  Falster  med  300  Rdl.  i  aarlig  Løn  og  med  Forpligtelse 
til  ,,alle  de  fattige  Syge  i  Landene  uden  videre  Betaling 
at  betjene".  Ogsaa  i  denne  Stilling  virkede  han  til  Fød- 
selshjælpens Fremme  og  særlig  til  Jordemødres  Under- 
visning, hvad  der  blandt  andet  fremgaar  af  en  ny  og 
noget  forbedret  Udgave  af  Jordemoderskolen,  han  udgav 
1735,  ligesom  ogsaa  af  et  senere  Rescript  (af  20de  Juni 
1738),  hvori  bevilges  et  Andragende  fra  ham  om  „at  han 
maatte  tilstaaes  et  Kvindemenneske,  som  var  dømt  at 
rettes,  efter  Exekutionen  at  faa  til  Anatomering  for  derved 
at  give  Gjordemødrene  Oplysning;  og  endelig,  at  det  døde 
Legeme  maatte  paa  Herredets  eller  Birkets  Bekostning 
føres  til  hans  Hus  og  bæres  ind  i  et  af  ham  dertil  apteret 
Kammer  og  Gjordemødrene  være  pligtige  at  være  over- 
værende ved  Anatomeringen". 

Det  skjæbnesvangre  Uheld  klæbede  der  imidlertid 
ved  Balthazar  Buchwalds  Studierejse  med  særligt  Hensyn 
til  Obstetriken,  at  han  ikke  naaede  til  Paris  og  navnlig. 
at  den  foregik  nogle  Aar  for  tidlig,  inden  Fødselsviden- 
skabens  nye  Æra  og  dens  Frugtbargjørelse  for  Under- 
visningen var  kommen  til  Gjennembrud.  7  Aar  efter 
Balthazar  Buchwalds  Tilbagekomst  fra  Udlandet  grundedes 
i  Strassburg  en  Fødselsstiftelse,  som  var  anlagt  ikke 
alene  paa  Uddannelse  af  Jordemødre,  men  i  lige  saa  høj 
Grad  paa  at  være  en  praktisk  Skole  for  vordende  Ac- 
coucheurer, hvilke  alle  her  bleve  indviede  i  Obstetrikens 
nyeste  Udviklingsstandpunkt  og  lærte   methodisk  og  ra- 

tionelt  at  anvende  den  for  Obstetriken  epokegjorende 
uskadelige  Fødselstang,  der  hidtil  havde  været  et  kun  af 
enkelte  Indviede  kjendt  Arcanum20).  Under  Ledelse  af 
den  berømte  og  utrættelige  Johann  Jacob  Fried  fik  denne 
Stiftelse  en  stor  Betydning  for  Obstetrikens  Udvikling, 
og  det  ikke  mindre  i  videnskabelig  end  i  praktisk  Hen- 
seende, hvorvel  Institutionen  indtil  langt  ind  i  vort  Aar- 
hundrede  stod  uden  al  Forbindelse  med  Universitetet. 
Lederen  var  samtidig  „geschworener  Hebammenmeister" 
for  Staden,  men  iovrigt  ogsaa  Dr.  medieinæ.  Samme 
Aar,  som  denne  Institution  begyndte  sin  Virksomhed 
(1728),  havde  derimod  en  anden  af  gamle  Buchwalds  for 
Fødselshjælp  interesserede  Disciple.  Ancher  Anchersen. 
det  Held  at  tiltræde  sin  lægevidenskabelige  Uddannelses- 
rejse  og  skyndte  sig  til  Strassburg,  medens  han  lige  saa 
lidt  som  B.  Buchwald  ændsede  Halle. 

Anchersens  Ophold  i  Strassburg  blev  rigtignok  kun 
kortvarigt,  idet  han  allerede  det  følgende  Aar  modtog  en 
Kaldelse  som  Provinsialmedicus  i  Ribe.  hvor  han  der- 
efter virkede  som  en  overordentlig  anset  Læge.  Men  at 
han  dog  har  havt  væsentligt  Udbytte  af  sit  Ophold  i 
Strassburg,  fremgaaer  af  hans  dygtige  obstetriciske  Doc- 
tordissertation  »De  ztpo<i>h  septimestri  foetus  Gallis  dicta 
La  culbute  falso  hactenus  credita",  som  han  i  Begyndelsen 
af  1730  forsvarede  under  Dekanus  Franckenaus  Præsidium, 
og  hvori  han  tydelig  viser  en  fremskreden  Opfattelse. 
Ikke  blot  ved  sædvanlige  theoretiske  Argumenter,  men 
ogsaa  paa  Grundlag  af  nøjagtige  Explorationer  af  Gravide 
(hvilke  han  har  forskaffet  sig  „mercede  conductæ")  gjen- 
driver  han  det  gamle  hippokratiske  Axiom  om  Fostrets 
Vending  i  7de  Svangerskabsmaaned,  idet  han  tillige  tolker 
Fried  sin  Veneration  og  Taknemmelighed  for  Alt,  hvad 
han  har  lært.  Som  Provindsialmedicus  vedblev  han  at 
virke  for  og  selv  at  udøve  Fødselshjælpen-1),  men  nogen 
videnskabelig  eller  litterær  Virksomhed  udfoldede  han  ikke 
senere,  og  som  Forkjæmper  for  det  Nye  kan  han  derfor 
heller  ikke   gjøre  Krav  paa  større  Betydning.     I  hin  for 

Monstrøsiteter  særlig  interesserede  Tid  vandt  han  maaske 
sit  største  litterære  Navn  ved  sine  som  Alumnus  paa 
Borchs  Kollegium  forfattede  temmelig  fantastiske  Ung- 
doms-Disputationer  (1724)  over  det  Monstrum  Cyclopicum, 
som  en  Nyboderspige  havde  født,  og  som  derefter  op- 
bevaredes paa  Kollegiet22). 

Paa  et  enkelt  Specialomraade  af  Lægevidenskaben 
mærkes  saaledes  dog  i  det  3die  Decennium  nogle  Spor 
af  Liv  og  virkelige  Reformbestræbelser,  og  gamle  Buch- 
wald har  maaske  den  Fortjeneste  at  have  givet  Impulsen 
dertil,  ligesom  ogsaa  Stahlianismen  ved  den  Vægt,  denne 
Retning  bestandig  lagde  paa  de  rent  praktiske  Sider  af 
Lægevidenskaben,  i  saa  Henseende  ikke  har  kunnet  andet 
end  udøve  en  fremmende  Indflydelse.  Men  forøvrigt  var 
dog  fremdeles  den  priviligerede,  uvidenskabelige  Operatør 
Henning  Ditlev  Claussen  den  eneste  skattede  og  ret  be- 
nyttede Fødselshjælper  i  Kjøbenhavn,  og  paa  alle  andre 
lægevidenskabelige  Omraader  havde  det  ret  stærke  Pust 
af  Stahlianisme,  der  i  Aarhundredets  3die  Decennium  gik 
over  Landet,  foreløbig  ingen  tydelig  fremmende  Indflydelse 
udøvet.  Det  var  ogsaa  nærmest  kun  de  rent  pietistisk- 
uvidenskabelige eller  ligefrem  udskejende  Elementer  i 
Hallensermedicinen,  der  havde  gjort  sig  gjældende  i  Dan- 
mark, og  Virkningen  maatte  derfor  ogsaa  hovedsagelig 
kun  blive  en  nedbrydende  —  Stahlianismen  havde  ganske 
sikkert  bidraget  til  hurtig  at  udslukke  de  endnu  ulmende 
Rester  af  det  17de  Aarhundredes  lærd-videnskabelige  Liv. 
Den  tærende  Sygdom,  hvorunder  den  danske  Medicin  led, 
antog,  navnlig  eftersom  Lægevidenskabens  og  Medicinal- 
væsenets officielle  Leder  Franckenau  blev  ældre  og  dertil 
svagelig,  en  bestandig  mere  trøstesløs  Karakter.  Og  den 
blev  da  ogsaa  i  bogstavelig  Forstand  en  Sygdom  til 
Døden,  forsaavidt  som  hele  Lægevidenskabens  anselige 
ydre  Apparat,  Bartholins  stolte  Domus  Anatomica,  Au- 
ditorierne, Professorresidenserne,  Universitetsbibliotheket 
med  dets  ogsaa  i  lægevidenskabelig  Henseende  rige  Skatte 
netop    i    denne   hensygnende    Periode    under   den    store 

Ildebrand  den  21de  Oktober  1728  ramtes  af  fuldstændig 
Tilintetgjorelse.  Ildens  ødelæggende  Magt  fik  en  vis  sym- 
bolsk Betydning:  for  den  uværdige  Slægt  skulde  ethvert 
synligt  Minde  om  tidligere  Tiders  videnskabelige  Dygtig- 
hed og  Stordaad  udslettes! 

Og  samtidig  begyndte  den  Konge,  under  hvis  Regje- 
ring  Universitetet  havde  ført  dene  hensygnende  Tilværelse, 
selv  at  sygne  hen.  For  den  danske  Medicins  Historie  har 
Kongens  langvarige  Sygdom23)  navnlig  Interesse  derved, 
at  Stahlianismens  første  tyske  Celebriteter  derved  kom 
til  at  holde  deres  Indtog  i  Danmark  og  saaledes  i  væsent- 
lig Grad  kunde  styrke  den  nye  Læres  endnu  vaklende 
Stilling  indenfor  vor  Medicin. 

Mirakeldoktoren  Stissers  Kur  og  hele  Optræden  havde 
i  sin  Tid  kompromitteret  Hallensermedicinen.  Mistroen 
dertil  var  vaagnet,  og  under  Kongens  jævnlige  Skranten 
i  de  følgende  Aar  indkaldtes  ingen  af  Stahls  Disciple. 
Vel  blev  den  store  pietistiske  Mester  selv  af  og  til  kon- 
suleret, og  der  foreligger  talrige  med  sirlig  Haand  af  ham 
skrevne  Responsa,  der  alle  vise  en  prisværdig  varsom 
therapeutisk  Optræden  og  advare  mod  alle  indgribende 
Kurmidler;  men  nogen  sikker  Tro  paa  hans  Ufejlbarhed 
har  man  dog  ikke  havt.  idet  man  samtidig  ogsaa  hen- 
vendte sig  til  en  anden  Celebritet,  der  tilhørte  Tysklands 
orthodox-videnskabelige  Medicin,  den  som  Anatom  be- 
kj endte  og  berømte  Branner,  Svigersøn  af  den  saa 
berømte  schweiziske  Læge  Wepfer  og  Livlæge  hos  Kur- 
fyrsten af  Pfalz,  som  ogsaa  ophøjede  ham  i  Adelsstanden 
under  Navn  af  Brunn  von  Hammerstein.  Det  synes  at 
have  været  efter  dennes  Raad,  at  Kongen  brugte  fuld- 
stændig anti-stahlianske  Kure;  han  sendtes  saaledes  1724 
til  en  Brøndkur  i  Aachen24)  og  behandledes  derefter  for 
snigende  Febertilfælde  medVininfus  af  Kinabark25).  Men 
disse  Kure  virkede  ogsaa  efter  Stahlianeren  Hojers  Vid- 
nesbyrd alt  andet  end  heldigt:  ved  Brøndkuren  kom 
Kongens  gyldne  Aare,  som  i  en  Aarrække  havde  flydt 
rigeligt,    i   Uorden,    og   ved   Kinabarken    blev    Feberen 

„vielmehr  vertrieben  als  kurirt".  Der  optraadte  i  den 
følgende  Tid  „Bespannungen"  og  Hævelse  om  Anklerne, 
hvad  „Medici  mit  Recht  als  Vorboten  einer  nach  iibel 
gerathenen  Fiebern  bey  alten  Lenten  gewohnlichen  Ver- 
setzung  der  Leber  ansahen".  Dette  uheldige  Resultat 
førte  da  ogsaa  til,  at  man  igjen  tyede  til  de  hallensiske 
Mirakelmænd,  maaske  ikke  uden  Tilskyndelse  af  selve 
Hojer,  der  efterhaanden  havde  vundet  en  høj  Stjerne  ved 
Hoffet  og  hos  Dronning  Anna  Sophie.  I  ethvert  Tilfælde 
fremhæver  denne,  at  Kongen  i  Særdeleshed  befandt  sig 
vel  ved  de  Raad,  der  gaves  af  Livlæge  Stahl  i  Berlin  og 
Professor  Juncker  i  Halle ;  denne  sidste  var  iøvrigt  bleven 
konsuleret  efter  Kronprindsens  og  hans  Fætter  Grev 
Stolbergs  særlige  Anbefaling26).  Endnu  blev  dog  ingen  af 
disse  to  medicinske  Koryfæer  kaldte  til  Danmark,  men 
da  Kongens  Befindende  i  Begyndelsen  af  1730  yderligere 
forværredes,  og  der  navnlig  optraadte  en  besværlig  Asthma, 
som  Kongens  stadige  Læge  Scheffer  og  den  anden  nu 
tilkaldte  Livlæge  Eichel  ikke  formaaede  at  afhjælpe,  ind- 
kaldtes Juncker  og  tog  Kongen  under  Behandling  paa 
Fredensborg  sammen  med  Livlæge  Scheffer,  der,  skjøndt 
han  efter  Hojers  Vidnesbyrd  var  en  svag  og  frygtsom 
Mand,  i  det  Hele  synes  at  have  nydt  Kongens  Tillid  i 
højere  Grad  end  de  to  andre  danske  Livlæger,  Buchwald 
og  Eichel;  den  gamle  Wolfen  døde  ved  samme  Tid.  I 
et  Friedensburg  30te  April  1730  dateret  og  af  Juncker 
og  Scheffer  undertegnet  Lægeresponsum  udtales  det,  at 
det  først  og  fremmest  er  Guds  Naade,  der  skal  hjælpe 
under  Sygdom,  menneskelige  Midler  ere  kun  af  under- 
ordnet Betydning,  men  i  dette  Tilfælde  (besværlig  Asthma) 
kan  der  dog  ventes  Hjælp  af  —  Essentia  dulcis!  Kon- 
cipisten  til  denne  Lægeerklæring  er  tydelig  nok  Juncker. 
Men  den  mirakuløse  Guldtinktur  vilde  dog  ikke  hjælpe, 
og  Juncker  maatte  da  tage  sin  Tilflugt  til  de  smaa  Aare- 
ladninger  paa  Fødderne  og  andre  ufejlbare  Stahlianske 
Kure.  Alligevel  forværredes  bestandig  Kongens  Befin- 
dendende,   og  uden  at  have  skaffet  Hjælp  rejste  Juncker 

i  Juni  tilbage  til  Halle,  idet  man  samtidig  henvendte  sig 
til  den  pietistiske  Stormester  selv  med  Anmodning  om 
personlig  at  tage  Kongen  i  Kur.  Stahl  vilde  imidlertid 
ikke  indlade  sig  paa  nogen  længere  Rejse  end  til  Hertug- 
dømmerne, og  Kongen  maatte  da  begive  sig  herhen  for 
at  træffe  sammen  med  ham.  Den  19de  Juli  rejste  Kongen 
fra  Fredensborg,  og  i  medtagen  Tilstand  naaede  han  den 
29de  Gottorp  Slot.  Her  indfandt  sig  da,  hentet  fra  Berlin 
af  den  danske  Afsending  Generalmajor  Povl  Løvenørn, 
Livlæge  Stahl  i  høje  Person  og  ledsaget  af  sin  Søn,  en 
ganske  ung  Læge.  Kun  i  nogle  faa  Uger  havde  Stahl 
Orlov  fra  Berlin.  Kongen  syntes  strax  at  blive  noget 
bedre  under  hans  Behandling,  men  snart  tiltog  Hævelsen 
i  Benene,  hvorvel  Stahl  fortrøstningsfuldt  erklærede,  at 
det  ikke  var  Vattersot,  men  kun  en  Hævelse,  der  var 
fremkaldt  ved  den  anstrengende  Rejse,  og  som  snart 
vilde  fortage  sig,  naar  Kongen  kom  rigtig  i  Ro;  han 
skulde  derfor  snarest  rejse  tilbage  til  Fredensborg.  Snildt 
beregnende,  som  den  gamle  Celebritet  med  alle  sine  pie- 
tistiske Grublerier  var,  skyndte  han  sig  med  at  faa  sin 
Søn  ansat  som  Livlæge  hos  den  syge  Konge,  idet  den 
unge  Mand  skulde  „nach  des  Vaters  Rath  und  seiner 
Methode  den  guten  Anfang  unter  Gottlichen  Segen  weiter 
befordern".  Men  Skæbnen  vilde  det  anderledes;  den 
unge  tilkommende  Livlæge  døde  af  en  hidsig  Feber  endnu 
før  Faderens  Afrejse.  Man  sogte  nu  at  overtale  denne 
til  at  følge  med  Kongen  tilbage  til  Fredensborg  og  bød 
ham  2000  Rdl.  i  Honorar  derfor,  foruden  de  3000  Rdl., 
som  han  havde  faaet  for  sin  Konsultationsrejse  til  Sles- 
vig, men  Stahl  var  „ dertil  ikke  at  persuadere".  Han 
vilde  kun  ledsage  Kongen  til  Kolding,  hvor  han  tog 
Afsked  efter  først  at  have  givet  sin  Klient  en  Recept 
paa  nogle  Piller,  som  denne  fremdeles  skulde  bruge. 

Den  24de  August  tiltraadte  Kongen  sin  besværlige 
Tilbagerejse,  den  29de  naaede  han  Odense,  men  videre 
kom  han  ikke.  Afkræftelsen  og  Vattersoten,  der  vistnok 
var  betinget  i  en  kronisk  Nyrelidelse  og  Hjertefejl,    som 

man  dengang  ikke  kunde  diagnosticere,  tiltog  med  rivende 
Fart.  Man  havde  imidlertid  allerede  fra  Gottorp  skrevet 
efter  en  ny  Læge,  Dr.  Vecht21)  i  Schwerin,  og  denne  kom 
ogsaa  til  Odense  8  Dage  efter  Kongen.  Stahls  Piller, 
som  ingen  Hjælp  havde  ydet,  hleve  nu  afskaffede,  og 
nogle  af  Vecht  ordinerede  Piller  brugte  i  Stedet,  ved 
hvilke  Kongen  ogsaa  strax  følte  Bedring  og  Vattersotens 
Tiltagen  standsede.  Vecht  vilde  imidlertid  trods  de  mest 
indtrængende  Bønner  ikke  blive  længere  i  Odense  end 
14  Dage,  „han  havde  for  mange  Syge  i  Schwerin",  og 
rejste  bort  efter  at  have  foreskrevet  Kongen  en  Kur,  ved 
Hjælp  af  hvilken  han  lovede  sikker  Helbredelse  „hvis 
Vandet  kun  ikke  gik  op  i  Brystet".  Ved  samme  Tid 
blev  den  trofaste  Scheffer  syg,  og  man  skjmdte  sig  nu 
fra  Kjøbenhavn  at  tilkalde  Livlæge  Eichel  samt  Jens 
Bing;  til  Livlæge  Gaulcke  synes  man  (vist  med  Rette) 
ingen  Tillid  at  have  havt  og  derfor  ladet  ham  uændset. 
Bing  havde  dengang  aabenbart  foretaget  sin  Svingning 
i  stahliansk  Retning  og  holdt,  decideret  som  altid,  paa, 
at  Vechts  Piller  skulde  lægges  til  Side  og  den  preussiske 
Livlæges  paany  anvendes.  Skjøndt  Kongens  Befindende 
under  Brugen  af  disse  i  høj  Grad  forværredes,  vedblev 
han  dog  dermed,  da  Dronningen  havde  særlig  Tillid  til 
Bing.  Men  tilsidst  blev  Tilstanden  saa  truende,  at  den 
stakkels  unge  Dronning  Anna  Sophie,  der  ikke  kunde 
være  blind  for,  at  med  Kongens  Død  var  hendes  korte 
Dronningglands  for  stedse  forbi,  lod  som  en  sidste  fortvivlet 
Udvej  i  en  Bekjendtgjørelse  „sich  uberall  erkundigen,  wo 
jemand  ehemals  einen  geglaubten  Wasserstichtigen  sollte 
curirt  haben,  da  denn  der  Kunstler,  er  mochte  sein  wer 
er  wollte,  nach  Odense  gerufen  wurde".  Vistnok  som 
Følge  af  dette  Opraab  indfandt  sig  fra  Lolland  en  saadan 
„Kunstler",  en  Alkemist  Hill,  formodentlig  en  Hallenser, 
der  lovede  Helbredelse  ved  en  af  ham  præpareret  Guld- 
tinktur, hvilken  dog  maaske  næppe  kom  til  Anvendelse; 
thi  kort  efter,  Natten  mellem  den  Ilte  og  12te  October, 
udaandede  Kongen  efter  først  at  have  sat  sit  eget  Elefant- 

Ordensbaand  om  Gehejmeraad  Carl  Plessens  Hals  og 
besvoret  ham  at  være  en  tro  Støtte  for  den  ulykkelige 
Dronning. 

Heller  ikke  paa  dette  Tidspunkt  fik  Stahlianismen 
saaledes  nogen  fast  Fod  ved  det  danske  Hof,  og  et  ret 
bestemt  Vidnesbyrd  om,  at  den  gamle  medicinske  Skole 
endnu  under  Kongens  Sygdom  1730  havde  et  vist 
Overtag,  afgiver  et  Brev  paa  dette  Tidspunkt  fra  Kron- 
prinds  Christian  til  hans  Fætter  Greven  af  Stolberg- 
Wernigerode,  i  hvilket  Prindsen  indstændig  anbefaler  den 
syge  Greve  at  bruge  Kina,  som  efter  Prindsens  Forsik- 
ring stadig  anvendes  mod  alle  Arter  Febre  i  Kjøbenhavn, 
og  hvoraf  Prindsen  selv  har  set  store  Resultater25)  —  det 
Medikament,  som  Stahl  selv  og  endnu  mere  hans  Discipel 
Juncker  hadede  og  afskyede,  og  som  den  grevelige  Pietist, 
hvis  særlige  Orakel  netop  Juncker  var,  vistnok  heller  ikke 
har  villet  indlade  sig  paa  at  bruge. 

Dog  manglede  der  samtidig  ikke  paa  Fingerpeg  i 
modsat  Retning,  paa  Vidnesbyrd  om  Stahlianismens  fort- 
satte Fremvæxt  i  Danmark,  og  naturlig  nok  knytte  ogsaa 
saadanne  sig  til  selve  Kronprinds  Christian,  der  i  1729, 
efter  en  varm  Anbefaling  af  Greven  af  Stolberg,  indkaldte 
til  sit  Hof  en  stahliansk  Hallenser,  Henning  Georg  Blu- 
menberg,  for  at  overtage  den  betroede  Plads  som  Kam- 
mertjener hos  den  lille  Prinds  Frederik,  der  paa  den 
Tid  skulde  have  sin  første  Hofstat.  Af  et  Brev  fra  Kron- 
prindsen  til  Schulin29)  fremgaar  det,  at  denne  Hallenser, 
der  ved  sin  Indkaldelse  vel  kun  betegnedes  som  „Felt- 
skjær"  og  ansattes  som  Kammertjener,  men  dog  tillige 
var  en  1726  i  Halle  immatrikuleret  Student,  hurtig  kom 
i  sin  Herres  særlige  Gunst.  Efter  Kronprindsens  Tron- 
bestigelse avancerede  han  ogsaa  snart  til  anseligere  Stil- 
linger, hvori  han  ikke  blot  i  det  Stille,  men  i  Embeds- 
medfør  kunde  bruge  sin  Indflydelse,  om  han  end  ingen- 
sinde optraadte  med  særlig  Energi. 

Ogsaa  den  pietistiske  Hallenserlæge  Grothans's  An- 
sættelse   ved    det    nye  Vaisenhus    i  1727    og  hans  nogle 


118 

Aar  senere  følgende  Ophøjelse  til  den  fremragende  Stil- 
ling som  Stadsfysikus  i  Kjøbenhavn  er  et  Vidnesbyrd  om 
den  Stahlske  Retnings  .  fortsatte  Fremgang.  Nogen  be- 
betydeligere  Indflydelse  kom  han  imidlertid  ikke  til  at 
udøve,  idet  hans  religiøse  Vækkelse  snart  førte  til,  at 
han  nedlagde  sit  Embede  for  at  gaa  til  Amerika  som 
Apostel  for  den  Zinzendorf'ske  Brødremenighed.  Lige- 
ledes kan  Kjøbenhavns  mere  bekjendte  end  berømte  Po- 
litimester under  Ildebranden  1728  Hans  Himmerich  næv- 
nes i  Relation  til  Stahlianismen,  forsaavidt  som  det  lille 
Skrift  „Compendinm  philosophicum",  som  denne  i  Landet 
indkomne  Eventyrer  1726  udgav  med  en  pompøs  Dedi- 
cation  til  „den  stormægtigste  Dronning  Anna  Sophie",  og 
som  ogsaa  synes  at  have  opnaaet  sin  Hensigt,  at  skaffe 
Forfatteren  Dronningens  virksomme  Protektion,  i  sin 
Fremstilling  af  „den  liden  Verden  eller  Mennesket,  dets 
forunderlige  Skabning,  Sygdom  og  Tilfælde,  samt  den 
naturlige  Aarsag  dertil"  slaaer  paa  stahlianske  Strenge, 
hvorvel  han  næppe  har  havt  noget  nærmere  Kjendskab 
til  denne  Bevægelse  eller  dens  Litteratur,  men  kun  røber 
ufordøjet  Læsning  af  nogle  paracelsiske  Skrifter  og  i  sit 
trykte  Aandsprodukt  hovedsagelig  giver  en  uklar  Repeti- 
tion af  Stahls  tidlige  Forløber  Paracelsus's  uklare  Lær- 
domme. 

VI. 

Universitetets  Gjenrejsning  og  den  ny  Fundats.  —  Valget  af  Pro- 
fessor efter  Franckenaus  Død.  —  Jens  Bing  og  B.  Buchwald.  — 
Detharding  som  Videnskabsmand  og  Professor.  —  Misstemning  mod 
ham.  —  Gram.  —  Frants  Mygind.  —  Dethardings  Bestræbelser  for 
Fysik,  forensisk  Medicin  og  Anatomi.  —  Pludselig  Konkurrence  med 
Fakultetet  paa  Anatomiens  Omraade. 


1731  er  et  lovende  Aar  i  det  dansk-norske  Univer- 
sitets Historie.  Tronen  var  bleven  indtagen  af  en  ny 
Konge,  der,  skjøndt  Pietist,  tydeligt  interesserede  sig  for 
Videnskaberne  ligesom  hans  Fætter  Greven  af  Stolberg- 
Wernigerode.  Den  videnskabelig  dannede  Iver  Rosen- 
krantz  blev  Universitetets  Patron  i  U.  A.  Holsteins  Sted, 
og  ved  Kongebrev  af  26de  Juni  s.  A.  nedsattes  under 
Rosenkrantz's  Forsæde  en  Kommission,  hvoraf  de  ypperste 
Universitetsprofessorer  og  først  og  fremmest  Hans  Gram 
bleve  Medlemmer,  og  hvis  betydningsfulde  Hverv  det 
var  at  gjenoprette  og  reorganisere  Alt,  hvad  Ilden  havde 
tilintetgjort,  og  derigjennem  vække  Videnskaben  til  nyt 
Liv,  saa  at  den  kunde  rejse  sig  forynget  som  en  stolt 
Fugl  Fønix  af  sin  Aske.  Og  Arbejdet  gik  rask  fra 
Haanden.  Den  ene  af  de  til  Undervisningsapparatet  hø- 
rende Bygninger  rejste  sig  efter  den  anden,  og  allerede  den 
31te  Marts  1732  kunde  den  nye  Universitetsfundats  ema- 
nere; endnu  i  samme  Aar  kunde  Kongens  Fødselsdagsfest 
lejres  med  den  højtidelige  Indvielse  af  den  nybyggede 
Auditoriebygning  ved  Rector  magnificus,  ingen  ringere 
end  Hans  Gram. 

Men  fremdeles  hvilede  dog  en  krank  Skæbne 
over  vor  Alma  Mater;  de  lyse  Forjættelser  gik  ikke  i 
Opfyldelse.  Kun  „den  økonomiske  Reform,  som  var  i 
Professorernes  Interesse,  fandt  Sted,  idet  Lønningerne 
forøgedes  dels  ved  nye  Indtægtskilder,  dels  ved  3  Pro- 
fessoraters Nedlæggelse;  men  Videnskabens  Krav  skete 
ikke  paa  samme  Maade  Fyldest".    Fundatsen  indskrænkede 

Antallet  af  de  ugentlige  obligatoriske  Forelæsninger 
(hvilke  kunde  suppleres  af  frivillige  private  Kollegier) 
ligesom  ogsaa  af  de  aarlige  Disputatser  —  herefter  skulde 
der  kun  holdes  1  i  Stedet  for  som  tidligere  4  —  og  den 
reducerede  i  høj  Grad  det  filosofiske  Fakultet,  som  netop 
var  det,  der  ramtes  ved  de  3  Professoraters  Nedlæggelse. 
Dette  Fakultet,  „Fremskridtets  Bærer,  har  Fundatsen  lige- 
frem mishandlet.  Det  er  saa  langt  fra,  at  Fundatsen 
har  indrømmet  nye  naturvidenskabelige  Fag,  saasom 
Kemi  og  Botanik,  en  egen  Plads  i  Fakultetet,  at  den 
tvertimod  endog  har  berøvet  den  eneste  Repræsentant 
for  samme,  nemlig  Fysiken,  sin  egen  Lærestol  og  over- 
ladt Forelæsningerne  derover  efter  Behag  enten  til  en 
af  Proff.  medie,  eller  til  Prof.  mathem.,  som  skulde  læse 
over  samme  en  Time  ugentlig.  Trods  denne  forøgede 
Opgave  blev  det  medicinske  Fakultet  fremdeles  kun  for- 
synet med  de  samme  to  Lærere,  som  det  alt  havde  i 
1539,  hvilke  begge  foruden  deres  offentlige  lectiones 
jevnlig  skulde  gjøre  Experimenta  physica,  hvorhos  den 
ene  tillige  skulde  traktere  Anatomien  med  andre  partibus 
scientiæ  medicæ,  og  den  anden  tillige  undervise  in  bota- 
nicis  og  pharmaceuticis.  At  her  er  et  Misforhold  tilstede, 
synes  indlysende  selv  for  den  læge  Bevidsthed.  Til 
Trods  for  det  Gode,  Fundatsen  har  indført  paa  et  enkelt 
Punkt,  maa  man  derfor  rejse  den  Hovedindvending  mod 
den,  at  den  ikke  staaer  hverken  paa  det  videnskabelige 
eller  paa  det  økonomiske  Fremskridts  Standpunkt.  De 
Hovedreformer  i  begge  Retninger,  som  Fremtiden  bar  i 
sit  Skjød,  Realvidenskabernes  selvstændige  Fremme  og 
Korporas  Ophævelse,  har  den  aldeles  intet  Syn  for;  ja  i 
førstnævnte  Henseende  betegner  den  endog  snarere  et 
Tilbageskridt1)". 

Denne  Dom  fra  kyndig  og  upartisk  Side  er  tilvisse 
ikke  for  haard  og  egentlig  ikke  meget  haardere  end  den. 
som  i  sin  Tid  den  bidske  Riegels  udtalte  om  Fundatsen, 
at  „den  kun  i  de  fem  første  Artikler  i  34  Linier  handler 
om   Videnskaberne    selv    eller   hvad    Professorerne    med 

deres  Hoveder  skulle  foretage  sig  i  de  befalede  Viden- 
skaber. De  ovrige  Artikler  angaa  for  det  meste  Profes- 
sorernes Maver2)".  Og  ved  Siden  af  disse  kapitale  Mangler 
veje  Fundatsens  antydede  Lyssider  ikke  ret  meget;  de 
bestaa  særlig  med  Hensyn  til  den  medicinske  Undervis- 
nings Tarv  væsentlig  kun  i  Bestemmelsen  om,  at  den 
tidligere  regelmæssige  Option  af  Professorater  skulde 
bortfalde  —  hvad  iovrigt  allerede  Christian  IV.s  Noveller 
havde  fastholdt  —  samt  i  en  Bestemmelse  i  Fundatsens 
§  50,  hvilken  kan  betegnes  som  et  Fremskridt  og  som 
et  Tegn  paa  Interesse  for  virkelig  Lægevidenskab  og  for 
Naturvidenskaberne.  Til  dem,  der  vilde  erhverve  den 
medicinske  Doktorgrad  (og  dermed  fuld  Bet  til  Praxis  i 
Kongens  Riger  og  Lande)  stilles  der  nemlig  i  den  nævnte 
Paragraf  følgende  Fordring:  „Gradum  Doctoratus  in  me- 
dieina maa  ingen  nyde,  medmindre  de  ved  Examen  af 
Fakultetet  vise  grundig  at  forstaae  hvad  de  bor,  samt 
foruden  Theoriam  medicinæ  ere  vel  erfarne  in  Anatomi- 
cis. Botanicis.  Chymicis  og  Chirurgicis".  Her  fremhæves 
saaledes  de  for  en  videnskabelig  Lægekunst  vigtige  reelle 
Fag,  paa  hvilke  Tyngdepunktet  burde  lægges  i  Modsætning 
til  den  gamle  skolastiske  Formalisme,  og  tillige  betones 
en  Fakultetsejrn^ei?  stærkt  og  begynder  herved  i  det 
mindste  i  Principet  at  erholde  en  vis  selvstændig  Betyd- 
ning ligeover  for  Doctorgraden,  ligesom  der  ogsaa  i  den 
faa  Aar  efter  udkomne  vigtige  Forordning  om  den  juri- 
diske Examen  (10de  Februar  1736  II  §  3)  ligefrem  tales 
om  en  medicinsk  Licentiat-Grad.  Men  at  det  dog  tildels 
kun  har  været  en  ved  udenlandske  Reminiscentser  bevirket 
Lapsus  og  ikke  var  Meningen  at  fravige  Bestemmelsen 
i  Medicinalforordningen  af  1672,  fremgaaer  af  den  videre 
Ordlyd  af  Fundatsens  §  50.  rDe  (o:  Kandidaterne) 
skal  offentlig  paa  det  øverste  Auditorio  disputere  under 
Decani  facultatis  medicæ  præsidio,  med  mindre  de  ere 
Professorer,  da  de  kan  disputere  sine  præside.  Efter 
Promotionen  nyde  de  Frihed  at  disputere  paa  det  øverste 
Auditorio,  holde  Collegia  medica,  anatomica,  chymica  samt 

practisere  overalt  i  Kongens  Riger  oy  Lande''.  I  denne 
sidste  Passus  betones  altsaa  tillige  og  særlig  Doctorernes 
jus  docendi.  Det  synes  næsten,  som  om  man  har  sat 
sit  Haab  hertil  og  forventet,  at  Universitetet  paa  denne 
nemme  Maade  uden  Udgifter  kunde  opfylde  de  med  §  50 
følgende  Forpligtelser  til  grundigt  at  faa  Naturvidenska- 
berne docerede. 

Men  til  Trods  for  disse  i  det  Hele  højst  mangelfulde 
Lovbestemmelser  om  den  medicinske  Undervisning  kunde 
der  dog  godt  have  rejst  sig  en  glimrende  Fugl  Fønix 
af  det  gamle  Universitets  Aske,  hvis  man  kun  til  Pro- 
fessorposterne havde  kunnet  finde  de  fornødne  dygtige 
Personligheder!  Og  den  ene  af  de  saaledes  ny  normerede 
Fakultetsposter  blev  netop  samtidig  vakant  ved  Francke- 
naus  Død.  Denne  Begivenhed  —  hvorved  den  nu  74- 
aarige  Buchwald  endelig  avancerede  op  til  Fakultetets 
Professio  primaria  og  til  at  blive  dets  Decanus  perpetuus 
—  havde  vel  ingen  væsentlig  Betydning  som  et  Tab; 
men  som  et  Udtryk  for,  at  dermed  bortdøde  den  officielle 
Hovedrepræsentant  for  den  forældede  tysk-lærde,  endnu 
helt  eller  halvt  skolastiske  Videnskab,  kunde  Begiven- 
heden være  særdeles  betydningsfuld.  Det  gjaldt  altsaa 
om  det  heldige  Valg  af  Efterfølgeren,  det  gjaldt  om  at 
finde  en  Kraft,  der  kunde  bringe  Medicinen  ud  af  Stag- 
nationen og  ind  i  de  virkelig  nye  Reformbaner. 

Indenlands  var  der  dengang  næppe  nogen  saadan  at 
øjne  —  det  var  ikke  hvert  Slægtled,  der  kunde  opvise 
en  Steno  eller  Winsløv,  og  havde  der  været  en  saadan, 
havde  man  maaske  Universitetets  sørgelige  Tradition  tro 
igjen  holdt  ham  borte.  Som  nogenlunde  tænkeligt  Pro- 
l'essoræmne  mellem  de  ældre  danske  Læger  var  der  vel 
kun  den  Mand,  der  en  Aarrække  tidligere  vistnok  havde 
sigtet  paa  denne  Stilling,  den  oftere  omtalte  Jens  Bing. 
Han  var  efterhaanden  bleven  en  meget  stor  og  fin  Prac- 
ticus  og  Justitsraad,  men  havde  iøvrigt  næppe  udviklet 
sig  heldigt  for  Videnskaben.  I  ganske  særlig  Grad  tyder 
den  Omstændighed,  at  han  som  intim  og  autoritær  læge- 

kyndig  Ven  af  Hans  Gram  utvivlsomt  har  været  væsent- 
lig medvirkende  til  at  stille  Universitetsmedicinen  under 
saa  lidet  tilfredsstillende  Forhold,  paa  alt  andet  end 
videnskabelig  Sands  og  Forstaaelse.  Bing  var  fremdeles 
den  kamplystne  Mand,  hvad  der  fremgaar  af  hans  fort- 
satte hidsige  Indblanding  i  Marinens  Aftærer  og  Anfald 
paa  Overfabrikmester  Benstrup 3),  hvor  han  forøvrigt  stod  i 
en  farefri  Stilling  garderet  af  sin  fornemme  Ven  Grev 
Danneskjold-Samsøe.  Men  videnskabelig  Stræben  synes 
han  da  forlængst  at  have  lagt  paa  Hylden,  om  han  end 
ses  fremdeles  at  have  bevaret  saa  megen  videnskabelig 
Sands,  at  han  ikke  yndede  forskjelligt  moderne  Kvak- 
salveri,  der  var  en  vogue,  t.  Ex.  den  fra  den  engelske 
Biskop  Berkeley4)  udgaaede  Anvendelse  af  Tjærevand  som 
et  ufejlbarligt  Helbredelsesmiddel  mod  alle  mulige  Syg- 
domme. Paa  dette  Punkt  kom  Bing  i  Dissens  mod  selve 
Gram,  der  meget  yndede  Tjærevandet5)  —  hvilket  iøvrigt 
ogsaa  efterhaanden  vandt  Anerkj endelse  hos  Lægeautori- 
teter, navnlig  i  Sverrig,  hvor  Rosen  von  Rosenstein  var 
en  varm  Talsmand  for  det,  især  som  Middel  mod  Kopper 6). 
Mellem  de  yngre  var  der  ganske  vist  et  udtalt  Pro- 
fessoræmne,  en  Mand,  som  aabenbart  fra  sin  tidlige 
Ungdom  bestemt  havde  sigtet  paa  at  opnaa  et  medicinsk 
Professorat,  den  til  det  Lolland-Falster'ske  Fysikat  fore- 
løbig tilbagetrukne  nu  35aarige  Balthazar  Buchwald,  den 
endnu  fungerende  gamle  Professors  Søn.  Havde  han  end 
Intet  præsteret  af  særlig  Betydning,  saa  havde  han  dog 
vist  sig  godt  instrueret  i  flere  Retninger  og  var  i  ethvert 
Tilfælde  et  Hestehoved  foran  de  fleste  andre;  han  var 
utvivlsomt  en  baade  i  Udlandet  godt  uddannet  og  senere 
i  Erfaringens  Skole  videre  udviklet  Læge  af  videnskabelig 
Sands.  Hans  gamle  Fader  havde  nu  vist  heller  ikke 
havt  noget  imod  følgende  Thomas  Bartholins  glorværdige 
Exempel  at  optage  sin  Søn  som  Universitetskollega  og 
derved  grunde  en  exklusiv  Buchwaldsk  Æra  i  Fakultetet. 
Men  mulig  har  man  dengang  i  de  ledende  Kredse  været 
af  den  Anskuelse,    at  to  Buchwalder  dog  vilde  være  lidt 

for  meget  af  det  Gode,    og  der  blev  i  ethvert  Tilfælde 
ikke  Tale  om  Balthazar  Buchwald  dengang. 

Man  vendte  da  ligesom  ved  Franckenaus  Ansættelse 
Blikket  mod  Tyskland. .  Det  kunde  maaske  under  den 
tiltagende  tysk  -  pietistiske  Strømning  i  Danmark  og 
særlig  ved  Hoffet  synes  at  have  ligget  ret  nær  at  søge 
at  vinde  en  af  Stahls  mere  bekjendte  Disciple  for  Fakul- 
tetet —  hvad  der  dog  unægtelig  kun  vilde  have  været 
en  Vinding  af  temmelig  problematisk  Natur.  Men  herfor 
var  der  en  meget  væsentlig  Hindring,  idet  der  dengang 
næppe  vare  nogenlunde  brugbare  Kræfter  af  denne  Ret- 
ning  disponible.  Hvad  der  fandtes,  var  anbragt  ved  tyske 
Universiteter,  og  Stahlianerne  vare  overhovedet  kun  lidet 
tilbøjelige  til  nærmere  Berøring  med  Universiteternes  dog 
altid  noget  „lærde"  Atmosfære.  Mesteren  selv  havde 
jo  foretrukket  en  Livlægestilling  for  Professorvirksomhed. 
Og  faktisk  er  det  i  ethvert  Tilfælde,  at  intet  saadant 
skete.  Valget  faldt  vel  igjen  paa  en  tysk  Professor;  men 
den  udnævnte  var  saa  langt  fra  at  være  Stahlianer,  at 
han  tvertimod  stod  som  en  typisk  Repræsentant  for  den 
tyske  Medicins  rene  og  skære  videnskabelige  Orthodoxi. 
Dette  var  endda  i  og  for  sig  ikke  saa  paafaldende.  Thi 
den  pietistiske  Indflydelse  var  dog  endnu  ikke  bleven  den 
herskende  i  Regjeringskredse,  og  Iver  Rosenkrantz  var 
da  endnu  Universitetspatron  og  virkelig  Videnskabs  nid- 
kjære  Befordrer.  Men  særdeles  paafaldende  var  det,  at 
den  indkaldte  Professor  Georg  Detharding,  hidtilværende 
Professor  i  Rostock,  var  en  med  den  afdøde  Franckenau 
omtrent  jævnaldrende  62  Aar  gammel  Mand,  gammel 
ikke  blot  i  Aar,  men  ogsaa  som  Repræsentant  for  Viden- 
skaben. En  Menneskealder  tidligere  havde  han  vundet 
et  ret  anset  Navn  som  en  dygtig,  hos  Leydens  og  Leipzigs 
berømte  Lærere  uddannet  anatomisk  Docent,  og  med 
utrættet  tysk  Flid  og  Ihærdighed  var  han  i  de  35  Aar, 
han  havde  fungeret  som  medicinsk  Professor  i  Rostock, 
vedbleven  at  forfatte  eller  dog  lade  forfatte  respektable 
Disputationer  i  uoverskuelig  Mængde,    ligesom  han  1714 

var  bleven  Medlem  af  det  Leopoldinske  Akademi  og  ved 
sit  Universitet  efterhaanden  Gjenstand  for  mange  Ud- 
mærkelser. Men  Rang  af  nogen  egentlig  fremragende 
Stjerne  havde  han  dog  ingensinde  havt,  og  nogen  ret 
stor  Rolle  havde  han  ikke  spillet.  Det  er  i  saa  Henseende 
værd  at  bemærke,  at  han,  skjøndt  fuldt  tilhørende  Nord- 
tysklands officielle  skolerette  Medicin,  ikke  findes  mellem 
den  udvalgte  Kreds,  der  har  staaet  i  Brevvexling  med 
Professor  Schelhammer,  ja  at  han  endog  aldrig  nævnes 
i  de  anførte  talrige  Breve,  der  for  en  Del  netop  dreje 
sig  om  Tidens  anatomisk-fysiologiske  Spørgsmaal. 

For  saa  vidt  som  den  danske  Universitetsmedicin  nu 
højlig  trængte  til  en  Reformator,  maatte  Valget  siges  at 
være  saa  uheldigt  som  vel  muligt.  Detharding  tilhørte 
omtrent  lige  saa  fuldt  som  sin  Forgænger  og  Landsmand 
det  17de  Aarhundredes  skolastisk-lærde  Medicin  og  var 
kun  ufuldkomment  kommen  med  i  den  nye  natur- 
videnskabelige Udvikling.  Blottet  for  Evner  var  han  paa 
ingen  Maade,  og  sin  tyske  Ihærdighed  i  at  skrive  Dispu- 
tatser bevarede  han  ogsaa  i  Kjøbenhavn,  ligesom  han 
lige  saa  prompte  og  exemplarisk  som  sin  tyske  Forgænger 
opfyldte  Forpligtelsen  til  at  disputere  pro  loco  („de  facie 
divina  medicorum",  forsvaret  23de  April  1733).  Flere  af 
de  talrige  Disputationer,  hvormed  han  efterhaanden  vel- 
signede ogsaa  vort  Universitet,  og  særlig  de,  der  behandle 
den  praktiske  Medicin,  vidne  virkelig  om  betydeligt  Litte- 
raturkjendskab  og  sund  kritisk  Sands  ligesom  om  praktisk 
Erfaring,  saaledes  t.  Ex.  de  epidemiologiske  Dissertationer 
om  maligne  Febre  i  Eidersted  og  om  den  Grønlandske 
Koppesygdom  (Pestis  variolosa);  i  Afsnittet  om  denne 
morderiske  Sygdoms  Forebyggelse  fremhæver  han  som 
det  eneste  afgjørende  Hovedpunkt  at  undgaa  den  Smitte, 
hvorved  efter  hans  korrekte  Opfattelse  Kopperne  alene 
opstaa.  Og  dette  var  unægtelig  paa  en  Tid,  hvor  Smitte- 
momentets  Betydning  ikke  endnu  var  trængt  ret  igjennem 
i  den  almindelige  medicinske  Opfattelse,  idet  man  endnu 
fastholdende    den   gamle    arabisk-galenske   Doktrin   ikke 

vikle  anerkjende  Kopperne  som  en  virkelig  „Pest"  (o:  en 
ubetinget  og  stærkt  smittende  Sygdom),  men  lagde  Hoved- 
vægten paa  Sygdommens  Rod  i  urene  Stoffer,  der  ligefra 
det  angrebne  Menneskes  Fosterliv  vare  tilstede,  og  som 
bleve  udrensede  ved  Sygdommen,  hvilken  derfor  i  og  for 
sig  maatte  opfattes  som  et  Gode  eller  dog  som  et  nødvendigt 
Onde  for  de  Syge.  Detharding  udtaler  sig  ogsaa  kyndigt 
og  gunstigt  om  den  da  forskjellige  Steder  i  Udlandet 
iværksatte,  men  stærkt  anfægtede  kunstige  Inokulation 
af  Kopper,  hvorvel  han  aabenbart  ikke  sigter  paa  nogen 
praktisk  Anvendelse  af  den  nye  Methode,  hvilken  han 
kun  behandler  paa  værdig  akademisk  Vis  i  den  aarlige 
foreskrevne  Disputation. 

Men  hans  fleste  Disputationer  ere  dog  ligesom  hans 
nævnte  Disputatio  pro  loco  kun  af  den  traditionelle  sko- 
lastiske Art,  og  et  lignende  Vidnesbyrd  om  antikveret 
Standpunkt  afgiver  den  lille  fysiologiske  Lærebog,  „Fun- 
damenta  physiologiea",  som  han  kort  efter  Professoratets 
Tiltrædelse  udgav  „in  usum  auditorum".  I  dette  sit 
Skrift  har  han  aabenbart  et  reformatorisk  Sigte,  forsaavidt 
som  han  ved  sin  skolerette  videnskabelige  Fremstilling 
vil  afgive  en  Modvægt  mod  den  stahlianske  Opfattelse  af 
Livsyttringerne,  som  hans  Kollega  Buchwald  havde  støttet 
ved  at  lægge  den  nævnte  Fysiologi  af  Nenter  til  Grund 
for  Undervisningen.  Men  Detharding  naaede  ikke  videre 
end  t.  Ex.  til  at  angive  „Aqua,  Oleum  et  Terra"  som 
Legemets  Grundelementer,  og  sammenligner  man  Skriftet 
med  den  fysiologiske  Lærebog,  som  netop  i  Aarhundredets 
tørste  Halvdel  var  i  Brug  ved  de  allerfleste  tyske  Univer- 
siteter, ved  hvilke  Stahlianismen  ikke  havde  vundet  Ind- 
gang, nemlig  den  Wittenbergske  Professor  og  Stahls 
utrætteligste  Modstander  Johann  Gottfried  v.  Bergers  ud- 
førlige Værk  (Physiologia  medica),  saa  tager  Dethardings 
Arbejde  sig  unægtelig  fattigt  ud. 

Det  bliver  saaledes  ogsaa  forstaaligt,  at  Dethar- 
ding ikke  formaaede  at  skaffe  sig  den  rette  Respekt 
mellem  Landets  samtidige  kyndige  Videnskabsmænd,  hvad 

der  noksom  fremgaar  af  Grams  højst  affejende  Udtalelse 
i  et  Brev  til  Statholderen  i  Norge  Grev  Chr.  Rantzau, 
dateret  13de  Februar  1734,  altsaa  skrevet  et  Par  Aar 
efter  Dethardings  Ankomst.  Efter  at  have  givet  Dethar- 
dings  Kollega  Buchwald  det  ovenfor  omtalte  korte  og 
ikke  smigrende  Skudsmaal  siger  han:  „Den  anden  Me- 
dicus  Detharding,  som  vi  fik  fra  Rostock,  var  en  stor 
Mand  derude,  men  sandelig  intet  Miraculum  her.  Hans 
anatomiske  Lektier  for  Barbererne  love  os  ingen  store 
Ting  om  hans  Physica  experimentalis".  Derpaa  gjør 
Gram  sig  lystig  over  et  netop  udkommet  Skrift  af  De- 
tharding, der  forøvrigt  kun  er  en  Repetition  af  en  Dis- 
putation  fra  1724  og  som  bærer  følgende  pompøse  Titel: 
„Elementa  diætæ  sive  Regulæ  physico-medicæ  ad  auro 
chariorem  sanitatem  conservandam,  vacillantem  fulciendam, 
deperditam  vero  cito,  tuto  et  jucunde  recuperandam ,  in 
usum  eruditorum  Daniæ  et  Norvegiæ".  „Heri,  siger  Gram, 
„afmaaler  og  afpæler  Forfatteren  alle  corporis  nostri  in- 
crementa  et  excrementa  per  omnes,  quæ  cogitari  possint, 
corporis  humani  vias  et  aperturas  instantia  et  effluentia". 
Nogle  ganske  fornuftige  Leveregler  gives  dog  i  dette  lille 
populære  Skrift. 

Denne  Grams  Ringeagt  og  Uvillie  lige  overfor  De- 
tharding blev  imidlertid  utvivlsomt  forstærket  ved  den 
Omstændighed,  at  denne  var  en  af  de  indkaldte  og  i 
Højsædet  anbragte  Tyskere,  og  Grams  Ven  og  medicinske 
Raadgiver  Jens  Bing  var  i  saa  Henseende  neppe  blidere 
stemt.  Den  nationale  Misstemning  var  sikkert  ogsaa  et 
væsentlig  medvirkende  Moment  til  den  uhyggelige  De- 
monstration mod  Detharding,  der  sattes  i  Scene  af  en 
ung  talentfuld  og  i  det  Hele  vel  anskreven  Student  Frants 
Mygind*),  der  dog  nok  havde  „alt  for  megen  Opinion  om 
sig  selv"  9),  og  som  iøvrigt  stod  Gram  særdeles  nær.  Det 
var  den  30te  Juli  1734  og  kort  efter,  at  Detharding  havde 
nydt  den  sædvanlige  officielle  Udmærkelse  at  blive  valgt 
til  Universitetets  Rektor,  at  Mygind  optraadte  som  Oppo- 
nent ex  auditorio  ved  en  Disputation  over  Podagra,  som 

Medicineren  Niels  Byberg,  der  omtales  som  den  franske  Ge- 
sandt Pielos  Lærer  i  Dansk '  °),  forsvarede  under  Rektorens 
Forsæde.  Hvilken  haanlig  og  tirrende  Optræden  Mygind 
gjorde  sig  skyldig  i.  derom  foreligger  kun  lidet  oplyst: 
men  at  det  har  været  meget  graverende,  fremgaar  deraf, 
at  Detharding  samme  Dag  sammenkaldte  Konsistorium 
og  forlangte  Mygind  indstævnet  og  strengt  straffet.  Denne 
indfandt  sig  ikke  efter  Stævningen,  men  lod  ved  sin 
Kammerat,  den  daværende  Student  Peder  Kofod  Ancher, 
aflevere  et  Brev.  hvori  han  undskyldte  sin  Udeblivelse 
med  en  Rejse  og  derfor  androg  om  at  forundes  Kald  og 
Varsel  med  Aar  og  Dag  efter  Loven.  Der  var  nu  i 
Konsistorium  Dissens  om,  hvorledes  Sagen  bedst  skulde 
tages,  men  man  var  dog  enig  i,  at  den  „paa  det  al- 
vorligste burde  paatales  og  forfølges,  for  at  ikke  al 
Disciplin  skulde  ophøre  ved  Universitetet",  som  Biskop 
Worm  voterede.  Man  skred  da  til  Relegatio  perpetua. 
og  i  det  derom  udstedte  Patent  siges  til  Motivering  af 
den  strenge  Straf:  „F.  Mygind  opponentis  partes  suscep- 
turus  adversus  Magnifieum  hujus  universitatis  Reetorem 
Dm.  Georgium  Detharding  tot  insulsas  et  intolerabiles 
nugas  atque  ineptias  effudit,  voce  et  gestibus  id  unice 
agens,  ut  Magnifieum  illum  ae  celeberrimum  virum  ma- 
nifestis  oneraret  contumeliis,  ejusque  existimationem  et 
merita  extenuaret". 

Mygind  blev  dermed  for  bestandig  borte  fra  Fædre- 
landet; en  Ansøgning  fra  ham  i  1736  om  at  blive  tagen 
til  Naade  blev  afslaaet,  skjøndt  den  indsendtes  med  en 
indtrængende  Anbefaling  fra  selve  Universitetets  Patron 
Rosenkrantz,  hvem  Gram  sikkert  har  formaaet  dertil. 
Efter  et  eventyrligt  Liv  havnede  Mygind  i  Wien,  hvor 
han  gik  over  til  Katholicismen,  opnaaede  fremragende 
Embedsstillinger  og  blev  kejserlig  Hofraad,  ligesom  han 
efterhaanden  vandt  megen  Anseelse  for  sine  botaniske 
Indsigter;  han  stod  i  intimt  Venskabsforhold  til  den  be- 
rømte Jaquin  og  er  bleven  foreviget  baade  af  denne  og 
af  Linné  ved  Plantenavne.     Entomologen  Professor  J.  C. 

Fabricius  siger  i  en  Rejseberetning11),  —  hvori  han  med 
megen  Sympathi  og  Veneration  omtaler  Hofraad  Mygind, 
som  han  har  besøgt  —  at  Detharding  efter  den  nævnte 
Forsmædelse  „sich  nie  wieder  heben  oder  einigen  sonder- 
lichen  Beyfall  in  Copenhagen  erhalten  komite".  Det  er 
dog  tvivlsomt,  om  denne  Episode  havde  en  saa  dyb  Ind- 
virkning paa  Dethardings  Stilling,  og  det  ligger  nær  at 
antage,  at  Fabricius,  som  oftere  i  sine  Skrifter  viser  en 
overordentlig  bitter  og  fjendtlig  Stemning  ligeoverfor  de 
indkaldte  Tyskere,  ogsaa  her  overdriver. 

I  ethvert  Tilfælde  vedblev  Detharding  de  følgende 
Aar  med  uformindsket  Ihærdighed  at  varetage  sine  aka- 
demiske Pligter.  De  af  Gram  nævnte,  anmeldte  Fore- 
læsninger og  Øvelser  over  Physica  experimentalis  —  et 
Fag,  der  jo  i  Fundatsen  nærmest  var  bleven  henvist  til 
Medici,  og  som  hans  gamle  Kollega  Buchwald  af  gode 
Grunde  ikke  kunde  paatage  sig  —  synes  han  netop  i  de 
følgende  Aar  med  Lyst  og  Frejdighed  at  være  gaaet  til 
og  holdt  dem  privatim,  idet  han  dertil  benyttede  en 
Samling  fysiske  Instrumenter,  som  han  havde  kjobt  for 
egne  Penge.  Og  da  Universitetets  pompøse  med  Konge- 
husets Nærværelse  beærede  Reformationsfest  i  Efteraaret 
1736  —  en  Fest,  hvor  man  navnlig  glimrede  med  Doktorpro- 
motioner, og  hvor  Kongen  i  den  Anledning  maatte  udnævne 
Hojer  og  flere  andre  ej  legitime  promoverede  Ordinarii 
til  „Doctores  bullati"  —  gav  en  naturlig  Tilskyndelse  til 
Forsøg  paa  større  Kraftudfoldelse  fra  Fakulteternes  Side. 
var  Detharding  ogsaa  med  til  at  glimre  ved  Opstilling  af 
et  nyt  Undervisningsfag  i  Lektionskatalogen.  For  det 
følgende  Aar  ses  han  saaledes  ikke  at  have  nøjedes  med 
sin  ellers  temmelig  stereotype.  Aar  for  Aar  gjentagne 
Annonce:  „Quæ  ad  Medicinæ  dogmata  capienda  et  ad 
scientiam  naturalem  sibi  comparandam  facere  poterunt 
publice  et  privatim  Auditoribus  isthæc  sitientibus  instil- 
lare  porro  sedulus  erit". 

I  Katalogen  1737  — 3S  imponerer  han  derimod  med 
en    Meddelelse    om    at    ville    foruden    Fysiken    foredrage 

Medidna  forensis,  et  Fag.  der  efter  at  have  fundet  sin 
videnskabelige  Begrundelse  i  Slutningen  af  det  17de 
Aarhundrede  ved  den  pavelige  Livlæge  Zacchias  og  der- 
efter være  bleven  videre  udviklet  navnlig  af  Joh.  Bolin 
i  Leipzig  begyndte  at  gjøre  sig  mere  og  mere  gjældende 
i  Tyskland  under  Retsstudiets  og  Retsvæsenets  nye  raske 
Udvikling.  Collegium  medicum  i  Berlin  havde  tildels 
vundet  sine  Sporer  paa  dette  Omraade,  og  Sjælen  i  de 
paagjældende  Bestræbelser  var  en  af  Stahls  bekjendte 
Disciple  Daniel  Gold,  ligesom  saa  mange  Pietister  en  ved 
praktisk  Dygtighed  fremragende  Mand,  hvis  berømte 
Værk  „Medicina  practica  et  forensis"  netop  udkom  1735 
(posthumt)  i  en  pragtfuld  Kvartudgave  forsynet  med  For- 
fatterens Portræt  og  en  udførlig  Skildring  af  alle  hans 
medicinske  Bedrifter.  Detharding  vides  dog  ikke  nogen- 
sinde at  have  præsteret  noget  af  særlig  Betydning  paa 
det  forensiske  Omraade,  og  i  alle  hans  talløse  Disputa- 
tioner  og  øvrige  Skrifter  behandles  næppe  mere  end  et 
enkelt  Punkt,  der  refererer  sig  til  forensisk  Medicin, 
nemlig  nogle  Undersøgelser  over  Druknedøden,  om  hvilken 
han  opstiller  den  Theori,  at  den  skyldes  et  af  Vandet 
foraarsaget  Tryk  paa  Strubelaaget  og  derved  bevirket 
tæt  Tillukning  af  Luftrøret,  hvorfor  det  suveræne  Hoved- 
middel  til  Gjenoplivelse  er  en  hurtigst  muligt  foretagen 
Bronkotomi.  Ogsaa  i  Kjøbenhavn  ses  han  at  have  agi- 
teret for  at  bringe  denne  nye  og  originale  Lære,  hvoraf 
han  aabenbart  var  meget  stolt,  til  theoretisk  og  praktisk 
Gyldighed,  og  man  kan  heller  ikke  i  saa  Henseende  fra- 
kjende  ham  en  vis  Fortjeneste  ved  overhovedet  at  fremdrage 
den  da  endnu  kun  lidet  kjendte  Bronkotomi  og  den  lige- 
ledes da  væsentlig  nye  Betoning  af  en  kunstig  Respirations 
Betydning.  Men  selve  hans  Lære  om  Druknedøden  hvilede 
paa  urigtige  Præmisser,  hvad  der  kort  efter  Dethardings 
Død  ogsaa  blev  klart  hævdet  af  den  dygtige  danske 
Forsker  Heuermann,  der  ved  nøjagtige  Undersøgelser 
paa  Lig  paaviste.  at  Epiglottis  ikke  ved  Vandets  Tryk 
kan  tillukke  Struben12).     Dethardings  Evne  svarede  over- 

hovedet  ikke  ret  til  hans  utvivlsomme  gode  Villie,  og 
Lykke  har  hans  nævnte  forensiske  Forelæsninger  næppe 
gjort:  han  anmeldte  dem  aldrig  senere,  ligesom  ogsaa 
hans  tidligere  anmeldte  Forelæsninger  og  Demonstrationer 
over  Physica  experimentalis  med  Benyttelsen  af  hans  tal- 
rige kostbare  Instrumenter  samtidig  ophørte. 

Sin  Ungdoms  Glæde  og  Stolthed,  Anatomien,  svigtede 
Detharding  heller  ikke  i  sin  kjøbenhavnske  Alderdom, 
og  det  hørte  ogsaa  ligefrem  til  hans  Embeds  Pligter  i 
Egenskab  af  Fakultetets  alter  Medicus  at  docere  dette 
Fag,  der  imidlertid  efter  Branden,  ved  Tilintetgjorelsen 
af  Domus  anatomica,  var  meget  uheldigt  stillet.  Snart 
blev  dog  et  ledigt  Rum  i  øvre  Etage  af  den  nye  Audi- 
toriebygnings  nordre  Del,  ved  Siden  af  Auditorium 
superius,  bestemt  til  Anatomikammer  (samt  til  Natural- 
museum),  og  Detharding  drev  ufortrødent  paa  at  faa 
Lokalet  færdigt  og  udstyret  til  Foretagelse  af  Dissektioner. 
Han  gjorde  endog  for  at  paaskynde  Udførelsen  Udlæg  af 
sine  egne  Penge  (hvilke  dog  senere  efter  nogle  Vanske- 
ligheder i  Konsistorium  bleve  ham  refunderede  af  de 
Fuirenske  Legater).  Det  var  imidlertid  dog  først  henad 
Slutningen  af  det  4de  Decennium,  at  denne  Bestræbelse 
paa  Dethardings  Initiativ  med  Kraft  blev  realiseret.  Ved 
den  Tid  begyndte  den  snart  SOaarige  Buchwald  at  lide 
af  Vattersot,  saa  at  hans  snarlige  Død  kunde  forudses, 
og  der  altsaa  var  nær  Udsigt  til  en  ny  Professor,  som 
kunde  overtage  Undervisningen  i  Anatomi,  til  hvilken 
Detharding  dog  vist  —  og  heller  ikke  uden  Grund  —  nu 
har  maattet  føle  sig  for  gammel.  Men  desuden  var  i  de 
samme  Aar  en  for  den  danske  Lægevidenskab  me2;et 
betydningsfuld  Begivenhed  indtruffen,  en  ny  af  Fakultetet 
uafhængig  lægevidenskabelig  Undervisningsanstalt  var 
paa  engang  bleven  grundet,  der  med  særlig  Iver  beskjæf- 
tigede  sig  med  Studiet  af  Anatomien  og  som  med  god 
Grund  kunde  incitere  det  medicinske  Fakultet  ved  Kappe- 
stridens altid  kraftig  æggende  Magt.  Den  bestandig 
voxende    udenlandske    Reformbevægelse    paa    Kirurgiens 

9* 


132 

Omraade  havde  forplantet  sig  til  det  træge  Kjøbenhavn 
og  afsat  praktiske,  haandgribelige  Resultater  af  frem- 
trædende Karakter. 


VII. 

Kirurgisk  Reformbevægelse.  —  Udlandet.  —  Frankrig.  —  College 
de  St.  Come.  —  Chirac.  —  Maréschal  og  De  La  Peyronie.  —  Acadé- 
mie  Royale  de  Chirurgie  og  dets  flersidige  Virksomhed.  —  Pariser- 
fakultetets fortsatte  Modstand.  —  Akademiets  Mangler.  —  England 
og  Hannover.  —  Wohlerts  Studierejse.  —  Preussen.  —  Berlins 
Collegium  medico-chirurgicum.  —  Dets  Virksomhed.  —  Klinisk  Ud- 
dannelse ved  Charité-Hospitalet.  —  Anstaltens  Mangler.  —  Holland. 
—  Kirurgien  i  Leyden  og  ved  Kirurggilderne.  —  Sverrig.  —  Stock- 
holms kirurgiske  Societet. 


En  selvstændig  kirurgisk  Reformbevægelse  fra  ulærd 
Side  havde  i  Trediverne  gjort  sig  gjældende  i  Danmark 
med  en  saadan  Energi,  at  den  tilvisse  ikke  uden  Grund 
havde  opvakt  de  gamle  og  ikke  særlig  handlekraftige 
medicinske  Fakultetsmedlemmers  Angst  og  Skinsyge  og 
derved  blandt  Andet  naturlig  medført  disses  Omhu  for 
Retablering  af  et  fyldestgjørende  akademisk  Anatomi - 
kammer.  I  og  for  sig  kunde  den  nye  Bevægelse  ikke 
være  uventet;  den  var  endog  temmelig  selvfølgelig,  idet 
Trangen  til  uddannede  kyndige  Kirurger  blev  bestandig 
mere  fremtrædende,  først  og  fremmest  til  Brug  under  de 
saa  hyppige  Krige:  den  var  egentlig  allerede  tydelig 
fremme  i  Tanken  »ved  Oprettelsen  af  Kvæsthuset  i  det 
foregaaende  Aarhundrede.  Rundt  om  i  Udlandet  havde 
den  længe  rørt  sig  meget  kraftig  og  afsat  udadgaaende 
praktiske  Frugter  i  Etablering  af  særlige  kirurgiske  An- 
stalter eller  i  Reformer  af  saadanne,  forsaavidt  som  de 
allerede  i  Forvejen  fandtes.  I  særlig  Grad  havde  dette 
været  Tilfældet  i  de  to  for  os  nærmest  toneangivende 
Lande  Frankrig  og  Tyskland. 

I  førstnævnte  Land  havde  Kirurgien  ved  den  gamle 
Læreanstalt  College  de  St.  Come  bestandig  holdt  sig  i 
nogen  Berøring  med  Videnskab  og  selv  under  Institutio- 
nens   senere    Forfald    og    „Barberkirurgernes"    bestandig 

stærkere  Fremtrængen  var  der  dog  saadanne  Gnister  til- 
bage, at  der  i  det  16de  Aarhundrede  kunde  opstaa  en 
saa  glimrende  kirurgisk  Stjerne  som  Ambroise  Paré.  Det 
af  Colbert  stiftede  Académie  des  sciences  aabnedes  ogsaa 
for  Kirurgerne  fra  St.  Come.  hvilke  saaledes  tilkjendtes 
virkelig  videnskabelig  Borgerret.  Imidlertid  var  der  igjen 
Tilbagegang,  de  dannede  Kirurger  maatte  endog  i  nogen 
Tid  tinde  sig  i  at  udgjore  et  med  de  af  Fakultetet  støt- 
tede simple  Barberkirurger  fælles  Lav.  Ved  det  17de 
Aarhundredes  Slutning  hævedes  dog  atter  denne  Forbin- 
delse, og  i  Begyndelsen  af  det  18de  Aarhundrede  fremstod 
igjen  en  kirurgisk  Banebryder  af  første  Rang:  Jean  Louis 
Petit.  Samtidig  begyndte  der  i  indflydelsesrige  Kredse, 
med  Ludvig  XV.  s  Livlæge  Chirac  og  de  to  kongelige 
Livkirurger  Maréschal  og  De  la  Peijronic  som  Ordførere, 
en  kraftig  Bevægelse  for  at  løfte  Kirurgien  fuldt  op  til 
videnskabelig  Ligeberettigelse  med  Medicinen. 

Chirac  arbejdede  med  megen  Energi  for  Realisationen 
af  den  store  Plan  at  omdanne  de  lægevidenskabelige 
Institutioner  til  et  baade  Medicinen  og  Kirurgien  omfat- 
tende Akademi,  som  skulde  have  hele  Medicinal-  og 
Hospitalsvæsenet  i  Frankrig  under  sig.  Men  han  var 
ikke  denne  store  og  vanskelige  Opgave  voxen,  og  det  er 
nok  muligt,  at  han  væsentlig  kun.  som  hans  Modstandere 
sagde,  agiterede  af  personligt  Had  til  Pariserfakultetet 
paa  Grund  af  formentlige  Krænkelser  fra  dettes  Side.  I 
ethvert  Tilfælde  lykkedes  det  Fakultetet  at  bringe  hans 
Agitation  til  at  strande.  Bedre  Held  havde  de  to  nævnte 
Livkirurger,  hvis  Bestræbelser  ogsaa  bares  oppe  af  en 
utvivlsom  videnskabelig  Alvor  og  Soliditet.  1724  blev 
College  de  St.  Come  væsentlig  omorganiseret  og  udvidet 
ved  Ansættelse  af  5  nye  Lærere,  kort  efter  fik  „le  prémier 
chirurgien  du  Roi"  (Maréschal)  en  omfattende  Myndighed 

over  alle  de  kirurgiske  Furhold  i  Riget  ved  Udnævnelse 
til  „Chef  de  la  chirurgie  du  Royaume"  ;  i  1731  stiftedes 
under  kongelig  Protektion  et  „Société  de  chirurgie"  med 
7o  Medlemmer,  med  Maréschal  (og  efter  hans  Død  1730 
De  la  Peyronie)  som  Præses  og  J.  L.  Petit  som  Direktør, 
og  endelig  i  1743  fik  dette  Selskab  fuld  Statsautorisation 
som   „Académie  royale  de  clilnirgieiil). 

Dette  organiseredes  i  stor  Stil  med  en  Bestyrelse 
bestaaende  af  en  Præsident,  en  Direktør,  en  Vicedirektør, 
en  bestandig  Sekretær,  en  Trésorier  og  to  Undersekre- 
tærer samt  en  staaende  Komité  af  29  Medlemmer  med 
1 8  Suppleanter.  Alle  Kirurger  fra  St.  Come  optoges  som 
ordinære  Medlemmer  af  Akademiet.  Nogle  fremragende 
udenlandske  Kirurger  optoges  som  korresponderende 
Medlemmer,  men  det  skete  med  saa  stor  Sparsomhed, 
og  Akademiet  forstod  at  erhverve  sig  saa  stor  Respekt, 
at  selv  en  Celebritet  som  Haller  i  Gottingen  betragtede 
det  som  en  særlig  stor  Æresbevisning,  da  han  blev  Med- 
lem. Akademiets  Virkeomraade  blev  en  tredobbelt,  en 
videnskabelig,  en  administrativ  og  en  Undervisning 
givende. 

Det  var  som  videnskabelig  Institution,  at  Akademiet 
først,  og  fremmest  høstede  Lavrbær,  og  paa  dette  Omraade 
debuterede  det  strax  i  1743  ved  Udgivelsen  af  det  1ste 
Bind  af  sine  „Mémoires",  i  hvilket  forskjellige  Afhand- 
linger af  Petit  indtage  en  fremragende  Plads,  og  som 
iøvrigt  faar  en  særlig  Glands  ved  sin  udførlige  og  ud- 
mærkede Fortale,  forfattet  af  Akademiets  første  Sekretær, 
den  rigtbegavede  og  alsidig  dannede  Qiiesnay,  der  ogsaa 
som  Nationaloekonom  og  Ophavsmand  til  det  „fysiokra- 
tiske System"  har  et  berømt  Navn.  De  følgende  Bind 
Memoirer,  de  5,  der  udgjore  1ste  Serie,  udmærker  sig 
ligeledes  alle  ved  betydelige  Afhandlinger,  ligesom  ogsaa 
Akademiet  senere  efter  Ouesnay  fik  en  ny,  meget  talent- 
fuld Sekretær  i  den  ligesom  Forgængeren  alsidig  dannede 
og  literært  begavede  Antoine  Louis.  Ogsaa  paa  Under- 
visningens Omraade  toges  der  krafti«'  fat.  og  navnlig  be- 


135 

stræbte  man  sig  for  at  bevare  og  hæve  Kirurgernes 
videnskabelige  Grundlag.  Førend  en  Kirurg  kunde  blive 
„martre  en  ehirurgie",  maatte  han  tilegne  sig  den  lærde 
Fordannelse,  der  fik  sit  Stempel  ved  Erhvervelsen  af  den 
almindelige,  men  her  af  Akademiet  meddelte  Magister- 
grad (maitre  des  arts).  Paa  dette  Punkt  mødte  imidlertid 
Akademiet  en  særlig  hæftig  og  heller  ikke  umotiveret 
Modstand  fra  Fakultetet,  der  overhovedet  fortsatte  Krigen 
mod  sin  unge  livskraftige  Rival  med  megen  Udholdenhed. 
For  at  hindre,  at  Akademiet  fik  Ret  til  at  kreere  viden- 
skabelige Magistre,  indhentede  Fakultetet  endog  Erklæ- 
ringer fra  de  berømte  tyske  medicinske  Fakulteter  i 
Halle  og  Gottingen,  hvilke  ogsaa  gik  Kirurgerne  stærkt 
imod.  Imidlertid  lykkedes  det  dog  Akademiets  Præsi- 
denter, La  Peyronie  og  efter  hans  Død  (1747)  La 
Martmiére,  ved  en  overordentlig  kraftig  og  dygtig  Op- 
træden og  ved  det  sikre  Fodfæste  ved  Hoffet,  som  var 
forbundet  med  Stillingen  som  „prémier  chirurgien  du 
Roi"4,  at  beholde  Overtaget,  og  et  endeligt  Reskript  af 
1751  ordnede  alt  til  Kirurgernes  Tilfredshed  og  stillede 
Akademiet  fuldkommen  uafhængigt  af  Fakultetet. 

Uden  Mangler  og  Skyggesider  var  dog  det  glimrende 
Akademi  ikke.  Med  den  lærde  Fordannelse  var  det 
temmelig  daarlig  bevendt,  og  de  latinske  Disputationer 
bestod  oftest  kun  i  udenad  lærte  Ramser.  Det  lærde 
Fakultet  havde  saaledes  virkelig  havt  Grund  til  bestemt 
at  modsætte  sig  Akademiets  Magisterpromotioner  som 
ej  fyldestgjørende.  En  vis  Svaghed  navnlig  i  theoretisk 
Henseende  spores  hyppig  ogsaa  i  de  nævnte  Mémoires 
—  Manglen  af  virkelig  lærd  Uddannelse  kunde  dog  ikke 
undgaa  at  komme  tilsyne.  Den  tilspidsede  Kampstilling 
til  Fakultetet  havde  tillige  den  uheldige  Følge,  at  Akade- 
miet holdt  sig  altfor  fjern  fra  den  egentlige  Medicin  og 
saaledes  vedblivende  gav  sine  Disciple  en  noget  ensidig 
kirurgisk  Uddannelse.  Nogen  egentlig  klinisk  Undervis- 
ning var  Akademiet  heller  ikke  ret  betænkt  paa  at  etab- 
lere ;  paa  dette  kapitale  Punkt  var  det  sin  lærde  Samtids 

endnu  blinde  Barn,  og  først  meget  sent  i  Aarhundredet 
etableredes  en  saadan,  navnlig  ved  den  geniale  Desault. 
Vel  var  der  i  Paris  ingen  Mangel  paa  store  Sygehospi- 
taler, men  disse  vare  i  alle  Henseender  slet  indrettede, 
urenlige  og  fyldte  med  Infektionsstof,  saa  at  Operations- 
patienter stadig  bortreves  i  Masse.  Dette  graverende 
Forhold  fandt  imidlertid  i  hin  Tid  Sted  overalt  —  mindst 
dog  vistnok  i  England. 

I  dette  Land  rørte  der  sig  netop  paa  Hospitals- 
væsenets Omraade  et  særdeles  virksomt  Liv  næsten  lige 
fra  Begyndelsen  af  forrige  Aarhundrede2).  I  London  rejste 
sig  det  ene  udmærket  indrettede  Hospital  efter  det  andet 
og  afgav,  i  det  Mindste  for  en  rum  Tid,  en  gunstig  Virke- 
plads  for  de  store  engelske  Kirurger,  som  netop  samtidig 
fremstode.  Allerede  i  det  17de  Aarhundrede  havde  Eng- 
land kunnet  frembringe  en  saa  betydelig  kirurgisk  Kapa- 
citet som  Richard  Wisemann,  og  han  fandt  snart  Efter- 
følgere, der  ikke  blot  yderligere  højnede  Kirurgien  til 
fuld  Jævnbyrdighed  med  den  samtidige  Udvikling  i  Frank- 
rig, men  tillige  gav  den  engelske  Kirurgi  de  ejendomme- 
ligt fremragende  Karaktermærker,  hvorved  den  i  flere 
Retninger  skarpt  adskilte  sig  fra  den  franske  Skole.  I 
Modsætning  til  dennes  store  Operationslyst,  dens  Tilbøje- 
lighed til  at  ville  glimre  og  imponere  ved  Virtuositet, 
ved  et  stort  og  kompliceret  Armamentarium,  ved  Opfin- 
delse af  bestandig  nye  Operationsmethoder,  gik  de 
engelske  Kirurger  frem  roligt,  besindigt  og  nøgternt, 
svarende  til  Nationalkarakteren ;  konservativt  anlagte  op- 
tog de  det  Nye  kun  langsomt  og  efter  forsigtig  Prøvelse, 
opererede  dygtigt,  men  uden  al  éclat  og  først  efter 
grundig  Overvejelse  af  saadanne  Indgrebs  Nødvendighed, 
idet  de  bestandig  vare  gjennemtrængte  af  den  ægte 
Hippokratismes  dybe  Respekt  for  Naturens  egne  store 
helbredende  Kræfter.  De  engelske  Kirurger  lagde  sær- 
deles megen  Vægt  paa  grundig  anatomisk  Kundskab 
ligesom  ogsaa  paa  alsidige  lægevidenskabelige  Indsigter 
og  overgik  derfor  ogsaa  Frankrigs  Kirurger  i  kyndig  og 

omhyggelig  diætetisk  -  hygiejnisk  Behandling  af  deres 
Patienter;  de  vare  ikke  blot,  som  de  fleste  franske,  hoved- 
sagelig Operatorer,  men  forst  og  fremmest  virkelige 
Læger. 

Et  Monster  paa  en  Kirurg  af  denne  Type  var 
Chesddm,  der  som  Kirurg  ved  Thomashospitalet  vandt 
et  stort  Navn  i  Aarhundredets  første  Decennier.  Kirur- 
ger, først  og  fremmest  fra  det  med  England  forbundne 
Hannover,  men  snart  ogsaa  fra  det  øvrige  Tyskland,  lige- 
som ogsaa  enkelte  fra  Danmark  begyndte  at  søge  hans 
Vejledning.  En  Kirurg,  der  senere  kom  til  at  spille  en 
betydelig  Rolle  i  Danmark,  og  som  havde  faaet  sin  forste 
kirurgiske  Uddannelse  som  Assistent  hos  den  omtalte 
ansete  Operatør  H.  D.  Claussen,  Hans  Friederich  Wohlert, 
studerede  saaledes  hos  Cheselden  i  17383).  Sit  længste 
Studieophold  gjorde  dog  Wohlert  i  Paris,  der  fremdeles 
betragtedes  som  det  egentlige  Centrum  for  kirurgisk  Ud- 
dannelse og  Belæring,  og  her  indridsede  den  unge  Mand 
ovenikjøbet  sit  Navn  i  Kirurgiens  Annaler  ved  sammen 
med  en  ung  fransk  Kirurg  Pirfhod  at  indgive  til  det 
franske  Academie  de  chirurgie  en  Mémoire  om  Exarticu- 
lation  af  Laarbenet,  over  hvilken  Bedømmelseskomiteen 
(le  Dran  og  Guérin)  forfattede  en  anerkjendende  Rapport, 
og  som  ligeledes  senere  var  Gjenstand  for  Opmærksom- 
hed fra  andre  kirurgiske  Autoriteters  Side;  saaledes  har 
en  af  Akademiets  Stiftere,  Morand  den  Ældre,  Maréschals 
Svigersøn  og  en  til  Jacob  Winsløw  nærknyttet  anatomisk- 
kirurgisk Discipel,  der  iøvrigt  i  sin  senere  Virken  gjorde 
sig  særlig  fortjent  ved  at  omplante  Cheseldens  sunde 
Reformmaximer  paa  fransk  Grund,  fremdraget  Wohlerts 
og  Puthods  Afhandling,  ligesom  den  ogsaa  i  vort  Aar- 
hundrede  citeres  i  Yelpeau's  berømte  „Nouveaux  élémens 
de  médecine  opératoire4)".  Den  meget  vovelige  Operation 
fik  vel  foreløbig  ingen  videre  praktisk  Gyldighed,  men 
Wohlerts  Forslag  fortjener  dog  at  fremhæves,  navnlig 
fordi  det  fremkom  paa  et  Tidspunkt,  hvor  den  danske 
Kirurgi  ellers  laa  fuldstændig  brak. 

Men  var  end  Paris  det  store  Forbillede  ogsaa  for 
Danmark  og  gav  de  vigtigste  Impulser  for  Bevægelsen  i 
den  danske  Kirurgi,  saa  vare  dog  Forholdene  i  Tyskland 
og  særlig  i  det  unge  livskraftige  og  ivrigt  fremadstræ- 
bende Kongedømme  Preussen  af  ikke  ringe  og  paa  Grund 
af  den  livlige  Forbindelse  med  Danmark  nærliggende  Be- 
tydning. En  vis  skinsyg  Bestræbelse  for  i  den  gamle 
kongelige  Residens  Kjøbenhavn  ikke  at  staa  tilbage  fol- 
det unge  Berlin  rørte  sig  vistnok  tidlig  ved  det  danske 
Hof,  og  i  selve  Berlin  viste  sig  i  ethvert  Tilfælde  meget 
tidlig  en  synlig  Iver  for  at  give  den  kongelige  Residens 
en  vis  Glands  ogsaa  i  videnskabelig  Retning  —  Viden- 
skaben skulde  jo  være  en  af  de  fremtrædende  fyrstelige 
Attributer.  Noget  Universitet  vovede  man  sig  vel  fore- 
løbig ikke  til  at  oprette  i  Residensen,  og  Kongedømmet 
havde  jo  særlig  i  det  nystiftede  Halle'ske  et  saadant,  der 
kastede  et  fyldigt  Berømmelsens  Skær  ud  over  hele 
Riget.  Men  et  Videnskabernes  Akademi  fik  den  for- 
fængelige Frederik  I.  hurtig  etableret  i  Berlin,  og  endnu 
inden  sin  Død  berigede  han  Residensen  med  et  anato- 
misk Theater  (1713),  der  foreløbig  vel  kun  var  af  uanselig 
Karakter,  men  som  under  hans  Efterfølger  snart  naaede 
en  betydelig  Udvidelse,  saa  at  der  aarlig  seceredes  om- 
trent ^00  Cadavera.  At  denne  Reform  saa  hurtig  gjen- 
nemførtes.  skyldtes  dog  vistnok  igjen  den  altid  saa 
mægtige  Drivkraft.  Forfængeligheden  og  Skinsygen. 

De  hidtil  lidet  mægtige  welfiske  Fyrster  naaede  i 
Begyndelsen  af  det  18de  Aarhundrede  paa  engang  en 
meget  anselig  og  fremskudt  Stilling;  Georg  Ludwig  blev 
ophøjet  til  Kurfyrste  og  kort  derpaa  til  Storbritanniens 
og  Irlands  Konge.  Denne  Magtudvidelse  virkede  hurtig 
fremmende  i  forskjellige  Henseender,  og  et  Udslag  deraf 
og  af  den  velgjørende  Indflydelse  fra  det  i  saa  mange 
Henseender  fremskredne  England  var  Oprettelsen  i  Hoved- 
staden Hannover  af  en  kirurgisk  Læreanstalt,  et  Collegium 
medieo  -  chirw/rgicum,  under  Livlægernes  Bestyrelse.  I 
Tyskland    laa  ved  Aarlnmdredets  Begyndelse  Kirurgien  i 

det  Hele  hen  i  samme  ukultiverede  Tilstand  som  i  Dan- 
mark, Barberer  og  æventyrlige  charlatansagtige  Snidere 
havde  al  kirurgisk  Virksomhed  i  deres  Hænder,  medens 
Universiteterne  aldeles  ikke  ændsede  Faget,  og  det  var 
nærmest  fra  England  og  over  Hannover,  at  Reformbevæ- 
gelsen naaede  det  øvrige  Tyskland.  At  den  nye  hannove- 
ranske  Læreanstalt  hurtig  bragte  Hoffet  i  Berlin  i  Tanke 
om  at  oprette  en  lignende,  er  udenfor  Tvivl,  men  iøvrigt 
gjorde  ogsaa  et  andet  nærliggende  og  praktisk  paatræn- 
gende Hensyn  sig  mægtigt  gjældende,  særlig  for  den 
preussiske  Soldaterkonge:  den  allerede  fremhævede  Nød- 
vendighed af  Armeens  bedre  Forsyning  med  Kirurger. 

I  Begyndelsen  af  Tyverne  blev  da  et  af  den  ener- 
giske preussiske  Generalkirurg  Holtzendorff  udkastet 
Projekt  til  Oprettelse  af  et  Collegium  medico-chirurgicum 
i  større  og  fyldigere  Maalestok  end  det  hannoveranske 
realiseret,  og  de  preussiske  Patrioter  jublede  over  den 
nye  Anstalt  som  jævnbyrdig  med  de  berømte  Institutioner 
i  Paris,  London  og  Amsterdam.  En  medico-kirurgisk 
Digter  gav  Jubelen  følgende  poetiske  Udtryk: 

..Was  Leyden,  was  Paris  was  Basel  gross  gemacht 

Das  wird  jetzt  in  der  Mark  mit  gleicher  Kunst  vollbracht." 

I  enkelte  Retninger  kunde  virkelig  det  nye  Berliner- 
Kollegium  siges  endog  at  overgaa  dets  nærmeste  For- 
billede, det  reformerede  College  de  St.  Come  i  Paris,  for- 
saavidt  som  det  —  hvad  der  allerede  ligger  i  dets  Navn 
-  i  sin  Læreplan  optog  hele  Lægevidenskaben,  og  ikke 
som  i  Paris  temmelig  exklusivt  begrændsede  sig  til 
Kirurgien.  I  saa  Henseende  var  det  af  væsentlig  Betyd- 
ning, at  det  lille  nærliggende  hertugelig  -  brunsvigske 
Universitet  i  Helmstådt  kort  iforvejen  havde  været  saa 
heldigt  at  erhverve  en  betydelig  medico-kirurgisk  Kraft, 
den  berømte,  allerede  omtalte  Lorentz  Heister.  hvis  store 
Fortjeneste  det  er  baade  ved  literær  og  praktisk  Virk- 
somhed at  have  bragt  Kirurgien  i  Tyskland  i  organisk 
Forbindelse    med    virkelig    Videnskab    og    efterhaanden 

skaffet  en  videnskabelig  Kirurgi  akademisk  Borgerret. 
Den  berlinske  Anstalt  blev  heller  ikke  saaledes  som  i 
Paris  stillet  væsentlig  uafhængig  af  alle  medicinske 
Myndigheder,  men  ifølge  den  allerede  af  den  store  Kur- 
fyrste 1685  givne  og  senere  af  Kong  Frederik  Wilhelm 
yderligere  udvidede  og  skjærpede  Medicinalforfatning 
stud  den  under  det  preussiske  Overmedicinalkollegium, 
hvis  ledende  Medlemmer  vare  Livmedici,  Berlins  Fysikus 
og  andre  ansete  Doctores.  Dette  Kollegium  havde  Tilsyn 
med  og  Myndighed  over  alle  Rigets  lægevidenskabelige 
Anliggender.  Ved  den  kirurgiske  Læreanstalt  i  Berlin 
blev  der  derfor  ogsaa  taget  tilbørlig  Hensyn  til  selve 
Medicinen.  Der  skulde  daglig  holdes  Forelæsninger  paa 
Tysk  over  Anatomi,  Kirurgi,  Pathologi,  Materia  medica, 
Kemi,  Botanik,  ja  endog  over  Mathematik,  og  6  læge- 
videnskabelig uddannede  Professorer  bleve  ansatte  derved 
foruden  en  Demonstrator  i  kirurgiske  Operationer;  i  et- 
hvert Tilfælde  i  Principet  maatte  saaledes  Berlins  Colle- 
gium  medico-chirurgicum  siges  at  have  en  vel  udviklet, 
fuldt  videnskabelig  Karakter. 

Endnu  i  en  anden  og  det  meget  væsentlig  Henseende 
kunde  det  siges  at  overgaa  Pariserskolen,  nemlig  ved 
en  nøje  organisk  Forbindelse  med  et  Hospital,  hvori 
Disciplene  fik  klinisk  Undervisning.  Det  1710  tæt  uden- 
for Berlin  opbyggede  Pesthospital,  for  hvilket  der  heldig- 
vis ingen  Brug  blev  i  denne  Egenskab,  indrettedes  nemlig 
af  Frederik  Wilhelm  til  et  virkeligt  Sygehospital,  der 
toges  i  Brug  1727,  og  som  af  Kongen  højtidelig  blev 
døbt  „maison  de  Charité".  Dette  var  heller  ikke  nogen 
ringe  Begivenhed  for  Kongen  og  hans  Residens,  som 
derved  for  Tysklands  Vedkommende  rask  tog  Teten  i 
Tidens  lægevidenskabelig-filantropiske  Bevægelse.  Virke- 
lige Sygehospitaler  vare  nemlig  endnu  dengang  væsentlig 
ukjendte  i  Tyskland,  i  det  Mindste  i  de  protestantiske 
Lande.  Den  lutherske  Kirke  havde  jo  indtil  Pietismens 
Fremkomst  sat  sin  Kraft  ind  paa  dogmatiske  Spørgsmaal 
og  ikke  tænkt  meget  paa  de  store  Kjærlighedsgjerninger, 

der  altid  have  været  den  katholske  Kirkes  ypperste  Pryd. 
Det  katholske  Wtirzburg  besad  saaledes  allerede  i  Begyn- 
delsen af  det  18de  Aarlmndrede  et  smukt,  efter  en  Brand 
nybygget  Sygehospital  med  Plads  til  benved  400  Patienter, 
det  saakaldte  Julius-Hospital,  der  i  sin  ældre  Skikkelse 
var  opført  af  Fyrstbiskop  Julius  endnu  i  det  16de  Aar- 
bundrede.  Det  var  da  ogsaa  en  af  Pietismen  stærkt 
berørt  og  af  den  mod  anatomisk-kirurgisk  Uddannelse 
velsindede  Livlæge  Stabl  paavirket  Konge,  der  byggede 
Charitéen.  Hospitalet  bestod  af  en  lukket  Firkant  i  to 
Etager;  den  nederste  anvendtes  til  Hospital  i  gammel- 
dags Forstand  3:  til  Plejestiftelse,  den  øverste,  der  ind- 
vendig havde  et  rundtløbende  aabent  Galleri  med  Indgang 
til  de  enkelte  Stuer,  var  et  Sygehospital  (Lazareth)  med 
Plads  til  300  Patienter,  Civile  og  Militære.  Her  optoges 
medicinske  og  kirurgiske  Sygdomme  af  enhver  Art,  og 
her  var  desuden  en  Sal  til  Fødende.  Efterhaanden  fore- 
toges betydelige  Udvidelser;  der  indrettedes  en  anselig 
Operationssal,  hvor  den  ansatte  Regimentskirurg  Smff, 
der  tillige  fungerede  som  Demonstrator  i  Operationer  ved 
Kollegiet,  foretog  alle  større  Operationer,  dertil  et  Bryggeri, 
en  botanisk  Have  og  en  Kirke.  Den  religiøse  Paavirkning 
spillede  en  stor  Rolle  og  øvedes  ikke  alene  ved  Prædiken 
og  sædvanlig  Sjælesorg,  men  ved  udstrakt  Examination 
og  Katekisation  af  Patienterne.  De  unge  militære  Pen- 
sionskirurger  kommanderedes  efter  Tur  til  klinisk  Uddan- 
nelse og  Tjeneste  i  Hospitalet,  en  Ordning,  der  bestaar 
endnu  den  Dag  i  Dag. 

Men  frembød  Berlins  Læreanstalt  saaledes  virkelig 
betydelige  Fordele,  saa  var  den  dog  ogsaa  behæftet  med 
væsentlige  Mangler.  Knaphed  og  Smaalighed  gjorde  sig 
overalt  gjældende  baade  i  Kollegiets  Undervisningsapparat 
og  i  Hospitalet,  og  den  overordnede  Styrelse  havde  ingen 
udviklet  Sands  for  Lægevidenskabens  virkelige  Krav. 
Betegnende  er  det  i  saa  Henseende,  at  den  Konge,  som 
lagde  Grunden  til  Antalten.  ikke  selv  var  videre  i  læge- 
videnskabelig  Opfattelse,    end    at   han  til    alle   hæderlige 

Lægers  Forargelse  ophøjede  sin  yndede  Skarpretter  Cob- 
lenz  til  kongelig  Livlæge.  Selve  Undervisningen  i  An- 
stalten synes  ogsaa  at  have  ladet  adskilligt  tilbage  at 
ønske :  den  blev  tilmed  nærmest  kun  benyttet  til  Uddan- 
nelse af  Militærkirurger,  idet  man  baade  i  Preussen  og 
andre  tyske  Lande  endnu  væsentlig  nøjedes  med  ved 
smaa  rudimentære  Læreanstalter  i  mindre  Byer  at  sørge 
for  Uddannelse  af  Landkirurger  til  det  menige  Folks 
Brug.  Læreanstalten  i  Berlin  forstod  heller  ikke  at  vinde 
større  Tillid,  end  at  selve  Kong  Frederik  IL,  ganske  vist 
nok  ledet  af  sine  stærke  franske  Sympathier,  i  et  længere 
Tidsrum  vedblev  at  indkalde  Kirurger  fra  Pariserakade- 
miet til  Brug  for  Armeen,  ligesom  han  sendte  unge 
preussiske  Kirurger  til  Uddannelse  i  Paris.  Det  til  An- 
stalten knyttede  Charité-Hospital  var  meget  mangelfuldt 
indrettet  og  forskærtsede  derved  for  en  stor  Del  sit  For- 
maal;  først  sent  i  Frederik  ll.s  Regjering  blev  der  fore- 
taget forskjellige  Reformer  og  Ombygninger. 

I  Holland,  som  i  saa  lang  Tid  havde  staaet  og  i  den 
her  omhandlede  Periode  endnu,  om  end  ikke  i  den  Grad 
som  tidligere,  stod  i  nøje  Berøring  med  Danmark  og  dets 
Lægevidenskab,  indtog  Kirurgien  som  allerede  ovenfor 
nævnt  en  rodfæstet,  anselig  og  fremskudt  Stilling.  De 
hollandske  Universiteter  og  i  første  Række  Leydens  havde 
i  deres  Undervisningsprinciper  sluttet  sig  nær  til  de 
italienske  Forbilleder  og  navnlig  til  Paduas  berømte  Uni- 
versitet, i  hvis  medicinske  Fakultet  anatomisk  og  kirur- 
gisk Lærervirksomhed  stadig  spillede  en  fremragende 
Rolle.  De  hollandske  Fakulteter  dyrkede  bestandig  med 
særlig  Iver  Anatomien  og  forsømte  heller  ikke  Kirurgien, 
hvis  akademisk-videnskabelige  Berettigelse  og  Betydning- 
blev  fuldt  anerkjendt.  Ja  man  var  ved  det  17de  Aar- 
hundredes  Begyndelse  i  Leyden  endog  saa  fremskreden 
i  rationel-empirisk  Opfattelse,  at  man  uden  megen  Knurren 
indrømmede  den  oprindelig  temmelig  æventyrlige  Barber- 
lærling  og  Stensnider  Ban,  der  som  omtalt  havde  ud- 
viklet sig  til  fremragende  kirurgisk  Dygtighed,  en  akade- 

misk  Lærestol.  Det  var  saaledes  i  Holland  ved  selve 
Universiteterne,  at  Kirurgien  fandt  omhyggelig  og  viden- 
skabelig Pleje,  men  ved  Siden  heraf  fandtes  dog  ogsaa 
her  kirurgiske  Lavsinstitutioner,  der  dyrkede  Faget  vel 
paa  mindre  lærd,  men  til  Gjengjæld  paa  en  i  praktisk 
Henseende  saa  meget  dygtigere  Maade.  Det  var  navnlig 
Kirurg-Gilderne  i  Amsterdam  og  Haag.  der  indtog  en 
anselig  Stilling  og  spillede  en  ganske  anderledes  vigtig 
kirurgisk  Rolle  end  Barberamterne  i  Tyskland  eller  Dan- 
mark. Blot  ved  Betragtning  af  Kirurg-Portræterne  paa 
Rembrandts  berømte  anatomiske  Billede  vil  det  blive  klart, 
at  Medlemmerne  af  Amsterdams  Kirurg-Gilde  vare  noget 
andet  end  almindelige  Barberkirurger.  Ved  Gilderne 
vare  saa  fremragende  Anatomer  som  Tidpius  og  Buysch 
i  Amsterdam  og  Nuck  i  Haag  ansatte  som  Prælektorer, 
ug  der  gaves  dygtig  praktisk  Undervisning  baade  i  Kirurgi 
og  Obstetrik  (Collegia  casualia  chirurgica  et  obstetricia). 
Fr.  Hoffmann  fremhæver  derfor  ogsaa  med  fuld  Ret  i  sin 
„lÆedicus  politicus"  Holland  som  et  Sted,  hvor  de  Stu- 
derende bør  drage  hen  for  at  erholde  en  god  kirurgisk 
Uddannelse.  At  man  ogsaa  i  Danmark  i  Slutningen  af 
det  17de  Aarhundrede  havde  et  aabent  Øje  herfor,  derom 
vidner  Winslows  og  Johannes  Buchwalds  lange  hollandske 
Studieophold,  ligesom  ogsaa  Amsterdamer-Kirurgen  Ver- 
duyn's  omtalte  Indkaldelse  til  Christian  V.  paa  den  kyn- 
dige Gehejmeraad  Moths  Tilskyndelse  viser,  hvilken 
Respekt  man  nærede  for  den  hollandske  Kirurgi. 

Ogsaa  i  vort  nordlige  'Naboland,  Sverrig,  arbejdede 
Kirurgien  sig  i  det  18de  Aarhundredes  første  Halvdel 
frem  til  bestandig  større  Anseelse  og  officiel  Betydning5). 
En  privilegeret  Lavsordning  for  „bardskårareembetet"  i 
Stockholm  var  bleven  etableret  af  Kong  Johan  i  1571,  og 
i  det  følgende  Aarhundrede  stadfæstedes  og  udvidedes 
disse  Privilegier  ved  gjentagne  kongelige  Resolutioner. 
„Barberareembetet",  som  det  nu  kaldtes,  fik  herved 
efterhaanden  en  væsentlig  Indflydelse  paa  hele  det 
svenske  Militærvæsen,  og  Amtets  Oldermand,   der  oftere 

var  en  af  de  kongelige  Liv-  eller  Hofbarberer,  fik  fra 
1680  sammen  med  en  Udvidelse  af  den  ham  tilstaaede 
officielle  Myndighed  Titel  af  „Directeur  af  Chirurgien", 
ligesom  Amtet  snart  efter  ombyttede  sit  tidligere  beskedne 
Navn  med  Benævnelsen  „chirnrgisk  societet".  Men  hurtig 
udviklede  sig  nu  Kompetencestridigheder  med  Rigets 
højeste  Medicinaløvrighed,  det  kgl.  Collegium  medicum, 
der  i  sit  Reglement  ogsaa  havde  en  kontrollerende  Myn- 
dighed over  Kirurgerne.  Ved  Aarhundredets  Midte,  hvor 
Societetet  søgte  at  stille  sig  fuldstændigt  uafhængigt  under 
Ledelse  af  sin  energiske  og  fremragende  dygtige  Over- 
direktør Hermann  Sclmtzer  (senere  adlet  under  Navnet 
Schiitzercrantz),  antog  denne  Kamp  en  særdeles  voldsom 
Karakter.  Men  disse  uafbrudte  Stridigheder  —  som  vi 
snart  skulle  træffe  i  Danmark  af  en  ganske  tilsvarende 
Karakter  —  havde  tillige  den  skæbnesvangre  Følge,  at 
Reformer  i  Undervisningsvæsenet  ikke  kunde  komme  til 
Gjennembrud,  og  paa  dette  kapitale  Punkt  stod  Societetet 
meget  tilbage,  indtil  der  noget  efter  Aarhundredets  Midte 
paa  engang  i  Sverrig  fremstod  en  Række  fremragende 
Kirurger  med  grundig  lægevidenskabelig  Uddannelse, 
hvilke,  rigtignok  hovedsagelig  i  selvstændige  Stillinger 
udenfor  selve  Societetet,  hurtig  gjennemførte  afgjørende 
Fremskridt  i  den  svenske  Kirurgi  og  realiserede  Idealet: 
at  forvandle  den  haandværksmæssige  Kirurgi  til  virkelig 
Videnskab  og  gjøre  den  til  Medico-Chirurgi. 

De  omtalte  Institutioner  i  Berlin  og  navnlig  i  Paris 
bleve  de  nærmeste  Forbilleder  for  Danmark,  da  her  ved 
Begyndelsen  af  det  4de  Decennium  begyndte  at  røre  sig 
bestandig  kraftigere  Bestræbelser  for  at  faa  en  kirurgisk 
Læreanstalt  oprettet. 

VIII. 

Kirurgisk  Reformbevægelse  i  Danmark.  —  Simon  Criiger  og  Men- 
sing.  —  Crfigera  Evner,  Uddannelse  og  første  Virksomhed,  hans 
Studierejse.  —  Bestræbelser  fra  Kvæsthusets  Læger  Laub  og  Bøssel 
samt  Mensing.  —  Criigers  Planer,  hans  Støtter  og  Modstandere.  — 
Barberlavet  og'  Fakultetet. 


De  første  virkelige  og  tydelige  praktiske  Rørelser  i 
kirurgisk  Retning,  som  vi  paa  dette  Tidspunkt  møde  i 
Danmark,  kunde  ikke  udgaa  fra  Fakultetet;  den  gamle 
Johannes  de  Buchwald  var  med  det  rigtige  Syn  paa  Be- 
tydningen af  en  videnskabelig  Medieo-Kirurgi,  han  havde 
tilegnet  sig  i  Holland  og  Frankrig,  dog  ude  af  Stand  til 
at  virkeliggjøre  sine  Planer  i  saa  Henseende,  og  han  gik 
tilmed  nu  paa  Gravens  Rand.  De  udgik  heller  ikke  fra 
det  kjøbenhavnske  Barberlav;  det  anatomiske  Theater, 
som  Barberernes  Oldermand  v.  Aspern  efter  Slutteribyg- 
ningens  Fuldførelse  havde  faaet  Tilsagn  om  her  at  er- 
holde, og  som  skulde  betegne  et  væsentligt  anatomisk- 
kirurgisk Fremskridt,  synes  som  allerede  ovenfor  omtalt 
slet  ikke  at  være  kommet  i  Virksomhed.  Det  var  der- 
imod to  i  en  Aarrække  stærkt  rivaliserende  og  hinanden 
bekæmpende  Kirurger  udenfor  Amterne,  der  have  Æren 
for  at  have  rejst  denne  Bevægelse  og,  for  den  enes  Ved- 
kommende, tillige  for  at  have  ført  den  til  et  stort  Maal. 
Det  var  Simon  Criiger  og  Johan  Albrecht  Mensing  — 
hvilken  sidste  hidtil  bestandig  er  bleven  forvexlet  eller 
dog  sammenblandet  med  en  anden  samtidig  Kirurg  af  et  lig- 
nende Navn :  Stabskirurgen  Johan  Conrad  Montzinger,  en 
Mand,  der  aldeles  ikke  har  vist  Tegn  til  lignende  ærgjer- 
rige  Aspirationer  som  de  to  andre,  og  som  iøvrigt  ses 
bestandig  at  have  stillet  sig  sympathetisk  til  Criiger. 

Simon  Criiger  havde  fra  første  Færd  af  et  vist  Over- 
tag over  Mensing  ikke  alene  ved  sin  utvivlsomt  større 
Begavelse,  men  ogsaa  ved  at  være  den  ældste.  Hos  Joh. 
de  Buchwald,  der  stadig  i  sit  Hus  havde  en  ung  kirurgisk 

Discipel,  som  han  uddannede  og  samtidig  benyttede  som 
Amanuensis1),  fik  ogsaa  Simon  Criiger  sin  kirurgiske  Ind- 
vielse. 25  Aar  gammel  fik  han  sin  første  Ansættelse, 
idet  han  1712  fungerede  sammen  med  Mensing  paa  Flaaden 
som  Kirurg  under  Jens  Bings  Overmedikat2),  og  habil  var 
han;  „han  besad  et  ypperligt  og  skarpt  Nemme  til  at 
tage  imod,  saa  at  han  snart  blev  sin  Mesters  Overmester, 
endogsaa  før  han  rejste  til  Paris"*3),  hvor  han  i  sin  Ungdom 
havde  havt  Lejlighed  til  at  gjøre  et  Studieophold.  Han 
avancerede  ogsaa  hurtig,  saa  at  han  1720  ansattes  i  den 
af  Kirurgerne  særlig  attraaede  Stilling  som  Regiments- 
kirurg  ved  Drabantgarden,  hvormed  fulgte  intim  Berøring- 
med  Hoffet  og  Kongen,  og  hvormed  ogsaa  for  hans  Ved- 
kommende umiddelbart  fulgte  Udnævnelse  til  kongelig 
Livkirurg.  Samtidig  udfoldede  han  som  allerede  tidligere 
berørt  en  betydelig  Manuduktørvirksomhed  for  Barber- 
svendene  og  udgav  i  den  Anledning  en  kort  anatomisk 
Ledetraad  „Generaltabellen  von  den  Gebeinen  des  mensch- 
lichen  Korpers"  (Kopenhagen  1721,  fol.)  —  omtrent  hans 
eneste  litterære  Produktion.  Det  litterære,  det  lærde  eller 
overhovedet  det  egentlig  videnskabelige  laa  aabenbart 
ikke  for  hans  Anlæg,  han  var  i  al  sin  senere  Færd  og 
Gjerning  Praktikeren,  Aktualitetens  handlekraftige  Mand 
og  intet  andet;  den  nævnte  Ledetraad  var  ogsaa  sikkert 
meget  praktisk  og  nyttig  for  hans  Elever,  der  vare  endnu 
meget  mere  ulærde  end  Læreren. 

Om  dennes  solide  Kundskaber  i  deskriptiv  Anatomi 
er  der  nu  tilvisse  ingen  Grund  til  at  tvivle,  men  det  er 
dog  nok  muligt,  at  han  først  ret  grundigt  og  ved  ud- 
strakte Autopsier  erhvervede  dem  paa  et  noget  senere 
Tidspunkt,  da  han  pludselig  fik  særdeles  god  Tid  og 
Lejlighed  til  atter  at  foretage  en  Studierejse.  Efterat 
han  nemlig  i  nogle  Aar  vistnok  havde  været  i  høj  Gunst 
hos  Kongen  og  i  1727  sammen  med  Livkirurgikatet  havde 
f'aaet  tildelt  den  betroede  kgl.  Kammertjenerpost,  var 
hans  Held  foreløbig  forbi.  I  Sommeren  1728  „fik  han 
pludselig  det  haarde  og  hastige  Bud,  at  han  skulde  pakke 

sig  af  Slottet  og  Riget  inden  24  Timer:  Aarsagen  blev 
ubekjendt.  dog  gjættede  man,  at  det  var  Anna  Sophie", 
meddeler  Scliwartzkopf.  Han  maatte  altsaa  ganske  plud- 
selig opgive  sine  Stillinger  og  forlade  Landet,  fordi  han 
var  bleven  indviklet  i  de  skæbnesvangre  Intriger,  der 
dengang  dreves  ved  Hoffet,  og  havde  sluttet  sig  til  Dron- 
ningens Fjender.  Han  rejste  da  til  Paris  med  sin  unge 
Søn,  der  ligeledes  havde  valgt  Kirurgien  til  sin  Livsstilling 
og  synes  at  have  været  en  højst  lovende  Begavelse. 
.Han  ej  alene  slægtede  sin  Fader  paa,  men  overgik  ham", 
siger  Scliwartzkopf;  Sønnens  tidlige  Død  forskjertsede 
imidlertid  Opfyldelsen  af  de  til  ham  knyttede  Forvent- 
ninger. Det  var  nu  netop  den  rette  Tid  til  en  Kirurgs 
Studieophold  i  Paris;  her  udfoldede  sig  dengang  Ana- 
tomiens og  Kirurgiens  store  Fremskridtsbevægelse  i  sin 
fulde  Glands  under  de  to  store  Koryfæer  Winsløws  og 
Jean  Louis  Petits  Auspicier. 

Imidlertid  lykkedes  det  Konkurrenten  Mensing,  der 
længe  havde  været  Kirurg  ved  Kvæsthuset,  at  blive 
CrQgers  Efterfølger .  ved  Drabantgarden  og  ligeledes  at 
blive  udnævut  til  kgl.  Hof-  og  Livkirurg.  At  han  iøvrigt 
ikke  laa  paa  den  lade  Side,  medens  Criiger  var  borte, 
fremgaar  af  et  Reskript  af  2den  Juni  1730  til  Direktionen 
for  de  Fattiges  Væsen  af  følgende  Ordlyd:  „naar  noget 
til  Arbeide  i  Børnehuset  indsat  Lem  ved  Døden  afgaaer, 
skal  deres  Legemer  til  Dr.  med.  H.  Laub,  Hofkirurg  J.  A. 
Mensing  og  Kirurg  G.  D.  Bossel,  naar  det  af  dem  forlanges, 
til  Sektion  eller  Anatomering  overgives  (til  at  naae  des- 
mere Perfektion  og  Oplysning  i  de  medicinske  Viden- 
skaber)"; som  allerede  tidligere  nævnt  var  ogsaa  Georg 
Daniel  Bossel  Læge  (Kirurg)  ved  Kvæsthuset.  Bossel 4)  var 
ligesom  Kvæsthusets  Medicus  en  habil  fra  Tyskland  ind- 
kommen Lægevidenskabens  Dyrker.  I  en  Alder  af  19 
Aar  var  han  i  1723  bleven  immatrikuleret  ved  Halles 
Universitet  som  medicinsk  Studerende  og  havde  her  sluttet 
sig  ikke  til  de  Stahlianske  Professorer  (Alberti  og  Cosch- 
witz),  men  til  den  store  naturvidenskabelige  Fakultetslærer 

Fr.  Hoffmann.  Bossels  Tørst  efter  ædruelig  naturviden- 
skabelig Uddannelse  koncentrerede  sig  imidlertid  særlig 
om  Anatomi  og  Kirurgi,  og  i  disse  Retninger  var  der 
ikke  ret  meget  at  lære  i  Halle,  hvor  den  meget  tarvelige 
Coschwitz,  hvis  formentlige  Opdagelser  af  nye  Spytkirtel- 
gange  hurtig  reduceredes  in  absurdum  af  den  unge 
Haller5),  var  den  eneste  Repræsentant  for  Anatomien. 
Bossel  drog  derfor  snart  til  Berlins  medico- kirurgiske 
Theater  og  sluttede  sig  her  særlig  til  den  anatomiske 
Professor  Buddeus.  Men  utilfreds  med  Undervisningen 
ogsaa  her  søgte  han  til  Paris,  hvor  han  i  længere  Tid 
uddannede  sig  i  Anatomi  og  Kirurgi  hos  Du  Verney  og 
Winsløw  ligesom  i  Fødselsvidenskab  hos  Grégoire.  1728 
og  omtrent  samtidig  med  S.  Criigers  hastige  Bortrejse  fra 
Hovedstaden  kom  Bossel  hertil,  blev  strax  efter,  som  det 
synes  ved  nogle  Slægtninges  Anbefaling,  ansat  som  Kirurg- 
ved  Kvæsthuset  efter  Mensing,  og  blev  nu  tillige,  som  det 
fremgaar  af  Barberlavets  Protokoller,  en  stærkt  benyttet 
Manuduktør  i  Anatomi  for  Barbersvendene,  en  Virksom- 
hed, han  altsaa  tog  i  Arv  efter  Criiger.  1730  fik  Bøssel 
den  medicinske  Doktorgrad  i  Halle,  og  herefter  betegnes 
han  i  Barberernes  Examensbeviser  som  „2den  Medicus 
ved  Kvæsthuset".  Noget  efter  og  samtidig  med,  at  Criiger 
tog  Teten  i  de  kirurgiske  Reformbestræbelser,  opgav  han 
sin  Stilling  i  Kjøbenhavn  og  blev  ansat  som  Landfysikus 
i  Hertugdømmet  Slesvig,  hvor  han  derefter  navnlig  gjorde 
sig  bekjendt  og  anset  ved  sin  Virken  til  Bedste  for 
Fødselshjælpen  og  ved  sine  meget  benyttede  Jordemoder- 
bøger. 

Det  var  saaledes  Kvæsthusets  Læger,  der  havde  slaaet 
sig  sammen  med  Hofkirurg  Mensing  for  under  Criigers 
Fraværelse  at  sætte  noget  i  Scene,  der  næppe  har  sigtet 
paa  mindre  end  at  skabe  et  Grundlag,  som  hurtig  kunde 
udvikles  videre  til  en  anatomisk-kirurgisk  eller  (da  Medici 
vare  medvirkende)  snarere  medico-chirurgisk  Læreanstalt 
i  Lighed  med  Udlandets.  Kollegiet  i  Berlin  havde  jo 
ogsaa    udviklet    sig    af   et    ringe  Theatrum   anatomicum. 

At  de  tre  Læger  have  haft  en  saadan  Plan.  og  at  de 
have  anset  det  Tidspunkt,  hvor  den  tidligere  farlige  Kon- 
kurrent Criiger  var  sat  ud  af  Spillet  i  Unaade,  for  gun- 
stigt til  dens  Realisation,  bliver  i  det  mindste  meget 
-andsynligt  ved  de  Oplysninger,  nogle  senere  Forestillinger 
til  Kongen  fra  Criiger  giver.  Han  udtaler  heri  nemlig 
ligefrem,  at  Laub  og  Mensing  „hade  ham",  utvivlsomt 
som  den,  der  har  krydset  deres  Planer.  At  disse  stran- 
dede, beroede  maaske  væsentligst  paa,  at  Laub  og  Mensing 
ikke  vare  den  vanskelige  Opgave  voxne;  men  den 
umiddelbare  Aarsag  dertil  maa  dog  snarest  soges  i 
Kongens  uventet  hurtig  indtrufne  Død.  Paa  et  Tidspunkt, 
hvor  Universitetets  Bygninger  og  alle  dets  Undervisnings- 
apparater vare  tilintetgjorte  af  Ilden,  og  hvor  der  for 
Alvor  var  Tale  om  at  opbygge  et  nyt  Universitet  i  Viborg, 
maatte  det  ligge  meget  nær  at  arbejde  paa  Oprettelse  af 
en  særlig  medico-kirurgisk  Undervisningsanstalt  i  Kjøben- 
havn,  ved  hvilken  ogsaa  i  Særdeleshed  dygtige  Militær- 
kirurger kunde  blive  uddannede;  den  praktisk  anlagte 
Konge  var  sikkert  ikke  uvillig  stemt  mod  hurtig  Reali- 
sation af  en  saadan  Plan.  hvorved  han  traadte  i  Preusser- 
kongens og  mange  andre  Fyrsters  Fodspor. 

1731  kom  Criiger  tilbage  til  Kjobenhavn  beriget  med 
yderligere  Kundskaber  og  Erfaringer,  hvilke  han  doku- 
menterede for  Almenheden  ved  sammen  med  sin  Son  at 
holde  anatomiske  og  kirurgiske  Øvelser"),  vel  nærmest 
som  en  Gjenoptagelse  af  Manuduktionerne  for  Barbererne, 
—  hvorved  han  altsaa  strax  traadte  i  Konkurrence  med 
Kvæsthusets  Læger.  Som  et  af  Onrene  for  Dronning 
Anna  Sophies  Uvillie  havde  han  nu  allerede  en  væsentlig 
Betingelse  for  at  blive  en  persona  grata  hos  den  nye 
Konge:  ved  at  komme  i  et  nært  personligt  Forhold  til 
Hofprædikant  Bluhme  som  dennes  Huslæge 7)  styrkedes 
hans  Stilling  i  en  væsentlig  Grad,  og  han  kunde  benytte 
til  sin  Fordel  den  voxende  pietistiske  Bevægelse,  der  jo 
nærede  ligesaa  megen  Antipathi  mod  lærd  Videnskab 
som    Sympathi   for    alle    rent    praktiske  Bestræbelser    — 

et  Standpunkt,  som  faldt  ganske  sammen  med  Crftgers; 
han  var  endnu  mindre  Videnskabsmand  end  hans  Lærer 
Buchwald.  Ligeledes  kom  han  naturlig  i  nærmere  For- 
bindelse med  den  mod  det  daværende  medicinske  Fakultet 
ikke  sympathetisk  sindede  tidligere  Mediciner  Andreas 
Hojer,  som  nu  havde  lært  at  bruge  sine  store  Evner  paa 
en  vel  beregnet  Maade  til  hurtig  at  avancere  frem  til 
indflydelsesrige  Stillinger,  hvorved  Slægtskabet  med 
Bluhme  ogsaa  i  høj  Grad  var  ham  til  Hjælp.  At  Criiger 
til  sine  Planers  Fremme  har  havt  en  god  Støtte  i  Hojer. 
efter  at  denne  havde  opnaaet  en  fremskudt  Position, 
foreligger  der,  som  vi  snart  skulle  se,  tydelige  Vidnes- 
byrd om. 

Allerede  i  1732  kunde  den  tilbagevendte  Livkirurg 
Criiger  i  udførlige  Promemorier  (hvoraf  to  findes  bevarede) 8) 
forelægge  for  Regjeringen  Planer  om  Oprettelse  af  et 
„Theatrum  anatomicum".  I  den  ene  Skrivelse  giver  han 
et  Program  for  den  derved  projekterede  Undervisning, 
hvis  Æmner  skulde  fordeles  saaledes,  at  September 
Maaned  anvendtes  til  at  docere  Osteologien;  i  de  føl- 
gende Efteraars-  og  Vintermaaneder  indtil  April  kunde 
alle  de  øvrige  Dele  af  Anatomien  hensigtsmæssig  læses 
og  demonstreres  paa  Kadavere.  I  Sommermaanederne 
vilde  han  foredrage  Principia  chirurgiæ  og  Operationer 
samt  hele  Læren  om  Saar,  Svulster,  Luxationer  og  Ben- 
brud. Han  insisterer  stærkt  paa  at  faa  indført  en  mere 
fyldestgjørende  Prøve  end  den  tidligere  „slette"  for  Bar- 
berlavet  og  Fakultetet.  Enhver  Kirurg,  der  vilde  admit- 
teres til  militære  eller  civile  Stillinger,  burde  vise  sin 
Kapacitet  saavel  i  Anatomi  som  kirurgiske  Operationer 
paa  et  Kadaver.  Til  denne  Plans  Realisation  kræver  han 
1)  Etablering  af  et  Theater.  2)  et  Antal  Cadavera  humana. 
3)  de  til  anatomiske  og  kirurgiske  Øvelser  hørende  In- 
strumenter. I  den  anden  Skrivelse  meddeler  han  „auf 
gnadigsten  Befehl"  et  Overslag  over  den  Bekostning,  som 
Projektet  vil  medføre.  Et  fuldstændigt  Sæt  anatomiske 
og  kirurgiske  Instrumenter  af  bedste  Sort  vil  kunne  faaes 

fra  Paris  for  2000  Iranske  Livres.  Bandager  med  det 
dertil  fornødne  Lærred  o.  s.  v.  vil  andrage  omtrent  100 
RdL,  til  aarlig  Vedligeholdelse  af  Apparaterne  vil  medgaa 
30  RdL,  til  Hjælp  til  Udførelse  af  anatomiske  Præpara- 
tioner 40  Rdl.  Videre  Undervisningsassistance  end  denne 
synes  han  paa  det  Tidspunkt  ikke  at  have  tænkt  sig 
nødvendig  eller  forlangt.  Han  er  aabenbart  villig  til  selv 
at  paatage  sig  et  stort  Arbejde,  hvorfor  han  ogsaa  an- 
drager om  ,,ein  jåhrliches  Appointement  fur  die  bei  diesem 
allerunterthånigst  proponirten  Wercke  vorfallenden  tag- 
lichen  labores  800  Rdl.  mit  unterthånigster  Bitte,  dass 
mir  ins  klinftige  freye  Wohnung  bey  dem  Theatrum  ana- 
tomicum  oder  nieht  weit  davon  entfernt  allergnådigst 
mochte  accordirt  werde". 

Men  naar  Criiger  nu  med  al  sin  Kraft  gik  løs  paa 
at  realisere  sine  Planer  om  Oprettelsen  af  en  særlig 
kirurgisk  Undervisningsanstalt  med  dertil  knyttede  videre 
Rettigheder  for  Kirurgerne  i  Lighed  med  Udlandets  In- 
stitutioner, saa  havde  han  dog  fremdeles  en  ikke  ganske 
ringe  Modstand  at  overvinde.  For  det  Første  var  der 
hans  nævnte  Rivaler  og  Uvennner,  der  næppe  vare  at 
kimse  ad.  Mensing  vedblev  hvorvel  udnævnt  under 
Dronning  Anna  Sophies  Regimente  fremdeles  at  fungere 
som  Hof  kirurg,  og  Laub  var  1727  bleven  udnævnt  til 
Hofmedieus9).  De  priviligerede  Amtsbarberer  kunde  heller 
ikke  med  Ro  eller  Velvillie  betragte  Criigers  Bestræbelser, 
ligesaa  lidt  som  de  franske  Barberkirurger  havde  kunnet 
være  velvillige  mod  de  lærde  „chirurgiens  de  longue  robe" 
fra  College  de  St.  Come;  en  indgribende  Reform  af  Ki- 
rurgien maatte  naturlig  komme  til  at  bringe  Barberernes 
Lavspri vilegier  i  Fare.  Og  saa  var  der  endelig  det  me- 
dicinske Fakultet,  hvis  ene  Medlem,  Buchwald,  var  opfyldt 
af  den  ærgjerrige  Drøm  at  grunde  en  virkelig  viden- 
skabelig, til  Universitetet  knjttet  Medico-Kirurgi,  og  som 
derfor  til  Trods  for  sin  Interesse  for  Kirurgiens  Fremme 
med  lidet  velvillige  Følelser  maatte  se  sin  fremadstræbende 
fordums  Discipel  arbejde  paa  Dannelsen  af  en  af  Univer- 

tetet  uafhængig  ren  kirurgisk  Anstalt.  Buchwald  var 
imidlertid  nu  i  sin  Affældighed  ingen  farlig  Modstander, 
og  han  var  i  længere  Tid,  ved  sin  Kollega  Franckenaus 
Sygdom  og  Død  i  1732  og  ved  det  derpaa  følgende 
Interregnum,  inden  den  ny  Professor  Detharding  i  Løbet 
af  det  næste  Aar  kom  ind  i  Embedsforretningerne  og  de 
ham  paa  Forhaand  ukjendte  Forhold,  Fakultetets  eneste 
Forkæmper  ligesom  i  de  følgende  Aar  fremdeles  dets 
Dekanus  og  dermed  den  officielle  Fører.  Og  med  Hensyn 
til  Detharding  vil  det  af  det  om  ham  anførte  vistnok 
være  temmelig  klart,  at  han  selv  efter  at  have  sat  sig 
fast  i  sin  Lærestol  ikke  var  nogen  synderlig  farlig  Mod- 
stander, hvad  den  følgende  Tids  Begivenheder  ogsaa 
yderligere  ville  bevise.  For  Criigers  Bestræbelser  kunde 
Valget  af  den  medicinske  Professor  aldrig  være  heldigere 
end  det  indtrufne,  og  med  Henblik  paa  den  overordentlige 
Kløgt  og  Snarraadighed,  han  efterhaanden  gav  slaaende 
Beviser  paa,  ligger  det  ikke  fjernt  at  formode,  at  han 
ved  sin  Forbindelse  med  A.  Hojer  og  Bluhme  har  udøvet 
en  Indflydelse  paa  Valget,  der  maaske  endog  har  kunnet 
være  afgjørende.  Det  Paafaldende  og  Gaademlde  i  Valget 
af  den  gamle  akademiske  Rostockerlærde  til  et  Professorat, 
hvor  Tidskravet  netop  særlig  maatte  betone  Nødvendig- 
heden af  en  ung  Reformkraft,  vilde  ved  en  saadan  An- 
tagelse i  ethvert  Tilfælde  finde  sin  meget  naturlige 
Forklaring.  En  ufarlig  Modstander,  der  ikke  kunde  vinde 
nogen  stor  Indflydelse  paa  det  afgjørende  Sted,  i  Hof- 
kredsen, blev  Detharding  alene  ved  sit  lærd-videnskabelige, 
mod  den  pietistiske  Stahlianisme  ubetinget  antipathiske 
Grunclstandpunkt,  som  han  iøvrigt  havde  tilfælles  med 
Hofmedicus  Laub,  hvis  Stilling  ogsaa  herved  utvivlsomt 
frembød  en  Svækkelse  og  maatte  gjøre  hans  Taktik  lige- 
overfor Cri'iger  mindre  virkningsfuld.  Dennes  Snille  og 
ubetvingelige  Energi  overvandt  ogsaa  om  end  kun  lang- 
somt alle  Hindringer.  I  1736  bar  han  en  glimrende  og 
fuldstændig  Sejr  hjem. 

IX. 

Forordningen  af  30te  April  1736  og  dens  Betydning.  —  Den  nye 
Læreanstalts  Oprettelse  og  Indretning.  —  Klager  fra  Fakultetet  og 
Barberlavet.  —  Regjeringens  Stilling  dertil.  —  Crugers  Stotter.  — 
Pietismens  Fremgang.  —  Agerbech.  —  Nye  Livlæger,  Johann  Sa- 
muel Carl.  —  Majestæternes  Sygdomstilfælde.  —  Laub.  —  Carls 
Optræden  og  Betydning.  —  Nedsættelse  af  en  Kommission  til  Af- 
hjælpning af  Tvisten  mellem  Crfiger  og  hans  Kontraparter. 


Den  30te  April  1736  lykkedes  det  Criiger  trods  den 
nævnte  .Modstand  at  erholde  Kongens  Underskrift  paa 
den  for  Kirurgiens  Udvikling  mindeværdige  og  i  ethvert 
Tilfælde  for  Criiger  selv  epokegjørende  Anordning  „an- 
langende  saavel  Anatomiens  som  Kirurgiens  Indretning- 
og  Opkomst",  hvilken  emanerede  „paa  det  i  de  kgl.  Lande 
altid  kan  haves  erfarne  og  dygtige  Chirurgi  til  Under- 
saatternes  samt  Armeens  Fornødenhed  til  Lands  og 
Vands". 

Forordningen  har  følgende  Ordlyd: 

1)  Ved  Ghirurgien  skal  være  en  Kgl.  beskikket  Directeur 
General,  som  skal  alene  gouvernere  Chirurgien,  og  skal  alle 
Sager,  som  angaae  Chirurgien  i  Kongens  Riger  og  Lande, 
til  ham  adresseres,  og  ingen  Chirurgus  enten  af  Civil  eller 
Militair  uden  hans  Attest,  som  skal  gives  uden  Betaling, 
vorde  forfremmet.  2)  Han  skal  indføre  en  fuldkommen 
Examen  Chirurgicum  og  dertil  udnævne  de  fornødne  Asses- 
sores,  som,  naar  de  af  Kongen  ere  approberede,  tilligemed 
ham  underskrive  de  in  Artibus  udkrævede  Attester.  3)  Ved 
denne  Examen  skal  Candidaten  ei  alene  vise  sin  Erfarenhed 
i  Anatomien  og  chirurgiske  Operationer  paa  et  dødt  Legeme, 
men  endog  om  de  øvrige  Dele  i  Chirurgien  give  fornuftigt 
Svar  og  Raison.  4)  Den  skal  ikke  holdes  inden  tillukte 
Døre,  men  baade  Medici  og  Chirurgi  maae  samme  anhøre  og 
bivaane.  5)  Paa  det  enhver  kan  have  frie  Lejlighed  at 
gjøre  sig  til  slig  en  Examen  beqvem  og  i  disse  Videnskaber 
vel  øvet,  skal  Directeuren  ved  Chirurgien  i  den  beqvemmeste 

Tid.  saasom  om  Foraaret  og  i  Hosten,  vise  Anatomien  og 
de  chirurgiske  Operationer  paa  dode  Kroppe.  4re  Dage  om 
Ugen  i  det  Danske  eller  Tydske  Sprog:  den  øvrige  Aarets 
Tid  anvendes  til  de  ovrige  Dele  af  Anatomien  og  Chirnrgien: 
og  altsaa  in  Chirurgieis  at  handle  om  Forrenkelse,  Beenbrud, 
Benenes  andre  Sygdomme  og  Tilfælde.  Hævelse.  Gesvnlster. 
Saar  etc.  6)  Cadavera  dertil  skal  tages  deels  af  Delinqventer. 
som  straffes  paa  Livet,  deels  af  Bremmerholms  og  Citadellets 
afdøde  Fanger.  7)  Hertil  skal  et  beqvemt  Sted  udsees.  til 
hvis  Indretning  50  til  100  Rdlr.,  og  til  aarlig  Leie  200  Rdlr. 
maae  anvendes.  8)  Til  fornødne  Instrumenters  Anskaffelse 
og  Reqvisita  som  stedse  in  loco  skal  vedligeholdes,  maae 
godtgjøres  100  Rdlr..  hvilke  Directeuren  af  Chirnrgien  skal 
have  i  Forvaring  og  svare  til.  9)  For  det  ovenanførte  Ar- 
bejde, som  til  Informationen  i  Anatomien  og  Chirnrgien  fast 
daglig  udfordres,  samt  for  det  idelige  Opsyn  af  et  saa  vigtigt 
Værk,  nyder  Directeuren  ved  Chirnrgien  aarlig  800  Rdlr. 
10)  Da  Kongen  selv  formedelst  denne  Indretning  giver  alle 
Chrrurgis  frie  Information:  saa  skal  alle  de.  som  i  Fremtiden 
træde  ind  i  Bartskjær-Lauget.  give  (isteden  for  de  ved  Laugs- 
Art.  20  Apr.  1684  befalede  300  Rdlr.  til  Laugs-Mesterne  og 
300  Rdlr.  til  den  Afdødes  Arvinger),  for  Indskrivelse  Mosterne 
til  Deeling.  150  Rdlr:  for  at  indtræde,  til  den  Afdødes  Ar- 
vinger 150  Rdlr:  til  Kongens  Kasse  for  at  bestride  disse 
Udgifter  300  Rdlr.  hvilke  sidste  300  Rdlr.  alle  Regiments- 
Feltskjærere  ogsaa  skal  hetale  til  Kongens  Kasse,  naar  de 
til  Embede  vorde  antagne,  og  hvis  disse  Penge  ikke  ere  til- 
strækkelige til  ovenmeldte  Udgifter,  skal  Resten  af  Kongens 
Kasse  tilskydes. 

Det  mærkeligste  eller  dog  det  mest  paafaldende  ved 
denne  Anordning  er  sikkert  dens  første  Paragraf,  ifølge 
hvilken  den  ny  udnævnte  General -Direktør  alene  skal 
guvernere  alt,  hvad  der  angaar  Kirurgien  i  Kongens 
Riger  og  Lande,  og  at  altsaa  den  officielle  Myndighed  i  tg 
Kontrol,  som  den  øverste  Medicinalautoritet  Fakultetet 
hidtil  havde  udøvet  ogsaa  med  Hensyn  til  Kirurgien,  nu 
helt    skulde  bortfalde.     Crtiger  faar  fuldstændig  Hals-  og 

Haandsret  over  alle  Kirurger,  der  ikke  uden  haus  An- 
befaling kunne  erholde  nogen  Ansættelse  eller  Forfrem- 
melse, og  som  ogsaa  i  Aflæggelsen  af  den  nu  fureskrevne 
udvidede  Examen  alene  ere  afhængige  af  ham  som 
Examinator  med  de  af  ham  ligeledes  udnævnte  Assessores. 
Forordningen  etablerer  ham  imidlertid  ikke  alene  som 
suveræn  Direktør  over  hele  Kirurgien,  men  han  faar  med 
den  ham  tilstaaede  ret  rigelige  Gage  meget  videre  Em- 
bedspligter: han  skal,  og  efter  Forordningens  Ordlyd  alene 
ved  egne  Kræfter,  paatage  sig  Kirurgernes  hele  faglige 
Uddannelse  og  give  en  udstrakt  Undervisning,  dog  kun 
ganske  paa  samme  Maacle  som  i  hans  tidligere  Prome- 
moria  foreslaaet  i  Anatomi  og  Kirurgi  —  vistnok  ogsaa 
de  eneste  Fag,  hvori  han  havde  tilegnet  sig  ret  solide 
Kundskaber.  Noget  egentligt  mecføcø-chirurgisk  Kollegium 
som  Berlins  havde  han  aaberibart  ikke  videnskabelige 
Indsigter  nok  til  at  magte,  og  paa  dette  ret  kapitale 
Punkt  blev  saaledes  hans  Læreanstalt  af  ringere  Kvalitet 
end  den,  som  de  med  videre  lægevidenskabelige  og  navnlig 
egentlig  medicinske  Indsigter  udstyrede  Læger  ved  Kvæst- 
huset  kunde  have  sat  i  Scene. 

Ved  den  foreskrevne  Examen  er  det  altsaa  ogsaa 
kun  Anatomi  og  Kirurgi,  han  vil  prøve  Barbersvendene 
i,  og  Fremskridtet  fremfor  den  tidligere  „slette''  Lavs- 
examen,  som  besørgedes  af  Fakultetet  i  Forening  med 
Lavets  Oldermand  og  Bisiddere,  bliver  da  kun  det  rigtig- 
nok meget  Væsentlige,  at  Examinanderne  nu  offentlig 
skulde  vise  deres  Kyndighed  i  Anatomi  og  kirurgiske 
Operationer  paa  Kadaver,  medens  de  tidligere  for  lukkede 
Døre  alene  bleve  prøvede  theoretisk  i  det  gammeldagslærde 
Fakultets  Aand.  De  forskjellige  i  Barberlavets  Protokol 
indførte  Kopier  af  Examenstestimonier  fra  Aarene  før 
Oprettelsen  af  Crtlgers  Læreanstalt  vise  dette.  Et  Testi- 
monium fra  1730  (det  Aar,  hvormed  den  forhaandenvæ- 
rende  ældste  Lavsprotokol  begynder)  udsiger  saaledes,  at 
vedkommende  Examinand  „von  uns  lmtergezeiclmeten 
Examinatoribus  durch  geschickte  Beantwortung  derer  ihm 

sowohl  ans  der  Anatomie  als  Chirurgie  vorgelegten  Fragen 
die  Prol)e  eines  in  seiner  Kunst  wohlerfahrenen  Chirurgi 
abgelegt",  idet  der  tillige  fremhæves  om  ham,  at  han  har 
..die  Collegia  anatomica  et  chirurgica  Herrn  Simon  Criigers 
wohlbestaltenen  Hoff  Barbiers  allhier  fleissig  freqventiertu. 
Lignende  Ordlyd  have  flere  Testimonia  fra  de  nærmest 
paafølgende  Aar,  i  hvilke  kun  Bossel  begynder  at  nævnes 
><>m  Manuduktør  i  Stedet  for  Cri'iger. 

Da  Forordningen  emanerede,  har  den  energiske  Ge- 
neraldirektør aabenbart  allerede  havt  alle  Dispositioner 
fuldstændig  trufne  og  blandt  Andet  ogsaa  det  rummelige 
og  hensigtsmæssige  Lokale  udset,  som  den  bevilgede 
rigelige  Lejesum  kunde  stille  til  hans  Raadighed.  Ganske 
kort  efter,  allerede  i  Maj  Maaned,  er  Institutionen  etableret 
i  en  Gaard  paa  vestre  Side  af  Kjøbmagergade  ganske 
nærved  Amagertorv,  mellem  dette  og  det  nybyggede 
pragtfulde  Elefantapothek  (Hofapothek),  og  her  raader 
Criiger  over  en  meget  stor  Sal  med  Plads  til  200  Per- 
soner samt  to  mindre  Værelser.  De  i  Forordningen  kræ- 
vede Instrumenter  og  andre  Rekvisiter  har  Cri'iger  sikkert 
havt  paa  rede  Haand,  forskrevne  fra  Paris  eller  tildels 
maaske  allerede  indkjøbte  af  ham  personlig  for  egen 
Regning,  idet  han  jo  i  sine  efter  Hjemkomsten  holdte 
private  Kollegier  har  havt  Brug  derfor.  Endog  en  Sam- 
ling af  anatomiske  Præparater  havde  han  allerede  i  Maj 
Maaned  faaet  opstillet,  hvad  der  ses  af  hans  da  udgivne 
„Catalogus  von  den  anatoinischen  Præparatis  so  in  dem 
im  Monath  Maj  1736  eingerichteten  konigl.  Amphitheatro 
anatomico  zu  Copenhagen  auf  der  Kaufmacherstrasse  sien 
finden"  —  ved  Siden  af  Generaltabellerne  hans  eneste 
litterære  Publikation.  I  den  store  Sal  (Amfitheatret)  fandtes 
der  8  Præparater  og  navnlig  Vox-Injektionspræparater  af 
Arterier  og  Vener  samt  af  Ductus  thoracicus  øg  af  Bron- 
kierne. Ligeledes  fandtes  i  denne  Sal,  ophængte  paa 
Væggene,  8  kolossale  og  smukt  udførte  anatomiske  Tavler, 
der  hørte  til  den  franske  Læge  Atmé  Bourdoris  lille 
anatomiske  Lærebog,    som   paa   den  Tid   blev  meget  be- 

nyttet  til  Undervisning  overalt,  hvor  man  ikke  drev 
Anatomien  efter  større  videnskabelig  Maalestok,  og  som 
derfor  heller  ikke  hurtig  blev  fortrængt  af  Winsløws 
netop  i  Begyndelsen  af  Trediverne  fremkomne  store 
„Exposition",  hvis  Studium  laa  over  de  fleste  Barber- 
svendes  Kræfter.  I  det  mindre  Værelse  ved  Siden  fandtes 
i  forskjellige  Rum  og  Skabe  i  Alt  22  osteologiske  Præ- 
parater, dels  hele  Skeletter,  dels  Fragmenter;  desuden 
nogle  Muskelpræparater  og  et  Par  omhyggelige  Præpa- 
rater af  Over-  og  Underextremiteter  med  injicerede  Vener, 
til  særlig  Instruktion  om  Aareladninger  paa  Arm  og  Fod. 
Endelig  13  Spirituspræparater  navnlig  til  Oplysning  om 
Viscerologien,  derimellem  dog  ogsaa  enkelte  pathologisk- 
anatomiske  (Caries).  De  fleste  af  disse  Præparater  maa 
ligeledes  antages  at  have  været  i  hans  Besiddelse  ifor- 
vejen,  og  han  havde  jo  i  sine  Kollegier  ogsaa  Brug 
derfor. 

Men  den  Sejr,.  Criiger  saaledes  havde  vundet,  gjaldt 
.  det  nu  om  at  hævde.  Thi  Modstanderne  nedlagde  ikke 
Vaabnene  ligeoverfor  det  unægtelig  imponerende  fait 
accompli,  og  der  var  jo  ogsaa  i  den  emanerede  Forord- 
ning Punkter  nok,  som  kunde  bringe  baade  Fakultet  og 
Barberlavet  i  Angst  og  Uro  og  ligesom  tidligere  i  Paris 
tvinge  disse  to  naturlige  Antagonister  sammen  i  en  Alli- 
ance til  Værn  om  deres  overleverede  Magt  og  Rettigheder 
mod  den  nye  farlige  fælles  Fjende.  En  Selvfølge  var  det 
i  ethvert  Tilfælde,  at  denne  Forordning  ikke  kunde  mod- 
tages med  Tilfredshed  hverken  af  Fakultetet  eller  det 
privilegerede  kjøbenhavnske  Barberlav.  Bestemmelsen 
om,  at  den  kirurgiske  Generaldirektør  „alene  skal  gou- 
vernere"  Kirurgien,  at  hele  Undervisningen  og  Examina- 
tionen  af  Kirurgerne  ligesom  ogsaa  deres  Befordring 
skulde  lægges  i  Direktørens  Hænder,  maatte  berøre  Fa- 
kultetet meget  ubehageligt,  og  det  er  derfor  naturligt  nok, 
at  Detharding  som  særlig  Fakultetsrepræsentant  for  Ana- 
tomien og  dermed  nominelt  ogsaa  for  Kirurgien  paa  egne 
og  Buchwalds  Vegne  allerede  under  25de  Maj  s.  A.  ind- 

gav  en  Klage  til  Kongen  over,  at  „Præsidium  in  anato- 
micis et  chirurgieis  var  bleven  dem  betaget"  ved  det  nye 
Direktoriat,  hvorfor  de  androge  om,  at  „Facultas  medica 
maatte  fremdeles  beholde  sin  forrige  lustre  og  præsidium 
i  Anatomien  og  Kirurgien".  Disse  Klager  bleve  vel  af- 
viste i  et  skriftligt  Svar  fra  Kancelliets  Oversekretær 
Gehejmeraad  J.  L.  Holstein,  i  hvilket  det  erklæredes  for 
Kongens  Villie,  at  det  skulde  have  sit  Forblivende  ved 
den  publicerede  Anordning  „hvorved  det  dog  ikke  skulde 
være  Fakultetet  forment,  demonstrative  saa  og  ved  Col- 
legia  publica  og  privata  at  docere  baade  Kirurgien  og 
Anatomien" 1).  Men  Fakultetet  kunde  dog  ikke  berolige 
sig  ret  herved,  og  der  indkom  tilmed  vidtløftige  „Grava- 
niina"  fra  det  kjøbenhavnske  Barberlav,  der  med  god 
Grund  saa  sin  hidtidige  Indflydelse  paa  det  kirurgiske 
Omraade  truet,  og  hvis  Amtsmestre  ogsaa  nok  kunde 
være  betænkelige  ved  den  Forringelse  i  Amternes  Værdi, 
som  de  paabudte  store  Afgifter  til  Kongens  Kasse  vilde 
medføre.  Regjeringen  maatte  da  ogsaa  gjenoptage  Kla- 
gerne til  alvorlig  Drøftelse  og  søge  at  finde  effektive 
Midler  til  deres  Afhjælpning. 

Til  Trods  for  den  faste  Borg,  Criiger  havde  vundet 
i  Forordningen  af  30te  April  1736,  var  saaledes  hans 
Himmel  ikke  fri  for  truende  Skyer.  Naar  disse  dog,  i 
det  mindste  foreløbig,  spredte  sig,  skyldes  det  sikkert 
nok  tildels  Fakultetets  Afmagt  i  Forbindelse  med 
hans  Snarraadighed  og  gode  Forbindelser  med  Øje- 
blikkets indflydelsesrige  Personligheder,  men  for  en  god 
Del  ogsaa  den  netop  paa  hint  Tidspunkt,  1736 — 37,  stærkt 
tiltagende  pietistiske  Strømning.  Criiger  havde  for  det 
Første  som  nævnt  det  Held  at  være  bleven  Huslæge  hos  den 
bestandig  mægtigere  Hofpræst  Bluhme,  og  gjennem  denne 
fik  han  Adgang  til  yderligere  virkningsfuld  Støtte  hos 
Andreas  Hojer,  Hofpræstens  Slægtning,  der  paa  Forhaand 
utvivlsomt  var  ligesaa  sympathetisk  sindet  imod  en  ny 
kirurgisk  Reformretning  som  antipathisk  mod  det  antikve- 
rede, halvt  skolastiske  medicinske  Fakultet,  og  som  netop 

ved  denne  Tid  vandt  en  bestandig  mere  fremragende 
Position.  Baade  gjennem  Bluhme  og  Hojer  fik  Crtiger 
ovenikjobet  god  Adgang  til  selve  Kancelliets  Oversekretær, 
der  jo  ogsaa  allerede  ved  det  nævnte  indledende  Felttog 
mod  den  kirurgiske  Generaldirektør  i  Sommeren  1736 
optraadte  som  dennes  trofaste  Værge.  Holstein  var 
endnu  ikke  bleven  Patron  for  Universitetet  og  havde 
saaledes  heller  ikke  den  særlige  Forpligtelse,  som  han 
senere  fik.  til  at  værge  det  medicinske  Fakultets  Interesser, 
og  Iver  Rosenkrantz,  som  havde  sat  Detharding  paa  Fa- 
kultetets Lærestol,  og  som  fremdeles  fungerede  nidkjært 
som  Patron,  var  dengang  stærkt  paa  Veje  til  at  miste 
sin  tidligere  store  Indflydelse  under  Pietismens  og  dens 
Repræsentanters  fortsatte  Fremgang;  Crugers  nævnte 
virksomme  Støtter  tilhørte  jo  ogsaa  alle  denne  Retning, 
der  ligeledes  kjendelig  gjorde  sig  bestandig  mere  gjæl- 
dende  i  Kjøbenhavn  paa  det  ligefrem  medicinske  Om- 
raade. 

Et  Vidnesbyrd  herom  er  det  allerede,  at  en  vild 
theologisk-medicinsk  Urostifter  af  den  yderlige  pietistiske 
Hallensertype,  Præsten  Andreas  Agerbech,  omtrent  paa 
dette  Tidspunkt  kunde  spille  en  betroet  Læges  Rolle 
endog  ved  selve  Hoffet  i  Kjøbenhavn.  Efter  at  have 
taget  theologisk  Attestats  herhjemme  dyrkede  han  i  Halle. 
som  saa  mange  andre,  samtidige  Studier  af  pietistisk 
Theologi  og  stahliansk  Lægevidenskab  og  forsøgte  efter 
sin  Hjemkomst  at  erhverve  den  medicinske  Doktorgrad, 
ligesom  han  ogsaa  efter  sin  Udnævnelse  til  Præst  gav 
sig  af  med  Lægepraxis.  Navnlig  var  dette  Tilfældet,  da 
han  paa  Grund  af  sin  urolige  Færd  maatte  nedkaldes  til 
Kjøbenhavn  fra  sit  Embede  i  Norge,  og  han  havde  nu 
endog  den  Ære  at  fungere  som  Læge  hos  Dronningens 
Søster,  Enkefyrstinden  af  Ostfriesland 2).  Der  foreligger 
imidlertid  et  andet  og  et  særlig  afgjørende  Vidnesbyrd 
om  den  pietistiske  Stahlianismes  Fremvæxt  i  Danmark 
paa    dette    Tidspunkt:     Stahls    udvalgte    og    inkarnerede 

Discipel,    den  tidligere  omtalte  Johann  Samuel  Carl  er- 
holdt den  indflydelsesrige  Stilling  som  kgl.  dansk  Livlæge. 

Da  Dronningen  stadig  skrantede  i  Begyndelsen  af 
1736,  ønskede  Kongen  at  hidkalde  og  raadføre  sig  med 
en  fremmed  Læge,  og  Valget  faldt  efter  Samraad  med 
Kongens  Fætter,  Greven  af  Stolberg  -  Wernigerode ,  paa 
Carla),  der  nød  megen  Anseelse  ved  de  nordtyske  pieti- 
stiske Grevehoffer  og  dengang  opholdt  sig  hos  Grev 
Reuss  paa  Ebersdorf,  en  af  Grev  Zinzendorfs  ivrigste 
Medkæmpere  for  Dannelse  af  Brødremenigheder.  Kongen 
havde  dog  Betænkeligheder  ved  at  indkalde  den  yderlig- 
gaaende  Sekterer,  og  betingede  sig  derfor  ogsaa.  at  han 
skulde  rejse  bort  igjen  efter  at  have  givet  sine  Raad  om 
Dronningens  Sygdom.  Men  da  Carl  var  kommen  til 
Kongefamilien  i  Altona,  blev  Kongen  selv  hæftig  syg,  fik 
tretten  Feberanfald  efter  hverandre  og  troede  sig  Døden 
nær.  Der  blev  nu  i  høj  Grad  lagt  Beslag  paa  Carls 
pietistisk-stahlianske  Kunst,  og  som  det  i  Reglen  gaar, 
den  ny  tilkomne  Læge  udrettede  store  Ting  og  blæste- 
Sygdommen  bort.  Taknemlig  rørt  udnævnte  Kongen  da 
Carl  til  fast  Livlæge  og  lod  samtidig  sin  kjære  Blumen- 
berg,  der  et  Aars  Tid  iforvejen  havde  forladt  sin  lave 
Stand  og  rimeligvis  i  Halle  faaet  Doktorgradens  fine 
Stempel 4),  blive  den  samme  Naade  til  Del  —  hvorved 
altsaa  Stahlianismen  fik  en  forøget  Støtte  indenfor  Liv- 
lægernes Kreds.  Vel  indfandt  Kongens  Feberanfald  sig 
paany  samme  Sommer  og  vilde  da  ikke  vige  for  de 
stahlianske  Troldmidler;  han  maatte  igjen  ty  til  den 
orthodoxe  Medicins  af  Stablianerne  forkjættrede  Læge- 
middel Kinabarken,  hvorom  Tode  paa  Grundlag  af  en  af 
Dronning  Sophia  Magdalenas  Kammerjomfru,  Jfr.  Schur- 
mann,  meddelt  Beretning  fortæller  følgende  karakteristiske 
Træk5): 

„Kong  Christian  VI.  havde  Koldfeber:  hans  Livlæger 
gave  ham  adskillige  Medikamenter  derfor,  men  uden 
Nytte;  den  høje  Patient  kunde  ikke  blive  af  med  den. 
Det   var  i  de  Tider  at  Feberbarken,    eller  China,    endnu 

blev  anset  som  et  farligt  Middel,  især  af  de  saakaldte 
Stahlianer,  nemlig  de  Læger,  der  fulgte  den  berømte 
halleske  Professor  Stahls  Grundsætninger.  Disse  Mænd 
ansaa  Feberen  som  Naturens  eget  velgjørende  Værk.  det 
man  ikke  paa  en  voldsom  Maade  maatte  forstyrre,  og 
denne  Voldsomhed  formodede  de  i  Chinabarkens  Virkning, 
da  dens  Brug  standsede  en  Feber  strax.  Da  den  stahli- 
anske  Sekte  endnu  ikke  er  ganske  uddød,  saa  har  den 
stakkels  China  den  Dag  i  Dag  er,  sine  Hadere.  Imidlertid 
var  dette  ypperlige  Middels  gode  Virkning  da  allerede 
sat  i  det  klareste  Lys,  og  antagen  af  alle  dem,  som 
theoretisk  Fordom  ikke  gjorde  tungttroende.  Blandt 
dem,  der  her  hos  os  havde  megen  Tillid  dertil,  var  Hof- 
medicus  Laub.  Han  blev  ikke  taget  med  i  Raad  ved 
Kongens  Svaghed.  Men  paa  andre  Steder  paa  Slottet 
gav  han  frimodig  sin  Forundring  tilkjende,  over  at  man 
ikke  gav  Hs.  Maj.  det  bedste  der  var  til,  China. 

Enten  nu  Livlægerne  havde  hørt  derom,  eller  de 
vidste  intet  andet  Raad;  de  forskreve  den  vovelige  Bark. 
Dog  vel  vare  de  komne  over  quid,  men  ikke  over  quan- 
tum;  de  trøstede  sig  ikke  til  at  give  de,  efter  deres  Me- 
ning glubske  Doses,  som  Chinabarkens  Yndere  fordristede 
sig  at  give. 

Kongen  fik  altsaa  det  sande  feberstandsende  Middel, 
men  han  fik  for  lidet  deraf;  Tingen  blev  altsaa,  som  den 
var;  Feberen  blev  ved,  og  China  var  nu  nærved  at  tabe 
sin  Kredit,  fordi  den  ikke  vilde  slaa  an. 

Vor  unge  Mand  [han  var  dengang  52  Aar!]  hørte, 
at  man  gav  den  rette  Medicin,  men  at  den  ikke  hjalp. 
Han  fik  Aarsagen  opdaget,  hvorfor  den  vel  maatte  være 
uden  Nytte.  Han  forsikkrede,  at  han  turde  haabe  en 
bedre  Virkning,  naar  det  blev  anvendt  i  sin  fulde  Kraft. 

Dette  kom  for  Kongens  Øren.  Svækket  af  den  haard- 
nakkede  Feber,  og  kjed  af  den  frugtesløse  Medicineren, 
som  han  var,  fattede  han  den  Beslutning  at  betro  sig  til 
den  tillidsfulde  Hofmedikus.    Denne  blev  kaldt,  ordinerede 

China  i  den  rette  Dosis,  Feberen  blev  ude,  og  Hans  Maje- 
stæt blev  lægt." 

Og  Tode  knytter  saa  hertil  følgende  Moral: 
„Saa  vist  er  det,  at  mangt  ædelt  Middel  mislykkes, 
mangen  herlig  Methode  holdes  for  Vind  og  Vejr,  fordi 
man  ikke  giver  den  hvad  Engelskmændene  kalder  a  fair 
tryal,  en  redelig  Prøve,  fordi  man  anvender  det  med 
Mistvivl,  ja  vel  har  det  smigrende  Haab  at  se  det  falde 
igjennem,  som  man  ikke  selv  er  Autor  til." 

Som  Belønning  for  denne  Kur  var  det  rimeligvis,  at 
Laub  samme  Sommer  fik  Udnævnelse  som  virkelig  kgl. 
Livmedicus fi) ;  men  dette  var  dog  kun  en  momentan  Sving- 
ning bort  fra  Stahlianismen,  og  Carl  indtog  fremdeles  en 
vægtig  Stilling  og  affattede  kort  efter  som  Kongehusets 
særlig  betroede  Sundhedsvogter  en  „General-Vorstellung 
von  des  KOniglichen  Hauses  Gesundheits-Disposition" 7), 
i  hvilken  han  først  betoner  sine  iøvrigt  fortræffelige  fysi- 
atriske  Hovedmaximer:  „Natur -Weg  und  Ordnung  ist 
GottesRath:  in  demselben  zu  handeln  und  wandeln  auch 
in  der  Leibes-Pflege  ist  der  gewisseste  Weg.  Es  ist  via 
regia.  Mit  Gold -Pulver  und  Tropfen,  mit  Blutzapfen, 
Purgieren  und  Brechen  kann  ich  nicht."  Derefter  gjen- 
nemgaar  han  den  arvelige  Disposition  i  Kongehuset  og 
gjør  gjældende.  at  under  Christian  V.  er  Grunden  til  den 
nu  paaviste  Svækkelse  lagt;  det  var  dengang  Mode  at 
udlede  alt  af  den  engelske  Syge,  og  derfor  maatte  en 
„Chirurgus  aus  Holland  mit  grossen  Kosten  kommen  und 
als  ein  Stockmeister  die  koniglichen  Kinder  in  eyserne 
Bruste  einspannen,  darinnen  sie  Tag  und  Xacht  mit  Kråch- 
zen  zubringen  und  zur  guten  Kur  ein  in  allen  Lebens- 
krafften  geschwachtes  Leib  durch  die  gantzen  kiimmer- 
lichen  Lebenstage  tragen  mussen"  —  denne  den  ivrige 
Naturlæges  drastisk-nedsættende  Kritik  af  Deventers 
kraftige  orthopædiske  Behandling  af  Christian  V's  Børn 
er  næppe  blottet  for  Grund.  Sund  frugal  Levemaade  er 
for  Carl  det  eneste  alment  gyldige  Hovedmiddel  til  at 
undgaa  Sygdomme,    ligesom   udstrakt  Anvendelse   af  al- 

mindeligt    Vand    Hovedmidlet    til    at    helbrede   alle    Syg- 
domme. 

Denne  Lære,  hans  Alpha  og  Omega,  indskærpede 
han  yderligere  kort  efter  ved  Udgivelsen  i  Trykken  af 
et  nyt  lille  populært  Skrift,  der  udkom  hos  Boghandler 
Jacob  Preuss  i  Kjøbenhavn  og  bærer  Titlen:  „Medicina 
universalis  in  Wasser  und  Massigkeit,  beyder  Mittel  Kraft, 
Tugend,  Genugsamkeit,  die  Gesundheit  zu  erhalten  und 
wiederzubringen:  Alles  aus  Gottlichen  Zeugnissen,  reichen 
Vermmftsgrunden  und  Erfahrung,  in  Beystimmung  Ge- 
lehrter  Medicorum  Zeugnisse,  znr  eigenen  Uebung  dar- 
gelegt  von  J.  S.  Carl*'.  Som  alle  „Naturlæger"  maa  ogsaa 
Carl  dog  have  et  Middel,  han  troer  paa,  og  det  er  Vandet 
—  det  Agens,  der  bestandig  har  været  særlig  yndet  af 
Naturlægerne.  „Hier  ist  die  ganze  Arzne3rkunst  in  alle 
Weisheits-  und  Wahrheitsvolle  Einfalt  und  gewiss  in 
die  vollkommenste  Sicherheit  und  Richtigkeit  gefasst", 
siger  han  i  Skriftets  Slutning.  Et  Tillægsafsnit  handler 
endvidere  om  „Missbrauch  des  Blutlassens",  og  han  gjen- 
tager  sine  særdeles  vel  grundede  Indvendinger  mod  den 
hippokratiske  Aareladningsmani.  Paa  dette  Punkt,  som 
skarp  Kritiker  af  de  herskende  indgribende  og  voldsomme 
Kurmethoder  og  Forfægter  af  en  therapeutisk  Opfattelse, 
der  lod  Naturens  egne  store  Kræfter  være  de  raadende 
under  Sygdomme,  har  Carl  for  sin  Tid  ogsaa  hertillands 
havt  en  ikke  ganske  ringe  og  i  det  mindste  tildels  en 
gavnlig  Betydning  og  Indvirkning.  Mellem  de  samtidige 
dansk-norske  Læger  kan  i  ethvert  Tilfælde  én  paavises,  som 
er  paavirket  af  ham,  men  navnlig  i  Anvendelse  af  Vandet 
som  Universalmiddel.  Det  er  Joh.  CJirist.  Lincke,  en 
stahliansk  Mediciner  og  Discipel  af  Juncker,  der  efter  at 
være  kommen  til  Danmark  disputerede  for  Doktorgraden 
i  Kjøbenhavn  og  derefter  blev  Stadsfysikus  i  Christiania. 
Han  skrev  et  begejstret  Indlæg  for  „Kongskilde vandet"  i 
Christiania  som  helbredende  Middel,  paa  hvilket  Punkt 
han   iøvrigt   kom    i    en    voldsom  Disput    med    den   ikke 

mindre  lærde  norske  Apotheker  Anders  Thue,  der  vilde 
foretrække  Christiania  Brøndvand8). 

I  nogle  Aar  var  Carl  som  Primas  mellem  Christian 
VI's  Livlæger  og  som  den,  der  benyttede  sin  fremskudte 
Stilling  til  med  aldrig  trættet  Energi  at  gjøre  sine  Max- 
imer  gjældende,  utvivlsomt  en  ret  betydningsfuld  Person- 
lighed i  vor  fattige  kjøbenhavnske  Lægeverden,  og  se- 
kunderet af  Blumenberg  havde  han  aabenbart  ogsaa  ved 
Hoffet  et  vist  Overtag  over  Laub.  Denne  havde  vel  havt 
det  Held  at  standse  et  af  Kongens  Feberanfald.  Men 
den  ængstelige  og  nervøse  Klient,  der  som  alle  saadanne 
Patienter  selvfølgelig  stadig  var  paa  Jagt  efter  nye  Læger 
og  Lægemidler,  har  umulig  kunnet  slaa  sig  til  Ro  ved 
denne  videnskabelige  Livlæges  sobre  Kurmethode;  han 
har  snart  paany  søgt  Tilflugt  i  de  Hallensiske  Mirakel- 
medikamenter,  og  han  havde  jo  ogsaa  foreløbig  hele  tre 
typiske,  men  indbyrdes  meget  forskjellige  stahlianske 
Læger  ved  Haanden:  Carl,  Blumenberg  og  Præsten  Ager- 
bech. Ved  vexelvis  Benyttelse  af  disse  kunde  Kongen 
faa  al  forønsket  Lejlighed  til  at  variere  sine  Kure  og 
dog  stadig  benytte  ufejlbare  Trolddomsmidler  til  Bero- 
ligelse for  sit  svage  Sind.  Naar  den  gamle  Bøtticher  i 
sin  ved  denne  Tid  udgivne  nye  Udgave  af  sit  Pestskrift 
stærkt  klager  over,  at  den  rette  grundige  Lægevidenskab 
ikke  mere  er  i  Kurs  i  Kjøbenhavn,  men  at  de  Hallensiske 
Medikamenter  fortrinsvis  benyttes,  skjøndt  „eorum  non 
pauca  pura  nituntur  empiria  et  impostura  ae  efficacia 
eorum  hue  passim  quoque  inanis  et  inutilis,  præsertim 
in  aula  Regia  satis  innotuit",  saa  sigter  dette  tydelig  nok 
særlig  paa  det  nævnte  ved  Hoffet  huserende  stahlianske 
Trekløver. 

Denne  Tingenes  Udvikling  kunde  utvivlsomt  støtte 
Simon  Criiger  i  den  Kamp,  han  i  Efteraaret  1736  maatte 
optage  mod  de  to  allierede  Magter,  det  medicinske  Fa- 
kultet og  Amtsbarbererne,  og  han  har  sikkert  heller  ikke 
undladt  at  benytte  sine  gode  Forbindelser  med  de  ind- 
flydelsesrige pietistiske  Kredse.      I  ethvert  Tilfælde   kom 

den  Kommission,  der  efter  kongelig  Befaling  nedsattes 
den  5te  Oktober  1736  om  „at  undersøge  og  anhøre  de 
mod  Generaldirektøren  for  Kirurgien  fremførte  Gravamina 
og  hvad  han  derimod  til  sin  Legitimation  maatte  fore- 
bringe", til  at  bestaa  af  de  tre  Mænd,  som  Criiger  vistnok 
allerhelst  saa  som  Medlemmer  deraf:  Justitsraad  Hojer, 
der  blev  Kommissionens  Præses,  endvidere  Dr.  Carl.  der 
selvfølgelig  vilde  følge  i  sin  Mesters  Spor  i  at  støtte  den 
selvstændige  Udvikling  af  en  praktisk  uvidenskabelig 
Kirurgi,  og  endelig  Stabskirurg  Montzinger,  den  af  de 
ansete  Kirurger,  som  ubetinget  havde  sluttet  sig  til 
Criigers  Bestræbelser.  Hverken  Livlæge  Laub  eller  Hof- 
kirurg Mensing  —  Criigers  Uvenner  —  fik  Plads  i  Kom- 
missionen. 


X. 

Den  af  Hojer  forfattede  Kommissionsbetænkning  og  dens  Sanktion. 
—  Befaling  om  Forslag  til  Oprettelse  af  et  Colleginm  medicnm.  — 
Virksomheden  i  Criigers  Læreanstalt.  —  Criiger  jun.  og  hans  Be- 
tydning for  Undervisningen.  —  Anstaltens  Bibliothek.  —  Oplysninger 
af  de  bevarede  Examensprotokoller.  —  Forhold  til  Fakultet  og 
Medici.   —   Carl  jun.   —   Criigers  erhvervede  Position  paany  i  Fare. 


Efter  nogle  Maaneders  Forløb  var  Kommissionen,  der 
altsaa  arbejdede  under  Hojers  Forsæde,  færdig  med  sine 
Overvejelser.  Kommissionens  overordentlig  udførlige  og 
indgaaende,  under  7  Poster  delte  Betænkning,  hvis  væ- 
sentlige Konklusioner  og  Forslag  fik  kgl.  Approbation  i 
et  Reskript  af  28de  Juni  1737,  er  affattet  med  en  Dygtig- 
hed, en  Snildhed  og  overlegen  Dialektik,  der  maa  vække 
Beundring  og  tydelig  nok  røber  Hojer  som  sin  Ophavs- 
mand. Samtidig  med  at  der  gjennem  hele  Betænkningen 
gaar  en  Criiger  stærkt  støttende  Understrøm,   som  navn- 

lig  bliver  tydelig  ved  nøjere  Analyse,  drøftes  alle  de  fra 
Fakultetet  og  Barberlavet  mod  Criiger  fremførte  Grava- 
mina  paa  den  mest  grundig -upartiske  Maade  og  lægges 
en  højst  alvorlig  Vægt  paa  at  formulere  Forslag,  der 
kunne  give  alle  Parter,  og  ikke  mindst  Fakultetet,  til- 
børlig Ret  og  Skjel  og.  hindre  alle  Overgreb.  Betænk- 
ningens første  6  Poster  behandle  Fakultetets,  dens  7de 
Post  særdeles  udførligt  Barberernes  Gravamina.  Den  1ste 
Post  er  affattet  med  mindst  Dialektik.  Her  henholder 
Betænkningen  sig  hovedsagelig  til  det  af  Kancelliets 
Oversekretær,  Hojers  forhenværende  Myndling  J.  L.  Hol- 
stein tidligere  afgivne  utvetydige  Svar  og  fastholder,  at 
„  Forordningen  af  30te  April  1736  i  sit  Hovedindhold 
uforandret  bør  observeres,  og  at  Direktionen  over  Chi- 
rurgos  og  Kirurgien  kan  i  Følge  deraf  ganske  vel  og 
med  Nytte  overlades  til  Kirurgiens  Generaldirektør,  at 
han  i  denne  Henseende  bliver  independent  af  det  medi- 
cinske Fakultet". 

Men  efterat  man  saaledes  engang  for  alle  har  bragt 
Criiger  i  Sikkerhed,  kommer  den  ophøjede  Upartiskhed 
og  en  velvillig  Opfattelse  særlig  mod  Fakultetet  stærkt 
til  Orde  i  de  følgende  Poster.  Angaaende  Fakultetets 
Klage  over  dets  Udelukkelse  fra  Deltagelse  i  Theatrets 
Examina  mener  Betænkningen  vel,  „at  forsaavidt  som 
der  alene  kvæstioneres  in  anatomicis  et  chirurgicis,  kunde 
Examina  nok  tilbørlig  besørges  uden  Medicorum  Assi- 
stance": mm,  „da  Regiments-  og  Divisions -Kirurgerne 
formedelst  de  dem  paahvilende  indvortes  Kurer  mere  ere 
at  anse  som  Medici  end  som  blotte  Chirurgi,  bør  de 
tillige  og  in  specie  axamineres  in  Medicis,  og  derfor  vil 
det  være  højst  fornødent,  om  Kongen  vilde  determinere 
Examinum  chirurgorum  Assessores  og  Co-Examiuatores 
og  fornemmelig  blandt  dem  at  forordne  Facultatem  me- 
dicam"  (desuden  Stabs-  og  Hof  kirurgen  samt  to  Regi- 
ments- og  to  Amts-Kirurger) ;  men  denne  udvidede  Prøve, 
der  altsaa  tilsigter  at  føre  Kirurgerne  lidt  videre  ind  i 
Videnskaben,    skal  dog  foregaa  saaledes,    at  Criiger  selv 

„skal  være  niti  mus  eæaminans  og  ham  overlades  at  be- 
stemme Tiden  samt  besørge  Examensprotokollen".  Ex- 
amen  foreslaaes  tillige  afholdt  i  selve  Amfitheatret. 
Criiger  vil  saaledes  dog  fremdeles  være  i  god  Behold, 
ligesom  man  ogsaa  til  Gjengjæld  for  de  Baand.  der 
lægges  paa  ham.  vil  have  ham  tillagt  Ret  til  som  Co- 
examinans  at  deltage  i  Fakultetets  Examina  over  Candi- 
datos  medicinæ  og  Gjordemødre. 

Fakultetets  Klage  over,  at  Censuren  af  kirurgiske 
Skrifter  ifølge  Forordningen  maatte  tilfalde  Criiger,  af- 
væbner Betænkningen  ved  at  fremhæve,  at  han  paa  det 
Punkt  -ikke  heller  har  begjært  at  anmasse  sig  noget 
Besynderligt".  Den  derpaa  drøftede  Klage  fra  Fakultetet 
over,  at  Kirurgernes  retslige  Besigtigelsesattester  over 
farlige  Blessurer  og  døde  Legemer  efter  den  nye  For- 
ordnings almindelige  Bestemmelser  ogsaa  maatte  gaa  til 
Generaldirektørens  Revision,  tilbagevises  af  Kommissionen, 
der  mener,  at  „Facultas  medica  ingen  Grund  har  til  at 
disputere  ham  at  være  berettiget  til  samme  af  de  her- 
værende Chirurgis  at  begjære,  da  han  ei  forlanger  den 
Rettighed  uden  for  derved  desbedre  at  anføre  de  unge 
Chirurgis  og  over  forekommende  Dubia  selv  eonferere 
med  Chirurgis  til  deres  des  større  Færdighed  og  Accu- 
ratesse  i  Fremtiden".  Derfor  „holder  Justitsraad  Hojer 
og  de  Øvrige  det  mere  conform  saavel  med  Kongens 
Hensigt  som  med  Forsigtighed  hellere  at  befordre  end 
hindre  de  Veie,  der  kan  tjene  General-Directeuren  til  sit 
Embedes  destroligere  Iagttagelse,  og  eragtes  det  at  være 
nyttigt,  at  der  i  de  chirurgiske  Forsamlinger  raisonneres 
over  vanskelige  Casus  og  at  samme  blive  vel  undersøgte". 
Til  Crtigers  Retfærdiggjørelse  tilføjes,  at  han  „i  det  Øvrige 
ikke  skal  have  forlangt  at  gjøre  sig  selv  til  Arbitrum  og 
Dommer  over  Lethalitatem  vulnerum",  ligesom  man  til 
yderligere  Beroligelse  fremhæver,  at  „deslige  Responsa  i 
Danmark  og  Norge  væsentlig  kun  fordres  ved  Militær- 
etaten oa  i  de  tvske  Provindser,  os  at  det  desuden  ikke 

er  forbudt  at  søge  dem  der,  hvor  Judex  competens  eragter 
det  for  tjenligst  og  tilforladeligst". 

Den  særlige  Interesse,  Kommissionen  (Hojer)  her  viser 
for  Lægevidenskabens  forensiske  Side,  er  jo  naturlig  nok, 
og  Læsioners  Lethalitet  var  ogsaa  dengang  endnu  ikke 
blot  Hovedpunktet  i  retslægevidenskabelig  Henseende, 
men  den  da  gjældende  doktrinære  Lethalitetstheori,  som 
stereotypt  henførte  Vulnerationerne  under  3  Kategorier: 
Vulnera  absolute,  simpliciter  sine  exceptione  lethalia, 
Vulnera  per  accidens  lethalia  og  en  Mellemkategori,  lod 
ligeoverfor  de  konkrete  Tilfælde  meget  tilbage  at  ønske x). 
Det  laa  saaledes  nær,  at  netop  Hojer  fra  sit  klartseende 
juridiske  Reformstandpunkt  kunde  ønske  disse  Responsa 
underkastede  et  Overskjøn  særlig  af  Cruger,  der  i  endnu 
bevarede  Lethalitetserklæringer2)  har  givet  Vidnesbyrd  om 
sit  uhildede  Blik  og  sin  praktiske  Dygtighed,  hvori  han 
sikkert  var  Fakultetets  retsmedicinske  Medlem  Detharding 
langt  overlegen. 

Men  efterat  Kommissionen  har  givet  Fakultetet  denne 
vel  motiverede  Tilrettevisning  og  hævdet  Criigers  Ret, 
viser  den  sig  i  Behandlingen  af  den  følgende  (6te)  Post 
paany  særdeles  imødekommende  mod  Fakultetets  prin- 
cipielle Krav  paa  Tilsyn  ogsaa  med  den  kirurgiske  Side 
af  Lægekunsten  for  at  hindre  Generaldirektørens  mulige 
Overgreb,  idet  der  udtales,  at  „for  desbedre  og  bestandigere 
efter  den  Kgl.  Befaling  at  fastsætte  Limites  paa  begge  Sider 
imellem  det  Medicinske  Facilitet  og  General-Directenren  for 
Chirurgien,  samt  for  at  befordre,  som  det  ganske  Medicinal- 
væsens saa  og  Chirnrgiens  og  Anatomiens  Opkomst,  anseer 
Jnstitsraaden  og  de  andre  for  det  sikkerste  og  bestandigste 
Middel,  om  Kongen  efter  det  Medicinske  Fakultets  forhen 
gjorte  Begjering  i  Kjobenhavn  vilde  anordne  et  Collegium 
medicum,  og  Samme  at  besætte  med  adskillige  i  begge  Vi- 
denskaber, Medicinen  og  Chirurgien,  habile  Mænd,  og  in 
specie,  saa  ofte  Chirurgica  forekomme,  med  de  habileste  her 
værende  Chirurgis;  hvilket  Collegium  skulde  decidere  i  alle 
over   det  Medicinske  Facilitets   og  Chirnrgiens  Limites,    eller 

over  stridige  Obductionssedle  de  lethalitate  vulnerum  Se.  fore- 
faldende Disputer.  Saaledes  formener  Justitsr.  og  de  Øvrige, 
den  fuldkomne  Direction  over  alle  Chirurgos  og  det  hele 
chirurgiske  Væsen  kunne  efter  Fr.  af  30  Apr.  1736  forblive 
hos  General-Directeuren  for  Chirurgien  og  at  altsaa  Anatomien 
og  Chirurgien,  kunde  formedelst  Professorum  Medicinæ  og 
General-Directeurens  Æmulation  bedre  komme  i  Drift,  hvis 
Chirurgiens  Directeur  blev  tilholdt  paa  Tydsk,  og  Facnltas 
mediea  paa  Latin  publice  og  privatim  at  docere  Anatomien. 
Til  dette  Collegium  skulde  General-Directeuren  for  Chirurgien, 
samt  Alle  og  Enhver  henvises,  og  derunder  sortere  i  tvivlagtige 
Tilfælde,  og  ellers,  naar  en  større  Autoritet  udkrævedes,  eller 
der  forefaldt  noget  Klagemaal  i  Henseende  til  Chirurgien  enten 
over  General-Directeuren  eller  andre  Chirurgos  eller  saa  ofte 
der  ellers  Noget  var  til  de  Chirurgiske  og  Anatomiske  Viden- 
skabers Fremvext  at  foranstalte;  og  at  Facultas  mediea  saa 
meget  mere  dermed  kunde  være  tilfreds,  som  det  er  at  vente, 
at  det  Medicinske  Fakultet  i  samine  Collegio  tilligemed  Liv- 
Medicis,  faaer  bestandig  Sæde  og  Stemme,  samt  at  det  da 
videre  beroer  paa  Kongens  Godtbefindende,  hvem  der  ellers, 
enten  General-Directeuren  for  Chirurgien,  eller  andre,  som 
ordentlige  Assessorer  i  samme  Collegio,  skal  beskikkes,  saa- 
som  der  da  i  dette  Collegio  ikke  aleneste  alle  imellem  Ge- 
neral-Directeuren og  Andre  enten  Medicos  eller  Chirurgos 
opkommende  og  Medicinen,  Anatomien  eller  Chirurgien  be- 
treffende  Stridigheder,  kunde  allerbedst  debatteres." 

Det  for  Medicinalvæsenets  Udvikling  saa  vigtige  og 
i  1719  første  Gang  optagne  Reform spørgsmaal,  Oprettelse 
af  et  særligt  Collegium  medicum  som  overordnet  officiel 
Myndighed,  bringer  Hojer  saaledes  her  frem  paany  — 
maaske  dog  nærmest  kun  for  snildt  at  lægge  en  dæmpende 
og  beroligende  Balsam  paa  de  Fakultetet  tilføjede  Saar; 
i  det  mindste  viste  han,  som  vi  skulle  se,  ikke  senere 
den  ham  ellers  iboende  energiske  Aktivitet  for  at  bringe 
Projektet  ud  i  Livet. 

Betænkningens  7de  Post  gaar  ud  paa  en  overordentlig 
udførlig  Drøftelse    af   alle  de  fra  Barberlavet  fremkomne 

Gravamina,  hvoraf  de  fleste  skarpt  tilbagevises.  Ligesom 
de  ogsaa,  som  Kommissionen  udtaler,  „for  en  stor  Del 
befindes  at  være  af  ganske  ringe  Importance u.  Hoved- 
midlet til  at  neutralisere  Klagerne  og  bringe  Ro  tilveje 
ser  Kommissionen  i  ..at  etablere  Directionen  over  Chi- 
rurgien  paa  en  ret  og  fast  Fod,  og  give  General-Direi  - 
teuren  en  specifique  og  tilstrækkelig  Instruction'*,  ifølge 
hvilken  han  har  Ret  og  Pligt  til  at  gaa  Barbererne  til 
Haande  i  alle  Slags  Tilfælde,  altsaa  føre  et  virksomt 
Tilsyn  med  hele  deres  Færd.  Kommissionen  knytter 
hertil  Ønsket  om,  at  „Amts-Chinirgi  vilde  lade  det  gemene 
Bedste  og  de  Chirurgiske  Videnskabers  Opkomst  have  Præ- 
ference lur  deres  egen  Commoditet  og  private  Hensigter,  og 
concurere  til  et  saa  nyttigt  Øiemærke  med  General-Directeuren. 
og  paa  saadan  en  Maade,  som  lian  har  foreslaget,  arbeide 
med  fælleds  Kræfter,  især  da  han  ikke  skal  have  anmodet 
dem  om  Noget,  som  kan  hindre  dem  i  deres  havende  Praxi 
eller  sætte  dem  i  ringeste  Bekostning,  og  lindes  disse  af 
General-Direetenren  forlangte  Poster  at  være  til  Chirnrgiens 
Opkomst  og  Publici  Sikkerhed  af  des  større  Nødvendighed, 
efterdi  udi  dette  saavel  som  i  det  forrige  Aar  har  været  be- 
drøvelige  Casus  med  ilde  cureerte  Beenbrud.  ulykkelige  Ope- 
rationer for  Blære -Stenen  og  andre  forkeert  anlagte  Curer. 
som  kunde  have  faaet  et  lykkeligere  Udfald,  om  Chirurgi 
havde  givet  General-Directeuren.  efter  hans  Begjering.  det 
tilkjende.  og  ei  excluderet  ham  derfra,  da  Patienterne  der- 
over enten  ere  creperede.  eller  blevne  elendige  Kroblinge 
deres  Livstid." 

Efter  at  Kommissionen  kort  har  tilbagevist  Barberer- 
nes udtalte  Mistanke  om.  at  Generaldirektøren  mulig 
kunde  begunstige  Fuskere  udenfor  Lavet,  gjør  den  til 
Slutning  Klagerne  nogle  velvillige  Indrømmelser  saavel 
med  Hensyn  til  Direktørens  Revision  af  Militærlægernes 
Medicinkister  og  Instrumenter,  som  med  Hensyn  til  det 
kapitale  og  først  fremsatte  Punkt  i  Besværingen:  de  store 
Afgifter,  som  den  nye  Forordning  forlanger  udredede  til 
Klingens  Kasse,    og  som  vilde  bringe  Barber-Amterne  til 

at  synke  betydeligt  i  Pris  og  saaledes  blive  et  mindre 
værdifuldt  Aktiv.  Kommissionen  fremhæver  paa  dette 
Punkt  det  Billige  i  at  gjøre  noget  til  „Chirurgorum  Sou- 
legement"  og  foreslaaer  at  lade  den  store  Afgift  of  300 
Rdl.  bortfalde  og  i  Stedet  at  paalægge  hver  Kirurg,  der 
faar  et  Embede  eller  overhovedet  nedsætter  sig,  ligesom  og- 
saa  enhver  Svend  ved  overstaaet  Examen  at  svare  mindre 
Gebyrer,  hvilket  Kommissionen  anser  for  billigt,  da  Ki- 
rurgerne nu  ved  det  kgl.  Amfitheater  faa  hele  Undervis- 
ningen gratis  og  slippe  for  alle  de  med  det  tidligere  private 
Manuduktionsvæsen  forbundne  Udgifter:  en  saadan  Ord- 
ning, der  altsaa  ikke  kan  trykke  de  enkelte,  vil  samtidig 
efter  Kommissionens  Mening  bringe  mere  ind  i  Kongens 
Kasse  til  Bestridelse  af  Udgifterne  ved  den  nye  Anstalt 
end  de  hidtil  forlangte  300  Rdl.  fra  ny  ansatte  Amts- 
mestre  eller  ny  udnævnte  Regiments-  og  Divisionskirurger. 

Med  enkelte  smaa  Afvigelser  i  de  fastsatte  Gebyrers 
Størrelse  erholdt  disse  Kommissionens  Forslag  kgl.  Sank- 
tion i  Reskript  af  28de  Juni  1737,  i  hvilket  særlig  med 
Hensyn  til  det  projekterede  Collegium  medicum  fastsættes 
følgende ; 

..Som  Kongen  da  har  funden  for  godt.  at  et  nyt  Collegium 
Medicum  i  Kjohenhavn  skal  vorde  anordnet  og  indrettet, 
hvilket  skal  bestaae  af  Facultate  Medica.  Liv-Medieis.  General- 
Directeuren  for  Chirnrgien  og  2  andre  Chirurgis.  foruden  de. 
hvilke  Kongen  selv  endnu  vil  beskikke  at  være  Assessores 
derudi:  saa  befales  tillige  hermed,  at  Justitsraad  Hover  og 
de  Øvrige  forfatte  og  til  Approbation  indsende  Instruxion  for 
dette  ny  Collegio  Medieo,  og  en  specifiqve  og  tilstrækkelig 
Instruxion  for  General-Directeuren  for  Chirnrgien. u 

Ifølge  dette  Reskripts  Ordlyd  bliver  Generaldirektøren 
for  Kirurgien  Medlem  af  Kollegiet  aldeles  parallelt  med 
Fakultetsmedlemmerne  og  Livmedici,  medens  han  i  Koni- 
missionsbetænkningen  kun  antages  at  skulle  være  Assessor 
collegii.  Hvorvidt  denne  ikke  uvigtige  Ændring,  der 
senere  med  stor  Ihærdighed  benyttedes  som  en  For- 
skandsning    af  Criiger    i    hans    fortsatte   Kamp    for    sine 

Rettigheder,  er  fremkommen  ved  en  Lapsus  eller  med 
velberaad  Hu  til  Støtte  for  Generaldirektøren,  faar  staa 
hen:  men  det  er  næppe  usandsynligt,  at  det  sidste  er 
Tilfældet,  og  at  Ændringens  Ophavsmand  ogsaa  er  Hojer. 
Foreløbig  bleve  de  hertil  knyttede  Tvistspørgsmaal  dog 
ikke  brændende,  idet  Kommissionen  som  allerede  nævnt 
ikke  viste  nogen  Iver  for  at  opfylde  det  nye  kongelige 
Mandat,  hvis  Gjennemforelse  ogsaa  altid  maatte  være  og 
blive  Criiger  ubehageligt.  Man  nøjedes  foreløbig  med  at 
lade  det  nye  Reskript  og  dets  Løfter  udøve  deres  bero- 
ligende Virkning  paa  de  stridende  Parter.  Og  foreløbig 
kunde  Criiger  altsaa  i  uforstyrret  Ro  guvernere  Kirurgien 
og  I  »ringe  sin  Undervisningsanstalt  i  fuld  Gang. 

Det  første  Kadaver,  der  ses  at  være  anvendt  til  De- 
monstration i  Amfitheatret,  erholdt  han  3die  August  17363). 
og  ved  dette  Tidspunkt  maa  Undervisningen  antages  at 
være  regelmæssig  etableret.  Dette  maa  nu  ogsaa  være 
faldet  Criiger  let,  thi  bortset  fra  den  lette  og  sikre 
Adgang  til  Kadavere  i  tilstrækkelig  Mængde  var  Under- 
visningen væsentlig  kun  en  Fortsættelse  af  hans  og  hans 
Søns  anatomisk-kirurgiske  Privatkollegier.  At  Fader  og 
Søn  fremdeles  virkede  i  Forening,  fremgaar  af  den  senere 
Generaldirektør  Hennings'  Meddelelser  om  sin  Uddannelse 
i  Theatret  1737 — 38 4);  det  er  dertil  vist  ret  sandsynligt, 
at  det  har  været  Criiger  jim.,  der  har  taget  sig  særlig 
af  Undervisningen,  medens  Criiger  sen.  anvendte  sin 
meste  Tid  og  Kraft  paa  sin  omfattende  dirigerende  og 
administrerende  Virksomhed  samt  paa  den  Forsvarskrig, 
han  baade  strax  efter  sin  Udnævnelse  og  ogsaa  senere 
maatte  føre  for  at  hævde  og  befæste  sin  Stilling. 

Den  gode  Reputation,  som  Criiger  jim.  tidlig  erhvervede 
sig,  have  vi  allerede  set  Vidnesbyrd  om,  og  det  bekræftes 
ogsaa  fra  andre  Sider,  og  det  tilmed  fra  saadanne,  hvor 
man  paa  Forhaand  ikke  kan  forudsætte  særlig  Sympathi 
for  den  Criigerske  Slægt.  Saaledes  vidner  senere  den 
gamle  Buchwalds  Søn  Balthazar  om  ham,  at  hans  altfor 
tidlige  Dod   højlig  maa  beklages,    rsaa  som  han  allerede 

i  sine  yngre  Aar  viste  stor  Færdighed  og  Capacitet  i  at 
undervise  de  unge  Chirnrger  saavel  in  anatomicis  som 
chirurgicis"5).  I  Universitetsbibliothekets  Manuskriptsam- 
linger foreligger  der  et  yderligere  Vidnesbyrd,  der  be- 
styrker denne  gunstige  Dom.  Det  er  hans  af  en  Discipel 
(Joh.  Fr.  Hempel)  med  stor  Omhu  nedskrevne  i  alt  626 
Kvartsider  omfattende  anatomiske  Kollegium,  der  selv- 
følgelig paa  Tysk  (med  isprængt  fejlfuldt  Latin,  for  hvilket 
jo  Nedskriverens  mangelfulde  Sprogkundskab  bærer  An- 
svaret), giver  „omnia  quæcunque  in  Collegio  privato  apud 
Dominum  Crugerum  juniorem  annotata  et  memoriæ  pro- 
dita  sunt".  Heri  viser  den  unge  Lærer  sig  ikke  blot 
som  en  kyndig,  men  ogsaa  som  en  selvstændig,  kritisk- 
videnskabelig udviklet  Anatom.  I  Hovedsagen  følger  han 
vel  sin  store  Lærer  Winsløw  og  dennes  i  „Exposition 
anatomique'"  nedlagte  Lære,  men  han  gjør  dog  ogsaa 
oftere  paa  vel  motiveret  Maade  sine  egne  Iagttagelser 
gjældende,  selv  om  de  divergere  noget  fra  Lærerens  Op- 
fattelse, ligesom  han  ogsaa  hyppig  indfletter  meget 
instruktive  og  vel  afpassede  „Annotationes  chirurgicæ". 
Det  er  rimeligvis  ogsaa  hovedsagelig  hans  Fortjeneste. 
naar  det  Bibliothek,  der  indrettedes  i  et  3die  lille  Væ- 
relse i  Anstalten  paa  Kjøbmagergade,  og  som  2  Gange 
ugentlig  stod  aabent  til  Elevernes  Afbenyttelse,  ikke  blot 
indeholdt  de  nødtørftigste  anatomiske  og  kirurgiske 
Skrifter,  som  uvidenskabelige,  kun  for  Kirurgiens  Haand- 
værk  bestemte  Disciple  kunde  og  skulde  bruge,  naar  det 
ikke  blot  indeholdt  de  nemme  Kompendier  og  Lexika. 
som  i  kort  og  elementært  Begreb  gav  nødtørftig  Besked 
om  alt,  hvad  en  praktiserende  Læge  i  Praxis  skulde  vide 
lidt  Besked  om,  men  tillige,  som  den  1743  udgivne  Kata- 
log6) udviser,  besad  talrige  betydelige  Værker  paa  Læge- 
videnskabens forskjellige  Omraader.  Der  fandtes,  da 
Katalogen  udkom,  30  anatomiske  Værker,  derimellem 
Winsløws  dengang  nye  Exposition,  46  Værker  om  Kirurgi 
og  Obstetrik,  og  mellem  dem  Ambroise  Paré  paa  Latin 
og   Tysk.   Paracelsus,  Bartisch,  de  la  Motte,   Guillaume, 

Deventer  og  Heister,  IS  Bind  kliniske  Observationer  af 
forskjellige  Forfattere,  45  Skrifter  over  Medicin,  Kemi  og 
Botanik,  derimellem  Værker  af  Sylvius,  Sydenham  og 
Boerhave.  Desuden  forskjellige  Lexika,  navnlig  latinsk- 
tysk og  fransk-tysk,  og  endelig  —  som  noget  selvfølge- 
ligt —  en  navnlig  ved  alle  tyske  ulærde  Kirurgskoler 
meget  benyttet,  praktisk  og  det  ulærde  Behov  tilfreds- 
stillende, helt  igjennem  meget  letfattelig  lexikalsk 
Encyklopædi  over  Lægevidenskabens  samtlige  daværende 
Omraader,  hvilken  fører  Titlen:  „Gazopliylacimn  medico- 
physicum  oder  Scliatzkammer  Medicinisch-  und  nattirlicher 
Dinge.  in  welcher  alle  mediehusene  Kunst-Worter,  inn- 
und  ausserliche  Kranckheiten,  nebst  derselben  Genesmit- 
teln,  alle  Mineralien,  Metalle,  Ertzte.  Erden,  zur  Medicin 
gehorige  fremde  und  einheimische  Thiere,  Krauter,  Blu- 
men,  Saamen,  Safte.  Oele,  Hartze  etc,  alle  rare  Spece- 
reyen  und  Materialien  in  einer  richtigen  Lateinischen 
Alphabet-Ordnung  auf  das  deutlichste  erklaret,  vorgestellet, 
und  mit  einem  nothigen  Register  versehen  sind".  Værkets 
oprindelige  Forfatter  er  en  i  Kjøbenhavn  af  Holger  Jacob- 
sen 1697  kreeret  preussisk  Læge  Joh.  Jacob  Woi/t,  der 
efter  Promotionen  drog  tilbage  til  sit  Fædreland  (som 
saa  mange  andre  ved  det  Bartholinske  Ry  hiddragne 
Fremmede),  og  som  allerede  1709  døde  i  Konigsberg 
under  den  da  grasserende  Pestepidemi,  i  hvilken  han 
virkede  som  Pestmedicus,  idet  han  tillige  havde  mod- 
taget Udnævnelse  som  Prof.  extraord.  ved  Universitetet. 
I  hvor  stor  Yndest  hans  nævnte  Værk,  der  i  Fortalen  til 
1ste  af  Woyt  selv  udgivne  Oplag  (1709)  særlig  henvender 
sig  til  .,den  Hohen  und  Xidrigen,  denen  die  Lateinische 
Sprache  dahero  verdriisslich  fallen  mochte14,  har  staaet 
hos  Amfitheatrets  Kirurger,  viser  vort  Universitetsbiblio- 
theks  Forsyning  med  alle  de  meget  rask  paa  hinanden 
følgende  og  bestandig  udvidede  Oplag,  der  udkom  ved 
Tidspunktet  for  Theatrets  Oprettelse  og  derefter  (nogle 
af    dem    ere    bearbejdede    af    Prof.    Hebenstreit    sen.    i 

Leipzig),  medens  Bibliotheket  ikke  besidder  de  fleste  tid- 
ligere Oplag. 

Den  unge  Criiger  synes  at  have  hørt  til  de  tiltalende 
Individualiteter,  der  finde  deres  Tilfredsstillelse  i  stille 
fordringsløs  Syslen  med  Studier  og  Undervisning  og  ikke 
bryde  sig  om  nogen  officielt  fremtrædende  Position  i 
Verden  —  han  var  aabenbart  i  denne  Henseende,  lige- 
som vist  ogsaa  i  videnskabelig  Sands,  en  diametral  Mod- 
sætning til  sin  Fader.  Nogen  Art  Examen  ses  han  aldrig 
at  have  underkastet  sig,  og  hans  Livsstilling  til  hans  tid- 
lige Død,  i  en  Alder  af  nogle  og  tredive  Aar,  var  kun 
anatomisk-kirurgisk  Manuduktion,  hvilken  han  ifølge  det 
omtalte  foreliggende  Kollegium  ogsaa  efter  Theatrets 
Oprettelse  har  drevet  privat,  altsaa  for  Betaling  og  ikke 
som  Vikar  for  sin  Fader,  hvem  jo  Forordningen  af  173t> 
paalagde  at  give  hele  Undervisningen  gratis.  Over- 
hovedet peger  denne  Oplysning  hen  paa,  at  den  Bebrej- 
delse, der  senere  rettedes  mod  Theatret 7),  at  det  væsentlig 
kun  var  en  Examinationsanstalt  og  forsømte  selve  Under- 
visningen, ikke  har  været  ubegrundet  allerede  tidlig  under 
Simon  Crilgers  Regimente.  Denne  var  utvivlsomt  nok 
Mand  for  at  turde  omgaa  Forordningens  Bestemmelser, 
ikke  blot  fordi  han  derved  kunde  skaffe  sin  Søn  en 
Existens,  men  ogsaa  og  vel  navnlig,  fordi  det  administre- 
rende, det  regjerende  og  dekreterende  laa  særlig  for 
hans  Aandsdisposition,  og  han  saaledes  som  Theatrets 
Leder  fandt  sin  Hovedtilfredsstillelse  i  Afholdelse  af 
Examina.  Om  Criiger  end  ikke  i  sin  Funktionstid,  som 
Riegels  med  sædvanlig  Overdrivelse  angiver,  examinerede 
det  uhyre  Antal  af  500  Kirurger8)  (Herholdt  har  ved  sin 
Sammentælling  kun  faaet  106!),  maa  hans  Examina  ved 
hele  den  Grundighed  og  Vidtløftighed,  hvormed  de  gjen- 
nemførtes,  have  taget  en  stor  Del  af  hans  Virketid  i 
Theatret,  hvad  der  ogsaa  fremgaar  af  Anstaltens  bevarede 
Examensprotokoller9),  der  overhovedet  kaste  ikke  ringe 
Lys  over  dens  hele  Virksomhedsmaade. 

Disse  ere,  forsynede  med  Anstaltens  nye  Segl  (Chri- 
stian VI.s  Navnetræk  og  Indskriften:  „Anatomiæ  et  Chi- 
rnrgiæ  Restaurator"),  tagne  i  Brug  af  Cruger  med  Be- 
gyndelsen af  1738,  hvor  hans  første  Disciple  formodentlig 
vare  færdige  til  at  underkaste  sig  Prøven.  Protokollerne 
ere  saa  godt  som  helt  igjennem  førte  af  Cruger  personlig 
med  hans  let  gjenkjendelige  Haandskrift.  Forud  for  sin 
første  Examinationsberetning  giver  han  nogle  orienterende 
Bemærkninger  om,  at  Prøverne  deles  i  to  Afdelinger:  en 
anatomisk,  der  regelmæssig  begynder  med  Osteologien, 
og  en  kirurgisk;  saavidt  muligt  afsluttes  hver  Afdeling 
for  sig.  Dette  har  han  imidlertid  ikke  altid  kunnet  over- 
holde, idet  han  af  Hensyn  til  Benyttelsen  af  et  forhaanden- 
værende  Kadaver  har  maattet  kombinere  de  to  Prøver. 
Af  samme  Grund  har  han  heller  ikke  overholdt  eller 
kunnet  overholde  forskjellige  i  Reskripter  givne  Bestem- 
melser om,  hvilke  Dage  i  hver  Maaned  der  skulde  an- 
vendes til  Examina.  Den  i  Protokollen  først  opførte 
Examinand  begyndte  den  anatomiske  Prøve  den  15de 
Januar  med  Osteologien,  „das  wahre  Fundament  der 
Anatomie",  og  fortsatte  den  derefter  daglig  i  noget  over 
en  Uge,  idet  alle  Systemer  bleve  gjennemgaaede  ved 
Demonstrationer  paa  Kadaver.  Efter  at  denne  Afdeling 
var  sluttet  den  24de  Januar,  begyndte  Examinanden  den 
5te  Februar  den  kirurgiske  Prøve,  som  derefter  fortsattes 
i  en  Uge  med  Demonstration  af  alle  gængse  Operationer, 
og  sluttede  den  12te  Februar,  paa  hvilken  Dag  han 
prøvedes  theoretisk  i  følgende  4  vigtige  Kategorier: 
1)  de  lethalitate  vulnerum,  2)  von  denen  Morbis  internis 
und  deren  Kennzeichen  und  tractationem,  3)  von  denen 
Luxationen  uberhaupt  und  ins  besondere,  4)  von  den 
Fracturis  uberhaupt  und  ins  besondere.  Derefter  sluttedes 
Examen  og  den  unge  Kirurgs  Testimonium  udfærdigedes. 
For  flere  følgendes  Vedkommende  trak  Prøverne  ud  over 
et  meget  langt  Tidsrum,  idet  de  deltes  i  flere  Repriser, 
navnlig  afhængig  af  det  fornødne  Sektionsmateriales  Til- 
st e  d  e  k  om  st . 

Det  vil  af  den  her  refererede  Examination  ses,  at 
Crliger  har  gjort  Skridt  til  loyalt  at  tage  Kommissions- 
betænkningen  og  det  derpaa  baserede  Reskript  til  Følge, 
forsaavidt  som  han  virkelig  har  examineret  i  Medicina 
interna;  men  ganske  vist  synes  denne  Prøve,  i  Modsæt- 
ning til  Prøverne  i  Anatomi  og  Kirurgi,  at  have  været 
meget  kortfattet  og  af  en  underordnet  Karakter,  og  ved 
Examinationen  af  de  følgende  Kandidater  ses  den  interne 
Prøve  slet  ikke  at  være  bleven  foretagen.  Men  derefter 
har  rimeligvis  Fakultetet  i  Henhold  til  Reskriptet  gjort 
Remonstrationer  gjældende,  idet  Cruger  henad  Aarets 
Slutning,  omtrent  ved  Tidspunktet  for  Joh.  de  Buchwalds 
Død,  ses  ikke  alene  at  have  gjenoptaget  denne  Prøve, 
men  ogsaa  har  været  Reskriptet  i  fuldere  Maal  følgagtig, 
idet  den  nye  Fakultetsdekan  Detharding  flere  Gange  har 
været  tilstede  som  Co-Examinator.  En  norsk  Kirurg 
Nicolai  Boye,  hvis  Examen  allerede  paabegyndtes  i  For- 
aaret  1738  og  gjenoptoges  i  Efteraaret,  blev  efter  Proto- 
kollens Referat  den  13de  Oktober  examineret  af  Dethar- 
ding „wegen  der  innerlichen  Kranckheiten"  i  Apoplexia 
sangvinea  et  serosa.  Kort  efter  examinerede  Detharding 
en  anden  Kirurg  i  Feber-  og  Kriselæren  ligesom  specielt 
om  „wie  die  febres  intermetentes  mussen  tractiret  werden''. 
(Ligesom  her  ved  Stavemaaden  „intermetentes"  viser 
Cruger  hyppig  sin  Ukyndighed  i  Latinen).  Men  derefter 
er  der  igjen  ikke  mere  Tale  om  Prøve  i  intern  Medicin 
eller  om  Dethardings  Tilstedeværelse,  og  det  forholder 
sig  rimeligvis  hermed,  som  Riegels  beretter10),  at  Cruger 
forstod  at  holde  Fakultetets  Medlemmer  borte  fra  sine 
Examiner  ved,  naar  de  indfandt  sig,  paa  en  nærgaaende 
Maade  at  kritisere  deres  Bemærkninger  navnlig  i  Anato- 
mien, hvori  han  sikkert  ogsaa  havde  grundigere  Indsigter, 
i  det  Mindste  i  den  for  Kirurger  vigtige  topografiske 
Anatomi.  De  i  det  kjøbenhavnske  Barberlavs  Hoved- 
protokol meddelte  underskrevne  Kopier  af  Theatrets 
Examensbeviser  fra  de  følgende  Aar  vise  bestemt,  at 
Fakultetet   ikke    mødte.      Nogle   Gange    i   1739  har   der 

ganske  vist  foruden  de  sædvanlige  kirurgiske  Assessorer 
været  en  Doctor  medicinæ  tilstede,  men  det  var  ogsaa 
en  Medicus,  hvis  velvillige  Sindelag  Criiger  havde  Grund 
til  at  stole  paa,  nemlig  Livmedicus  Carls  Søn,  der  iøvrigt 
da  fungerede  som  Militærkirurg  og  saaledes  kunde  møde 
i  Theatret  som  kirurgisk  Assessor.  Ganske  som  sin 
Mester  Stahl  havde  Carl  nemlig,  da  han  indkaldtes,  med- 
taget sin  Søn  til  Anbringelse  i  Danmark,  og  af  Mangel 
paa  bedre  lod  denne  sig  foreløbig  ansætte  som  Regiments- 
kirurg  —  et  yderligere  Vidnesbyrd  om  Stahlianernes 
gode  Forstaaelse  med  Kirurgien;  en  Doctor  medicinæ  i 
en  Stilling  som  Regimentskirurg  var  jo  ellers  noget  uhørt. 
Senere  fik  den  unge  Carl  et  solidt  og  mere  passende 
Embede  som  Fysikus  i  Holsten. 

Den  første  i  Rarberamtets  Hovedprotokol  indførte 
Afskrift  af  Theatrets  Examensbeviser,  hvor  den  unge 
Carl  netop  figurerer  blandt  Assessorerne,  lyder  saaledes : 

Nach  koniglicher  allergnådigster  Anordnung  zur  Auf- 
nahme  der  Anatomie  und  Chirurgie  von  30.  April  1736  ist 
von  dem  General-Directeur  der  Chirurgie  in  Gegenwart  der 
allergnådigst  ernannten  Assessoren,  und  Coexaminatoren  das 
anbefohlene  Examen  anatomiæ  et  chirurgiæ  publicum  mit 
dem  Candidato  chirurgiæ  nahmens  Christopher  Baltzer  aus 
der  koniglichen  Residenzstadt  Copenhagen  Gebiirtig  17.  Febr. 
1739  im  koniglichen  Amphitheatro  anatomico-chirurgico  insti- 
tuiret  und  vorgenommen  worden.  Wenn  nun  in  solchen 
oben  wåhnter  Candidatus  an  cadaveribus  seine  Capacité  und 
Dexterité  nicht  allein  in  Anatomicis  sondern  auch  in  Verrich- 
tung  der  ehirurgischen  Operationen  und  ubrigen  Theilen  der 
Chirurgie  mit  griindlichen  Rationibus  dargethan.  So  haben 
wir  sammtliche  unterschriebene  zum  diesen  Examen  aller- 
gnådigst verordnete  General-Directeur  der  Chirurgie  und 
Assessores  diesen  Christopher  Baltzer  fiir  einen  verniinftigen 
und  geschickten  Chirurgen  hiermit  declariren  und  nebst  bei- 
gedruckten    Innsiegel     des    koniglichen    Amphiteatri  anatom.- 

chirurgiei   dieses   zur   wahren  Urkund   mit   unserer  eigenhån- 
digen  Unterschrift  bekråftigen  wollen. 

C  r  tiger.  Montsinger,  Mensing, 

Stabsehirurgus.  Hofchirurgus. 

J.   Carl,  Muxoll.  Erichsen. 

Dr.  med.  et  Amtschirurgus.     Regimentschirurgus. 

p.  t.  Regimentschirurgus. 

Man  begrændsede  altsaa  fremdeles  til  Trods  for  Re- 
skriptet Prøven  til  Anatomi  og  Kirurgi,  og  om  intern 
Medicin  er  der  herefter  ikke  mere  Tale.  Kun  af  og  til 
fremhæves  det  i  Examenstestimonier  til  Militærkirurger 
—  med  Hensyn  til  hvem  Vigtigheden  af  Kjendskab  til 
intern  Medicin  paa  Grund  af  den  dem  paahvilende  Praxis 
jo  stadig  var  bleven  betonet  —  at  Vedkommende  allerede 
havde  praktiseret  længe  og  „fornuftigt"  i  medicinske 
Sygdomstilfælde,  og  at  man  i  hans  Foresatte  Divisions- 
kirurgens  Attest  i  saa  Henseende  havde  den  fornødne 
Garanti. 

Hvorvidt  nu  den  tilsyneladende  saa  grundige  Exami- 
tion  i  de  Fag,  hvortil  man  altsaa  overensstemmende  med 
Criigers  uvidenskabelige  Grundstandpunkt  og  vel  ogsaa 
for  at  holde  sig  paa  Afstand  fra  Fakultetet  begrændsede 
sig,  virkelig  var  Udtryk  for  en  om  end  kun  væsentlig 
haandværksmæssig  saa  dog  grundig  Uddannelse  deri, 
lader  sig  vanskelig  afgjøre.  Simon  Criigers  hele  Person- 
lighed giver  ganske  vist  paa  Forhaand  ingen  sikker  Ga- 
ranti i  saa  Henseende,  og  det  er  efter  alt  det  Forelfg- 
gende  ikke  usandsynligt,  at  Herholdt,  som  havde  et  nøje 
Kjendskab  til  Theatrets  hele  indre  Historie  ogsaa  i  den 
tidlige  Tid.  kan  have  Ret.  naar  han  udtaler,  at  „man 
vistnok  med  Føje  i  Almindelighed  kan  betvivle  de  fra 
hans  Institut  udgaaede  Kandidaters  Dygtighed"11).  Men 
Herholdt  er  ganske  vist  en  begejstret  Talsmand  for  det 
allerede  gamle,  men  hertillands  først  sent  naaede  Ideal: 
Etablering  af  en  virkelig  videnskabelig  Medico-Chirurgi: 
for  denne  Maalestok  kan  Criiger  selvfølgelig  ikke  bestaa. 

12* 

At  Uddannelsen,  idetmindste  saalænge  den  unge  Cruger 
levede  og  manuducerede,  ikke  var  uforsvarlig  slet,  tør 
dog  vist  antages. 

Dertil  kommer,  at  Simon  Cruger  ved  sine  gode  For- 
bindelser med  Regjeringskredsene  vistnok  allerede  i  173812) 
havde  faaet  gjennemført  en  ret  væsentlig  Udvidelse 
og  Reform  netop  i  Anstaltens  Undervisning,  idet  der  be- 
vilgedes Stipendier  paa  100  Rdl.  aarlig  til  enkelte  frem- 
skredne og  dygtige  Elever,  mod  at  disse  fik  den  Pligt 
at  deltage  i  Undervisningen,  ligesom  de  ugentlig  skulde 
udarbejde  en  skriftlig  Afhandling  over  et  anatomisk  eller 
kirurgisk  Æmne,  der  oplæstes  for  Auditoriet.  Af  særlig- 
Hensyn  til  disse  kongelige  Pensionærer,  der  i  Examens- 
protokollen  betegnes  som  „allergnådigst  verordnete  Re- 
servechirurgen",  indførtes  i  Anstalten  en  ny  Prøve,  et 
Tentamen,  der  intet  havde  med  den  egentlig  anatomisk- 
kirurgiske  Examen  at  gjøre,  men  kun  skulde  dokumentere 
de  unge  Elevers  Værdighed  til  at  komme  i  Betragtning 
ved  Uddelingen  af  Stipendiet;  de  skulde  blot  vise,  at  de 
vare  „in  der  Anatomie  und  Chirurgie  nicht  unerfahren". 
Et  lignende  Tentamen  aflagdes  iøvrigt  ogsaa  af  unge 
Ansøgere  til  militære  Skibslægeposter.  Saaledes  hunde 
der  i  ethvert  Tilfælde  staa  en  ret  rigelig  og  ufortrøden 
Undervisning  til  Rede  i  Theatret,  og  endvidere  ses  ud- 
dannede kjmdige  Kirurger  som  Wohlert  (examineret  i 
Anstalten  1739)  idetmindste  lejlighedsvis  at  have  deltaget 
i  Undervisningen.  At  denne  imidlertid  ogsaa  i  den  tid- 
ligere Tid  har  ladet  en  Del  tilbage  at  ønske,  ville  vi 
senere  erholde  yderligere  Vidnesbyrd  om,  men  til  Crugers 
Undskyldning  kan  tale,  at  hans  Anstalt  heller  ikke  fik 
den  fornødne  Ro  til  at  arbejde.  Thi  den  Afdæmpning 
af  den  standende  Strid,  som  resulterede  af  den  omtalte 
Kommissions-Betænkning  og  det  derpaa  baserede  Reskript, 
blev  kun  kortvarig.  Allerede  i  1739  trak  der  atter 
Uvejrsskyer  op,  mere  truende  end  nogensinde,  hvilke 
snart  paany  bragte  Crugers  erhvervede  Position  i  ny 
Fare  og  i  ethvert  Tilfælde  for  rum  Tid  tvang  ham  til  at 

koncentrere  al  sin  Energi,  alle  sine  Evner  og  Kræfter 
paa  Selvforsvaret.  I  den  hæftige  Krig,  han  nu  i  lang- 
Tid  kom  til  at  føre,  gav  han  slaarende  Prøver  paa  snild 
Strategi  og  bar  ogsaa  tilsidst  paany  Sejren  hjem.  Men 
til  Gavn  for  hans  Theater  qua  Undervisningsanstalt  kunde 
denne  forøvrigt  interessante  og  spændende  Episode 
næppe  være. 


XI. 

Konkurrence  1739.  —  De  fem  deltagende:  J.  H.  Becker.  L.  Friis, 
W.  Hahn.  S.  Hee  og  B.  Buchwald.  —  Deres  Prøvedisputationer.  — 
Buchwald  Sejrherre.  —  De  andres  Udbytte  deraf.  —  Gymnasium 
academicum  i  Altona  og  dets  Anatomitheater.  —  Maternus  de  Cilano.  — 
Universitetets  nye  Anatomikammer,  dets  Indvielse  og  begyndende 
Virksomhed  under  Buchwald,  —  Criigers  Forlegenheder. 


Det  var  et  helt  Komplex  af  vigtige  og  for  Criiger 
skæbnesvangre  Begivenheder,  som  Aarene  1739 — 40 
bragte.  Den  først  indtræffende  af  disse  var  den  Rekon- 
struktion og  Foryngelse  af  det  medicinske  Fakultet,  der 
var  en  Følge  af  den  affældige  og  vattersottige  Johannes 
de  Buchwalds  Død,  og  hvorved  Fakultetet  maatte  blive  i 
ethvert  Tilfælde  noget  mere  kamp-  og  handledygtigt  end 
tidligere.  Besættelsen  af  Posten  skete  ved  en  i  Sommeren 
1739  afholdt  Konkurrence  (Prøvedisputation)  mellem  hele 
lem  Aspiranter,  der  ifølge  givet  kongeligt  Mandat  meldte 
sig  og  i  Universitetets  Auditorium  superius  ligeoverfor 
senatus  academicus  offentlig  forsvarede  deres  Dispu- 
tation  for  Professoratet.  Arrangementet  havde  denne 
Gang  modsat  1717  idetmindste  i  det  ydre  Karakter  af 
en  virkelig  Konkurrence,  hvor  man  vilde  fremdrage  de 
formentlig  egnede  Professoræmner  og  undersøge  deres 
Duelighed.     Den  hele  daværende  danske  Lægevidenskabs 

yngre  Blomst  blev  kaldt  frem  paa  Skuepladsen  og 
mønstret,  idet  der  til  Livmedici  og  det  medicinske  Fa- 
kultets Dekan  Detharding  udgik  kongelig  Befaling1)  om  at 
bringe  de  egnede  Mænd  i  Forslag  til  den  vakante  medicinske 
Profession.  Følgende  tre  bleve  da  foreløbig  fremhævede: 
Provinsialmedicus  Buchwald,  Stadsfysicus  Friis  og  prak- 
tiserende Læge  i  Odense  Hee;  disse  anbefales  som  Læger, 
der  have  været  Alumner  i  Collegium  medicæum,  derpaa 
studeret  ved  fremmede  Universiteter  og  endelig  taget 
Doktorgraden  i  Kjøbenhavn.  I  det  Kongebrev  af  27de 
Febr.  1739,  hvori  disse  bemyndiges  til  „at  lade  sig  dis- 
putando  et  prælegendo  høre"  paa  Universitetet,  gives  den 
samme  Tilladelse  desuden  til  „en  Læge  ved  Navn  Halm". 
Den  femte,  Dr.  Becker,  fik  først  under  1ste  Maj  s.  A. 
paa  Ansøgning  samme  Tilladelse  til  „at  aflægge  et  Spe- 
cimen  disputatorium".  Prøvedisputationerne  toge  deres 
Begyndelse  endnu  samme  Maaned,  og  vi  have  saaledes  her 
for  os  alle  de  Læreræmner,  til  hvilke  noget  lovende  maatte 
antages  at  knytte  sig.  Hvor  lovende  de  vare,  have  vi  i 
de  foreliggende  trykte  Konkurrence-Afhandlinger  et  Ma- 
teriale til  at  bedømme.  En  enkelt  af  Konkurrenterne, 
Balthazar  de  Buchwald,  have  vi  iøvrigt  allerede  tidligere 
gjort  Bekjendtskab  med. 

Af  disse  5  Konkurrenter  var  den  først  optrædende 
Johann  Heinrich  Becker,  en  lige  iforvejen,  maaske  af 
Hensyn  til  det  vakante  akademiske  Lærerembede  ind- 
kommen ung  24aarig  Hallensisk  Doctor.  „Peregrinus 
nuper  almam  hane  inclytorum  Daniæ  heroum  sedes  in- 
gressus  sum"  siger  han  i  sin  Dissertations-Dedikation  til 
Kronprinds  Frederik;  at  han  straks  har  sigtet  paa  aka- 
demisk Virksomhed,  fremgaar  af  den  under  9de  Januar 
s.  A.  til  ham  udfærdigede  fornødne  Bevilling  „til  at  do- 
cere og  praktisere  i  Kjøbenhavn,  skjøndt  ej  her  promo- 
veret". Han  var  dog  som  Hallenser  ingen  udpræget 
Stahlianer.  Hans  Prøvedisputation,  hvis  Æmne  er  „de 
Transpiratione  insensibili  et  sudore",  og  som  er  „ex 
therapia  generali  desumpta",    viser   en   ret   ligelig  Paa- 

virkning  af  begge  de  Hallensiske  Skoler,  Hoffmanns  natur- 
videnskabelige og  Stalds  animistiske,  og  Afhandlingens 
Hovedpunkt  er  —  i  Overensstemmelse  med  begge  Skoler 
—  til  Bedste  for  Therapien  at  paavise,  hvorledes  Naturen 
udmærket  forstaar  gjennem  Hudvirksomhed  at  udskille 
materia  peccans,  og  at  fastslaa,  at  man  ikke  maa  forstyrre 
Naturens  egen  heldbringende  Virksomhed  ved  alt  for 
indgribende  Diaphoretica  (caiida  Bezoardica).  Som  Re- 
spondens  opføres  paa  Dissertationen  en  medicinsk-kemisk 
Alumnus  paa  Borchs  Kollegium  Jokann  Andreas  von 
Osten,  der  aldrig  blev  promoveret  Doctor,  men  forøvrigt 
synes  at  have  lagt  sig  efter  Kemi  og  i  de  1753  udgivne 
acta  medica,  hvortil  han  har  leveret  et  Bidrag,  betegnes 
som  „Doctissimus  et  veteranus  Medicinæ  cultor".  Alle 
de  andre  Konkurrenter,  de  4  danske  Doctorer,  have  der- 
imod havt  en  fælles  Respondens  i  en  anden  Alumnus 
paa  Kollegiet,  Robert  Stephan  Henrici  fra  Helsingør,  der 
ogsaa  i  flere  Aar  fungerede  i  samme  Egenskab  ved  De- 
thardings  Disputationer,  og  som  forøvrigt  i  hele  sin 
Studiegang  synes  at  have  vist  lovende  Egenskaber. 
Rimeligvis  har  Universitetsmedicinen  dengang  ikke  raadet 
over  flere  ret  habile  Studenter,  siden  han  stadig  maa 
holde  for. 

Noget  tydeligt  Vidnesbyrd  om  selvstændig  eller  frem- 
ragende Dygtighed  giver  ikke  denne  Beckers  Dissertation, 
'og  endnu  i  langt  mindre  Grad  er  dette  Tilfældet  med 
den  Konkurrenceafhandling,  som  foreligger  fra  den  ene 
af  de  danske  Doktores,  Chr.  Lodberg  Friis,  og  som  fører 
Titlen  „Dissertatio  medica  de  morbis  senum  secundum 
Hippocratis  aphorismos".  Denne  giver  kun  en  meget 
mat  Udførelse  af  den  dengang  moderne  og  autoriserede 
Form  for  lærde  medicinske  Disputationer,  subtile  dialek- 
tiske Udviklinger  paa  Grundlag  af  hippokratiske  Skrifter. 
Af  den  Sydenham -Boerhaave'ske  Skole  var  det  Løsen 
givet,  at  den  kliniske  Medicin  fornemlig  skulde  baseres 
paa  disse  Skrifter,  og  Grundlaget  var  jo  ogsaa  forsaavidt 
baade  solidt  og   godt,    men  den  smaalige,    aandløse  og 

uselvstændige  Dvælen  ved  disse  Skrifters  Enkeltheder, 
som  de  lægevidenskabelige  Epigoner  nu  ofte,  af  Mangel 
paa  videre  Evne,  bleve  staaende  ved,  var  dog  ikke  meget 
frugtbringende,  og  Lodberg  Friis  er  en  god  Type  paa 
denne  Art  gold,  i  sit  Væsen  skolastisk  Dissertationspro- 
duktion.  Hans  Afhandling  har  kun  forsaavidt  Interesse, 
som  den  viser,  at  han  paa  sin  lange  Udenlandsrejse  som 
ung  Mediciner  i  1722—24,  hvor  han  selvfølgelig  ogsaa 
besøgte  det  da  i  Danmark  saa  ansete  Halle,  ikke  er 
bleven  meget  berørt  af  Stahlianismen.  I  sit  Vita  i  Uni- 
versitetsprogrammet  synes  han  ogsaa  at  lægge  særlig 
Vægt  paa  sit  Ophold  i  Leyden,  og  det  er  her  igjen  ganske 
karakteristisk  for  ham,  at  han  ikke  som  sin  Hovedpræ- 
ceptor  her  fremhæver  selve  den  store  Boerhaave,  der 
dog  netop  dengang  virkede  i  sin  fuldeste  Glands,  men 
dennes  talentløse  Discipel  og  senere  Universitetskollega, 
Osterdyck-Schacht,  hvis  Evner  kun  strakte  til  skematisk 
at  repetere  nogle  af  Mesterens  hippokratiske  Tanker  og 
Axiomer2).  Ved  sin  Hjemkomst  til  Kjøbenhavn  1725  pro- 
moverede han  ved  en  Dissertation  „de  morbis  infantum 
secundum  Hippocratis  aphorismos"  —  et  Skrift  forfattet 
efter  ganske  det  samme  stereotype  Skema  som  hans 
Konkursdissertation.  Og  ved  Konkurrencen  i  Sommeren 
1739  var  Lodberg  Friis  40  Aar  gammel,  kunde  støtte  sig 
til  en  allerede  mangeaarig  stor  Lægepraxis  —  i  hvilken 
han  synes  at  have  vist  sig  fra  en  fordelagtig  Side  —  og 
beklædte  dertil  som  Grothaus'  Efterfølger  saavel  Læge- 
stillingen  ved  Vaisenhuset  som  selve  Stadsfysikatet;  i 
Embedsmedfør  ses  han  derfor  i  1738  at  have  været  læge- 
kyndig Leder  i  den  Sundhedskommission,  der  nedsattes 
under  Kjøbenhavns  Præsident  Etatsraad  Braéms  Forsæde, 
for  at  træffe  Forholdsregler  i  Anledning  af  den  da  her- 
skende Pestepidemi  i  de  polske  Lande y).  Men  var  han  i 
lægevidenskabelig  Kapacitet  ved  Konkurrencen  i  1731) 
ikke  kommen  videre  end  hans  Dissertation  udtrykker, 
kunde  der  næppe  være  meget  Haab  tilbage  om  ham  i 
saa  Henseende,    og  hans  Virken  i   en  senere  Tid,    hvor 

han  opnaaede  det  ene  af  de  to  Ordinariater  i  det  medi- 
cinske Fakultet,  illustrerer  desværre  i  fuldt  Maal  hans 
Stagnation  og  akademiske  Ladlied. 

Den  tredie  Konkurrent  Wilhelm  Hahns  (Hannæus) 
Dissertation  .,de  tardo  medicinæ  progressu"  slutter  sig  i 
sin  Grundkarakter  nærmest  til  Lodbergs  Friis',  navnlig 
forsaavidt  som  den  ogsaa  kredser  om  en  Kultus  af  Hippo- 
krates,  men  den  viser  dog  langt  mere  Friskhed  og 
virkelig  videnskabelig-kritisk  Sands,  hvad  der  ogsaa  finder 
et  Udtryk  i,  at  han,  der  aldrig  havde  gjort  nogen  Studie- 
rejse, ved  selvstændig  Læsning  herhjemme  er  bleven 
særlig  paavirket  af  den  geniale  romerske  Læge  og  Professor 
Baglivi*),  som  gaar  under  Navn  af  Italiens  Sydenham, 
men  i  hele  sit  Syn  er  denne  overlegen,  og  dygtigere  end 
nogen  anden  i  det  J8de  Aarhundredes  første  Halvdel  har 
forstaaet  at  højne  Hippokratismens  Niveau  efter  Viden- 
skabens fremskredne  Krav.  Ligesom  Baglivi  ser  Halm 
Hovedaarsagen  til  Medicinens  langsomme  Fremskridt  i, 
at  man  ikke  noksom  har  fastholdt  det  eneste  sikre  Ud- 
gangspunkt i  nøjagtig  klinisk  Observation  og  Erfaring; 
de  fundamentale  Videnskaber  skulle  }rde  en  bestandig 
større  Støtte,  men  maa  ikke  gjøre  Overgreb  ved  Udform- 
ning af  ensidige  og  uholdbare  Doktriner. 

Et  end  mere  tiltalende  Indtryk  giver  den  fjerde  Kon- 
kurrent Søren  Hees  litterære  Optræden.  Allerede  hans 
Ungdom sdissertationer  paa  Borchs  Kollegium  vidne  i  ikke 
ringe  Grad  om  frisk  videnskabelig  Interesse,  og  det 
samme  fremtræder  i  hans  to  senere  modnere  akademiske 
Arbejder,  hans  efter  et  længere  Studieophold  i  Udlandet 
og  navnlig  hos  Heister  i  Helmstadt  udarbejdede  Doktor- 
disputats og  hans  Konkursdissertation,  i  hvilke  han  og- 
saa giver  Vidnesbyrd  om  en  veludviklet  kritisk  Sands. 
I  sin  Inauguraldissertation  „de  methodis  medendi  in 
medicina  et  chirurgia  suspectis",  som  han  forsvarede 
1 734  under  Dethardings  Forsæde,  gjennemgaar  han  kritisk 
en  Række  af  de  dengang  anvendte  Kurmethoder,  ikke 
blot  paa  den    egentlige  Medicins,   men  ogsaa   paa  Kirur- 

giens  Omraade.  Han  drøfter  Behandlingen  af  Piethora 
med  diaforetiske  Midler  og  med  Aareladning  særlig  hos 
Børn  og  hos  Gravide,  endvidere  Aareladningens  Virk- 
ninger i  forkjellige  Febre,  dvæler  meget  udførligt  ved  de 
da  brændende  Spørgsmaal  om  Opium  som  Sedativum  og 
Cardiacum,  om  Kamphers  omtvistede  Virkning  mod  Be- 
tændelser, om  Antimonets  Anvendelse  mod  Rheumatisme, 
Kinabarkens  mod  Febre.  For  sidstnævnte  Punkts  Ved- 
kommende viser  han  sig  noget  paavirket  af  den  Halle'ske 
Stahlianisme,  men  forøvrigt  vidner  hans  Fremstilling  helt 
igjennem  om  god  Beherskelse  af  det  store  Litteraturstof 
og  vejer  med  kyndig  Moderation  de  forskjellige  For- 
fatteres modstræbende  Meninger,  ligesom  han  i  Tilslut- 
ning til  Baglivi,  hvem  ogsaa  han  er  paavirket  af,  stærkt 
betoner  Nødvendigheden  af  en  grundigere  Udforskning  af 
Lægemidlernes  Virkninger.  Som  Heisters  Discipel 5)  med- 
tager han  tillige  kirurgiske  Kurmethoder,  og  hvorvel  han 
aabenbart  paa  dette  Omraade  er  noget  mindre  sikker, 
diskuterer  han  dog  ret  udførlig  de  da  vigtige  Spørgsmaal 
om  Indikationerne  for  Trepanation,  om  Stæroperation,  om 
Arteriotomi,  om  Paracenthese  af  Thorax  og  af  Abdomen, 
desuden  nævner  han  summarisk  en  Mængde  andre  tvivl- 
somme Punkter  paa  den  operative  Kirurgies  Omraade, 
hvorved  han  i  ethvert  Tilfælde  giver  Beviser  paa  klar 
Forstaaelse  af  Kirurgiens  Vigtighed  og  dens  fulde  Beret- 
tigelse til  at  blive  medinddragen  under  virkelig  Læge- 
videnskab. 

Et  tilsvarende  Standpunkt  indtager  han  i  sin  5  Aar 
senere  paa  Grundlag  af  erhvervet  selvstændig  Erfaring 
publicerede  Prøvedisputats  „Binæ  Centuriæ  aphorismorum 
e  penu  medicinæ  depromptorum",  hvilken  han  iøvrigt 
indleder  med  Beklagelser  over,  at  han,  der  var  bleven 
Amanuensis  hos  Jens  Bing  samt  som  Laubs  Efterfølger 
Medicus  ved  Kvæsthuset6),  og  derpaa  Læge  i  Odense,  var 
bleven  i  altfor  høj  Grad  optagen  af'Praxis:  „Occupationes 
practicæ,  itinera  ad  ægros  ad  omnes  horas  omnesque 
aéris    vicissitudines.    diuturna    a    eonflictibus    academicis 

Aleedonia"  gjøre  ham  nu  mindre  skikket  til  Disputer- 
akten.  Han  er  ikke  mere  i  Stand  til  paa  den  sædvanlige 
Maade  at  fordybe  sig  i  et  enkelt  Specialæmne  og  vil 
derfor  foretrække  kort  i  Aforismer  at  præcisere  sin  Me- 
ning om  en  Mængde  forskjellige  medicinske  Spørgsmaal; 
lian  forsvarer  denne  sin  Fremgangsmaade  ved  at  henvise 
til  Holbergs  Udtalelser  om  akademiske  Dispntationer  i 
„Danmarks  og  Norges  Beskrivelse".  Denne  fremhæver 
heri  netop  som  en  væsentlig  Skavank  ved  Disputatserne, 
at  „fast  alle  Materier  der  disputeres  om,  ere  for  meget 
speciale,  saa  man  deraf  aldeles  ikke  kand  lære,  hvad 
Fremgang  en  haver  gjordt  udi  sit  Studio"  7),  og  han  anbe- 
faler derfor  i  Disputatser  hellere  at  fremsætte  en  Mængde 
forskjellige  Theses,  som  kunne  vise  Udstrækningen  af 
Vedkommendes  Indsigter;  ved  Konkursafhandlinger  til 
Lærerposter  anser  han  dette  for  særlig  fornødent.  Denne 
vel  motiverede  Fordring  søger  Hee  i  fuldt  Maal  at  fyldest- 
gjøre  ved  sin  Prøvedisputats,  idet  hans  to  Hundrede 
Aforismer  fordele  sig  over  Fysiologien  (36),  Pathologien, 
Semiotiken,  Therapien,  den  fysisk-kemiske  Videnskab, 
Kirurgien  og  Retsmedicinen  med  den  offentlige  Hygiejne. 
Særdeles  meget  Nyt  eller  Selvstændigt  findes  unægtelig 
ikke  deri,  men  Alt  fremsættes  dog  med  Kyndighed  og 
moden  Kritik  og  viser  en  Forfatter,  der  med  Alvor  og 
Grundighed  har  arbejdet  paa  at  beherske  Lægeviden- 
skabens foreliggende  Stof.  I  Pathologi  og  Therapi  viser 
han  sig  ikke  lidet  paavirket  af  Stahlianismen,  men  op- 
træder dog  oftere  kritisk  oppositionelt  mod  de  herskende 
Dogmer;  han  hævder  t.  Ex.  mod  Stahl,  at  ogsaa  Dyr 
kunne  angribes  af  Feber. 

Den  sidst  (17de  Juni)  optrædende  Konkurrent,  Baltha- 
zar  Buchwalds  Disputats  er  derimod  af  den  sædvanlige 
af  Holberg  dadlede  Art.  Dens  Gjenstand  er  „Methodus 
cito,  tuto  et  jucunde  citra  chinam  medendi  in  quartana 
observationibus  clinicis  roborata"  og  kredser  i  Virkelig- 
heden kun  bifaldende  om  Fortræffeligheden  af  det  af 
Stahlianere  priste  Middel  mod  Koldfeber:    Crocus  martis 

antimoniatus  —  hvilket  altsaa  skulde  gjøre  den  forhadte 
Kinahark  overflødig.  B.  Buchwald  viser  sig  saaledes,  og 
til  sit  Held,  ligesom  Faderen  efterhaanden  og  samtidig 
med  Pietismens  almindelige  Fremvæxt  i  Danmark  at 
være  bleven  ikke  lidet  paavirket  af  Stahlianismen,  for 
hvis  afgjort  praktiske  Retning  han  vistnok  ogsaa  til 
Trods  for  sin  skolerette  akademiske  Uddannelse  nærede 
en  nedarvet  Sympathi.  I  Indledningen  optræder  Buch- 
wald ogsaa  som  den  afgjort  praktiske  Mand  og  ved  sin 
mangeaarige  Fysikatsstilling  rigt  erfarne  Læge;  han  vil 
derfor  kun  give  „quæ  crebra  me  docuit  experientia". 
Han  har  valgt  Intermittens  quartana,  fordi  denne  Kold- 
feberform  er  mindre  almindelig  og  har  hørt  til  de  „scan- 
dala  medicorum",  de  vanskelige  Sygdomstilfælde,  som 
have  trodset  de  behandlende  Lægers  Bestræbelser.  I 
sine  indledende  pathologiske  Bemærkninger  stiller  han 
sig  iøvrigt  og  vistnok  i  god  Overensstemmelse  med  sin 
egentlige  Grundopfattelse  upartisk  afvejende  mellem 
Stahls  og  Boerhaave-Hoftmanns  Doktriner. 

Denne  Afhandling  faar  en  meget  rosende  Omtale  i 
Fr.  Borners  tidligere  citerede  biografiske  Skrift,  i  hvis 
3die  Bind  Buchwald  medtages  som  en  Lærd,  „dessen 
Name  nicht  nur  in  Danemark,  sondern  in  der  ganzen 
gelehrten  Welt  schon  långst  alle  Hochachtung  und  Ehr- 
furcht  verdient  hat".  Disse  Biografier  ere  overhovedet 
kun  aldeles  kritikløse  Panegyriker  —  hvad  det  ligeover- 
for de  „Jetztlebende"  maaske  ogsaa  turde  være  det 
sikreste.  Skjøndt  ikke  egentlig  Stahlianer  er  Borner 
meget  henrykt  over,  at  Buchwald  vil  lade  Kiuabarken 
træde  i  Skygge  for  Crocus  martis  antimoniatus  i  Kold- 
febres Behandling.  Noget  Vidnesbyrd  om  betydeligere 
videnskabelig  Evne  eller  Originalitet  afgiver  Afhandlingen 
lige  saa  lidt  som  Buchwalds  fleste  andre  Præstationer, 
men  Dagens  Helt  blev  han  ligefuldt.  Konkurrencen  var 
som  den  forrige,  hvori  hans  Fader  sejrede,  næppe  andet 
end  en  Skinkonkurrence,  hvorvel  Apparatet  sattes  i  Gang 
med  megen  Alvor8;)  det  har  vistnok  allerede  længe  iforvejen 

været  afgjort,  at  den  Buchwald'ske  Slægt  skulde  bevares 
for  Universitetet.  Balthazar  Buchwald  udnævntes  den 
31te  Juli  s.  A.9)  til  Ordinarius  i  det  medicinske  Fakultet, 
medens  hans  tre  Konkurrenter  Becker.  Friis  og  Hee 
samtidig  hædredes  med  Udnævnelse  til  Professor  philoso- 
phiæ  extraordinarius.  Hvilken  af  disse  der  skulde  være 
den  lykkelige  ved  næste  medicinske  Vakance,  fremgaar 
ogsaa  ret  tydeligt  af  de  trufne  Dispositioner.  Det  var 
Lodberg  Friis,  den  Konkurrent,  som  mindst  af  Alle  havde 
givet  noget  Bevis  paa  at  være  i  Besiddelse  af  viden- 
skabelig Evne,  men  som  ganske  vist  dog  havde  den 
Kvalifikation  at  være  den  ældste  af  de  tre  Ikke-Sejrende. 
Medens  han  bevaredes  for  Hovedstaden  i  Universitetets 
Nærhed  og  ogsaa  snart  fik  sin  akademiske  Fremtid  sikret 
ved  Udnævnelsen  til  Prof.  med.  designatus.  blev  Becker 
et  Par  Aar  efter  beskikket  til  Bergmedikus  paa  Kongs- 
berg og  noget  senere  til  Lektor  ved  det  der  oprettede 
Bergseminarium,  hvortil  han  ogsaa  ved  sine  vistnok  ret 
gode  kemiske  og  mineralogiske  Indsigter  var  vel  skikket10). 
Halm  blev  efter  Konkurrencen  Provincialmedicus  for 
Lolland-Falster.  Søren  Hee  maatte  nøjes  med  den  be- 
skedne Udnævnelse  til  Professor  phil.  designatus  ved 
Gymnasiet  i  Odense. 

Imidlertid  kunde  denne  Beskikkelse  dog  maaske  be- 
tragtes som  et  særligt  videnskabeligt  Tillidshverv,  idet 
Christian  VI. s  Interesse  for  Undervisningsvæsenet  ogsaa 
bragte  ham  paa  den  Tanke  at  udvikle  denne  Undervis- 
ningsanstalt, der  allerede  fra  Christian  IV.s  Tid  som 
„Kathedral-Kollegiuur  (Gymnasium)11)  indtog  en  højere 
Rang  end  Landets  almindelige  Latinskoler,  til  en  virkelig 
akademisk  Højskole.  Bestræbelserne  i  saa  Henseende 
ligesom  ogsaa  med  Hensyn  til  Sorø  Akademi  bleve  imid- 
lertid afbrudte  ved  Kongens  tidlige  Død,  men  hans  Tanke 
om  Oprettelsen  af  provindsielle  Akademier  realiseredes 
dog  paa  ét  Sted,  nemlig  i  Altona.  og  fik  her  en  i  det 
Mindste  forbigaaende  Betydning  for  Lægevidenskaben. 
Det    er   rimeligt   nok,    som  J.  Møller  mener)12,    at    Grev 


190 

Zinzendorfs  Forslag  om  i  Slesvig  at  grunde  et  Universitet 
efter  Halles  Mønster  har  givet  Kong  Christian  VI.  den 
første  Impuls  til  Oprettelsen  af  hans  Gymnasium  og 
Pædagogium  i  Altona  i  1738;  de  Mænd,  som  vare  Kon- 
gens vigtigste  Medhjælpere  i  denne  Sag  (Søhlenthal  og 
Lynar),  vare  udprægede  Pietister,  og  Forbilledet  fra  Halle. 
navnlig  fra  Franckes  Anstalter,  er  tydeligt  nok.  Snart 
udvidedes  Gymnasiet  til  et  „Gymnasium  academicum",  et 
lille  Universitet  under  Navn  af  „Christianeum"  og  fik  til 
de  tidligere  Professorer  i  de  sædvanlige  Gymnasialfag 
ogsaa  saadanne  i  Theologi,  Jura  og  Medicin,  dog  kun  én 
Professor  i  hvert  Fag.  Som  medicinsk  og  fysisk  Pro- 
fessor ansattes  Modemus  de  Cilano,  en  Ungarer,  der 
havde  studeret  Theologi  og  Medicin  i  Halle  og  efter 
Promotionen  nedsat  sig  som  Læge  i  Altona,  hvor  han 
kort  efter  var  bleven  Stadsfysikus.  Endnu  i  1740  strax 
efter  sin  Ansættelse  i  Professoratet  for  Medicin  og  Fysik 
ved  Christianeum  fik  han  et  „Collegium  anatomicum" 
med  et  dertil  hørende  Theater  oprettet  og  udgav  i  den 
Anledning  et  tysk  Program  „Einladungsschrift  von  dem 
Wachsthume  der  Anatomie",  ligesom  der  ogsaa  under 
hans  Direktorat  normeredes  en  Demonstrator  anatomiæ 
et  chirurgiæ,  en  Stilling,  der  overtoges  af  Heinrich  Fr. 
Petersen,  Materns  senere  Efterfølger  i  Fysikatetly).  Der 
var  saaledes  i  1740  i  Christian  VI. s  Lande  ved  Siden  af 
Criigers  bestaaende  Theater  bleven  etableret  en  ny  anato- 
misk Institution,  der  imidlertid  ingen  større  Betydning  fik. 
navnlig  da  dens  Direktør  aabenbart  aldeles  ikke  var 
speciel  Anatom,  men  mere  og  mere  med  Forkjærlighed 
fordybede  sig  i  filologisk-historiske  Studier  og  særlig  be- 
skjæftigede  sig  med  de  romerske  og  græske  Antikviteter, 
paa  hvis  Omraade  han  vandt  et  anset  Navn14). 

Nogen  farlig  Konkurrence  fra  denne  Side  havde 
Criiger  saaledes  ikke  at  frygte,  men  ganske  anderledes 
stillede  Forholdet  sig  med  det  3die  anatomiske  Theater. 
der  kort  efter  kom  i  Virksomhed  i  Kjøbenhavn,  nemlig 
det   ovenfor  omtalte   til  Universitetet  knvttede,    for  hvis 

Oprettelse  Detharding  allerede  et  Par  Aar  havde  virket. 
Strax  efter  Balthazar  Buchwalds  Udnævnelse  i  1739  til 
det  2det  medicinske  Ordinariat,  under  hvilket  Undervis- 
ningen i  Anatomi  hørte,  blev  Værket  fremmet  med  Kraft. 
Paa  det  omtalte  Sted  i  den  nye  Auditori ebygning  stod  i 
det  følgende  Aar  det  akademiske  Anatomikammer  færdigt 
med  Plads  til  100  Tilskuere15).  Samtidig  indledede  Buch- 
wald Akademiets  nye  anatomiske  Æra  ved  som  aarlig 
Disputation  at  udarbejde  og  lade  trykke  en  »Systema 
anatomiæ,  Part.  I.",  hvori  han  giver  en  Prospektus  over. 
hvorledes  Anatomien  skal  læres;  ogsaa  pathologisk  Ana- 
tomi vil  han  have  medtaget.  Samme  Aar  indgav  Buch- 
wald en  Forestilling  om  at  maatte  erholde  de  fornødne 
Kadavere  til  anatomiske  Demonstrationer,  hvorpaa  resol- 
veredes i  et  Reskript  af  30te  December  1740.  at  „de  i 
Kjøbenhavn  nu  værende  2  theatra  anatomica  skal  skifte 
med  hinanden,  saaledes  at  theatrum  academicum  faaer 
det  første  cadaver  humanum,  som  forefalder,  og  det 
theatrum.  hvorpaa  Directeur-General  docerer,  det  andet, 
hvormed  de  saaledes  efterdags  skal  continuere.  og  imellem 
dem  alterneres".  Ved  videre  Reskripter  i  Januar  1741 
gaves  Ordre  til  de  forskjellige  civile  og  militære  Myndig- 
heder i  Kjøbenhavn  om  at  holde  sig  denne  Resolution 
efterrettelig,  saaledes  at  Buchwald  kunde  faa  sin  Halvdel 
af  de  hidtil  Cruger  alene  overladte  Lig  fra  Børnehuset, 
Ladegaarden,  Fattighospitaler,  Bremerholm.  Stokhuset  og 
Citadellet  Frederikshavn  samt  af  militære  Delinkventer. 
Det  trak  imidlertid  ud  med  denne  Erhvervelse  af  Kada- 
vere, og  først  ved  Begyndelsen  af  Juni  Maaned  1741 
stilledes  det  første,  et  kvindeligt  Lig,  til  det  nye  Theaters 
Disposition. 

Den  højtidelige  Indvielse  af  Anatomikammeret  ved 
Demonstrationer  paa  Kadaver  kunde  saaledes  forst  fore- 
gaa  den  5te  Juni  1741  og  følgende  Dage.  Buchwald  var 
for  Universitetsaaret  1740—41  første  Gang  valgt  til  Rek- 
tor og  kunde  altsaa  i  denne  anselige  Egenskab  udstede  det 
pompøse  Indbydelsesprogram   til  Højtideligheden16):    det 

publiceredes  ikke  blot  paa  Latin,  men  ogsaa  i  dansk 
Oversættelse,  for  at  ogsaa  Folkets  bredere  Lag  kunde 
blive  tilstrækkelig  opmærksomt  paa  den  store  Begiven- 
hed, og  deri  bekjendtgjøres  det  tillige,  at  ogsaa  chirurgiæ 
cultores  og  andre  ulærde  Velyndere  af  Anatomien  kunne 
overvære  Festen  mod  at  løse  Adgangskort  hos  Buchwald 
til  en  Pris  af  4  Mark,  ligesom  ogsaa  Professorens  Broder 
Dr.  Frederik  de  B.  vil  være  tilstede  for  strax  i  en  føl- 
gende Time  at  gjengive  det  latinske  Demonstrationsfore- 
drag paa  Tysk.  Den  dyre  Entrée  motiveres  ved  de  store 
og  besværlige  Bekostninger,  som  Anatomikammerets  Ud- 
styr havde  voldet  Universitetet.  I  Programmet  fremhæves 
endvidere,  at  Dekanen  Detharding  havde  arbejdet  paa 
Theatrets  Oprettelse  „labore  indefesso" ,  samt,  vistnok 
med  et  lille  Sidehug  til  Crtiger  og  hans  Annektering  af 
Kadavere,  at  det  nu  modtagne  kvindelige  Lig  havde 
været  „diu  desideratum".  I  et  nyt  Indbydelsesprogram 
til  Demonstration  af  et  Menneskelig  i  April  1742  frem- 
sætter Buchwald  i  direkte  og  skarpe  Udtryk  en  Klage 
mod  Crtiger,  som  til  Trods  for  de  udgaaede  kongelige 
Reskripter  har  hindret  Universitetet  i  at  erholde  noget 
Kadaver  hele  Vinteren  1741 — 42;  i  den  følgende  Tid  er- 
holdt det  nye  Anatomikammer  dog  flere  Kadavere.  I 
det  sidstnævnte  Program  oplyser  Buchwald  tillige,  at  det 
kvindelige  Lig  i  1741  ogsaa  blev  gjort  frugtbringende  for 
Jordemødres  Undervisning,  men  at  man  uheldigvis  kun 
kunde  demonstrere  derpaa  i  3 — 4  Dage.  da  Ligets  hur- 
tige Forraadnelse  i  Sommervarmen  udviklede  en  Stank, 
som  efterhaanden  holdt  alle  Tilskuere  borte. 

Saaledes  søgte  virkelig  den  ny  udnævnte  medicinske 
Professor  efter  sit  Theaters  Færdigblivelse  til  Trods  for 
alle  Hindringer  at  grunde  en  ny  betydningsfuld  Æra  for 
den  anatomiske  Videnskab  ved  Universitetet  og  for  Alvor 
at  gjøre  Crtiger  Rangen  stridig.  Buchwald  sigtede  paa 
at  besejre  Crtiger  ikke  ved  Anvendelse  af  ydre  Magt- 
midler, men  ved  Videnskabens  egen  stille  Magt,  ved  at 
vise,  at  Universitetet  sad  inde  med  den  virkelige  Viden- 

skal)  og  var  den  ulærde  Kirurgi  langt  overlegen.  Og 
samtidig  blev  ogsaa  Universitetets  almindelige  Position 
stærkere,  idet  den  bestandig  mere  afmægtige  Iver  Rosen- 
krantz  i  1740  veg  Pladsen  som  Patron  for  den  indflydel- 
sesrige Holstein,  der  ikke  blot  havde  Villie,  men  ogsaa 
Evne  til  at  støtte  og  opretholde  de  Institutioners  Inter- 
esser, som  han  var  kaldet  til  at  varetage ;  han  vilde 
derefter  i  ethvert  Tilfælde  ikke  saaledes  som  hidtil 
støtte  Criiger  mod  Fakultetet.  Men  hvad  der  nu  gjorde 
Situationen  særlig  vanskelig  for  Criiger.  var  den  mærke- 
lige Omstændighed,  at  omtrent  samtidig  med  Buchwalds 
Indledning  af  den  nye  anatomiske  Kampagne  og  Instal- 
lationen af  en  ny  handlekraftig  Universitetspatron  ramte 
der  alle  de  tre  fuldtro  Venner  af  Generaldirektøren,  som 
indtog  Pladserne  i  den  1736  nedsatte  Kommission,  den 
Skæbne,  at  de  fuldstændig  sattes  hors  de  combat. 


XII. 

Carls  kjøbenhavnske  Forfatterskab.  —  ..Medicina  aulica"  og  ..Klagen 
Mosis".  —  Han  kompromitterer  sin  Stilling  og  dermed  den  pieti- 
stiske Stahlianisme.  —  Andre  pietistiske  Medici.  —  B.  Buchwalds 
Forhold  til  Stahlianismen.  —  Montzinger.  —  Hojers  Død.  —  Criigers 
Forsøg  paa  at  afvende  Faren.  —  Kommissionen  af  1736  rekonstrue- 
ret. —  Laub  og  Mensing.  —  Projektet  om  Oprettelse  af  et  Collegium 
medicum  hurtig  fremmet. 


Som  det  vistnok  allerede  vil  være  klart  af  det  Fore- 
gaaende,  var  Carls  Personlighed  udstyret  med  adskillige 
Egenskaber,  der  næppe  kunde  være  ret  adækvate  med 
hans  nye  fremskudte  Stilling  som  kongelig  Hof-  og  Liv- 
læge. Den  Egenskab,  som  en  saadan  Stilling  først  og 
fremmest  maatte  kræve,  en  taktfuld  og  diplomatisk  For- 
sigtighed, besad  han  i  ethvert  Tilfælde  kun  i  meget  ringe 
Maal.     Det  varede  da  heller  ikke  længe,    inden   han  til 

Trods  for  Hofstillingens  uafviselige  Forpligtelser  lod  sin 
gamle  ubændige  pietistiske  Radikalisme  paany  komme 
saa  stærkt  til  Syne,  at  lian  paa  det  alvorligste  kompro- 
mitterede sin  officielle  Autoritet.  Hans  altid  ustandselige 
pruritus  scribendi  maatte  fremdeles  have  Luft,  og  hans 
nye  Stilling  ved  et  kongeligt  Hof  gav  ham  nærliggende 
nye  Motiver  til  kraftig  Moralisering.  Han  udgiver  saa- 
ledes  i  1740  paa  Boghandleren  Jonas  Kortes  Forlag  i 
Altona  1ste  Del  af  en  „Medicina  aulica",  særlig  beregnet 
paa  Hoffets  og  de  Fornemmes  fysiske  og  psykiske  For- 
bedring. Tidligere  har,  siger  han  i  Fortalen,  hans  lite- 
rære Bestræbelser  for  at  fremme  en  „wahre  Diæt-Ordnung 
den  Gemeinen,  sonderlich  erweckten  Seelen  geschmecket", 
men  nu  er  han  „duren  die  Vorsehung  Gottes  gantz  auf 
einen  anderen  unvermutheten  Posten  gestellet  worden", 
og  nu  maa  han  reformere  her.  Han  betoner  strax  paa 
det  kraftigste  og  i  sit  ejendommelige  Sprog,  at  Gud  kun 
af  den  Grund  har  ladet  de  Rige  og  Fornemme  tilflyde 
saa  mange  Goder  „um  das  Seelen-  und  Leibes-Wohlseyn 
vor  sich  und  andere  in  Zeit  und  Ewigkeit  desto  mehr  zu 
suchen  und  zu  bewilrken"  —  for  at  de  kunne  føre  et 
Liv,  „welches  nicht  so  tollkuhn  mit  den  Vorteilen  des 
Uberflusses.  Mussiggang  und  schwulstigen  unordentlichen 
Passionen  mehr  zu  zerstoren,  und  endlieh  den  Rest  der 
gekrankten  Gesundheit  mit  ungeordneten  Medicineren 
vollends  aufzureiben,  sondern  im  gegentheil  die  sicht- 
baren  Reichthlimer  und  Hohen  anzuwenden  um  alle  heid- 
nischen  Herrlichkeiten  in  das  Unsichtbare  und  Bleibende 
uberzufiihren".  Alle  disse  denne  Verdens  Store  vil  han 
da  føre  bort  fra  de  „wollustigen  Abirrungen"  og  vise 
dem  „das  Licht  zum  wahren  Natur- Weg"  i  Overensstem- 
melse med  „Gottes  Rath  und  Wille".  Ud  fra  denne 
pietistisk-hygiejniske  Grundide  prædiker  han  Omvendelsens 
Nødvendighed  baade  i  psykisk  og  fysisk  Henseende  og 
kalder  det  nuværende  Natur-  og  gudstridige  Levesæt  et 
„medicinsk  Selvmord",  idet  han  lægger  en  stor  Del  af 
Ansvaret  derfor  paa  Lægerne,  som  ikke  forstaa  at  føre 

Klienterne  „zum  wahren  Natur-Weg" ;  de  Fattige,  der 
ingen  Lægehjælp  søge,  ere  efter  Forfatterens  Mening  i 
saa  Henseende  langt  bedre  stillede. 

Men  maatte  allerede  adskillige  af  disse  Betragtninger 
ved  deres  hensynsløse  Radikalisme  med  god  Grund  vække 
Anstød  i  de  høje  og  højeste  Kredse,  saa  var  dette  dog 
for  intet  at  regne  mod  den  Handske,  som  han  i  et 
Skriftet  tilføjet  Slutningstillæg  tilkastede  Samfundet.  Dette 
Tillæg  bærer  Titlen  „Neiie  Klagen  Mosis  iiber  des  zweiten 
Israels  Policey-Gesetze  und.  Geschåfte  statt  eines  Gratu- 
lations -  Compliments  zum  neuen  Juristen -Amt  seinem 
werthen  Freund  und  Landsmann  Herrn  N.  S.  jurium 
Doctori  und  Professori  ins  Gericht  iibergeben  von  J.  S.  C." 
Herr  S.  er  den  kort  iforvejen  fra  Gottingen  indkaldte 
Professor  Chr.  Ludwig  Scheidt,  der  fik  Chr.  Baggers  tid- 
ligere Plads  i  det  juridiske  Fakultet  og  samtidig  skulde 
være  Kronprindsens  Vejleder  i  Statsret.  I  disse  Klager 
tager  Carl  fat  paa  de  forskjellige  braadne  Sider  i  Sam- 
fundsordningen („Polizey")  og  lægger  tilvisse  ikke  Fing- 
rene imellem.  Om  det  menige  Folks  økonomiske  Kaar 
udtaler  han  sig  saaledes: 

..Man  wandle  mir  ein  wenig  in  die  Bauer-Hiitten  in  allerlei 
Låndern;  Man  sehe,  ob  in  einigen  Heidnischen  Lande  solches 
Elend,  Arnnit,  Xoth,  Kimmier  und  Klagen  sich  findet  als  bey 
der  Christlichen  Konige  und  Fursten,  ja  Kloster-  und  Bischof- 
lichen  Unterthanen?  Alle  Schutz-  und  Regierungs  Arbeit  Rath 
und  Hiilte  gebet  dahin,  um  mir  das  Mark,  lette  und  beste 
den  Hohern  zuzuwenden,  und  den  armen  Bauren  mit  Kindern, 
Hausgenossen,  Viehe,  im  åussersten  abzwaken  nur  das  Leben 
in  und  zum  Darben  zu  erhalten.  Bleibt  nocli  ein  Korngen 
vom  Oberherrn  oder  Proprietario  ubrig,  so  ninmits  der  Priester 
weg.  Hat  der  arme  Mann  ein  paar  Sohne,  muss  er  sie  zu 
Soldaten  hingeben.  Wird  er  selbst  zur  Arbeit  zu  stunipf, 
niu.<s  er  an  die  Zeune  oder  Wege  zu  bettein  hintreten.  O 
welch  Seufzen  hort  man  hier  ums  Brod,  dass  die  Seelensorge 
keine  Zeit  und  Gluck  hat". 


Om  Krigen  siger  han: 

„Wieder  keine  Religion  in  der  Welt  streitet  der  Krieg 
so  sehr  als  wieder  die  Christliche.  Die  Jnden  liaben  das 
starkste  Sehwerd  gegen  die  Zukunft  des  Messiå  an  dem  Kriege 
der  Christen,  weil  in  und  mit  derselben  alle  Schwerdter  sollen 
zu  Pflugscharen  geniacht  werden ;  und  ein  ewige  Stille  und 
Friede  kommen.  Christus  hat  in  den  Tagen  seines  Fleisches 
mit  seinen  Boten  alles  defendiren  mit  seinen  Liebes-  und 
Leidens -Vorschlågen  abgeschnitten.  Die  erste  reine  Gemeine 
GOttes  wolte  so  wenig  davon  als  von  andern  MOrdereien 
wissen:  so  bald  noch  heute  sein  Gnaden-Geist  in  die  Seele 
tritt,  so  ist  solches  Blutgeschåfte  zu  ende.  Und  doch  ist  das 
Christenvolk,  ja  die  reinesten  Religions-  und  Blutverwandten 
in  beståndigen  Hass-Kriegs-Verdachts-Feuer  gegen  einander 
entziindet.  Die  geringsten  eigenniitzigen  Ursachen  zunden  ein 
unausloschlich  Kriegs-Verderben  an.  Ja  in  ruhigsten  Friedens- 
lauften  stehen  alier  Orten  grosse  Seharen  der  Soldaten;  die 
Erde  wird  verderbt;  das  Beste  muss  in  solchen  Schlund  fallen; 
der  Unterthanen  Kinder  mit  ihren  Gutern  bis  zur  aussersten 
Nothdurft,  muss  dahin;  die  noble  und  'andere,  zu  bessern 
Geschaften  fahige,  Jugend  muss  sich  zum  Schlachten  ihres 
Lebens,  ja  der  Seelen,  hinfuhren  lassen;  ein  Land  naeh  dem 
andern,  eine  Zeit  nach  der  andern  wird  also  mit  Morden  und 
Verheeren  zerstort:  Die  so  genandten  Apostel  geben  Recht- 
fertigung  und  sehicken  ihre  Thimotheos  mit  der  letzten  Oelung 
die  Wiirger  und  Erwiirgten  zur  Holle  einzuweihen". 

Ogsaa  hele  Øvrigheden  („Ministeria")  tager  han  meget 
ublidt  fat  paa;  efter  at  have  behandlet  den  borgerlige 
forholdsvis  kort  og  lidt  mat,  vender  han  sig  til  den  gejst- 
lige og  erklærer,  at: 

„Das  geistliche  Ministerium  f'uhrt  eben  dieses  Spiel  [som 
de  borgerlige  Ministeria];  nur  mit  anderer  Masquerade  und 
Larve.  Denn  das  armselige  Wochen-Geschrey  und  das  quar- 
taliche  Ceremonien  -Handthieren  ist  ein  Greuel  vor  Himmel 
und  Erde.  Die  fette  Pfrimde,  das  faule  Leben,  die  propre 
Haushaltung  sind  nicht  allein  dem  Leben  und  Lehr  Christi 
und  seiner  Diener  ein  Schandflecken  sondern  dem  armen 
elenden  Volk    ein  årgerliches  Gaukelspiel.      Mancher  fromme 

Bauer-  und  Handwerksmann  komite  mit  seiner  Christlichen 
Einfalt  nach  der  Apostelweise  mehr  lehren  mit  Worten  und 
Werken,  als  solche  geistliche  Comoedianten.  Und  so  konnten 
vor  ihren  Sold,  den  die  armen  Banren  ihrem  Munde  mussen 
abbrechen,  viele  gemeine  Nothdurften  zu  Leibs-  und  Seelen- 
Besten  entrichtet  werden.  So  confus  und  verdorben  stehts 
im  Heiligtlmme.  Das  aussere  dieses  Stands  hat  keine  Ge- 
setzes  vielweniger  Evangeliehe  Gerechtigkeit.  Die  erste  und 
beste  Frucht  solches  Priesterthums  ist  ttber  Buchstaben  und 
eitele  Fragen  zu  zanken  in  Bitterkeit  alles  gegeneinander  zu 
setzen,  und  dann  in  dem  Friedens-Baue  mit  leeren  Predigten 
und  Ceremonien-Geråusch  die  Schafe  von  wesentlicher  Weide 
des  innern  wahren  Geistes  Lebens  abzuhalten.  Alles  was 
jede  Zeugen  vor  den  Dienst  des  Geistes  und  Wahrheit  jeder- 
zeit  gehalten  wird  vor  Fanatismum  erklåret.  Ist  nun  das 
innere  Licht  und  Feuer  Christus  in  der  Seele  ausgewiesen: 
wass  bleibt  denn  obrig  als  eine  Schelle?  Darum  greift  der 
Geist  GOttes  unmittelbar  zu  und  samlet  sich  eine  verborgene 
Kirche.  Diese  ist  aber  auch  den  bestscheinenden  Hirten 
unbekand  und  verhasst.  Die  Schafe  furchten  sich  auch  vor 
denen  Gnaden-Erstickungen  durch  die  Arbeiter,  dårum  fliehen 
sie  die  Hirten.  Diese  fragen  nicht  darnach,  sondern  masten 
sich  in  Fett  und  Wolle  der  Heerde.  Das  Amt  des  Buch- 
stabens  ist  predigen  und  Sacramenta  austheilen.  Und  das 
thut  ein  Heuchler  und  Gaukler  der  das  Reich  GOttes  in  Ge- 
berden  mitformt.     Siehe,  richte!    ists  ånders?" 

Endelig  vender  han  sig  mod  sin  egen  Stand  og  giver 
ogsaa  den  en  voldsom  Salve: 

„Die  Medieinische  Schule  behållt  in  ihrer  Spitze  das 
Urtheil,  welches  die  ersten  Kirchen-Våter  gestellet,  dass  wie 
die  Rechtsgelehrtheit  nur  Zånkerey,  Feindseeligkeit,  Eigennutz 
ete.  erwecke  und  nåhre,  also  die  Medicin  Wollust  und  Un- 
ordnung  einfuhre  und  wieder  heile,  ja  alle  gew altsame  Mittel 
zu  Zerstorung  des  Leibes-Lebens  dazu  anwende.  Die  letzten 
verkapten  Weisheits-Zeiten  bringen  in  Wahrheit  keinen  andern 
Vortheil  als  alberne  Schwåtz-Moden  und  immer  neue  morde- 
rische  Medicinal-  und  Curir-Methoden.     Oder  wie  Hippocrates 

komite  klagen  und  præcidiren:  Es  werde  Medicina  morbo 
gravior  angewand.  Denn  die  Natur- Or dnung  im  geringsten 
anzurathen,  halt  man  vor  båurisch.  Schnel  zu  hazardiren  vor 
galante  neue  Medicina;  cito  ae  jucunde  zu  curiren.  Wenn 
eine  Zeit  vorbei,  so  kOmmt  eine  neue  Hypothesis  und  Metho- 
dos:  neue  Storgerei  und  Schinderei;  neue  Gold-Tincturen  und 
Lebens-Pulver.  So  toll  siehts  aus  im  Zeughause  der  Gesund- 
heit,  wie  in  der  Tortur-Kammer,  dårum,  die  sich  an  ihren 
SchOpfer  versundigen,  mit  Recht  denen  Aertzten  und  Buttein 
in  die  Hånde  fallen." 

Denne  Skrivemaade1),  som  han  ovenikjøbet  snart  efter 
gjentog  i  nogle  „Neue  Klag-Lieder  Jeremiæ",  der  publi- 
ceredes i  Berleburg,  kunde  man  umulig  lade  passere. 
Man  gik  dog  ikke  saa  haardt  til  Værks  som  Riegels  be- 
retter2), idet  denne  tillige  benytter  Lejligheden  til  at  stille 
Professor  Scheidt  i  et  ugunstigt  Lys:  „Ingen  vovede  at 
tale  Sandhed;  blot  Doktor  i  Medicinen  Carl  opkastede  sig 
til  Folkets  Talsmand  i  et  tysk  Skrift  kaldet  Klage  Mosis, 
hvori  han  tydeligen  klager  over  Kongevældens  Misledelse 
af  fremmede  Hofsmigrere  og  falsk  Gudsfrygt.  Men  hvad 
blev  Følgen  heraf,  Doktor  Carl  blev  trukket  til  haard 
Ansvar,  da  man  forelagde  ham,  at  han  havde  skrevet 
mod  Regjeringsformen ;  han  undskyldte  sig  med,  at  slige 
juridiske  Fejl  umuligen  kunde  være  i  hans  Skrift,  da 
hans  bedste  Ven,  Professor  i  Lovkyndigheden  Scheid. 
havde  gjennemlæst  Haandskriftet  og  ej  fundet  deri  noget 
at  udsætte.  Scheid  lod  sin  Ven  i  Stikken,  forsikkrede 
aldrig  at  have  læst  Skriftet,  Klage  Mosis,  som  han  endog 
i  en  trykt  Apologie3)  gjentager,  hvori  han  fremlægger  sin 
Hengivenhed  for  Kongehuset  og  den  monarkiske  Regje- 
ring.  Doktor  Carl  slap  for  Straf,  men  maatte  over  Hals 
og  Hoved  forlade  Kjøbenhavn  og  opholde  sig  som  Land- 
physicus  i  Ditmarsken".  Ikke  blot  er  denne  sidste  An- 
givelse helt  igjennem  fejlagtig  —  Riegels  forvexler  her 
Livlægen  med  Sønnen  Johann  Chr.  C,  der  var  bleven  ud- 
nævnt til  Landfysikus  i  Eidersted  — ,  men  den  samtidige 
H.  Gram   giver    en   tilforladelig  Beretning   om    en   langt 

lemfældigere  Fremfærd  mod  den  lidenskabelige  Agitator. 
I  et  Brev  af  21de  Maj  1741  til  Grev  Chr.  Rantzau  siger 
han4):  „Den  anden  stakkels  Bog  [den  første  var  Niels 
Klim],  som  Præsterne  i  forgangen  Aar  fik  Hævn  over  og 
styrede  deres  Harme  paa,  som  dog  gik  ud  ikke  over 
Auctor  Dr.  Carl  (Thi  han  og  Bing  begaa  sig  paa  en  og 
den  samme  Maade,  den  ene  ved  sine  Invektiver  imod 
Gejstlighed  og  aulicos,  ligesom  den  anden  fordum  med 
sine  mod  Søetaten)  men  over  dens  Forlægger  Jonas  Korte 
i  Altona;  den  er  nu  paany  udkommen  med  en  ny  Titel, 
dog  foruden  den  saa  stærkt  paaankede  Hale,  nemlig  den 
Epistel  til  Prof.  Scheid,  kaldet  Mosis  Klage.  Men  i  Stedet 
for,  at  man  søgte  den  forrige  og  betalte  den  tilstrække- 
lig, saa  faaer  denne  nok  Forlov  til  at  ligge  undtagen  de 
Exemplarer.  som  Anctor  forærer  selv  bort,  som  han  og 
har  gjort  ved  mig,  da  jeg  svarede:  at  det  var  mig  og 
om  at  gjøre,  at  have  saavel  de  castrerede  som  gode  Edi- 
tioner af  mærkelige  Bøger,  til  en  des  fuldstændigere  Hi- 
storiam  literariam;  hvormed  han  og  ei  var  ilde  tilfreds". 
Hermed  stemmer  ogsaa  Kongens  egne  Udtalelser  om 
Sagen  til  Grev  Stolberg5).  „Jeg  har  havt  al  mulig  Taal- 
modighed  med  den  gode  ærlige  Mand",  skriver  Kongen, 
„men  han  kan  ikke  lade  sit  Skriveri  fare,  og  han  skriver 
saadanne  underlige  Bøger,  som  jeg  ikke  godt  kan  tillade 
ham  at  udgive,  fordi  han  hedder  Livmedikus  hos  mig. 
Første  Gang  han  lod  en  Traktat  komme  i  Trykken,  lod 
jeg  ham  straks  advare.  Men  hvor  daarlig  han  har  rettet 
sig  efter  denne  Advarsel,  kan  De  se  af  den  sidste  hermed 
følgende  Traktat  med  Titlen  „Neue  Klagen  Jeremiæ". 
Jeg  ved  ikke,  hvad  Nytte  han  er  til;  thi  Medicin  giver 
han  ingen  af  dem,  der  klage  sig  hos  ham.  Han  nyder 
sin  Løn  2000  Rdl.  aarlig  og  gjør  til  Tak  ikke  andet  end 
udraabe  og  nedsætte  Landet  her".  Kongen  vilde  gjerne 
se  at  blive  ham  kvit,  men  vilde  dog  gjerne  have  den 
gamle  Læge  afskediget  paa  en  hensynsfuld  Maade  og 
beder  sin  Fætter  om  at  være  ham  behjælpelig  dermed. 
Kort  efter,    i  1742,    lykkedes    det  ogsaa  Kongen  at  faa 

ham  sendt  bort  med  en  foreløbig  aarlig  Pension  af  500 
Rdl.;  Carl  rejste  da  til  sin  Svigersøn,  Pastor  Adam 
Struensee  i  Halle.  Nominelt  opføres  han  dog  mellem 
Livmedici  i  Statskalenderen  lige  til  1745. 

Det  vil  heraf  ses,  at  den  vilde  Idealist  vel  ikke  blev 
behandlet  nær  saa  strengt  af  Kongen,  som  Riegels  frem- 
stiller det,  og  at  hans  Afskedigelse  først  indtraf  rum 
Tid  efter  Offentliggjørelsen  af  hans  famøse  Omvendelses- 
traktat  i  1740.  Men  lige  fra  denne  Tid  var  dog  aaben- 
bart  hele  hans  Autoritet  ved  det  danske  Hof  brudt,  og 
Kongens  stærkt  rokkede  Tillid  til  den  engang  saa  ansete 
Livlæge  fremgaar  ogsaa  af  det  eneste  Sted  (14de  Marts 
1741),  hvor  Carl  nævnes  i  Kongens  Dagbøger6),  og  hvor 
denne,  der  jo  uafbrudt  kredser  om  sin  og  Dronningens 
Helbredstilstand  og  de  forskjellig  anvendte  Lægemidler, 
lakonisk  siger:  „14te  Marz,  Dingstag,  brauchte  ich  Pillen 
von  Doctor  Carl,  welche  aber  nicht  viel  thaten". 

Men  denne  Carls  uheldige  Optræden  havde  videre- 
rækkende Virkninger;  han  var  kommen  herind  som  en 
af  den  pietistiske  Stahlianismes  mest  udmærkede  Repræ- 
sentanter, og  hele  denne  Retnings  Autoritet  led  aabenbart 
et  meget  væsentligt  Knæk  ved  hans  Fiasco.  Dertil  kom, 
at  ogsaa  en  af  de  udskejende  Repræsentanter  for  denne 
Retnings  lavere,  mere  svindelagtige  Sfære,  den  gejstlige 
Vildmand  Andreas  Agerbech,  der  som  nævnt  samtidig 
opholdt  sig  i  Kjøbenhavn,  ligeledes  kompromitterede  sig 
saaledes,  at  han  skyndsomt  maatte  sendes  bort  til  det 
dengang  sædvanlige,  ensomme  Forvisningssted  Rornholm, 
hvor  han  dog  igjen  fik  et  Præstekald.  Saaledes  gjorde  baade 
den  højere  og  den  lavere  pietistiske  Lægekunst  Fiasco  i 
Kjøbenhavn.  Vel  stod  den  anden  pietistiske  Livlæge,  den 
mere  stilfærdige  Rlumenberg,  fremdeles  uantastet  og 
ukompromitteret  i  sin  Stilling;  men  store  Evner  til  at 
gjøre  sig  og  sine  Anskuelser  gjældende  synes  han  ikke 
at  have  besiddet.  Han  kunde  vistnok  kun  følge  og  se- 
kundere sin  Kollega,  den  store  Stahl'ske  Fører;  men 
naar   denne    skejede  saa  stærkt  ud  og  ødelagde  sin  op- 

rindelig  store  Autoritet,  kunde  den  beskedne  og  besindige 
Blumenberg  næppe  mere  end  holde  sig  stille. 

Denne  hurtigt  indtræffende  retrograde  Bevægelse  i 
den  dansk-pietistiske  Stahlianisme,  dens  kompromitterende 
Udskejelser  ikke  blot  fra  den  vilde  Bandes,  men  ogsaa 
fra  dens  fornemste  Mands  Side,  maatte  først  og  fremmest 
være  mislig  for  Criiger,  hvis  Bestræbelser  netop  havde 
faaet  Vind  i  Sejlene  ved  den  pietistisk-stahlianske  Bevæ- 
vægelse.  Denne  Retnings  Arvetager  og  Banemand,  den 
rationelle  naturvidenskabelige  Medicin,  begyndte  ogsaa 
ved  denne  Tid  at  vinde  mere  Terræn  navnlig  saaledes, 
at  den  lidt  efter  lidt  omformede  Stahlianismen  endog  i 
selve  Halle  og  paatrvkte  den  et  nyt  Stempel.  Det  me- 
dicinske Fakultets  nye  og  unge  Kraft,  Balthazar  Buchwald, 
repræsenterede  netop  nærmest  denne  Retning,  en  ved 
rationel  videnskabelig  Indvirkning  modificeret  og  med  det 
samme  fra  Pietismen  fjernet  Stahlianisme.  En  virkelig 
videnskabelig ;  Medico-Kirurgi,  der  ikke  kunde  tilfredsstilles 
ved  Criigers  haandværksmæssige  Institution,  var  det,  som 
denne  Retning  nærmest  maatte  stile  hen  imod.  Og,  hvad 
der  maatte  være  Criiger  særlig  pinagtigt,  hans  erklærede 
Fjende,  Livlæge  Laub,  der  sluttede  sig  til  den  ældre  natur- 
videnskabelige Retning  i  Medicinen,  maatte  naturlig  sam- 
tidig hos  selve  Kongen  vinde  forøget  Autoritet  paa  den 
reducerede  Carls  Bekostning,  tilmed  da  de  to  andre  Liv- 
læger, Blumenberg  og  den  efter  Gaulckes  Død  1737  ud- 
nævnte Mathias  v.  Aspørn,  vare  ubetydelige  Mænd,  der 
ikke  kunde  gjøre  sig  ret  gjældende. 

Men  ikke  blot  Carl,  ogsaa  det  andet  lægekyndige 
Medlem  af  Kommissionen  fra  1736  til  Bilæggelse  af  Tvistig- 
hederne mellem  Medici  og  Chirurgi,  Criigers  personlige 
Ven,  Stabskirurg  Montzinger,  blev  ved  Begyndelsen  af 
1740  ukampdygtig,  dog  ikke  ved  at  kompromittere  sin 
Autoritet,  men  ved  tiltagende  Svagelighed.  Alt  dette 
kunde  dog  være  uheldige  Begivenheder  af  mindre  Be- 
tydning for  Criiger,  naar  han  blot  havde  sin  Hovedstøtte, 
Kommissionens  Formand  og  afgjørende  Leder  Hojer,  i  god 

Behold.  Herved  kunde  han  vistnok  ogsaa  sikre  sig  vel- 
villig Støtte  fra  selve  den  mægtige  Holstein,  paa  hvem 
Hojer  havde  megen  Indflydelse.  Hojer  afgik  imidlertid 
ved  Døden  allerede  i  August  1739,  og  dette  Tab  maatte 
for  Crilger  være  ikke  blot  dybt,  men  uerstatteligt  —  hvad 
der  ogsaa  noksom  fremgå  ar  af  Udkast  til  Forestillinger 
fra  ham  til  Kongen  i  den  paafølgende  Vinter7).  I  disse 
udtaler  han  ikke  blot  sine  Beklagelser  over  Tabet  af 
Hojer,  hvis  Undladelse  af  at  opfylde  det  ham  overdragne 
Hverv,  Udarbejdelse  af  Forslag  til  Oprettelse  af  et  Col- 
legium  medicum  som  overordnet  Instans,  han  udtrykkelig 
undskylder  som  foraarsaget  ved  den  Afdødes  „tiberhaufte 
Verrichtungen  und  schwache  Leibesconstitution",  men 
han  klager  uforbeholdent  over  „Medicorum  animosité", 
som  vil  „das  Dominium  iiber  die  Chirurgie  sich  arrogiren", 
beder  indstændigt  om,  at  den  eventuelle  nye  Præses  i 
Kommissionen  ikke  maa  blive  et  af  Fakultetsmecllemmerne, 
men  en  „uafhængig  Mand",  og  er  overhovedet  saa  langt 
fra  at  gjøre  nogen  Bøverkule  af  sit  Hjerte,  at  han,  der 
fortæller  at  have  hørt  det  Forlydende,  at  Laub  og  Men- 
sing  ere  udsete  til  at  indtræde  i  Kommissionen,  kraftigt 
anraaber  om,  at  dette  ikke  maa  blive  Tilfældet,  idet 
begge  disse  Mænd  „hade  ham".  Men  nu  var  han  ikke 
mere  Situationens  Herre.  Allerede  under  13de  November 
1739  udgik  Befaling  til  Livmedicus  Laub  og  Hof  kirurg 
Mensing  om  at  tiltræde  Kommissionen8),  og  nu  kom  der 
pludselig  Fart  i  dennes  Arbejder.  Dens  Medlemmer  vare 
altsaa  nu  Carl,  der  efter  Hojers  Død  blev  nominel  Kom- 
missionsformand, men  heller  ikke  mere,  Montzinger,  Laub 
og  Mensing.  Efter  paany  at  have  undersøgt  „de  Grava- 
mina,  som  Facultas  medica  og  Amtschirurgi  have  imod 
Directeuren  af  Chirurgien",  kan  Kommissionen  allerede 
den  15de  Januar  1740  indsende  en  Forestilling  med  fore- 
løbige Forslag,  under  5te  Februar  udgaar  der  til  Kom- 
missionens Medlemmer  et  nyt  Missive,  hvori  bifaldes 
deres  Formening  om,  at  kun  en  fuldstændig  Medicinal- 
Ordning    med    Oprettelse    af   et    Collegium   medicum    vil 

kunne  afhjælpe  Mislighederne;  de  hefales  derfor  paa 
samme  Maade  som  Kommissionen  i  1737  at  forfatte  et 
endeligt  Udkast  til  en  Anordning  om  et  Collegii  medici 
Indrettelse,  og  allerede  den  paafølgende  9de  April  ema- 
nerede det  vigtige  Reskript,  hvorved  „det  af  dem  ind- 
sendte Projekt  til  en  Forordning  om  et  Collegii  medici 
Stiftelse  i  Kjøbenhavn  er  approberet  og  ved  Trykken 
publiceres".  Som  Motiver  dertil  fremsættes  følgende: 
„Saasom  de  have  allerede  under  15de  Januar  1740  fore- 
stil!, at  da  de  ifølge  Befalinger  have  undersøgt  de  Gra- 
vamina,  som  Facultas  medica  og  Amtschirurgi  i  Kjøbenhavn 
have  imod  p.  t.  Directeur  af  Chirurgien,  maa  de  tilstaa, 
at  de  ikke  formaa  at  sætte  saadanne  Grændser,  at  der 
imod  Forordn,  af  30te  April  1736  intet  vorder  handlet, 
og  at  dog  alligevel  de  det  medicinske  Facilitet  og  Barber- 
Amtet  givne  ældre  Privilegier  tillige  kan  blive  ved  Magt 
og  saaledes  med  foreskrevne  Forordning  concilieres,  at 
Kongens  til  Anatomiens  og  Chirurgiens  Opkomst  havende 
Øiemærke  kunde  opnaaes,  med  mindre  en  ny  fuldstændig 
Medicinalordning  blev  fastsat  og  et  Collegium  medicum 
oprettet". 

Saaledes  bleve  ikke  alene  Crugers  Fjender  Medlemmer 
af  den  vigtige  Kommission,  men  deres  Indtrædelse  deri 
betegnes  strax  ved  en  overordentlig  Energi  i  dens  Ar- 
bejde, som  synes  fuldt  at  have  hvilet  de  tre  foregaaende 
Aar  under  Hojers  Præsidium  —  næppe  alene  af  de  af 
Criiger  anførte  Grunde;  thi  med  al  Hojers  Optagethed, 
hvorved  han  helst  „skulde  have  maget  saa,  at  Dagen 
bestod  af  mere  end  24  Timer" 9),  og  hans  samtidige  Svage- 
lighed viste  han  dog  noksom  Evnen  til  rask  at  expedere 
de  ham  paahvilende  Forretninger,  og  en  Forordning  om 
et  Collegium  medicum  vilde  han  vist  let  have  kunnet 
koncipere.  Den  for  det  danske  Medicinalvæsen  saa  be- 
tydningsfulde Institution,  det  værdige  Collegium  medicum, 
traadte  efter  Hojers  Død  hurtig  og  pludselig  frem,  fuld- 
færdigt og  virkende,  og  dets  Virken  kunde  —  navnlig 
naar  Laub  og  Mensing   bleve  den  vedkommende  Forord- 

nings  egentlige  Ophavsmænd  —  aldrig  andet  end  i  det 
mindste  for  en  Del  komme  til  at  gaa  ud  paa  netop  at 
hæmme  og  hindre  Crugers  hidtil  frit  øvede  suveræne 
Magtudfoldelse. 


XIII. 

Forordningen  af  9de  April  1740.  —  Dens  Konsekvenser.  —  Sammen- 
stød mellem  Collegiets  Membra  og  Criiger.  —  Den  paabudte  Ud- 
arbejdelse af  en  ny  Medicinalanordning.  Farmakopoe  og  Apotheker- 
taxt.  —  Crugers  Taktik.  —  Detharding  som  Kollegiets  Dekan.  — 
Carl.  —  Forslaget  om  Medicinalanordning  med  Hensyn  til  Kirurgien 
og  Kirurgerne.  —  Criiger  fremtvinger  Vaabenhvile.  —  Forhandling 
om  en  Generalaccoucheurs  Ansættelse.  —  Jens  Bing  jun.  —  Drøftelse 
af  Forholdsregler  mod  levende  Begravelse.  —  Spørgsmaalet  om 
Medicinalordningen  paany  optagen.  —  Barberlavets  Klager  afhjulpne. 
Herved  Fred  mellem  Lavet  og  Criiger. 


For  .,at  Medicinen  med  de  dertil  hørende  Videnskaber 
kan  komme  i  høiere  Flor,  og  sættes  i  bedre  Orden,  de  Syges 
Helbredelse  og  de  Sundes  Velfærd  befordres,  al  Misbrug  og 
Fuskerie  afskaffes,  hver  vise  sin  Skyldighed  efter  sin  Viden- 
skab, muligste  Raad  i  Tide  skaffes  ved  opkommende  smit- 
somme og  for  Lande  og  Riger  farlige  Sygdomme,  og  endelig 
at  alle  Tvistigheder  som  kunde  reise  sig  imellem  Medicos, 
Pharmacopæos,  Chirurgos,  Gjordemødre  etc.  snart  kan  bi- 
lægges; in  Summa:  at  alt  hvad  til  Sundheds  Pleie  og  dens 
bedre  Indretning  henhører,  paa  bedste  Maade  og  efter  bedste 
Vidende  og  Samvittighed  med  et  eendrægtigt  Raad  kan  iagt- 
tages", emanerede  Forordningen  af  9de  April  1740,  hvis 
Ordlyd  er  følgende: 

.,1)  Dette  Collegium  Medicum  skal  bestaae  af  de  virke- 
lige Liv-  og  Hof-Medicis,  Professorerne  i  det  medicinske  Fa- 
cilitet, Stads  -Physico  ordinario  (og  p.  t.  Prof.  Philos.  extr. 
J.  H.  Becker)  der  indtil  videre  som  Secretarius  Collegii  fører 

Protoeollen.  -2)  For  at  overlægge  og  grundig  undersøge  det. 
som  angaaer  Pharmacien  og  Chymien,  beskikkes  til  Assessores 

Collegii  Hof-Apothekeren  samt  en  anden  Stads-Apotheker.  som 
har  længst  forestaaet  Officinen.  3)  Naar  Sager  forefalde, 
som  kan  tjene  til  at  indrette  og  forbedre  den  chirurgiske 
Videnskab  og  Praxis.  eller  og  Stridigheder  derudi  reise  sig. 
kaldes  og  antages,  som  Assessores  i  dette  Collegio,  den 
Kongl.  Directeur-General  ved  Chirurgién,  Hof-Chirurgus,  Stabs- 
Chirurgus,  tilligemed  den  som  længst  har  været  Regiment- 
eller  Divisions-Chirurgus.  Oldermanden  for  det  Chirurgiske 
Amt  i  Kjobenhavn  samt  den  ældste  af  dets  Bisiddere.  4) 
Som  Adjuncti  Collegii  constitueres  de  i  Rigerne  og  Fyrsten- 
dommene  beskikkede  Land-  og  Stads-Physiei.  som  med  første 
enten  mundtlig  eller  skriftlig  hos  Decanum  Collegii  skal 
melde  sig  efter  den  nye  Medicinal-Forordning.  som  med  første 
skal  publiceres,  samt  give  betidelig  Efterretning  om  alle  fore- 
faldende nye  Ting  til  Collegium,  og  iovrigt  forholde  sig  efter 
dets  Godtfindende.  Alle  andre  udi  physicalske  Videnskaber 
eurieuse  og  lærde  Mænd  her  i  Rigerne  og  Landene  inviteres, 
at  give  sig  tilkjende  ved  dette  Collegium,  og  saa  meget  mu- 
ligt ved  deres  Flid  og  Vindskibelighed  befordre  Natur-Viden- 
skabens og  Læge-Kunstens  Opkomst,  da  de  siden  efter  Sagens 
Beskaffenhed  tillige  kan  blive  Adjuncti  i  dette  Collegio.  5) 
Alle.  som  enten  til  det  almindelige  Bedste  eller  for  sig  selv 
i  egne  Tilfælde  i  Medicinen.  Pharmacien.  Chymien.  Chirurgién. 
Gjordemoder-  og  alle  dertil  horende  Kunster  og  Videnskaber 
noget  have  at  angive,  foreslaae.  forespørge,  klage.  Raad  og 
Assistence  at  søge,  skal  sig  ved  dette  Collegium  sømmelig 
melde,  uden  dets  Vidende  og  Approbation  intet  nyt  og  usæd- 
vanligt begynde,  og.  om  nogen  troer  sig  fornærmet,  da  oppe- 
bie dette  Collegii  samdrægtige  Betænkende  og  Decisum.  6) 
Paa  en  vis  Dag  og  Sted  skal  qvartaliter  holdes  General- 
Samling  af  alle  Membris  og  Assessoribus  Collegii  Medici.  og 
da  under  den  ældste  tilstedeværende  Liv-Medici  Præsidio  om 
Sager  af  særdeles  Vigtighed,  for  at  forbedre  noget  i  Medkinal- 
Væsenet,  raadføres,  og  i  stridige  Ting  og  Klagemaale  en 
almindelig    Sentents    eller    Dom    forfattes.      Paa   det  enhver, 

saavel  her  i  Rigerne  som  udenlands  kan  vide,  til  hvem  de 
skal  adressere  sig,  beskikkes  hermed  til  Decanus  i  dette 
Collegio  Decanus  Fac.  Med.  Hafn.,  til  hvilken  alle  til  dette 
Collegium  henhørende  Forestillinger,  Forespørsler,  nye  Paa- 
fund,  Klagemaal  etc.  fra  alle  Steder  franco  indsendes,  og  fra 
hvilken  en  vis  Befordring  udi  slige  Expeditioner  kan  ventes. 
Hvis  noget  til  ham  adresseres,  som  ikke  kan  taale  Opsættelse, 
indtil  General-Samling  holdes,  saa  sammenkalder  Decanus  de 
tilstædeværende  Membra  Collegii,  som  under  Præsidio  af  den 
ældste  Liv-Medico  alting  vel  skal  overlægge,  ved  Secretarium 
Collegii  Vota  samle  og  efter  deres  Pluralitet  Dom  eller  Svar 
forfatte.  7)  Til  dette  Collegii  ydermere  Opkomst  og  Varig- 
hed, og  dets  Concliisornm  billige  Autoritets  Forsikkring,  for- 
undes det  en  Patronus  og  Director  af  Kongens  høie  Ministerio 
som  i  vigtige  Sager  skal  referere  Kongen  Collegii  Betænkende 
og  hans  Samtykke  i  samtlig  Collegii  Navn  begjere,  samt  al 
Dispnte  imellem  Collegii  Membra  et  Assessores  ved  sin  Au- 
toritet afskaffe,  og  endelig  Collegii  Domme  ved  tilbørlig 
Execntion  udføre  og  bekræfte.  8)  Paa  det  Collegii  Medici 
decreta  og  attestata  maae  have  mere  Fynd  og  Kraft,  forundes 
det  et  eget  Sigillum.  Imidlertid  maae  Sigillnm  Fac.  Med. 
Hafn.  i  foromtalte  Tilfælde  af  Collegio  Medico  ogsaa  bruges. 
9)  Naar  efter  den  nye  Medicinal-Anordning,  som  med  første 
skal  indrettes  og  publiceres,  nogle  Bøder  eller  andre  Penge 
bør  inddrives  og  betales,  skal  det  i  Kjøbenhavn  ved  Politi- 
mesteren og  andre  Steder  ved  Magistraten  paa  Stedet  uimod- 
sigelig og  promte  skee,  saasnart  derom  hos  dem  fra  Collegio 
Medico  eller  dets  Adjunctis  Begjering  og  Ansøgning  gjøres, 
hvilke  incassere  ie  Penge  leveres  til  Decanus  imod  hans 
Qvittering,  som  i  Collegii  General-Forsamling  aarlig  Regnskab 
derfor  aflægger.  Om  disse  Penges  Anvendelse  vil  Kongen, 
naar  den  nye  Medicinal-Anordning  er  publiceret,  give  Collegio 
Medico  videre  Ordre.  10)  Dette  Collegium  skal  strax  for- 
fatte en  ny  Medicinal-Anordning  overeensstemmende  med  Loven 
og  Forordn.,  paa  det  enhver,  som  derunder  sorterer  og  hen- 
hører, kan  vide,  hvor  langt  han  i  sin  Function  kan  gaae, 
uden    at    stige    over   de    enhver   beskikkede    Grændser-,     men 

heller  beflitte  sig  paa,  at  Kongens  Hensigt,  om  at  bringe 
Medicinal-Sagerne  til  højere  Fuldkommenhed  og  bedre  Orden, 
etter  bedste  Vidende  og  Samvittighed  kan  opfyldes." 

Det  vil  ses,  at  Kollegiet  faar  anvist  et  meget  om- 
fattende og  indgribende  Myndighedsomraade  og  kan  præ- 
tendere en  Autoritet,  for  hvilken  alt,  hvad  der  hører 
under  Medicinalvæsenet,  skal  bøje  sig.  Navnlig  naar  det 
var  lykkedes  at  faa  approberet  den  nye  Medicinalanordning, 
som  det  „strax"  skulde  forfatte,  og  som  man  at  dømme 
efter  den  Fart,  hvormed  selve  Kollegiet  var  blevet  etab- 
leret, ogsaa  paa  Forhaand  snart  maatte  kunne  vente  at 
se  færdig,  „kunde  enhver  vide,  hvor  langt  han  i  sin 
Funktion  kan  gaa",  og  Kollegiet  kunde  da  have  alle  Me- 
dicinalvæsenets Tøjler  i  sin  faste  Haand.  Men  at  dette 
skulle  kunne  føre  til  at  „afskaffe  al  Dispute",  vikle  man 
derimod  paa  Forhaand  blive  lidet  tilbøjelig  til  at  antage, 
naar  henses  til  Criigers  stridbare  og  magtbegjærlige  Per- 
sonlighed. Han  maatte  tvertimod  naturlig  anse  det  nye 
Kollegium  med  dets  i  Horizonten  truende  Medicinalanord- 
ning som  en  født  Fjende  af  sig  og  sit  Klenodie,  den 
mærkelige  Forordning  af  30te  April  1736,  og  han  maatte 
komme  til  at  anlægge  dette  Synspunkt  i  saa  meget  højere 
Grad,  som  Kollegiets  ledende  Kræfter  vilde  blive  Fakul- 
tetets Medlemmer  samt  Livlæge  Laub,  medens  han  selv 
i  Forordningen  om  Kollegiet  var  bleven  reduceret  til  en 
simpel  Assessor,  der  kun  skulde  tilkaldes  i  enkelte  sær- 
lige Tilfælde;  han  maatte  blive  udelukket  fra  de  allerfleste 
Forhandlinger  og  Afgjørelser ,  som  alene  hørte  under 
Kredsen  af  de  egentlige  Membra.  I  det  under  Hojers 
Indflydelse  emanerede  Reskript  af  28de  Juni  1737  vare 
Generaldirektøren  og  tvende  andre  Chirurgi  opførte  som 
normerede  Medlemmer,  men  dette  var  altsaa  nu  omstyrtet 
ved  den  nye  Forordning  —  et  tilstrækkeligt  tydeligt 
Vidnesbyrd  om,  at  det  ikke  var  hans  særlige  Venner, 
der  havde  konciperet  Loven. 

Det  er  derfor  heller  ikke  overraskende  at  erfare,  at 
Kollegiets  til  1747  (Dethardings  Død)  paa  Tysk  førte  For- 

handlingsprotokol1)  i  den  første  Tid  for  en  ikke  ringe  Del 
er  optaget  af  tildels  voldsomme  Rivninger  og  Sammen- 
stød mellem  Kollegiet,  repræsenteret  af  dets  ledende 
Medlemmer,  og  Generaldirektøren.  Allerede  i  Kollegiets 
første  Forsamling  den  5te  Maj  1640.  hvor  alle  Kollegiets 
Membra  —  de  fire  Livlæger  Carl.  Laub.  Blumenberg  og 
v.  Aspern.  Fakultetets  to  Medlemmer.  Stadsfysikus  Pro- 
fessor Lodberg  Friis  og  den  fungerende  Sekretær  Professor 
J.  H.  Becker  —  vare  mødte,  kom  den  raadende  Stemning 
ligeoverfor  Criiger  til  Syne  ved  øjeblikkelig  med  Benyttelse 
af  Forordningens  Ordlyd  at  fastslaa.  at  Apothekerne  i 
deres  Rang  som  Assessores  Collegii  maatte  stilles  foran 
Criiger,  og  endvidere,  at  Membra  og  de  to  Klasser  As- 
sessorer hver  skulde  votere  for  sig.  I  de  meget  hyppige 
extraordinære  Moder.  Kollegiets  Membra  afholder  i  den 
følgende  Tid.  og  i  hvilke  dets  nominelle  Præses  Carl 
stadig  glimrer  ved  sin  Fraværelse,  saa  at  Laub  fører 
Præsidiet,  tager  det  med  megen  Energi  og  Iver  fat  paa 
de  store  foreliggende  Opgaver.  Udarbejdelsen  af  den  i 
Forordn,  af  9de  April  1740  bestemt  bebudede  Medicinal- 
ordning —  hvilken  overdrages  til  Buchwalds  særlige  Om- 
sorg —  og  i  Tilslutning  dertil  en  Reform  af  Farmacien, 
navnlig  et  nyt  Dispensatorium  og  en  ny  Apotheker-Taxa. 
hvilket  alt  Lodberg  Friis  med  Bistand  af  de  farmaceutiske 
Assessorer.  Hofapotheker  G.  Becker  og  Stadens  ældste 
Apotheker  Bartholomæi  paa  Kristianshavn.  særlig  skulde 
tage  sig  af.  Til  denne  sidste  Reform  maatte  der  ogsaa 
siges  at  være  megen  Trang,  da  det  Bartholinske  Dispen- 
satorium hamiense  af  1658.  der  endnu  var  gjældende, 
havde  en  lidet  tidssvarende  Karakter,  tilmed  da  Bartholin 
med  Omhu  havde  søgt  ikke  at  rokke  ved  gammel  Mystik, 
idet.  som  han  siger  i  Fortalen,  „dandum  aliqvid  venerando 
antiquitali  et  superstitioso  mortalium  generi". 

En  fremskudt  Plads  i  Kollegiets  Arbejdsprogram  ind- 
tager selvfølgelig  de  Punkter  i  den  nye  Medicinalordning, 
der  angaa  Sporgsmaalet  om  en  „Verbesserung  der  Chi- 
rurgie"  med  de  derunder  horende,  endnu  for  største  Delen 

svævende  Stridsspørgsmaal  og  Klagemaal  fra  Fakultetet 
og  Amtskirurgerne,  som  Forordningen  om  det  anatomisk- 
kirurgiske Theaters  Oprettelse  havde  fremkaldt.  Allerede 
i  Kollegiets  1ste  Generalforsamling  den  27de  Maj  ere 
disse  særlige  Spørgsmaal  paa  Dagsordenen,  men  Crtiger 
melder  skriftligt  Forfald  baade  denne  Gang  og  ved  de 
følgende  extraordinære  Møder,  hvorfor  han  anmodes  om 
skriftlig  at  indsende  sin  Betænkning.  I  den  2den  Gene- 
ralforsamling, den  1ste  Juli,  mødte  han  dog,  men  ind- 
skrænkede sig  her  til  at  forebringe  „er  wolle  dieses  mani 
nur  zuhoren  und  was  er  etwa  haben  mochte  bei  anderer 
Gelegenheit  anbringen  wolle".  Imidlertid  vedtage  membra 
Collegii  faa  Dage  efter  uden  nærmere  Konference  med 
Crtiger  en  Skrivelse  til  Amtskirurgerne,  i  hvilken  Kol- 
legiet lover  at  virke  for,  at  Amterne  kunne  blive  fri  for 
de  Afgifter  til  Kongens  Kasse  eller  rettere  til  Criigers 
Theater,  som  vare  blevne  fastsatte  1736  og  1737,  og  end- 
videre lover  at  tage  alt  muligt  Hensyn  til  deres  Interesser 
i  den  nye  Medicinalordning,  ligesom  Kollegiet  samtidig 
uden  Hensyn  til  Forordningen  af  1736  bestemt  betoner, 
at  Amtskirurgerne  herefter  „in  Sachen  so  ad  forum  Chi- 
rurgicum  et  Medicum  gerechnet  werden  laut  des  5ten 
Articuls  in  der  konigl.  Verordnung  v.  d.  9ten  April  1740 
an  dem  Collegio  ihr  forum  competens  hatten".  Alt  dette 
er  jo  tydeligt  nok  vendt  mod  Crtiger.  I  samme  Møde 
aftales  det,  at  Dr.  Laub  som  fungerende  Præses  privat 
skal  henvende  sig  til  Oversekretæren  Gehejmeraad  Hol- 
stein angaaende  Beskikkelse  af  en  Patron,  hvori  Kollegiet 
dog  foreløbig  ikke  føjes. 

Ved  Kollegiets  3die  Generalforsamling  den  30te  Sep- 
tember udeblev  Crtiger  paany  og  undskyldte  sig  ved  en 
Skrivelse,  hvori  han  anmoder  om  bagefter  at  maatte  faa 
kommuniceret,  hvis  noget  af  Vigtighed  blev  forhandlet ; 
ved  forrige  Generalforsamling,  hvor  han  mødte,  var,  føjer 
han  lidt  haanligt  til,  „keine  Sache  von  Importance  vor- 
gekommen".  Denne  Gang  fremkalder  hans  Udeblivelse 
imidlertid  en  Storm  i  Kollegiet.    Dets  Dekanus,  den  gamle 

Detharding,  fremhæver  stærkt  det  uforsvarlige  i  Criigers 
Borteblivelse  og  hans  Mangel  paa  Hensyntagen  til  det 
kongelige  Kollegium,  Laub  slutter  sig  hertil,  Blumenberg 
og  v.  Aspern  „adstipuliren  dem  Vorhergehenden"  (hvad 
de  næsten  altid  gjøre),  og  som  kirurgisk  Assessor  lader 
Mensing  tilføre  Protokollen,  at  „Hr.  Cruger  konne  kommen 
oder  wegbleiben,  Collegium  wlirde  doch  alles  thun  was 
billig".  I  det  følgende  extraordinære  Møde  af  Membra, 
kun  4  Dage  efter  Generalforsamlingen,  afsluttes  Arbejdet 
om  den  nye  Medicinalordning,  idet  den  dermed  følgende 
Memorial  til  Kongen  bliver  forelæst  og  approberet,  og 
samtidig  giver  Kollegiets  Dekan  Detharding  i  et  Brev'2) 
Cruger  Underretning  om  Sagens  Afslutning,  idet  han 
modigt  tilføjer:  „ich  stelle  auch  dahin,  ob  Eur.  Woledl. 
sich  am  hoheren  Ort  iiber  das  Verfahren  des  Collegii 
beschweren  wollen,  weil  dieses  bereit  ist,  wie  Gott  so 
dem  Konig  und  der  gantzen  Welt  von  ihrem  Verfahren 
Red  und  Antwort  zu  geben".  Cruger  lader  sig  dog  ikke 
overvælde,  men  nægter  ganske  roligt  at  give  Udkastet 
sin  Underskrift,  som  det  fremgaar  af  et  kort  efter  afholdt 
Møde,  og  man  ved  da  ingen  anden  Udvej  end  at  henvende 
sig  til  Gehejmeraad  Holstein  for  gjennem  ham  at  udøve 
Pression  paa  den  ubøjelige  Generaldirektør. 

I  det  følgende  Møde,  den  15de  November,  hvor  Carl 
mod  Sædvane  er  kommen  tilstede  og  præsiderer,  over- 
rasker Cruger  Membra  ved  at  indfinde  sig  og  stille  det 
Forlangende,  at  det  hele,  færdige  „Project  der  Medicinal- 
ordnung,  so  bereits  von  den  im  Collegio  medico  seienden 
Herrn  Medicis  entworfen,  mochte  vorgelesen  werden,  da- 
mit  die  sammtlichen  Herrn  Chirurgi  daruber  deliberiren 
und  desfalls  mit  den  Herrn  Medicis  einig  werden".  Buch- 
wald udtaler  sig  meget  stærkt  herimod,  da  kun  en  ringe 
Del  af  Udkastet  angaar  Kirurgerne.  Detharding  slutter 
sig  hertil  og  præciserer  skarpt  og  med  Klarhed  den  store 
Forskjel  mellem  de  egentlige  Medlemmers  og  Assesso- 
rernes Stilling  i  Kollegiet.  Laub  er  af  samme  Mening, 
ligesom   ogsaa   v.  Aspern  og  Blumenberg  efter  Sædvane 

„adstipuliren",  Carl  voterer  ganske  i  sin  ejendommelige 
idealistisk  uklare  Aand  og  aabenbart  med  meget  velvilligt 
Sindelag  mod  Criiger,  at  det  først  og  fremmest  kommer 
an  paa  „Einnnithigkeit,  Eintrachtigkeit  und  Beruhigung 
allen  Gemiithern,  die  zum  Collegio  gehoren  zu  erhalten" . 
han  mener,  at  man  nok  kunde  imødekomme  Criiger  og 
lade  Udkastet  forelæse,  „weil  wir  uns  der  Wahrheit  zu 
schåmen  nieht  nothig  haben".  Criiger  erklærer  derefter 
at  ville  nøjes  med  at  faa  en  Del  deraf  læst,  nemlig  den, 
der  særlig  angik  Kirurgerne;  og  dette  gaar  man  da  ind 
paa  „urn  Einigkeit  willen  nach  dem  voto  des  Herrn  Dr. 
Carl".  Saaledes  fik  Criiger  dog  endnu  engang  en  væsentlig 
Haandsrækning  af  den  pietistiske  Medicins  dalende  Stjerne. 

Der  kan  tilvisse  ingen  Tvivl  være  om,  at  Kollegiets 
ledende  Membra  havde  den  bedste  Villie  til  at  hæmme 
Criigers  Magtudfoldelse,  og  det  er  saaledes  rimeligt  nok, 
at  de  Paragrafer  af  Udkastet  til  Medicinalforordningen, 
som  Riegels  har  kjendt  og  citerer  (§§  53 — 64),  have  havt 
den  anførte  mod  Kirurgerne  aggressive  Karakter3)  —  hvor- 
vel denne  Historiker  paa  ethvert  Punkt  tydelig  farver  sin 
Fremstilling  til  Gunst  for  Kirurgerne.  Mod  disse  Be- 
stemmelser i  Udkastet  tog  nu  Criiger  til  Gjenmæle  i  en 
udførlig  Promemoria,  som  i  et  nyt  Møde  den  6te  Decbr. 
oplæstes  i  Kollegiet,  og  som  ifølge  Riegels,  der  har  kjendt 
ogsaa  dette  dengang  endnu  bevarede  Aktstykke,  blotter 
alle  „errores  et  insidias  medicorum",  hvorefter  han  slutter 
med  følgende  Passus,  som  her  gjengives  i  Buntzens 
Oversættelse  af  Riegels4): 

„Dersom  Fædrelandets  Vel,  Lægekunstens  og  dens 
Dyrkeres  Hæder  havde  tilskyndet  Medlemmerne  af  Col- 
legium  medicum  til  at  udarbejde  denne  Constitution,  da 
vilde  disse  ikke  have  handlet  hemmelighedsfuldt,  saaledes 
som  de  have  gjort,  men  de  vilde  have  givet  enhver 
kyndig  Mand,  baade  fra  den  ene  og  fra  den  anden  Side 
af  Lægestanden,  Tid  og  Lejlighed  til  at  undersøge  og 
bedømme  Forslagene,  og  dermed  vilde  Constitutio  circa 
rem  medicam  have  været  bedst  tjent". 

14* 

Denne  Promemoria  synes  at  have  generet  Kollegiets 
Membra  ikke  lidet,  men  efter  et  Par  hurtigt  paa  hinanden 
følgende  Møder  fik  de  dog  redigeret  et  Kontraindlæg  og 
vedtaget,  at  dette  og  Criigers  Aktstykke  samt  en  særskilt 
Betænkning  fra  Amtskirurgerne  sammen  med  Udkastet 
skulde  overgives  Holstein  til  Forelæggelse  for  Kongen; 
de  haabede  nu  at  have  ført  den  vanskelige  Kampagne 
til  lykkelig  Ende.  Men  Cruger  gav  ikke  tabt.  I  det 
følgende  Møde  den  13de  Januar  1741  indfinder  han  sig, 
og  da  Dekanus  her  begynder  Forhandlingen  med  at  med- 
dele, at  i  Følge  Kollegiets  Resolution  af  5te  hujus  var 
Udkastet  til  Medicinalanordningen  tilligemed  Kirurgernes 
Betænkninger  indsendt  til  Kongen,  fra  hvem  en  aller- 
naadigst  Decision  nu  kunde  ventes,  tager  Cruger  Ordet 
og  erklærer,  at  han  havde  i  sin  Betænkning  kun  udtalt 
sin  foreløbige  Mening,  medens  han  forudsatte  yderligere 
Deliberationer  i  Kollegiet,  ligesom  han  ikke  engang  var 
bleven  gjort  bekjendt  med  Indlægget  fra  Amtskirurgerne. 
Dekanus  svarer  i  en  tydelig  opbragt  Tone,  at  man  nu 
ikke  kunde  vente  længere  med  Afgj øreisen,  med  Cruger 
var  der  aabenbart  intet  Udkomme,  „indeni  man  wol  ge- 
sehen, dass  er  allein  das  Werk  zu  dirigiren  gesinnt  sei". 
Herimod  protesterer  Cruger  skarpt  og  forlanger  med  en 
vis  Malice  tilført  Protokollen  „dass  er  niemahlen  præten- 
diret  håbe,  die  Direction  tiber  das  Collegium  medicum 
allein  zu  fuhren"  —  hvilken  Udtalelse  Dekanus  derpaa 
betegner  som  protestatio  facto  contraria.  Ufortrødent 
bringer  Cruger  derpaa  endnu  et  nyt  Stridspunkt  frem. 
Han  foreslaaer  i  Stedet  for  den  bestandig  syge  Stabs- 
kirurg  Montzinger  at  indstille  Wohlert,  der  efter  at  have 
absolveret  sin  Examen  synes  at  have  virket  som  Lærer 
hos  Cruger,  til  kirurgisk  Assessor  i  Kollegiet.  Cruger 
motiverer  dette  Forslag  særlig  ved,  at  Wohlert  var  Re- 
gimentskirurg  ved  Kavalleriet,  medens  den  anden  som 
Assessor  fungerende  Militærlæge  Schenck  —  der  ikke 
ses  at  have  støttet  Cruger  —  var  ansat  ved  Infanteriet. 
Dekanus  erklærer  sig  bestemt  mod  Forslaget,  da  Wohlert 

ikke  var  Stabskirurg,  og  de  øvrige  slutter  sig  hertil.  Da 
ses  Crtiger  at  være  kommen  i  Harnisk,  og  Sekretæren 
har  i  Protokollen  noteret,  at  da  denne  ved  Mødets  Slut- 
ning skulde  underskrives  af  de  Tilstedeværende,  „steht 
Hr.  Crtiger  auf,  opiniatriret  sich  auf  geschehener  Vorstel- 
lung  er  mtisse  erst  unterschreiben,  und  laufft  weg"  — 
uden  at  underskrive. 

Saaledes  endte  dette  stormende  Møde.  Crtiger  har 
her  sikkert  ikke  handlet  i  Overilelse,  men  med  velberaad 
Hu  fremkaldt  en  Konflikt  for  ved  brutal  Kraftudfoldelse 
at  gjøre  den  gamle  fine  Dekan  mat.  Og  at  Crtiger  ved 
sin  ubøjelige  Stridbarhed  og  Kraft  har  indjaget  Kollegiet 
Skræk,  og  at  dette  nu  ikke  har  turdet  forcere  Sagen 
videre,  selv  ikke  med  eventuel  Støtte  af  den  mægtige 
Holstein,  fremgaar  tydeligt  deraf,  at  der  nu  indtræder 
en  lang  Tids  Vaabenhvile,  saa  at  Medicinalforordningens 
første  puniske  Krig  dermed  egentlig  afsluttes.  Medici 
kunde  under  Ledelse  af  den  gamle  Dekan  Detharding 
ikke  være  oplagte  til  forcerede  Kraftprøver,  og  Crtigers 
kirurgiske  Hovedfjende,  Mensing,  har  til  Trods  for  sin 
Hofstilling  næppe  havt  nogen  stor  Indflydelse,  hvad  der 
ogsaa  synes  at  fremgaa  deraf,  at  han  efter  Blumenbergs 
Avancement  til  Livmedicus  ikke  blev  Kammertjener  og 
Livkirurg  hos  Kongen,  men  at  denne  betroede  Post  over- 
droges til  Putscher. 

Kollegiet  maatte  nu,  da  det  store  og  intrikate  Hoved- 
spørgsmaal  om  en  ny  Medicinalordning  foreløbig  blev 
stillet  i  Bero,  kunne  faa  Tid  til  at  koncentrere  sig  om 
de  mindre  og  forholdsvis  lettere  Reformopgaver,  der 
forelaa  til  Løsning.  Det  gik  imidlertid  meget  smaat  i 
saa  Henseende,  og  ligesom  Kollegiet  under  Dethardings 
Førerskab  ikke  var  synderlig  kampdygtigt,  saaledes  var 
det  tydeligt  nok  heller  ikke  overhovedet  meget  arbejds- 
dygtigt. Nogle  nye  Spørgsmaal  af  Interesse  komme  vel 
frem,  men  det  sker  ikke  ved  Kollegiets  eget  Initiativ,  og 
de  fremmes  ikke,  ligesaalidt  som  de  fra  Begyndelsen 
sammen  med  Medicinalreformen  foreliggende  vigtige  Op- 

gaver  angaaende  Farmakopoe  og  Apothekertaxt ,  der 
skulde  fremmes  parallelt  med  Medicinalanordningen  og 
emanere  samtidig  med  denne  —  men  derfor  ogsaa 
stadig  maatte  hæmmes  af  denne.  Det  refereres  rigtignok 
af  og  til  i  Kollegiet,  at  Arbejdet  paa  det  farmacevtiske 
Omraade  pligtskyldigt  fortsættes  og  skrider  fremad,  men 
det  er  aabenbart  kun  smaat  bevendt  ogsaa  dermed,  og 
det  eneste,  der  synes  at  sætte  lidt  Liv  i  Forhandlingen, 
er  smaa  Skærmydsler  med  den  stakkels  gamle  forskudte 
Botticher.  Da  Kollegiet  anmoder  kjøbenhavnske  Medici 
om  at  indsende  de  af  dem  benyttede  Kompositioner  til 
eventuel  Optagelse,  lader  han  nemlig  ogsaa  høre  fra  sig 
og  forlanger  sine  særlige  Formler  medtagne,  hvad  der 
ogsaa  tilsidst  indrømmes  ham  paa  den  Betingelse,  at  de 
udtrykkelig  optages  under  hans  Navn  —  Kollegiet  vil 
aabenbart  nødig  give  sig  Skær  af  at  autorisere  hans  nok 
tildels  noget  sære  Kompositioner.  Ogsaa  med  Hensyn 
til  Optagelse  af  forskjellige  dengang  grasserende  hallen- 
siske  Medikamenter  er  Kollegiet  tydelig  i  Forlegenhed, 
hvad  der  ligeledes  gjælder  om  de  talrige  ligefremme 
Arcana  (først  og  fremmest  „Aurum  potabile"),  der  i  disse 
Aar  frodig  fremspirede  under  Indflydelse  af  den  pieti- 
stiske Medicin,  og  som  indsendes  til  Kollegiets  Bedøm- 
melse. Denne  overdrages  oftest  til  Carl  indtil  hans  Ud- 
trædelse af  Kollegiet  ved  hans  Bortrejse  fra  Danmark  i 
1742.  Fra  en  ung  aabenbart  meget  livlig  og  reformivrig 
slesvigsk  Fysikus,  Joh.  Chr.  Fabricius  i  Tønder,  der  senere 
fik  en  mere  fremskudt  Stilling  i  den  danske  Medicin, 
fremkommer  der  hyppigt  Henstillinger  og  Forslag,  men 
de  prelle  i  Regelen  af  mod  Kollegiets  Passivitet  og  falde 
døde  til  Jorden.  En  ny  Sekretær  fik  Kollegiet  omtrent 
samtidig  med  Carls  Bortgang,  idet  Becker  blev  Berg- 
medikus  paa  Kongsberg.  I  hans  Sted  bragte  Kollegiet 
to  indfødte  Danske  i  Forslag:  Peckel,  der  før  sin  Doktor- 
promotion 1739  havde  gjort  et  længere  Studieophold  i 
Halle,  og  Tobias  Wirth,  der  kun  havde  studeret  i  Kjø- 
benhavn,    og  her  taget  Doktorgraden  i  1734.     Den  sidst- 

nævnte  blev  beskikket  til  Sekretær,  men  blev  ingen  Ak- 
kvisition for  Kollegiet. 

Imidlertid  havde  Kollegiet  dog.  og  det  allerede  i 
174i)  midt  muler  den  kirurgiske  Krigs  Hede.  et  for  den 
danske  Lægevidenskabs  Udviklingsforhold  vigtigt  og  dertil 
overraskende  Æmne  til  Forhandling,  nemlig  et  fra  Kancel- 
liet til  Erklæring  sendt  Andragende  fra  en  _medicinæ  stu- 
diosus et  chirurgiæ  practicus"  Jens  Bing  om  at  erholde 
Beskikkelse  som  „Generalaccoucheur". 

Denne  -Mis  Bing  var  en  Brodersøn  af  Justitsraad  J. 
B.  og  ligesom  denne  en  Normand.  Fodt  17'»7  lagde  lian 
sig  tidlig  efter  Kirurgi  og  kom  af  den  Grund  1 7:26  til 
Kjohenhavn.  hvor  hans  Farbroder  søgte  at  tage  sig 
hans  Uddannelse.  Rimeligvis  er  det  kim  gaaet  mindre 
godt  med  denne  Undervisning,  thi  Brodersønnen  var  et 
uroligt,  udisciplineret  Hoved,  der  vilde  gaa  sin  egen  Vej. 
Allerede  det  følgende  Aar  rejste  han  til  Udlandet  med 
rigelig  Understøttelse  af  den  gavmilde  Farbroder  og  blev 
nu  borte  i  fulde  10  Aar.  i  hvilke  han  synes  at  have 
tumlet  sig  meget  om  i  forskjellige  Lande,  men  d  - 
lang  Tid  blev  i  Strassburg,  hvor  han  immatrikuleredes 
ved  Universitetet,  ligesom  han  ogsaa  i  nogen  Tid  opholdt 
sig  i  Paris  hos  den  for  Opfindel-e  og  Anvendelse  af  en 
uskadelig  Fødselstang  særlig  berømte  Accouchør  Grégoire: 
paa  begge  disse  Steder  lagde  han  sig  med  Iver  efter 
Fødselshjælpen.  Han  kom  hjem  uden  at  have  erhvervet 
sig  nogen  akademisk  Grad  eller  anden  ydre  Kvalifikation. 
men  fik  rimeligvis  ved  Farbroderens  Indflydelse  hurtig 
(Decbr.  1739)  kongelig  Bevilling  til  at  praktisere  baade  i 
Kirurgi  og  i  Medicin  samt  —  aabenbart  for  at  fremhæve 
ham  som  Videnskabsmand  —  til  _at  forundes  et  Kadaver 
til  Dissektion,  naar  Lejlighed  forefalder".  I  Febr.  1 74<> 
underkastede  han  sig  Examen  ved  Crugers  Theater  og 
vakte  snart  en  vis  Opsigt  i  Kjøbenhavn  ved  nogle  af 
ham  selv  konstruerede  Instrumenter  til  Fodselshjælp. 
derimellem  ogsaa  det  vigtige  Instrument,  som  man  endnu 
ikke   havde    set    i  Kjøbenhavn:    en  Fødselstang,    hvilken 

han  brugte  med  Held.  Men  Jens  Bing  vilde  altsaa  ikke 
nøjes  med  at  indtage  en  fremskudt  Stilling  som  Fødsels- 
hjælper, han  vilde,  skjøndt  endnu  kun  medicinæ  studiosus, 
som  „Generalaccoucheur"  forestaa  hele  det  danske  Jorde- 
modervæsen og  indtage  samme  Stilling  som  Criiger  for 
hele  den  øvrige  Kirurgis  Vedkommende.  Som  rimeligt 
var  viste  Kollegiet  sig  ikke  meget  tilbøjeligt  til  at  gaa 
ind  paa  Andragendet  og  resolverede  kun,  at  dets  Bevil- 
ling vilde  være  i  bestemt  Strid  med  Forordningen  af 
30te  Novbr.  1714  om  Gjordemoderkommissionen.  Kol- 
legiet fremhæver  desuden,  at  det  i  den  nye  Medicinal- 
anordning, der  er  under  Udarbejdelse,  ogsaa  vil  gjøre 
Udkast  til  et  nyt  Reglement  for  Gjordemodervæsenet. 

Jens  Bing  havde  imidlertid  tydelig  Støtte  paa  højere 
Sted  og  var  ikke  saa  ganske  let  at  afvise.  I  Foraaret 
1741  remitteredes  Andragendet  paany  fra  Kancelliet  til 
Kollegiet  „for  at  enhver  kan  afgive  sin  Erklæring  der- 
over". Den  saaledes  af  Kancelliet  paabudte  specielle 
Votering  gaar  dog  fremdeles  Bings  Andragende  imod. 
Amtskirurgernes  Bisidder  Henrichsen  mener  med  Tilslut- 
ning af  Amtets  Oldermand  Labes  og  Regimentskirurg 
Schenck,  „at  det  er  bedre,  at  en  saa  vigtig  Sag  depen- 
derer af  mange  end  af  en  enkelt  Person,  og  da  man  nu 
har  en  Kommission  for  denne  Del  af  Kirurgien,  bestaa- 
ende  af  lutter  dygtige  Mænd,  saa  var  det  aldeles  unød- 
vendigt at  beskikke  en  Generaldirektør."  I  fuld  Sam- 
stemning med  Barberlavet  udtaler  Lodberg  Friis  sig  og 
ligesaa  Buchwald,  der  aabenbart  med  Hentydning  til 
Crugers  suveræne  Direktorat  betoner  det  meget  uheldige 
i  at  give  en  enkelt  Mand  den  afgjørende  Myndighed  over 
hele  Gjordemodervæsenet.  Detharding  slutter  sig  ligeledes 
hertil  i  en  udførlig  Votering,  hvori  han  desuden  frem- 
hæver: 1)  at  Generaldirektøren  over  Kirurgien  ved  Sek- 
tioner af  kvindelige  Lig  gav  Jordemødre  Vejledning,  2) 
at  der  i  Kjøbenhavn  vare  Personer  for  Haanden,  som 
vare  duelige  til  at  assistere  Jordemødrene  ved  svære 
Forløsninger,     3)    at  Facultas  medica  stedse   lod  sig  det 

være  magtpaaliggende  at  belære  de  unge  Jordemødre  og 
4|  at  i  den  nu  affattede  Medicinalordning  var  indført  den 
Bestemmelse,  at  erfarne  Jordemødre  skulle  tage  de  unge 
med  til  Fødende  og  vise  dem  Manualoperationerne.  De 
tre  Livlæger  v.  Aspern,  Blumenberg  og  Laub  (Carl  er 
fraværende)  konsentere  disse  Vota.  Kun  Criiger  tager 
bestemt  Afstand  derfra  og  forlanger  sig  Bings  Memorial 
udleveret,  for  at  han  kan  affatte  en  særlig  Betænkning 
derover.  At  han  ogsaa  i  dette  Spørgsmaal  stillede  sig 
imod  Kollegiets  medicinske  Membra  var  vistnok  ikke 
blot  betinget  i  hans  Stridbarhed  og  hele  tilspidsede 
Kampstilling  i  Kollegiet,  men  Oprettelsen  af  et  General- 
direktorat i  Stedet  for  Jordemoderkommissionen  var  jo 
at  skyde  en  ny  Bresche  i  Fakultetets  Myndighedsomraade 
og  egentlig  at  fravriste  dette  en  Del  af  Kirurgien,  hvor- 
over det  endnu  raadede,  og  som  Criiger  ikke  synes  at 
have  interesseret  sig  synderligt  for  at  annektere.  Sagen 
afsluttes  da  med  det  Conclusum:  at  der  skulde  tilstilles 
Kancelliet  Protocolli  extractum  tilligemed  Cri'igers  Be- 
tænkning, og  Bing  opnaaede  ikke  sit  Ønske.  Han  op- 
naaede  derimod  —  og  vel  sagtens  som  Følge  af  hans 
Protektion  fra  højere  Sted  —  kort  efter  (sammen  med 
B.  Buchwalds  yngre  Broder  Dr.  Frederik  B.)  at  blive 
udnævnt  til  Assessor  i  Kollegiet,  ligesom  ogsaa  til  Med- 
lem af  Jordemoderkommissionen. 

Jens  Bing  jun.  var  nu  heller  ikke  den  rette  Mand 
til  at  indtage  en  saa  vigtig  og  fremskudt  Stilling  som 
en  Chefspost  for  Jordemodervæsenet,  hvad  hans  senere 
Livsbane  viste.  Men  i  hans  Egenskab  af  Pioner  for 
Obstetrikens  nye  banebrydende  Æra  har  hans  Optræden 
ved  denne  Lejlighed  fremtrædende  Interesse  for  den 
danske  Lægevidenskab,  ligesom  det  er  karakteristisk  for 
Collegium  medicum,  at  det  sætter  sin  Kraft  ind  paa  at 
holde  Beformbevægelsen  nede  og  kun  søger  at  vaage 
over  Jordemoderkommissionens  nedarvede  Rettigheder. 

Noget  senere  kommer  et  andet  større  Spørgsmaal, 
der  paa  den  Tid   ligeledes  var  brændende  og  drøftedes 

ivrigt  i  forskjellige  Lande5),  det  navnlig  ■  ved  J.  Winslows 
omtalte  Thesis  af  1740  i  Bevægelse  satte  Spørgsmaal 
om  Skindød  og  Forebyggelse  af  levende  Begravelse, 
ogsaa  frem  til  Behandling  i  vort  Kollegium.  Et  ret  stort 
Apparat  ses  at  være  sat  i  Bevægelse  i  saa  Henseende. 
Der  foreligger  udførlige  Betænkninger  fra  Justitsraad 
Fischer  og  Politimester  Torm,  ligesom  ogsaa  baade  Kolle- 
giets Membra  (ved  B.  Buchwald)  og  Criiger  hver  for  sig 
forfattede  en  udførlig  Betænkning;  Kollegiets  Dekan 
Detharding  rykker  dertil  frem  med  en  selvstændig  Moti- 
vering af  sin  gamle  Kjæphest,  Betoningen  af  en  Bron- 
kotomis  store  Vigtighed  navnlig  til  druknedes  Oplivelse. 
Det  overdrages  tilsidst  (1746)  Stadsfysikus  Lodberg  Friis 
at  gjøre  en  Extrakt  af  alle  disse  Skrivelser  og  udarbejde 
endelige  Forslag,  men  Besultatet  blev  ogsaa  for  denne 
vistnok  heller  ikke  nemme  Sags  Vedkommende  det  sæd- 
vanlige, at  der  Intet  kom  ud  deraf.  Først  henad  Aar- 
hundredets  Slutning  fører  Bevægelsen  til  positive  udad- 
gaaende  Skridt. 

Den  Hvile,  hvortil  Kampforslaget  om  den  nye  Medi- 
cinalanordning hjemfaldt  efter  Slaget  i  Kollegiets  Møde 
i  Januar  1741,  var  imidlertid  ogsaa  kun  en  Skindød,  og 
Holstein  ses  i  de  følgende  Aar  af  og  til  at  gjøre  om  end 
kun  forsigtige  Oplivelsesforsøg,  medens  dog  Kollegiet  frem- 
deles stadig  viser  sig  meget  mat.  I  1744  fremkommer 
han  endog  med  et  Forslag  til  Nedsættelsen  af  en  Kom- 
mission, der  skulde  afhjælpe  Fakultetets  og  Medicorum 
Klager,  og  hvis  Medlemmer  skulde  være  Gehejmeraad 
Råben,  Konferensraad  Thott,  Justitsraaderne  Bing,  Gram 
og  Scheidt.  Men  heller  ikke  denne  Plan  blev  ført  ud  i 
Livet,  og  derefter  synes  Holstein  at  være  bleven  træt  af 
sit  fleraarige  Sisyfusarbejde  med  Kollegiet.  Først  nogle 
Aar  senere,  da  en  særlig  Patron  og  Direktør  for  Kolle- 
giet var  bleven  udnævnt,  optoges  de  brændende  Spørgs- 
maal paany. 

En  Side  af  Stridsspørgsmaalene,  Barberernes  Klager 
over  de  høje  Afgifter,  lykkedes  det  dog  forholdsvis  hur- 

tigt  at  faa  bragt  ud  af  Verden.  Allerede  ved  et  Reskript 

af  3.  Mai  1743  blive  Afgifterne  betydelig  nedsatte.  At 
dette  dog  ingenlunde  dæmpede  Barberlavets  Misstem- 
ning, viser  en  skarp  mod  Criiger  og  hans  offentlige 
Undervisning  vendt  Forestilling,  som  i  ethvert  Tilfælde  i 
Forstaaelse  med  Lavet  blev  indsendt  til  Kongen  i  Be- 
gyndelsen af  det  følgende  Aar.  Heri  betonedes,  „at.  som 
der,  til  en  grundig  Videnskab  i  Chirurgien  at  opnaae .  ikke 
alene  udfordres  Theorie,  men  endog  Praxis,  hvilket  ikke  var 
at  erlange  ved  alene  at  høre  og  see  Demonstrationes  Chi- 
rurgicas  et  Anatomicas  udi  de  i  Kbhvn.  huldende  og  anord- 
nede Collegiis,  saa  holdtes  det  derimod  for  bedst,  og  propo- 
neredes,  om  ikke  Chirurgorum  Amt  i  Kbhvn.  maatte  vorde 
sat  i  saadan  Stand,  sum  det  var  før  Aar  1709.  da  Regi- 
mentsfeltskjærerne  tillige  vare  Amtsmestere,  og  at  dertil 
endnu  maatte  føies  Divisions-Chirurgi.  hvorved  de  tilvoxende 
unge  Chirurgi  kunde  faae  desbedre  Leibghed  at  kumme  til 
de  Syge.  og  lære  at  omgaaes  og  tractere  alle  Slags  ture- 
kommende  Tilfælde :  men  naar  Andet  saaledes  var  med  de 
andre  Chirurgis  ligesom  samlet  i  eet  Laug  eller  Societet,  at 
da  een  af  Amtsmesterue  maatte  -2  Gange  om  Ugen  holde 
Collegium  Chirurgicum:  hvorhos,  at  de,  der  lære  og  under- 
vises i  Anatomien,  ei  see  nogen  Slags  Præparationer,  men 
at  der  alene,  naar  Tingene  ere  præparerede .  tales  ug  læses 
derover,  da  det  dug  eragtedes  fornødent,  at  de  Unge  bleve 
anførte  til  selv  at  lægge  Haand  paa  eadavera .  baade  for  at 
faae  desbedre  Begreb  derom,  saa  og  at  blive  desbehændigere 
i  Manuales  Operationes  med   videre." 

Dette  Flankeangreb  fra  en  Korporation,  der  ved  den 
hensynsløse  Forordning  af  173(5  var  bleven  Criigers  bittre 
Fjende,  men  i  for  sig  kunde  være  hans  naturlige  og  ikke 
betydningsløse  Forbundsfælle  i  den  haarde  Kamp  mod  den 
lærde  Medicin,  synes  at  have  gjort  sin  Virkning  og  bragt 
Criiger  selv  til  at  falde  til  Føje  paa  det  gamle  Strids- 
punkt. I  ethvert  Tilfælde  ses  han  ikke  ved  denne  Lej- 
lighed at  være  fremkommen  med  sine  sædvanlige  hals- 
starrige Remonstrationer ,    os  kun  et  Par  Maaneder  der- 

efter  fremkom  et  Reskript  til  Kjøbenhavns  Magistrat  med 
Notits  til  Rentekammeret,  ifølge  hvilket  „Kongen  vil  her- 
med efterlade  samtlige  i  Barberelauget  indtrædende  Mestere 
de  til  Amphitheatri  anatomici  Underholdning  paabudne  Penge, 
saa  at  Barbererne  i  Kjøbenhavn  fremdeles  maa  beholde  deres 
tilkjobte  Amt,  som  en  fri  Ejendom  i  Følge  de  dem  den  29 
April  1684  meddeelte,  og  den  27de  April  1731  confirmerede 
Laugsartikle,  og  have  Frihed  til,  at  de  saadan  deres  tilkjobte 
Amtsrettighed  igjen  maa  afstaa  til  hvilken  erfaren  Barberer, 
de  bedst  kunne  forenes  med,  uden  at  de.  som  træde  i 
Langet,  skal  være  forbundne,  noget  til  den  Kongelige  Kasse 
at  betale;  da  de  og  ligeledes  maa  være  fri  for  at  svare  de 
ved  Rescr.  den  3die  Mai  a.  p.  dets  4de  Post  anbefalede  5 
Rdlr.,  naar  en  Dreng  indskrives." 

Samtidig  opgav  Criiger  ogsaa  sin  tidligere  haard- 
nakkede  Modstand  mod  at  indrømme  de  norske  Amts- 
kirurger  (navnlig  i  Bergen)  deres  Begjæring  om,  at  deres 
Svende  maatte  fritages  for  den  bekostelige  Rejse  til 
Kjøbenhavn  for  her  at  tage  Examen  ved  Theatret6).  De 
fik  omsider  Tilladelse  til  som  før  Udstedelsen  af  Forord- 
ningen af  1736  at  maatte  aflægge  deres  Prøve  hjemme  for 
Barberamtet  og  Fysikus  —  kun  skulde  Prøvens  Udfald 
tilsendes  Collegium  medicum  til  Bedømmelse.  Denne 
Tilladelse  gav  nogle  Aar  senere  en  ny  udnævnt  fore- 
tagsom Fysikus  i  Bergen  Johann  Gotfried  Erichsen  An- 
ledning til  at  indrette  et  lille  autoriseret  Theater  i 
Bergen. 

Saaledes  viste  Criiger  en  vel  beregnet  Elskværdighed 
overfor  sine  gamle  Venner  og  Kolleger,  der  kun  ved 
Øjeblikkets  Ugunst  vare  blevne  hans  Fjender.  Og  han 
opnaaede  sin  Hensigt.  Efter  1744  mærkes  ingen  „Ani- 
mosité"  fra  Amtsbarberernes  Side,  og  da  Criiger  i  1746 
fik  sin  Autoritetsstilling  yderligere  fæstnet  ved  Opnaa- 
elsen  af  Justitsraadstitlen ,  hvorved  han  i  Rang  naaede 
op  i  Højde  med  Universitetsprofessorer  og  kongelige  Liv- 
læger, kjørte  Barberlavets  Oldermand  i  Kareth  til  Frede- 
riksborg for  højtidelig   at  bringe  ham   Lavets   Lykønsk- 

ning  og  besegle  Forsonings-  og  Venskabspagten.  Sam- 
tidig fik  Divisions-  og  Regimentskirurger  tildelt  Rang 
(hvad  Doctores  medicinæ  iøvrigt  havde  erholdt  1742). 
Den  eneste  Barber,  hvis  Fjendskab  rimeligvis  ikke  lod 
sig  hæve,  Hofkirurg  Mensing,  befriede  Døden  Criiger  fra, 
ligeledes  i  1746.  Hans  Efterfølger  i  Hofkirurgikatet  blev 
Crugers  Ven  og  Forbundsfælle  Wohlert,  og  til  Stabs- 
chirurgus  efter  Montzinger  samt  til  bestandig  Assessor 
ved  de  kirurgiske  Examiner  udnævntes  Crugers  Ven  og 
Svoger  Berend  Henocli  Hempel.  Criiger  stod  saaledes 
nu  mere  tryg  og  sikker  end  nogensinde,  fuldt  dækket 
mod  Angreb  fra  den  Side,  hvis  Fjendskab,  naar  alt  kom 
til  alt,  var  langt  farligere  for  ham  end  det  fornemme 
Fakultets. 


XIV. 

Crugers  Læreanstalt.  —  Dens  Disciple.  AVohlert.  Berger  og  Heuer- 
mann ;  Hennings ,  Reiser.  —  Buchwald  som  Videnskabsmand  og 
Lærer  i  Anatomi,  i  Obstetrik  og  andre  Discipliner.  —  Hans  Virk- 
somhed for  Jordemodervæsenet.  —  Professionelle  Fødselshjælpere. 
Schønheyder.  —  Jens  Bing  jun.  som  obstetricisk  Pioner.  —  De  af 
ham  opfundne  Instrumenter.  —  Videnskabeligt  Liv  udenfor  Fakul- 
tetet. —  Frederik  de  Buchwald.  —  Dethar-dinar. 


Criiger  kunde  nu  endelig  i  Ro  og  med  uforstyrret 
Avtoritet  anvende  sin  Kraft  til  Bedste  for  sin  Undervis- 
ningsanstalt. Og  i  ethvert  Tilfælde  i  rent  ydre  Hense- 
ende fik  Anstalten  i  Fyrrerne  et  bestandig  anseligere 
Præg,  indtil  den  vistnok  ved  Begyndelsen  af  Frederik 
V.'s  Regjering  kunde  præsentere  sig  saa  pompøst  ud- 
styret, som  de  netop  da  publicerede  Beskrivelser  af  den 
berette  om1).  Men  tilsvarende  Fremskridt  i  indre  Hen- 
seende   skete    næppe,    og   de   allerede   tidligere    nævnte 

Mangler  ved  Undervisningen  bestod  fremdeles,  ja  bleve 
vistnok  efterhaanden  end  mere  fremtrædende. 

Heldet  fulgte  imidlertid  Criiger  ogsaa  i  den  Hen- 
seende .  at  Anstalten  fik  Disciple ,  som  ved  deres  Evner 
og  Virken  kunde  kaste  Glands  over  den.  Allerede  den 
ovenfor  omtalte  Hans  Friedrich  Wohlert .  der  efter  at 
være  hjemkommen  fra  sin  store  Studierejse  i  1739  under- 
kastede sig  Examen  i  Amfitheatret,  var  en  virkelig  Ak- 
kvisition, og  det  saa  meget  mere.  som  han  efter  sin 
Examen  i  længere  Tid  synes  at  have  virket  som  Lærer 
i  Anstalten  og  derved  at  have  gjort  sine  i  Paris  og  Lon- 
don vundne  betydelige  Indsigter  frugtbringende  for  de 
unge  kjobenhavnske  Kirurger.  Men  en  langt  større 
Glands  kastede  en  anden,  modsat  Wohlert  i  sin  tidlige 
Ungdom  indlemmet  Discipel,  paa  sin  fremtidige  Bane  over 
Anstalten.  Det  var  en  danskfødt,  men  i  Tyskland  op- 
dragen Yngling  Christian  Johann  Birger. 

Berger-)  var  kun  4  Aar  gammel,  da  hans  Fader, 
Hovmester  hos  den  danske  Gesandt  ved  Wienerhoffet 
Berckentin.  døde.  og  han  sendtes  med  dennes  Under- 
støttelse til  tyske  Gymnasier,  først  til  Presburg  og  der- 
paa  til  Berlin.  I  en  Alder  af  15  Aar  og  før  Fuldendel- 
sen af  Gymnasialuddannelsen  blev  han.  da  han  havde 
vist  Tilbøjelighed  og  Anlæg  for  Kirurgien,  anbragt  i 
Huset  hos  en  af  Lærerne  ved  Berlins  Collegium  medico- 
chirurgicum,  Professor  Neubauer.  Den  Undervisning  i 
Lægevidenskab,  han  herefter  nød  ved  dette  Kollegium. 
blev  dog  ogsaa  afbrudt  paa  Halvvejen,  idet  han  i  1741. 
vistnok  tilskyndet  af  sin  Velynder  Berckentin,  der  samme 
Aar  var  bleven  kaldt  til  Kjøbenhavn  for  at  indtage  Iver 
Rosenkrantz's  Plads  i  Conseillet,  forlod  Berlin  og  lige- 
ledes drog  til  Kjøbenhavn.  Fra  dette  Øjeblik  var  Berger 
knyttet  til  den  danske  Lægevidenskab,  hvorvel  han  fore- 
løbig heller  ikke  bragte  sin  kirurgiske  Uddannelse  til 
Afslutning  ved  Crtigers  nye  kjobenhavnske  Læreanstalt, 
som  han  i  de  følgende  Aar  flittig  frekventerede  under 
særlig    Støtte    og  Vejledning  af  Wohlert.     Efter  2  Aars 

Ophold  i  Kjøbenhavn  søgte  han  igen  videre  Uddannelse 
ved  fremmede  Skoler. 

Dette  kunde  se  ud  som  et  Udtryk  for  Ustadighed 
hos  den  19  Aar  gamle  Yngling.  I  Virkeligheden  for- 
holder det  sig  dog  næppe  saa,  og  nærmere  beset  har 
hans  Færd  et  særdeles  velovervejet  Præg.  I  og  for  sig 
var  det  ogsaa  naturligt  nok,  at  en  kritisk-videnskabelig 
anlagt  Begavelse,  som  den  unge  Berger  viste  sig  at  være, 
ikke  følte  sig  tilfredsstillet  ved  en  i  hele  sin  Aand  og 
Karakter  saa  lidet  videnskabelig  Undervisningsinstitution 
som  Simon  Crugers  anatomisk-kirurgiske  Theater.  Om 
end  Berlins  medico-kirurgiske  Kollegium  heller  ikke  ind- 
tog nogen  særdeles  høj  videnskabelig  Rang,  saa  stod  det 
dog  i  alsidigt  Forhold  til  virkelig  Lægevidenskab,  havde 
videnskabelig  dannede  Læger  til  Lærere  og  var  ved  sin 
organiske  Forbindelse  med  det  nye  Charité-Hospital  i 
Stand  til  at  byde  sine  Disciple  en  fyldig,  praktisk-klinisk 
Uddannelse,  og  det  ikke  blot  i  kirurgisk,  men  ogsaa  i 
medicinsk  Retning.  Det  kjøbenhavnske  Theater  havde 
intet  saadant  at  byde. 

Men  det  var  sikkert  noget  andet  og  mere  end  al- 
mindelig videnskabelig  Tørst  og  Utilfredshed,  der  igjen 
førte  den  unge  Berger  udenlands;  alt  tyder  paa,  at  det 
har  været  en  særlig,  en  vel  overvejet  og  bestemt  Frem- 
tidsplan. Naar  han  ikke  rejste  til  Paris,  dengang  alle 
fremadstræbende  unge  Kirurgers  forjættede  Sted,  men 
direkte  til  Strassburg  og  blev  her,  saa  var  det  en  ganske 
speciel  Uddannelse,  han  søgte.  Det  forholder  sig  nemlig 
ikke  ganske  saaledes,  som  Levy  i  sin  Levnedsskildring 
af  Berger  paa  Grundlag  af  nogle  rhetoriske  Vendinger  i 
Promotionsprogrammet  fremstiller  det,  at  den  medicinske 
Skole  i  Strassburg  i  det  Hele  var  særlig  berømt.  Dette 
gjaldt  egentlig  kun  om  et  ganske  enkelt  Fag,  Fødsels* 
videnskaben,  for  hvilken  den  ny  Æra  netop  var  i  Gjen- 
nembrud,  frembaaren  af  en  nøjagtigere  Iagttagelse  af 
Fødslens  Forhold  og  af  den  uskadelige  Fødselstangs  An- 
vendelse.    Der   kan   ikke    være  Tvivl   om,    at  det  netop 

var  for  at  nyde  godt  af  denne  Undervisning  hos  Fried, 
at  Berger  strax  styrede  sin  Kurs  derhen,  og  rimeligvis 
har  det  været  paa  hans  Velynderes,  hans  kjøbenhavnske 
Læreres  Raad. 

Criiger  og  Wohlert  havde,  som  anført,  begge  foretaget 
Studierejser  under  Fødselsvidenskabens  Gjennembruds- 
periode  og  havde  saaledes  havt  Lejlighed  til  paa  nært 
Hold  at  vurdere  dennes  Betydning.  Wohlert  viste  sig 
ogsaa  senere  som  en  dygtig  Fødselshjælper,  medens 
Criiger  ikke  ses  at  have  lagt  sig  særlig  efter  dette  Fag. 
Den  1740  fremtraadte  Tanke  om  en  efter  udenlandsk 
Mønster  etableret  praktisk-obstetricisk  Autoritet  særlig  for 
Kjøbenhavn  var  imidlertid  ikke  bleven  kvalt  med  Afvis- 
ningen af  Jens  Bings  omtalte  Andragende,  og  den  kirur- 
giske Generaldirektør  ses  jo  ogsaa  under  Kollegiets 
Drøftelse  at  have  indtaget  en  Særstilling  til  Gunst  for 
Planen.  Under  hans  Kamp  paa  Liv  og  Død  med  Kol- 
legiets lærde  Medlemmer  var  det  naturligt  nok,  at  han 
ikke  lod  denne  Chance  til  at  skade  Fakultetet  og  ind- 
skrænke dets  Magtomraade  ubenyttet;  det  ligger  derfor 
nær  at  antage,  at  Criiger  og  Wohlert,  der  i  den  unge 
Berger  havde  opdaget  en  særlig  lovende  Kraft,  havde 
tilskyndet  ham  til  at  anvende  sin  Tid  særlig  til  Uddannelse 
i  dette  Specialfag  og  til  at  rejse  til  Strassburg,  for  at  han 
i  Fremtiden  kunde  gjøre  sig  gjældende  som  obstetricisk 
Autoritet  i  Kjøbenhavn,  i  en  saadan  Position  tillige  skyde 
en  Bresche  i  Jordemoderkommissionens  hidtil  urokkede 
Magtstilling  og  saaledes  afgive  en  velkommen  Støtte  for 
de  mod  Fakultetet  kæmpende  Kirurger. 

Berger  skuffede  heller  ikke  sine  kjøbenhavnske  Læ- 
reres Forventninger  hverken  ved  sit  Studieophold  i  Ud- 
landet eller  efter  sin  Tilbagekomst.  Under  et  næsten 
3-aarigt  Ophold  i  Strassburg  (1743—46)  dyrkede  han 
Fødselsvidenskaben  med  saa  megen  Iver  og  Dygtighed. 
at  han  blev  Frieds  kjæreste  Discipel  og  særlig  betroede 
Assistent.  Samtidig  forsømte  han  heller  ikke  at  uddanne 
sig  i  andre  lægevidenskabelige  Discipliner.    Hjemkommen 


sluttede  lian  sig  fremdeles  trofast  til  Amfitheatret  og  dets 
Lærere  og  underkastede  sig  1747  det  Tentamen,  der  ud- 
krævedes for  at  blive  Reservekirurg.  Efter  at  have 
fungeret  i  nogen  Tid  som  saadan  ved  Theatret  og  saa- 
ledes  assisteret  ved  Undervisningen,  underkastede  han 
sig  i  December  1748  den  anatomiske  Prøve  med  lovende 
Resultat,  og  end  mere  glimrende  absolverede  han  2  Aar 
efter  den  kirurgiske  Prøve.  For  at  vise  sine  særlige 
Kvalifikationer  og  ligesom  henlede  Opmærksomheden  paa 
sig  som  et  Docentæmne  begyndte  han  Prøven  den  første 
Dag  med  at  holde  „eine  zierliche  und  wohlgerundete  Vor- 
rede von  der  Chirurgi" 3)  —  en  Optræden,  som  ellers  laa 
de  beskedne  og  ikke  særdeles  dannede  kirurgiske  Kan- 
didater fjern. 

Saaledes  kunde  Crugers  Amfitheater  og  hans  Stab 
dog  tilegne  sig  den  unge  Berger  som  en  af  deres,  om 
end  Disciplen  ikke  havde  kunnet  nøjes  med  Læreanstal- 
tens tarvelige  Undervisning.  Det  varede  forøvrigt  endnu 
en  Aarrække,  inden  Berger  viste,  hvad  der  boede  i  ham. 
En  anden  ung,  meget  lovende  Discipel,  Georg  Heuerniami, 
var  mindre  trofast  mod  Amfitheatret,  ja  gav  det  egentlig 
et  ligefremt  Mistillidsvotum.  Efter  at  have  gjennemgaaet 
Barberstuens  Præliminarier  rimeligvis  i  sin  Fødeby  01- 
deslohe  *)  og  derefter  givet  sig  i  Tjeneste  som  Barberkirurg 
i  fornemme  Huse  i  Kjøbenhavn,  begyndte  han  henad 
Midten  af  Fyrrerne  at  søge  Uddannelse  i  Crugers  Lære- 
anstalt og  var  i  Eftersommeren  1746  saa  vidt,  at  han 
kunde  melde  sig,  ikke  til  den  egentlige  Examen,  saaledes 
som  det  angives,  men  til  det  Tentamen,  som  lovende 
Disciple  toge  for  derefter  at  kunne  blive  udnævnte  til 
Reservekirurger.  Prøven  fuldførte  han  imidlertid  ikke, 
men  gik  vistnok  umiddelbart  derefter  over  i  den  fjendtlige 
Lejr,  til  B.  Buchwalds  akademiske  Theater,  idet  han  her 
maatte  kunne  haabe  at  opnaa  den  mere  videnskabelige 
Uddannelse,  som  hans  videbegjærlige  Aand  tørstede  efter. 
Han  kom  heller  aldrig  tilbage  til  Crugers  Theater. 

En  med  Heuermann  omtrent  samtidig  Discipel,    der 

vel  ikke  senere  vandt  noget  Navn  som  Videnskabsmand, 
men  som  Crligers  Efterfølger  dog  senere  indtog  en  frem- 
skudt Autoritetsstilling  i  den  danske  Kirurgi,  Wilhelm 
Hennings,  ligeledes  en  født  Holstener,  lader  i  sin  Auto- 
biografi 5)  ogsaa  skimte  igjennem,  at  Undervisningen  i 
Crligers  Anstalt  ikke  har  været  meget  fyldestgjørende. 
Da  han  efter  forskjellige  Konditioner  hos  Amtsbarberer 
og  som  Skibskirurg  havde  opnaaet  at  blive  Reservekirurg 
ved  Theatret,  meddeler  han  nemlig,  at  hele  Undervis- 
ningen hvilede  paa  ham,  og  at  Posten  som  Følge  deraf 
var  meget  vanskelig:  han  var  endnu  selv  kun  en  halvt 
uddannet  Kirurg  og  var  først  efter  et  Aars  Funktion  som 
Reservekirurg  i  1747  i  Stand  til  at  absolvere  den  anta- 
tomiske  Del  af  Examen,  men  rigtignok  „med  Berømmelse", 
Dette  var  nu  ogsaa  paa  en  Tid,  hvor  Anstalten  havde 
tabt  sine  sikkert  bedste  Lærerkræfter,  baade  den  unge 
Criiger  og  Wohlert,  hvis  Lærervirksomhed,  der  iøvrigt 
næppe  nogensinde  dreves  regelmæssig,  vistnok  fuldt  op- 
hørte ikke  blot  ved  hans  Udnævnelse  til  Hofkirurg  efter 
Mensings  Død,  men  ved  den  Misstemning  mellem  ham 
og  Simon  Criiger.  som  snart  efter  synes  at  have  udviklet 
sig  —  rimeligvis  ikke  ved  den  elskværdige  Wohlerts. 
men  ved  den  umedgjørlige  og  herskesyge  Crligers  Skyld, 
og  hvorom  der  i  ethvert  Tilfælde  nogle  Aar  senere  fore- 
ligger utvetydige  Vidnesbyrd. 

Samtidig  med  Heuermann  og  Hennings  var  der 
unægtelig  én  kirurgisk  Discipel  i  Læreanstalten,  som  var 
i  højeste  Grad  begejstret  over  den  og  dens  Chef.  Men 
det  var  en  Kirurg,  som  ikke  just  udmærkede  sig  ved 
videnskabelig  Kvalifikation  eller  Dømmekraft,  hvorvel  det 
er  lykkedes  ham  at  forevige  sit  Navn.  Det  er  Forfatteren 
til  den  „Historiske  Beskrivelse  om  den  mærkværdige  og 
meget  fyrgterlige  Ildebrand  1728",  Stads -Chirurgus  (o: 
Amtsbarber)  Carl  Friederich  Beiser.  „Jeg  blev",  siger 
han,  ..examineret  af  den  meget  store,  ædele  og  Dyrebahre 
Mand  SI.  Herr  Justitzraad  Criiger!  Een  Mand  som  for- 
tiener Roes,  ære,  og  berømmelse,  Tuusende  gange  meere 

end  jeg  kanel  udsige,  og  nogle  Tuusende  Chirnrgi  skal 
det  samme  med  mig  bevidne ;  Hann  var  denn  allerstørste 
og  allerberømmeligste  Anatomiens  og  Chirnrgus  i  hans 
Tiid  i  det  hele  Europa!" 

Desværre  har  Beundringen  ikke  været  gjensidig,  idet 
Crtiger  i  Examensprotokollen  kun  giver  Reiser  det  meget 
kølige  Vidnesbyrd,  at  han  har  „seine  Operationen  einiger- 
massen  passable  verrichtet"  —  hvorved  dog  kan  tjene 
til  hans  Undskyldning,  at  hans  Moder,  som  han  oplyser, 
laa  paa  det  Yderste  og  døde,  netop  som  den  følelsesfulde 
Søn  var  ved  at  absolvere  den  kirurgiske  Del  af  Examen. 

Alt  i  Alt  stod  Criigers  Ainlitheater  qua  Undervis- 
visningsansta.lt  ikke  overordentlig  højt,  og  naar  nu  Buch- 
wald som  Universitetsmedicinens  nye  Kraft  gik  løs  paa 
det  Maal  at  besejre  Criiger,  ikke  ved  strategiske  Kunst- 
greb, men  ved  den  videnskabelige  Overlegenheds  stille 
Magt,  saa  synes  dette  Maal  paa  Forhaand  ikke  at  være 
umuligt  at  naa.  Naar  det  desuagtet  maa  siges  ikke  ret 
at  være  lykkedes  for  Buchwald,  saa  er  Skylden  ogsaa 
utvivlsomt  hans  egen;  var  Criiger  ikke  som  Lærer  noget 
egentligt  Mønster  til  Efterlignelse,  saa  er  Buchwald  det 
heller  ikke.  Denne  synes  hurtig  at  være  bleven  træt  af 
den  anatomiske  Undervisning,  som  han  under  saa  lovende 
Auspicier  og  i  det  Mindste  tilsyneladende  med  saa  stor 
Energi  begyndte  paa,  da  det  anatomiske  Universitets- 
theater  stod  færdig  i  1740.  Men  de  første  Aar  ses  han 
samvittighedsfuldt  at  have  opfyldt  Forelæsningskatalogens 
Lofte  .,per  hyemem  Anatomiam  docebit"  og  virkelig  at 
have  foretaget  Dissektionsøvelser  paa  sit  Theater. 

Ogsaa  paa  anden  Maade  viste  han  sin  Iver  for 
Disciplenes  grundige  anatomiske  Belæring.  I  sit  tidligere 
omtalte  Program  skrift  „Systema  anatomiæ"  tager  han 
indtrængende  Ordet  for  at  benytte  Ligene  af  Hospitals- 
lemmer i  Undervisningens  Tjeneste  til  anatomisk  og 
pathologisk-anatomisk  Undersøgelse.  Og  paa  en  Hen- 
stilling til  Konsistorium  (1742)  fra  den  nye  Universitets- 
patron    Holstein    om    en   Reform  i  de   akademiske  Pro- 

grammer  og  aarlige  Disputatser  og  navnlig  om,  at  „enhver 
i  sit  Fakultet  vikle  vælge  og  foretage  sig  en  vis  vigtig 
eller  curieux  Materie,  som  ikke  af  andre  Lærde  er  nok- 
som approfunderet,  at  igjennemgaa"  har  Buchwald  voteret, 
„at  det  vilde  contribuere  meget  til  Anatomiens  Opkomst, 
om  der  blev  gjort  gode  og  andensteds  brugelige  Anstalter 
ved  Hospitalerne  her  i  Staden,  saaledes  at  Direktørerne 
vilde  indrette  et  Kammer,  hvor  de  afdøde  Legemer  strax 
kunde  indbringes,  og  Professori  anatomes,  uden  hvis  Fore- 
vidende  ingen  paa  de  Steder  burde  begraves,  saadant 
tilkjendegives,  da  det  skulde  staa  bemeldte  Professori 
frit  for,  enten  at  aabne  saadanne  Legemer  der,  for  at 
efterforske  aleneste  Svaghedens  Beskaffenhed  og  Dødens 
Aarsag,  eller  og  at  lade  disse  Legemer  efter  Gotbefindende 
føre  til  Theatrum  anatomicum,  for  at  gjøre  demonstra- 
tiones  og  holde  lectiones  publicas  derover.  Ved  saadan 
Anstalt  kunde  ogsaa  acta  medica  Hafniensia  igjen  sættes  i 
Stand  og  gjøres  bekjendt,  ved  adskillige  forefaldende  curiøse 
Anmærkninger  gives  Lejlighed  til  lærde  og  nyttige  disput., 
og  endelig  Medicinen  i  mange  Maader  forfremmes".6) 

Her  viser  Buchwald  altsaa  et  saadant  videnskabeligt 
Mod,  at  han  endog  stiller  en  Fortsættelse  af  Bartholins 
Acta  i  Udsigt! 

Men  denne  Videnskabens  Ild  hos  ham  viser  sig  des- 
værre kun  at  være  en  kortvarig  Opblussen.  Den  Variant, 
der  fra  1743  indtræder  i  Lektionskatalogen,  „data  occa- 
sione  Anatomiam  docebit",  betyder  temmelig  klart,  at 
han  allerede  væsentlig  opgiver  Ævret;  i  saa  Henseende 
afgiver  den  Forestilling,  han  i  Begyndelsen  af  1744  ind- 
gav til  Kongen,  en  meget  oplysende  Kommentar.  Det 
hedder  nemlig  i  denne  7),  „at  han  ved  de  senest  havte  cada- 
vere  har  igjennemgaaet  diversas  anatomiæ  partes,  med  derhen 
henhørende  Physiologia,  samt  den  deraf  flydende  Application 
in  praxi  chirurgica  et  medica,  hvorved  han  tillige  har  tilladt 
endeel  unge  Mennesker  at  exercere  sig  in  arte  secandi,  saa- 
som  han  eragter,  at  ved  slig  exercitio  mere  kan  profiteres 
tog  læres  i  et  Fjerding- Aar,  end  ved  puhliqve  Lectioner  uden 


Øvelse  i  nogle  Aar;  indstillende  derfor,  om  ikke  en  habil 
Person,  Sivers,  maatte  til  de  herved  forefaldende  Operationer 
og  Forretninger  ved  Academiet  antages  til  Prosector,  og  ham 
derfor  aarlig  forundes  for  det  første  :2<MI  Rdlr.  af  de  400 
Rdlr..  som  ere  tillagte  Directeur-Generalen  ved  Chirurt<ien. 
S.  Grttger,  til  4  Pensionairs  at  holde". 

Naar  han  her.  forøvrigt  ud  fra  en  korrekt  natur- 
videnskabelig Opfattelse,  vil  hævde,  at  Forelæsninger  over 
Anatomien  uden  nogen  Demonstration  eller  Øvelse  paa 
Kadaver  er  temmelig  unyttig  for  Eleverne,  saa  er  det 
sikkert  nærmest  en  god  taktisk  Vending  for  dermed  at 
dække  sin  Efterladenhed  og  dispensere  sig  fra  overflødig 
Ulejlighed  i  Fremtiden.  Det  er  ogsaa  et  ganske  godt 
taktisk  Greb  at  andrage  om  at  erholde  Halvdelen  af  det 
Criiger  til  Pensionærer  (Reservekirurger)  tilstaaede  Beløb. 
Thi  skjøndt  Criiger  ikke  altid  havde  sine  Pensionærpladser 
besatte  (hvad  der  fremgaar  t.  Ex.  af  Hennings5  Meddelelser), 
vilde  Buchwald  selvfølgelig  faa  Afslag  paa  denne  Anmod- 
ning —  Criiger  var  ikke  den  Mand,  der  navnlig  i  hine 
Kampaar  lod  sig  sine  Rettigheder  fravriste,  og  saa  stod 
Buchwald  jo  derved  fuldt  dækket;  han  havde  noksom 
vist  sin  store  Iver  for  at  docere  Anatomien  paa  frugt- 
bringende Maade,  og  kunde  jo  intet  gjøre  for.  at  han 
ikke  fik  den  ønskede  habile  Prosektor.  hvis  Erholdelse 
ogsaa  i  og  for  sig  maatte  anses  for  at  være  en  billig 
Fordring  fra  den  anatomiske  Professor,  der  nok  selv 
kunde  fritages  for  noget  af  det  grovere  Prosektorarbejde. 
Den  kongelige  Resolution  lød  nu: 

..Som  Kongen  er  af  Formeening.  at  en  eller  anden  af 
studiosis  Medicinæ,  som  paa  Collegio  Borrichiano  nyde  aarlige 
Stipendia  og  Beneficia,  skulde  vel  slig  Forretning  sig  ville 
paatage.  og  det  saameget  deshellere,  som  de  dog  ved  saadan 
Oveise  kunde  erlange  desto  grundigere  Erfarenhed  i  Ana- 
tomien, saa  er  funden  for  godt: 

At  Professoren  sig  derom  først  erkyndiger:  men  ifald 
af  disse  Medicinæ  studiosis  ingen  til  ommeldte  Forretning 
bliver    at    bekomme,     da    haver    han    dertil    at    reqvirere    en 

Person  hos  fornævnte  S.  Griiger.  som  ham.  hvergang  han 
det  hos  ham  reqvirerer,  dermed  skal  gaae  tilhaande''. 

Disse  anviste  Udveje  vare  jo  alle  usikre,  og  en  vel- 
lønnet Prosektor  —  det  som  Buchwald  vilde  have  for  at 
kunne  paalægge  ham  regelmæssigt  og  rigeligt  Arbejde  — 
fik  han  under  alle  Omstændigheder  ikke  paa  denne  Maade. 
Og  med  Hensyn  til  den  sidste  Anvisning  paa  at  laane 
en  Prosektor  hos  Cruger  er  det  rimeligt,  at  Buchwald, 
som  Ingerslev  siger s),  foretrak  at  undvære  en  saadan  — 
og  det  gik  da  ud  over  den  akademiske  Undervisning  i 
Anatomi.  Først  efter  nogle  Aars  Forløb  fik  Buchwald 
en  Prosektor,  saaledes  som  han  ønskede  det,  en  ung 
Mand,  der  ikke  blot  var  habil  som  Assistent,  men  snart 
kunde  paatage  sig  alene  og  selvstændigt  at  demonstrere 
og  foredrage  Anatomien;  det  var  den  nævnte  Heuermann, 
der  forlod  Crligers  Anstalt  for  at  slutte  sig  til  Buchwalds 
Theater  og  snart  at  blive  immatrikuleret  som  Student  — 
hvad  der  dengang  let  lod  sig  gjøre  for  en  ulærd  Kirurg, 
idet  Forordningen  af  15de  Marts  1743  indrømmede  Lem- 
pelse i  Artiumsfordringerne  for  dem,  der  ikke  havde  i 
Sinde  „at  affektere  noget  geistligt,  Skole-  eller  Universi- 
tetsembede" b).  Denne  Bestemmelse  kunde  saaledes  bi- 
drage ikke  lidet  til  at  lokke  unge  ærgjerrige  Elever  bort  fra 
Theatrum  anatomic.-chirurgicum  og  til  Universitetet  — 
hvad  den  ifølge  Herholdts  Vidnesbyrd 10)  ogsaa  gjorde. 

Buchwalds  Læreriver  for  Anatomien  afkøledes  saa- 
ledes hurtig,  og  heller  ikke  som  anatomisk  Videnskabs- 
mand fejrede  han  saa  store  Triumfer,  at  Akademiets 
Overlegenhed  over  Criigers  uvidenskabelige  Anstalt  traadte 
frem  paa  meget  slaaende  Maade.  Imidlertid  publicerede 
Buchwald  dog  netop  i  disse  Aar,  vi  her  staa  ved.  sin 
smukkeste  Afhandling,  egentlig  den  eneste  Produktion  af 
nogen  videnskabelig  Betydning,  som  skyldes  hans  Pen. 
Det  er  en  udførlig  Beskrivelse  af  et  i  og  for  sig  interes- 
sant, ved  Brystkassen  og  en  Del  af  Underlivsvæggen 
sammenhængende  Dobbeltmisfoster  („Historia  monstri  ge- 
melli    coaliti    et   compositi,    in   regio    hoc   emporio  nati, 

scholiis  illustrata").  I  de  tilføjede  Scholier  kommer  lian 
i  Særdeleshed  ind  paa  forskjellige  vigtige  og  da  bræn- 
dende Spørgsmaal  vedrørende  den  theoretiske  og  prak- 
tiske Fødselslære.  Saaledes  behandler  han  udførligt  den 
af  Deventer,  iøvrigt  paa  ensidig  og  overdreven  Maade, 
fremhævede  Abnormitet  i  den  svangre  Livmoders  Stil- 
ling (Obliqvitas  nteri).  hvilken  han  yderligere  søger  at 
fastslaa  og  begrunde.  Endvidere  drøfter  han  Spørgs- 
maalet  om  Disjunktion  i  Symfysen  som  lettende  Moment 
i  Fodsien.  hvilken  han  ligeledes  afgjort  holder  paa.  Han 
udvikler  ogsaa  i  et  Skolie  Nytten  af  en  „proyida  et  judi- 
ciosa  exploratio"  før  og  under  Fødslen.  Om  end  baade 
hans  Fastholden  ved  Betydningen  af  Oblikviteten  af  Liv- 
moderen og  ved  Løsningen  i  Symfysen  ere  blevne  mod- 
beviste ved  senere  Iagttagelser,  og  om  han  end  ikke  er 
Ophavsmand  til  nogen  af  disse  vigtige  omstridte  Lære- 
sætninger, saa  maa  Afhandlingen  dog  siges  at  være  af 
en  virkelig  videnskabelig  Karakter  og  ikke  at  være  uværdig 
til  den  Ros,  som  Levy  yder  den11).  Beskrivelsen  af  Mis- 
fostret og  de  tilføjede  Afbildninger  lade,  med  tilbørligt 
Hensyn  til  Datidens  hele  Standpunkt,  intet  Væsentligt 
tilbage  at  ønske. 

Saaledes  var  Buchwald  dog  i  Stand  til  at  skrive 
en  ret  smuk,  tildels  paa  egne  Iagttagelser  baseret  Af- 
handling, hvis  væsentlige  Indhold  iøvrigt  er  mindre  ana- 
tomisk end  obstetricisk.  Men  forøvrigt  udviste  han  heller 
ikke  med  Hensyn  til  sit  eget  gamle  Specialfag,  den  Buch- 
wald'ske  Slægts  piéce  de  resistance:  Obstetriken,  nogen 
særlig  stor  Lærer-  eller  Reformiver.  Han  fulgte  ikke 
engang  sin  gamle  ufortrødne  Faders  Fodspor  og  gjorde 
intet  Forsøg  paa  at  give  de  lægevidenskabelige  Studerende 
obstetricisk  Undervisning;  han  holdt  sig  strengt  konser- 
vativt eller  rettere  sagt  reaktionært  til  de  traditionelle 
Hverv,  som  paalaa  en  fornem  Chef  for  Jordemodervæsenet, 
og  som  han  —  det  skal  siges  til  hans  Hæder  —  stadig 
med  Samvittighedsfuldhed  og  Utrættelighed  varetog.  Disse 
Hverv  vare  altsaa  at  lede  og  udføre  de  forskjellige  Jorde- 

moderkommissionen  paah vilende  Forretninger,  navnlig 
Jordemødres  theoretiske  Undervisning  og  deres  Examina- 
tion  samt  dernæst  kontrollerende,  straffende  og  vejledende 
Tilsyn  med  deres  Virksomhed.  Undervisningsvirksom- 
heden udførte  Buchwald  ved  regelmæssig  hver  Fredag  at 
holde  Lektioner  for  Jordemodereleverne  12),  Examinationen 
ses  han  ligeledes  saa  godt  som  altid  personlig  at  have 
paataget  sig,  medens  Kommissionens  andre  Medlemmer 
hyppig  vare  fraværende,  hele  Tilsynet  og  den  senere 
Vejledning  tog  han  sig  ogsaa  med  Iver  af13),  og  i  hyppige 
Møder,  som  Kommissionen  sammenkaldte  paa  Studie- 
gaarden,  gav  Buchwald  Kjøbenhavns  Jordemødre  Med- 
delelser om  forefaldende  usædvanlige  Fødselstilfælde,  de- 
monstrerede Misfostre  eller  andre  Fødselshjælpen  berørende 
anatomiske  Fund  for  dem  o.  s.  v.  Han  foranledigede 
Emanation  af  et  Reskript  (af  16de  Oktbr.  1744),  hvorved 
den  Jordemoderkommissionen  i  den  oprindelige  Forord- 
ning tillagde  kontrollerende  og  straffende  Myndighed 
kunde  faa  en  mere  effektiv  Karakter.  Paa  det  begrænd- 
sede  Jordemoderfelt  var  Buchwald  ogsaa  ligefrem  reform- 
ivrig, idet  et  Reskript  (3die  Maj  1743)  om  Forhøjelse  af 
Jordemoderantallet  i  Kjøbenhavn  fra  30  (som  fastsat  i  den 
gamle  Forordning)  til  60  foranledigedes  af  ham  ved  den 
Motivering,  at  derved  „Fuskerier  og  mange  deraf  flydende 
farlige  Sviter  kunde  forekommes  og  der  tillige  kunde 
haves  et  Seminarium,  hvorfra  hele  Riget  med  habile 
Gjordemødre  kunde  vorde  forsynet".  En  Lettelse,  som 
Reskriptet  giver  Jordemødrene  i  deres  Examensgebyr  og 
Afgift  ved  Edsaflæggelsen,  er  ligeledes  Buchwalds  For- 
tjeneste. 

Men  videregaaende  Reformopgaver  indlod  han  sig 
ikke  paa.  Den  navnlig  med  udenlandske  Forbilleder  for 
Øje  nærliggende  Tanke  om  Oprettelsen  af  en  Fødsels- 
stiftelse, hvor  Jordemodereleverne  kunde  faa  ogsaa  den 
vigtige  praktiske  Uddannelse,  som  de  under  de  forhaan- 
denværende  Forhold  maatte  søge  ufuldkomment  at  er- 
hverve  sig  ved   at   gaa  Jordemødre   til  Haande   i  disses 

Praxis,  se.s  han  ikke  at  være  bleven  berørt  af,  lige  saa 
lidt  sum  han  bekymrede  sig-  om  at  uddanne  mandlige 
videnskabelige  Fødselshjælpere.  Han  synes  at  have  været 
tilfreds  med  status  quo,  hvor  de  fornemme  Medici  kun 
stude  sum  kontrollerende  og  vejledende  ligeoverfor  de 
lavere  professionelle  Fødselshjælpere,  og  hvor  altsaa  ope- 
rativ Fødselshjælp,  som  .Jordemodrene  ikke  kunde  be- 
sørge, overlodes  til  priviligerede  uvidenskabelige  Opera- 
torer. Ug  ved  det  Tidspunkt,  vi  her  staa  ved.  besad 
Kjøbenhavn  ogsaa  en  saadan,  som  kunde  glæde  sig  ved 
en  stor  og  vistnok  i  det  Hele  velberettiget  Autoritet, 
Johann  Firinciscus  Gottlieb  Schonheyder l*).  Efter  at  have 
tjent  sine  Læreaar  hos  en  Barberkirnrg  i  sin  tyske  Hjem- 
stavn og  derefter  studeret  Lægevidenskab  navnlig  ved 
Kollegiet  i  Berlin,  kom  han  som  ung  Mand  til  Kjøben- 
havn og  fik  Kondition  som  Svend  hos  den  omtalte,  da 
højt  ansete  priviligerede  Operatør  H.  D.  Claussen,  efter 
hvis  Død  han  selv  fik  kgl.  Privilegium  (1735).  dog  forst 
efter  at  være  bleven  examineret  og  ..dygtig  befunden"  af 
den  gamle  Buchwald.  Ligesom  sin  Formand  Claussen 
var  Schonheyder  en  særdeles  hæderlig  Personlighed,  i 
Besiddelse  af  tillidvækkende  Egenskaber  og  almindelig 
Dannelse.  Riegels,  hvis  Sympathi  for  Tidens  Kirurger 
rigtignok  er  noget  overstrømmende,  beærer  ham  med 
Betegnelsen  ..Litteratus  chirurgus"  l%  og  en  ret  kundskabs- 
rig Mand  var  han  vistnok.  Han  stod  i  nært  Venskabs- 
forhold til  Wohlert,  og  han  vandt  bestandig  større  An- 
seelse i  Kjøbenhavn.  ganske  særlig  som  en  praktisk  og 
dygtig  Fødselshjælper;  men  Obstetrikens  hele  nye  epoke- 
gjørende  Udvikling  var  han  dug  vistnok  temmelig 
fremmed  for. 

Pioneren  paa  dette  Omraade  i  Kjøbenhavn  var  som 
omtalt  Jens  Bing  jun.,  der  ved  hele  sit  fremskredne 
Standpunkt  og  ved  Afvisningen  af  Andragendet  om  at 
beskikkes  som  Generalaccouchor  maatte  komme  i  en  vis 
Opposition  netop  til  Buchwald,  med  hvem  han  dog  i  de 
følgende  Aar  virkede  sammen  som  Assessor  i  Jordemoder- 

kommissionen.  Efter  nogen  Tids  Forlob  habiliterede  han 
sig  yderligere  ved  at  lade  sig  immatrikulere  og  tage 
Doktorgraden  (1746),  hvorefter  han  tillige  blev  Medlem  af 
Collegium  medicum.  Men  dermed  kulminerede  han;  de 
særlige  Betingelser,  han  nu  havde  for  at  indtage  en  virke- 
lig Autoritetsstilling,  ses  han  i  den  følgende  Tid  slet  ikke 
at  have  benyttet,  og  den  beklagelige  Drikfældighed,  han 
senere  i  bestandig  højere  Grad  henfaldt  til 16),  har  vistnok 
allerede  ved  denne  Tid  begyndt  at  udøve  sin  slappende 
og  sløvende  Virkning.  Denne  sørgelige  Omstændighed 
forklarer  maaske  ogsaa.  at  hans  Inaugural-Dissertation, 
som  han  forsvarede  under  Buchwalds  Præsidium,  egentlig 
skuffer  berettigede  Forventninger.  Den  fører  Titlen 
„Sperimen  chirurgico-medico-practicum  de  causis  par- 
tus difficilis  notabilioribus"  og  behandler  kun  kort  og  ikke 
synderlig  indgaaende  disse  forskjellige  Aarsager.  der  af- 
hænge enten  af  den  Fødende  eller  af  Fosteret,  og  mellem 
hvilke  han  særlig  fremhæver  „uteri  constrictio".  Til 
Slutning  meddeler  han  tre  i  hans  Praxis  iagttagne  pro- 
Iraherede  Tilfælde  af  en  saadan  formentlig  Konstriktion, 
alle  iøvrigt  ligefremme  Skulderstillinger  med  Fremfald  af 
Armen,  i  hvilke  han  samvirkende  med  „alter  hujus  loci 
obstetricans"  [o:  Schonheyder]  lader  Konerne  dø  uforløste 
og  væsentlig  kun  behandler  dem  medikamentelt,  i  det 
ene  Tilfælde  dog  tillige  med  Amputation  af  Armen.  De 
af  ham  opfundne  Instrumenter  nævnes  intetsteds  i  Af- 
handlingen, og  senere  offentliggjorde  han  aldrig  noget. 

Disse  Instrumenter  have  saaledes  havt  den  ejendom- 
melige Skæbne,  at  de  først  ere  blevne  bekjendte  for 
Efterverdenen  ogsaa  herhjemme  gjennem  udenlandske 
Meddelelser.  Den  ivrige  Samler  og  frugtbare  Forfatter, 
Professor  anatomiæ  et  chirurgiæ  Giinz  i  Leipzig,  havde 
nemlig  erfaret  noget  om  de  af  Bing  opfundne  Instru- 
menter, en  ny  Tangform  og  et  Perforatoriuin,  og  ved 
Henvendelse  til  Opfinderen,  hvem  han  maaske  kjendte 
personlig  fra  sin  Studierejse,  faaet  Exemplarer  deraf  til- 
sendte til  Optagelse   i  sin  Instrumentsamling.     Giinz  lod 

da  nogle  Aar  senere  en  ung  Discipel,  Janeli,  der  senere 
selv  blev  medicinsk  Professor  i  Leipzig,  men  forøvrigt 
ikke  var  eller  blev  særlig  Obstetriker,  forfatte  en  akade- 
misk Disputation  derom  (De  forcipe  ae  forfice,  ferramentis 
a  Bingio,  chirurgo  Ham.,  inventis  eorumque  usu  in  partu 
difficili,  Lipsiæ  L750),  hvori  navnlig  Tangen  roses  i  en 
theoretisk  Motivering 17).  Omtrent  samtidig  omtales  og  be- 
dømmes den  gunstigt  i  en  Afhandling  af  Phitip  Jacob 
Boéhmer,  Professor  i  Halle,  en  med  Bing  samtidig  Discipel 
hos  Fried  og  Gregoire  og  en  af  dem,  der  henad  Aar- 
hundredets  Midte  i  Tyskland  virkede  ivrigst  for  tidssva- 
rende Reformer  i  Obstetriken.  Da  den  franske  obstetri- 
ciske  Banebryder  Levret  derefter  fremdrog  denne  Boehmers 
Afhandling  og  gjorde  Udtalelserne  om  Bings  Tang  til 
Gjenstand  for  indgaaende  Kritik,  blev  Opfindelsen  efter- 
liaa uden  almindelig  bekjendt,  men  nogen  større  Anvendelse 
vandt  Instrumentet  dog  ikke.  idet  forbedrede  engelske  og 
franske  Fødselstænger  kort  efter  fandt  almindelig  Indgang. 
Ogsaa  herhjemme  blev  Bings  Tang  saa  lidet  anvendt,  at 
Levy  intetsteds  i  Landet  har  kunnet  opdrive  noget  Ex- 
emplar  deraf  til  Fødselsstiftelsens  Instrumentsamling1''). 

De  Evner,  som  Jens  Bing  vistnok  sad  inde  med,  kom 
saaledes  ikke  til  fold  Udfoldelse.  I  den  sidste  Tid  af  sit 
Liv  ses  han  slet  ikke  at  være  mødt  hverken  i  Collegium 
medicum  eller  i  Jordemoderkommissionen;  han  søgte  for- 
skjellige  Stillinger,  men  erholdt  ikke  andet  offentligt 
Embede  end  Lægeposten  for  Søkadetterne  og  døde  tidlig 
(1754),  kun  faa  Aar  efter  sin  Onkel,  der  selv  ugift  havde 
taget  sig  af  den  urolige  Brodersøn  med  faderlig  Utrætte- 
lighed, men  ved  sin  Død  dog  ikke  efterlod  ham  sin  be- 
tydelige, i  Lægepraxis  erhvervede  Formue;  den  største 
Del  af  denne  lod  han  komme  Universitetet  og  dertil 
knyttede  velgjorende  Formaal  til  Gode.  Talrige  Studenter 
og  andre  til  Universitetet  hørende  Fattige  have  senere 
nydt  Godt  af  hans  omfattende  Legater,  og  allerede  af 
denne  Grund  har  den  gamle  Jens  Bing  gjort  sig  velfor- 
tjent til  det  smukke  Epitaphium,  hvormed  hans  Gravsted 

i  Frue  Kirke  udstyredes,  ligesom  til  den  rosende  Omtale, 
som  Caspar  Rothe  vier  ham19). 

Samtidig  med  Jens  Bing  jun.  var  der  ogsaa  enkelte 
andre,  der  bleve  livlig  berørte  af  den  store  Udviklings- 
bevægelse i  Obstetriken,  og  mellem  hvilke  maa  fremhæves 
Frederik  de  Buchwald,  den  allerede  omtalte  yngre  Broder 
af  Balthazar  de  Buchwald  og  vistnok  rigere  begavet  end 
denne.  Efter  først  at  have  studeret  samtidig  baade 
Theologi  og  Medicin  og  taget  theologisk  Attestats,  kastede 
han  sig  udelukkende  over  Lægevidenskaben,  foretog  en 
lang  Studierejse  til  Frankrig  og  Holland,  under  hvilken 
han  navnlig  beskjæftigede  sig  med  Anatomi  og  Obstetrik, 
og  disputerede  ved  sin  Hjemkomst  (1740)  under  Broderens 
Præsidium  for  Doktorgraden  ved  en  velskreven  Afhand- 
ling „Observationum  medico-anatomicorum  quadriga",  der 
for  en  Del  er  baseret  paa  pathologisk-anatomiske  Iagt- 
tagelser, gjorte  hos  Winsløw  i  Paris.  Det  følgende  Aar 
habiliterede  han  sig  yderligere  ved  en  anatomisk-obste- 
tricisk  Afhandling:  „Schediasma  anatomico-practicum  ex- 
hibens  thesium  decadem  de  musculo  Ruyschii  in  uteri 
fundo",  der  med  Rette  fremhæves  baade  af  M.  Schelderup20) 
og  Levy  som  betydelig,  og  „hvori  han,  støttende  sig  til 
egne  Undersøgelser,  foranledigede  ved  de  hos  ham  des- 
angaaende  i  Paris  vakte  Tvivl,  bekræftede  Tilstedeværelsen 
af  cirkulære  Fibrebundter  i  Modergrunden  og  paaviste 
disses  Betydning  saavel  for  Efterbyrdens  Fødsel  som  for 
Udvidningen  af  den  indre  Modermund" 21).  Derefter  modtog 
han  imidlertid  en  Ansættelse  som  Provindsialmedikus  i 
Aalborg22),  hvor  han  vedblev  at  virke  som  Fødselshjælper 
til  sin  tidlige  Død  1752,  men  trak  sig  tilbage  fra  egentlig 
videnskabelige  Sysler. 

Lod  som  nævnt  Balthazar  de  Buchwald  som  Lærer  i 
sine  egentlige  Specialfag  meget  tilbage  at  ønske,  saa  er 
der  paa  Forhaand  ingen  Grund  til  at  antage,  at  han 
skulde  præstere  noget  Betydeligt  i  de  andre  Discipliner, 
som  han  i  Embeds  Medfør  docerede.  Med  Hensyn  til 
Botaniken  havde  han  aabenbart  arvet  noget  af  sin  Faders 

nagende  Orm.  og  docerede  dette  Fag.  der  dengang  endnu 
betragtedes  som  et  Hovedfag  for  Læger,  med  usædvanlig 
Flid,  men  at  det  var  smaat  bevendt  med  hans  Under- 
visning, kan  læses  mellem  Linierne  i  den  citerede  Over- 
sigt over  Botanikens  Udvikling  i  Danmark,  som  Rottbøll 
publicerede  i  Videnskabernes  Selskabs  Skrifter,  og  hvori 
denne  efter  at  have  givet  den  gamle  Buchwald  det  ufor- 
beholdne Skudsmaal,  lakonisk  siger  om  Sønnen,  at  han 
„fulgte  sin  Fader  i  Embedet,  gav  Forelæsninger  i  Haven, 
anførte  de  Studerende,  blandt  hvilke  jeg  selv  ofte  var.  i 
Marken,  og  døde  1763,  efter  at  han  et  Par  Aar  tilforn 
havde  overdraget  mig  Anatomi  og  Botanik,  hvori  }en 
siden  den  Tid  haver  givet  Forelæsninger".  Rottbolls 
Pietet  for  hans  Lærer  forbyder  al  Dadel,  men  den  fuld- 
stændige Mangel  af  ethvert  rosende  Udtryk  taler  tydelig 
nok,  og  de  allerede  ovenfor  omtalte  nedsættende  Yttringer 
af  de  senere  Sagkyndige  Steffens.  Hornemann  og  Did- 
richsen, ere  saaledes  næppe  for  skarpe. 

Foruden  Anatomien,  som  Buchwald  „data  occasione" 
docerede  om  Vinteren,  og  Botaniken,  der  dyrkedes  om 
Sommeren,  samt  Jordemoderundervisningen,  som  han  vist 
bestandig  flittig  tog  sig  af,  læste  han  over  selve  Materia 
medica  og  enkelte  Gange  ogsaa  over  „Chirurgia  medica". 
Dette  sidste  Fag  havde  han  jo  baade  fra  sin  Faders 
Undervisning  og  paa  sin  Studierejse  erhvervet  sig  nogle 
særlige  Indsigter  i  og  var  forsaavidt  nok  i  Stand  til  at 
docere  det.  Men  det  nærmeste  Motiv  til.  at  han  af  og 
til  rørte  ved  dette  endnu  halvt  surnumerære  Fag.  var 
dog  vistnok  kun  Konkurrencen  med  Crugers  Anstalt, 
hvorpaa  det  i  ethvert  Tilfælde  tyder,  at  han  ikke  mere 
anmeldte  Forelæsninger  derover  senere  hen  i  Fyrrerne, 
da  Kampen  med  Criiger  var  stillet  af.  Nogen  større 
Betydning  have  disse  Lejlighedsforelæsninger  næppe  havt. 
om  de  da  overhovedet  ere  blevne  holdte. 

Af  Fakultetets  Primarius  Detharding.  der  var  gammel 
ved   sin  Ansættelse  i  1732.    kunde   der  henne  i  Fyrrerne 

ikke  være  Grund  til  at  vente  nogen  større  Forelæsnings- 
aktivitet  Efter  at  han  kort  efter  den  store  Jubilæumsfest 
1736  havde  dristet  sig  til  en  Kraftprøve,  ses  han  ogsaa 
hurtig  igjen  at  være  faldet  til  Ro.  og  inde  i  Fyrrerne 
nøjes  han  i  Reglen  med  at  anmelde  nogle  Forelæsninger 
over  Methodus  medendi.  ved  Siden  af  hvilke  han  „axio- 
mata  niediea  exponere  continuabit". 

Udenfor  Fakultetet  var  der  alt  i  alt  ikke  i  disse  Aar 
fremspiret  noget  betydeligt  videnskabeligt  Liv:  de  Bidrag 
til  Undervisning  og  overhovedet  til  Videnskabens  Frem- 
væxt.  som  Fundatsen  af  1732  synes  at  have  ventet  sig, 
vilde  ikke  ret  komme  til  Syne.  Men  imidlertid  begyndte 
en  ny  mægtig  Indvirkning  fra  Tyskland  at  gjøre  sig 
gjældende  ogsaa  i  Danmark.  Den  nye  Oplysningsbe- 
vægelse udfoldede  paa  bestandig  mere  fremtrædende 
Maade  sine  Virkninger,  forst  og  fremmest  i  det  ny- 
grundede  Universitet  i  Gottingen.  men  ogsaa  i  det  trods 
Pietismens  tiltagende  og  bestandig  mere  intolerante 
Tryk  dog  ungdomsfriske  Universitet  i  Halle.  Og  sam- 
tidig tændtes  i  Nord,  ved  det  gamle  Universitet  i  Upsala. 
et  straalende  Videnskabens  Lys.  hvis  Glands  omsider 
maatte  bemærkes  ogsaa  af  de  kjøbenhavnske  Øjne. 


_ 


XV. 

Det  nye  Universitet  i  Guttingen  og  dets  nit  iieinske  Fakultet.  — 
Haller.  —  Indvirkning  paa  Danmark.  —  Upsala  Universitet  og  dets 
Medicin  for  Linné.  —  Upsala  og  Stockholm.  —  Lunds  Universitet. 
—  Linné.  —  Medicin  og  Naturvidenskab  i  Halle.  —  Bohmer.  — 
Kriiger.  —  Kratzenstein  og  hans  første  naturvidenskabelige  Præsta- 
tioner. —  Elektricitetens  Anvendelse  i  Læeekuusten. 


Gottingeruniversitetets  Tilblivelseshistorie :)  frembyder 
ikke  ringe  Lighed  med  Hallenseruniversitetets.  Saavel 
her  smii  hist  sattes  Værket  tildels  i  Scene  ved  det  :  _ 
rende  Fyrstehuses  hæderlige,  om  end  vel  ogsaa  forfa  g  • 
_  Stræben  efter  at  hæve  og  styrke  Landet  ved  Viden- 
skabens Glands  og  Magt  Knrfyrstendømmet  besad  hidtil 
intet  eget  Universitet,  idet  det  Helmstadt'ske  tilhørte  den 
anden  brunsvig-li'ineburgske  Linie,  hvorvel  det  nok  op- 
rindelig betragtedes  som  fælles  Universitet  for  beggi 
Fyrstelinier.     Den  egentlige   og     Eg  Drivkraft  var 

dog  baade  i  Halle  og  Gottingen  en  ny  mægtig,  aandelig 
Bevægelse,  der  bestandig  stærkere  stillede  Kravet  om 
Rum  og  Virkeplads  for  sig.  Ligesom  Halle  i  Slutni]  _ 
af  det  17de  Aarhundrede  bares  frem  af  den  pietistiske 
Stronining  med  alle  dertil  knyttede  Reformations- 
Revolutions-Ideer.  saaledes  fremkaldtes  Gottingens  akade- 
miske Liv  af  den  nogle  Deeeimier  senere  frembrydende 
Pieaktion  mod  Pietismen,  af  Rationalismen  i  Religion  og 
Videnskab  med  alle  dens  Oplysnings-  og  Reformkrav. 
Gottingen  var  det  første  Universitet,  hvor  det  18de  Aar- 
hnndredes  -tore  Frigjorelsesbevægelse  gav  sig  et  konse- 
kvent Udslag  i  fuld  Anerkjeiulelse  af  den  frie  viden- 
skabelige Forsknings  selvstændige  Betydning  og  i  Etable- 
ring af  Professorernes  ubetingede  Lærefrihed. 

Den  Mand .  der  var  Hovedbæreren  af  disse  nye 
Tanker  n^  havde  baade  Villie  og  Evne  til  at  fore  dem 
ud  i  Livet,  var  den  udmærkede  og  selv  akademisk  fuldt 
dannede    hannoveranske    Minister    v.    Munchhausen    ieii 

Slægtning  af  Forfatteren  til  de  bekjendte  Eventyr),  der 
ogsaa  fuldt  forstod  at  knytte  de  rette  Kræfter  til  sig  til 
Medvirkning  i  de  store  Opgavers  Løsning.  Medens  det 
blev  overdraget  den  tidligere  Prof.  juris  i  Halle,  senere 
Historiograf  i  Hannover,  Hofraad  Gruber,  at  udarbejde 
det  projekterede  Universitets  almindelige  Statuter,  til 
hvilke  denne  under  den  nye  Konge  og  Kurfyrste  Georg 
II.  August's  Besøg  i  Hannover  i  1732  kunde  forelægge 
detaillerede  Forslag,  var  det.  den  unge,  men  allerede 
meget  berømte  Læge  Poul  Gottlieb  Werlhof  i  Hannover, 
der  havde  faaet  det  Mandat  at  gjøre  Forslag  om  Alt, 
hvad  der  henhørte  til  det  medicinske  Fakultet.  Denne 
fremragende  Mand  skred  til  Opgavens  Løsning  med  over- 
ordentlig Iver  og  Kyndighed.  I  en  udførlig  Betænkning 
(Decbr.  1733)  foreslog  Werlhof  Oprettelse  af  5  medicinske 
Professorater  henholdsvis  for  Anatomi,  Botanik,  Kemi, 
Theoria  medica  og  Praxis. 

Med  Hensyn  til  sidstnævnte  Fag  lægger  Werlhof 
særlig  Vægt  paa  Etablering  af  virkelig  klinisk  Undervis- 
ning, det,  som  det  hidtil  i  saa  høj  Grad  havde  skortet 
paa  ved  tyske  Universiteter.  Han  siger2):  „In  der  praxi 
selbst,  um  welcher  willen  die  meisten  medici  studiren, 
kommt  es  1)  auf  einen  geschichten  Professorem,  dann 
aber  auch  vornehmlich  2)  auf  die  Gelegenheit  zum  Prac- 
tisiren  selbst  an.  Denn  der  Professor  mag.lehren,  was 
er  vvill:  wenn  er  nichts  zeigen  kann,  so  gehen  die  Stu- 
denten hin,  wo  sie  Kranckheiten  und  Curen  selbst  zu 
sehen  bekommen.  Dieses  ist,  was  grossentheils  Paris, 
Leiden,  Strassburg  und  das  Gymnasium  zu  Amsterdam 
wegen  der  Hospitaler  von  Medicis  besuchen  machet;  und 
was  noch  jetzt  das  sonst,  da  Hoffmann  alt  wird,  mit 
medicis  schlecht  besetzte  Halle  in  Flor  erhalt,  weil  Herr 
Juncker  die  grosse  Menge  Patienten,  die  vom  Waisenhause 
freye  Apotheke  haben,  seinen  discipulis  zeiget.  —  Man 
hat  schon  langst  hier  im  Lande  eines  Hospitals  bedurfft 
und  wo  moglich  ware,  einen  fundum  dazu  ausfindig  zu 
machen,  und  solches  nach  Gottingen  zu  verlegen,  wiirde 

darob  der  medicinischen  Facultat  die  grosseste  Aufnahme 
erwachsen".  Hans  Blik  er  saaledes  fuldt  aabent  for 
Vigtigheden  af  en  organiseret  klinisk  Undervisning. 

Werlhofs  Bestræbelser  mødte  dog  mange  Vanskelig- 
heder, og  blandt  andet  den,  at  der  trods  al  Interesse  for 
Videnskaben  ogsaa  ved  dette  Universitet  saavidt  gjørligt 
skulde  økonomiseres.  Han  mente  derfor  ogsaa  at  maatte 
nøjes  med  at  fordre  3  medicinske  Professorer  ansatte, 
hvilke  skulde  fordele  Fagene  mellem  sig,  og  han  havde 
tre  bestemte  dygtige  Personligheder  for  Øje.  Det  var 
hans  egen  tidligere  Lærer  Heister  i  Helmstadt,  der  vilde 
være  i  Stand  til  fyldestgjørende  at  være  Lærer  baade  i 
Anatomi,  i  Botanik  og  i  Praxis,  dernæst  den  som  kemisk 
og  fysisk  Videnskabsmand  særlig  ansete  Professor  Ham- 
berger i  Jena  og  endelig  en  af  Boerhaaves  mest  lovende 
Disciple  Gaubius,  der  vilde  være  særlig  kompetent  til  at 
docere  den  medicinske  Theori  i  sin  store  Lærers  Aand. 
Men  ingen  af  disse  tre  Mænd  vilde,  da  det  kom  til 
Stykket,  modtage  Kaldelsen.  Forholdene  i  Gottingen 
forekom  dem  ikke  indbydende  nok,  og  blandt  Andet  vare 
de  betænkelige  ved  den  gamle  Stads  usunde  Luft  og 
Jordbund  og  ved  forskjellige  mangelfulde  Indretninger. 
Heister  og  Hamborger  bleve  ved  deres  Universiteter,  og 
den  endnu  unge  Gaubius  fik  som  Følge  af  Kaldelsen 
hurtig  en  Udnævnelse  til  Ordinarius  ved  Leydens  Univer- 
sitet, til  hvilket  han  allerede  iforvejen  havde  været 
knyttet  som  Docent,  og  virkede  derefter  her  i  en  lang 
Aarrække,  særlig  berømt  for  sin  selvstændige  Bearbejdelse 
af  Boerhaaves  Institutioner,  der  benyttedes  overalt  ved 
Universiteterne. 

Skjøndt  Gottingen  allerede  i  1733  fik  de  fornødne 
kejserlige  Universitetsprivilegier,  trak  det  saaledes  ud  til 
1735,  inden  det  lykkedes  Munchhausen  og  Werlhof  at 
faa  det  medicinske  Fakultet  konstitueret  ved  tre  nye 
Mænd,  som  omsider  modtoge  Kaldelsen:  Albrecht  fra 
Erfurt,  der  udnævntes  til  Professor  i  Anatomi,  Kirurgi 
og  Botanik,  Segner,  der  var  en  fysisk-kemisk  Discipel  af 

Hamberger  og  efterhaanden  erhvervede  sig  et  anset  Navn 
i  disse  Videnskaber,  og  endelig  Georg  Gottlob  Richter. 
der  var  Docent  ved  Kiels  Universitet  og  Livlæge  hos 
Fyrstebiskoppen  af  Liibeck  Adolph  Frederik,  den  senere 
Konge  af  Sverrig,  og  som  ved  Gottingens  Universitet  nu 
overtog  baade  den  medicinske  Theori  og  Praxis.  Saa 
mangelfulde  vare  imidlertid  foreløbig  Forholdene  i  Got- 
tingen,  at  Albrecht  maatte  nøjes  med  at  faa  sit  Anatomi- 
kammer anvist  i  et  mørkt,  gammelt  Taarn,  der  stod 
midt  i  en  Sump,  og  hvor  han  ovenikjøbet  maatte  arbejde 
under  Had  og  Forfølgelse  fra  Stadens  mod  Videnskab 
ikke  særlig  velsindede  Befolkning,  som  kaldte  ham  .Rak- 
keren". Richter,  der  altsaa  repræsenterede  de  egentlig 
medicinske  Hovedfag,  var  vel  en  meget  arbejdsom  og 
pligtopfyldende  Mand,  men  forøvrigt  væsentlig  kun  en 
filologisk  Polyhistor  af  det  1 7de  Aarhundredes  Type  og 
uden  Forstaaelse  af  alle  den  nye  Tids  Reformkrav.  Be- 
gyndelsen blev  saaledes  trods  alle  Werlhofs  Anstrengelser 
ikke  synderlig  glimrende,  og  efter  kun  et  Aars  Forløb 
var  Fakultetet  paany  uden  anatomisk-botanisk  Lærer, 
idet  Albrechts  iforvejen  svagelige  Helbred  knækkedes 
under  de  ugunstige  Forhold,  og  hans  Død  indtraf  allerede 
1736,  endnu  før  den  højtidelige  Indvielse  af  Georgia 
Augusta. 

Men  dette  Dødsfald  blev  til  afgjørende  Held  for  Got- 
tingermedicinen:  thi  Werlhofs  Opmærksomhed  henledtes 
nu  paa  den  28aarige  Albrecht  Haller,  der  dengang  virkede 
som  Læge  i  sin  Fødeby  Bern.  Haller  havde  vel  paa  det 
Tidspunkt  endnu  ikke  præsteret  noget  betydeligt  i  Læge- 
videnskaben, men  dog  stærkt  henvendt  Almenhedens 
Opmærksomhed  paa  sig.  Allerede  i  sine  Studieaar  gjorde 
han  sig  fremtrædende  bemærket  ved  den  Dygtighed, 
hvormed  han  i  gjentagne  Dissertationer  —  den  1ste  under 
sin  tidligste  anotomiske  Lærer,  Tubinger- Professoren 
Duvemoys,  den  2den  (hans  Inangural-Dissertation)  under 
Boerhaaves    Præsidium  slaaende    havde    paavist  det 

fejlagtige  i  den  stahlianske  Hallenser-Professor  Coschwités 

formentlige  Paavisning  af  en  ny  sublingval  Spytkirtel- 
gang, hvorved  Stenos,  Rivinus'  og  Caspar  Bartholins  tid- 
ligere Opdagelser  skulde  suppleres,  men  som  efter  Hallers 
nøjagtige  Undersøgelser  ikke  var  andet  end  en  Vene  — 
hvad  ogsaa  Heister  og  A.  F.  Walther  i  Leipzig  kort  efter 
bekræftede.  Overhovedet  havde  Haller  under  sit  lange 
Studieophold  hos  Datidens  to  Verdenscelehriteter  Boer- 
haave  og  Winsløw  gjort  sig  meget  bemærket  ved  sine 
videnskabelige  Evner  og  sin  utrættelige  Arbejdslyst.  I 
Leyden  kastede  han  sig  særlig  over  Botaniken  ved  Studier 
i  den  af  Boerhaave  i  udmærket  Stand  satte  botaniske 
Have,  i  Paris  selvfølgelig  særlig  over  Anatomien.  Hans 
Forskeriver  førte  ham  endog  her  til  at  stjæle  et  Lig  fra 
en  Kirkegaard,  hvad  der  opdagedes  og  tvang  ham  til 
skyndsomst  at  forlade  Paris  for  at  undgaa  Galejerne. 
Sin  store  Studierejse  endte  han  i  Basel,  hvor  han  med 
vanlig  Iver  under  Vejledning  af  den  berømte  Bemouilli 
gav  sig  til  særlig  at  dyrke  Mathematiken,  til  hvis  Studium 
han  fremdeles  hengav  sig  saa  intensivt,  at  han  mødte  for 
sent  i  Kirken  til  sin  Vielse,  fordi  han  var  bleven  optagen 
af  et  mathematisk  Problem. 

Med  ægte  Schweizer-Kjærlighed  til  sin  Hjemstavn 
nedsatte  han  sig  som  Læge  i  Bern,  men  gjorde  ingen 
Lykke,  blandt  andet  fordi  han  under  sine  Sygebesøg- 
plejede  at  være  absorberet  af  Læsning  i  medbragte 
Skrifter,  hvad  der  ikke  tiltalte  Patienterne.  Imidlertid 
kastede  han  sig  særlig  over  Udforskning  af  Alpernes 
Flora,  hvorved  han  ikke  alene  udførte  et  betydeligt  bota- 
nisk Arbejde,  men  ved  sine  for  hin  Tid  meget  dristige 
og  endnu  ganske  usædvanlige  Alperejser  begejstredes  til 
poetisk  Produktion;  da  han  i  1736  —  iøvrigt  ved  sin 
Hjemstavnskj  ærlighed  kun  modstræbende  —  modtog 
Kaldelsen  til  Gottingen,  havde  han  vundet  sit  største 
Navn  som  Digter  og  var  i  det  mindste  tildels  paa  denne 
Basis  endog  bleven  hædret  med  Optagelse  som  Medlem 
af  Akademier  i  Udlandet  (saaledes  i  Upsalas  nye  Viden- 
skabernes Societet);  hans   „Versuch  Schweizerischer  Ge- 

dichte"  udkom  i  talrige  rask  paa  hinanden  følgende  Op- 
lag og  har  vistnok  ogsaa  havt  sin  store  Del  i  den  lige- 
ledes som  tysk  Digter  optrædende  Werlhofs  Sympati 
for  ham. 

Men  efter  Hallers  Ansættelse  i  Gottingen  helligede 
han  sig  fuldt  og  udelt  Videnskaben.  Vel  blev  Opholdet 
i  den  gamle,  i  flere  Retninger  utiltalende  nordtyske  Stad 
paa  mange  Maader  ublidt  for  ham.  Strax  ved  Ankom- 
sten til  Gottingen  væltede  hans  Vogn  i  Stadens  ufarbare 
Gader,  og  rimeligvis  som  Følge  heraf  faldt  hans  elskede 
Hustru  Marianne  i  en  Sygdom,  hvis  hurtige  dødelige  Ud- 
gang hans  Fakultetskollega  Richters  og  Werlhofs  for- 
enede Kunst  ej  formaaede  at  afvende.  Snart  efter  gift 
paany  mistede  han  ogsaa  denne  Hustru  af  Barselfeber 
og  samtidig  det  nyfødte  Barn.  Den  uløselige  Konflikt 
mellem  Resultaterne  af  hans  naturvidenskabelige  Forsk- 
ninger og  hans  strengt  kirkelige  Anskuelser  medførte 
svære  sjælelige  Brydninger,  hans  Hjemve  og  bestandig 
ulmende  Ærgjerrighed  efter  at  opnaa  de  høje  Æresstil- 
linger  i  Bern  vedblev  at  gnave  paa  hans  Livstræ.  Men 
til  Trods  for  eller  maaske  rettere  som  Følge  af  disse 
Trængsler  fordybede  han  sig  med  overordentlig  Energi  i 
videnskabelige,  navnlig  anatomiske  og  botaniske  Forsk- 
ninger. tilbragte  en  meget,  stor  Del  af  sin  første  Tid  i 
Gottingen  i  det  omtalte  gamle,  uhyggelige  Taarn  og  fore- 
tog her  talrige  af  de  anatomiske  Undersøgelser  og  Vivisek- 
tioner, hvis  Resultater  dels  fremkom  hurtig  i  mindre  og 
større  Afhandlinger,  dels  afgav  Substrat  for  hans  senere 
epokegjørende  litterære  Arbejder.  Det  var  dog  navnlig, 
efter  at  han  i  1738  ved  Miinchhausens  Redebonhed  havde 
faaet  indrettet  et  smukt  og  hensigtsmæssigt  Anatomi- 
kammer, at  der  kom  fuld  Fart  og  Fremgang  i  hans  for 
Fysiologiens  hele  Reform  saa  betydningsfulde  Vivisek- 
tionsforsøg  paa  Dyr,  som  han  uden  Betænkelighed  skred 
til  trods  sin  bløde  Følelsesfuldhed  og  sin  hele  fromme 
Sindsretning,  fordi,  som  han  med  Rette  siger,  „et  eneste 
saadant  Experiment  ofte  har  fjernet  alle  de  af  aarelangt 

Arbejde  fremgaaede  Skuffelser.  Denne  Grusomhed  har 
gavnet  Fysiologien  mere  end  saa  godt  som  alle  andre 
Hjælpemidler,  hvis  Samvirken  har  støttet  vor  Viden- 
skab". 

Hans  anatomiske  Theater  tilligemed  en  dertil  hørende 
Professorbolig  hyggedes  inde  i  en  anselig  botanisk  Have, 
sOm  han  samtidig  fik  anlagt  og  ved  sin  bestandig  mere 
udstrakte  Forbindelse  med  fremmede  Botanikere  berigede 
med  mange  sjeldne  Planter.  Snart  fremkom  ogsaa  for- 
uden mindre  botaniske  Afhandlinger  det  store,  allerede 
tidligere  omtalte  Værk  om  Helvetiens  Flora.  I  Haven  fik 
han  endvidere  indrettet  et  stort  anatomisk  Museum  og 
et  anatomisk  Maler-Akademi,  fra  hvis  Tegnere  de  ud- 
mærkede Kobberstik  ere  fremgaaede,  der  smykke  mange 
af  hans  Skrifter. 

Det  var  imidlertid  ikke  mindre  som  Lærer  end  som 
Videnskabsmand  og  Forfatter,  at  han  hurtig  gjorde  sig 
berømt  og  kastede  en  bestandig  større  Glands  over  Got- 
tingens  nye  medicinske  Fakultet.  Navnlig  efterat  de  for- 
holdsvis storartet  indrettede  Instituter  for  Anatomi  og 
Botanik  vare  komne  til  Anvendelse  for  Undervisningen, 
og  efterat  Leydens  Fakultet  ved  Boerhaaves  Død  (1738) 
havde  tabt  sin  største  Prestige,  begyndte  lægevidenskabe- 
lige Studerende  at  strømme  til  Gottingen  fra  alle  Lande, 
hvorom  hans  begejstrede  Discipel  og  Landsmand  Zimmer- 
mann3),  der  i  Hallers  største  Glandsaar  (1747—51)  boede 
i  dennes  Hus  og  i  vidt  Omfang  tog  Del  i  alle  Mesterens 
Arbejder,  i  sin  dithyrambiske  Tonart  synger: 

Von  deiner  Elbe  Fluth.  avit  deren  breiten  Rticken, 

Als  einem  Meer, 

Mit  unbemuhter  Eil  und  stiller  Majeståt, 

Ein  Heer  von  Masten  pråchtig  geht; 

Vom  kaiten  Ladoga.  wo.  vor  Elisabeth 

Sieh  hundert  unbekannte  V6lker  bucken : 

Vom  Bernstein-Ufer  her, 

Wo.  froh  manen  fernes  Land  zu  speisen. 

Die  Weichsel  nach  dem  Haft'  mit  tausend  Lasten  eilt: 

Vom  alten  Rhein,   der  sich   bey  Hollands  Pracht  verweilt, 

Durch  dich  befreyt  vom  Schrecken  naher  Eisen: 

Von  steiler  Alpen  Fusz,  wo,  aus  der  milden  Schoosz, 

Die  Freybeit.   Schmuck    und  Gluck  auf  arme  Felsen  gosz: 

Von  Seelands  heldenreichem  Strande, 

Den  deiner  TOchter  Zier  mit  neuem  Glanz  belebt: 

Vom  letzten  Nord,  der  aus  dem  harten  Lande. 

Fur  Korn  und  Wein  nur  drohend  Eisen  gråbt: 

Vom  reichen  Dacien,  das  reines  Gold, 

Und  Blut,  das  theurer  ist,   Theresen  zollt: 

Und  von  der  Donau  Flut,  die,  stolz  mit  ibrem  Wien, 

Sich  schwellt,  der  Fliisse  Konigin: 

Vom  ternen  Ost,  vom  milden  Silden, 

Aus  manchem  Volk,  an  Sprach  und  Glauben  untersebieden, 

Hat  uns  der  Trieb,  nach  achter  Wissenscbaft, 

Und  wahres  Ruhms  siegbafte  Kraft. 

Nach  deiner  Leine  hingezogen; 

Den  første,  der  indfandt  sig  „vom  Seelands  helden- 
reichen  Strande",  var  den  nævnte  lovende  Henrici,  den 
stærkt  benyttede  Respondens  ved  Professorkonkurrencen 
i  1739;  han  tiltraadte  sin  Studierejse  i  Midten  af  Fyrrerne 
og  dyrkede  i  hele  tre  paa  hinanden  følgende  Vintre  med 
Iver  Anatomiens  Studier  hos  Haller4).  Hans  Exempel 
fulgtes  snart  af  flere  andre,  navnlig  efter  at  Regjeringeii 
ved  Frederik  V. 's  Tronbestigelse  havde  forandret  Signa- 
lerne og  vendt  sig  bort  fra  Halle  og  til  Gottingen,  med 
hvis  Universitet  og  dertil  knyttede  Oplysningsaand  det 
danske  Hof  indgik  en  nøje  Forbindelse,  der  gav  sig  frem- 
trædende Udslag  paa  mange  Maader,  blandt  andet  ved 
Indkaldelse  af  flere  af  Hallers  dygtige  Disciple. 

En  Forbindelse  af  anden  Art  knyttede  Gottingen  og 
Haller  samtidig  med  vort  nordligste  Nabouniversitet,  med 
det  ærværdige  Upsala.  Medens  det  danske  Hof  og  den 
danske  Medicin  søgte  Støtte  og  Ophjælp  i  Gottingens 
store   Videnskabernes  Lys  og  i   sin  Fattigdom   søgte  at 

ernære  sig  ved  Smuler  fra  den  Riges  Bord,  traadte  Upsala 
i  et  videnskabeligt  Jævnbyrdigheds-  og  livligt  Vexelvirk- 
Dingsforhold  til  Gottingen.  Thi  ogsaa  Upsala  havde  kun 
faa  Aar  efter  Hallers  Ansættelse  i  Professorpladsen  havt 
den  Lykke  at  faa  sin  ene  medicinske  Lærestol  indtagen 
af  en  videnskabelig  Stjerne  af  første  Rang,  af  Carl  Linné, 
hvis  Straaleglands  ikke  fordunkledes  af  Hallers,  saa  at 
Kjøbenhavn  nu  kom  mellem  to  store  videnskabelige 
Brændpunkter  og  maatte  modtage  kraftig  Indvirkning  fra 
begge  Sider. 

I  Upsala 5)  var  der  vel  ved  Olof  Rudbeck  den  Ældres 
Bestræbelser  allerede  forlængst  et  Grundlag  for  Linnés 
epokegjørende  Virken  givet  i  Oprettelsen  af  en  botanisk 
Have  (1655),  men  forøvrigt  havde  Medicinen  i  Upsala 
som  den  svenske  Medicin  i  det  Hele,  til  Trods  for  de 
geniale  Mænd,  som  vort  stolte  Naboland  aldrig  har 
manglet,  ført  en  temmelig  hensygnende  Tilværelse  lige 
til  Linnés  Fremkomst.  Det  er  saaledes  allerede  af  denne 
Grund,  foruden  af  politiske  Grunde,  forklarligt  nok,  at 
den  danske  Lægevidenskab  ikke  tidligere  har  været  be- 
rørt af  nogen  anden  kjendelig  svensk  Impuls  eller  Vexel- 
virkning  end  den  rigtignok  historisk  saa  berømte,  som 
udgjøres  af  O.  Rudbecks  med  Th.  Bartholins  samtidige 
Forskninger  om  Lymfekarrene  og  den  unge  svenske 
Videnskabsmands  meget  omstridte,  men  sikkert  velbe- 
grundede Prioritetskrav. 

Før  Rudbeck  blev  Medicinen  i  høj  Grad  forsømt  i 
Upsala,  ja  denne  Videnskab  var  i  Universitetets  hele 
første  Hundredaar  slet  ikke  repræsenteret.  Først  ved 
Hertug  Carls  Reorganisation  af  Universitetet  i  1595  blev 
en  medicinsk  Lærestol  oprettet,  men  den  stod  hyppig 
ledig  eller  gav  sig  dog  kun  lidet  Udslag  i  virkelig  Under- 
visning; og  ikke  synderlig  gunstigere  blev  Forholdet,  da 
der  i  1617  oprettedes  en  ny  2den  medicinsk  Profession. 
De  faa  svenske  Ynglinge,  der  vilde  vie  sig  Lægeviden- 
skaben, søgte  i  Reglen  al  Uddannelse  i  Udlandet,  hvor 
de    ogsaa  bestandig   lode    sig  promovere    for    at    faa    et 

virkelig  videnskabeligt  Stempel.  En  Professor  Johan 
Franck,  der  iøvrigt  dyrkede  nogen  Botanik  og  paracelsisk 
Farmakologi,  gjorde  vel  i  Slutningen  af  Trediverne  smaa 
Forsøg  paa  at  indføre  anatomiske  Øvelser,  men  snart 
døde  alt  igjen  hen,  og  Rigskantsleren  Axel  Oxenstjerna, 
der  vilde  have  en  Medikus  i  Fakultetet,  „som  ikke  alene 
kunde  diskurrere  og  disputere  de  causis  morborum,  men 
ogsaa  praktisere  og  fordrive  Sygdomme",  lod  da  i  For- 
staaelse  med  Universitetets  Kantsier  Johan  Skytte  ind- 
kalde den  allerede  ovenfor  nævnte  franske  Læge  Du 
Rietz,  der  som  Dronning  Christinas  Livlæge  blev  i  Stock- 
holm og  her  1643  paabegyndte  et  lægevidenskabeligt 
Undervisningskursus  af  mere  praktisk  Karakter,  idet 
Studenterne  rejste  til  ham  fra  Upsala.  Snart  ophørte 
imidlertid  ogsaa  denne  Undervisning,  der  selvfølgelig  ikke 
var  velset  i  Upsala,  og  som  den  franske  Læge  egentlig 
heller  ikke  synes  at  have  været  kvalificeret  til  at  give. 
Dermed  var  imidlertid  det  første  Skridt  i  Stockholm 
gjort  til  for  den  lægevidenskabelige  Undervisnings  Ved- 
kommende at  konkurrere  med  Upsala,  og  den  særlige 
Betoning  af  de  empirisk-praktiske  Krav  i  Stockholm  i 
Modsætning  til  den  mere  polyhistorisk-theoretiserende 
Retning  i  Upsala  vedblev  ogsaa  at  lade  sig  mærke  i 
hele  den  fremtidige  videre  Udvikling.  Undervisnings- 
bestræbelserne  i  Stockholm  bortdøde  heller  ikke  med 
Indstillingen  af  Du  Rietz's  nævnte  Kursus.  Det  snart 
efter  ligeledes  paa  denne  foretagsomme  franske  Livlæges 
Initiativ  oprettede  Collegium  medicum  fik  gjennem  sine 
Rettigheder  til  at  examinere  og  kontrollere  alle  de  til 
Medicinalvæsenet  hørende  Personer  og  sin  Forpligtelse 
til  saa  vidt  muligt  at  skaffe  Befolkningen  forsvarlig  Hjælp 
fra  saadanne  og  navnlig  til  at  sørge  for  Barberkirurgers 
forsvarlige  Uddannelse  naturlig  og  stadig  Anledning  til 
at  tænke  paa  Etablering  af  Undervisning;  allerede  inden 
det  17de  A århundredes  Udgang  ses  nogle  af  Kollegiets 
yngre  Medlemmer,  mellem  hvilke  de  senere  meget  ansete 
Livlæger  Bromelius,   Skragge  og  Ziervogel,   at  have  sat 

saadanne  Bestræbelser  i  Gang.  De  vilde  blandt  andet 
have  sjeldnere  Tilfælde  i  medicinsk  og  kirurgisk  Praktik 
fremdragne  til  Belæring  og  en  Hortus  medicus  indrettet, 
men  navnlig  arbejdede  de  paa  at  faa  Anatomien  demon- 
streret paa  Kadavere,  hvad  der  jo  var  af  særlig  Vigtighed 
for  de  Stockholmske  Kirurger.  Noget  ind  i  det  18de 
Aarhundrede  blev  ogsaa  en  virkelig  Profession  i  Anatomi 
indrettet  i  Stockholm  under  Kollegiets  Ægide,  og  anden 
Undervisning  fulgte  snart  efter. 

Foreløbig  beholdt  dog  Upsala  sit  Hegemoni  ogsaa 
som  lægevidenskabelig  Undervisningsanstalt,  og  en  ny 
Æra  oprandt  her  som  nævnt  allerede  i  det  17de  Aar- 
hundrede med  Rudbeck  den  Ældre  og  Kartesianeren 
Per  Hoffvenins,  „den  svenske  Medicins  Fader".  Denne 
forste  lovende  Æra  i  Upsala  blev  dog  ikke  af  lang  Varig- 
hed. Efterat  Rudbeck  som  ung  Student  og  væsentlig 
Autodidakt,  blot  paa  Grundlag  af  Læsning  af  Harveys  og 
enkelte  andre  fysiologiske  Anatomers  Skrifter,  med 
mærkelig  Genialitet  havde  paabegyndt  og  gjennemføri 
sine  Undersøgelser  af  Blodcirkulationens  nærmere  For- 
hold og  derved  var  kommen  til  sin  epokegjørende  Op- 
dagelse af  Lymfekarrene,  som  han  med  Pomp  demon- 
strerede for  Dronning  Christina,  og  efterat  han  derpaa 
videre  uddannet  ved  fremmede  Skoler  havde  overtaget 
den  1655  oprettede  Adjunktpost  i  Fakultetet,  tog  han  vel 
i  den  ved  hans  Initiativ  byggede  Anatomisal  energisk  fat 
paa  Undervisningen  i  Anatomi,  i  den  ligeledes  ny  ind- 
rettede botaniske  Have  paa  Undervisning  i  Botanik,  lige- 
som han  samtidig  docerede  flere  andre  Naturvidenskabs- 
fag. Men  hans  polyhistorisk-vidtsvævende  Aand  absor- 
beredes snart  af  forskjellige,  den  egentlige  Lægevidenskab 
fjernere  Bestræbelser,  og  hans  Kollega  Hoffvenins.  der 
med  større  Trofasthed  vedblev  at  hellige  sig  de  nu  ret 
talrig  tilstrømmende  Medicineres  Undervisning,  blev  dog 
eftérhaanden  mere  optagen  af  sine  filosofiske  Stridig- 
heder og  dode  dertil  tidlig. 

I  Begyndelsen  af  det  18de  Aarhundrede  indtoges 
ganske  vist  de  to  medicinske  Professioner  i  Upsala  paany 
af  rigt  begavede  Mænd,  Olof  Rudbeck  den  Yngre,  Fade- 
rens Vikar  og  Efterfølger,  en  af  Hovedmændene  for  Stif- 
telsen af  det  upsalensiske  Videnskabernes  Societet,  og 
Lars  Boberg.  Men  Rudbeck  absorberedes  som  Faderen 
af  vidtsvævende  polyhistoriske  Studier,  og  Roberg,  der 
var  en  talentfuld  Anatom  og  Praktiker  og  ikke  blot  viste 
sig  som  en  samvittighedsfuld  medicinsk  Lærer,  men 
havde  et  fuldt  aabent  Øje  for  klinisk  Undervisnings  store 
Betydning  og  med  Kraft  arbejdede  for  og  realiserede 
Oprettelsen  af  et  akademisk  Sygehus  i  Upsala,  trættedes 
dog  efterhaanden.  Den  store  Ildebrand  i  Upsala  1702 
havde  tilmed  øvet  sin  ødelæggende  Indvirkning  paa  de 
lægevidenskabelige  Institutioner,  og  ved  det  Tidspunkt, 
hvor  Linné  begyndte  sine  Studier,  var  den  medicinske 
Undervisning  i  Upsala  stærkt  i  Forfald  og  stod  tilbage 
for  Tilstanden  i  det  nye  Universitet  i  Lund,  hvor  den 
theoretisk  lærde  og  praktisk  dygtige  Kilian  Stobæus  med 
Nidkjærhed  tog  sig  af  sine  Disciple,  hvem  han  ogsaa 
indviede  i  den  medicinske  Praktik  —  skjøndt  han  var 
Professor  phil.  naturalis  et  physicæ  experiment.  og  ikke 
beklædte  den  medicinske  Profession,  i  hvilken  Dobelius 
von  Dbbeln  samtidig  virkede.  Til  Stobæus's  Disciple 
hørte  selve  Linné,  der  begyndte  sine  medicinske  Studier 
ved  Luncis  Universitet,  men  derfra  drog  til  Upsala  i  det 
Haab  yderligere  at  udvide  sine  Kundskaber.  I  saa  Hen- 
seende opfyldtes  ikke  hans  Forventninger,  men  derimod 
blev  den  unge  Student  selv  hurtig  lægevidenskabelig 
Lærer,  idet  han  1 730  overtog  Vikariat  i  Botanik  for  Rud- 
beck og  vandt  meget  Bifald  for  sin  livlige  Undervisning. 
Snart  afbrødes  dog  igjen  denne  Docentvirksomhed,  som 
det  synes  ved  hans  lidt  ældre  Konkurrent,  den  .allerede 
som  Adjunkt  i  det  medicinske  Fakultet  ansatte  og  netop 
fra  Studierejsen  tilbagevendte  Niels  Roséns  Intriger.  Men 
i  1734  lykkedes  det  Linné  ad  privat  Vej  at  erholde 
Midler  til  at  foretage   en  Studierejse   og   til   at  erhverve 

den  udenlandske  Doktorgrad,  som  først  gav  en  ung  Læge 
Anseelse  i  Hjemmet,  og  som  han  erhvervede  sig  i  Harder- 
wyck. 

Sine  verdensberømte,  systematiserende  botaniske  Ar- 
bejder, som  han  allerede  havde  paabegyndt  inden  sin 
Rejse,  fuldførte  og  publicerede  han  under  sit  Ophold  i 
Udlandet:  han  blev  derfor  modtagen  og  behandlet  ikke 
som  en  Studerende,  men  som  en  videnskabelig  Celebritet, 
og  samarbejdede  overalt  med  de  mest  ansete  Videnskabs- 
mænd, Boerhaave,  hos  hvem  han  under  et  langt  Ophold 
fordybede  sig  ligeligt  i  botaniske  og  egentlig  lægeviden- 
skabelige Studier,  sagde  ved  Afskeden  paa  sit  Dødsleje 
til  ham:  „Jeg  har  levet  min  Tid  og  gjort,  hvad  jeg  har 
formaaet.  Hvad  Verden  har  krævet  af  mig,  har  den 
faaet.  men  den  kræver  endnu  langt  mere  af  Dig". 

Ved  sin  Tilbagekomst  til  Hjemmet  mødte  han  imid- 
lertid ingen  Anerkj  endelse.  Han  tik  vel  snart  en 
god  Lægepraxis  i  Stockholm,  men  det,  som  han  bestandig 
særlig  higede  efter,  videnskabelig  Virksomhed  i  en  akade- 
misk Stilling,  vilde  man  ikke  indrømme  ham,  og  i  1739, 
da  Haller  under  vedvarende  Anfald  af  sin  Hjemve  tænkte 
paa  at  forlade  Gottingen  og  ønskede  at  sikre  sig  Linné 
som  sin  Efterfølger,  var  denne  lige  ved  at  gaa  ind  paa 
det  gjorte  Tilbud :  „til  en  Værdigere  kan  jeg  ikke  over- 
lade min  Plads",  erklærede  Haller.  Men  imidlertid  døde 
Rudbeck  1740,  Roberg  tog  strax  efter  sin  Afsked,  den 
tidligere  Adjunkt  Rosen  rykkede  nu  op  i  Rudbecks  theore- 
tiske  Profession,  hvorunder  ogsaa  Botaniken  hørte,  og 
efter  forskjellige  Vanskeligheder  og  mod  Linné  vendte 
fornyede  Intriger,  i  hvilke  Rosen  fremdeles  havde  Del, 
lykkedes  det  Linné  i  1741  at  blive  Robergs  Efterfølger 
med  praktisk  Medicin  som  Hovedfag.  I  1742  arrangeredes 
dernæst  en  Bytning  i  Undervisningsfagene,  ifølge  hvilken 
Botaniken  og  Naturalhistorien  tilfaldt  Linné,  medens 
Rosen  overtog  Praxis  medica. 

Saaledes  kom  dog  Linné  omsider  paa  en  Plads,  hvor 
han  ogsaa  som  Lærer  med  Autoritetens  hele  }'dre  Stempel 

kunde  gjøre  sine  store  reformatoriske  Videnskabsprin- 
ciper  gjældende.  I  systematiserende  Overblik  og  skarp 
Konsekvens  stod  han  snart  højt  over  den  Gottingske 
fejrede  Heros,  der  i  sin  Systematik  aldrig  var  naaet  ret 
ud  over  det  Tournefort-Boerhaave'ske  Standpunkt,  og  hvis 
Arbejde  iøvrigt  i  den  følgende  Tid  bestandig  mere  kon- 
centreredes om  specielle  fysiologiske  Opgaver.  Fra  Nær 
og  Fjern  strømmede  snart  videbegjærlige  Disciple  sammen 
til  Upsala  for  at  lære  Botanik  og  de  andre  naturhistoriske 
Discipliner  hos  den  Mand,  der  ved  sit  kæmpemæssige 
Geni  paa  engang  havde  løftet  hele  Naturhistorien  op  til 
fuld  Videnskab  -  -  og  med  det  samme,  skjøndt  selv  medi- 
cinsk Professor,  løsnet  de  gamle  Baand,  der  bandt  den 
til  egentlig  Lægevidenskab  som  et  underordnet  Hjælpe- 
middel for  denne. 

Alt  som  Straaleglandsen  fra  disse  to  nyvundne  Natur- 
videnskabens Centra,  Gottingen  og  Upsala,  bredte  sig, 
fordunkledes  det  tindrende,  om  end  altid  af  stærke  Slag- 
skygger hæmmede,  Lys,  der  tidligere  havde  kaldt  unge 
Videnskabsdyrkere  til  Halle.  Den  store  pietistiske  Op- 
rorsbevægelse,  som  fra  først  af  navnlig  havde  kaldt  de 
akademiske  Kræfter  til  Live,  havde  efterhaanden  omformet 
sig  fra  en  higende  og  kæmpende  Hetorodoxi  til  en  rolig. 
selvbevidst  og  sejrsbevidst  Orthodoxi,  der  fanatisk  vaagede 
over  Renheden  i  sin  Lære  og  nu  betragtede  anderledes 
Tænkende  som  forvorpne  Kjættere.  Ogsaa  paa  det  medi- 
cinske Omraade  vaagede  Stahls  fuldtro  Disciple  Alberti 
og  navnlig  den  fanatiske  Juncker  over  den  animistiske 
Læres  Renhed  og  kunde  gjøre  det  saa  meget  sikrere. 
som  Fr.  Hoffmanns  Alderdomssvaghed  lammede  den  kraf- 
tige naturvidenskabelige  Modvægt,  som  denne  betydelige 
Kapacitet  tidligere  havde  kunnet  gjøre  gjældende  i  Fakul- 
tetet. Bekjendelse  til  den  rene  Stahl'ske  Lære  var  for 
Juncker  Conditio  sine  qua  non,  men  saa  kunde  han 
ojisaa  fremdeles  give  Prøver  paa  den  unge  Pietismes 
Fordomsfrihed  og  Frisind,  hvad  der  t.  Ex.  viste  sig  i  de 
Doctorpromotioner,    han    med    stor    Liberalitet    og    uden 

mange  Skrupler  tilstedede  Kirurger  og  Andre  uden  dybere 
medicinsk  Uddannelse ;  han  vakte  ogsaa  en  vis  Opsigt 
ved  med  Opnaaelse  af  fornoden  kongelig  Bevilling  at 
lade  en  kvindelig  Læge.  en  ung  Præsteenke.  blive  festlig 
promoveret  i  sit  Hus6).  Men  hun  bekjendte  sig  ogsaa  til 
den  rene  Lære  og  var  bleven  opdragen  i  Stahlianismen 
forst  af  sin  Fader,  en  forøvrigt  meget  anset  pietistisk 
Læge  Leporin  i  Qvedlinburg,  og  derpaa  af  sin  Mand.  en 
pietistisk  Præst. 

Men  stod  Halles  Universitet  saaledes  i  et  vist  anta- 
gonistisk Grundforhold  til  den  yngre  Rival  i  Gottingen, 
saa  var  det  dog  tillige  i  flere  Henseender  et  Forbillede 
for  dette,  hvad  vi  allerede  have  set  netop  for  det  medi- 
cinske Fakultets  Vedkommende.  I  Sammenligning  med 
de  ældre  tyske  Universiteter  var  Halles  organiseret  efter 
langt  friere  Principer,  som  Munehhausen  og  lians  Hjælpere 
havde  taget  til  Mønster,  og  selve  Pietismen  rummede  og 
vedblev  uagtet  al  udviklet  Intolerance  at  rumme  den  tid- 
ligere paapegede  Dobbelthed:  ved  Siden  af  en  Ringeagt 
for  Videnskab  en  ivrig  Stræben  efter  Videnskabens  frugt- 
bare praktiske  Anvendelse.  Og  til  Trods  for  Juncker  og 
hans  Meningsfæller  kom  denne  sidste  Side  i  selve  llalle 
i  Fyrrerne  til  større  og  større  Gyldighed,  saa  at  der  i 
Universitetets  medicinske  Fakultet  rørte  sig  bestandig 
mere  fremtrædende  Reformbestræbelser  paralelle  med 
dem,  for  hvilke  Gottingen  var  den  nye  Hovédrepræsen- 
tant.  Sukcessivt  indtraadte  en  Omformning  af  selve 
Stahlianismen  i  Halle ;  den  sluttede  sig  lidt  efter  lidt 
nærmere  til  virkelig  Videnskab  og  kom  saaledes  til  at 
yde  ikke  uvigtige  Impulser  til  de  lægevidenskabelige 
Fremskridt,  som  Oplysningsbevægelsens  Krav  stillede 
frem  i  første  Række. 

Dette  gjaldt  om  den  til  anatomisk  Studium  knyttede 
videnskabelige  Kirurgi  med  den  dertil  sig  sluttende 
Obstetrik.  Uagtet  al  principiel  Foragt  for  Anatomien 
som  Fundamentalvidenskab  for  Medicinen  begyndte  stahli- 
anske  Professorer  at  dyrke  Faget,   saaledes  den  allerede 

nævnte  Coschwitz,  der  selv  paa  egen  Bekostning  ind- 
rettede et  anatomisk  Theater,  hvilket  fik  større  Betydning 
under  Efterfølgeren,  den  af  Ørets  Anatomi  fortjente  Pro- 
fessor Cassebohm  og  end  mere,  da  efter  dennes  Forflyt- 
telse til  Berlin  Philipp  Adolph  Bohmer  overtog  det  anato- 
misk-kinirgiske  Professorat.  Bohmer  var  som  tidligere 
omtalt  grundig  uddannet  i  den  nye  Obstetrik  i  Strass- 
burg og  Paris7)  og  virkede  i  sin  akademiske  Stilling  med 
Iver  for  dens  Fremme,  om  han  end  ikke  havde  nogen 
stor  skabende  Evne.  I  Særdeleshed  gjorde  han  sig  for- 
tjent ved  en  ny  forbedret-  og  udvidet  Udgave  af  det  for 
sin  Tid  dygtige  „Årtis  obstetriciæ  compendium  tam  theo- 
riam  quam  praxin  spectans",  som  1739  var  publiceret  af 
den  højt  ansete  engelske  Medicus  og  Fødselshjælper 
Richard  Mcmningham,  den  første  Grundlægger  af  en 
(privat)  Fødselsstiftelse  i  London.  Navnlig  kunde  Bohmer 
i  sin  nye  Udgave  af  Skriftet  give  værdifulde  Oplysninger 
om  den  uskadelige  Fødselstang,  som  han  havde  gjort 
grundigt  Bekjendtskab  med  hos  Grégoire,  ligesom  han 
jo  ogsaa  senere  fremdrog  Jens  Bings  danske  Tang. 

Ogsaa  af  hele  Udviklingsbevægelsen  i  de  egentlige 
Naturvidenskaber  i  Aarhundredets  første  Halvdel  blev 
Halle  mere  og  mere  berørt;  selve  Stahl  var  jo  ogsaa  for 
Kemiens  Vedkommende  ligefrem  en  af  Udviklingens 
Hovedbærere,  og  hans  Fakultetskollega  Fr.  Hoffmann 
havde  bestandig  sat  sin  Kraft  ind  paa  at  følge  og  aktivt 
virke  for  naturvidenskabelig  Kundskab  i  de  forskjellige 
Retninger.  Under  Stahlianerne  Albertis  og  Junckers 
Ægide  og  Fr.  Hoffmanns  tiltagende  Svagelighed  (han 
dode  1742)  laa  alt  vel  temmelig  dødt  hen;  men  i  Begyn- 
delsen af  Fyrrerne  bragte  den  aandslivlige  og  begavede, 
om  end  maaske  tillige  noget  overfladiske  Johann  Gottlob 
Kruger  ny  Fart  til  Veje  ved  sin  Lærervirksomhed  og  ved 
talrige  tildels  halvt  populære  tyske  Skrifter,  der  behand- 
lede Naturvidenskabens  forskjellige  Omraader.  Af  særlig 
Betydning  var  hans  voluminøse  „Naturlehre"  samt  et 
lille  Skrift   om  den  ejendommelige  Naturkraft,  Elektrici- 

teten,  hvis  Fænomener,  der  ganske  særlig-  maatte  fængsle 
de  for  Mystik  saa  oplagte  pietistiske  Videnskabsdyrkere, 
netop  dengang  begyndte  at  blive  nærmere  undersøgte  og 
at  tiltrække  sig  almindelig  Opmærksomhed. 

Den  af  Krugers  Disciple,  som  med  allerstørst  Iver 
og  Begejstring  kastede  sig  over  alle  disse  den  nye  Natur- 
videnskabs Problemer,  var  sikkert  den  senere  i  Dan- 
marks Historie  bekjendte  Christian  Gottlieb  Kratzenstein6), 
et  typisk  Exempel  paa  den  nye  naturvidenskabelige  Hal- 
lenserretning.  I  hele  sin  tidlige  Udviklingsgang  var 
Kratzenstein  en  pietistisk  Stahlianer.  Han  blev  opdragen 
i  Wernigerode  under  særlig  Protektion  af  Fuldblods- 
pietisten  Grev  Christian  Ernst,  der  skænkede  os  Blumen- 
berg  og  Carl.  En  af  Kratzensteins  allerførste  Publika- 
tioner under  Studieopholdet  i  Halle  fører  Titlen:  „Beweis 
dass  die  Seele  ihren  Korper  baue" 9)  og  er  intet  andet 
end  en  Gjenklang  af  Animismens  Hovedsætning,  dog  med 
nogle  dertil  knyttede  ret  selvstændige  Udviklinger  om 
Betydningen  af.  en  „Seelenkur"  o:  den  psykiske  Therapi. 
Men  samtidig  udgav  han  i  Trykken  et  Arbejde  af  diame- 
tral modsat  Beskaffenhed,  et  af  Akademiet  i  Bordeaux 
kronet  Prisskrift:  „Afhandlung  von  dem  Aufsteigen  der 
Dunste  und  Dåmpfe",  der  gav  for  sin  Tid  gode  Bidrag 
til  Opklaring  af  de  paagjældende  fysiske  Fænomener,  og 
hvorved  han,  som  hans  Hjemstavns  Biograf  med  Stolthed 
fremhæver,  ved  „Kratzensteins  Blære"  lagde  Grunden  til 
sit  videnskabelige  Navn.  Afhandlingen  dedicerede  han 
til  sin  Velynder  Grev  Christian  Ernst,  der  som  allerede 
omtalt  hørte  til  de  udviklede  for  Naturvidenskab  og  dens 
Anvendelse  interesserede  Pietister  og  paa  sit  Slot  i 
Wernigerode  havde  et  godt  naturvidenskabeligt  Bibliothek, 
hvoraf  Kratzenstein  som  Skolediscipel  havde  øst  Kund- 
skab, idet  han  samtidig  dog  havde  modtaget  Impulser  af 
Haller,  der  paa  sine  store  botaniske  Exkursioner  fra  Got- 
tingen  hyppigt  opholdt  sig  i  Wernigerode.  Fra  samme 
tidlige  Tid  skriver  sig  Kratzensteins  Opsats  „von  dem 
Nutzen  der  Electricitat  in  der  Arzneiwissenschaft"10),  der 

først  udkom  som  et  Brev  til  den  wurtembergske  Læge 
Faber  —  den  unge  Mediciner  laa  ikke  paa  den  lade  Side; 
i  en  Alder  af  kun  22  Aar  havde  han  saaledes  publiceret 
tre  selvstændige  Afhandlinger  og  behandlet  henholdsvis 
den  experimentelle  Naturvidenskab,  den  theoretiske  og 
den  praktiske  Medicin.  Det  følgende  Aar  (1746)  kom 
dertil  nye  akademiske  Afhandlinger:  „Theoria  electrici- 
tatis  more  geometrica  explicata"  —  hvori  han  forkaster 
den  da  af  Franklin  opstillede  unitariske  Elektricitets- 
Doktrin  og  er  paa  rigtigt  Spor  efter  den  dualistiske  Op- 
fattelse, som  senere  navnlig  ved  Du  Fay  vandt  Gyldighed 
—  og  „Theoria  fluxus  diabetici  ejusque  curandi  methodus", 
denne  sidste  som  medicinsk  Inauguraldissertation. 

Ved  sin  Opsats  om  Elektricitetens  Nytte  i  Sygdomme 
har  Kratzenstein  ovenikjøbet  den  Ære  at  være  den  første 
videnskabelige  Læge,  der  har  refereret  therapeutiske  For- 
søg med  den  da  nylig  opfundne  Elektrisermaskine,  og 
Æren  bliver  ikke  mindre  ved  ogsaa  for  ham  som  for  saa 
mange  Pionerer  at  være  knyttet  til  en  „Turnevej".  Hans 
Anskuelser  om  Elektrifikationens  therapeutiske  Nytte 
gjorde  ham  —  som  han  aabenbart  med  en  vis  stolt  Selv- 
følelse oplyser  de  danske  Lærde  om  i  sit  senere  Indled- 
ningsprogram  til  Forelæsninger  ved  sin  Ansættelse  i 
Kjøbenhavn  ll)  —  flere  Aar  igjennem  til  en  uafladelig  Skive 
for  Spot  og  Forhaanelser,  indtil  endelig  adskillige  frem- 
ragende Læger  og  Videnskabsmænd,  navnlig  Genferpro- 
fessoren  Jallabert  og  Wienerklinikeren  de  Haén12),  begyndte 
med  Held  at  anvende  Kunne thoden,  og  Kratzenstein  kom 
til  at  staa  med  Palmer  i  Hænderne.  Beskedent  fremhæver 
han  dog  selv  sin  Lærer  Kriiger  som  den,  der  først  har 
undfanget  Tanken  om  Elektrifikationens  Anvendelse  i 
Therapiens  Tjeneste.  Kratzenstein  beskriver  sin  om- 
drejende Maskine  med  Glaskugle  og  anbringer  de  Syge, 
til  hvilke  han  meddeler  Elektriciteten,  og  som  alle  ere 
blevne  bedre  derved,  paa  en  beget  Træskammel.  De 
Gnister,  han  ved  sit  elektriske  Bad  lader  fare  ud  af  dem, 
foraarsage  en  gjennemtrængende  Smerte,  især  i  Tæerne; 

tillige  sporer  han  derved  en  svovlet  Lugt.  Efter  at  have 
gjort  nogle  Forsøg  paa  sig  selv  har  han  til  Forklaring  af 
de  therapeutiske  Virkninger  strax  en  Theori  færdig  „nach 
unserem  stahlianischen  Lehrgebaude". 

Ved  den  elektriske  Rystelse  sættes  de  mindste  Dele 
i  Organismen  i  Bevægelse,  og  de  urene  „svovlede"  og 
„salte"  Partikler  jages  ud,  deraf  Lugten.  Blodbevægelsen 
og  Spændingen  i  Karrene  tager  til,  og  da  det  er  Fuld- 
blodigheden, der  er  Aarsag  til  de  fleste  Sygdomme,  virker 
Udjageisen  af  overflødige  Stofter  meget  heldigt  og  heldigere 
end  Sveden  og  Aareladningen.  Elektrifikationen  gjør 
Blodet  mere  flydende,  modvirker  Kongestioner  og  virker 
overalt  i  Legemet  fordelende,  saa  at  denne  Kurmethocle 
næsten  gjør  Tjeneste  som  en  Panace.  Man  bliver  træt 
og  søvnig  derefter  som  efter  Udførelsen  af  et  stort  Ar- 
bejde, og  Elektrifikationen  er  saaledes  tillige  et  narkotisk 
Middel.  Kurmethoden  virker  endvidere  paa  Lamheder, 
idet  ogsaa  Nerverne  blive  stærkt  rystede,  og  Elektriciteten 
er  langt  virksommere  end  den  sædvanlige  Pidsken  med 
Brændenelder.  Ogsaa  ved  de  forskjellige  Febres  malignæ 
som  Pest,  vil  den  elektriske  Kur  være  indiceret,  da  disse 
Sygdomme  have  til  Grund  en  subtil  og  fermenterende 
Materia  peccans  af  svovlet  Art,  hvorved  Blodet  sættes  i 
Forraadnelse.  Sjælens  helbredende  Arbejde  kan  derfor 
ved  saadanne  svære  Sygdomme  i  høj  Grad  lettes  og 
suppleres,  idet  man  da  maa  anbringe  Patienten  i  en 
Isolationsseng,  enten  ved  Om  vikling  med  Silketæpper 
eller  ved  Glasben  under  Sengen.  Ogsaa  ved  Fedtsyge 
vil  Elektriciteten  være  gavnlig,  da  Fedtet  for  en  stor  Del 
bestaar  af  svovlede  Dele.  Efter  denne  udførlige  viden- 
skabelige Begrundelse  af  Elektrifikationens  epokegjørende 
Kur  virkning  —  hvori  han  som  i  sin  senere  Virken  viser 
sig  i  høj  Grad  sangvinsk  deducerende  og  meget  lidet 
kritisk  —  aabner  han  endnu  mere  storartede  therapeu- 
tiske Fremtidsperspektiver  ved  at  antyde  en  Anvendelse 
af  den  elektriske  Kraft  i  Forbindelse  med  Centrifugal-  og 
Centripetal-Kraften  —  et  fysisk-therapeutisk  Æmne,  som 


258 

han  senere  i  Kjøbenhavn  kommer  tilbage  til,  og  med 
uformindsket  deduktiv  Sangvinitet  fremdeles  tillægger 
overordentlig  Vigtighed  for  Lægekunsten. 


XVI. 

Nye  Spor  af  naturvidenskabelig  Fremskridtsbevægelse  i  Danmark. 

—  Gram.  —  Chr.  Hees  fysiske  og  elektriske  Experimenter.  —  Den 
pietistiske  Stahlianismes  Tilbagegang.  —  Carls  sidste  Bestræbelser. 

—  Kongens  tiltagende  Sygdom  og  de  konsulerede  udenlandske 
Læger.  —  Obduktion  af  Kongens  Lig.  —  Medici  i  Forhold  til  Kvæg- 
pesten.  —   Agerbech.    —  Bøtticher.  —  Detharding.  —  Buchwald.  — 

Holberg  og  Medici. 


Ligesom  sin  Fætter  Greven  af  Stolberg  -Wernigerode 
havde  Christian  VI.,  som  vi  allerede  have  set,  Interesse 
for  Videnskaberne,  og  Landet  besad  jo  ogsaa  under  hans 
Regjering  Mænd,  der  havde  baade  et  aabent  Øje  for  Ud- 
landets forskjellige  videnskabelige  Bevægelser  og  Autoritet 
nok  til  at  kunne  fremkalde  om  end  kun  spredte  og  spar- 
somme Bestræbelser  for  at  gjøre  det  fattige  Danmark 
delagtig  i  den  udenlandske  Rigdom.  Saaledes  fornemlig 
Hans  Gram,  der  ogsaa  ses  at  have  været  Hovedmanden 
for  et  rigtignok  forgjæves  Forsøg,  der  allerede  1732 
gjordes,  paa  at  faa  Newtons  ansete  Discipel  Musschenbroek, 
Professor  i  Utrecht  (senere  i  Leyden)  kaldt  til  Kjøbenhavn 
og  ansat  ved  Kjøbenhavns  Universitet1).  Et  Vidnesbyrd 
om  den  samme  anerkendelsesværdige  Bestræbelse  er  det 
ligeledes  af  Gram  gjorte  Forslag  om,  at  theologiske  Kan- 
didater, som  havde  Stipendier,  skulde  tilholdes  at  høre 
Forelæsninger  over  Jurisprudens,  Medicin,  Mathematik 
m.  m.,  „for  siden  at  anvende  disse  Kundskaber  dels  i 
deres  Embede  dels  til  lærde  og  nyttige  Observationer  in 
re   physica   patriæ,    re  Medica,    Botanica,    Anatomica  og 

hundrede  Slags  Forbedringer  i  Kunster  og  Videnskaber 
at  paatænke,  paa  den  Maade  som  de  Svenske  saavelsom 
andre  Nationer  have  paabegyndt" 2).  Her  ses  allerede  Op- 
mærksomheden at  være  bleven  henvendt  paa  de  viden- 
skabelige Bevægelser  i  vort  nordlige  Naboland,  og  det 
er  vistnok  det  kort  iforvejen  af  Rudbeck  stiftede  Viden- 
skabernes Societet  i  Upsala,  som  Gram  særlig  har  for  Øje. 

Det  var  dog  fremdeles  fornemlig  Halle,  hvis  viden- 
skabelige Liv  og  Impulser  fandt  Gjenklang  i  Danmark, 
og  det  er  derfor  naturligt  og  betegnende,  at  de  første 
Rørelser  paa  de  nye  naturvidenskabelige  Fænomeners 
Omraade  angaa  den  mystiske  elektriske  Kraft  og  frem- 
komme hurtig  efter,  at  Krl'iger  i  sit  nævnte  Skrift  havde 
henledet  Opmærksomheden  derpaa;  Æren  derfor  har  en 
ung  Fysiker  Chr.  Hee,  der  aabenbart  har  været  i  Besid- 
delse af  en  livlig  videnskabelig  Interesse  og  ved  den  be- 
gavede Grev  Danneskjolds  Protektion  blev  ansat  som 
Lektor  ved  Søetaten.  Herved  kom  han  ogsaa  i  nærmere 
Forhold  til  Kongen,  der  ofte  lod  ham  foretage  fysiske 
Experimenter  for  sig,  men  dog  ganske  særlig  interesserede 
sig  for  elektriske  Forsøg,  hvorom  der  i  „Tidender  om  lærde 
Sager"  (1745,  Nr.  9)  gives  følgende  udførlige  og  pompøse 
Beretning: 

„I  sidst  afvigte  Aar  den  18de  Decenibr.  behagede  det 
Hans  Kongel.  Majest.  at  lade  sig  paa  sit  Slot  presentere  de 
fornemmeste  Experimenter  om  Electrieiteten,  som  paa  nogle 
Maaneders  Tiid  tilforn  havde  sat  de  Lærde  og  U-lærde  i 
Bevægelse.  Det  gandske  Kongel.  Herskab,  som  med  deres 
gracieuse  Nærværelse  bivaanede  dette  Experiment  fra  Kl.  4re 
til  Ste.  fandt  saa  stor  Behag  derudi,  at  De  (efterat  Dem  var 
viist  Experimenterne  med  Attractionen,  Lyset,  Ilden,  Anten- 
delsen,  Propagationen,  og  til  sidst,  hvorledes  man  ved  fleere 
Machiner  kunde  forstærke  Ildens  Force)  lode  sig  samtlig  alle 
paa  eengang  electrisere,  og  fandt  Behag  i  at  see,  hvorledes 
Ilden  med  een  næsten  insupportable  Force  gik  ud  af  den 
yderste  Spidse  af  Hans  Majestæts  Kaarde,  Hendes  Majestæts 
og  det  Kongl.  Herskabs  Klæder  og  Juveler. 


260 

Tvende  Aftener  derefter  blev  fra  5  til  7  andre  Experi- 
menter  i  samme  Gont  presenterede,  fornemmelig,  hvorledes 
Electriciteten  agerer  différemment  paa  Coulenrer.  persisterer 
in  vacuo,  hvorledes  man.  ved  at  slaae  een  Kage,  kand  pre- 
sentere  Planeternes  Bevægelse  om  Solen,  som  og,  ved  at 
slaae  een  Jern-Stang,  kand  giore  den  Magnetisk,  og  ved  Slaget 
efter  egen  Behag  forandre  Polerne. 

Til  sidst  indlod  Hans  Majestæt  sig  selv  i  een  Philosophisk 
Discours  med  Lector  Matheseos  ved  Søe-Etaten  Hr.  Hee;  (som 
ved  Hans  Chefs,  Hr.  General  Admiral-Lieutenant,  Greve  af 
Danneskiold  Samsøes  Forestilling,  havde  den  Ære  i  Hans 
Overværelse  samme  at  presentere)  om  A årsagen  til  disse  for- 
underlige Phaenomena  " . 

Referenten,  der  rimeligvis,  som  J.  Møller  antager3),  er 
Hee  selv,  tilføjer: 

„Hans  Kongel.  Majest.  viste  ej  alleene,  værende  denne 
Discours,  Prøver  paa  sit  ugemeene  Talent,  og  store  Behag 
for  Videnskaber,  men  lod  endog  et  offentligt  Beviis  derpaa 
see  i  at  regalere  bemældte  Lector  Matheseos  med  en  Present 
af  200  Rdlr.,  ved  at  formeere  hans  Gage  med  200  Rdlr. 
aarlig,  og  at  give  desuden  til  Experimenters  videre  Drift 
100  Rdlr.  aarlig." 

Hvilken  Interesse  for  de  pikante  Experimenter  det 
var  lykkedes  Hee  at  vække  hos  Kongehuset  og  Hoffet, 
ses  endvidere  deraf,  at  der  kort  efter  ved  Søetaten  aab- 
nedes  et  formeligt  Theatrum  physico-mechanicum,  „hvor 
Hans  Majestæt  i  egen  høje  Person,  og  i  Overværelse  af  Hans 
Høj-Grevel.  Excellence  Hr.  Greve  Danneskiold  Samsoe.  det 
heele  Admiralitet,  eendeel  Officerer  ved  Søe-Etaten  og  Holmens 
Mestere,  behagede  at  anhore  den  1ste  af  bemældte  Lector 
Matheseos  i  Landets  eget  Maal  holdne  Inaugural  Oration". 
Og  „til  Beviis  paa  den  Behag  Hans  Majestæt  fandt  udi  disse 
anordnede  Prælectioner,  tillod  Hans  Majest.,  at  af  Hans  eget 
Model-  og  Kunst-Cabinet  maatte  udtages  alt,  hvad  som  endnu 
kunde  tiene  til  at  supplere  de  ved  Holmen  værende  Physi- 
calske  og  Mechaniske  Instrumenter". 

Alt  dette  giver  da  til  Slutning  Referenten  Anledning 
til  at  udbryde: 

„Saa  stoor  en  Monarches  store  Naade  kand  ej  andet  end 
sætte  alle  dem,  som  bære  Kiærlighed  for,  og  legge  Vind  paa 
Videnskaber,  i  een  dyb  Ærbødighed  og  Glæde,  og  tillige 
bringe  dem  til  at  priise  det  Land  lykkelig,  der  har  een  Re- 
gent, der  er  baade  Videnskabers  Elskere  og  Befordrere". 

Videnskabelige  Resultater  af  Betydning  bragte  dug- 
dette  lille  og  forbigaaende  Institut  aldeles  ikke  til  Veje, 
og  Hee  var  sikkert  nok  ingen  fremragende  Kapacitet, 
men  som  en  Manifestation  af  noget  Nyt  i  Videnskabens 
Verden  fortjener  navnlig  de  elektriske  Experimenter  at 
noteres,  tilmed  da  efter  faa  Aars  Forløb  denne  Naturkraft 
virkelig  baade  i  Ud-  og  Indland  kom  til  at  spille  en  ret 
fremtrædende  Rolle  i  Lægekunsten. 

Denne  nye  naturvidenskabelige  Bevægelse  stod  altsaa 
endnu  i  nært  Forhold  til  den  hallensiske  Stahlianisme, 
men  til  denne  Retning  i  en  væsentlig  modificeret  Skik- 
kelse. Dens  gamle  rent  pietistiske  Form,  hertillands  først 
og  fremmest  repræsenteret  af  Carl,  havde  i  Fyrrerne 
efterhaanclen  tabt  sin  Autoritet,  idet  den  forøvrigt  kun 
naturligt  fulgte  den  religiøse  Pietismes  Tilbagegang  i 
officiel  Magt  og  Indflydelse.  Carl  forsøgte  vel  efter  sin 
Bortfjernelse,  ja  endnu  mange  Aar  derefter,  at  komme  i 
fornyet  Forbindelse  med  den  danske  Medicin,  idet  han 
forelagde  nogle  af  de  Skrifter,  som  lige  til  hans  høje 
Alderdom  i  vedvarende  Skrivesyge  flød  fra  hans  Pen,  og 
som  han  vistnok  ikke  altid  havde  let  ved  at  faa  publi- 
cerede, for  det  danske  Collegium  medicum  med  Anmod- 
ning om  Betænkning  og  Anbefaling4).  Kollegiet  svarede 
imidlertid  paa  Buchwalds  Forslag  høfligt  afvisende,  at 
„hvad  medica  angik  i  forberørte  Skrifter  var  vel  værd 
at  komme  for  Lyset,  men  anlangende  de  mange  akkorqi« 
og  fremmede  Ting,  som  der  fandtes,  var  det  bedre,  at 
de  bleve  rent  udeladte".  Hermed  maatte  Carl,  der  nu 
var  en  falden  Mand,  lade  sig  nøje,  og  med  hans  Ind- 
flydelse paa  den  danske  Medicin  var  det  forlængst  forbi. 

Den  anden  Støtte  for  pietistisk  Stahlianisme  i  Livlægernes 
Kreds,  Blinnenberg,  døde  allerede  1745,  kun  44  Aar  gi.5), 
iøvrigt  forsaavidt  netop  ret  heldigt,  som  Frafaldet  fra  den 
af  ham  repræsenterede  Retning  omtrent  samtidig  blev 
tydelig  i  Hofkredsen. 

De  udenlandske  Læger,  der  under  Christian  VJ.'s  til- 
tagende Sygelighed  i  hans  sidste  Leveaar  konsuleredes6), 
Lieberkuhn  og  Schaarschmidt  i  Berlin,  Werlhof  i  Gottingen, 
vare  alle  netop  saadanne,  som  indtoge  et  udpræget  anti- 
stahliansk  Standpunkt.  Begge  de  to  nævnte  Berlinerlæger 
havde  begyndt  deres  Studier  i  Halle  som  fuldtroende 
pietistiske  Theologer  og  Medicinere,  men  snart  vendt  sig 
bort  fra  Francke  og  Stahl.  Lieberkuhn  gik  til  Jena  som 
Fysikeren  Hambergers  Discipel  og  fuldendte  sine  Studier 
i  Leyden  hos  Anatomen  Albinus,  Boerhaave  og  Gaubius, 
hvorefter  han  ansat  ved  Berlins  Collegium  medico-chirur- 
gieiun  vandt  et  stort  Navn  som  Anatom  og  Præparator, 
ligesom  ogsaa  som  praktisk  Læge.  Schaarschmidt  viede 
sig  senere  særlig  den  videnskabelige  Kirurgi  og  lærte 
som  Forfatter  og  Professor  ved  Berlins  medico-kirurgiske 
Læreanstalt  i  Fysiologi  og  Pathologi  disse  Fag  i  natur- 
videnskabelig AancL  Disse  to  Læger  konsuleredes  kun  i 
Berlin  og  afgave  deres  skriftlige  Responsa  om  den  danske 
Konge,  der  iøvrigt  kun  betegnes  som  en  „Standesperson". 
Derimod  blev  Livlæge  Werlhof,  det  naturvidenskabelige 
Gottingeruniversitets  Hovedstøtte  og  Stahlianernes  Bane- 
mand i  Spørgsmaalet  om  Kinabarkens  therapeutiske  Be- 
tydning, tillige  hentet  til  Kjøbenhavn  i  Foraaret  17467).  da 
der  indtraadte  en  foruroligende  Vending  i  Kongens  Syge- 
lighed, som  hidtil  kun  synes  at  have  havt  Karakter  af 
et  Skranteri,  mod  hvilket  han  ad  libitum  anvendte  Piller 
af  Juncker,  af  Laub  og  Andre  vexelvis  med  Aareladninger 
paa  Fødderne  og  allehaande  lignende  gængse  og  temmelig 
uskyldige  Smaakure  —  hvori  ogsaa  den  bestandig  skran- 
tende Dronning  trolig  gjorde  ham  Selskab8). 

„Uden  at  være  syg,  uden  at  Medici  kunde  udfinde 
nogen  Aarsag   dertil,    svandt   Christian  VI.  bort  som  en 


263 

Skygge,  og  hans  Kræfters  daglige  Formindskelse  forkyndte 
ham  hans  nær  forestaaende  Ende",  saaledes  karakteriserer 
Charlotte  Dorothea  Biehl  Kongens  Tilstand 9).  Heller  ikke 
Werlhof  synes  at  være  kommen  den  skjulte  Sygdom  nær 
paa  Sporet,  siden  han  kun  fandt  sig  foranlediget  til  at 
ordinere  Seltersvand  og  Gedemælk  og  efter  at  have  er- 
klæret sig  enig  med  de  danske  Læger  hurtig  rejste  bort 
igjen,  skjøndt  man  søgte  at  holde  paa  ham  ved  Tilbud 
om  et  højt  Honorar  og  Etatsraadstitlen10).  At  en  Ventrikel- 
lidelse har  været  tilstede  som  Aarsag  til  Kongens  voxende 
Debilitet  og  pludselige  Død,  synes  man  at  have  formodet, 
og  en  ganske  vist  kun  svag  og  usikker  Bestyrkelse  af 
en  saadan  Antagelse  afgiver  den  af  v.  Aspern,  Putscher 
og  Wohlert  undertegnede  Sektionsberetning,  hvori  om 
Ventriklen  noteres:  „Der  Pylorus  ventriculi  hatte  an  seiner 
obersten  Flåche  einen  inflammirten  Flecken,  der  Umkreis 
war  viel  mlirber  und  bleifarbiger  als  der  iibrige  Theil  des 
Magens'  n).  Formodentlig  er  det  dette  lidt  ubestemte  Fund. 
der  ligger  til  Grund  for  C.  D.  Biehls  Beretning  om,  at 
Mavesygdommen  var  foraarsaget  ved  et  Stykke  Lapis, 
som  nogle  Aar  tidligere  ved  Touchering  af  en  Tandfistel 
var  smuttet  fra  Putscher  ned  i  Kongens  Svælg  og  Mave, 
og  som  Livkirurgen  af  Skræk  for  Uheldets  Opdagelse 
havde  forsømt  strax  at  faa  udtømt  ved  et  Brækmiddel. 
Selvfølgelig  er  dette  kun,  som  V.  Ingerslev  fremhæver12), 
en  løs  og  urimelig  Historie,  hvorvel  Forfatterinden  med 
Vægt  citerer  selve  Wohlert  som  sin  Hjemmelsmand. 

Saaledes  havde  den  danske  Hofmedicin  allerede  inden 
Christian  VI.'s  Død  kjendelig  fjernet  sig  fra  Halle  og 
nærmet  sig  Gottingen.  Naar  der  dog  foreløbig  ikke  spores 
nogen  fremtrædende  Indvirkning  eller  Befrugtning  fra 
dette  nye  Naturvidenskabens  og  Lægevidenskabens  Brænd- 
punkt, saa  finder  det  en  nærliggende  Forklaring  i  en  stor 
Nationalkalamitet,  som  samtidig  med  Kongens  Sygdom 
og  Død  overvældede  hans  danske  Lande,  og  som  ogsaa 
i  høj  Grad  lagde  Beslag  paa  de  arbejdsføre  medicinske 
Kræfter   og  maatte  vende  deres  Opmærksomhed  bort  fra 

andre  Opgaver.     Det  var  den  noksom  bekjendte  morde- 
riske Kvægpest. 

Samtidig  med  de  store  Pestepidemier  hos  Mennesker 
i  Begyndelsen  af  det  18de  Aarhundrede  rasede  ogsaa 
voldsomme  pestagtige  Epizootier,  navnlig  mellem  Horn- 
kvæget13). Disse  bredte  sig  fra  Asien  ud  over  det  østlige 
Europa  og  Ungarn  (hvoraf  Navnet  den  „ungarske  Kvæg- 
syge"), gik  derfra  over  til  Tyskland  og  videre  til  Holland 
og  England,  men  Danmark  blev  stadig  forskaanet,  indtil 
Kvægpesten  i  Begyndelsen  af  Aaret  1745  paa  engang 
brød  voldsomt  frem  i  Sydsjælland,  hvorfra  den  hurtig 
bredte  sig  videre  saavel  ud  over  denne  0  som  til  de 
andre  Øer  og  til  Jylland.  Allerede  i  Foraaret  1745  be- 
faledes det  Præsterne  i  Sjællands  Stift  at  bede  for  Kvæg- 
pestens Ophør,  men  dens  frygtelige  Ødelæggelser  varede 
ved,  og  9de  April  1745  anordnedes  der  da  en  almindelig 
Faste-  og  Bededag  for  at  afvende  Ulykken14).  Den  omtalte 
bornholmske  Præst  Agerbech  holdt  i  den  Anledning  en 
vidtløftig  Prædiken,  som  han  derpaa  indsendte  til  Kongen 
under  Titlen  „De  umælende  Bæsters  billigste  Suck  over 
Landets  ubændigste  Synder.  Forestillet  i  en  Prædiken, 
hvorudi  de  rette  Aarsager  til  denne  naadige  Landeplage 
vises  af  Guds  Ord  og  daglig  Erfaring,  holdt  i  en  meget 
syndig  Menighed  af  en  angergiven  Naade  søgende  Ar- 
beider" 15).  Aarsagen  er,  at  det  „umælende  Fæ  eies  af  onde 
og  ugudelige  Mennesker,  der  burdte  intet  andet  eie  end 
Forbandelse".  Som  særlig  ugudelige  nævner  han  „Hoer- 
karle,  Kromænd,  gierrige  Blodsuere  og  stadselige  Møer 
i  buntede  Klæder  og  narriske  Baand".  „Den  Skade, 
Landet  nu  lider  paa  sit  Fæ,  er  intet  Andet  end  en  Ad- 
varsel". Kun  Kongen  er  skyldfri,  og  han  fremhæver  i 
Dedikationen,  at  „hvor  alvorlig  han  end  har  beflittet  sig 
paa  at  vidne  mod  Landets  Synder,  har  han  dog  ikke 
kunnet  finde  andet  end  Leiligheder  til  at  rose  Landets 
fromme  Fader".  Skjøndt  lægekyndig  eller  dog  pseudo- 
lægekyndig  Mand    nøjes   han   med    denne   sin  pietistiske 

Ætiologi  og  gaar  ikke  nærmere  ind  paa  Sygdomsaar- 
sagerne  eller  Midlerne  til  Sygdommens  Bekæmpelse. 

Men  medens  saaledes  Agerbech  kun  lod  sin  Pietisme, 
men  ikke  sin  medicinske  Sagkyndigheds  Lys  skinne  til 
Bedste  for  de  umælende  Bæster  og  deres  Ejere,  optraadte 
hurtig  andre  med  lægevidenskabelige  Raad.  Den  gamle 
Botticher  var  den  første.  I  al  sin  Fortrykthed  og  Armod 
havde  han  fremdeles  bevaret  sin  tyske  Skrivelyst  og 
overordentlige  Trang  til  at  gjøre  sig  gjældende  i  Viden- 
skabens Kreds,  og  endnu  i  Epidemiens  Begyndelse  1745 
publicerede  han  en  „Betænkning  over  Kvægsygen".  Under 
denne  truende  Situation  kunde  han  dog  igjen  have  den 
Glæde  uden  Vanskelighed  at  faa  et  Skrift  trykt,  ja  den 
store  Aktualitet  hjalp  ham  til,  at  han  kort  efter  (1747) 
ogsaa  fik  det  publiceret  i  en  tysk  Udgave.  Men  noget 
stort  Udbytte  fik  Samtiden  ikke  af  hans  Betænkning. 
Han  opkoger  kun  de  gamle  Meninger  og  therapeutiske 
Anvisninger,  som  han  tidligere  var  fremkommen  med  i 
Anledning  af  Pesten  hos  Menneskene,  tilraader  Blod- 
udtømmelser  og  Anvendelse  af  forskjellige  præventive  og 
kurative  Medikamentformler,  idet  han  samtidig  benytter 
Lejligheden  til  at  fremhæve  sine  gamle  upaaskønnede 
Fortjenester  og  til  med  uformindsket  Bitterhed  at  revse 
det  danske  Samfund  for  dets  Utaknemlighed.  Og  forsaa- 
vidt  konkluderer  hans  Skrift  ganske  i  Overensstemmelse 
med  Agerbechs,  idet  han  i  Farsoten  ser  en  forskyldt 
Straf  fra  Gud  for  Samfundets  Laster,  dets  Hykleri,  Be- 
drageri, Rangsyge  og  hele  Uretfærdighed. 

Men  ogsaa  Autoriteterne  lod  hurtig  høre  fra  sig.  Paa 
den  Tid  var  endnu  intetsteds  nogen  særlig  Veterinær- 
videnskab udviklet  eller  noget  Veterinærvæsen  organiseret, 
og  det  var  altsaa  de  almindelige  Medicinalautoriteter,  først 
og  fremmest  det  medicinske  Fakultet,  der  overalt  var 
kaldet  til  at  tage  Affære  og  finde  paa  Raad  som  ved  en 
Menneskepest.  Mærkelig  nok  ses  vor  njr  oprettede  Insti- 
tution, Collegium  medicum,  slet  ikke  i  disse  Aar  at  have 
havt    Spørgsmaalet   under  særlig   Forhandling;     derimod 

bleve  Fakultetets  Kræfter  strax  fuldt  optagne  deraf  og 
anstrængte  sig  for  at  opklare  Sygdommens  A årsager  og 
Væsen  samt  finde  virksomme  Midler  til  dens  Bekæmpelse. 
Den  gamle  Detharding  skulde  navnlig  lægge  Vind  paa 
hint,  medens  den  unge  Buchwald  ifølge  kongeligt  Mandat 
tog  fat  paa  selve  Epizootiens  direkte  Bekæmpelse. 

Resultaterne  af  deres  Overvejelser  og  Erfaringer  have 
de  nedlagt  i  Afhandlinger  i  det  nye  „Kjøbenhavnske 
Selskab  "s  Skrifter,  2den  Del.  De  vare  begge  1745  blevne 
optagne  som  Medlemmer  af  Selskabet  i  Henhold  til  den 
ved  det  kgl.  Reskript  af  Ilte  Januar  1743  fastsatte  Ud- 
videlse af  det  lærde  Selskabs  oprindelige  rent  historiske 
Program,  der  var  formuleret  nogle  Maaneder  tidligere'"). 
„Dernæst  maa  I  og  have  i  Tanker",  siger  Reskriptet,  „til 
samme  Societet  at  invitere  dem,  som  udi  Historia  natu- 
rali samt  udi  de  medicinske,  mathematiske  og  mechaniske 
Videnskaber  vidste  at  fremføre  nogle  mærkelige  Inventa, 
der  kunde  agtes  værd  at  meddeles  Publico  og  tjene  saa- 
vel  til  bemeldte  Videnskabers  Forøgelse  som  til  Autorum 
Ros  og  Berømmelse".  Kvægpesten  gav  saaledes  begge 
de  medicinske  Fakultetsmedlemmer  Lejlighed  til  at  hævde 
deres  Plads  som  værdige  Medlemmer  af  det  nye  Viden- 
skabernes Selskab  ved  passende  naturhistoriske  Afhand- 
linger. De  bleve  optagne  den  5te  Oktober  1745,  og  endnu 
inden  samme  Aars  Udgang  havde  de  begge  oplæst  Af- 
handlinger om  det  brændende  Ænme. 

Dethardings  Afhandling  omhandler  væsentlig  et  ganske 
enkelt  omtvistet  pathogenetisk  Punkt,  nemlig  Galdens 
Forhold  under  Kvægsygen.  Ved  Obduktionen  af  døde 
Dyr  var  man  nemlig  bleven  opmærksom  paa.  at  Galde- 
blæren var  stærkere  fyldt  end  sædvanligt,  og  at  deri 
hyppig  fandtes  Galdesten.  Med  sædvanlig  Kombinations- 
bevægelighed  havde  man  strax  deraf  været  tilbøjelig  til 
at  slutte,  at  dette  var  et  væsentligt  og  ejendommeligt 
Symptom,  der  vilde  kunne  blive  Udgangspunkt  for  en 
frugtbringende  Behandling.  I  sin  Afhandling,  der  bærer 
Titlen    „Uforgribeuge  Tanker   over   de  Steene.    som   ere 

fundne  i  Gallel »læren  hos  det  af  denne  Tids  Sygdom  hen- 
faldne  Horn-Qvæg;  om  og  hvorvidt  samme  haver  Deel  i 
Sygdommen",  drøfter  Detharding  med  Kyndighed  og  kri- 
tisk Klarhed  dette  Funds  Betydning  og  kommer  tillige 
ind  paa  Sygdommens  Ætiologi.  Han  hævder  her  med 
megen  Bestemthed,  at  Sygdommen  ikke.  som  man  har 
været  tilbøjelig  til  at  antage,  har  sin  Oprindelse  i  slet 
og  forraadnet  Foder,  i  en  „nedfaldene  ond  Taage"  eller 
andre  lignende  ubestemte  Miasmer,  men  ene  og  alene  i 
en  fra  Tartariet  og  gjennem  Europa  ført  ligefrem  Smitte. 
Han  docerer  videre,  at  denne  Gift  er  specifik,  er  et 
„venenum  particulare*,  som  kun  angriber  Hornkvæget  og 
som  „bestaaer  i  et  mobilt  malicieus  Væsen,  hvilket  af 
Kvægets  Legemer  ved  Respirationen  fordeeler  sig  i  Luften 
og  tillige  med  den  trænger  sig  ved  Inspirationen  ind  i 
andres  Legemer:  enten  nu  at  samme  foreener  sig  i  Lungen 
med  Blodet  eller  (hvilket  og  snarere  kand  bevises)  at  det 
kommer  med  Spyttet  i  Munden  ned  i  Maven,  saa  breder 
det  sig  naar  det  ved  den  indvortes  Varme  i  Legemet  er 
endnu  gjort  tyndere,  videre  ud,  angriber  de  mest  aabne 
Dele.  gjor  Blodets  Beblandelse  ureent  og  saaledes  for- 
styrrer det  til  Livets  Inderholdning  Naturens  fornødne 
Arheide.  at  Legemerne  endelig  maa  crepere  og  undergaae". 
Efter  denne  Fundamentalbestemmelse  gaar  han  ind  paa 
det  specielle  omstridte  Spørgsmaal  og  viser  klart,  at  alt 
tyder  paa.  at  Galdestenene  intet  væsentligt  kunne  have 
med  Sygdommen  at  gjøre  og  som  Følge  heraf  heller  ikke 
kunne  afgive  noget  Udgangspunkt  for  et  nyt  rationelt  Be- 
handlingssæt.  Sin  Mening  om  dette  og  i  det  Hele  om 
den  eneste  effektive  Maade  at  bekæmpe  Kvægpesten  paa 
fremhæver  han  i  følgende  klare  Slutningsudtalelse: 

..Vel  er  det  saa  at  man  i  deslige  Tider  naar  smit- 
somme Sygdomme  grasserer,  gjør  sig  al  optænkelig  Umage 
for  paa  det  nøjeste  at  kunne  erfare  Grunden  og  Aarsagen 
dertil,  siden  man  derved  styrkes  i  den  Forhaabning.  at 
kunne  saaledes  desto  vissere  og  tryggere  udfinde  de, 
saa  vel    til    Præcaution.    som   Cnr,    tjenligste   Midler;     Af 

hvilken  Aarsag  deres  Curiositæt  ikke  heller  er  at  laste, 
som  ey  have  sparet  nogen  Flid  i  at  aabne  det  døde  Qvæg, 
og  derved  baade  at  anmærke  og  beskrive  alt  det,  som 
dem  er  kommen  usædvanlig  for:  Men  det  er  alleene  at 
beklage,  at  al  den  anvendte  Umage  har  ved  contagieuse 
og  ellers  sjelden  forekommende  Sygdomme  mestendels 
været  forgiæves,  hvilket  de  i  saa  stor  Mængde  skrevne 
og  trykte  Pest-Reglements  noksom  vidner:  Indtil  denne 
Dag  bliver  det  i  Pest-Tider  med  al  Billighed  anseet  for 
mere  vigtigt  og  magtpaaliggende  at  preservere,  end  at 
eurere,  og  fra  den  Tid  af,  at  Øvrigheden  har  ladet  sig 
det  være  angelegen,  at  afvende  Pesten  ved  at  hemme  og 
hindre  al  Omgang  med  de  inficerede,  af  hvad  Slags  de 
være  vil;  saa  er  derved  bleven  langt  mere  udrettet,  end 
ved  alle  Medicorum  Omhue  og  Medikamenter;  I  lige 
Maade  er  det  og  befunden  ved  denne  Qvæg-Sygdom,  at 
de  brugte  Anstalter  ved  at  afsondre  det  friske  Qxæg  fra 
det  syge,  at  slaa  det  syge  ihiel,  at  grave  det  ihielslagne, 
eller  af  sig  selv  hendøde,  dybt  ned  i  Jorden,  eller,  hvilket 
i  mange  Henseender  er  langt  bedre,  at  opbrænde  det  paa 
aaben  Mark,  har  gjort  langt  større  Nytte,  end  alle  Medici, 
end  sige,  alle  medicinske  Fuskere,  og  derhen  hørende 
motvillige  Hjælperes  Hjælpere  (hvilke  desforuden  af  de 
døde  Qvæg  søge  deres  Livs-Underholdning)  har  med  al 
deres  Raad  og  Anslag  kundet  udrette,  efterdi  det  er  for- 
nødent, at  Naturen  af  det  anstikkende  Veneno  Speciali 
maa  først  være  bleven  bekjendt,  førend  man  kan  udtinde 
og  faa  et  Antidotum  derimod,  som  man  kan  forlade  sig 
paa,  og  i  Mangel  deraf  har  alle  hidindtil  brugte  Remedia 
med  Aareladen,  Haar-Snorer,  Purgeren,  Clysterer,  bittre 
Urter,  Baden  i  Kalk-Vand,  og  saa  videre,  ikke  været  til- 
strækkelige, eller  kundet  lange  til  Maalet." 

Buchwald,  der  i  1745  havde  modtaget  kongeligt 
Mandat  til  at  gjøre  Kurforsøg  med  de  syge  Besætninger 
paa  Amager,  har  som  Følge  deraf  afgivet  særlige  Ind- 
beretninger til  Regjeringen17),  men  sin  egentlige  videnska- 
belige Redegjørelse  har  han  dog  forelagt  i  Videnskabernes 

Selskab.  Han  slutter  sig  i  sin  „korte  Beretning,  hvad 
han  angaaende  Qvæg-Sygen  har  kundet  observere"  med 
Hensyn  til  Sygdommens  Ætiologi  væsentlig  til  sin  Kollega. 
Men  medens  denne  med  den  kritiske  Videnskabsmands 
Forsigtighed  nøjes  med  at  betone  Smitten  uden  nærmere 
at  gaa  ind  paa  „det  maliciøse  Væsens"  Art,  behandler 
Buchwald  dette  sidste  Punkt  udførlig.  Han  ser  som  Na- 
turvidenskabsmand ganske  bort  fra  den  opstillede  trans- 
cendentale Theori  med  en  „Causa  occasionalis  determi- 
nata",  troer  heller  ikke  paa  et  problematisk  Miasma 
(„Venenum  halituosum"),  men  tiltræder  afgjort  den  fra  de 
berømte  hollandske  Forskere  Leeuwenhoecks  og  Hart- 
soeckers  Fund  af  mikroskopiske  „Insecter"  udgaaede 
Theori  om,  at  saadanne  usynlige  Smaadyrs  Overførelse 
og  Indtrængen  i  Organerne  og  Blodbanerne  ved  deres 
hurtige  Formerelse  volde  de  svære  Sygdomstilfælde;  han 
drager  videre  Paralleler  fra  den  „vis  caustica",  som  iagt- 
tages ved  de  spanske  Fluer  —  de  „store  Insekter".  Ogsaa 
„de  smaa  Insekter"  virke  ved  at  „kommunicere  Vædskerne 
et  Alcali  volatile  corrosivum  eller  brændende  Væsen,  som 
ved  Cirkulationen  breder  sig  i  en  Hast  ud  over  det  hele 
Legeme".  Vi  have  saaledes  her  hos  forrige  Aarhundredes 
Forskere,  i  deres  Theori  om  et  contagium  vivum,  i 
Svøbet  hele  Nutidens  Lære  om  pathogene  Mikrober  med 
deres  toxiske  Dekompositionsprodukter.  Buchwald  er 
paa  ingen  Maade  Lærens  Ophavsmand:  han  refererer  den 
kun  og  betoner,  at  saadanne  Opdagelser  kun  kunne  gjøres, 
hvor  der  er  „Overflødighed  af  Instrumenter  med  andre 
fornødne  Reqvisitis,  samt  fornuftige  Anstalter  til  Syge- 
huse under  retskaffene  medicorum  Opsyn".  Han  benytter 
saaledes  her  Lejligheden  til  med  en  vis  Bitterhed  at  klage 
over  de  graverende  Mangler,  der  hæmme  Lægevidenska- 
bens Flor  i  Danmark.  Hans  aabne  Blik  for.  hvad  den 
daværende  Medficin  ørst  og  fremmest  tiltrængte,  ville  vi 
i  det  Følgende  se  nye  Beviser  paa. 

Men  Buchwald  opstiller  ikke  alene  sin  pathogenetiske 
Theori,    han   søger  tillige   og   fornemmelig   at  gjøre  den 


270 

frugtbringende  til  Etablering  af  en  effektiv  kurativ  Be- 
handling, og  han  havde  saa  meget  mere  Grund  til  at 
gjøre  det,  som  han  var  beklædt  med  det  nævnte  konge- 
lige Mandat.  Efter  at  han  yderligere  og  paa  sin  sæd- 
vanlige brede  Maade  har  detailleret  de  fremstillede  patho- 
genetiske  Momenter,  giver  han  sig  derfor  til  at  formulere 
en  rationel  Therapi,  hvorved  han  sigter  paa  1)  at  dræbe 
Insekterne  med  deres  mange  Æg,  2)  at  destruere  det 
deraf  fremgaaede  „alcaliniske  Væsen",  3)  at  dæmpe  Irri- 
tationen og  den  dermed  følgende  Putrefaction,  4)  følge 
Naturens  Anvisning  ved  at  drive  dette  skarpe  Væsen 
udad  mod  Peripherien.  Den  første  Indikation  tilfreds- 
stilles erfaringsmæssigt  af  Mercurius,  om  hvilket  Stof  han 
i  Overensstemmelse  med  sin  Lærer  Boerhaave  fremhæver, 
at  „det  penetrerer  overalt  i  Legemet";  Tilsætning  af 
Kamfer  forøger  Virkningen.  Den  2den  Indikation  op- 
tyldes  ved  Indgift  af  Syrer,  den  3die  og  4de  ved  Nitrum 
og  Kamfer;  til  at  støtte  Naturens  uddrivende  Bestræbelser 
ere  ogsaa  Setacea  paa  Halsen  vigtige.  Derimod  advarer 
han  stærkt  mod  Aareladninger,  da  disse  let  give  For- 
stoppelse i  de  fine  Aarer  og  hindre  Blodets  kraftige  Be- 
vægelse, som  netop  skal  bevirke  Giftens  Uddrivelse  i 
Periferien.  Denne  Mening,  ligesom  iøvrigt  hele  hans 
therapeutiske  Raisonnement,  er  kun  en  Gjengivelse  af  de 
da  herskende  Anskuelser  om  Behandlingen  af  Menneskets 
Pest  —  og  have  ogsaa  derved  forøget  Interesse.  Sin 
Kurmethode  nærer  han  en  sikker  Tillid  til,  men  han  kan 
dog  ikke  fordølge,  at  Erfaringens  Vidnesbyrd,  hvilket  han 
som  god  Hippokratiker  ikke  kan  undgaa  at  appellere  til, 
ikke  er  meget  talende  —  men  det  er  de  slemme  Amager- 
bønders Skyld;  thi  disse  „vilde  ey  lade  sig  persvadere 
eller  true  til  at  bruge  Medikamenterne  ordentlig".  Og 
han  kan  da  kun  glæde  sig  ved  en  eneste  Ko,  tilhørende 
Sognepræsten  Hr.  Røbel  i  Hollænderbyen ;  den  har  brugt 
Kuren  fuldt  og  konsekvent  og  har  ogsaa  med  Glands 
overstaaet  Sygdommen.  Denne  enestaaende  exemplariske 
Patient  fremhæver  han  gjentagne  Gange  med  Stolthed  og 

Selvfølelse.  Afhandlingen  slutter  han  med  ærbødigt  at 
anerkjende  den  pietistiske  Opfattelse  af  Sygdommen  som 
overhovedet  af  alle  Epidemier,  at  de  nemlig  først  og 
fremmest  vare  „Guds  Riis,  hvormed  han  hjemsøger  os 
alle  som  en  naaderiig  Fader".  Ligesom  den  gamle  Buch- 
wald satte  Sønnen  nok  Pris  paa,  idet  Mindste  i  Christian 
VI.s  Tid,  at  staa  sig  godt  med  Pietismen. 

De  vantro  Amagerbønder  kunde  dog  i  dette  Tilfælde 
nok  være  deres  Mistillid  til  den  officielle  Lægekunst  be- 
kjendt.  Thi  ikke  blot  havde  de  Fakultetets  ledende 
Senior  og  Dekanus  afgjort  paa  deres  Side,  men  i  samme 
Bind  af  det  Kjøbenhavnske  Selskabs  Skrifter  findes  ved 
Siden  af  Buchwalds  Afhandling  fra  en  ganske  særlig- 
anselig  Storbonde,  nemlig  fra  ingen  ringere  end  Ludvig- 
Holberg,  et  Indlæg  om  Kvægsygen,  der  ved  sin  skeptiske 
Klarhed  og  Overlegenhed,  ved  sit  hele  ædruelige  og  for- 
nuftige Raisonnement  lader  Naiveteten  i  Buchwalds  thera- 
peutiske  Udviklinger  komme  end  stærkere  til  Syne.  I 
denne  Holbergs  „korte  Betænkning  over  den  nu  regje- 
rende  Qvæg-Syge  med  nogle  oeconomiske  Anmærkninger" 
raillerer  han  over  den  gængse  Overtro  at  tillægge  den 
store  Komet,  som  netop  lod  sig  se,  Aarsagen  til  denne 
Kalamitet  og  benytter  forøvrigt  Lejligheden  til  at  give 
sin  Mistillid  til  Læger  og  Lægekunst  frit  Løb;  han  frem- 
hæver ikke  uden  noget,  der  ligner  Skadefryd,  at  „aldrig 
have  Fysici  taget  mere  Feil  under  deres  Gisninger  og 
medici  mere  i  deres  Recepter".  Derfor  tilstaar  han,  at 
„endskjøndt  jeg  haver  havt  mange  Recepter,  som  alle 
holdtes  for  ufeilbare,  jeg  dog  ikke  har  kommuniceret 
nogen  til  mine  Bønder;  jeg  har  formanet  dem  alene  at 
være  betænkte  paa,  hvorledes  de  i  Fremtiden,  naar  Syg- 
dommen engang  ophørte,  kunde  reise  sig  af  denne  Skade 
igjen".  Og  de  gode  og  fornuftige  Raad,  han  har  givet 
dem,  bestaa  da  i,  at  de  skulle  holde  paa  deres  nyfødte 
Kalve,  '-thi  det  er  derved  Horn-Qvægets  Mangel  igjen 
skal  erstattes,  om  de  blive  conserverede,  og  hvis  de  døe 
tillige  med  Qvæget,  er  Forbisen  ikke  pro  tempore  stor"; 

endvidere  at  de  skulle  soge  af  al  Magt  at  udvikle  de 
forskjellige  andre  Indtægtskilder,  som  hidtil  ere  blevne 
forsømte  —  ville  Bønderne  blot  lære  dette,  er  den  store 
Ulykke  til  at  bære  og  overvinde.  Der  er  selvfølgelig 
lige  saa  lidt  hos  Holberg  som  hos  Detharding  Spor  af 
Buchwalds  Anerkjendelse  af  den  pietistiske  Opfattelse  af 
Sygdommen  som  „den  store  Guds  Ris",  hvormed  denne 
Verdens  ugudelige  Børn  skulle  straffes.  Tvertimod  ud- 
taler Holberg  sig  skarpt  imod,  at  de  forskaanede  Land- 
mænd bilde  sig  ind  at  „deres  Conservation  er  ringeste 
Bevis  paa  deres  Meriter;  thi  mangen  gudfrygtig  Enke 
har  mistet  udi  denne  Calamitet  sin  største  Velfærd  og 
mangen  en  ubarmhjærtig  Kornpuger  er  bleven  conser- 
vered". 

Holberg  er  saaledes  væsentlig  enig  med  Detharding 
i  at  betragte  den  kurative  Behandling  af  Sygdommen 
som  ren  kimærisk,  medens  Buchwald  sammen  med  den 
gamle  Butticher  indtager  det  sangvinske  og  ukritiske 
Kurerstandpunkt.  Af  Resultaterne  af  deres  gode  og  vel- 
mente therapeutiske  Raad  skulde  nu  disse  to  Sagkyndige 
ikke  just  have  Grund  til  at  hovmode  sig;  thi  Sygdommen 
gik  uden  at  ændse  dem,  lige  saa  lidt  som  de  pietistiske 
Præsters,  sin  frygtelig  hærjende  Gang  lige  til  1752.  da 
den  igjen  ophørte,  men  først  efter  at  have  dræbt  over  2 
Millioner  Kvæg.  Og  allerede  et  Decennium  efter  brød 
Sygdommen  paany  ind  over  Landet  og  satte  paany  Læge- 
kunsten og  Opfindsomheden  paa  haard  Prøve.  Men  da 
var  den  nye  Oplysnings  Æra  for  Alvor  begyndt  i  Dan- 
mark, og  den  skaffede  nye  Midler   og  Methoder  til  Veje. 

XVII. 

Dethardings  Død.  —  Lodberg  Friis  Ordinarius.  —  Stadsfysikatet  ug 
Lægestillingen  ved  Vajsenhuset.  —  Tobias  Wirth.  —  Lodberg  Friis 
som  Lærer  og  hans  Knæsættelse  af  Hermann  Conrings  Maximer.  — 
Buchwald  som  Bærer  af  Beformbestræbelserne.  —  Nytten  og  Nød- 
vendigheden af  et  akademisk  Sygehus  og  klinisk  Undervisning.  — 
Projekt  af  Buchwald.  —  Doktordisputats  af  Wandeler.  —  Dens 
Inspiration  af  Buchwald.  —  Wandeler  og  Criiger.  —  Buchwald  som 
obstetricisk  Videnskabsmand  og  Lærer.  —  Mesnards  Jordemoder- 
bog. —  Fødselstangen.  —  Anatomi.  —  Heuermann.  —  J.  G.  Erich- 
sen og  hans  kirurgisk-obstetriciske  Læreanstalt  i  Bergen.  —  Bebu- 
delser om  en  ny  Tid. 


Dethardings  velskrevne,  men  ved  sin  noget  negative 
Karakter  næppe  paaskjønnede  Afhandling  om  Kvægsygen 
var  hans  sidste  videnskabelige  Bedrift;  midt  under  denne 
Epidemi  døde  han  den  23de  Oktober  1747.  I  Udlandet 
holdt  man  Mindet  om  den  Afdøde  højt  i  Ære.  Rektoren 
ved  Rostocks  Universitet  udgav  i  den  Anledning  et  meget 
udførligt  Programma  funebre,  som  igjen  med  hans  Por- 
træt gjengaves  i  det  Leopoldinske  Akademies  Acta1),  men 
hertillands  stillede  man  sig  ogsaa  efter  hans  Død  kjøligt. 
Først  9  Aar  derefter  fremkom  Buchwald  med  et  Pro- 
gramma, som  han  oplæste  i  Videnskabernes  Selskab ;  men 
heller  ikke  dette  blev  til  noget  virkeligt  Hædersmonument 
for  den  gamle  Videnskabsmand,  idet  Selskabet  derom 
resolverede,  ..at  det  indtil  videre  skulde  henlægges"2).  Og 
dog  kunde  han  egentlig  nok  siges  at  have  gjort  sig  for- 
tjent til  et  venligt  Eftermæle.  Thi  med  alle  sine  tilvisse 
ikke  ringe  Svagheder  var  han  uimodsigelig  baade  en 
smuk  og  fin  Type  paa  det  17de  Aarhundredes  lærde  og 
intelligente  Læger  og  som  akademisk  Lærer  utrættelig, 
flittig  og  pligtopfyldende.  Men  snart  efter  hans  Død  var 
en  ny  Tid,  der  ikke  ret  kunde  respektere  det  17de  Aar- 
hundredes polyhistoriske  Lærdom,  kommen  til  Gjennem- 
brud,  og  for  dens  Dom  kunde  Detharding  endnu  mindre 
bestaa  end  for  Samtidens.     Hans  Slægt  vedblev  dog   at 

være  i  dansk  Statstjeneste,  idet  hans  yngste  Søn  Georg 
August  (født  1717)  ved  Gymnasiets  Oprettelse  i  Altona 
udnævntes  til  Professor  juris  &  hist.  derved. 

Chr.  Lodberg  Friis,  der  under  Christian  VI. s  sidste 
Sygdom  i  1746,  tilsyneladende  som  en  Belønning  for  sin 
ved  denne  Lejlighed  ydede  Bistand,  var  bleven  udnævnt 
til  Professor  medicinæ  designatus,  rykkede  som  Følge 
deraf  ind  i  det  ledige  Ordinariat  i  Fakultetet,  idet  han 
samtidig  opgav  Stadslægestillingen.  Til  denne  Post 
meldte  der  sig  hele  7  Ansøgere,  mellem  hvilke  var  tre 
allerede  nævnte  og  bekjendte  Læger:  Kollegiets  Sekre- 
tær Tob.  Wirth,  Frederik  de  Buchwald,  der  da  virkede 
som  Fysikus  i  Aalborg,  og  Jens  Bing.  I  Kollegiets  Er- 
klæring angaaende  Ansøgerne  fremhæves  Buchwald  som 
den  „bekvemmeste";  men  der  kunde  ikke  blive  Tale  om 
ham,  da  han  gjorde  Fordring  paa  3—400  Rdl.  aarlig 
Løn,  og  man  indstillede  derfor  en  ung  Doctor,  der  havde 
modtaget  hele  sin  Uddannelse  hjemme,  og  som  var  bleven 
kreeret  Aaret  i  Forvejen  under  Buchwalds  Præsidium, 
Slesvigeren  Peter  Rudolph  Wandeler,  hvem  Kollegiet 
ogsaa  ansaa  for  af  Ansøgerne  at  være  „den  mest  kapable 
i  Henseende  til  Naturens  Gaver",  og  som  derefter  an- 
sattes med  en  aarlig  Løn  af  150  Rdl.  Det  smigrende 
Vidnesbyrd,  som  Wandeler  her  faar,  synes  ogsaa  at  have 
været  vel  fortjent,  idet  han,  som  vi  snart  skulle  se, 
virkelig  viste  sig  at  være  i  Besiddelse  af  saadanne  Gaver. 

Ved  Lodberg  Friis's  Ansættelse  i  Professoratet  blev 
ogsaa  hans  tidligere  Lægestilling  ved  Vajsenhuset  ledig, 
og  hertil  indstillede  Kollegiet  en  anden  af  Ansøgerne  til 
Stadsfysikatet,  Pekel,  der  før  Erhvervelsen  af  sin  Doktor- 
grad i  Kjøbenhavn  i  1739  (ved  et  Æmne  af  Dethardings 
diætetiske  Skrifter)  længe  havde  studeret  i  Halle  og  alt- 
saa  godt  kjendte,  hvorledes  Lægestillingen  her  gjordes 
frugtbringende  til  klinisk  Undervisning  af  de  Studerende. 
Men  der  forlyder  Intet  om,  at  han  som  det  kjøbenhavnske 
Vajsenhuses  Læge  har  gjort  noget  Forsøg  paa  at  efter- 
ligne Halle  i   denne  prisværdige  Henseende.      Om    Jens 

Bing,  der  efter  hele  sin  Uddannelse  skulde  staa  som  en 
anselig  Fører  for  en  ny  Udvikling  i  Lægevidenskaben  og 
ogsaa,  som  vi  have  set,  prætenderede  at  være  det,  er 
der  derimod  i  Kollegiets  Indstilling  angaaende  de  ledige 
Lægeposter  intetsomhelst  anerkjendende  Ord,  og  rimelig- 
vis har  han  allerede  dengang  været  hengiven  til  den 
Drikfældighed,  som  mere  og  mere  tog  Overhaand  og 
voldte  hans  tidlige  Død.  Han  ses  vel  fremdeles  at  give 
Møde  i  Kollegiet,  men  tydeligt  nok  uden  at  have  nogen 
Betydning  ved  Forhandlingerne,  og  fra  1753,  i  hele  det 
sidste  Aar  af  sit  Liv,  er  han  stadig  fraværende.  Den 
eneste  offentlige  Stilling,  han  opnaaede  i  Kjøbenhavn, 
var  at  blive  Læge  ved  Søkadetterne.  Tobias  Wirth  fik 
heller  ingen  Anbefaling  og  trak  sig  som  Følge  deraf  for- 
nærmet tilbage  fra  sin  Stilling  som  Secretarius  collegii. 
1752  blev  han  Landfysikus  i  Sorø  efter  den  gamle  Elias 
Mullers  Død,  men  viste  sig  heller  ikke  i  denne  Stilling 
fra  nogen  særdeles  anbefalelsesværdig  Side.  1754  blev 
der  rejst  Klage  mod  ham  for  Forsømmelighed  ved  en 
vigtig  legal  Obduktion  af  to  Enker,  der  antoges  at  være 
dræbte  af  en  Tjenestepige  ved  forgiftet  The.  Ved  Under- 
søgelsen oplystes  det,  at  han  kun  havde  aabnet  det  ene 
Lig  og  „imod  al  Grund  har  sluttet  fra  non  inventis  i  den 
ene  til  non  invenienda  i  den  anden"  samt  uden  videre 
erklæret  genus  mortis  for  Apoplexi  uden  at  undersøge 
Hjernen.  Han  blev  efter  Kollegiets  Indstilling  idømt  en 
høj  Mulkt,  og  det  blev  betydet  ham,  at  han  ved  gjen- 
tagen  lignende  Forsømmelighed  vilde  have  sin  Bestalling 
forbrudt3). 

At  Lodberg  Friis  skulde  tilføre  Fakultetet  nyt  og 
kraftigt  Blod,  var  der  efter  det  ovenfor  anførte  kun  ringe 
Haab  om,  og  Forventningerne  bleve  ikke  overtrufne. 
Ikke  alene  viste  han  fremdeles  Mangel  paa  videnskabe- 
lig Evne,  men  ogsaa  paa  virkelig  god  Villie,  og  han 
synes  som  Universitetsprofessor  væsentlig  kun  at  have 
stillet  sig  det  Program  at  udrette  det  mindst  mulige. 
Det    er    kun    en    aldeles    kritikløs  Panegyriker    som   Fr. 

Borner,  der  kan  fremhæve  om  Friis,  at  han  „riihmlichst 
sein  Amt  bekleidet  hat",  idet  Borner  dog  med  lidt  For- 
sigtighed tilføjer:  „ob  er  wohl  durch  viele  Schriftea  die 
Buchladen  bis  hero  nicht  bereichert  hat" 4).  Denne  Inerti 
var  igjen  vistnok  nærmest  afhængig  af,  at  han  paa  et 
andet  Punkt  ikke  var  uden  Evne  eller  Villie,  nemlig  som 
praktiserende  Læge.  I  denne  Egenskab  har  han  aaben- 
bart  forstaaet  at  gjøre  sig  yndet,  og  til  denne  Virken 
medgik  hans  Tid  og  Kræfter  paa  Videnskabens  Bekost- 
ning. Han  fortjener  ogsaa  den  Ros  at  have  tilstaaet 
dette  med  stor  Uforbeholdenhed  og  udtaler  i  officielle 
Indberetninger  om  sin  Universitetsvirksomhed  til  Patronen, 
at  han  ikke  har  været  i  Stand  til  at  holde  de  foreskrevne 
aarlige  Disputationer  „formedelst  mange  Forhindringer 
og  i  Særdeleshed  Praxin  medicam"5).  Lectiones  privatæ 
holder  han  ikke  „formedelst  Mangel  paa  Auditores",  til- 
visse en  ret  gyldig  Grund.  Der  var  i  det  Hele  sjelden 
over  3 — 4  medicinske  Studerende,  som  det  samtidig  op- 
lyses af  ham  og  Buchwald,  „undtagen  ved  Anatomi,  hvor 
adskillige  unge  Chirurgi  indfinde  sig".  Lodberg  Friis's 
Indtrædelse  i  Fakultetet  efter  Detharding  betegner  saa- 
ledes  en  afgjort  Tilbagegang,  og  den  gamle  Rostocker 
Professor,  der  til  det  Sidste  med  tysk  Ihærdighed  søgte 
at  gjøre  sine  solide  videnskabelige  Indsigter  frugtbringende 
og  baade  selv  og  gjennem  sine  Disciple  stadig  publicerede 
Disputationer,  kommer  saaledes  ved  Tidernes  Ugunst 
trods  sine  Svagheder  til  at  staa  i  et  forholdsvis  næsten 
glimrende  Lys. 

Noget  Nyt  maatte  dog  ogsaa  Lodberg  Friis  ved  sin 
Tiltrædelse  af  Professoratet  inaugurere.  Som  Lærer  i 
medicinsk  Propædeutik  og  i  Institutiones  lagde  han  nogle 
Skrifter  til  Grund,  som  virkelig  for  sin  Tid  vare  højst 
fortjenstfulde  og  reformatoriske,  men  som  i  1747  rigtig- 
nok vare  henved  et  Aarhundrede  gamle.  „Introductio 
in  universam  artem  medicam"  docerede  han  nemlig  paa 
Grundlag  af  en  Række  Dissertationer,  som  vare  udgivne 
af  den  verdensberømte  Hermann  ConringG)  som  Professor 

i  Helmstadt  og  af  dennes  Disciple.  Det  var  vistnok  som 
meget  lærd  Polyhistor  af  det  17de  Aarhundredes  Type, 
at  Conring  nærmest  havde  vundet  sit  store  Navn,  ogsaa 
i  Skandinavien,  hvor  han  udmærkedes  af  den  svenske 
Dronning  Christina  med  Arkiatertitlen,  af  den  dansk- 
norske Konge  Christian  V.  med  Etatsraadtitlen.  Vel 
gjorde  han  sig  maaske  bekjendt  i  de  videste  Kredse  ved 
sin  juridiske,  nationaløkonomiske  og  politiske  Virksom- 
hed, men  ogsaa  for  Lægevidenskaben  har  han  havt  en 
stor  og  reformerende  Betydning.  Hans  egen  udmærkede 
Lærer  i  Helmstadt,  den  senere  danske  Livlæge  Henning 
Amisæus,  havde  indgivet  ham  en  dyb  Interesse  for 
Anatomi  og  Fysiologi,  og  han  vedblev  som  Professor  at 
dyrke  disse  Fag  med  overordentlig  Iver;  i  sin  Alderdom 
klager  han  vemodigt  over,  at  han  ikke  i  samme  Omfang 
som  tidligere  kan  pleje  sine  „vetera  oblectamenta". 
Vivisektioner  af  Hunde7).  Han  var  vistnok  den  første 
fremragende  tyske  Lægeautoritet,  der  afgjort  tog  Parti 
for  Harvey,  og  viste  sig  ogsaa  paa  Lægevidenskabens 
øvrige  theoretiske  og  praktiske  Oinraader  besjælet  af  en 
meget  uhildet  Fremskridtsaand.  Han  arbejdede  i  Renais- 
sancens  Aand  af  alle  Kræfter  for  at  komme  bort  fra  den 
arabiske  Galenisme  og  tilbage  til  Hippokrates,  han  søgte 
at  modvirke  den  skarpe  Adskillelse  af  Medicin  og  Kirurgi 
og  retablere  denne  sidste  som  Videnskabsfag:  han  lagde 
megen  Vægt  paa  de  propædeutiske  Studier  af  Zoologi, 
Botanik  og  Kemi,  medens  han  samtidig  i  hippokratisk 
Aand  advarede  mod  de  fundamentale  Videnskabers  Over- 
greb paa  Lægekunstens  Omraade  og  skarpt  afviste  Alke- 
miens  og  den  nye  Kemiatries  fantastiske  Udskejelser, 
hvorved  han  ogsaa  kom  i  en  hæftig  Polemik  med  Ole 
Borch,  der  varmt  hyldede  den  mere  mystisk-alkemistiske 
Retning.  Conring  vil  ikke  indrømme  Kemien  nogen  af- 
gjørende  Betydning  for  Opklaring  af  Livsfænomenerne, 
hvor  ejendommelige  vitale  Kræfter  ere  de  raadende,  lige- 
som han  ogsaa  bestemt  opponerer  mod  de  paracelsiske 
Kemiatrikeres  dengang  endnu  almindelig  antagne  Doktrin 

om  Sal,  Sulphur  og  Mercurius  som  Organismens  Grund- 
stoffer. Ogsaa  med  Hensyn  til  Smittelæren,  navnlig  i 
dens  Anvendelse  paa  Kopper,  indtager  han  et  fremskredet 
Standpunkt  og  hævder  afgjort  Kontagiositeten. 

Saaledes  var  Conring  utvivlsomt  paa  mange  afgjø- 
rende  Punkter  langt  forud  for  sin  lægevidenskabelige 
Samtid,  hvad  der  vistnok  ogsaa  bevirkede,  at  hans  dyg- 
tige Maximer  ikke  hurtig  kom  til  Gyldighed  i  Tyskland 
og  endnu  mindre  i  Danmark.  Særlig  i  Vejen  herfor  stod 
(»gsaa  den  kemiatriske  Indflydelse,  som  navnlig  fra  Syl- 
vius  vedblev  at  gjøre  sig  gjældende,  og  hvoraf  baade 
den  kjøbenhavnske  Professor  Franckenau  og  hans  tyske 
Lærer  Schelhammer  var  ikke  lidet  berørt,  til  Trods  for, 
at  begge  disse  stode  personlig  nær  knyttede  til  Conring, 
Franckenau  gjennem  sin  Fader  og  Schelhammer  ved  at 
være  gift  med  Conrings  celebre  Datter,  om  hvem  det  i 
hendes  Mands  Biografi8)  hedder:  „in  variis  scientiis  ae 
artibus,  ut  lingva  gallica,  doctrina  sphærica,  geographia, 
historia,  poesi  germanica,  reque  coquinaria,  quam  integro 
postmodum  libro  illustravit.  maxime  versata".  Til  at 
hæmme  Conrings  Indflydelse  ligeoverfor  den  danske 
Bartholin'ske  Skole  bidrog  dertil  endnu  det  fjendtlige 
Forhold  mellem  ham  og  O.  Borch,  der  tilmed  hos  dennes 
hengivne  Discipel  Holger  Jacobsen  i  hans  Programma 
funebre  ved  Borchs  Død  kommer  saa  skarpt  til  Orde,  at 
det  vakte  en  hæftig  Forbittrelse  hos  Conrings  tyske 
Disciple  og  Venner9).  Det  bliver  saaledes  først  Lodberg 
Friis,  der  har  Æren  af  at  have  bragt  Conrings  Opfattelse 
til  Gyldighed  i  den  danske  akademiske  Medicin,  og  hans 
i  Leyden  tilegnede  Tilbedelse  af  Hippokrates  har  sikkert 
bidraget  væsentligt  til  at  føre  ham  ind  paa  dette  Stand- 
punkt, hvis  Fortjenstfuld  hed  unægtelig  lider  et  Skaar 
ved  det  sene  Tidspunkt  for  Fremkomsten;  thi  i  de  for- 
løbne hundrede  Aar  var  selfølgelig  Udviklingen  paa 
mange  Punkter  gaaet  Conring  forbi.  Men  i  ethvert  Til- 
fælde er  det  en  Fortjeneste  af  Lodberg  Friis  og  vistnok 
hans  eneste  Fortjeneste  som  Fakultetslærer. 


279 

Etter  Dethardings  Død  blev  det  da  den  nye  Primarius 

og  Dekan  i  Fakultetet  Buchwald,  paa  hvem  i  endnu 
højere  Grad  end  tidligere  Læreransvaret  og  det  akade- 
miske Arbejde  kom  til  at  hvile.  Man  faar  ogsaa  et  be- 
stemt Indtryk  af,  at  den  Slappelse,  som  i  de  foregaaende 
Aar  havde  begyndt  at  lade  sig  mærke  hos  ham  efter 
den  gode  Begyndelse  i  1740,  igjen  viger  for  en  større 
Friskhed  og  Kraft,  en  Lyst  til  at  optage  de  foreliggende 
vigtige  Reformopgaver.  Ganske  særlig  og  hurtig  træder 
dette  frem  med  Hensyn  til  det  kapitale  Spørgsmaal  om 
et  akademisk  Sygehus  og  Disciplenes  Uddannelse  i  Praxis 
ved  en  organiseret  klinisk  Undervisning.  Vi  have  allerede 
set  ham  sætte  Spørgsmaalet  i  Bevægelse  før  Dethardings 
Død  i  sin  Meddelelse  i  Videnskabernes  Selskab,  med 
særlig  Hensyn  til  det  anatomiske  Studium  endog  nogle 
Aar  tidligere  i  sin  Forestilling  til  Universitetspatronen. 
Men  omtrent  samtidig  med  sin  Overtagelse  af  Dekanatet 
i  Fakultetet  og  Collegium  medicum  ses  han  at  have  taget 
kraftigere  fat  og  for  det  sidstnævnte  Forum  at  have  frem- 
ført et  af  ham  fuldt  udarbejdet  „Projekt  om  Hospitaler". 
Hvorvidt  dette  er  gaaet  i  sine  Fordringer,  og  hvad  det 
overhovedet  i  det  Enkelte  er  gaaet  ud  paa,  kan  ikke  ses 
af  det  korte  Referat  i  Kollegiets  Forhandlingsprotokol, 
og  de  acta,  hvortil  der  henvises,  ere  forsvundne.  Men 
det  tor  vistnok  anses  for  givet,  at  en  Inauguraldisser- 
tation  om  det  samme  Æmne,  der  umiddelbart  forinden 
fremkom  fra  en  kjær  og  fuldtro  Discipel  af  ham  og  under 
hans  Præsidium,  indeholder  de  samme  Tanker  og  An- 
skuelser, som  ere  fremførte  i  Projektet.  Det  er  den 
allerede  ovenfor  nævnte  til  Stadsfysikus  i  Kjøbenhavn 
udnævnte  Peter  Rudolph  Wandeler,  som  i  1746  fik 
Doktorgraden  ved  en  Afhandling,  der  bærer  Titlen  „De 
insigni  emendatione  praxeos  medicæ  in  nosocomiis  inve- 
nienda",  og  som  uimodsigelig  er  af  langt  større  Interesse 
end  de  andre  Inauguraldissertationer  fra  disse  Aar  lige- 
som overhovedet  af  en  fra  disse  meget  forskjellig  Karakter. 

Det  smigrende  Vidnesbyrd,  Kollegiet  gav  den  efter 
dets  Indstilling  udnævnte  nye  Stadsfysikus ,  vinder  Be- 
styrkelse ved  denne  hans  Doktordisputats,  der  viser  et 
klart  og  overlegent  Blik  og  tager  sig  dobbelt  fordelagtigt 
ud  under  den  hele  samtidige  Fattigdom.  Det  er  som  det 
friske  Pust  af  en  afgjørende  Fremskridtsbevægelse,  der 
paa  engang  rører  sig  og  slaar  til  Lyd  til  Vækkelse  af 
nyt  videnskabeligt  Liv.  Medens  de  allerfleste  andre 
akademiske  Dissertationer  fra  denne  Tid  ere  højst  træt- 
tende ved  deres  abstrakt-skolastiske  og  obsolete  Grund- 
tone, er  denne  ligefrem  underholdende  at  læse,  og  den 
har  en  for  en  akademisk  Dissertation  i  den  Tidsperiode 
mærkelig  Karakter  netop  derved,  at  den  ikke  alene  i  et 
almindeligt  akademisk  Raisonnement  fremhæver  de  store 
Fordele  for  Medicinernes  og  Kirurgernes  Uddannelse,  der 
knytte  sig  til  en  klinisk-methodisk  Vejledning  i  Hospitaler 
—  hvis  formaalstj enlige  Indretning  han  detailleret  og  paa 
kyndig  Maade  anviser  —  men  ogsaa  gaar  lige  løs  paa 
den  mangelfulde  Tilstand  i  Kjøbenhavn.  Han  beklager, 
at  de  fleste  Stiftelser,  „quæ  sub  nosocomiorum  aut  xenodo- 
chiorum  nomine  hic  offendimus",  ere  uhyre  slet  ind- 
rettede, og  at  her  endnu  fuldstændig  savnes  Lægetilsyn 
og  andre  til  velordnet  Sygepleje  hørende  Foranstaltninger. 
Han  fremhæver  rosende  Krigshospitalets  (Ladegaardens) 
heldige  landlige  Beliggenhed,  idet  han  samtidig  beklager, 
at  Søkvæsthuset,  den  eneste  Hospitalsbygning  i  Hoved- 
staden, der  er  ret  hensigtsmæssig  indrettet,  ikke  mere 
bliver  anvendt  efter  sin  oprindelige  Bestemmelse  (alene 
at  være  et  virkeligt  Sygehus)  og  at  det  aldeles  ikke  er 
til  Udbytte  for  Lægevidenskaben  og  dens  Studium.  I 
Fundats  for  Kvæsthuset  af  13de  Juli  1682  §  9  var  det 
nemlig  blevet  fremhævet  som  Kongens  Villie,  at  Stiftelsen 
alene  skulde  være  et  Sygehus  og  for  de  i  Kongens 
Tjeneste  kvæstede,  men  ikke  skulde  tjene  som  et  Pleje- 
hospital; ved  Reskripter  af  9de  og  22de  April  1735  blev 
det  imidlertid  bestemt,  at  Søetatens 'Fattige  skulde  nyde 

Almisse  ved  Kvæsthuset  6:  Stiftelsen  blev  til  et  Hospital 
i  gammeldags  Forstand. 

Han  fremhæver  endvidere,  at  velordnede  Hospitaler 
ville  ikke  alene  være  af  stor  Betydning  for  de  Syge  og 
de  medicinske  Studerende,  men  af  de  her  indsamlede 
Observationer  vilde  kunne  ventes  væsentlige  Berigelser 
af  Lægevidenskaben,  hvorved  der  kunde  aabne  sig  Mulig- 
hed for  en  værdig  Fortsættelse  af  de  Bartholinske  Acta 
medica,  hvis  Ophør  han  stærkt  beklager.  Ogsaa  af  de 
til  Lægeobservationen  knyttede  anatomiske  Undersøgelser 
af  de  Døde,  der  her  vilde  kunne  dyrkes  med  Grundighed 
og  i  stor  Udstrækning  i  et  hensigtsmæssig  indrettet  Lig- 
hus, kunde  der  ventes  meget  Udbytte.  Men  for  at  et 
saadant  Udbytte  skulde  kunne  naaes,  maatte  vedkom- 
mende Hospitaler  bringes  i  nært  Forhold  til  det  medi- 
cinske Fakultet  —  han  sigter  saaledes  paa  intet  mindre 
end  et  virkeligt  akademisk  Hospital,  noget,  som  endnu 
dengang  intetsteds  var  virkeliggjort.  Han  plaiderer  ogsaa 
ligefrem  for  et  obligatorisk-klinisk  Kursus  forud  for 
Promotionen  —  heri  er  han  bestemt  forud  for  sin  Tid. 
Tilsidst  appellerer  han  baade  til  Kongen  og  til  Kjøben- 
havns Magistrats  interesse  for  at  faa  den  fremsatte  vig- 
tige Plan  realiseret. 

Ogsaa  den  kirurgiske  Uddannelse  kommer  han  ud- 
førligt og  med  mange  træffende  Bemærkninger  ind  paa, 
idet  han  forøvrigt  viser  sig  ganske  at  tilhøre  det  viden- 
skabelige Fakultetsstandpunkt  og  at  se  meget  lidet  ven- 
ligt paa  Crugers  Institution  og  Virken.  Han  betoner 
stærkt  den  højst  utilfredsstillende  Uddannelse  i  det  anato- 
misk-kirurgiske  Theater,  fra  hvilken  der  særlig  udgaar 
mange  Militærkirurger,  der  skulle  yde  deres  Klienter  ikke 
alene  kirurgisk,  men  ogsaa  medicinsk  Lægebehandling, 
og  ere  aldeles  udygtige  dertil  —  han  behøver  ikke  at 
sige  „quam  ignota  plerisque,  si  non  omnibus,  studiosis 
chirurgiæ  sit  pathologia  æque  ae  therapia  morborum  tum 
acutorum  tum  chronicorum".  Han  fremhæver  udtrykke- 
lid.  at  den  i  Hospitalet  ansatte  Kirurg  aldrig  tør  foretage 

nogen  Operation  „præter  disJDOsitionem  et  consensum 
medicorum",  hvad  han  ogsaa  anfører  at  gjælde  i  Paris's 
Hospitaler  —  men  hvad  der  ikke  var  efter  Crligers  Tanke- 
gang og  heller  ikke  stemmede  med  den  i  Danmark  gjæl- 
dende  Lov  om  Generaldirektørens  suveræne  Myndighed  i 
alle  kirurgiske  Spørgsmaal. 

Særlig  mærkelig  bliver  denne  Afhandling  ved  at  have 
til  Forfatter  en  ung  Doctor,  der  aldrig  havde  været  uden- 
lands og  saaledes  aldrig  ved  Autopsi  havde  lært  alt  det 
at  kjende,  for  hvis  Fremme  han  virker,  og  som  han  med 
Grundighed  og  Kjærlighed  har  gjort  sig  fortrolig  med. 
Det  er  et  meget  originalt  Arbejde,  forsaavidt  som  det 
ingen  egentlig  Forløber  har,  i  ethvert  Tilfælde  ikke  mellem 
danske  Forfattere.  Ingen  tidligere  dansk  medicinsk  For- 
fatter havde  —  mærkeligt  nok  —  rejst  nogen  saadan 
bestemt  og  udførlig  motiveret  Fordring  om  klinisk  Under- 
visning i  Hospitaler  efter  Udlandets,  navnlig  Hollands 
Monster.  Den  eneste,  der  i  saa  Henseende  paa  en  vis 
Maade  kunde  nævnes,  er  Livlæge  Carl,  hvis  omtalte  Skrift 
„Dreyfache  Einleitung  in  die  Medicin"  nok  kunde  betragtes 
som  en  Art  Forløber  —  hvorvel  det  som  forfattet  før 
hans  Ankomst  til  Danmark  ikke  kan  falde  ind  under  den 
danske  Lægevidenskabs  Omraade.  Muligt  er  det  i  ethvert 
Tilfælde,  at  Wandeler  af  Carl  selv  kan  have  modtaget 
vækkende  Impulser.  Men  med  Hensyn  til  disse  ligger 
det  dog  langt  nærmere  at  tænke  paa  selve  Wandelers 
personlige  og  saa  godt  som  eneste  officielle  Lærer  i  Me- 
dicin, B.  Buchwald,  hvem  han  selv  i  sin  Dissertations 
Fortale  fremhæver  som  sin  udmærkede  Præceptor,  som 
den.  der  tilligemed  Livlæge  Laub  har  givet  ham  Lejlighed 
til  Øvelse  i  Lægepraxis.  og  under  hvis  Præsidium  han 
ogsaa  forsvarer  sin  Disputats.  Flere  Afsnit  i  denne  ere 
tilmed  kun  en  ligefrem  Gjenklang  af  de  Anskuelser  og 
Fordringer,  som  vi  allerede  have  set  Buchwald  fremsætte. 
om  end  ikke  i  særlige  Skrifter.  Denne  har  aabenbart 
og  vel  netop  under  sit  hollandske  Studieophold  tilegnet 
sig  et  aabent  og  klart  Blik  for  Betydningen  af  Hospitaler 

som  et  vigtigt  Middel  til  de  Studerendes  kliniske  Uddan- 
nelse og  har  saaledes  kunnet  inspirere  sin  unge  Discipel, 
hvis  mærkelige  Disputats  først  derved  bliver  forklarlig, 
og  hvis  Fortjeneste  deraf  ganske  vist  med  det  Samme 
lider  en  meget  væsentlig  Indskrænkning.  Vistnok  blev 
etterhaanden  den  gamle  akademiske  Praxis  sjeldnere, 
ifølge  hvilken  den  Professor,  under  hvis  Præsidium  en 
Disputats  (ogsaa  en  medicinsk  Doktordisputats)  forsvaredes, 
leverede  Indholdet  til  eller  vel  endog  ligefrem  forfattede 
Afhandlingen10)  -  hvad  der  t.  Ex.  sikkert  var  Tilfældet 
med  de  fleste  Disputatser  under  den  ogsaa  i  saa  Hen- 
seende gammeldags  Dethardings  Præsidium  —  saaledes 
at  kun  enkelte  selvstændige,  i  videnskabelig  Henseende 
særlig  udviklede  Kandidater  selv  vare  Forfattere  deraf  i 
Ordets  fulde  Forstand.  Men  ligetil  1788  og  de  i  den  da 
emanerede  nye  L'niversitetsfundats  fastslaaede  strenge 
Bestemmelser  om  Doktorandens  Forfatterskab  var  hin 
gamle  Praxis  ikke  forbudt,  ligesom  jo  den  medicinske 
Disputation  til  da  kun  udgjorde  det  vigtigste  Afsnit  af  en 
Lægeexamen;  og  hvad  Wandelers  foreliggende  Afhandling 
angaar.  peger  som  allerede  antydet  alt  hen  paa  Buchwald 
som  dens  egentlige  Ophavsmand.  Dennes  unge  Discipel 
bliver  saaledes  kun  sin  Lærers  ganske  vist  veltalende  oiz 
dygtige  Talerør. 

At  Forholdet  i  Virkeligheden  er  et  saadant,  derpaa 
tyder  det  ogsaa,  at  Wandeler  i  Fremtiden  aldrig  mere 
gav  Livstegn  fra  sig  i  denne  vigtige  reformatoriske  Ret- 
ning og  saaledes  næppe  har  været  personlig  saa  stærkt 
greben  deraf,  som  Disputatsen  paa  Forhaand  kunde  lade 
formode.  Han  gjør  sig  overhovedet  i  den  følgende  Tid 
aldeles  ikke  gjældende  i  den  danske  Medicin  paa  nogen 
fremragende  Maade.  Tvertimod  foreligger  der  kort  efter 
hans  Offentliggjorelse  af  Disputatsen  et  Vidnesbyrd  om. 
at  han  i  Virkeligheden  besad  kun  lidt  netop  af  overlegen 
og  vel  instrueret  Forstaaelse  paa  sin  Videnskabs  Omraade. 
saa  at  han  kunde  komme  tilkort  ligeoverfor  den  praktisk 
overlegne  Simon  Criiger.     Han   ses   nemlig   at   have  ud- 

færdiget  en  privat  Lægeerklæring  til  en  Soldat  med 
„Saamenfluss",  og  udmaler  deri  med  stærke  Farver,  i 
Overensstemmelse  med  den  allerede  dengang  antikverede 
Opfattelse,  hvilken  svækkende  og  ødelæggende  Indvirkning- 
denne  Lidelse,  der  aabenbart  ikke  var  andet  end  sæd- 
vanlig Gonorrhoe,  havde  paa  Patienten,  som  derved  maatte 
hjemfalde  til  Kassation11).  Attesten  blev  gjennem  Regi- 
mentet forelagt  Criiger,  og  vistnok  uden  at  have  nærmere 
videnskabeligt  Kjendskab  til  det  paagjældende  patholo- 
giske  Sporgsmaal,  som  forøvrigt  netop  paa  hin  Tid  var 
Gjenstand  for  nøjere  Iagttagelser  og  derved  naaede  til  en 
korrektere  Opfattelse12),  afgiver  Generaldirektøren  et  over- 
ordentlig fornuftigt  Skjøn  om  Tilfældet,  hvis  lidet  ind- 
gribende Natur  han  har  en  klar  Opfattelse  af,  og  undlader 
selvfølgelig  ikke  i  haanlig  affejende  Vendinger  om  Wan- 
delers  doktrinære  Erklæring  at  stille  den  unge  Medicus  i 
Gabestokken. 

Det  er  saaledes  meget  rimeligt,  at  Wandelers  For- 
tjeneste af  det  fremdragne  store  Reformspørgsmaal  i 
Disputatsen  indskrænker  sig  til  den  velskrevne  Frem- 
stilling, og  at  Ideen  og  Bestræbelsens  hele  reelle  Side 
maa  henføres  til  hans  Lærer  Buchwald,  der  i  disse  sine 
første  Aar  som  Primarius  og  Dekan  i  Fakultetet  udfoldede 
forskjellige  hæderlige  Kraftanstrengelser,  som  ganske  vist 
alle  standses  paa  Halvvejen,  men  som  dog  tage  sig  særlig 
anselige  ud  ved  Sammenligningen  med  hans  lade  Fakul- 
tetskollega,  hvis  væsentligste  Fortjeneste  overhovedet 
turde  være  den  at  skaffe  Andre  et  Relief,  de  i  og  for 
sig  næppe  havde  kunnet  erhverve  sig.  Ogsaa  i  sit  gamle 
foretrukne  Fag,  Fødselshjælpen,  udfolder  Buchwald  som 
Præses  i  Jordemoderkommissionen  nye  forholdsvis  be- 
tydningsfulde Reformbestræbelser.  Han  tager  ganske  vist 
lige  saa  lidt  som  tidligere  Skridtet  helt  ud  og  ses  heller 
ikke  nu  —  mærkeligt  nok  —  at  sigte  paa  det,  der  uimod- 
sigelig laa  nærmest  for,  Etablering  af  en  Fødselsstiftelse 
eller  paa  Uddannelse  af  kyndige  mandlige  Fødselshjælpere; 
han  begrændser  sig  fremdeles  til  at  tænke  paa  sine  Jorde- 

mødre.  Men  med  Hensyn  til  disses  Undervisning  tore- 
tager han  virkelig  et  ret  afgjørende  Skridt.  Sin  Jorde- 
moderbog, ogsaa  den  1735  udkomne  reviderede  Udgave, 
finder  han  og  erklærer  han  paa  engang  for  ubrugelig  — 
hvad  den  sikkert  ogsaa  ligeoverfor  de  sidste  Decenniers 
Udvikling  maatte  siges  at  være  —  og  han  bereder  sig 
for  Alvor  til  at  skaffe  Jordemødrene  en  mere  tidssvarende 
og  saaledes  hævde  de  Buchwaldske  Traditioners  Prestige 
i  Obstetriken. 

Noget  originalt  didaktisk  Skrift  var  han  selv  vel  lige 
saa  lidt  som  tidligere  i  Stand  til  at  præstere,  men  han 
gjorde  da  et  rask  og  heldigt  Greb  i  den  nye  udenlandske 
Litteratur;  den  i  1743  udkomne  „Guide  des  accoucheurs 
ou  le  maistre  dans  l'art  d'accoucher  les  fem  mes  et  les 
soulager  dans  les  maladies".  forfattet  af  en  anset  Kirurg 
og  Fødselshjælper  i  Rouen  Jacques  Mesnard.  fik  han 
oversat  af  en  ung  dygtig  Discipel,  Jørgen  Tycho  Holm, 
medens  han  tillige  selv  i  en  udførlig  Fortale  gjorde  Rede 
for  sit  eget  obstetriciske  Standpunkt  og  for  de  Grunde, 
der  havde  bevæget  ham  til  at  foranstalte  denne  Bug 
oversat.  Han  erklærer  her  uforbeholdent,  at  hans  „Jorde- 
moderskole",  som  han  selv  kun  betegner  som  en  Over- 
sættelse af  van  Hoorn's  Bog,  ikke  er  fyldestgjørende.  og 
fremhæver  flere  Fejl  deri  og  særlig  den,  at  Efterbyrden 
doceres  efter  Deventer  altid  at  have  sit  Sæde  i  Moder- 
grunden, medens  den  „kand  rodfæste  sig  endog  strax 
over  den  nederste  Part  af  Moderen  eller  Modermunden". 
Og  her  behøver  han  ikke  at  støtte  sig  paa  fremmede 
Autoriteter  —  van  Hoorn  havde  allerede  en  Aarrække 
tidligere  lært  dette  —  men  er  i  det  stolte  Tilfælde  at 
kunne  henvise  til  et  vigtigt  og  interessant  Fund,  som  han 
selv  nogle  Aar  tidligere  har  gjort  og  demonstreret  for 
sine  Tilhørere  (derimellem  Cri'iger  jun.).  nemlig  en  ana- 
tomisk Paavisning  af  dette  Efterbyrdens  Sæde  hos  en 
Barselkone,  der  var  død  af  Forblødning,  inden  han  som 
tilkaldt  af  Jordemoderen  kom  tilstede.  Han  har  ogsaa 
demonstreret   det  for   de   kjøbenhavnske   Jordemødre   og 

indskærpet  dem  Vigtigheden  af  i  saadanne  Tilfælde  øje- 
blikkelig at  arbejde  sig  ind  med  Haanden  og  foretage 
kunstig  Forløsning.  Paa  et  andet  Punkt  er  han  mindre 
fremskreden:  den  antagne  skæve  Stilling  af  Uterus,  hvori 
Deventer  ligesom  forøvrigt  ogsaa  van  Hoorn  med  Urette 
saa  den  almindeligste  Fødselshindring,  holder  Buchwald 
fremdeles  paa  og  ser  i  denne  Doktrin  en  af  Deventers 
største  Fortjenester.  Mesnards  nye  Bog  erklærer  han  for 
i  det  Hele  tjenlig,  men  fremhæver  dog  forskjellige  Punkter 
deri,  hvori  han  er  uenig  med  Forfatteren.  Saaledes  pro- 
testerer han  afgjort  mod  dennes  kyndige  Forkastelse 
af  Theorien  om  Udvidningen  af  Synchondrosis  pubica  under 
Fødslen;  denne  gamle  af  Henning  Arnisæus  i  Helmstadt 
og  den  lærde  Kirurg  Pineau  (Pinæus)  i  Paris  halvandet 
Aarhundrede  tidligere  fremsatte  Lære13)  —  der  som  de 
fleste  gamle  Axiomer  har  sin  oprindelige  Hjemmel  i  de 
hippokratiske  Skrifter14)  —  holder  han  stærkt  paa,  hvori 
forøvrigt  en  stor  Del  af  de  samtidige  Fødselshjælpere  vare 
enige  med  ham,  ligesom  Læren  ogsaa  i  den  følgende  Tid 
førte  til  Udførelse  af  den  indgribende  Symphyseotomi. 
Buchwald  argumenterer  teleologisk,  at  da  Forbruskningen 
paa  dette  Sted  holder  sig  op  til  den  højere  Alder,  maa 
„Naturens  allerviiseste  Stiftere  have  havt  nogen  Hensigt 
dermed'".  Han  henviser  forøvrigt  til,  at  han  yderligere 
har  dokumenteret  denne  Menings  Berettigelse  i  sin  „Hi- 
storia  monstri  gemelli  coaliti".  Endelig  rekommanderer 
han  Skriftet  ikke  blot  til  Jordemødrene,  men  „særdeles 
de  Herrer  Gejstlige  paa  Landet,  af  hvilke  ofte  forlanges 
Raad  i  paakommende  Vanskeligheder u  —  Præsterne  be- 
tragtedes altsaa  endnu  som  Jordemødrenes  nærmeste 
kyndige  Raadgivere. 

Mesnards  Vejledning  er  iøvrigt  kun  som  Buchwalds 
Jordemoderskole  et  populært  Skrift,  forfattet  i  kateketisk 
Form  med  Spørgsmaal  og  Svar  for  „sages  lemmes  sans 
etude  et  sans  lettres"  og  „chirurgiens,  qui  sont  paresseux 
d'étudier".  Oversættelsen  betegner  derfor  i  det  Hele  ikke 
noget  Skridt  af  særlig  videnskabelig  Betydning,  men  dog 


28*3 

en  Reform  i  den  praktiske  Obstetrik,  og  paa  et  enkelt 
Punkt  en  afgjørende  Reform:  For  første  Gang-  nævnes 
og  demonstreres  den  uskadelige  Fødselstang  i  et  dansk 
obstetricisk  Skrift,  og  derved  faar  dette  dog  et  vist  bane- 
brydende Skier.  Instrumentet  („Tenette  å  cuillier")  som 
Mesnard  først  havde  beskrevet  i  „Journal  de  Verdun"  i 
1741.  omtales  ikke  i  selve  de  nærmest  paa  Jordemødre 
beregnede  ,, Spørgsmaal  og  Svar",  men  for  sig  i  Forfat- 
terens Fortale,  og  er  konstrueret  med  den  Palfyn'ske 
Tang  som  Udgangspunkt15).  Desuden  beskrives  i  Fortalen 
en  Tang  med  Hager  paa  Enden  af  Skeerne  (som  en 
Gedefod)  til  Anvendelse  paa  det  sidstkommende  Hoved, 
samt  to  mutilerende  Instrumenter  —  en  „Hjerneskal- 
Borere"  (Perce-Cråne)  og  en  „Ledetang"  (Tenette  a  con- 
ducteur),  hvis  ene,  spidse  Blad  (Næbbet)  skulde  stikkes 
ind  gjennem  Hjerneskallen,  medens  det  andet  omfatter 
Hovedet  udvendig  —  og  endelig  to  Hager  til  Fremtræk- 
ning  af  et  dødt  Foster.  Paa  en  tilføjet  Tavle  ere  Instru- 
menterne afbildede. 

Den  nærmeste  Betydning  af  denne  Beskrivelse  af  en 
uskadelig  Fødselstang  samt  af  de  øvrige  Instrumenter  til 
vanskelige  obstetriciske  Operationer  maa  søges  deri,  at 
eo  ipso  den  hyppige  Anvendelse  for  en  kyndig  kirurgisk 
Fødselshjælp  betones.  Brugen  af  disse  Instrumenter  kunde 
ikke  overlades  til  Jordemødrene,  og  derpaa  har  heller 
ingen  nogensinde  tænkt.  Der  ligger  i  disse  Instrumenters 
Fremkomst  en  kraftig  Appel  til  Lægevidenskaben  om  at 
oprette,  hvad  der  har  været  forsømt,  om  at  organisere 
en  virkelig  obstetricisk  Uddannelse  og  Undervisning.  Og 
Udlandet  havde  jo  afgivet  Forbilleder  nok,  det  gjaldt 
blot  om  at  følge  dem,  først  og  fremmest  i  Oprettelsen  af 
en  Fødselsstiftelse  —  men  derpaa  sigter  Buchwald  øjen- 
synlig ikke:  han  vil  bevare  urørt  den  gamle  Ordning  med 
Jordemoderkommissionen  og  sig  selv  som  dens  Præses  og 
eneste  uantastelige  Autoritet,  og  dette  var  uforeneligt 
med  Oprettelse    af  en  Fødselsstiftelse,    hvorved   Tyngde- 

punktet   naturlig   vilde   flyttes  til  denne  og  til  den  dertil 
knyttede  professionelle  Accoucheur. 

Den  samme  Halvhed  og  Mathed  i  Buchwalds  Bestræ- 
belser viser  sig  i  hans  Forhold  til  den  anatomiske  Under- 
visning, det  akademiske  Hovedfag,  hvis  Fremme  han  fra 
sin  Ansættelse  særlig  havde  viet  sig.  Vel  udfoldede  han 
netop  samtidig  med  sin  Oprykning  til  Fakultetets  Leder 
nogen  Energi  for  at  knytte  en  dygtig  Prosektor  til  sig 
og  var  som  allerede  anført  ogsaa  i  1747  saa  heldig  at 
erhverve  sig  en  saadan  i  den  fra  Crugers  Anstalt  bort- 
gaaede  Georg  Heuermann,  der  efter  i  1748  at  være  bleven 
immatrikuleret  snart  synes  at  have  som  Buchwalds  Assi- 
stent etableret  nogen  anatomisk  Undervisning  i  det  aka- 
demiske Theater16).  Men  selv  synes  Buchwald  ikke  mere 
at  have  taget  sig  synderlig  af  denne  Undervisning  og 
ikke  at  have  gjenvundet  den  Energi,  han  efter  sin  An- 
sættelse en  kort  Tid  havde  udfoldet.  Mangel  paa  anato- 
miske Undervisningsanstalter  var  der  nu  ganske  vist  ikke 
i  Kongens  Lande,  idet  der  foruden  Universitetets.  Crugers 
og  Materns  lille  Anstalt  i  Altona  endnu  oprettedes  et 
anatomisk  Theater  i  Norge,  i  Rigets  gamle  anselige  Stad 
Bergen,  hvor  den  omtalte  ny  udnævnte  Stadsfysikus 
Johann  Gottfried  Erichsen  satte  et  saadant  i  Scene. 

Denne  Mand  var  en  Type  paa  de  af  Oplysnings- 
bevægelsen berørte  Ny-Hallensere,  der  hvorvel  udgaaede 
fra  Pietismen  ikke  slog  sig  til  Ro  hermed,  men  efter  at 
have  tilegnet  sig  noget  af  den  nye  Naturvidenskabs  Forsk- 
ningsresultater med  en  utrættelig  Virksomhedsdrift  søgte 
at  gjøre  sig  gjældende  og  udrette  noget  paa  forskjellige 
saavel  videnskabelige  som  praktiske  Omraader.  Erichsen17) 
var  en  Studiekammerat  af  den  aandsbeslægtede  Kratzen- 
stein  og  en  Protegé  af  Juncker,  der  altid  ufortrødent  tog 
sig  af  Disciple,  som  han  ansaa  for  lovende  og  pietistisk 
rettroende.  Erichsen,  der  var  fattig,  kom  først  i  en 
voxen  Alder  ved  Junckers  Hjælp  i  Pædagogiet  i  Halle, 
blev  senere  immatrikuleret  ved  Universitetet  og  begyndte 
at  studere  Medicin.     Uden  at  have  fuldført  sine  Studier 

blev  han  i  1744  Læge  hos  Grev  Henrik  VI  af  Reuss 
(den  senere  Oberhofmester  ved  Sorø  Akademi),  der  den- 
gang var  Stiftamtmand  over  Christianssands  Stift.  Da 
denne  imidlertid  snart  opdagede  sin  Læges  mangelfulde 
Uddannelse,  sendte  han  ham  ud  paa  Studierejse,  hvad 
der  sikkert  ogsaa  var  efter  Erichsens  Ønske.  I  Paris, 
hvorhen  han  kom  med  Anbefaling  til  den  danske  Gesandt 
Bernstorff,  kastede  han  sig  nu  over  de  praktiske  Discipliner 
Kirurgi  og  Obstetrik,  idet  han  heller  ikke  forsømte  den 
for  disse  Fag  saa  vigtige  Anatomi.  Efter  i  1746  at  have 
taget  Doktorgraden  i  Halle18)  og  derpaa  underkastet  sig 
et  Colloquium  for  Fakultetet  i  Kjøbenhavn,  erholdt  han 
Stadsfysikatet  i  Bergen,  og  nu  begyndte  han  for  Alvor 
at  gjøre  de  vundne  Indsigter  frugtbringende. 

Strax  efter  sin  Ansættelse  i  1747  fik  han  Tilladelse 
til  at  „betjene  sig  af  de  for  Livsstraf  i  Bergens  Raadhus 
arresterede  eller  de  i  Byens  Tugthus  forefaldende  Malefi- 
kanters  Cadavera  saavelsom  og  af  de  i  Fæstningen  bort- 
døende Slavers  Legemer".  Han  kjøbte  sig  nu  et  Hus, 
som  han  indrettede  til  Anatomikammer  og  udstyrede 
med  de  fornødne  Apparater  og  Instrumenter,  og  begyndte 
at  give  Kurser  saavel  for  Kirurger  som  for  Jordemødre. 
Han  ansøgte  derefter  om  at  maatte  faa  rigeligere  Ad- 
gang til  Kadavere,  at  maatte  holde  en  Geseli  som  Pro- 
sektor  samt  erholde  en  Autorisation  som  Leder  af  den 
anatomisk-kirurgiske  Læreanstalt.  Han  sigtede  aabenbart 
paa  at  spille  Simon  Criigers  Rolle  i  Norge  og  fik  ogsaa 
i  et  Reskript  af  5.  Juli  1748  det  Væsentligste  af  det 
ansøgte  bevilget.  Det  blev  paalagt  Barbersvendene  at 
gjennemgaa  et  Cursus  anatomicus  et  operationum  hos 
ham,  forsaavidt  som  de  ikke  besøgte  Læreanstalten  i 
Kjøbenhavn.  Han  oprettede  endvidere  et  Sygehus  i 
Bergen,  hvor  han  kunde  give  klinisk  Vejledning,  samt 
paabegyndte  Udarbejdelsen  af  en  Jordemoderbog.  Sam- 
tidig drev  han  ifølge  Bevilling  et  Apothek  i  Stavanger 
ved  en  Provisor. 

Denne  alsidige  Virksomhed,   som  saaledes  antog  be- 

standig  videre  Dimensioner  og  blandt  andet  tegnede  til 
at  kunne  grunde  en  anselig  norsk  kirurgisk-obstetricisk 
Læreanstalt,  blev  imidlertid  snart  igjen  standset.  Erichsen 
var  et  af  Oplysningstidens  meget  urolige  Hoveder,  op- 
fyldt af  hinanden  krydsende  Planer  og  Bestræbelser. 
Af  sin  og  Kratzensteins  Lærer,  Kruger  i  Halle,  havde 
han  modtaget  nogle  kemiske  Kundskaber  og  Impulser, 
og  ved  Betragtning  af  alt  Fiskeaffald  og  Tang  ved  Norges 
Kyster  fik  han  den  Ide  at  benytte  disse  Stoffer  til  Til- 
virkning af  Salpeter;  snart  blev  han  i  saa  høj  Grad 
absorberet  af  disse  nye  Planer,  at  han  opgav  alle  de 
tidligere  Bestræbelser  i  Bergen  og  tilsidst  ogsaa  opgav 
selve  sit  Embede  for  udelukkende  at  vie  sig  disse  kemisk- 
tekniske Foretagender. 

Erichsens   Betydning   for  Lægevidenskaben    er    saa- 
ledes  ikke  meget  fremtrædende,  og  hans  Optræden  har 
nærmest  sin  Interesse  ved  at  afgive  et  af  de  tidlige,  om 
end  kun  smaa  Fingerpeg  om,  at  en  ny  Tid,   mere  fore- 
tagsom og  handlekraftig,  end  Aarhundredets  første  Halv- 
del   havde  vist   sig  at  være,    er    i   Anmarsch  ogsaa  for 
Lægevidenskabens  Vedkommende.     Vi  have  allerede  set 
forskjellige  Smaabebudelser  derom  lige  fra  Begyndelsen 
af    Christian   VI' s    Regjering,    og    i    Aarhundredets    5te 
Decennium  blive  de  bestandig  tydeligere  under  Indvirk- 
ning af  de  udenlandske  Videnskabens  Centra,   fornemlig 
af  Gottingen  og  Upsala.     Den  Lægevidenskabens  Renais- 
sance,    som    havde    søgt   at   arbejde    sig   frem    allerede 
gjennem  Aarhundreder,   og  hvis  første  store  Maal  havde 
været  Gjenindsættelsen  af  Hippokratismen  i  Højsædet  i 
den   arabiske  Galenismes  Sted,   var  hidtil,   i  ethvert  Til- 
fælde i  Danmark,  ikke  endnu  kommen  ret  ud  over  det 
første,  det  filologiske  Stadium,  Fortolkningen  af  de  hippo- 
kratiske  Skrifter,  og  havde  derfor  endnu  bevaret  meget 
af  den    gamle    skolastiske   Karakter.      Vel  havde   bane- 
brydende  Fremskridt    i    Anatomi    og   Fysiologi    lagt   en 
tidligere   ukjendt   reel    og  rationel  Grundvold,    men  den 
afgjørende  Hjælp  til  virkelig  Forstaaelse  af  Livet  i  sund 

og  syg  Tilstand,  som  de  fundamentale  Naturvidenskaber 
og  først  og  fremmest  Anvendelsen  af  en  virkelig  stringent 
naturvidenskabelig  Methode  skulde  yde  den  lægeviden- 
skabelige Forskning,  og  hvorved  først  en  Renaissance  i 
fuld  Forstand  kunde  komme  til  Gyldighed,  havde  længe 
ladet  vente  paa  sig.  Naar  dette  Gjennembrud  nu,  ved 
det  18de  Aarhundredes  Midte,  manifesterer  sig  forholds- 
vis hurtig  i  Danmark,  saa  er  det  dog  ikke  alene  et 
Resultat  af  Videnskabens  egen  stille  Magt,  om  end  den 
langsomt  fremtrængende  Indflydelse  fra  de  omtalte  uden- 
landske Centra  er  af  ret  afgjørende  Betydning.  Men 
den  nærmeste  direkte  Aarsag  til  Gjennembruddet  er  dog 
tildels  af  en  mere  ydre  Art.  Med  Frederik  V*s  Tron- 
bestigelse blive  Regjeringens  Tøjler  betroede  til  nye 
Mænd  med  nye  Anskuelser,  hvilke  uafhængigt  af,  ja 
nærmest  endog  paa  Trods  mod  det  officielle  akademiske 
Liv  i  Danmark,  snart  bane  Vej  for  og  fremtvinge  en  ny 
hastig  Reformudvikling  i  Oplysningsbevægelsens  ener- 
giske Aand.  Danmark  fik  paa  engang  en  Statsmand  som 
Munehhausen,  om  end  nok,  videnskabelig  set,  af  en 
ringere  Støbning  og  af  et  noget  andet  Grundsyn  end  den 
hannoveranske. 

Den  Mand,  som  ved  Aarhundredets  Midte  nærmest  paa- 
tog  sig  og  udførte  denne  betydningsfulde  Rolle  i  Danmark, 
raaa  vistnok  siges  at  være  Kongens  højtbetroede  Ven  og 
Raadgiver  Adam  Gottlob  Moltke.  Han  manglede  vel  fuld- 
stændig den  hannoveranske  Statsmands  grundige  viden- 
skabelige Uddannelse,  men  saa  havde  han  til  Gjengjæld 
Dilettantens  hele  friske  og  umiddelbare  Interesse  for  de 
naturvidenskabelige  Fremskridtsbevægelser  og  særlig  for 
det  deraf  resulterende  praktiske  og  nyttige  Udbytte  for 
Kongens  Lande  og  Riger,  hvis  Glands  og  Jævnbyrdighed 
med  de  unge  fremadstræbende  tyske  Riger,  navnlig  Preus- 
sen og  Hannover,  aabenbart  laa  ham  meget  paa  Hjerte. 
Allerede  i  sin  .Plan  for  Frederik  V's  Regjering" 1&),  ud- 
arbejdet strax  efter  Kongens  Tronbestigelse,  betoner 
Moltke    tydeligt,    om    end   kun   let   henkastet,    hvad   han 

særlig  vil  sigte  paa  med  Hensyn  til  foreliggende  Refor- 
mer i  Landets  indre  Forhold:  „Die  Aufnahme  der  Wissen- 
schaften  und  Kiinste,  die  Verpflegung  der  Armen  und 
Kranken  erfordern  noeh  viele  Verbesserung.  Es  ist  zu 
beklagen,  dass  die  einzige  Universitat  in  Dero  Majeståt 
Reichen  und  Landern,  bei  welcher  den  Professoren  so 
anselmliche  und  vestgesetzte  Einkiinfte  von  Alters  her 
beigelegt  sind,  nicht  mehreren  Nutzen  schafff".  Dette  Pro- 
gram ses  han  senere  stadig  at  følge,  ogsaa  den  sidste,  mod 
Universitetet  rettede  Passus  deri.  Hans  Reformbestræ- 
belser bragte  ham  netop  i  en  Kampstilling  til  det  kjøben- 
havnske  Universitet  og  særlig  til  dets  medicinske  Fakultet, 
det,  der  endnu  paa  dette  Tidspunkt  skulde  have  været 
Hovedbæreren  af  de  naturvidenskabelige  Fremskridts- 
bestræbelser,  som  laa  Moltke  paa  Sinde. 

Moltke  havde  dog  næppe  været  i  Stand  til  at  udrette 
noget  Betydeligt  for  Videnskaben,  hvis  han  ikke  i  klar 
Selvkritik  havde  sørget  for  at  faa  Johann  Harhvig  Ernst 
Bernstorff  ved  sin  Side.  Denne  var  ved  sin  grundige  og 
alsidige  videnskabelige  Dannelse  og  Indsigt,  ved  sine 
nøje  personlige  Forbindelser  med  Udlandets  aandelige 
Stormænd  og  særlig  med  Gotttingens,  netop  den,  der  var 
fortrinlig  skikket  til  at  udføre,  hvad  en  utaalmodig 
Reformiver  paa  Grund  af  Landets  egen  Fattigdom  paa 
Kapaciteter  først  og  fremmest  maatte  forlange:  Ind- 
kaldelse af  fremmede  Videnskabsmænd. 

Tre  saadanne  unge  lægevidenskabelige  Kapaciteter 
se  vi  saaledes  blive  indkaldte  allerede  strax  efter  Aar- 
hundredets  Midte:  fra  Gottingens  og  Hallers  udvalgte 
Kreds  Johann  Just  v.  Berger  og  Georg  Chr.  Oeder,  og 
fra  Halles  Kreds,  som  et  Udtryk  for,  at  den  hallensiske, 
naturvidenskabelig  reformerede  Medicin  fremdeles  dog 
havde  nogen  Kurs  ved  Siden  af  Gottingens,  den  omtalte 
Chr.  Gottlieb  Kratzenstein.  Berger  lod  Bernstorff  vel 
nærmest  indkalde  for  at  sikre  sit  Hus  og  Hoffet  be- 
tryggende Lægehjælp,  og  der  kunde  ganske  vist  ogsaa 
være  Grund  til  at  søge  en  saadan  fra  Udlandet  paa  det 

Tidspunkt:  af  de  daværende  danske  Livlæger  var  den 
forøvrigt  dygtige  Laub  en  gammel  Mand,  v.  Asp&rn 
havde  ikke  vist  sig  at  være  nogen  særlig  Akkvisition, 
ligesaa  lidt  som  den  ved  hans  Død  (1751)  til  virkelig 
Livlæge  oprykkende  Hans  Piper,  der  fra  1746  havde 
staaet  som  Hofmedikus.  Men  Berger  var  tillige  en  virke- 
lig Reformkraft  og  udfoldede  i  den  følgende  Tid  dygtige 
og  ivrige  Bestræbelser  for  at  gjøre  sit  nye  Hjemland 
delagtigt  i  de  udenlandske  Fremskridt  paa  den  prak- 
tiske Medicins  Omraade.  Oeder  og  Kratzenstein  vare  jo 
udprægede  Repræsentanter  for  den  fremskredne  Natur- 
videnskab, hin  særlig  for  Botaniken,  denne  for  Fysiken 
og  ganske  særlig  for  den  da  saa  fremskudte  Elektricitets- 
Lære,  ogsaa  i  dens  Anvendelse  for  Lægekunsten. 

Men  det  var  dog  paa  ingen  Maade  alene  ved  saa- 
danne  Indkaldelser  af  Fremmede,  at  det  lægevidenskabe- 
lige Liv  paa  engang  brød  frem  med  hidtil  ukjendt  Kraft 
og  Fart  ved  Aarhundredets  Midte.  Samtidig  begyndte 
Videnskabens  egen  stille  arbejdende  Magt  at  vise  sin 
bestandig  tydeligere  Indvirkning  deri,  at  der  ogsaa  mellem 
Landets  egne  unge  Sønner  opdukkede  den  ene  viden- 
skabelige Reformkraft  efter  den  anden.  Haller  havde 
ved  Aarhundredets  Midte  allerede  i  Landet  selv  en  be- 
gavet og  ivrig,  anatomisk-fysiologisk  Discipel,  den  omtalte 
Henermann,  der  autodidaktisk,  men  derfor  ogsaa  saa 
meget  mere  selvstændigt,  arbejdede  sig  frem  og  bort  fra 
sine  uvidenskabelige,  barberkirurgiske  Udgangspunkter  i 
Crugers  Theater;  en  ligeledes  omtalt  Discipel  af  Cruger, 
Chr.  Johann  Berger,  begyndte  paa  Grundlag  af  sine  i 
Udlandet  erhvervede  solide  Indsigter  i  Fødselsvidens kåben, 
og  iøvrigt  ikke  uden  en  vis  Kampstilling  mod  det  medi- 
cinske Fakultet,  at  arbejde  energisk  for  sit  vigtige  Special- 
fags banebrydende  Reform  i  den  nye  Tids  Aand.  og  sam- 
tidig med  Oeders  Indkaldelse  begynder  en  ung  lovende 
Theolog  og  Mediciner,  Jørgen  Tyge  Holm.  at  uddanne  sig 
til  botanisk  Reformmand  hos  dette  Videnskabsfags  aller- 
ypperste Repræsentant,  Linné  i  Upsala. 

Snart  gjøre  to  andre  talentfulde  danske  Medicinere 
sig  bemærkede,  Carl  Jensenius  og  Chr.  Friis  Rottbøll, 
hin  ved  ganske  vist  bestandig  kun  ustadige  Forsøg  i 
Læge-  og  Naturvidenskabens  forskjellige  Retninger,  men 
dog  navnlig  vendt  mod  den  praktiske  Medicin,  denne 
derimod  ved  grundig  Uddannelse  og  koncentreret  For- 
dybelse fornemlig  i  Anatomi  og  Botanik,  hvorved  han 
bliver  en  Rival,  og  tilmed  en  af  Lykken  meget  begun- 
stiget Rival,  baade  af  Heuermann  og  Holm.  Denne  sidste 
spreder  sine  Kræfter,  aabenbart  bestandig  mere  betagen 
af  de  til  Naturvidenskabens  frugtbringende  Anvendelse  i 
Nationaløkonomien  knyttede  store  Fremtidsperspektiver, 
og  han  døde  endnu  ved  Begyndelsen  af  sin  Karriere, 
Heuermann  stilles  i  Skygge  ved  cle  med  Barberuddannel- 
sen  sammenhængende  Mangler.  Den  skoleret  uddannede 
Rottbøll  kunde  saaledes  snart  uden  Vanskelighed  blive 
den  ansete  officielle  Hovedbærer  af  de  to  nævnte  vigtige 
lægevidenskabelige  Fundamentaldiscipliner. 

Heller  ikke  selve  Fakultetet  blev  uberørt  af  denne 
tiltagende  Reformstrømning.  Dets  Chef,  Buchwald,  be- 
gynder ved  Aarhundredets  Midte  at  udfolde  ret  ivrige 
og  prisværdige  Bestræbelser,  om  end  med  det  samme 
let  trættede  Halvheds  Præg  som  ellers,  saa  dog  i  højere 
Grad  end  tidligere,  først  og  fremmest  for  at  faa  sine 
nævnte  tre  kjære  og  lovende  Disciple,  Holm,  Jensenius 
og  Rottbøll,  fyldigt  uddannede  til  at  kunne  optage  og  ud- 
føre de  foreliggende  nye  Reformopgaver  i  Universitetets 
tilkommende  Tjeneste  —  hvorved  han  ogsaa  ledes  af 
den  rigtige  Forventning  om,  paa  denne  Maade  bedst  at 
kunne  hæmme  eller  dog  neutralisere  den  for  Universitetet 
saa  ubehagelige  Indkaldelse  af  Tyskere.  Heuermann 
søger  han  ganske  vist,  som  Konsistoriums  Akter  udvise, 
at  udestænge  og  holde  nede,  til  Tab  for  Anatomien  og 
Kirurgien,  men  det  er  fra  hans  akademiske  Standpunkt 
vel  begrundet  i  hans  Opfattelse  af  denne  talentfulde 
Discipel  som  en  simpel  Barberkirurg,  der  til  Trods  for 
sin   erhvervede  Doktorgrad   ikke   besidder  den  fornødne 

lærde  Fundamentaldannelse,  hvis  Mangel  i  Samtidens 
Øjne  maatte  være  særlig  graverende.  Men  ogsaa  personlig 
søger  Buchwald  i  det  6te  Decennium  at  udvikle  ny  Kraft- 
anstrængelse  i  sin  Egenskab  som  Lærer,  iøvrigt  nok 
under  en  vis  Pression  fra  Universitetets  nye  energiske 
Prokantsler  Pontoppidan,  der  ses  med  særlig  Iver  at 
passe  paa  de  to  medicinske  Professorers  Lærervirksom- 
hed, og  hvis  Udnævnelse  overhovedet  maa  siges  ligeledes 
at  være  et  Moment  af  Betydning  for  det  vid  en  skabelige 
Opsving. 

Ogsaa  med  Hensyn  til  de  for  Lægevidenskaben  vig- 
tige Institutioner  indtræder  der  strax  efter  Aarhundredets 
Midte  et  overordentlig  betydningsfuldt  Reformgjennembrud, 
hvorved  tillige  Oplysningstidens  filantropiske  Krav  sker 
Fyldest.  Den  første  Grund  til  en  Fødselsstiftelse  og 
dermed  til  Udvikling  af  en  virkelig  praktisk  obstetricisk 
Undervisning  lægges,  og  til  det  for  klinisk  Uddannelse 
saa  vigtige  og  nødvendige  Hjælpemiddel,  et  vel  indrettet 
Sygehospital,  lægges  ligeledes  snart  Grundstenen,  og  det 
med  en  til  Sagens  Betydning  svarende  Pomp  af  Kongen 
selv.  Skjøndt  Buchwald,  som  vi  have  set.  havde  ud- 
foldet ihærdige  Bestræbelser  for  denne  Sags  Fremme, 
sker  dog  Realisationen  deraf,  karakteristisk  for  Tiden 
og  for  Regeringens  Forhold  til  det  medicinske  Fakultet, 
fuldstændig  uden  dettes  Medvirkning,  medens  derimod 
Criiger  og  hans  Theater  kommer  i  nær  og  indflydelses- 
rig Forbindelse  dermed.  Ikke  mindre  fjernt  fra  Fakul- 
tetet eller  endog  ligefrem  paa  Trods  af  dette  fremstaar 
tillige  rent  naturvidenskabelige  Institutioner  paa  den 
reformivrige  Regjerings  Bud:  den  nye  botaniske  Have 
ved  Amaliegade  og  Naturalie-  og  Husholdningskabinettet 
paa  Charlottenborg,  hvilke  vel  ikke  fik  nogen  særdeles 
stor  direkte  Betydning,  men  i  ethvert  Tilfælde  have  en 
fremtrædende  historisk  Interesse  ved  at  afgive  den  første 
bestemte  Manifestation  af  den  egentlige  Lægevidenskabs 
og    de    fundamentale    Naturvidenskabers    Adskillelse,    af 

disses  Udsondring  fra  og  Uafhængighed  af  hin,  medens 
de  hidtil  væsentlig  havde  været  betragtede  som  dens 
Hjælpemiddel.  Nu  skulde  de  tjene  større  og  videre 
Samfundsopgaver. 

Ikke  blot  i  selve  den  danske  Lægevidenskab,  men 
ogsaa  i  det  danske  Medicinalvæsen  begynder  der  paa 
engang  at  røre  sig  et  større  Liv  ved  Aarhundredets 
Midte.  Det  nye  Medicinalkollegium,  hvis  Virksomhed  i 
det  5te  Decennimn  viste  sig  saa  lidet  frugtbar  og  kun 
rig  paa  Tvistigheder,  tager  sig  sammen  først  i  den  Ret- 
ning, at  det  kommer  til  en  Forsoning  mellem  Kollegiets 
Medici  og  dets  stridbare  kirurgiske  Assessor,  General- 
direktør Criiger;  Buchwalds  tidligere  omtalte  anerkjen- 
dende  Udtalelser  om  Criigers  Søn  i  1749  ere  vistnok 
allerede  et  Udtryk  herfor.  Vel  fører  denne  Forsoning 
ikke  til  nogen  Realisation  af  Kollegiets  foreliggende 
Hovedopgave,  Tilvejebringelsen  af  et  Forslag  til  en  ny 
Medicinalanordning,  men  paa  andre  Punkter  tager  Kol- 
legiet dog  ved  denne  Tid  rask  fat,  ja  det  optræder 
endog  under  sin  nye  energiske  Patron  og  Direktør 
Baron  Mathias  v.  Giildencrones  Ægide  som  et  ligefrem 
videnskabeligt  Akademi  og  drister  sig  til  at  sætte 
en  Fortsættelse  af  Th.  Bartholins  berømte  Tidsskrift  i 
Scene. 

Om  end  det  frembrydende  Nye  ikke  holder  Alt 
hvad  det  lover,  og  om  det  end  ikke  kan  siges  at  frem- 
komme pludselig  omtrent  ved  Aarhundredets  Midte,  idet 
Spirer  dertil  som  altid,  og  som  vi  have  set,  kunne  paa- 
vises  at  være  tilstede  langt  længere  tilbage,  saa  er  dog 
Midten  af  Aarhundredet  det  Tidspunkt,  hvor  et  Grændse- 
skjel  nærmest  kan  drages,  hvor  den  hidtidige  dels  halvt 
pietistiske  dels  endnu  halvt  skolastiske  Aand  ligefrem 
fortrænges  af  den  nye  Naturvidenskab,  og  hvor  Oplysnings- 
periodens  hele  Reform-  og  Fremskridtsvarme  for  Læge- 
videnskabens Vedkommende  maa  siges  at  afløse  den 
Mathed,    som    prægede    det   danske    lægevidenskabelige 

Liv  tidligere  i  Aarhundredet.  Den  nye  Tid  for  den 
danske  Lægevidenskab  kan  saaledes  siges  først  ved 
Aarlmndredets  Midte  fuldt  at  begynde;  dets  første  Halv- 
del, altsaa  den  Periode,  som  her  er  behandlet,  afgiver 
kun  den  første  svage  Begyndelse  og  Indledning  til  den 
følgende  Tids  rigere  videnskabelige  Liv. 

læger, der  modigt  og  utrætteligt  virkede  som  Pestlæge.  og 
som  vare  saa  heldige  ikke  at  falde  som  Offer  for  Epidemien. 
(Sydenham  og  de  fleste  andre  Lægecelebriteter  i  London 
flygtede  ved  Pestens  Optræden  strax  bort). 

15)  Haandbog  i  Sundhedspolitiet.   1801.  S.  38. 
lfi)  Infectionskrankheiten.   S.   2V»4. 

x')  De  scorbuto  nautico  per  regiam  Danorum  classem 
anno   1711   præsertim  circa  antunmum  grassato. 

18)  Pesten  i  Helsingor  og  Kjobenhavn  1710  og  1711, 
Kbhvn.   1854. 

19)  Anf.   St.   S.   84. 

20)  Epist.  clariss.  virurum.  S.  375. 

21)  Hist.  Tidsskrift.  3.  R.  I.  S.  1 1 V*  tf.  (Kali  Rasmussen, 
Bidrag  til  Holbergs  Biografi). 

--)  Mansa  anf.   St.   S.   185  tf. 

-a)  Ingerslev  II.   S.   217. 

")  V.  Deurs'  Optegnelser  (St.  kgl.  Bibi.  Ny  kgl.  Saml. 
429  h.  fol.);  for  dette  Anatomikaminers  Oprettelse  havde 
Barberlavets  Oldermand.  Jacob  v.  Asper-n.  (den  senere  Liv- 
læge Mathias  v.  A.'s  Fader)  virket  (Herholdts  og  Mansas 
Samlinger.  S.  83). 

~5)  Dette  fremgaar  af  Barberlavets  Protokoller. 

26)  Ch.  Biehls  hist.  Breve.  Hist.  Tidsskrift  3.  B.  IV. 
S.  161:  Ingerslev,  (anf.  St.  II.  S.  165)  påaviser  det  Løse  i 
Ch.  Biehls  Argumentation. 

27)  Werlauff,  Det  store  kgl.  Bibliothek,  S.  68,  Note. 

28)  Konsist.  Arkiv,  Kopibog. 

29)  Zeitschrift  des  Harzvereins  fiir  Geschichte  und  Alter- 
thumskunde  XIV,  1881,  S.  139. 


III. 

1)  Om  Hallenser-Universitetets  almindelige  Historie  i 
dets  tidligere  Tid  se :  Foerster,  Geschichte  der  Universitåt 
Halle  in  ihrem  ersten  Jahrhundert,  Halle  1799.  Hoffbauer, 
Geschichte  der  Universitåt  Halle  bis  z.  J.  1805,  Halle  1805. 
Om  den  medicinske  Skole  i  Halle  se:  Haesers  Archiv  fur 
die  Geschichte  der  Medicin  III.  —  Laségue  i  Conférences 
historiques  faites  par  la  faculté  de  médecine  de  Paris,  1866.  — 
Hallensermedicinens  litterære  Hovedværker  ere  henholds- 
vis Fr.  Hoffmanns  „Medicina  rationalis  system atica".  Halle 
1718 — 40,  (9  Bind),  og  Stahls  „Theoria  medica  vera,  physiolo- 
giam  et  pathologiam  tamquani  doctrinæ  medicæ  partes  vere 
contemplativas  e  natura  et  årtis  veris  fundamentis  intaminata 
ratione  et  inconcussa  experientia  sistens",  Halle    1707. 

2)  Allg.  deutsche  Biographie. 

3)  Baas,  Grundriss  der  Geschichte  der  Medicin.  Stuttgart 
1876.  S.  604. 

4)  Nachrichten  von  den  vornehmsten  Lebensumstånden  und 
Schriften  Jetztlebender  beriihmter  Aerzte  und  Naturforscher 
in  und  um  Deutschland  I— III.  1749  —  53.  I  1ste  Bind  be- 
handles Juncker,  i  :2det  Carl. 

a)  Allg.  deutsche  Biographie. 


IV. 
l)  Kilder:  Jockers  Gelehrten  Lex.   Hojer,  Konig  Friederich 
des    Vierten    glorwurdigstes    Leben.    II.    S.    208  —  11.      Allg. 
deutsche    Biographie.       Biograph.     Lexikon     der     hervorrag. 

Aerzte.     Ingerslev  anf.  St.  II,  S.  200  fif.     O.  Wolffs  Journal, 
1804,  I,  S.  277.     Dansk  biografisk  Lex. 

2)  Werlauff,  Histor.  Antegnelser  til  Holbergs  Lystspil,  I. 
Det  arabiske  Pulver. 

3)  Zimmermann,  Das  Leben  des  Herrn  von  Haller,  S.  135. 

4)  Kilder:  Fortalen  til  „Friederich  des  Vierten  glor- 
wurdigstes  Leben"  (udg.  af  Falck  1829).  Schleswig-Holst. 
Anzeigen  1765.  Møller,  Mnemosyne  IV,  S.  108  ff.  Werlauff, 
det  store  kgl.  Bibliothek,  S.  116  ff.  N.  M.  Petersen,  Bidrag 
til  den  danske  Litteraturs  Historie,  2.  Udg.  IV,  S.  152  ff. 
Lobedanz  i  dansk  Maanedsskrift  1867,  II.  Ingerslev  anf. 
St.  II,  S.   194  f.     H.  Rørdam,  Histor.  Samlinger  I,  S.  337  ff. 

5)  Danische  Bibliothek  IV,  S.  641. 

6)  Konsistoriums  Arkiv,  Kopibog. 

')  Det  er  i  Herholdts  og  Mansas  Samlinger  (Noterne 
S.  350),  at  det  meddeles  uden  nærmere  Angivelse  af  Kilden, 
at  Jens  Bing  ikke  blot  bragtes  i  Forslag,  men  ogsaa  deltog 
i  Konkurrencen.  Konsistoriums  Arkiv  oplyser  intet  derom, 
heller  ikke  Registranderne  i  Rigsarkivet,  medens  det  Hojer 
givne  kongelige  Mandat  begge  Steder  anføres.  Det  maa 
derefter  endog  anses  for  tvivlsomt,  om  Bing  overhovedet  er 
bleven  bragt  i  Forslag  eller  har  modtaget  noget  Mandat.  — 
Nogen  virkelig  Konkurrense  har  Handlingen  ikke  været,  idet 
Embedet  faktisk  iforvejen  var  bortgivet  til  Buchwald. 

8)  I  den  citerede  Fortale  P.  XI. 

9)  Werlauffs  Holbergiana  (Nyt  hist.  Tidsskrift  VI,  S.  318). 

10)  Werlauff,  det  store  kgl.  Bibliothek.  S.   116. 
")  Mollers  Theol.  Bibi.  V,  S,  150. 

12)  Først  udgivet  1829  af  Prof.  Falk  i  Kiel. 

13)  Hojer,  anf.  St.  II,  S.  40. 

14)  Nogen  Hjemmel  for,  at  den  indkaldte  Fysikus  S.  er 
den  samme,  der  en  Aarrække  tidligere  var  bleven  ansat  ved 
Universitetet  i  Halle,  er  det  dog  ikke  lykkedes  mig  at  finde 
ved  Undersøgelse  i  Halles  Arkiver.  Han  maa  ikke  forvexles 
med  den  ansete  Professor  med.  Stisser  i  Helmstadt,  der  er 
meget  ældre  (død  1700),  og  mulig  er  hans  Fader.  Over- 
bibliothekar  ved  det  kgl.  Universitetsbibliothek  i  Halle,  Geh.- 

Regjeringsraad  Hartwig,  har  velvillig  bistaaet  mig  med  yder- 
ligere Undersøgelser  om  Spørgsmaalet  „Stisser".  men  heller 
ikke  formaaet  at  faa  det  oplyst;  han  antager  imidlertid,  at 
det  ikke  er  den  samme  Dr.  Stisser. 

15)  Brasch,  Vemmetoftes  Historie  II,  S.   114. 

16)  Riegels.  Smaa  hist.  Skrifter  IH.  S.  20. 

17)  Anf.  St.  II,  S.  41. 

18)  Lengnick,  Udtog  af  Kirkebøgerne  (i  Rigsarkivet). 

19)  Ingerslev,  anf.  St.  II,  S.   171. 


V. 

x)  Lærde  Efterretninger,   1825,  S.  437. 

2)  Buchwalds  Dissertation  de  genuina  hæmoptyseos  cura- 
tione.   1734. 

3)  Se  Didrichsen,  For  100  Aar  siden.  Smaa  SamUnger 
til  et  Tidsrum  af  den  danske  Botaniks  Historie  (Naturhist. 
Tidskrift,  3.  R.  VI.  S.  61  ff.). 

4)  Wildenow,  Lærebog  i  Botaniken.  oversat  og  forøget 
med  et  Tillæg  om  Botanikens  Skæbne  i  Danmark  af  H.  Steffens, 
Kbhvn.   1794,  S.  354. 

5)  Under  „Rottbollia"  i  en  Afhandling  „om  danske,  norske 
og  holstenske  Botanikere,  som  have  nydt  den  Ære,  at  deres 
Navne  ere  blevne  tillagte  Planteslægter  til  Erindring  om  dem". 
(Naturhist.  Tidsskrift  I.  S.  566). 

6)  Sandinger  til  den  danske  Medicinalhistorie,  S.  353. 

7)  Ogsaa  den  Bedømmelse  af  Buchwalds  botaniske  Ind- 
sigter, som  den  af  Hornemann  omtalte,  en  Menneskealder 
senere  virkende,  dygtige  Botaniker  Prof.  Rottbøll  i  sin  Af- 
handling „om  endel  nye  og  rare  Planter,  som  i  Island  og 
Grønland  ere  fundne,  med  en  kort  Indledning  om  Urtelærens 
Tilstand  i  Danmark"  (Vid.  Selsk.  Skr.  X,  1767.  S.  416)  er 
fremkommen  med,  skal  her  til  yderligere  Dokumentation  an- 
føres: „Det  Tab,  som  Urtevidenskaben  led  ved  P.  Kyllings 
Død,  kunde  ikke  opreises  ved  Johannes  de  Buchwald,  som 
af  ham,  Paulli  og  Borch  i  Botaniken  var  en  Discipel  og  først 
i    dette    nærværende    Seculo    blev    her    ved    Academiet   Prof. 

anatomiæ,  chirurgiæ  og  botanices.  Imidlertid  underholdt  han 
ved  sine  Udløb  om  Sommeren  og  Forelæsninger  i  den  bota- 
niske Have,  som  han  forestod,  den  empiriske  Kundskab  om 
Urterne  her  ved  Academiet.  Vi  have  ham  at  takke  for  den 
første  Catalogus,  som  over  vor  Have  er  udkommen  1720  in 
qu.  paa  Latin  under  Titlen  „Specimen  medico-practico-botani- 
cum";  de  limede  Planter  nytte  lidet  til  at  skaffe  Kundskab 
om  Planterne,  da  Stumperne  ere  for  smaae  og  ey  sjelden 
urigtige.  Smagen  og  Afhandlingsmaaden  i  Skriftet  ere  og 
ikke  saaledes,  som  man  havde  Ret  til  at  fordre  og  Aarsag 
til  at  vente  det  af  en  Skribent  paa  hans  Tid." 

8)  Boyes  Udgave  af  P.  Paars,  2.  Opl.  S.  298.  (Herholdts 
og  Mansas  Samlinger,  S.  352). 

9)  O.  Wolffs  Journal  I,  S.  201. 

10)  Danske  Samlinger  IV,  S.  83,  Art.  Croger. 

11)  Anf.  St.  IV,  S.   182—186. 

12)  Matzen,  anf.  St.  II,  S.  97. 

13)  Brasch,  anf.  St.  III,  S.  51.  Denne  Forvalter  F.  er 
Fader  til  Dr.  med.  Niels  F.,  i  mange  Aar  praktiserende  Læge 
i  Kjøbenhavn,  og  den  i  „Museum"  (1891,  I)  skildrede  Urte- 
kræmmer F. 

14)  H.  Rørdam,  Hist.  Samlinger  I,  1890. 

15)  Matzen,  II,  S.  17  og  103.  Sjæll.  Tegneiser  for  1719 
med  Indlæg. 

16)  O.  Hjelt,  Svenska  och  finska  Medicinalverkets  Historia, 
Helsingfors  1892,  I,  S.  9  ff. 

17)  Levy,  Chr.  Johann  Berger  (Universitetsprogram  1856). 

18)  E.  Ingerslev,  Fødselstangen.  En  obstetricisk  Studie, 
Kjøbenhavn  1887,  S.  22  ff. 

19)  O.  Nielsen,  Kjøbenhavn  paa  Holbergs  Tid,  1884, 
S.  333  f.  Fejlagtig  betegnes  B.  Buchwald  her  som  oprinde- 
lig Barber,  idet  han  forvexles  med  Faderen. 

20)  E.  Ingerslev,  anf.  St.,  S.   12  ff. 

21)  Matth.  Saxtorphs  Gesammelte  Schriften,  herausgeg. 
von  P.  Scheel,  Kopenh.  1803,  S.  390.     Levy,  anf.  St.,  S.  8. 

22)  H.  Olrik  i  Borchs  Collegiums  Jubilæumsskrift  1889, 
S.  33.  f. 

23)  Kilder  til  Kongens  Sygdoms  Historie  ere:  Hojer, 
anf.  St.  II.  S.  104  f.  og  233  ff.;  Torm,  Antegnelser  til  Kong 
Frederik  IY's  Historie  (Suhm.  nye  Samlinger  til  den  danske 
Historie  II,  S.  45  f.):  Brev  fra  Storkantlerinden  Grevinde 
Holstein-Holsteinborg,  meddelt  af  E.  Holm  i  Danske  Magazin 
5.  R.  H,  1892.  S.  257  ff. ;  Pakke  med  Lægeerklæringer  om 
Kongens  Sygdomme  i  Rigsarkivet. 

24)  Hojer.  anf.  St.  II,  S.  104. 

25)  Hojer,  anf.  St.  II,  S.  233. 

26)  H.  L.  Møller,  Kong  Kristian  den  Sjette  og  Grev 
Kristian  Ernst  af  Stolberg-Wernigerode.  Kbhvn.    1889.  S.  26. 

2:)  Denne  Livlæge  Vecht  (eller  Feeht)  har  intet  Navn 
i  Lægevidenskabens  Historie:  i  ethvert  Tilfælde  er  han  ube- 
kjendt  for  Forf. 

2S)  H.  L.  Moller,  anf.  St.  S.  27.  Formodentlig  ved  en 
Fejltagelse  af  Kronprindsen  staar  der  „Chinehinarorf"*  i  Stedet 
for  Chinehina6aWt\ 

29)  I  Rigsarkivet:  se  H.  L.  Møller,  anf.  St..  S.  25  f. 


VI. 

*)  Matzen,  anf.  St.  I,  S.   106. 

2)  Skilderie  af  Sjette  Christian.  S.  215. 

3)  Grams  Breve  i  Wolffs  Journal  1810,  II,  S.  112. 
Møllers  Mnemosyne  IV,  S.   126. 

4)  Det  er  den  samme  Biskop  Berkeley,  der  har  et  bo- 
tydeligt  Navn  som  filosofisk  Forfatter. 

5)  H.  F.  Rørdam  i  Biogr.  Lex.  VI,  S.  178.  I  det  kgl. 
Bibliothek  (GL  kgl.  Samling,  S.  235  fol.)  findes  en  med  an- 
befalende Indledningslinier  forsynet  haandskreven  dansk  Over- 
sættelse af  Berkeleys  Afhandling,  hvilken  ses  rettet  med 
Grams  Haand. 

6)  Bibi.  for  Læger  7.  R.  II.  S.  375.  Smlgn.  Hjelt  anf. 
St.,  S.  179. 

7)  Grams  Brev  i  Wolffs  Journal  1810,  I,  S.  201   (se  V.  9). 
-)  Werlauff,    Biograph.    Efterretninger    om    Botanikeren 

Frantz    Mygind    (Herholdts   og  Mansas  Samlinger,    S.   277  ff. 
Badens  Journal  V,  S.  147  ff. 

9)  Wille  Høybergs  Optegnelser  i  Rahbeks  Hesperus  IV, 
2.  S.  97. 

10)  N.  M.  Petersen,  anf.  St.  IV,  S.  287.  Om  Forholdet 
mellem  Plélo  og  Ryberg  se  P.  W.  Beckers  Afhandling  i 
Hist.  Tidsskrift  4.  R.  II,  S.  446.  Det  er  fejlagtigt,  naar 
Becker  ligesom  Himdrup  og  tidligere  Nyerup  (i  Litt.  Lex.) 
betegner  Disputatsen  som  Rybergs  Doctordisputats :  Werlauff 
har  iøvrigt  allerede  gjort  opmærksom  paa  Fejltagelsen. 

")  Historische  Portefeuille  I,  1786,  S.  684. 
12)  Abhandlung  der  vornemsten  chir.  Operat.  II,  S.  373. 
(Norrie,  Georg  Heuermann,  S.  96  f.). 


VII. 

*)  Den  vigtigste  Kilde  til  Akademiets  Historie  ere  de 
af  det  selv  udgivne  Mémoires,  Paris  1743  —  74,  5  Voll. 
Dernæst  A.  Louis,  Eloges,  publ.  par  Dubois  d'Amiens,  Paris, 
1859.  G.  Fischer,  Chirurgie  vor  100  Jahren,  Leipzig  1876, 
S.  246  ff.  Wernher,  Die  Académie  royale  de  Chirurgie  i 
„Deutsches  Archiv  fur  Geschichte  der  Medicin"  I,  1878.  — 
Riegels  Forsøg  til  Chirurgiens  Historie,  Bilage  VIII. 

2)  Bernstein,  Geschichte  der  Chirurgie,  Leipzig  1823, 
II,  S.  98—192.  Fischer,  anf.  St.  S.  274-94.  I  disse  Skrifter 
gives  ogsaa  en  udførlig  historisk  Fremstilling  af  Tysklands 
kirurgiske  Institutioner  i  forrige  Aarhundrede  og  særlig  af 
Berlins  medico-kirurgiske  Kollegium. 

".)  Todes  Sundhedstidende  III,  S.  80. 

4)  Buntzen,  Chirurgien  i  Danmark  i  Midten  af  forrige 
Aarhundrede  (Universitetsprogram   1869),  S.  27. 

5)  O.  Hjelt,  Svenska  och  finska  Medicinalverkets  historia 
1663-1812,  Helsingfors  1892,  I,  S.  215-338.  —  Samme 
Forf.,  Olof  af  Acrel,  den  svenska  kirurgins  fader,  Helsing- 
fors 1884. 

VIII. 

' )  Buchwalds  Disputatio  de  genuina  hæmoptyseos  cura- 
tione  Hafn.   1734. 

z)  Mansa,  Pesten  i  Helsingør  og  Kjøbenhavn,  S.   187. 

3)  Sehwartzkopf.  Et  lille  Erindringslexikon  (Danske  Saml. 
IV,  S.  83).     S.  skriver   „Croger". 

4)  Nachriehten  von  dem  Zustande  der  Wissenschaften 
und  Kiinste  in  den  Danischen  Reiehen  II,  S.  599. 

5)  I  en  Studenterdisputation  1 735  i  Tuningen  og  navnlig 
i  Inauguraldissertationen  i  Leyden   1737. 

6)  Riegels,  Forsøg  o.  s.  v.,  S.   122. 

7)  Riegels.  Skilderie  af  Sjette  Christian.  S.  475. 

s)  I  Rigsarkivet:  Pakke  om  Kjøbenhavns  Universitet  og 
det  kirurgiske  Akademi. 

9)  Civiletatens  Lønningsbøger  i  Rigsarkivet.  Laub  op- 
føres her  som  Hofmedikus  med  en  Gage  af  200  Rdl.  (ligesom 
Forgængeren  Herfort),  medens  Livmedicus  Buchwald  i  disse 
Aar  opføres  med  400  Rdl.,  Gaulcke  med  600  Rdl.,  Scheffer 
med  1500  Rdl.  (den  samme  høje  Gage  oppebar  Stisser  i  sin 
korte  Ansættelsestid).  Livbartskær  og  Kammertjener  Simon 
Criiger  opføres  med  400  Rdl.,  indtil  han  med  Juni  1728 
pludselig  forsvinder  af  Lønningsbøgerne  og  derefter  erstattes 
af  Mensina:. 


IX. 

r)  Kancelliets  Oversekretærs  Brevbog  i  Rigsarkivet  (refe- 
reret i  Møllers  Mnemosyne  IV,  S.   123). 

')  Riegels,  Skilderie  af  Sjette  Christian,  S.  293.  A.  Jantzen 
i  Biogr.  Lex.  I.  S.   117. 

3)  H.  L.  Møller,  anf.   St.,  S.   127. 

4)  Ved  Efterforskning  i  Halles  Universitetsarkiv ,  der 
med  megen  Forekommenhed  aabnedes  for  Forf.,  men  for- 
øvrigt var  uordnet,  fandt  Forf.  Blumenbergs  Immatrikulation 
ved  Halles  Universitet,  som  ovenfor  angivet,  men  derimod 
ingen  Oplysning    om   hans  Promotion,    der    dog   vistnok    maa 

have  fundet  Sted  i  Halle  og  formodentlig*  ved  Hjælp  af 
Juncker,  der  var  meget  villig  til  at  konferere  Doktorgraden, 
naar  blot  Vedkommende  havde  den  rette  stahlianske  Op- 
fattelse. —  I  Møllers  Optegnelser  om  Rangspersoner  (i  Rigs- 
arkivet) angives  det  ganske  vist,  at  B.  har  faaet  Doktor- 
graden i  Kjøbenhavn  i  1733,  men  ved  nærmere  Undersøgelse 
viser  det  sig,  at  her  kun  foreligger  en  Forvexling  med  den 
samtidige  Kirurg  (paa  Flaaden)  Georg  Heinrich  Blumenthal, 
der  efter  at  være  immatrikuleret  ved  Kjøbenhavns  Universitet 
i  1725  blev  promoveret  i   1733. 

5)  Sundhedsjournal  1794,  Nr.   19. 

6)  Extraord.  Relationer  1736,  S.  90. 

7)  I  Pakken  om  Kongens  Sygdomme  i  Rigsarkivet. 

8)  Lincke,  Kongs-Kildevandets  Beskrivelse,  1745;    Moria 
Thuana  eller  den  opdagede  Anders  Næseviis,   1746. 


X. 

x)  Smgln.  de  indgaaende  Bemærkninger  om  Lethalitets- 
doktrinerne  hos  Hjelt,  Olof  af  Acrel,  Helsingfors  1884,  S.  16. 

2)  I  det  kirurgiske  Akademies  Arkiv  i  Universitets- 
bibliotheket ;  ældste  Papirer. 

a)  Sjæll.  Tegneiser;  Mnemosyne  IV,  S.   122. 

*)  Worms  Lexikon  III,  Autobiografi. 

5)  Mesnards  Jordemoderskole ,  oversat  af  J.  T.  Holm, 
med  Fortale  af  B.  Buchwald,  i  hvilken  Citatet  findes. 

6)  Catalogus  derer  im  konigl.  Amphitheatro  anatomico- 
chirurgico  wåchentlich  Zweymal  als  Montags  und  Freytags 
exponisten  Bucher,  Copenh.  1743.  Findes  i  den  Hjelm- 
stjerne'ske  Afdeling  i  det  store  kgl.  Bibi. 

7)  Lærde  Efterr.,  1785,  S.  634  f.  Herholdts  Tale  i 
Selmers  akad.  Tid.  III,  1835,  S.  99. 

8)  De  fatis  faustis  et  infaustis  chirurgiæ.  S.  422. 

9)  I  det  kirurgiske  Akademies  Arkiv  i  Universitets- 
bibliotheket. 

10)  Forsøg  etc,  S.   131. 

n)  Selmers  Aarbog  III. 

12)  Nogen  kongelig  Resolution  om  denne  Theatret  til- 
staaede  Gunst  har  Forf.  intetsteds  kunnet  finde,  hverken  i 
Theatrets  Arkiv  eller  i  Registranderne  i  Rigsarkivet.  Imid- 
lertid ses  den  bevilgede  Pengesum  at  staa  til  Criigers  Disposi- 
tion ved  Begyndelsen  af  1739,  hvor  der  er  tenteret  og  ud- 
nævnt Reservekirurger.  —  Se  iøvrigt  Buntzen,  Kirurgien  i 
Danmark  i  Midten  af  det  forrige  Aarhundrede  (Universitets- 
program  1869),  S,   15  ff. 


XI. 

*)  Sjæll.  Tegneiser.  Konsistoriums  Arkiv  (saavel  Acta 
som  Kopibog  og  Cirkulærer)  mangler  uheldigvis  netop  for 
disse  Aar. 

2)  J.  Petersen,   Den  med.  Kliniks  ældre  Historie,   S.  98. 

3)  Sjæll,  Tegneiser. 

4)  J.  Petersen,  nys  anf.  St.,  S.  250. 

5)  Dissertationen,   S.  63. 

6)  Betegnelsen  af  Hee  som  Laubs  Efterfølger  i  Læge- 
stillingen ved  Kvæsthuset  er  sikkert  fejlagtig.  Hee  har  kun 
gjort  Lægetjeneste  der  som  Laubs  Assistent  forinden  sin 
Udenlandsrejse  og  Promotion,  efter  hvilken  han  nedsatte  sig 
som  Læge  i  Odense  (se  Bloch,  den  fyenske  Gejstligheds 
Hist.  I,  536  ff.). 

7)  1ste  Udgave,  1729,  S.  63. 

8)  Naar  det  fremhæves  i  Selmers  akad.  Tid.  (I,  S.  135) 
og  af  Matzen  (anf.  St.  II,  S.  19),  at  den  juridiske  Konkur- 
rence i  1740  (se  Deuntzers  Universitetsprogram  om  Henrik 
Stampe,  1891,  S.  8  ff.)  var  vort  Universitets  første  egentlige 
Konkurrence,  er  dette  vistnok  i  Reabteten  fuldt  korrekt. 
Men  formelt  set  bør  maaske  den  medicinske  Konkurrence  1739 
betegnes  som  den  første,  forsaavidt  som  den  dog  havde  en 
ret  veludviklet  Karakter,  i  ethvert  Tilfælde  i  Sammenligning 
med  de  rudimentære  tidligere. 

9)  Sjæll.  Reg. 

10)  Dr.  F.  Kiær  i  Dansk  Biograph.  Lex. 
n)  Nyerup,    Hist. -statistisk    Skildring    af    Danmark    og 
Norge,  ID,  S.  284. 

12)  Mnemosyne  IV.  S.   190. 

13)  Norrie,  Georg  Heuermann,  S.   14  og  182. 

14)  Wurzbach,  Biograph.  Lex.  des  Kaiserthumes  Oester- 
reich  XVII.     Biograph.  Lex.  der  hervorrag.  Aerzte  IV. 

15)  Engelstoft  og  Werlauff,  Kjøbenhavns  Universitets- 
bygnings Historie  (Univ. -Program  1836).  —  Reskript  af  30. 
Decbr.   1740  med  Motiver. 

16)  Programmet  i  Universitetsbibliotheket. 


XII. 

*)  Carls  altid  urolige  tyske  Fremstillingsform  bliver  i  de 
her  aftrykte  Passus  saa  meget  brydsommere,  som  deri  vist- 
nok tillige  findes  ikke  faa  ligefremme  Trykfejl. 

2)  Skilderie  af  Sjette  Christian  (Smaa  hist.  Skrifter  III), 
S.  304. 

3)  Denne  Apologi  udkom  ganske  rigtigt  1740  i  Kjøben- 
havn  under  Titlen  „Abgedrungene  Apologie  wider  das  aus- 
gebreitete  Geriichte,  als  ob  er  an  den  neulich  publicirten 
Klagen  Mosis  iiber  des  Zweyten  Israels  Policey-Gesetze  und 
Geschafte  einigen  Antheil  hatte"  (se  Putter,  Gelehrten-Ge- 
schichte  von  der  Georg-Augustus-Universitåt  zu  GOttingen, 
I,  S.  53). 

4)  Wolffs  Journal  1810,  II,  S.   112. 

5)  H.  L.  Møller,  anf.  St.,  S.   130. 

6)  Dagbøger  for  1741 — 44,  udgivne  af  P.  Brock,  i  Danske 
Samlinger  II,  4  og  5. 

7)  Det  kirurgiske  Akademies  Arkiv  i  Universitetsbiblio- 
theket: ældste  Papirer. 

8)  Sjæll.  Tegneiser. 

9)  Riegels,  Skilderie  af  Sjette  Christian,  S.  479. 

XIII. 

1  Protokollen  findes  i  det  kgl.  Sundhedskollegiums  Arkiv 
og  er  at*  dettes  Dekanus  velvillig  stillet  til  Forf.s  Raadighed. 
De  til  Protokollen  hørende  acta,  hvortil  der  hyppig  henvises, 
ere  derimod  forlængst  forsvundne. 

2)  I  det  kirurgiske  Akademies  Arkiv,  ældste  Papirer; 
aftrykte  hos  Buntzen,  anf.  St.,  S.  24. 

B)  De  fatis  faustis  et  infaustis,  S.  417. 

4)  Buntzen,  anf.  St.,  S.  21. 

5)  Særlig  Opmærksomhed  og  Betydning  for  Spørgsmaalets 
hele  Stilling  vandt  den  flittige  franske  Skribent  og  Oversætter 
Bruhier  d' Ablaincourts  Skrift:  „Dissertation  sur  Fincertitude 
des  signes  de  la  mort  et  Tabus  des  enterrements  et  embaume- 
ments  préeipités"  (Paris  1742),  hvilket  snart  oversattes  i  de 
andre  større  Kultursprog. 

6)  I  det  kirurgiske  Akademies  Arkiv,  ældste  Papirer. 


XTV. 

1)  I  de  Thurah's  Hafnia  hodierna  1748,  S.  176  ff.,  kort 
efter  aftrykte  i  „Nye  Tidender  om  lærde  Sager*4  1749,  Nr.  20. 
Fornylig  Ugeledes  aftrykte  i  Norries  Georg  Heuermann,  S.  5  ff. 
Udførligt  refereret  af  Buntzen,  anf.  St.  S.  12  og  af  V.  Ingerslev, 
anf.  St.  II,  S.  334  ff. 

2)  Monografier  om  C.  J.  Berger  ere  publicerede  af 
C.  E.  Levy  (Universitetsprogram  ved  Reformationsfesten  1856) 
og  af  J.  Petersen  (Hist.  Tidsskrift  6.  R.  III).  Af  sidstnævnte 
Afhandling  er  her  nogle  Passus  aftrykte. 

3)  Theatrets  Examens-Protokol. 

4)  G.  Norrie,  Georg  Heuermann,  Kbhvn.   1891,  S.   23. 

5)  Worms  Lexikon  III. 

6)  Badens  Journal  VIH,  1800,  S.   135. 

7)  Aftrykt  i  Munks  Love  for  Medicinalvæsenet  og  i 
Petersens  Danske  Medicinal-Lovgivning. 

8)  Anf.  St.  II,  S.  283. 

9)  Se  Matzen,  anf.  St.  II,  S.  131. 

10)  Tale  i  Akad.  Tid.  IH.  1835,  S.  99. 
n)  Levy,  anf.  St.,  S.  5. 

12)  Mesnard,  Jordemoderskole,  dansk  Oversættelse  1749. 
Fortale  af  Buchwald. 

13)  Stadfeldt,  Kjøbenhavns  Fødselsstiftelse  som  Humani- 
tets- og  Undervisnings- Anstalt  (Universitetsprogram  1887), 
S.   12.  ff. 

14)  Herholdts  og  Mansas  Samlinger,  S.  124  fif. 

15)  Riegels,  De  fatis  faustis  et  infaustis  chirurgiæ,  S.  411. 

16)  Kall'ske  Samlinger  i  det  store  kgl.  Bibi.,  4to,  518. 

17)  I  denne  Jancks  Disputation  findes  de  meddelte  Op- 
lysninger om  Maaden,  hvorpaa  Bings  Instrumenter  bleve  be- 
kjendte  i  Leipzig. 

18)  Om  Bings  Fødselstang  se  E.  Ingerslev,  Fødselstangen, 
Kbhvn.   1887,  S.  54  ff. 

19)  Brave  danske  Mænds  og  Kvinders  berømmelige  Efter- 
mæle, II. 

20)  Engelsteds  Annaler,  1811,  II,  S.  189.  (I  Annalerne 
gjengives  i  dansk  Oversættelse  Schelderups  Universitets- 
program:  „Historia  studii  anatomici  in  universitate  regia 
Hafniensi"). 

21)  Levy,  anf.  St.,  S.  9. 

22)  Fr.  de  Buchwald  var  ansat  i  Aalborg  og  ikke  i 
Viborg,  som  det  hyppig  fejlagtig  angives  (ogsaa  i  Forf.s 
Artikel  i  dansk  biografisk  Lex.).  Se  Nielsen  og  Tauber, 
Personalhist.  Notitser  om  Embedsmænd  i  Aalborg,  S.  281. 


XV. 

*)  Kilder:  Putter,  Versuch  einer  academichen  Gelehrten- 
Geschichte  von  der  Georg-Augustus-Universitåt  zu  Gottingen  I, 
Gottingen  1765.  Rdssler,  Die  Griindung  der  Universitat 
Gottingen.  Entwiirfe,  Berichte  und  Briefe  der  Zeitgenossen, 
Gottingen  1855. 

2)  Rossler,'  anf.  St.,  S.  301. 

3)  Zimmermanns  Skrift:  „Das  Leben  des  Herrti  von 
HaUeru.  Ziirich  1755.  er  ikke  alene  en  Hovedkilde  til  Kund- 
skab om  Haller  indtil  dennes  Bortgang  fra  GOttingen.  men 
indeholder  en  Fylde  af  Meddelelser  saavel  om  Gottingens 
Universitetsforhold  som  om  andre  dermed  i  Forbindelse 
staaende  Forhold  og  Begivenheder,  navnlig  i  Videnskabens 
Verden.  Kun  maa  man  ved  Benyttelse  deraf  have  in  mente, 
at  Z.  var  en  overordentlig  subjektiv  og,  som  hans  i  Texten 
aftrykte  Digt  udviser,  lyrisk  Personlighed.  Herom  afgive 
ogsaa  hans  senere,  bekjendte  filosoferende  Skrifter  „Ueber 
die  Einsamkeit"   og  „Vom  Nationalstolze"  talende  Vidnesbyrd. 

4)  Henricis  Inauguraldissertation. 

5)  Kilder:  Annerstedt,  Upsalas  Universitets  Historia, 
Jubilæumsskrift,  1877.  —  Hjelt,  Carl  von  Linné  som  Låkare, 
Helsingfors  1877  (ligeledes  Jubilæumsskrift).  Hjelt,  Svenska 
och  finska  Medicinalverkets  Historia,  Helsingfors  1892.  I — H. 

6)  Hoffbauer.  anf.  St.,  S.  310. 

7)  Om  Bohmers  Discipelforhold  til  Grégoire  se  Siebold, 
Geschichte  der  Geburtshulfe  I,  S.  293.  (Hvor  Bohmer  om- 
tales S.  235,  kaldes  han  fejlagtig  Jacob  for  Adolph. 

8)  Biographi  af  Jacobs  i  „Zeitschrift  des  Harzvereins 
fur  Geschichte  und  Alterthumskunde14   XIV,  1881. 

9)  og  l0).  Disse  sjeldne  Smaaskrifter  har  Forf.  fundet  i 
en  Samling  Skrifter  i  det  kgl.  Bibliothek  i  Berlin,  betitlet: 
„Allerhand  physikalische  und  Electricitets-Sachen". 

u)  Historia  restitutæ  loquelæ  per  electrificationem,  Hafn. 
1753. 

l2)  I  de  4  første  Dele  af  de  Haens  > Ratio  medendi" 
findes  talrige  Meddelelser  om  Elektricitetskure  med  Drøftelse 
af  dette  Kurmiddels  Virkninger. 


XVI. 

*)  J.  Møllers  Mnemosyne.  S.   119. 

2)  Nyerups  Univ. -Annaler,  S.  304  ff. 

3)  Anf.    St.,    S.    116.       Om    Chr.    Hee's    videnskabeb'ge 
Betydning  se  iøvrigt  Molbech,  Vid.  Selsk.  Hist.,   S.  69  —  71. 

4)  Collegium  medicums  Forhandlingsprotokol. 

5)  Lengnicks  Udtog  af  Kirkebøgerne. 

6)  Pakke  om  Kongens  Sygdomme  i  Rigsarkivet. 

7)  H.  L.  Møller,  anf.  St.,  230.    Werlhof  kaldes  her  fejl- 
agtig „Werlauff". 

8)  Kongens  Dagbøger. 

9)  Historisk  Tidsskrift,  3.  R.  IV,  S.  200. 

10)  Rohlfs,     Die    Medicinischen    Classiker    Dentschlands, 
Stuttgart  1875,  I,  S.  40. 

1X)  Anførte  Pakke  i  Rigsarkivet. 

12)  Anførte  St..  II,  S.  345. 

13)  Abildgaard     i    Viborgs     Samling     Afhandlinger,     I. 
M.  Salomonsen  i  Tidsskrift  for  Veterinærer,  V. 

14)  Koch,    Kong  Christian   VI's   Historie,    Kbhvn.    1886, 
S.  58. 

15)  Ny  kgl.  Samling  (i  det  store  kgl.  Bibi.)  4to,   1110  C. 

16)  Molbech,  Videnskabernes  Selskabs  Historie,  S.   15. 

17)  Sjæll.  Tegneiser  med  Indlæg.     7.  Jan.   1746. 


XVII. 

x)  Vol,  IX,  Appendix  S.  227-256. 

2)  Molbech,  anf.  St.,  S.  521. 

3)  Kollegiets  Forhandlingsprotokol.  Stampes  Erklæringer 
I.     23.  Decbr.   1754. 

4)  Borner,  anf.  St.  III,  S.  561. 

5)  Konsistoriums  Arkiv,  Kopibog  1749  —  59,  S.  331. 

6)  Allg.  deutsche  Biographie.  Biograph.  Lexikon  der 
hervorrag.  Aerzte.  Marx  i  Abhandl.  der  GOttinger  Ges.  der 
Wissensch.   1873,  XVIII. 

7)  Hallers  Bibi.  anat.  I,  S.  298. 

8)  Biografien  findes  foran  i  de  citerede  „Epistolæ  virorum 
clarissimorum",  S.  29. 

9)  Epistolæ  vir.  clariss.,  S.  214  ff. 

10)  Se  Matzen  anf.  St.,  S.  220. 

u)  Kirurgiske  Akademies  Arkiv,  ældste  Papirer. 

12)  R.  Bergh,  Bidrag  til  Kundskab  om  Gonorrhoe  hos 
Mandfolk.     Doktordisputats   1860.     Historisk  Indledning. 

13)  Osiander,  Lehrbuch  der  Entbindungskunst  I,  S.  134  ff. 
Stadfeldt,  Det  mekaniske  Misforhold  under  Fødslen  og  dets 
Behandling,  Kbhvn.  1873,  S.   157  f. 

14)  I  Skriftet  „De  natura  pueri"  (Littrés  Udgave  VII, 
S.  538). 

15)  E.  Ingerlev.  Fødselstangen,  S.  37. 

16)  G.  Norrie,  anf.  St.,  S.  23  f. 

17)  Minerva  1803,  I,  S.  147  ff.  Biografi  af  Scythe.  — 
Kiær  i  Dansk  biogr.  Lex. 

15)  Disputatsen  behandler  et  interessant  Æmne,  „De 
differentia  methodi  medendi  Gallorum  et  Germanorum",  men 
har  ikke  været  Forf.  tilgængelig;  den  findes  hverken  i  her- 
værende Bibliotheker  eller  i  tyske,  hvor  Forf.  har  søgt  den, 
ja  ikke   engang  i  sit  Hjemsted,  Halles  Universitetsbibliothek. 

19)  Historisk  Tidsskrift,  4.  R.  IV,  S.  63. 

